
Masivă şi greoaie cum era ea, în fotoliul dindărătul 
biroului, întreaga făptură a domnului ministru de interne 
Aureanu reflecta sclipirea acestei splendide după-amieze 
de mai. Domnul ministru de interne era, în momentele 
acestea, un prospect uimitor al miracolului mereu reînnoit 
şi irezistibil al primăverii. Fața lui pătrată, nasul lui 
borcănat, urechile lui uriașe, sprîncenele lui stufoase, 
ochii lui mici şi neastîmpăraţi, buzele lui groase, pînă 
şi negii de pe nara lui stingă, toate la domnul ministru 
de interne înfloriseră şi proclamau, într-o exaltare tine- 
rească și comunicativă, că natura a reînviat. 


În această după-amiază de mai domnul ministru, 
de interne trecea printr-o 'emoţie intensă; de aceea 
şi tresărca el la ţiriitul necontenit al telefoanelor și 
nu asculta decit cu o ureche distrată cele ce-i povesteau 
cci doi intimi ai săi, Stoenescu şi Elefterie, tare: veneau 
de la Cameră. 

— Liberalii... nu ştii?... cu ale lor! zicea Stoe- 
nescu. Numai de scandaluri se ţin ! Că de ce-i viața așa 
de scumpă... şi că de ce scade leul mereu... și că de 
ce au fost inundate pieţele străine cu bani romînești? 

— Ba Miînzescu a mai sărit să ne scoată ochii şicu 
Monitorul Oficial de azi ! făcu Elefterie amărit.. 

— Dar ce are Monitorul Oficial de azi? întrebă, fără 
Barci o curiozitate, Aureanu. t 

— Are destule !. răspunse Elefterie. Cred că. o listă 
de două sute șaizeci şi opt permise de import într-o 
singură zi... ajunge ! 

— Şi ce. import! reflectă Stoenescu, mîngiind melan- 
colic măciulia lucioasă a bastonului. negru de abanos 
pe care-l ţinea cu stinga înmănușată. Mătăsuri... 
panglici. + +. șampanie... catifelc... bijuterii... voa- 
lete. ~. 

Aici se opri, ceea, ce-l obligă pe Eleftetie să-l com- 
pleteze: | 

— Numai atît? Da’ blănuri?... Da’ piei de anti- 
lopă?... Da’ jobene?... Auzi, domnule, jobenc! Dacă 
s-a mai auzit.așa ceva de cînd lumed!... Jobene! 

Revolta lui Elefterie trezi interesul lui Aureanu: 

— Ce-i cu tine, Elefterie dragă? Nu cumva ai de 
gînd să sari zăplazul la liberali? 

Oarecum speriat, Elefterie întrebă: ' 

— De ce, coane Costică? 

— Pentru că văd că le ţii isonul!... Că liberalii ne 
atacă... să ne atace! Aşa a hotărît Dumnezeu cînd 
a făcut lumea: ca liberalii să ne atace. Dar'ca tu, om 
politic... repet: om politic... să te afli atături de ei... 
fie chiar şi în chestia jobenelor. .. acum, cînd ţara trece 
printr-un moment delicat şi rușii stau gata să ne atace... 
asta, dragă Elefteric. .. dă-rhi voie să mi se pară suspect ! 

— De ce, coane Costică, suspect? 

Stoenescu era de partea ministrului de interne. 


— Păi, aşa e! zise el. Faci caz de jobene!... Parcă 
tu p-ai avea unul! r 

Conu Costică prinse argumentul lui Stoenescu şi, 
bine dispus, îl întrebă pe Elefterie: . 

— Într-adevăr, Elefterie dragă !... Uitąsem să te 
întreb: tu ai sau n-ai joben? S . 

— Am, coanc Costică ! 

— Dar tu, Stoenescule? 

— Eu? făcu, îndrăzneț, Stoenescu.: Eu am două! 

Satisfăcut, Aureanu rise: 

— Și eu am trei! Ai văzut, Elefterie !... Sintem 
aici trei cetăţeni și avem şase jobene! Da’ cum să fie 
altminteri, frate Elefterie ?. ..' Sintem doar o ţară civi- 
lizată... condusă de oameni politici civilizaţi !... Unde 
ai văzut om politic fără joben?... Ministru fără joben, 
deputat fără joben, senator fără joben !... Să te văd 
că vii la deschiderea sesiunii parlamentare fără joben... 
Ei, ia să te văd !... Unde mai pui o înmormîntare ofi- 
cială, o nuntă oficială, un 10 mai, un 24 ianuarie, un 
Sfintu Niculaie, o Bobotează... Dar cîte obligaţii nu 
are un om politic! 

Elefterie se dădu bătut: 

— Aşa e, coane Costică! 

Dar ministrul, ca să-şi mai stăpînească niţel emoția 
care începea să-l tortureze, continuă să se distreze pe 
spinarea 'lui Elefterie: 

— Şi-apoi încă ceva, dragă Elefterie ! Să te văd ce te-ai 
face tu dacă miine te cheamă maiestatea sa la palat să 
formezi guvernul şi te, prinde nenorocirea fără joben ! 

Elefterie respinse perspectiva cu multă modestie: 

— Lasă, coane Costică, glumele astea... că pe mine 
nu mă cheamă maiestatea sa la palat! 

— Să te ferească Dumnezeu de ceasul al rău, Elef- 
terie! În politică nu poți şti niciodată !... Și-mi vii 
tu să ţii parte unor bandiți ca liberalii !... Se poate?... 
În loc să te ridici să le răspunzi ? : 

— Le-am răspuns eu ! zise Stoenescu.. 

— Daaa? Și ce le-ai spus? = 

— Că să ne mai lase în pace domnii liberali cu scum- 
pirea. vieții şi cu permisele de import, pentru că nici ei 
n-au fost mai breji cînd au guvernat ţara. Dar dacă 


stăruie, sîntem gata să venim în şedinţa viitoare cu 
documente ! 

— Bine, Stoenescule, bravo ! Şi au amuţit? 

— Pe dracu! N-au mai vorbit de permise, dar s-au 
apăţat de « Zărneşti»... 

Interesat, Aureanu se agită în fotoliu: 

— Cum, cum? Au pomenit de « Zărneşti»?... Pe 
ce chestie? 

— Că unde e patriotismul lui Neaţă, dacă aprobă 
cumpărarea fabricii de hîrtie « Zărneşti» de către o 
societate din care fac parte şi acţionari unguri? 

Auteanu se întunecă. « Patriotismul lui Neaţă ! îşi 
zise el. Ce se leagă liberalii de Neaţă cînd ei ştiu că-n 
afacerea asta sînt amestecat numai eu... şi nicidecum 
Neaţă? Aşadar, ei umblă să mă pişte pe mine. Ce i-a 
apucat?... Și tocmai astăzi!» 

— Şi la asta le-ai dat vreun răspuns? îl întrebă 
Aureanu pe Stoenescu. 

— Nu! Şedinţa s-a suspendat... aşa că rămîne să 
le răspundem deseară ! 

— Şi la ce te-ai gîndit? 

— Vreau să-i întreb: dacă ei sînt aga de mari patrioți, 
ce caută la societatea « Petroșani», unde Banca lor 
Romiînească a venit numai cu un milion şi ungurii cu 
nouăzeci şi cinci de milioane... şi de ce au adus la 
atelierele Griviţa ingineri nemți?... Şi... 

— Atât! îl întrerupse hotărît, Aureanu. E perfect ! 
Mai mult nici nu trebuie!... 

— Dar « Letea»? întrebă .Elefterie. Nici despre 
« Letea» nimic? 

Elefterie ştia ce spune. Cu fabrica de hîrtie « Letea» 
familia Viziru ţine în mînă tot comerţul de hîrtie din 
ţară... Bună afacere, « Letea» !... Industrie « naţio- 
nală»... Sub pretextul că e industrie naţională, Vizirii 
au smuls de la stat şase mii de hectare pădure în concesie 
şi le-au vîndut societăţii de cherestea « Tarcăul» care 
este tot o întreprindere de-a lor... iar acum doi ani 
au cerut Casei pădurilor alte şapte mii de hectare pe 
care le-au tăiat... şi pe care, bineînţeles, tot statul a 
trebuit să le reîmpădurească... Dar nu... 

— Lasă « Letea», Elefterie !... Încă nu-i momentul ! 


— Nici atelierele Griviţa? 

E şi asta ceva! Au luat Vizirii atelierele în con- 
cesie, ca să repare locomotivele şi vagoanele deteriorate, 
dar în loc să se apuce de lucru, folosesc locomotivele 
şi vagoanele ca să-şi transporte lemnele lor în capitală, 
unde le vînd. Dar nu... 

— Lasă Griviţa! Încă nu-i momentul! 

— Nici chestia cu stofele? stărui Elefterie. 

Hei, stofele ! Patriotică afacere, stofele 1... Armata 
are nevoie de două milioane de metri de stofă care se 
pot fabrica în ţară. Dar doctorul Mălaiu, directorul 
Băncii Romîneşti a Vizirilor, ţine cu tot dinadinsul să 
dea afacerea unui consorțiu german. Şi nu mai are 
astimpăr. Cînd îl apuci, ba pleacă, ba se întoarce de la 
Berlin. Dacă se dă nemților comanda, rămîn pe drumuri 
opt mii de muncitori romîni... şi va costa şi marfa 
mai scump. Se-nţelege! Că doar nu-s nebuni nemții 
să dea din buzunarul lor şperțurile reglementare !... 
Straşnică lovitură ar fi stofele !... Dar nu... 

— Lasă stofele! Încă nu-i momentul ! 

— Dar Simbureştii, coane Costică ? întrebă Stoenescu. 
Nici de Simburești să nu pomenim? 

Simbureștii ! Mare comedie şi cu moșia Sîmburești 
a lui Vintilă! Uite popa, nu e popa... Ba-i în deal, 
ba-i în vale !... În martie, comisia locală de expropriere 
constată că moşia Simburești e moşie de deal și declară 
expropriate pentru izlaz 185 de hectare, dintre care 
53 rămîn lui Vintilă, ca proprietar. Acum două :săptă- 
mîni se aduce în Cameră un proiect de lege după care 
cota de expropriere a moșiilor de şes e mai mică decit 
cea a moșiilor de deal. Repede, Vintilă declară Sîmbu- 
reştii — care-i moşie de deal — drept moşie de şes. Și 
pentru că Vintilă-i Vintilă, inspectorul agricol din comisia 
judeţeană se supune şi iacătă moşia Simbureşti mutată 
din deal în vale. Aşa că, în loc să i se exproprieze lui 
Vintilă 185 de hectare, i se expropriază numai 85, din 
care i ses mai dau lui 25 de hectare ca proprietar... 
Iar ţăranii, în loc să capete pentru izlaz 132 de hectare, 
capătă numai 60. La București s-a făcut haz de coţcăria 
aceasta, cu toate că nimănui nu i-a venit a crede că s-a 
putut petrece, într-adevăr. 


— Trăim chiar în țara abuzurilor — zicea lumea 
— şi fiecure știe ce este în stare un Viziru, dar prea e 
de tot. 

Spre a a verifica lucrurile, gazetarii au năvălit la Simbu- 
reşti, unde au stat de vorbă cu țăranii: 

— Cum de nu i-a fost rușine domnului Vintilă să 
declare că Simbureştii e moșie de şes? i 

— Hchei ! Pînă la Olt, în șes, mai sînt două dealuri 
de trecut ! au răspuns ţăranii. 

— Da’ cînd a venit comisia, de ce aţi tăcut? 

— Numai asta ne mai lipsea !... Ştim ce-au păţit 
ăi care n-au tăcut! Noi rămînem aici cu boierul... şi 
dacă vorbim, dracu ne ia! 

— Și delegatul vostru? N-aţi avut delegat? 

— Care delegat? Comisia a pus ca delegat al nostru, 
să iscălească pentru noi, pe un ţăran care nici nu-i de 
pe aici! ' 

« Grozavi mai sînt Vizirii ăștia ! îşi zise Aureanu. 
Dar cum să ridic' chestia asta, mai cu seamă cînd chiar 
cu am dat ordin să fie arestaţi ca rebeli toţi țăranii care 
cer izlazuri ! Şi sînt, slavă domnului, destui... Fiflide, 
cu legea lui agrară, a lăsat mii și mii de țărani fără 
izlazuri. ... » , 

—, Nici cu Sîmbureștii nu merge! Încă nu-i mo- 
mentul ! 

Elefterie schimbă o privire tristă și resemnată cu 
Stoencscu. Înţelegeau amîndoi că nu merge. Cum să-l 
ataci pe Vintilă tocmai cu Sîmbureștii, unde, de bine 
de rău, a dat cîteva hectare de izlaz țăranilor, cînd tu, 
guvern, te-ai declarat de acord să scuteşti cu totul de 
expropriere Murgeştii, cealaltă moşie a lui Vintilă din 
Cîmpul Mare, în Olt — şi moşia Florica a lui Ionel. 

— Bine, coane Costică ! se declară. lămurit Elefterie. 
O să fim muţi ca peştele. Chiar dacă dumnealor încep 
iar povestea cuuu... 

N-avea nevoie să precizeze. Aureanu ştia la ce face 
aluzie: iar chestia cu bonurile de tezaur. Liberalii îi fac 
zile fripte nu atît pentru cumpărătura aia imaginară 
de arme făcută în Italia, de pe urma căreia statul a 
ieşit cu o pagubă de douăzeci de milioane de lei, cît 
pentru afacerea asta a lui cu Max Finkelstein, prie- 

tenul intim al lui Neaţă. De răspuns ar fi multe, 
dar... 

— Nu! Lasă-i, Elefterie, să urle cît vor... Noi nu 
trebuie să le spunem nimic... Încă nu-i momentul. 
În tot cazul, deseară vin și eu la pedioja şi o să mai 
vedem !... 


A * 

Citeva clipe după ce Stoenescu și Elefterie plecară, 
Vulpeanu, directorul de cabinet al domnului ministru 
de interne, intră a'armat: 

— Domnule ministru, ard depozitele de la. Giagoga ! 

Surescitat cum era din pricina aşteptării, Aureanu 
începu să răcnească: 

— Ce-i porcăria asta? Cum ard? 

— Ard bine, domnule ministru ! Mai că nu mai 
e ce stinge! 

— Și registrele, bineînţeles, hai? răcni iar Aureanu, 
deşi pe.o notă mai joasă. 

. — Bineînţeles, domnule ministru. Focul a început 
de la contabilitate. 'Ca de obicei... 

— Ptiu! scuipă ministrul de interne, deşi cu un 
năduf destul de aproximativ. Nu-i zi de la Dumnezeu 
să nu ardă ceva. Ieri, Gara de Nord... 

— ... cu registre cu tot ! Îl completă şeful de“ ca- 
binet. 

— Cu registre, nici vorbă ! Miercuri, depozitele apro- 
vizionării din Buzău... joi, serviciul de manutanță din 
Ploieşti. .. vineri, cazarma jandarmeriei din Tulcea... 
azi depozitele aprovizionării armatei de la Giagoga. 
Miine ce o să mai ardă, Vulpene? Sau poate că nici nu 
mai e ce să ardă? 

Vulpeanu puse multă căldură să-și asigure șeful: 

— Ba mai e, domnule ministru, mai e! 

— Mă mir! 

Ministrul de interne nu glumea. Se mira. Cu ritmul 
ăsta... . À 

— Dar la Giagoga s-au făcut ceva arestări? 

— S-au făcut, domnule ministru! 

".— Pe cine? i 

— Mai întîi santinela. .. | 

— Foarte bine! Să ştie ţara că... Asta-i tot? 

— Ba nu ! Au mai fost închişi niște indivizi suspecți. . . 
Doi bărbaţi şi o femeie... 

— Sînt bănuieli? 

— Da! Stau pe aproape şi prea se interesau ce s-a 
întîmplat... 

— Ştii cine sînt? 

— Nişte muncitori, domnule ministru... aşa că nu-i 
exclus ca... 

Aureanu tresări. « Muncitori. .. şi eu dorm ! Fire-ar 
a dracului Giagoga cu depozitele ei... că m-a făcut 
să uit de muncitori tocmai într-o zi ca asta, cînd tot 
gîndul meu ar trebui să fie numai la ei. Și Pricoleanu 
ăsta care nu dă semn de viață...» 

— Dă-mi repede prefectura ! zise el, ca pe ghimpi, 
secretarului. 

Peste o clipă, Aureanu vorbea cu prefectura și avu 
surpriza să-l audă chiar pe prefect. 

— Alo, dumneata eşti, Pricolene? Cum se face că 
te găsesc la prefectură, cînd ar trebui să fii la... 

— Mă iertaţi, domnule ministru ! M-am repezit pînă 
aici să dau niște dispoziţii în legătură cu incendiul de 
la arsenal... 

— Ce arsenal te-a găsit? strigă Aureanu, care con- 
stată, supărat, că prefectul capitalei e un zăpăcit. Vrei 
să spui de la Giagoga.. 

— Ba nu, domnule ministru! La Giagoga a fost 
cu un ceas mai înainte... Acu a izbucnit un alt incendiu: 
la arsenal... . 

— Vrei să zici la contabilitatea arsenalului ? 

— Exact! De unde ştiţi? 

— Îmi închipui !... Și la congres ce se aude? 

— Au ajuns departe, domnule ministru! Au pus 
la vot înființarea Partidului Comunist şi afilierea la 
Internaționala a III-a. 

— Atunci ce-ţi mai pierzi vremea la prefectură, 
frate ! strigă ministrul de interne. 

— Incendiul, domnule ministru ! 

— Mai lasă, te rog, incendiile... şi vezi-ți de 
treabă !... Fuga!... Nu e timp de pierdut! 

Trăia clipe istorice ministrul de interne. Nimeni, 
în afară de el şi de Remus Vilceanu, şeful Siguranţei 
Generale a Statului, nu ştia ce-i așteaptă pe comu- 
nişti. Toată poliția de siguranţă, şi cîteva unități de 
jandarmi fuseseră mobilizate încă de dimineaţă, la 11 
— fără să li se fi dat ofiţerilor vreun ordin. Ordinul 
li se va da abia acum... «Cît e ceasul?.... Cinci și 
jumătate... Tocmai bine!... Internaționala a III-a? 
O să le dăm noi Internaționala a III-a». 

Închise telefonul şi sună după secretar: 

— 'Telefonează doctorului Mihăescu să vină îndată aici. 

Un sfert de ceas mai tîrziu apăru în cabinetul minis- 
trului doctorul Mihăescu, deputat independent. Inde- 
pendent sub guvernul liberal, doctorul Mihăescu își 
oferise lui Neaţă, din primul moment în care generalul 
preluase puterea, serviciile lui de independent. 

— Domnule general, dacă aveţi nevoie de un inde- 
pendent de încredere, vă stau la dispoziție! De cinstea 
şi devoțamentul meu vă garantez! 

Lui Neaţă, figura doctorului Mihăescu îi era fami- 
liară. 

— N-am nevoie de garanţii. Te cunosc... și te 
accept... Pune-ţi candidatura ca independent și te 
scot... . 

Astfel că, de un an, doctorul Mihăescu era deputat 
independent în parlamentul lui Neaţă, unde servea 
guvernul în toate împrejurările grele, cum era și împre- 
jurarea care-l îndemna azi pe Aureanu să-l convoace 
la minister. 

— Doctore — îi vorbi Aureanu — deseară avem şe- 
dință la Cameră. Du-te îndată acolo!... Vin şi eu. 
Ţi-am rezervat un succes parlamentar, ca să zic aşa, 
istoric. Va trebui să mă interpelezi... 

— În ce chestiune, domnule ministru? 

După cîteva minute, doctorul Mihăescu pleca de 
la Aureanu perfect instruit. 

— Şi să fii cît mai vehement cu putință ! îi repetă, 
pentru ultima oară, ministrul de interne. Să nu mă 
menajezi de loc !... Uită că sîn? minist de interne !... 
Auzi?... Să mă faci a pie de porci !... Să nu te prind 
cu gingăşii, că mă supăr |... 

dă 5 

Doctorul Mihăescu interpretă insistența pe care Mini- 

strul de interne o punea în recomandaţiile lui drept 
lipsă de încredere şi se simți insultat: ' 

— Lăsaţi, domnule ministru! zise el, 'înțepat. 
Doat nu sînt independent dc ieri, de alaltăieri. 


* 


Ministrul de interne nu mai avu mult de aşteptat. 
La ora 6, Remus Vilceanu îl înştiință că ordinul a fost 
executat întocmai, fără nici o defecţiune — şi că în toată, 
capitala c liniște. Aureanu îi raportă îndată prin telefon 
lui Ion Ion Viziru: | | 

— Alo, aici Aureanu! E-n regulă. l-am arestat.. 
Da! Se-nţelege. Pe toţi! După listă. Informatorii mei 
au lucrat bine:.. Aud?... Încă nu!... Îi comunic 
îndată şi lui... Nu!...: De aici mă duc la Cameră... 

Apoi îl chemă pe Neaţă: 

— Domnule general, am isprăvit şi cu congresul... 
I-am arestat pe toţi... Da! Lui Ionel i-am telefonat... 
Te duci la Cameră? Bun! Vin şi eu! 

Totuşi, ministrul de interne nu se mișcă. Ar fi vrut 
să se ridice, dar parcă-și savura mai intens mulțumirca 
în fotoliu.. Era plăcerea omului grâs care gustă din 
bucuriile vieţii, şezînd. Ridea domnul ministru de interne 
de unul singur, dar în rîsul lui nu punea doar răutate, 
ci şi o satisfacție nemărginită. Își spunea Aureanu că în 
toată afacerea: asta n-a cheltuit abilitate politică, ci 
numai abilitate artistică. Să arestezi un congres întreg, 
nu e politică — e artă curată. Să arestezi un congres 
întreg e un adevărat joc de inteligență, care cere un 
rafinament intelectual neobișnuit... Cu desăvîrṣire neo- 
bişnuit. .. Cum dar să nu fie pătrunsă simțirea lui Aureanu 
de încîntare, în acest sublim amurg de mai, cînd. întreaga’ 
natură — deci inclusiv domnul ministru de interne — 
se simțea ispitită, sub imboldul unei forțe dulci, dar ire- 
zistibile, să-şi cînte triumful ! | | 

Aşa îl găsi Ghiolman pe Aureanu: cîntîndu-şi min- 
tal triumful inteligenţei şi fanteziei lui. « neobişnu- 
ite»... 

— Ghiolman? se miră Aureanu. La ora 'asta? 

— Am trecut pe aici, îi explică Ghiolman, şi m-am 
gîndit să încerc. Poate te mai prind... 
» -— Dar de unde vii? 

— De la palat! 

„_ “Aureanu pricepu: Ghiolman nu vine întîmplător 
să-l caute aici. 

Într-adevăr, de la primele cuvinte, Ghiolman îi 
spuse: ' 
— Să ştii, Aurene, că regele nu prea este mulțumit 
de Neaţă. 

O luminiţă ascuțită fulgeră în ochii domnului 
ministru de interne: 

— Ei, nu ! Și ce spunea? „o. 

—« Nu prea merg lucrurile bine ! mi-a zis. Gene- 
ralul e cam naiv»... Sint cuvintele lui... 

Un hohot gros îl scutură pe Aureanu. 

— Şi tu..: ? îl întrebă el pe Ghiolman. , 

"— Eu? Eu i-am arătat deschis ce părere am despre 
Neaţă. « Da, nipet ate generalul nu e deştept».. 
Și, închipuiește- ţi |... Regina, care era de faţă, a fost 
de acord: « Da, nu-i deștept! Cea mai mare greșeală 
a lui este că vrea să-și facă un partid, cînd ar trebui 
mai degrabă să guverneze !» 

— Ce vorbeşti ! se minună Aureanu, îneîntat. Va 
să zică aşa !... Acu îl cunosc toţi... 

Şi cu o curiozitate de copil: 

— Şi ce-a mai spus dumnealui? 

— E nemulțumit de administraţia din armată și de 
faptul că nu puate obţine o lege a cadrelor ofițerești. L- -am 
sfătuit: « Mai bate, sire, din picior. A dumitale este 
puterea !»... $i dumnealui, cum îl știi: « Dar ce crezi... 
că nu bat? L-am chemat pe Corneanu: Eşti ministru 
de război. Uită-te a Sien şi vei vedea pe fața lor că 
sînt nemulțumiți... 

Aureanu ştia acum i dental aşa că trecu repede la alt 
subiect: 

— Dar de Jugănaru ţi-a pomenit? Ştii că a fost 
ieri în aud.enţă.. 

— Mi-ai luat cuvîntul din gură! răspunse Ghiol- 
man. Jugănaru !.... Desigur că mi-a vorbit. Lui Jugă- 
naru i-a spus nici mai mult nici mai puţin: « Dumneata 

vrei rezbel de clase. Eu gşînt împotrivă. E antipatriotic. 
Cît voi fi eu pe tron, nu voi tolera lupta de clasă». 

— Şi ţărănoiul a înghițit ? 

—A înghițit el atîtea, să nu înghită asta?... Regele 
nu poate să-l sufere. « Cum îţi place? mi-a zis. Crai- 
Voievod a susținut față de mine că Jugănaru e cel mai 
mare om de stat al nostru. Eu i-am strîns mîna cu com- 
pătimire...» 

Ghiolman se uită la ceasornic şi se ridică să plece, 
dar Aureanu se întunecă: 

— Stai, frate ! Şi de încoronare... nimic?... Nici o 
vorbă ? | 

Şeful partidului conservator-progresist şovăi şi răs- 
punse într-o doară: 

— Fleacuri ! | 

Răspunsul lui Ghiolman transformă curiozitatea lui 
Aureanu în bănuieli: 

— Ia stai jos, nene. . . şi nu-mi mai umbla cu subtilități 
de astea, cusute cu aţă albă... Ce ţi-a spus dumnealui?... 

— Dumneaei... nu dumnealui ! îl rectifică Ghiolman 
cu un zîmbet. Vrei să ştii ce crede ea despre încoronare? 
E furioasă !... Teribil de furioasă... Lipsa de gust cu 
care se fac pregătirile o scîrbeşte atît de: mult, încît e 
hotărîtă să-l împiedice pe rege să meargă la Alba-Iulia. 

— Care lipsă de gust? mormăi Aureanu, pe papi 
căruia nu mai rămăsese urmă de primăvară. Ce? Nu-i 
plac decoraţiile? 

— Nu! Şi numai că n-a țipat la mine, parcă aș fi 
eu vinovat: « Sînt artistă — mi-a zis — și nimeni nici 
nu mă consultă»... | 

— Hopa Mitică ! exclamă Aureanu. În toate alea, 
să-i batem la uşă... 

Dar sub raportul. acesta Ghiolman era mai sever 
ca în orice. 

— Aurene — făcu el solemn — nu uita că-i regină ! 
Regina noastră ! Cite regine avem? Una!... 

— Bine, bine ! i-o tăie Aureanu. Și mai departe? 

— Mai departe, tot aşa mi-a vorbit. «Dar ce-și 
închipuie ei ? Că eu, fată de împărat rus și de rege englez, 
voi pune pe capul meu o coroană de aramă ? Niciodată !... 
Şi apoi, ce rost are graba asta? Nu înţeleg !...» 

Ghiolman tăcu şi se ridică brusc să plece. Graba 
asta subită, însă, îi păru lui Aureanu suspectă. Ghiol- 
man îi ascunde ceva. Şi tocmai esențialul. 

-— Dar ce-i asta, Ghiolmane ? făcu el, îndirjit. Trebuie 
să-ţi scot fiecare cuvint cu cleştele, ca la poliție?... 
Ce umbli să mă prosteşti?... Vreau să ştiu tot! 

În definitiv, nimic nu-l împiedica pe Ghiolman să-i 
spună lui Aureanu absolut tot. 

— Bine ! zise el, complezent. O să ştii tot. La urma 
urmei, e mai bine să fii prevenit. Poate o să iei măsuri... 
La plecare, dumneaei mi-a spus: « Domnul Aureanu se 
laudă că n-o să cedeze domnului Viziru toate actele 
importante din istoria noastră. Poate că a făcut vreo 
prinsoare cu madam Prikopp !... Să ştii, însă domnule 
Ghiolman, că Aureanu ar face bine să fie mai puţin 
sigur de el!» 

l-ar fi fost cu neputinţă lui Aureanu să-și aducă 
aminte cum s-a despărţit de Ghiolman, atît de mult 
îl uluiseră cuvintele reginei... Regina îl sfătuieşte, prin 
urmare, să fie mai puţin sigur de el... Asta se cheamă, 

e romineşte, că Viziru umblă să-i sufle încoronarea. 
i îi dă lui Ionel insomnii. Vrea să pună el 
coroana pe capul Mariei. « Să vrea !... Dar nu scrie 
nicăieri că tot ce vrea Ionel, să i se facă pe plac. Nu 
aşa ne-a fost vorba. Combinația a fost clară: eu accept 
să fiu ministru de interne al generalului şi să fac tot 
ce este omenește posibil să-l compromit în asemenea hal, 
încît nici urmă să nu mai rămînă din ceea ce a fost 
odată popularitatea lui — dar tu îmi dai pentru asta 
răgazul legal: patru ani. Constituţia e constituţie... 
Ce termen prevede constituţia pentru o legislatură ? Patru 
ani. Atunci te rog să fii bun şi să mă laşi patru ani la 
putere — dacă vrei să ţi-l fac pe Neaţă din general de 
corp de armată, simplu țucălar. Patru ani! Atît îmi 
trebuie. Am și eu socotelile mele. Şi-n ăști patru ani, 
intră şi încoronarea. E dreptul meu ! Sînt şi eu om politic 
şi vreau şi eu să-mi leg numele de un moment istoric 
ca ăsta !... Şi-mi vine dumnealui să tragă scaunul de 
sub mine?... Mie, care slujesc tronul şi dinastia cel 
puţin cu tot atîta devotament ca şi Radu CiuLuc-Bey, 
sau ca oricare Vizir?» 

Ce a mai rămas în momentele acelea în sufletul 
domnului ministru de interne din toată satisfacția 
artistică pe care i-o dăduse congresul socialist? Nimic, 
nimic, nimic! Acuma inima lui Aureanu era răvăşită 
şi însîngcrată de ticăloşia Vizirilor. Ah ! Cu ce plăcere 
ar pune el mîna în gâtul acestei mizerabile familii de 
fanarioți... Pe toţi, pe toți i-ar închide... și pe Viziri, 
şi pe Porcu, şi pe Miluţă... toată şatra asta țigănească 
de găinari care vrea să-l tragă pe sfoară şi să-i smulgă 
încoronarea din mînă. Să-şi bată Joc nepoţii unui halvițar 
nenorocit, de el, fiu de general şi nepot şi strănepot "de 
domn al Moldovei! Aşadar, la ei nu există nici cuvînt, 
nici obraz, nici demnitate, nimic ?... « Și ei, ce-şi închi- 
puie? Că merge așa?... Ce sînt eu? Neaţă? Un vag- 
mistru nerod pe care să-l pui să-ți lustruiască pantofii și 
apoi să-i dai cu piciorul?... Ia să vedem !» 

n maşină, Aureanu se lasă torturat cu plăcere de 
gînduri care de care mai triste. E primăvară, întreaga 
fire vibrează de tinereţe şi energie care se cer cheltuite; 
cerul adinc, balsamul teilor, cîntecele, stelele, fluturii, 
totul. îndeamnă la voioşie, mișcare, acţiune — numai 
aici, în maşină, un biet suflet — sufletul domnului ministru 
de interne Aureanu — se zbate şi geme, amărit, singura- 
tic şi neînțeles ! În această splendidă zi de mai, în loc 
să se bucure că a dat cea mai magistrală lovitură poli- 
ţienească din cîte s-au pomenit în analele tuturor afa- 
cerilor interne de pe fața pămîntului... în loc să-și 
umple inima de chemările naturii reînviate, acum, cînd 
a scăpat ţara de bolșevici, el trebuie abia să se pregă- 
tească de luptă cu liberalii, ca: să-şi apere drepturile atît 
de greu cîştigate. .. Oameni fără rușine, fără onoare, fără 
un pic de recunoștință. . . Toţi ar trebui împușcați. ..toți ! 

Şedinţa Camerei începu cu un incident ridicat de 
bătrinul Zdrelea Cziucziewicz, secundul politic al pro- 
fesorului Caţă Coroiatu cu care de două zile părăsise 
partidul lui Neaţă şi trecuse la liberali. 

— Domnilor deputați, începu Zdrelea, cu glasul 
puțin dogit. Vin întins de la Huși... cu trenul... chiar 

acu cinci minute... ş-am venit într-o suflare să vă zic 
să vă fie ruşine obrazului că nu sînteți romîni de-ai 
noștri, ci nişte jidani. .. că-i azi sfîntă zi de sărbătoare... 
Izvorul tămăduirii... şi în loc să mergeţi la biserică, 
ţineţi şedinţe... 

Președintele Camerei, un om respectabil, cu barbă 
albă și mult tact parlamentur, răspunse: 

— Domnule deputat, Izvorul tămăduirii e o sărbă- 
toare la care ţinem cu toţii, dar ţara trece astăzi prin 
momente grele! Și-apoi, cum ai vrea dumneata să 
se ducă parlamentul întreg la biserică! 

— Să nu se ducă !sughiţă violent Zdrelea. Da'ncailea 
să se facă slujbă religioasă aici... Că-i mai mare 
ruşinea ! 

Şi iar sughiţă. 

Doctorul Bratu se ridică: 

— Dacă vrea domnul Zdrelea să oficieze dumnealui 
slujba... mai cu seamă că vine pregătit. de-acasă... 

Zdrelea se învineţi: 

— Tu să taci din gură, beţivule !... 

Preşedintele sună din clopoțel: 

— Declar incidentul închis ! 

Și se trecu îndată la comunicări, într-o atmosferă 
nespus de plicticoasă. E primăvară... primăvară pe 
străzi și în inimi... și aici se macină cuvinte seci, ab- 
surde, lipsite de noimă. lată-l pe deputatul țărănist 
Axentie... cum toarce o poveste lungă şi monotonă 
despre un locotenent din garnizoana Cluj, care, ca să 
scape de o fată căreia-i făgăduise că o ia de nevastă, 
a zvirlit-o de la etajul al doilea în stradă. Fata a fost 
găsită moartă pe trotuar. Acuma, nu se "ştie precis: 
a murit din' cădere sau a foșt mai întîi sugrumată de 
ofițer. După 'vînătăile de la gât, medicul legist susține 
că ofiţerul mai întîi a ucis fata. Dar toate autorităţile 
civile şi militare au susținut că vînătăile ı nu sînt nici o 
dovadă şi că dacă fata a căzut de la etaj, nu înseamnă 
că locotenentul a aruncat-o. Asta s-ar putea stabili 
numai cu martori., Au fost, deci, convocați la parchet 
martorii care au declarat, toți, același lucru: că l-au 
văzut la fereastră pe ofițer cum a înșfăcat fata, care 
nu' mai mișca, şi cum a aruncat-o în stradă, ca pe un 

sac. Spre a se lămuri lucrurile, martorii au fost arestați, 
iar locotenentul a fost avansat căpitan şi mutat la 
Braşov. 

După această nesfîrşită şi anostă istorie, se ivi un 
alt deputat — ţărănistul Manolache din Vaslui — să 
informeze ţara — ca și cum l-ar fi întrebat cineva — 
asupra abuzurilor unui magistrat care arestează, sub 
indiferent ce pretext, pe soţii tuturor femeilor tare-i 
plac. 

Dar Parlamentul nu putea fi animat. Prea era frumos 
afară şi prea urît înăuntru — pentru ca aleşii neamului 
să nu simtă diferența. Deputaţii se uitară unul la altul, 
îşi plimbară privirea în tavan, căscară, îşi cercetară 
unghiile — degeaba ! Răbdarea lor se apropia de sfîrșit. 
Noroc că printre deputaţii ţărănişti se găsi un om de 
iniţiativă, profesorul Agop Bagradian, care aruncă, 
deodată, în vînt, fără să fi fost provocat de nimeni și 
fără nici un gînd altul decît a mai însufleți nițeluş 
şedinţa: 

— « Reşiţa» !... « Reşiţa» !... « Reşiţa»!... 

Toată opoziția unită se trezi şi se revărsă în aplauze. 
Cei nouă deputaţi liberali, ca să nu adoarmă, se asociară 
şi ei acestei manifestații antiguvernamentale. Intervenţia 
liberalilor puse în mișcare pe deputaţii majoritari. 
Unul din şefii lor, părintele Imbroane, apostrofă pe 
liberali: 

— Nu vi-e rușine ! ! Vorbiţi de « Reşiţa» !... Dar voi 
n-aţi primit acţiuni « Reşiţa» de la domnul general ? 

Din grupa liberală îi răspunse Trişcă: 

— Matale, sfinţia ta, să taci, că-ţi astupăm gura 
cu zahărul furat în judeţul care te-a ales! 

Mijontaica neţistă, galvanisală, urlă: 

— Ruşine !... « Tramvaiele» !... « Răteştii»!... 
Banca Naţională... Ruşine! 

Preşedintele sună clopoţelul: 

— Linişte, domnilor ! Domnul deputat Mînzescu are 
cuvîntul în chestiune personală. 

Fruntașul liberal Minzescu luă cuvîntul, fără să-l 
tulbure nimeni. | 

— Domnilor — zise el — nu e vorba azi de ceea ce 
a făcut partidul nostru liberal, ci de ceea ce face guvernul 

actual. Să admitem chiar că partidul liberal ar fi greșit. 
Asta poate fi, oare, o scuză pentru un partid care se 
pretinde nou şi care are înscris în fruntea. programului: 
muncă, cinste, legalitate — să vie cu procedeuri necin- 
stite ca acelea folosite la « Reşiţa» ?. .. Este o scuză admi- 
sibilă că dacă alţii în trecut ar fi săvirşit greşeli, să se 
perpetueze la nesfîrşit fapte pe care morala publică le 
osîndește? 

— Ei, na-ţi-o frîntă, că ţi-am dres-o! strigă Stoe- 
nescu din rîndurile majorităţii. 

Riseră cu toţii, dar deputaţii, epuizați de plictiseală, 
căzură din nou în ghearele acelei melancolii colective, 
a cărei vină o purta numai primăvara, cu chemările ei 
stăruitoare. Şi atmosfera acestei şedinţe — convocată 
nimeni nu ştia exact pentru ce — ar fi dus la cine ştie 
ce forme curioase de deprimare, dacă, deodată, nu s-ar 
fi auzit: 

— Domnul profesor Arghir are cuvîntul! 

Ilustrul Arghir trăia o mare dramă: dușmanul său 
de moarte, Sorcoveanu, trădătorul neamului, avusese 
un succes uluitor la alegerile parţiale din nordul Ardea- 
lului. Dar Arghir poate n-ar fi dat acestei afaceri nici 
o urmare dacă n-ar fi aflat aseară că Jugănaru, Bratu, 
Agop Bagradian, generalul Malacu și alți aliaţi ai săi 
ţărănişti s-au dus acasă la Sorcoveanu, l-au luat pe sus 
şi l-au purtat în urale pînă la clubul țărănist, unde l-au 
băgat dc-a dreptul în comitetul executiv al partidului. 
Furios, Arghir i-a trimis îndată lui Dacu un bileţel precum 
că se retrage din federaţia democratică şi din opoziția 
unită — şi acum venise Ía Cameră, hotărît să fuzioneze 
cu liberalii. 

Cînd se auzi strigat, Arghir se ridică şi începu: 

— Domnilor deputaţi ! Aş vrea să vă vorbesc despre 
chestiunea îmbogăţitilor de război, „Nu am obiceiul să 
acuz pe nimeni, dar ţara... 

— Pardon ! se auzi un glas indignat din rîndul celor 
nouă deputaţi liberali. Rugăm pe ceara profesor să 
precizeze la cine face aluzie. 

Era Jean Tehaş Pelinaș, o glorie a Dadda Ilfov, 
supranumit, pentru darurile lui de elector în slujba 
ideii național-liberale de periferie, Şoimul Oborului. 

Jean Tehaş Pelinaş îşi făcuse intrarea în viaţa publică 
a ţării ca judecător de instrucţie, cînd s-a făcut cunoscut 
pentru o afacere senzaţională cu niște lăicți arestaţi 
sub bănuială de furt. De fapt, senzaţională a fost nu atît 
afacerea în sine, cît bătaia pe care Jean Tehaş a tras-o 
inculpaţilor. Cu acest prilej, justiţia a făcut o experiență 
interesantă asupra rezistenței celor puşi sub anchetă. 
Judecătorul Jean Tehaş a trebuit să-şi bată lăieţii, zi 
de zi, timp de trei săptămîni — pînă să-i convingă să 
moară. Dar după trei săptămîni, i-a convins — şi au 
murit. Cu toţii. Justiţia naţional-liberală era nepărti- 
nitoare. N-a scăpat unul cu viaţă din mîna lui Jean Tehaș. 
Argumentele tinărului şi încă necunoscutului judecător 
liberal erau zdrobitoare. Ceea ce a atras îndată asupra 
lui Jean Tehaș atenţia lui Ionel, care l-a smuls din 
anonimat şi l-a făcut şeful capitalei — iar puțin mai 
tîrziu, ministru de justiţie. O dată cu numirea lui Jean 
Tehaș Pelinaş ca împărţitor al dreptăţii oarbe în țara 
romînească, ideea — practicată în țară«altădată cu atîta 
succes sub regimul justiţiei dirijate de sultanul Turciei, 
apoi sub toate guvernele național-liberale — căpătă o 
strălucire specială. Sub Jean Pelinaș, justiția costa cît 
costa, dar făcea. Erai cel puţin sigur de ea. 

După război însă, Șoimul Oborului îşi văzu la un 
moment dat steaua în p:imejdie. La alegetile făcute 
sub Neaţă, anul trecut, el, care de ani și ani răspîndea 
duhul democraţiei naţional-liberale prin mahalale, fără 
să-i stea nimeni în cale, păţise, ruşinea: nu izbutise să-l 
scoată deputat pe Vintilă. Vintilă — marele Vintilă 
Viziru — căzuse în propria lui țară romînească în 
alegeri. Ce a pățit bietul Jean de la şef o să ţină 
minte și în mormînt. 

— Ce ai făcut, mă? Unde ai fost? Ţi-ai văzut de 
hoţiile tale, în loc să aperi tradiţia partidului ? ? Ce wo să zică 
Neaţă acum? Că nu mai are de ce să se, teamă de noi 
şi că poate guverna oricît o vrea, fără grijă !... Din pricina 
ta să fiu silit să dau explicaţii palatului, imbecilule ! 
„Regelui, însă, şeful îi prezentă lucrurile mult mai 
calm: 

— Sire, mai bună dovadă că sîntem democrați şi 
că luptăm cinstit în alegeri nici că se poate. Dacă Vin- 

tilă a căzut, înseamnă că n-am vrut să forțăm mîna 
alegătorilor. 

Lecţia i-a prins bine lui Ferdinand. A doua zi, a venit 
la el Jugănaru să i se plingă: 

— Maiestate, liberalii au venit în comuna Volin- 
tiru cu o bandă de ciomăgași, au furat urnele şi au dispă- 
rut cu ele. 

“Regele s-a supărat: 

— Cum vorbeşti aşa despre liberali, domnule Jugă- 
naru? Liberalii sînt democrați. Uite, Vintilă a căzut! 

Cît despre Jean Pelinaş, din ziua înfrîngerii deve- 
nise atit de suspicios şi de sensibil, încît, orice se făcea 
şi se spunea în casă, în stradă, în Parlament, i se părea 
că e vorba numai de el și împotriva lui. De aceea și 
acuma fu el cel dintii care sări la Arghir să-l întrebe la 
cine face aluzie. 

— Nu fac aluzie la nimeni! răspunse Arghir. Eu 
scriu istorie. Și un istoriograf nu face aluzii, ci precizări. 
Voi fi, deci, precis. Îmbogăţiţii de război... 

Tancred "Predescu, liberalul care suferea şi el de la 
o vreme de mania persecuției, răcni desperat: 

— Iar începi? Faci istorie şi te agăţi de mine? 
Minţi !. î. Eu'șînt om sărac. Cer o anchetă să se stabi- 
lească averea mea. Eu nu m-am îmbogăţit. Pe mine 
politica m-a sărăcit. 

— Şi pe mine! strigă Miluţă Barbut. 

— D-apoi pe mine! adăugă jovial conu Alecu. 

Arghir, sclipea. Asta era şi tactica pe care o pre- 
meditase: să-i provpace pe liberali. Acuma trebuia să 
le dea' lovitura de moarte. Își trecu mîna prin barbă 
şi zise: i 

— Nu ştiu exact adevărul. Însă, dacă ar fi să cola- 
borez vreodată cu partidul liberal, aș cere să se înlăture 
mai întîi trecutul nenorocit. 

` — Trecutul nenorocit? urlă Jean ca din gură de 
şarpe. De ce nenorocit? 

Dar Arghir, ca şi cum nici n-ar fi auzit, continuă: 

— Dacă ar fi, zic, să colaborez vreodată cu dum- 
neavoastră. . . 

Spumegînd, Jean bătu cu pumnul în pupitru: 

— Asta ce-i? Invitaţie la bal? 

Șoimul Oborului luase un ton agresiv atît de necu- 
viincios, încît profesorul Arghir uită cu totul de inten- 
ţiile paşnice cu care venise la Cameră și, furat de tempe- 
vamentul său violent, răspunse: 

— Nu-i invitaţie la bal... ci la baie! 

Şi dintr-o dată, întregul edificiu de speranţe pe care 
începuse a-l zidi încă de aseară, se nărui. După urletele 
deputaţilor liberali, pricepea că fuziunea cu ei a 
devenit, deocamdată, cu neputinţă. 

Deprimat, se așeză în bancă şi se apucă să scrie 
lui Dacu un nou bileţel, prin care arăta că, după ce a 
meditat bine, înţelegea să-şi retragă demisia. De pe 
urma demisiei lui, în aceste grele momente, opoziţia 
ar ieşi foarte slăbită — și guvernul lui Neaţă, sprijinit 
de Ionel, foarte întărit. În concluzie, îl roagă pe Dacu 
să-l considere și mai departe membru devotat al 
federaţiei şi al opoziţiei unite. Semnă, băgă bilețelul 
în plic, şi plicul în servietă — cînd, pe neaşteptate, se stârni 
în incintă o rumoare neobişnuită. 

— Congresul socialist a fost arestat ! 

În cîteva secunde, zvonul îşi făcuse întreg circuitul. 

Aleşii neamului își dădură frîu liber entuziasmului: 

— Toţi congresiştii au fost arestaţi !' 

— Un congres întreg arestat ! Asta zic şi eu lovitură ! 

— I-a luat pe toţi ca din oală! Auzi, domnule, ce 
combinaţie ! 

După cîteva minute intră în incintă ministrul de 
interne Aureanu, care fu primit cu aplauze. 

— Bravo !... Bravo!... Trăiască Aureanu !... Jos 
anarhia ! 

După două minute sosi şi Neaţă. Majoritatea îl 
primi într-o explozie de urale şi aclamații: 

— Uraaa!... Trăiască eroul de la Mărăşti!... 
Jos anarhia !... Trăiască generalul Neaţă ! l 

Neaţă, în poziție militară, salută scurt, cu palma 
dreaptă ridicată — şi se aşeză. Preşedintele Camerei 
sună din clopoțel: 

— Domnilor ! Dau cuvîntul... 

Dar un murmur general de uimire îi acoperi cuvintele: 

— Aaaa! 

În Cameră își făcuse apariţia însuși Ion Ion Viziru. 
Toţi deputaţii îl întimpinară ca pe un număr de mare 
senzaţie. Dacă Ionel a venit printre ei —trebuie să se 
petreacă ceva neobișnuit. 

Aureanu se aplecă spre Neaţă și-i șopti: 

— Ce caută aici? 

Nici Neaţă nu pricepea. 

— Habar n-am ! Şi doar am vorbit cu el acum cinci- 
sprezece minute la telefon... 

— Fără să-ți spună că vine? 

— Fără! 

Aureanu se uită spre liberali și văzu că cei nouă 
stăteau nemişcați ca niște blocuri de gheață. În schimb, 
ţărăniştii păreau foarte -agitaţi. « Jugănaru — își zise 
Aureanu — are de gînd să ne lovească.» Ministrul de 
interne îl căută din ochi pe Mihăiescu independentul, 
îl găsi și-i zîmbi. Mihăescu era gata. 

— Domnule președinte — strigă el — cer cuvîntul! 

— Domnul doctor Mihăescu are cuvîntul ! 

Doctorul Mihăescu îşi ajustă cravata şi vorbi: 

— Domnilor miniştri, domnilor deputaţi! Aş vrea 
să pun o întrebare domnului ministru de interne: de ce 
au fost arestaţi congresiștii socialişti? 

Ministrul de interne răspunse repezit: 

— Se pare că domnul deputat Mihăescu încă nu 
ştie că sîntem graniță-n graniţă cu Rusia Sovietică 
şi că delegaţii din congres nu sînt decît niște bolşevici. 

— Să mă ierte domnul ministru de interne — răs- 
punse doctorul Mihăescu — dar guvernul domnului gene- 
ral Neaţă își justifică toate samavolniciile la fel: că 
sîntem graniță-n graniță cu Rusia Sovietică. Este asta 
o scuză ? Dacă întimplarea face să fim la frontiera Rusiei, 
trebuie să trăim sub un regim excepţional? Domnul 
ministru de interne vorbeşte de Rusia comunistă din 
partea căreia ar fi pentru noi o primejdie, dar nu pome- 
nește nimic despre comploturile de la Budapesta. Este 
oare şi Horthy bolşevic? Nu, domnilor! Horthy este 
capul reacţiunii ungare — şi totuşi este un duşman de 
moarte al nostru! | 

— Domnule Mihăescu ! strigă, la rîndul său, indignat, 
Aureanu. Se pare că nici asta nu ştii: că bolşevicii 

lucrează mînă în mînă cu Horthy !... Dar una cu alta 
n-are a face! Chiar dacă bolşevicii n-ar fi avut nici o 
legătură cu Budapesta, eu tot i-aș fi arestat. 

Spiritul independent al doctorului Mihăescu nu putea 
accepta punctul de vedere al domnului ministru ‘de 
interne: 

— Dar sînt nevinovați ! 

— Asta se va vedea ! replică Auicanu. ` 

— Şi în Rusia ţaristă se arestau nevinovaţi ! strigă 
Țărănistul general Malacu. Şi uite unde sînt arestaţii de 
ieri şi unde sînt cei care îi arestau. 

— Nu-i nimic! răspunse Aureanu. Am învăţat şi 
noi cite ceva din experiența nenorocită a Rusiei 
țariste... 

Doctorul Mihăescu n-avea linişte. 

— Dar e ilegal! izbucni el revoltat. Absolut ilegal ! 
Domnilor. deputaţi, fac apel la bunul dumneavoastră 
simț şi la simțul dumneavoastră de dreptate. Prin 
afilierea la Internaționala a III-a, comuniştii din con- 
gres şi-au votat numai un program de acțiune și nicidecum 
mijloacele de a aduce la îndeplinire acest program. Or, 
între un program și aplicarea lui este o mare deosebire. . . 
Dacă socialiștii 'au votat numai pentru program, fără 
a fi apucat să treacă la acțiune, vă permiteţi să-i arestaţi? 
Unde-i legea care scrie să e voie să arestezi pe cineva 
preventiv, numai pentru intenţie? Nicăieri, domnilor, 
nicăieri ! Astfel, că, ceea ce şi-a permis guvernul față de 
comuniști este o ilegalilate flagrantă, un act nepermis de 
sălbăticie, un abuz în care nu ştii ce să deosebești mai 
întîi: bunul plac al domnului ministru de interne, sadis- 
mul domnului ministru de interne, sau nemărginitul 
dumisale dispreț faţă de legi... Al dumisale și al între- 
gului guvern Neaţă, domnilor. Și asta nu vom permite, 
domnilor ! Ajunge cu bătaia de joc. Cerem imediata 
reintrare în legalitate şi eliberarea celor arestaţi... Alt- 
minteri, îmi voi permite să transform această comu- 
nicare în interpelare ! 

'Țărăniștii aplaudară furtunos pe independentul Mihă- 
escu. Dar întrucît erau prea puţini, demonstraţia împo- 
triva guvernului fu foarte scurtă. Aureanu se ridică şi 
luă cuvîntul: 

— Onorată Cameră! Am auzit aici un glas, glasul 
domnului doctor Mihăescu, deputat independent, care, 
mărturisesc, spre durerea mea, îmi sună cu totul străin 
la ureche în adunarea aceasta romiînească... Domnul 
doctor Mihăescu îmi reproşează — ce? Că aş fi :pro- 
cedat ilegal, că aş fi comis un act de sălbăticie, că m-aş 
fi făcut vinovat de abuz faţă de cine, domnilor? Vă-ntreb, 
domnilor, pe toţi, indiferent dacă sînteţi prieteni sau 
adversari ai guvernului, dar care aţi venit aici însuflețiți 
de aceeaşi conştiinţă romînească, de aceeaşi dragoste de 
neam şi de patrie, de aceleaşi gînduri curate de a servi 
interesele ţării... vă întreb, domnilor, pe dumnea- 
voastră toţi: față de cine am fost ilegali, sălbatici şi 
abuzivi? Faţă de comunişti, domnilor! Faţă de cei 
mai aprigi vrășmași ai ordinii noastre democratice, 
domnilor! Închipuiţi-vă, față de cine am fost ilegali! 

Se opri, îşi plimbă privirea îndurerată de jur împre- 
jur şi ridică nota patetică la maximum: . 

— Nu, domnilor, asemenea glasuri .străine nu ser- 
vesc cauza țării... Domnul doctor Mihăescu îşi zice 
independent. Vreau să-l cred. Nu-l voi acuza, deci, 
cå primeşte ordine direct de la Moscova. Dar argu- 
mentul cu care ia apărarea comuniştilor săi nu cred 
'să se deosebească mult de argumentele domnilor bolşe- 
vici. Domnul dostor Mihăescu susține că n-am avut 
dreptul să-i arestăm pe comuniști, pentru că ei nu şi-au 
votat decît un program şi nu mijloacele de acţiune. 
Asta se cheamă la domnul deputat Mihăescu o simplă 
intenție, Dar, domnilor, dacă am răstălmăci lucrurile, 
am putea spyne că este simplă intenţie chiar dacă ar 
fi votat şi mijloacele .de acţiune, pentru că una este 
a vota mijloacele de acțiune, şi alta este a le şi aplica... 
Iar dacă mîine comuniștii şi-ar aplica -acest program 
de acţiune şi ar da foc capitalei, domnul Mihăescu ar 
putea veni să ne spună că amicii dumisale de la Moscova 
nu au avut intenția de a da foc capitalei, ci intenția 
lor a fost să-şi aprindă o ţigară... i 

Domnul ministru de interne trebui să-și întrerupă 
cuvintarea, din pricina hohotelor de rîs ale întregii 
adunări. În afară de doctorul Mihăescu, care se fră- 
mînta, furios că nu poate răspunde — și de Ion Ion 

Viziru, care-și păstra ţinuta lui demnă şi distantă, de 
şef al aristocrației naţional-liberale — toţi deputații, 
inclusiv ţărăniștii şi cei nouă liberali, nu putură să 
peziste glumei domnului ministru de interne, care izbu- 
tise, în chip atît de plastic, să prezinte primejdia pitită 
îndărătul cuvîntului « intenţie». 

Aureanu îşi reluă peroraţia, dar de astă dată părăsi 
cu desăvîrşire tonul patetic, spre a deveni violent: 

— Domnilor, dacă ne-am juca aşa cu «intenţiile», 
n-ar exista lege care să ne pună la adăpost viața şi 
avutul de ravagiile a tot felul de «intenţii»... Așadar, 
domhul Mihăescu ar face bine să-și revizuiască voca- 
bularul cu care-i apără pe comuniști!... Adică ce ar 
fi vrut domnia-sa? Ca noi să stăm cu miinile-n sîn şi 
să aşteptăm mai întîi ca domnii comuniști să ne arunce 
ţara în aer? | 

Mihăescu, foarte nervos, îl întrerupse pe Aureanu: 

—.Să nu exagerăm, domnule ministru! A te afilia 
Internaționalei a III-a nu înseamnă să arunci țara în 
aer. Fiecare dintre noi ştie că elita intelectuală din 
Apus s-a declarat pentru Internaționala a III-a și 
nimeni n-a acuzat-o că vrea să arunce Anglia ori Franța 
în aer... 

— Să avem iertare, 'domnule deputat! strigă Au- 
reanu mînios. Țările din Apus sînt în spatele frontului, 
aşa că-și pot permite luxul unui diletantism ca acel 
al afilierii intelectualilor la Internaționala a III-a. 
Noi, însă, domnilor, sîntem pe front, adică vecinii Ru- 
siei comuniste, prin urmare nu ne este permis un ase- 
menea lux. 

Adunarea porni să aplaude, dar Aureanu făcu semn 
deputaţilor să stea liniștiți, pentru că mai are ceva 
de adăugat: 

— Cred că domnul doctor Mihăescu a învăţat, din 
acest incident, că lucrurile nu stau chiar așa cum 
crede dumnealui... Şi, înainte de a încheia, ţin, dom- 
nilor deputaţi, să vă fac următoarea declaraţie: indi- 
ferent dacă se vor mai ivi sau nu avocaţi ai anar- 
hiei, ca domnul doctor Mihăescu, guvernul generalului 
Neaţă îşi va face datoria pînă la capăt. Sîntem o ţară 
de ordine şi în numele ordinii și al ţării vom reprima 

fără cruţare orice încercare, sau orice «intenţie» de a 
încerca să se tulbure ordinea aceasta... Poporul are 
nevoie de liniște şi noi vom lupta din răsputeri să 
i-o dim! 

Şi, în aplauzele majorităţii, se aşeză. Ordinea de 
zi era epuizată, spre satisfacția deputaţilor care ardeau 
de nerăbdare să poată da năvală pe uşă, afară, unde-i 
aştepta maşina şi un pătrunzător parfum primăvăratic 
de tei înflorit şi grătar. Dar, preşedintele Camerei, în 
loc să ridice şedinţa, rosti cîteva cuvinte neașteptate: 

— Domnul Ion Ion Viziru are cuvîntul! 

Şi imediat Jon Ion Viziru se ridică. O linişte de 
mormînt cuprinse incinta. Toți deputaţii își îndreptară 
privirile spre sțăpînul atotputernic al ţării și, cu răsu- 
flarea tăiată, îi așteptară cuvîntul. 

Cu glasul lui șters, lipsit de nuanţe, Ionel vorbi: 

— Domnilor deputaţi, în legătură cu măsura luată 
azi de guvern împotriva congresiștilor socialiști, vreau 
să declar în numele partidului naţional-liberal urmă- 
toarele: domnul general Neaţă face o mare greșeală com- 
bătind cu atita violenţă pe socialiști. 

După care, Ion Ion se aşeză. Neaţă, galben și tre- 
murind de miînie, se aplecă spre Aureanu: 

— Cum? Mizerabilul !... Acuma mi-o spune... după 
ce i-am arestat? În definitiv, ce vrea, ticălosul? 

Aureanu îl privi compătimitor: 

— Ei, bravo!... Tot nu ştii ce vrea? 


II 


Cine l-ar fi văzut în după-amiaza aceea pe Gogu 
Elefterie, avocat și profesor la facultatea de drept, 
cu ceşcuța în mînă, ar fi putut crede că-și bea cafeaua 
pentru cafea. S-ar fi înșelat, însă, amarnic. Cafeaua 
nu-l ajuta pe Elefterie decit să-și croiască, în noianul 
de gînduri care-i torturau mintea, drumul spre o idee 
— una singură, mare și salvatoare — pe care o dorea, 
o simţea, dar încă n-o putea apuca. 

De cîtăva vreme, Elefterie a început să-și dea seama 
că viaţa c tristă. Nu s-ar fi putut spune că moare de 
foame. Avea ce mînca. Moşioara — moşioară. Căsuța 
— căsuţă. Catedra — catedră. Acţiunile — acțiuni. Nimic 

de zis. Ba, dacă mai puneai și, locul pe care-l ocupa 
în consiliul de administraţie al societății « Turcoaia- 
Granit» şi în cel al sociețăţii « Concordia» — ca să nu 
mai vorbim de cel de la « Astra-Romină» unde fusese 
cooptat mai demult — ai fi putut crede că Gogu Elef- 
terie avea toate motivele să se tonsidere un om fericit. 
Ei bine, Gogu nu se simțea fericit. Nu ‘pentru că ar 
fi avut, doamne fereşte, dificultăți din partea primăriei 
pe chestia celor două imobile; Nici o. dificultate. Doar 
formele întîrzie. Încolo — nimic. Afacerea e afacere. 
Spiridon Chiriac, primarul capitalei şi unul din cei mai 
buni prieteni ai 'lui, e un om serios. De altfel, n-are 
nici un intereş să nu fie serios amicul Spiridon, care, 
acu două luni, îi gtrecurase, discret, la ureche: 
__.—.Gogule,: cumpără nişte imobile prin” piața Sfin- 
tul Gheorghe. . ; 

— Ce-ai visat, Spiridoane? Să-mi bag bănișorii mei 
sănătoşi, în ploşnițăriile alea? P 

'— În alea, Gogule, numai în alea! stărui primarul. 
Te sfătuieşte amicul tău Spiridon! Şi ştii că niciodată 
nu te-a sfătuit prost! ` 

„Ce e drept,-e. drept. Spiridon i-a fost totdeauna 
sfetnic bun. Totuşi... 

— Spiridoane, te rog să mă ierți! Par de ce tocmai 
în piaţa Sfîntul Gheorghe? 

Şi Spiridon i-a împărtăşit secretul: are dezlegare 
de la Neaţă direct să se ocupe de alinierea orașului. 
Şi s-a gîndit să înceapă, cu bulevardul Brătianu, Bule- 
vardul Brătianu — a hotărit el — trebuie prelungit pînă 
în Piața Mare: Toate clădirile care împiedică alinierea 
vor fi dărimate şi proprietarii despăgubiți. 

— Despăgubiţi, cum? se interesă Elefterie. 

— După merit, Gogule, exclusiv după merit! îl 
linişti Chiriac. Pricepi? Dacă ai priceput, atunci cum- 
pără. degrabă ce-ţi iese în cale, pînă nu află lumea... 
Dă cît ți-se cere... Eu o să-ţi aprob de cincizeci de 
ori pe atâta... d 

.— Dar tu de ce nu cumperi? 

— Aoleo, Gogule, om cu carte şi să-ți treacă prin 
minte o năzdrăvănie ca asta! Păi eu sînt primar, Go- 

gule!.:. Om cinstit, Gogule... şi trebuie să păzesc 
bunul statului ca ochii din cap! 

Şi-n grabă mare, Gogu Elefterie a pus mîna pe 
două imobile: pe unul a dat nouăzeci de mii de lei,. 
iar pe celălalt o sută douăzeci de mii. Peste o lună, 
cînd primăria anunţă exproprierea, Gogu — tot după 
sfatul cuminte al lui Spiridon — ceru pe unul din imo- 
bile trei milioane două sute cincizeci de mii de lei şi 
pe celălalt cinci milioane o sută de mii. După o toc- 
meală crîncenă între vînzător: profesorul universitar, 
deputatul Gogu Elefterie — şi cumpărător: primăria, 
prin însuşi amicul Chiriac Spiridon, primul trebui să 
facă la ambele imobile cîte o reducere de douăzeci şi 
cinci de mii de lei, şi tranzacţia fu încheiată. Poimiine, 
Elefterie va încasa opt milioane trei sute de mii de lei, 
din care, dacă scădem patru milioane o sută cincizeci: 
de mii, dreptul primarului pentru bunele lui îndrumări, 
îi rămîn lui Gogu patru milioane o sută cincizeci de 
mii de lei. Patru milioane o sută cincizeci de mii de 
lei curaţi — de care Elefterie se poate bucura în linişte 
şi pace. Prin urmare, nici din acest punct de vedere, 
Gogu n-ar avea motiv să se plingă şi mai cu seamă 
să se simtă nefericit. Totuşi, Gogu Elefterie era cel 
mai nefericit om de pe lume. De te? Nu cumva pentru 
că viişoara lui de la Cristești nu i-a dat anul ăsta un 
rod demn de reputaţia pivnițelor Gogu Elefterie? Astea-s 
prostii. În primul rînd, producţia n-a fost chiar atît 
de mediocră pe cât îi convenea concurentului său Toto 
Ardeleanu să afirme — şi apoi, un vin bun nu depinde 
atîta de vie, cît de vinar. Sau poate era Gogu nefericit 
că saltul ăsta nebun de ieri dimineață la bursa de 
efecte l-a prins numai cu două mii de « I.R.D.P.»-uri 
şi cu trei mii de « Stele» — pentru că ghinionul a făcut 
ca tocmai cu cîteva zile mai înainte să vindă o parte 
din acţiuni ca să-şi bage banii într-o concesie de furni- 
turi militare căpătate prin licitaţie publică? Nu ! Gogu 
Elefterie nu putea fi nefericit din pricina asta, deoarece 
licitaţia nici n-a fost licitație, ci o mică formalitate, 
care a decurs și ea într-o atmosferă cît se poate de 
amicală — şi apoi beneficiile de pe urma acestei afaceri 
sînt cam de vreo trei ori mai mari decît câştigul cu 

care s-ar fi ales ieri, dacă ar fi avut la îndemînă tot 
stocul de acţiuni neatins. . 

Atunci de ce era atît de nefericit Gogu? , 

Pentru tă altceva îl rodea pe profesorul universitar 
Gogu Elefterie: a împlinit cincizeci de ani. O vîrstă 
la care tot omul înțelept începe ‘să se gîndească la 
călătoria din urmă. Azi-miine moare. Ce se alege de 
fii-sa Adriana? Nimic ! Rămîne pe drumuri. Într-adevăr, 
ce-i lasă Gogu? Faima lui, răposată o dată cu el, de 
mare avocat? Și mai departe?... Mai departe, o prea 
frumoasă amintire despre ilustrul ei tată. 

Vedeţi, asta-l durea pe Gogu Elefterie, care, cu 
ceşcuţa de cafea în mînă, îşi zicea că a trecut prin viață 
ca un nerod. A muncit şi a muncit, şi la urmă — să 
mă iertați de cuvînt — vax! A crezut că avocatura îi 
va asigura în societate locul pe care-l merită — şi s-a 
înşelat. A crezut că prin profesorat va ajunge acolo 
unde nu l-a dus avocatura — şi s-a înşelat. Şi, în sfîrșit, 
a crezut că politica îi va da satisfacția supremă — şi 
s-a înşelat. Şi cum s-a înşelat? Groaznic ! Catastrofal ! 
Singeros ! A imers cu Take — și şi-a pierdut vremea 
cu el la Paris în timpul războiului în propagandă, şi 
după aceea, aici, după război, în opoziţie... Desperat, 
a trecut la Neaţă, cînd Neaţă a venit la putere, şi şi-a 
pierdut vremea cu el, pînă s-a întîmplat istoria cu 
arestarea congresului și cu declaraţia lui Ion Ion, în 
Cameră. A trecut chiar de-a doua zi la liberali, pentru 
că era clar că Neaţă e pe dric — şi de şase luni își 
pierde vremea, tot aptoptiad ca Ion Ion să pună mîna 
pe putere... De şase luni !... Şi nu i-ar fi necaz dacă 
n-ai şti sigur că vin liberalii!... Vin!... Dar nu se 
grăbesc. Şi ar fi cazul. Neaţă, cu cît e mai aproape de 
groapă, cu atit devine mai impertinent. Se crede dic- 
tator şi-şi închipuie că va rămîne dictator pînă la 
moarte. Fas în urmă cu o lună se povestea la club cum 
Neaţă cutreieră Ardealul şi spune lumii că e « inamo- 
vibil» şi că nici nu-i pasă de părerea regelui. Cică el 
nu se sprijină pe rege, ci pe «iubirea poporului»... 
Şi Aureanu stă lingă el şi-i şopteşte mereu ce să spună. 

La o consfătuire! secretă, acasă,la èl, Neaţă ar fi 
spus amicilor lui: « Am luat toate măsurile să arestăm 

pe membrii guvernului care ar fi numit în locul meu.» 
Neaţă e foc. Cele spuse de rege în mesaj precum că 
«e nevoie de un guvern de forțe unite» l-au scos din 
minţi. Mai bine-l înjura de mamă. De aia, îndată după 
şedinţă, a chemat-o pe Miţa Biciclista la el şi i-a spus: 
« Dute comunică-i regelui că dacă vrea revoluţie, o va 
avea!» Regele, speriat, l-a trimis îndată pe Titi după 
Pricoleanu și după Remus Vilceanu să vadă ce-i de 
făcut. Şi tustrei au hotărît că Neaţă trebuie arestat 
cum se constituie noul guvern. Bineînţeles că după un 
sfert de oră, Neaţă a aflat tot — şi, cuprins de groază, 
a pus ieri la Senat pe unul de-ai lui să strige: « Trăiască 
regele Ferdinand, preşedintele pe viață al republicii 
romîne !»... 

— Don plutonier a crezut c-o drege! zise Gherlescu. 

— Dar regina? întrebă Miluţă. Ce o fi spunînd 
regina de toate isprăvile astea ale protejatului ei? 

— Regina tace! îl informă Trişcă. Nu spune nimic. 
Dar îl susține prin toate cucoanele dc la palat... 
Şi doamna Poppesco-Poppesco... şi doamna Sybille 
Mandakesko... şi doamna Nadeja Sirène Albertine 
Cekrappydys... toate sînt alături de Neaţă... 

— Al dracului boşorog! reflectă, cu invidie, conu 
Alecu. Are baftă la muieri. 

— Nu degeaba i se spune partidului lui Neaţă « par- 
tidul fustelor» ! zise, cu scîrbă, Gherlescu. 

Erau veseli « șefii» și-și băteau joc fără milă de 
bietul general Neaţă, dar despre putere nimic — pînă 
aseară. Aseară, din cîte a putut prinde la club, Gogu 
a înţeles că evenimentele politice se precipită. Ionel 
a fost la rege şi i-a spus: 

— Sire, Dacu pretinde puterea. Dacu va duce ţara 
la ruină. Dacu n-are un pic de experiență. 

— Sînt şi eu de aceeași părere. Dar cum scăpăm 
de el? 

— Sire, vorbiţi-i lui Dacu de o înţelegere cu mine. 

Regele a trimis după Dacu: 

— Sînt sătul, domnule Dacu, de Neaţă. N-ai vrea 
să preiei dumneata conducerea ţării? 

Dacu se înclină: 

— Voi face tot ceea ce dictează ţara și regele, sire! 


34 


— Sînt fericit că primeşti, domnule Dacu! îi răs- 
punse regele. Țara așteaptă foarte multe de la dum- 
neata. De asta cred că, în interesul ţării, ar fi bine să, 
cauţi o înţelegere cu domnul Viziru. Sînt convins că 
în felul acesta vom avea un guvern tare, stabil, care 
va feri ţara de zguduiri şi aventuri. 

Spre uimirea lui Ferdinand, Dacu acceptă. Ceea 
ce-l uimi la fel de mult şi pe Ion Ion. Totuși, Ion Ion 
nu era omul care să-și piardă capul pentru atît. 

— Doreşti să fuzionăm, domnule Dacu? 

— N-am nimic împotrivă. 

— Nici eu, domnule -Dacu. Doreşti poate o nouă 
titulatură pentru partid? 

— Ar fi necesar ! 

— De acord! Îi vom da o nouă titulatură. Vrei, 
desigur, şi funcţii de seamă pentru ai dumitale ! 

— Cred că ar fi foarte firesc! 

— Nici nu se discută, domnule Dacu. Vom asigura 
oamenilor dumitale funcții de seamă în partid. 

Lucrurile mergeau ca pe roate. Lumea politică era 
în picioare: se face fuziunea între Ionel şi. Dacu — și 
fără. nici o fricțiune, fără nici o obiecţie din partea vreu- 
neia din părți. Şi au continuat aşa, tratativele, două 
zile la rînd, în cea mai perfectă armonie, chiar cînd 
s-a ajuns la Ardeal. Ardealul era al lui Dacu — și Dacu 
îl apăra cu înverșunare. l 

— Să-ţi suspenzi ziarul din Ardeal, domnule Viziru, 
fiindcă Ardealul e al meu! 

Blînd, aproape umil, Viziru îi răspunse: 

— Il voi suspenda, domnule Dacu! 

— Să închizi cluburile liberale din Ardeal, fiindcă 
Ardealul e al meu! 

— Le voi închide, domnule Dacu ! 

— Să asiguri libertatea alegerilor în Ardeal, fiindcă 
Ardealul e al meu! 

— O voi asigura, domnule Dacu! 

Tot ce-i cerea Dacu, Ionel accepta fără să spună 
nici cîre — pînă veniră în discuţie mandatele. 

— Ardealul, domnule Viziru, are o sută paisprezece 
locuri în Parlament. 

— Da, ştiu, domnule Dacu! Noi vom avea nouă- 
zeci de locuri. . . şi dumneavoastră douăzeci şi patru... 

— Nu, domnule Viziru! Noi vom avea nouăzeci şi 
opt şi dumneavoastră şaisprezece. 

Ionel nu se arată de loc supărat. 

— Domnule Dacu — zise el cu multă delicateţe — 
astea sînt chestiuni de detaliu pe care le veţi rezolva 
cu Muică. l 

Dacu luă contact cu Muică. 

— Domnule Dacu — i-a spus Muică — sînt convins 
că vom cădea de acord, dar ar trebui să stai de vorbă 
şi cu Minzescu. 

Răbdător, Datcu se adresă lui Minzescu. 

— Domnule Dacu — i-a spus Minzescu — îmi pare 
bine că vom putea, în sfizșit, da ţării un partid puter- 
nic:.. Cît despre mandate, trebuie să stai de vorbă 
neapărat cu conu Alecu. 

Conu Alecu îl primi pe. şeful Ardealului cu o zgomo- 
toasă demonstraţie de simpatie, după care se făcu. mic 
cît un purice: 

— Domnule Dacu, domnule Dacu, dar cum ţi-a 
putut trece prin minte să vii pentru mandate la mine, 
care nu sînt decît un biet subaltern disciplinat al par- 
tidului, cînd poţi termina în doi timpi şi trei mişcări 
cu Ionel! 

Dacu îşi schimbă gulerul și bătu iar la uşa lui Ionel. 
Ionel îl întîmpină cu un zîmbet abia perospiibil: 

— Ah, domnule Dacu, mă mir că n-ai înțeles !... Dacă 
socoteam că putem cădea de acord, te-aș fi trimis la 
Muică? | 

Acuma, Dacu era oarecum lămurit. Ion Ion nu vrea. 
Senin, deşi decepţionat, Dacu sc prezentă lui Fer- 
dinand: | 

— Sire, am impresia că domnul Ionel e un caracter 
incomod. 
` Şi regele, trist: 

— Mie-mi spui? 

Dacă ar fi fost numai această aventură a lui Dacu, 
şi încă îi era de ajuns lui Gogu să-şi dea seama că« şefu» 
a început să se miște. Dar au urmat aseară şi comentarii. 
Şi din comentariile acestea, Gogu a aflat că «sefu» 

a şi stabilit planul campaniei de răsturnare a vagmistru- 
lui. Liberalii vor cere mai întîi intrarea în legalitate. 
Generalul Neaţă guvernează cu toroipanul. Generalul 
Neaţă nu ştie ce-i aia constituţie, nici legi, nici demo- 
craţie. Generalul Neaţă a întronat arbitrariul în toate 
actele lui de guvernămiînt... După aceea, impozitele 
Ce sînt aceste impozite scandaloase care apasă pe ume- 
rii bietului contribuabil? Ce este batjocura asta? Și 
ce sînt cetăţenii acestei țări nefericite? Nişte cîini? Nişte 
obiecte fără de suflet? Să le iei şi cenuşa din vatră, 
ca să-ți îndopi clientela politică?... Dar paralel cu 
acţiunea împotriva guvernului, liberalii vor porni lupta 
şi împotriva opoziţiei, care, în desperarea ei, va încerca 
să facă front comun cu Neaţă, spre a bara drumul lui 
Ton Ion spre putere. Opoziția trebuie fărîmiţată şi 
compromisă. « Șefu» a şi precizat linia: Crai-Voievod 
a înjurat armata... Dacu urmăreşte dezlipirea și e cu 
ochii înspre Budapesta... Doctorul Bratu e bolşevic 
şi lucrează aici din ordinul Moscovei... Ghiolman pri- 
mește stipendii de la Berlin... Jugănaru complotează 
cu agrarienii bulgari de la Sofia. .. Sorcoveanu e trădă- 
tor şi trebuie împușcat... 

Că această campanie va duce la izbînda totală a 
lui Ionel — nu se îndoia nimeni. Deci — era bine. Or, 
Gogu Elefterie, liberal devotat, în loc să se bucure, 
se cufunda în cea mai crîncenă amărăciune. Că « şefu» 
e tare — nici vorbă. Şi cînd va vrea să facă guvernul, 
îl va face. E sfint! Da!... «Ei şi!... Dar eu? Cu 
mine ce o să se întimple? Iar o să fiu deputat!... Unul 
din sutele şi miile de deputaţi care au fost şi vor fi!... 
Adică un număr oarecare... un anonim... un necu- 
noscut ... care de asta e necunoscut: pentru că nu se 
deosebeşte cu nimic de milioanele de necunoscuţi care 
trăiesc pe pămînt!... Un profesor oarecare... un 
deputat oarecare... un tată oarecare... o orfană 
oarecare !...» De asta a muncit el o viaţă întreagă 
— pentru ca la urmă, cînd va fi dus la groapa de veci, 
dacă se va găsi vreun nebun să întrebe cine e mortul, 
să i se răspundă: 

— Nu-l cunoşti! E unul Gogu Popescu... sau Elef- 
terie Ionescu !... Un biet profesor !... 

Să-ţi tragi un glonte în cap de ruşine şi scîrbă... 
Un Popescu sau Ionescu... Şi Adriana, o biată orfană 
a unui Ionescu ori Popescu!... Ei? Avea sau n-avea 
Gogu Elefterie dreptate să se creadă cel mai nefericit 
om de pe faţa pămîntului? Avea. Fireşte că avea. De 
aceea stătea el cu ceşșcuţa în mînă — şi-şi muncea min- 
tea cum să scape 'de neagra mizerie, cum să iasă din 
rîndurile jalnice ale Popeştilor, cum să-şi asigure în 
ochii partidului și ai ţării un renume care să-i aducă 
şi bani şi onoruri. Cum? Se înţelege cum! Printr-o 
faptă politică excepţională. Care? Dar aici stă şi tot 
zbuciumul lui Gogu Elefterie: care? De aseară se tot 
întreba: care? Şi acest « care?» l-a urmărit și azi dimi- 
neața în oraș, şi nu l-a lăsat nici la masă în pace — și-l 
privea şi acuma cu ochii lui mari, necruţători, din fundul 
ceşcuţei. Care? 

Şi cum nu-i găsea nici un răspuns, Gogu Elefterie 
se ridică, îşi puse paltonul și pălăria şi, sub privirea 
îngrijorată a soţiei sale, doamna Teodora Gogu Elef- 
terie, născută Mihăescu, o porni încetișor înspre 
centru. 

n 

Un resort tainic, de neînțeles la o fire discretă, aproape 
timidă, cum era aceea a lui Leahu, îl împinse pe subtilul 
critic literar să intre în librăria editorului său Craioveanu. 
Patronul lipsea. În locul lui, îl primi domnul Lucian, 
directorul editurii și al 'librăriei, care se bucură din 
toată inima cînd îl văzu. 

— Tocmai mă: gândeam la dumneavoastră, domnule 
Leahu ! îi zise el. Cartea merge, domnule Leahu !... 
Merge bine ! 

Obrajii lui Leahu se îmbujorară de plăcere. Editura-i 
tipărise acum trei luni volumul Cele opt simţuri. Un 
roman. Prima lui lucrare literară. Multă analiză psiho- 
logică, multe conflicte psihologice, multe probleme psi- 
hologice, pe a căror canava Leahu a brodat o dramă 
psihologică zguduitoare. Cel puţin aşa au găsit-o con- 
fraţii săi literari: zguduitoare. Și după cele ce-i spune 
domnul Lucian — se.pare că nu s-au înșelat, 

— Se vinde bine? întrebă Leahu. 

— Excelent ! Din cele o mie de exemplare cîte s-au 
tipărit, am dat pînă acum circa două sute cincizeci. 
Şi asta numai în trei luni. E ceva! 

Leahu îşi făcu rapid un mic calcul: în aceste trei 
luni el însuși a cumpărat pe la diferite librării vreo 
patruzeci de exemplare, spre a le distribui la prieteni. 
Totuşi, mai rămîn două sute zece exemplare cumpă- 
rate de marele public necunoscut. Două sute zece exem- 
plare în trei luni... da! are dreptate domnul Lucian: 
este un succes. 

— Sînt mulțumit şi pentru mine şi pentru dumnea- 
voastră ! zise el lui Lucian. 

— O, domnule Leahu, dar noi nu ne-am îndoit un 
singur moment că romanul va prinde !... 

Şi cu multă căldură: 

— Pregătiţi ceva nou, domnule Leahu? 

Leahu părăsi librăria într-o excesivă surescitare 
optimistă, provocată de cuvintele simple, dar. pline de 
conţinut, ale domnului Lucian: «Pregătiţi ceva nou, 
domnule Leahu?»... Omagiu mai mare din partea 
unui editor care-și investeşte banii în cărţile tale 
— se poate? 

În stradă, primul lui gînd fu să cumpere Democratul 
romiîn. Trecu la chioşcul de peste drum, cumpără ziarul, 
îl desfăcu — şi inima-i zvicni: ceea ce căuta se găsea 
chiar în pagina întîia, sub un titlu mare pe două coloane: 
Mea culpa... Hotărît! Azi Leahu avea o zi bună. 
Democratul romin s-a grăbit să-i publice articolul — şi 
încă la loc de onoare — deşi el nu-i trimisese manuscrisul 
decît abia aseară. 

Leahu împături cu dragoste gazeta la loc şi, croin- 
du-şi încetişor drumul, prin îmbulzeala de pe Calea 
Victoriei, spre Capşa, se întreba ce vor spune prietenii 
lui cînd vor citi Mea culpa! Va fi pentru ei o surpriză. 
Cu atît mai mult, cu cît, dacă stai să judeci bine, era 
şi pentru el o surpriză. Speranţele ce şi le pusese Leahu 
în idolul său militar Neaţă începuseră să se clatine de 
mai bine de un an, nu mult după ce «omul nou» își 
alcătuise guvernul. Totuşi, Leahu ar fi fost îngăduitor 
cu Neaţă, pentru că, la urma urmei, el înţelege foarte 

bine că politica îşi are exigenţele ei şi că Neaţă, în defi- 
nitiv, nu-i Dumnezeu, ci om ca toţi oamenii. De aceea, 
Leahu ar fi închis ochii asupra atitor şi atîtor abuzuri 
care nu prea înscriau pagini de glorie în istoria regimului 
Neaţă. Leahu ar fi mers cu îngăduința poate şi mai 
departe şi n-ar fi judecat cu prea multă asprime pe Neaţă 
nici pentru felul cum a reprimat greva generală din 
1920, nici pentru arestarea congresiştilor din '21 — şi 
nici măcar pentru tratamentul aplicat celor închişi. 
E drept că Leahu avea de ridicat aici o mică obiecţie. 
Că ţara trebuie să se apere de bolşevici, asta se înţelege. 
Un stat civilizat are nevoie de ordine şi linişte. Condiţia 
esenţială a progresului și culturii este ordinea și liniștea. 
Deci, oricine tulbură ordinea şi liniştea, se pune în calea 
progresului și civilizaţiei. Deci, pentru a apăra progresul 
şi civilizația de un zdruncin care ar putea să-i fie fatal — 
tulburătorii trebuie închişi. Deci, Neaţă face bine înă- 
buşind anarhia și arestînd pe tulburători. Jar dacă tulbu- 
rătorii aceştia sînt comunişti — trebuie închişi comu- 
niștii. Un singur lucru, însă, îl împiedica pe Leahu să 
fie cu totul alături de Neaţă în problema muncitorească: 
bătaia preventivă. Lui Leahu îi inspira o repulsie morală 
şi fizică de nestăpînit bătaia în genere — dar, în mod 
special, bătaia preventivă. Punctul lui de vedere era 
clar: comuniștii trebuie să fie arestaţi, dar nu trebuie 
bătuţi. În orice caz, nu trebuie bătuţi pînă ce nu vor fi 
judecaţi şi condamnaţi pentru o vină legal stabilită. 
Dar bătaie înainte de a se şti dacă sînt sau nu vinovaţi 
— asta Leahu nu putea să admită. Întreaga lui fire de 
estet. rafinat se ridica împotriva acestei brutalităţi 
ilegale. Nu bătaie preventivă !... Sub nici un cuvînt 
bătaie preventivă ! 

Şi Leahu nu se mulțumi doar să cugete aşa, în turnul 
lui de fildeş, ci-şi aşternu toate aceste idei, negru pe 
alb, în mai multe articole, pe care le trimise ziarului 
Deimocratul romin. Oboseala lui fu răsplătită: Democratul 
romin se grăbi să le publice, nu numai pentru că erau 
semnate de cunoscutul critic literar Leahu, sau pentru că 
erau bine scrise, ci pentru că oglindeau exact opiniile 
politice și sociale ale acestui atît de răspîndit organ demo- 
cratic. 

Dar Leahu ar fi acceptat pînă şi bătaia preventivă 
pentru muncitori — atît de drag îi era Neaţă, acest 
«om nou » în care a crezut şi mai credea încă. Lovitura 
cea mare, care-l întuneca definitiv pe Neaţă în ochii lui 
Leahu veni numai după telegrama de la Gurbănești. 
Cu Gurbăneştii, zeul Neaţă se prăbuşi la pămînt şi se 
fărimă. Leahu nu-i reproşa lui Neaţă felul ciudat în 
care înţelegea exproprierea. Dacă interesele supreme ale 
ţării cer ca ţăranii să fie înşelaţi — mă închin ! Nici un 
patriot cinstit şi cuminte nu poate sta împotriva intere- 
selor ţării. Dacă interesele ţării cer ca Neaţă să facă din 
expropriere o farsă de bilci, pe care s-o anunţe cu trom- 
pete şi surle — las” să fie şi aşa ! Dacă nu se poate alt- 
minteri !... Dar ca tu, Neaţă, eroul de la Mărăști, 
«omul nou», speranța neamului, mândria țării — să 
te umileşti pînă într-atita, încît să trimiţi o telegramă 
ca asta... s-a isprăvit! Nu mai ești pentru mine un 
«om nou », ci un «om vechi », foarte vechi și cu totul 
nedemn de stima și dragostea mea. - 

Pentru că ce a făcut Neaţă? De la Gurbăneşti-Ilfov, 
cea dintii moşie supusă exproprierii, Neaţă — care a 
ţinut, în interesul reclamei, să asiste el personal la spec- 
tacol — a trimis dușmanului său de moarte lonel o 
telegramă de omagii, prin, care-l proclama singurul și 
adevăratul autor al reformei. Ionel, autorul reformei !. . . 
Ei nu! Ăsta nu mai este un act politic, ci slugărnicie 
sadea ! O fi avind Neaţă motive să ţină uneori siama şi 
de opinia Vizirilor — dar asta nu-l obligă să fie lichea! 

De necrezut, dar aşa l-a văzut, după Gurbănești, 
Leahu pe Neaţă: o lichea. Şi i-a fost ruşine lui Leahu 
în ziua aceea să se arate în ochii prietenilor săi, care, 
desigur, l-ar fi luat cu toţii peste picior: « Ei, acu ce 
mai spui de linge-blide al tău? Tot „om nou“ e vistavoiul 
ăsta nenorocit?» | i 

A trecut printr-un moment greu Leahu. Sortit prin 
temperament să creadă în ceva — nu mai avea în ce 
crede. Și, pentru Leahu, a nu crede era totuna cu a 
nu gândi, a nu simţi, a nu iubi şi aşa mai departe. Fără 
credință, munca lui începea să fie lipsită de orice înţeles. 
Credea nespus în credinţă, Leahu !... Dar în cin? să 
creadă? În cine? Se uită împrejur şi la început nu văzu 


41 


nimic. Decepţia căşunată de experienţa cu Neaţă făcuse 
un gol uriaş în orizontul iluziilor lui Leahu. Se mai vită 
o dată Leahu... și parcă văzu ceva — la început nu 
prea limpede... dar ceva care aducea a fustanelă gre- 
cească, peste niște ițari romîneşti şi sub o haină nemţească. 
Leahu se lovi peste frunte. Uite-l !... Şi eu în timpul 
ăsta mă zbuciumam. Caut un « om nou » printre oamenii 
"vechi — şi adevăratul « om nou » stă lîngă mine şi parcă 
mă roagă să cred în el. El e!... Omul ogorului!... 
Omul sănătos ieşit din glia sănătoasă a ţării !... Omul 
neviciat de corupţia fanariotă a Vizirilor şi a slugilor 
lor neţiste... El e! Jugănaru!... Tlie Jugănaru!... 
El nu mă poate înșela! Cred în el ca-n Hristos! Cred 
şi jur că voi crede în el pînă la moarte. 

În starea aceasta de exaltare mistică, Leahu se așeză 
la masă și, într-un răsuflu, își așternu pe hîrtie confe- 
siunea, pe care o intitulă Mea culpa... Am păcătuit! 
Îmi recunosc vina de a fi crezut în generalul Neaţă, 
care a fost cea mai cruntă deziluzie a vieţii mele. Dar 
de aci înainte nu mai cred în Neaţă. Cred în Jugănaru. 
Jugănaru e omul poporului, nu al politicienilor. Jugănaru 
va pune ordine în politica ţării. Sub regimul lui Jugănaru 
va fi o adevărată revărsare a Nilului peste acest pămînt 
vlăguit pînă acum de exploatarea nemiloasă a oligar- 
hiei... Regimul țărănist al fui Jugănaru... 

Şi, printr-un miracol pe care-l poate explica numai 
credinţa, Leahu făcu, în febra inspiraţiei, apologia lui 
Jugănaru, formulind exact aceleaşi idei, cu exact aceleaşi 
cuvinte, pe care le folosise cu doi ani în urmă, spre a 
face portretul politic al generalului Neaţă. Asta s-a 
întîmplat ieri. Şi azi Mea culpa a apărut la locul de cinste 
în Democratul român. 

Satisfăcut, cu conștiința că, mărturisindu-şi greșeala, 
a fost 'cinstit şi față de sine şi față de ceilalți, Leahu 
intră la Capşa, unde-l găsi pe Nectarie, la măsuţa lui 
obişnuită. 

— Ei, să-ți trăiască ! fi strigă Nectarie. 

„— Cine? întrebă Leahu, cu toate că bănuia cine. 

— Ei, cine ! Jugănaru ! Ţi-am citit articolul... Bine 
scris. Cu căldură! Ca un adevărat țărănist. Numai 
că... 

Făcu o pauză — chipurile ca să-şi aprindă trabucul, 
dar de fapt ca să-l necăjească pe Leahu, care se aştepta 
la o glumă răutăcioasă — şi spuse: 

— Uite ce aș vrea să-mi explici tu, ca țărănist luminat 
şi convins: de ce-şi trage Jugănaru al tău cămașa peste 
iţari şi de ce-și pune un surtuc orășenesc peste cămaşă? 
Ce o fi asta? Nu cumva vreo.reclamă? 

Leahu se simţi insultat în sentimentele lui țărăniste: 

— Ce-i aia reclamă? Jugănaru e ţăran, un repre- 
zentant al țăranilor... de aia umblă în costum țărănesc. 

— În ițari ţărăneşti, nu în costum !... Una-i costumul 
şi alta-s iţarii... Dacă i-ar place lui Jugănaru costum 
țărănesc integral, n-ar purta haină și palton de oraș, 
ci ar umbla vara în cămașă şi iarna în cojoc ori suman. 
Dar aşa, pîn'la buric orăşean... şi de la buric în jos 
sătean... 

— Spui prostii! Pe el nu-l leagă de ţărani ițarii 
ori cojocul, ci dragostea lui nemărginită de popor... 
J ugănaru umblă în port țărănesc pentru că, prin aceasta, 
vrea să redea ţăranului conștiința de sine, mîndria de 
a se ști un muncitor al pămîntului. Cînd propaganda 
aceasta va izbîndi, satul îşi va recăpăta misiunea de a 
fi un nesecat generator de energii proaspete, sănătoase, 
care constituie tăria și rezistența patriei... 

Ca de obicei, Leahu dădu frîu liber fanteziei lui 
entuziaste, spre a schița splendida imagine a vieții 
rurale, însuflețită de magicianul politic Ilie Jugănaru: 

— Sate model... cu case curate... cum sînt casele 
rurale elveţiene... cu grădiniţe... cu cîte o fîntînă 
în curte... í 

— ... cu fete bălăioare... cu analfabeți... Nu-i așa, 
Leahule? Ca-n vremurile romantice? 

Mînios, Leahu-şi ridică ochii să vadă cine a vorbit. 
Era Tătăroiu. 

Dacă n-ar fi fost un om bine crescut, Leahu i-ar 
fi dat a înţelege în două cuvinte acestui individ, cam 
ce crede el despre obiceiul ăsta de a te amesteca în 
vorba cuiva fără să fii întrebat — mai ales cînd te cheamă 
Tătăroiu şi cînd ştii că, oricum, nu-i eşti simpatic. Căci 
acesta era adevărul: Tătăroiu nu-i era simpatic lui Leahu, 

din aceleaşi motive pentru care Nectarie îi era: mușca. 
Spirit de elită. Leahu, în aceeaşi măsură ținea la Nectarie, 
care era un om subţire, un membru distins al elitei 
intelectuale, un cinic cu toane democratice, pe cit îl 
dispreţuia pe Tătăroiu, care, prin felul lui brutal de a-ți 
spune obrăznicii, trăda proaspăta lui origine rurală. 
Tătăroiu era un țăran care, prin apucăturile lui necio- 
plite, aduce cu el, peste tot, mirosul fînului natal. Venit 
la oraș cînd avea zece ani, Tătăroiu tocmit ucenic la un 
atelier de tîmplărie, a ajuns, după douăzeci de ani, să 
scrie romane, înarmat cu o cultură autodidactică. Era 
tocmai ceea ce mărea antipatia lui Leahu pentru Tătă- 
roiu, care după ce era ţăran, mai era şi autodidact. Și 
Leahu nu putea suferi pe autodidacţi. Autodidacticismul 
este ceva contra naturii și contra culturii. Om de cultură 
se poate numi numai acela care a învăţat carte după 
normele reglementare ale culturii: la şcoală. Pe cînd auto- 
didacticismul este carte asimilată anarhic, fără sistemă, 
care nu poate crea decît o sensibilitate anarhică, și o 
gîndire anarhică, și opere anarhice. lar cea mai bună 
ilustrație a teoriilor lui Leahu era acest Tătăroiu, acest 
ţăran necioplit, acest autodidact care, în romanele lui 
trata numai despre mizerie, despre conflictele dintre 
țărani şi boieri, sau dintre muncitori şi patroni — adică 
numai despre subiecte potrivite gusturilor lui de bădăran, 
a cărui inspiraţie poate fi biciuită numai de o tendință 
precisă de a propaga anarhia și de a pune în primejdie 
ordinea şi siguranța statului. Desigur că această lite- 
ratură, ai cărei eroi vorbeau numai despre mîncare și 
mîncare, ca şi cum viața n-ar mai avea și alte aspecte 
decît această vulgară imagine a luptei pentru mîncare, 
nu putea inspira lui Leahu —om care punea preocupările 
spirituale mult deasupra problemei stomacului — decit 
un foarte amestecat, dar categoric, sentiment de milă, 
dispreţ, oroare şi revoltă. De altfel, într-o cronică recentă 
asupra operei lui Tătăroiu, Leahu a şi spus-o: « Ce interes 
avem să punem mereu sub ochii cititorilor icoana sumbră 
a unei mizerii care există numai în fantezia bolnăvicioasă 
şi tendenţioasă a autorului — și nicidecum în realitate? 
Cui îi poate fi de folos să agităm zdrențele unei lumi 
ireale? Sau vrea autorul să facă din literatura dumi- 

sale o armă politică, nemărturisită — dar cu atît mai 
primejdioasă ? » 

Prin urmare, dacă simpla întrerupere, din partea 
indiferent cui,. l-ar fi supărat pe Leahu, cu atit mai 
mult îl supăra că venea de la Tătăroiu, acest dușman 
nu numai al ordinii, dar şi al esteticii. 

— A, dumneata erai ! îi zise el, încruntat. 

Cu rîsul lui deschis, de om sănătos, Tătăroiu îi 
răspunse: 

— Nu te uita aşa de urit la mine, domnule Leahu! 
Ştiu ce-ţi place: să vezi în fiecare țărancă de-a noastră 
cîte-o Rodică bălaie, cu cofița pe umerii ei albi şi rotun- 
jiori, cum spune poetul... și în fiecare ţăran, cîte un 
mândru daco-roman, cu pletele-n vînt, cu durda-n spi- 
nare, călărind pe un cal alb şi focos, şi hăulind prin 
codrii verzi şi printre holdele de aur, care sînt proprie- 
tatea lui stiu su, ori a lui conu Ionel sau Fiflide... 
indiferent !... Şi unde mai pui şi cei şase boi plăvani, 
veseli că sînt înjugaţi la un plug, vesel şi el că ară un 
pămînt, vesel că dă roade vesele pentru țărani veseli ! 

Leahu spumega. 

— Astea-s glume nesărate! strigă el. . 

— La fel zic şi eu ! răspunse Tătăroiu. Dar nu sînt 
glumele mele, ci ale lui Jugănaru al dumitale, pe care 
văd că-l ridici în slăvi, în Democratul romin. .. 

— Tocmai despre asta şi vorbeam ! făcu Nectarie, 
încîntat de intervenţia lui Tătăroiu. Despre ițarii lui 
Jugănaru... Despre acest domn proprietar rural şi 
urban, care face din ţărănismul lui un magazin de obiecte 
naţionale. 

— Vorbeşti vrute şi nevrute ! zise Leahu, care nu 
mai știa cum să se așeze ca să nu întîlnească privirea 
maliţioasă à lui Tătăroiu. Prin costumul acesta se con- 
servă tradiția neamului. . 

Nectarie triumfá: 

— « Se conservă» !. .. Bine zis !. ,. « Se conservă »... 
Pentru că țărănismul e o panglicărie conservatoare. 
Nu pot decît să-ți mulțumesc, Leahule, că-mi ajuţi 
să-ți demonstrez ce semnificație au la Jugănaru ițarii... 
Costumul țărănesc třebuie să fie legat de starea socială 
a ţăranului — şi starea socială a ţăranului trebuie să 

fie marcată de costumul lui țărănesc. În costumul lui, 
țăranul își va cunoaşte lungul nasului. De cîte ori. 
ţăranul va încerca să-şi pună întrebări, costumul lui 
țărănesc îl va chema îndată la ordine: « Stai cuminte ! 
Nu uita că tu ești ţăran. Și ţăranul trebuie să rămînă 
ceea ce este: sluga boierului »... Pricepi, Leahule dragă? 
Jugănaru și ai lui nu consideră costumul un port 
naţional... ci un semn distinctiv cu care să-și poată 
identifica robii mai lesne. Sumanul şi iţarii trebuie să 
fie pentru ţăran ceea ce este costumul vărgat pentru 
puşcăriaş. 

— Lucrul nici nu trebuie demonstrat ! zise și Tătă- 
roiu. -Datorită regimului aplicat. de către boieri ţăranilor, 
costumul țărănesc și-a pierdut de mult caracterul de 
costum naţional și a rămas numai un semn al robiei. 

Îl văzu pe Griguţă Cantacuzino că se apropie de 
ei şi tăcu. Nectarie îi făcu lui Griguţă o demonstraţie 
voioasă de bun sosit: 

— A, mon prince ! Ce mai faci mon prince?... Cum 
merg afacerile, mon prince? 

Jenat, «prensul» se uită împrejur şi zise printre 
dinți: : 

— Ce-i asta, domnii mei? Mai mare ruşinea ! 

— la mai lasă ruşinea, cucoane! îi răspunse Nec- 
tarie. Mai bine șezi și povestește-ne și nouă ce ai păţit 
azi la tribunal. 

« Prensul», un domn destul de virstnic, înalt şi 
uscăţiv, era îmbrăcat cu o grijă care amintea, destul 
de accentuat, eleganța din ajunul războiului. « Prensul» 
Griguţă făcea parte din înalta aristocrație a ţării, ca 
fiu al răposatului Gheorghe Cantacuzino, fost şef al 
partidului conservator, în calitatea sa de proprietar a 
99 de moșii. Ca bun conservator, fiul Griguţă a întreţinut 
propaganda filogermană prin ziarul Minerva — iar după 
înfrîngerea germană, ca bun om de afaceri, a organizat 
serbări în cinstea misiunii americane de aprovizionare. 
În general, « prensul» hotărise, după război, să renunţe 
la concepţiile conservatoare atît de rigide şi se strădui 
să-şi asimileze tot ce are mai bun « democraţia». Astfel, 
o expresie a progresului și civilizaţiei « democratice» 
pe care o găsi cea mai demnă de atenţia sa, fură socie- 

tăţile anonime. Cu energia moștenită de la marele său 
tată, Griguţă se avîntă, fără întîrziere, pe terenul pro- 
miţător, deşi puţin cam lunecos, al acestui soi de societăţi. 
Prima lui încercare se numi « Sarnia», şi-şi propunea să 
îmbogăţească ţara prin dezvoltarea industriei laptelui 
şi a derivatelor lui — precum şi prin întemeierea unei 
crescătorii de găini. Cu numele lui drept garanţie, îi fu 
uşor « prensului» să găsească acţionari care să subscrie 
orbeşte, fără să întrebe despre ce este vorba. Om de 
mari perspective, însă, « prensul» găsi că ţara este prea 
mică pentru orizonturile lui în creşterea găinilor. În 
consecință, însărcină pe un anume Walter Frank — fost 
caporal în armata de ocupaţie germană şi rămas aici, 
prea bine nu se ştia pentru ce — să plece în Cehoslovacia 
unde să mai culeagă acţionari pentru « Sarnia». Spre 
a da afacerii, în ochii cehoslovacilor, alura unei între- 
prinderi solide, Frank angajă în Cehoslovacia lucrători 
şi specialişti. Cum își împlini misiunea, Frank se întoarse 
în ţară cu muncitorii cehoslovaci — pe care societatea 
« Sarnia» îi lăsă din prima zi să moară de foame. Se 
părea că fapta « Sarniei » ar fi d: o cruzime strigă- 
toare la cer — totuși « Sarnia » era justificată s-o facă: 
nu exista. În cele din urmă, lucrătorii se adresară legaţiei 
cehoslovace care-i repatrie — spre liniştea « prensului», 
care înregistră astfel prima victorie pe linia « demo- 
craţiei». De atunci, Griguţă se specializă în societăţi 
anonime —-şi dacă acţionarii aveau motiv să se plingă, 
el nu se plingea. Azi dimineaţă, însă, i s-a întîmplat o 
nenorocire: venise la tribunalul comercial Ilfov să semneze 
actele de constituire a două societăţi, bineînţeles ano- 
nime, alături de un alt prinț cîștigat la aceeaşi cauză 
democratică: prinţul Sebastian Moruzzi — şi-şi pusese 
înainte d: nume titlul său piinciar. Judecătorul s-a 
opus. 

— Nu se poate, domnule Cantacuzino ! i-a spus el. 
Constituţia noastră nu recunoaşte asemenea titluri. În 
în orice caz, în justiţie n-au nici o valoare. i 

Şi prinţul a trebuit să semneze, simplu, ca orice alt 
cetăţean: Griguţă. Capşa a aflat îndată şi acuma făcea haz. 

— Ce fel de oameni sînteţi ! zise, pe un ton de reproş, 
« prehsul» lui Nectarie și prietenilor săi, de abia dezli- 

pindu-și buzele, spre a-şi păstra distincţia sa princiară. 
Din toate faceţi o întreagă istorie... Garson!... Un 
măr și o maderă! 

Ca să-l întărite, Nectarie stărui: 

— Totuşi, să nu te lase să-ţi spui «prinţ», cînd 
eşti. . 

nțepat, « prensul» răspunse: 

— Nu mă aşteptam ca în aceste momente grave, 
cînd sînt la ordinea zilei atîtea probleme mari şi grele, 
de soluționarea cărora atîrnă reclădirea, propăşirea şi 
viitorul întreg al țării noastre, să daţi atita importanţă 
unui eveniment așa de neînsemnat ! 

Leahu nu era de aceeași părere: 

— Neînsemnat? Dimpotrivă ! Ceea ce a făcut jude- 
cătorul denotă că s-a schimbat la noi o întreagă men- 
talitate. 

— Dar este un abuz! îi replică « prensul»,: care, 
după ce sorbi din maderă, începu să-și curețe mărul. 

— Ei aş! ! făcu Tătăroiu. Cu asemenea abuzuri ne-am 
împăca noi... l 

« Prensul», care nu-l cunoștea pe Tătăroiu, nici nu 
vru să-l cunoască şi-i răspunse, fără a-şi întoarce privirea 
spre el: 

— Dumneata te-ai împăca, pentru că dumneata n-ai 
ce pierde... Pe cînd eu... Dacă ai consulta almanahul 
Gotha, ai vedea că nu sînt dintre cei care caută să se 
folosească de drepturi inexistente. Ca şi generalul Canta- 
cuzino, pretind că înţeleg sensul vremurilor în care 
trăim şi atribui meritului personal o însemnătate mult 
mai mare decît numelui și titlurilor de noblețe, oricît de 
strălucitoare ar fi ele... Eu sînt de părere că chiar cînd 
cineva poartă un nume legat dt istoria ţării, obligațiile 
lui sociale şi morale sînt mult mai mari. Cel puţin eu 
m-am silit întotdeauna să fiu util țării mele şi să-mi 
port numele cu demnitate. 

— Aşa e, mon prince! rise Nectarie. Bine: zici! Şi 
cum stai cu falimentul « Piteşteanei»? 

« Piteşteana» era încă o creaţie a lui Griguţă, de 
astă dată în domeniul fabricaţiei postavurilor, urmărită 
de creditori pentru faliment fraudulos. 5 

Senin, Griguţă îl informă: 

— Se aranjează, se aranjează... 

Şi vru să treacă la alt subiect, dar Tătăroiu ţinu 
să-i răspundă: 

— Domnule Cantacuzino, este adevărat că eu n-am 
nimic de pierdut, pentru că sînt dintre ăia care nu se 
pricep nici la falimente, nici la almanahul Gotha... 
Dar dacă pretinzi că înţelegi rostul vremurilor în care 
trăim, de ce susţii că ar fi un abuz faptul că judecătorul 
nu-ţi recunoaşte titlul de prinț? 

Cu toate că observaţia venea de la Tătăroiu, o adoptă 
şi Leahu: 

— Într-adevăr, e o oarecare contradicţie la mijloc, 
domnule Cantacuzino. Te declari democrat, dar nu poţi 
să înţelegi cum ar putea trăi democrația fără aristocrație. 

« Prensul», cu un gest feminin, îşi tamponă uşor 
obrajii cu batista şi răspunse: 

— După domniile voastre, aristocrația ar trebui, deci, 
să moară. Eu cred, însă, că în materie de democraţie 
faptele valorează mai mult decit făgăduielile făcute 
fără convingere şi fără siguranţa că vor putea fi realizate. 
Nu-mi place să vorbesc despre mine însumi, dar dacă 
‘mă siliți, o să vă reamintesc că eu, în 1917, în calitate 
de membru al camerei de revizuire din laşi, am fost 
printre acei numeroşi. proprietari care au contribuit, 
cei dintii, cu votul lor, la înfăptuirea reformelor ! 

— Ce să-i faci! reflectă ironic Tătăroiu. Boierime 
mărinimoasă. .. 

Mereu fără să-şi întoarcă privirea spre Tătăroiu, 
Griguţă răspunse: f 

— Ştiu că unora dintre dumneavoastră nu le place 
boierimea. Dar şi-au găsit să nu le placă tocmai acum 
cînd se sîngerează adînc clasa proprietarilor. . . 

— Se sîngerează cu parale! îl completă Nectarie. 

— Cu parale, dar şi cu renunțări! făcu « prensul», 
nervos. 

— Care? îl repezi Tătăroiu. 

— De pildă, votul universal ! 

— Prin urmare, făcu Tătăroiu, boierilor nu le ajunge 
să-i umpli de bani... mai pretind să fie socotiți şi nişte 
eroi care se sacrifică pentru binele poporului. 

Pentru întîia oară, « prensul» își îndreptă ochii spre 
Tătăroiu ca să-i răspundă direct: 

— Asta n-o spun ca să laud aristocrația, dar ca să 
ştiţi că ea nu trebuie să moară, dacă dă dovadă, cum am 
dat noi, că este o aristocrație democratică. 

Tătăroiu strimbă din nas: 

— Grozavă mîncare ! Cu asta îndoapă ţara de zeci 
de ani și liberalii. Aristocraţia democratică, liberală 
şi conservatoare, ne-a scos peri albi... 

— Pardon ! îi răspunse Griguţă, tăios. Nu-ţi dau 
voie să rizi... Această aristocrație democratică există 
şi se gîndeşte cu grijă la țărănime... Uite, chiar eu 
fac tot ce pot spre a fi de folos ţărănimii. . . 

— Şi ce faci, mă rog, mon prince? îl interogă cu 
severitate afectată Nectarie. 

— M-am înscris la ţărănişti ! 

— Ei, dă-o încolo, cucoane ! strigă Nectarie în gura 
mare, dinadins spre a fi auzit de toată lumea. Nu mă 
înnebuni ! Țărănist !... Cum se spune «ițari» pe fran- 
ţuzeşte, mon prince? SS 

.« Prensul», care era în strînse relaţii de afaceri cu 
banca Sultanin Kerbală & Co., ştia că Nectarie era 
sfetnicul şi prietenul intim al patronului. De aceea îi și 
tolera lui Nectarie felul oarecum nedelicat cu care-i 
vorbea de obicei. Astăzi, însă, Nectarie se întrecuse cu 
gluma. Cu obrazul crispat de furie, « prensul» se ridică 
şi nu-i spuse lui Nectarie decît atît: 

— Domnule !... 

Apoi, demn, cu pași măsuraţi, fără să se uite nici 
în dreapta nici în stînga, se îndreptă spre ușă. Leahu 
era profund nemulțumit de scena aceasta pe care o 
găsea penibilă. 

— Rău al dracului mai ești, Nectarie !... Să-ţi baţi 
joc de un om ca ăsta! 

— Ce fel de om? rînji Nectarie. 

— Un prinţ, vrea să zică dumnealui ! îl înțepă Tătă- 
roiu indirect pe Leahu. 

— Dacă vrei să ştii... da ! îi răspunse răstit Leahu, 
uitîndu-i-se ţintă în ochi. E un prinţ... un aristocrat... 
un om de cultură... cu maniere alese... 

— Ce vorbeşti, nene? făcu Nectarie. Pe lingă toate 
mai e şi cu maniere alese?... Păi dacă e cu maniere 
aşa de alese prinţul ăsta al tău, de ce nu și-a plătit consu- 
maţia ? 

Leahu observă că Nectarie are dreptate: « prensul» 
plecase fără a-şi plăti madera şi mărul. 

— A uitat! îl apără el pe Griguţă, convine. S-a 
supărat și a uitat... 

— Pe cine s-a supărat? Pe chelner sau pe mine?... 

Şi strigă: 

— Garson... ia vino-ncoa'! 

Chelnerul se apropie îndată. Nectarie îi arătă far- 
furia şi păhărelul prințului. 

— Conașul Griguţă iar a uitat să-ți plătească... 

Chelnerul zîmbi cuviincios: 

— Aşa uită dumnealui de obicei... 

— Şi după aia-ţi plăteşte? 

— Nu! 

Nectarie se întoarse către Leahu: 

— Ai văzut? 

Leahu, încurcat, îl întrebă pe chelner: 

— Şi cum se face că nu-i spui nimic? 

— Ce să-i mai spun? Să se supere? Doar e prinț! 
Şi aduce clienţi! 

Strînse de pe masă farfuria « prensului» şi se depărtă. 
Satisfăcut, Nectarie îi spuse lui Leahu: 

— Bravo! Îmi pare bine! Este singurul răspuns 
pe carc-l meriţi !... E prinţ!... Ajunge să fie prinţ, 
ca să aibă dreptul să fie escroc! 

i Gogu Elefterie, care, purtat de gînduri, eșuase la 
Capşa, se apropiase între timp de Nectarie şi-i prinse 
ultimele cuvinte. 

— Despre cine e vorba? întrebă el. Despre Griguţă ? 

— Da ! răspunse Nectarie. A plecat fără să plătească 
şi Leahu:i apără blazonul. 

Elefterie se aşeză pe scaunul « prensului»: 

— « Prensul»? îi zise el lui Leahu. « Prensul» împru- 
mută şi bani de la chelneri... şi uită... 

— Unui prinţ îi şade bine să uite! observă Tătă- 
roiu. Uitarea-i dă acea distincţie aristocratică pe care 
o admiră atîta domnul Leahu la boieri... 

Leahu căută un răspuns potrivit la înțepătura lui 
Tătăroiu — dar trebui să renunțe, din pricina lui Liviu 
Curelea de la Democratul romiîn, care se apropie de ei, 
fluturind Viitorul în mînă: i 

— Aţi văzut obrăznicie pe ei? făcu Liviu. Șnapanii 
ăștia nu se mulțumesc numai să-l compare pe Ion Ion 
cu Harding, dar mai susțin că Harding s-ar fi inspirat 
în politica mondială de la el! 

— Şi ce te doare pe tine? îl întrebă Nectarie. 

— Ce vorbă-i asta: ce mă doare? Dar tu-ți dai seama 
ce-i asta? Ionel... lo-nel... să fie pus alături de preşe- 
dintele Statelor Unite... Un escroc, alături de un om 
care s-a ridicat la preşedinţia celei mai mari democraţii 
din lume, prin merite proprii şi cu voturile unui popor 
de peste o sută de milioane de suflete. Voi ştiţi cine e 
Harding? 

— Ştiu ! zise Nectarie. Un pungaș! 

— Ce? holbă ochii, de groază, Curelea, sub privirile 
vesele ale lui Leahu, Tătăroiu şi Elefterie. 

— Ce auzi! făcu rece Nectarie. Un pungaș! Bucă- 
ţică ruptă Ionel. Democrat și unul și celălalt... Numai 
că unul e republican și celălalt național-liberal. .. Încolo, 
seamănă între ei ca două picături de apă: Ionel are în 
spatele lui Banca Naţională şi susține că el este ţara... 
şi Harding are în spatele lui Banca Morgan și susţine, 
la fel, că el este ţara. Cît despre metodele « democratice» 
de guvernare, cred că Ionel ar mai avea de învățat de 
la Harding. Adică, drept să se supere de comparaţie ar 
avea mai degrabă Ionel, nu Harding... 

Gogu Elefterie asculta, fără a participa la conversaţie 
decît doar cu urechea. Mintea lui continua să sfrede- 
lească în adîncuri, dar dădea numai de straturi pietroase 
şi sterpe. Izvorul de inspiraţie întîrzia să ţișnească.' 
Venise la Capşa lipsit de orice speranță — şi lipsit de 
orice speranță înregistra, automat, tot ce se vorbea în 
jurul lui... Că filodormele pentru case au crescut cu 
mie în sută. Că Dacu pertractează fuziuni cu absolut 
toate partidele. Că bancherul Cristofor Kerbală a înte- 
meiat, la sucursala băncii lui din New York, un birou 
cultural romiînesc. Că Ionel a hotărît ca cei nouă parla- 
mentari liberali nici să nu participe la discuţia legii 

învățămîntului, pentru că legea asta neţistă va fi oricum 
anulată de îndată ce va veni el la putere. Că generalul 
Creţu şi-a luat cățelul în acceleratul de Braşov şi că la 
Băicoi a avut o mare neplăcere cu el: cînd se uită împre- 
jur, cățelul... i-al de unde nu-i! Rămăsese în stația 
Ploieşti. Așa că acceleratul a trebuit să se întoarcă la 
Ploieşti ca să-l ia. Că Neaţă va cădea sigur numai pe 
chestia « Reşiţei». Că Ciubuc-Bey trage sforile pentru 
schimbarea guvernului. Iar cînd mai veni și Mimi Pantof 
să se amestece în vorbă, Gogu Elefterie putu să afle 
că anul acesta se poartă mantouri cu reveruri, robe 
fraise şi gapouri turban... Nici o idee, nici o sugestie, 
nimic... Oamenii vin, își descarcă sacul cu poveşti 
insipide şi pleacă, fără să bănuiască măcar că sub ochii 
lor stă un Gogu Elefterie, care-și plinge încă o zi pier- 
dută și se cutremură la gîndul încă al unei nopţi de 
insomnie! Iată-l şi pe Serafim Mărunţelu ! Ce vrea secătura 
asta ? Ce istorie nouă a mai scormonit mintea lui perversă 
de gazetar?... Despre ce vorbește? Despre regină |... 
Da ! Și ce spune? Că a fost Arghir la regină şi că regina 
i-a vorbit de cununia fii-si Elisabeta cu George al Greciei, 
la Mitropolie. 

Gogu Elefterie nu ştia nici el de ce, dar inima începu 
să-i bată mai repede și urechea să-i devină tot mai atentă: 

— A fost emoţionantă, cc spui? l-a întrebat regina 
pe Arghir. L-ai văzut pe Nando cum plingea? Ca un 
copil. Și pe generalul Corneanu? Parcă ar fi fost fata lui. 
Şi primatul cum a vorbit. Cît de simplu și de frumos! 

— Da, maiestate! a zis Arghir. Păcat numai că 
au fost invitaţi toţi germanofilii... cu Gbhiolman în 
cap. Și ministrul Germaniei parcă era mai aproape de 
rege decit miniștrii aliaţilor. / 

Regina a oftat: 

— Pe Nando greu să-l rupi. Mai ales că are şi un 
argument: capitaluri străine. Nemţii au început să ne 
dea iar asalt cu afacerile... Dar încolo, cred că ai fost 
mulțumit. Toate au decurs în ordinea cea mai perfectă. 
Numai cu domnul Take... dacă n-ar fi fost supă- 
rarea lui... $ 

Şi rîse cînd îşi aminti. La banchetul de nuntă Arghir 
a fost plasat la dreapta principesei Maria, coana Tinca, 

nevasta lui Arghir, la dreapta prințului Nicolaie şi 
doamna Take Ionescu numai a treia, la dreapta infantelui 
Alfons al Spaniei, în faţa pamper Ileana. Asta l-a 
supărat aşa de rău pe Take, încît l-a chemat la o parie 
pe Neaţă și i-a zis: 

— Îmi dau îndată demisia din guvern, dacă regina, 
ca satisfacţie, nu vine miine la mine, la ceaiul pe care-l 
dau lui Sapieha. 

„Regina s-a dus a doua zi la ceaiul organizat în cinstea 
prințului polonez Sapieha, dar asta n-o împiedică să 
rîdă şi acum. Arghir a ascultat-o şi i-a spus: 

..— Maiestate, regret că trebuie s-o spun... Take 
s-a arătat ceea ce este: un fecior de băcan. Ce se poate 
cere unui fecior de băcan! 

Drumul spre casă, Elefterie nu-l mai străbătu cu 
spatele încovoiat, ca omul chinuit de gînduri pesimiste. 
Acuma, pasul lui era sprinten, vesel, cum îi erau şi 
mintea şi sufletul. Ideea se preciza. Serafim a scos-o 
din neant și i-a pus-o sub ochi. Trebuie îndrăzneală? 
Va fi îndrăzneţ. Sînt riscuri mari? Va risca. Fie ce-o 
fi! Are o fată. Şi n-are voie s-o lase pe drumuri. Trebuie 
să facă ceva spre a-i asigura viitorul... Și dacă acel 
«ceva» se cheamă «revoluție», va face revoluţie... 
De unul singur, fără partid? Da! De ce nu! Neaţă a 
avut partid? Nu !... Atunci de ce n-ar putea face el, 
ceea ce a fost în stare să facă un dobitoc ca Neaţă... 
Şi apoi, să nu exagerăm ! Eu nici nu merg cu pretenţiile 
'atît de departe ca Neaţă — deşi am în spatele meu o 
forță mult mai reală decît partidul poporului: pe libe- 
rali. .. Pentru că, propriu-zis, Gogu nici nu se gîndea la 
revoluţie ca să tragă el singur toate profiturile. fuțeleata 
revoluţie, dar revoluţie în folosul partidului național- 
liberal. Revoluționar în revoluţia aceasta era că, deși 
spre binele lui Ion Ion Viziru, o va face fără consimţă- 
mîntul prealabil al « şefului». Scopul acestei revoluţii 
erat bine definit: puterea. Liberalii trebuie să formeze 
viitorul guvern. S-ar fi putut spune că lucrul acesta era 
de mult stabilit la palat între Ciubuc-Bey şi rege şi că, 

pentru a yeni la putere, Ionel n-avea nevoie neapărat 
de sprijinul lui Gogu Elefterie. Indiscutabil ! Dar Gogu 
nici nu intenționa să facă revoluţia aceasta spre a aduce 
pe Ionel la putere, ci spre a grăbi aducerea lui la putere. 
Și dacă vreţi să ştiţi — nici măcar acesta nu era obiectul 
esenţial al revoluţiei lui Gogu. Cu urgenţă, fără urgenţă, 
indiferent cum, Gogu nu voia revoluţie, ca să asigure 
venirea unui guvern liberal, ci voia revoluţie pentru că 
acest guvern liberal era absolut sigur. Ce-şi zicea Gogu? 
« Ai noştri» vin în curind la putere. În mod cert. Indiscu- 
tabil. Eu, însă, mă fac că nu ştiu, şi pornesc la atac. 
Atacul nu va folosi la nimic. Știu. Nici nu va grăbi, nici 
nu va întîrzia căderea lui Neaţă şi însărcinarea lui Ionel 
cu formarea guvernului. Dar « şefu»... «şefu» va fi 
impresionat. Gogu Elefterie e cineva. Gogu Elefterie 
îşi pune pielea în joc pentru partid. Gogu Elefterie ştie 
să moară pe baricadă. Gogu Elefterie e modest și discret. 
N-a spus nimic, n-a făcut gălăgie, ci a pornit la acţiune. 
Fireşte că revoluţia lui de unul singur dovedeşte indisci- 
plină. Nu-i nimic. Intenția contează! A vrut binele 
partidului naţional-liberal. Şi dacă-i aşa, ia să vedem 
ce e cu Gogu Elefterie. Candidat la deputăţie? Moft! 
Pentru Gogu Elefterie deputăţia este o insultă. Lui 
Gogu Elefterie trebuie să-i dau neapărat pe mînă un 
minister. Care?... Ce este Gogu? Avocat! Perfect! 
Îi dau pe mînă justiţia. Şi dacă nu vrea, n-are decît 
să-şi ia Internele. Un Gogu Elefterie este liber să-şi 
aleagă ce-i place. 

Cum ajunse acasă, Gogu își scoase paltonul în grabă 
şi surd la chemarea soţiei şi fetei lui, care-l așteptau 
la masă, în sufragerie, se repezi la el în birou, unde, în 
culmea exaltării lui revoluţionare, aşternu pe hîrtie 
următorul text gata conceput în minte: 

« Coroana socoteşte înţelept să menţină la putere pe 
un ramolit care sărăcește ţara înăuntru cu tot felul 
de nunți şi banchete nupţiale şi o compromite în afară 
printr-o politică de slugărnicie faţă de capitalurile 
străine. Maiestatea sa regele abuzează de nervii acestui 
sărman popor răbdător. Să-l ferească, însă, Dumnezeu 
pe maiestatea sa regele, cînd poporul se va supăra. 
De aceea, în ceasul al doisprezecelea, îi spun acestui 

rege criminal: Maiestate, ia seâma! Să nu fie prea 
tirziu !» 

Atit! Dar era tot. Și era destul. Ideea, oferită în 
sîmbure de Serafim Mărunţelu, care, debitîndu-şi povestea 
de la palat, nici nu bănuia că în momentele acelea salva 
sufletul chinuit al lui Gogu — crescuse și acum strălucea 
în toată splendoarea ei antidinastică. Gogu mai citi 
o dată textul, apoi adăugă finalul, care era şi esențialul 
atacului: 

« lar dacă regele vrea să-mi ceară socoteală, îi dau 
şi adresa mea exactă: Gogu Elefterie, avocat, deputat 
şi profesor universitar, str. Oiţelor 145 bis, etajul II, 
apartamentul din dreapta». 

Băgă hîrtia în plic împreună cu un bileţel şi-l chemă 
pe şofer: 

— Te duci cu asta la Trăiască Rominia Mare și 
i-o dai lui lonescu-Ciurcheni... Auzi, lui în mînă!... 
Personal !... Lui lonescu-Ciurcheni ! 

După ce şoferul plecă, Gogu — ca să fie mai sigur 
— îl chemă pe Ionescu-Ciurcheni la telefon: 

— Puiule dragă ! Ți-am trimis un mic... foarte mic 
articolaş... Vezi să apară miine! Neapărat! Şi treci 
pe la mine. 

Să se răzgîndească? Nu! Ce-i făcut, e bun făcut. 
Gogu Elefterie nu era omul să dea înapoi. Avea o fată 
de măritat. S-o lase pe drumuri? Era o chestiune de 
viață şi moarte. 

De emoție, bineînţeles, Gogu n-a mai închis ochii 
toată noaptea şi ziua care a urmat a fost pentru el un 
adevărat chin. Apare?... N-apare?... Nici Ionescu- 
Ciurcheni nu l-a chemat la telefon să-i spună ce are 
de gînd, nici el nu l-a chemat pe lonescu-Ciurcheni. 
Chestie de orgoliu ! Să nu creadă ăsta că... cine ştie 
ce, doamne fereşte !... Și nu-şi mai găsea locul Elefterie 
şi nici de mîncat nu vru să măniînce şi nici de lucrat 
nu putea să lucreze... Uite așa, a fiert bietul om pînă 
după masă la patru. Cum a dat Dumnezeu şi s-a făcut 
patru, a început să zbiere: 

— Leano... Costel... Marine... Care-i acolo?... 
Să mi se aducă Trăiască Rominia Mare îndată... Acu s-o 
văd, că vă ia mama dracului pe toți... 

Nervozitatea lui se explica de la sine.' Avea o fată 
'de măritat. Era chestie de viaţă şi de moarte... 

Feciorul i-a adus gazeta... Gogu, tremuriînd tot, a 
deschis-o... ultimatumul lui? Ultimatumul lui era. 
Apăruse. Şi încă la loc de cinste. Vizibil, cu litere mari, 
negre, în capul rubricii « Note politice» — de-ţi era 
mai mare dragul să te uiţi la el. 

Să-l fi tăiat pe Gogu în bucăţi, el nu ți-ar fi putut 
explica exact ce sentiment îl stăpînea în clipele acelea. 
Bucurie imensă? Miîndrie fără margini? O neliniște 
voluptuoasă, care însoţeşte totdeauna teama de necu- 
noscut ? Recunoştinţă tandră față de Trăiască Rominia 
Mare? Sau toate la un loc? În orice caz, primul gest 
pe care-l făcu Gogu fu să se repeadă la telefon şi să-l 
cheme pe amicul lonescu-Ciurcheni: 

— Puiule dragă, te pup ! îi strigă el într-o tumultuoasă 
revărsare sentimentală. Eşti un băiat de zahăr. Gata 
oricînd la contraservicii. . . 

— S-a luat notă, coane Elefterie ! îi răspunse Ionescu- 
Ciurcheni, care nu-și pierdea niciodată capul. Uite, 
notez chiar aici în carnet. Pa ! 

Gogu mai citi o dată notiţa şi, involuntar, se uită 
la ceasornic: era 4 şi 20. 

Astfel, de la ora 4 şi 20, Gogu începu să aștepte 
urmările viteazului său șah la rege. Mult n-așteptă. 
Peste o jumătate de oră, Caramlău, amic politic liberal 
şi președintele societăţii anonime liberale « Măsura», 
îl chemă la telefon şi-i strigă: 

— Ce, mă, ai căpiat? 

Nu trecură nici două minute și Gălăşeanu, amic 
politic liberal și preşedintele societăţii anonime liberale 
« Industria agricolă romînească» îl chemă la telefon 
şi-i strigă: 

— Ce, mă, ai băut gaz? 

Nu-nchise bine telefonul și Marin Dumău, sechestrul 
judiciar al fabricilor de bere « Oppler» şi « Luther» 
îl chemă la telefon: 

— Ce, mă, ai căzut în cap? 

Și aşa, telefonul i-a umplut odaia cu drăgălășenii de- 
astea, o zi şi o noapte și încă o zi şi încă o noapte. Era cam 
obosit Gogu Elefterie, dar cel puţin era mare și satisfacția: 

Lă 
toată lumeaipărea să fie de acord că ultimatumul lui 
era un act de nebunie curată. Dar oricîtă plăcere îi 
făceau telefoanele astea — nu telefoane aştepta, ci altceva, 
care nu putea să vină prin telefon, ci numai pe ușă. 
Şi Gogu Elefterie era zi și noapte cu ochii spre ușă. 
Somn, mîncare, afaceri... Gogu nici să n-audă. Stătea 
acasă, nemișcat, în fotoliu și cu ochii ţintă spre ușă. 
Mort de oboseală, sleit de puteri, cu nişte junghiuri teri- 
bile ba ici... ba colo... că nici nu putea şti bine de 
unde vin: de la ficat? de la splină? de la inimă? de la 
rinichi?... Gogu stătea cu ochii sfredelind ușa, într-o 
aşteptare încordată. Parcă vedea cum acuş-acuş dau 
năvală în casă zbirii guvernului. . . prefect... procuror... 
comisari... şi o droaie de jandarmi şi agenţi să-l înhaţe 
şi să-l care la poliţie. Scena se desena limpede. El va 
sări în picioare şi lė va striga, fierbînd de indignare: 

— Ce este îndrăzneala asta? 

La care, procurorul îi va răspunde sec: 

— Vă rugăm să ne urmați! 

El se va opune... și... şi... Și: Gogu vedes de pe 
acuma zeci de certificate eliberate de cele mai mari somități 
medicale ale partidului naţional-liberal, care vor constata 
loviri, echimoze, fracturi... urmate de un scandal 
infernal în presă, de interpelări de o nemaipomenită 
violenţă în Parlament, de intervenţia energică a « șefului » 
— şi, în sfîrşit, de hotărîrea inevitabilă a factorului 
suprem. Regele îl va chema pe« şef» să formeze guvernul 
— şi « șeful», înainte de a lua o hotărire, îl va chema pe 
Gogu: 

— Gogule, i ia şezi jos, să alcătuim lista guvernului... 

Toate erau clare şi aproape reale în mintea lui Gogu 
care, cu ochii înspre ușă, așteptă încă o zi, încă două, 
încă trei... dar musafirii tot nu veneau... Nici tu 
prefect, nici tu procuror, nici tu măcar o simplă citaţie. 
Şi în timp ce el se întreba ce o fi oare cu autorităţile, 
că nu dau nici un semn de viaţă — prietenii lui se între- 
bau ce o fi oare cu Gogu Elefterie că a dispărut, parcă 
ar fi intrat în pămînt. Pînă ce, într-o zi, prietenul lui 
bun, doctorul Mălaiu, îl chemă la telefon: 

— Ce s-a întîmplat, nene, că nu te mai arăţi pe la 
club? 

— Dragă, nu prea mă simt bine ! 

După glasul lui stins, era vădit că Gogu nu minte. 

— Săracu de tine! făcu Mălaiu, compătimitor. Auzi 
ghinion ! Să zaci tocmai cînd e pe cale să se producă 
evenimente hotăritoare !... Trec chiar acu să te văd. 

Şi închise telefonul, înainte ca Gogu Elefterie să fi 
apucat să-l întrebe despre ce fel de evenimente hotări- 
toare e vorba. Evenimente hotăritoare... Nu cumva... 
Nu!... Îl treceau fiorii numai cînd se gindea că ulti- 
matumul lui ar fi putut să... Nu, nu!... Mai bine 
nici să nu se gîndească... ' 

Şi — de necrezut > cu mari eforturi, Gogu izbuti 
să nu se gîndească, dar numai Dumnezeu unul știa cu 
cîtă nerăbdare îl aştepta pe doctorul Mălaiu. 

— Ce dracu întirzii atita? îi reproşă el amicului său, 
cînd intră. ' 

Doctorul Mălaiu îl privi îngrijorat: , 

— Dar ce e cu tine, Gogule dragă?... Ce-ai pățit? 

Gogu ținea mult la Mălaiu şi avea în el o încredere 
oarbă, totuşi nu oarbă pînă într-atît îneît să-i spună 
adevărul. La urma urmei, de ce să-i împărtășească 
doctorului Mălaiu toate gîndurile care l-au frămîntat 
în zilele acestea — cînd doctorul Mălaiu nici măcar pe 
ocolite nu-i pomenește de ultimatum. Hotărit, deci, 
să-i răspundă așa cum se obișnuiește în asemenea împre- 
jurări delicate: 

— Ficatul, dragă Mălaiu !... Și nu mă mai fierbe: 
ce evenimente hotăritoare se petrec? 

Milaiu lansă două cuvinte, ca două gloanţe de revol- 
ver: 

— Vine Take! 

— Take? 

— Take ! 

A trecut Gogu în viaţa lui prin mari suferințe, dar 
o suferință atit 'de mare ca aceea pe care trebui s-o 
îndure pînă să-l vadă pe Mălaiu dincolo de uşă, n-a 
cunoscut. « Va să zică m-am făcut şi de rîs şi nu m-am 
ales cu nimic!... Cu nimic, Dumnezeule, cu nimic!» 
În halul de nervi în care se găsea, şi-ar fi făcut o adevă- 
rată pomană cu el însuși dacă l-ar fi luat la bătaie pe 
doctorul Mălaiu. Se uita la bunul lui prieten și se mira 

cum de-l rabdă inima să nu-i ardă cîteva perechi de 
palme. În schimb, cum scăpă de doctorul Mălaiu, Gogu 
se putu dezlănţui în voie: 

— Marine, unde eşti, Marine? 

Marin, rîndaşul lui Gogu, apăru îndată. 

— Unde ai fost? se repezi la el Gogu. 

— Nicăieri, conaşule. 

— Minţi! 

Şi-i trase lui Marin o palmă, și încă una și se pregăti 
să-i tragă și o a treia, dar Marin se dădu înapoi și începu 
să răcnească: 

— Păi ce dai, coane, ce dai? 

— Cuuum? urlă Gogu cu o putere neverosimilă la 
un om care n-a mîncat şi n-a dormit de patru zile şi 
patru nopţi. Mai eşti şi obraznic ! 

Şi mai furios încă, se aruncă asupra rîndașului. 
Marin, instinctiv, îşi apără obrazul cu braţul îndoit, 
aşa că Gogu se lovi groaznic de cotul acestui mizerabil. 

— Aoleo ! urlă Gogu Elefterie. Săriţi! Mă omoară 
bolşevicul ! 

Întîmplarea făcea ca tocmai atunci să se găsească 
domnul vardist la bucătăreasă. Repede domnul vardist 
îşi puse cingătoarea şi, cît ai bate din palme, călăuzit 
cu dragoste de bucătăreasă, se afla în fața lui Gogu. 

— La ordin! 

— a-l! îi strigă Gogu. E bolşevic! A înjurat, tronul 
şi dinastia... şi a sărit să mă omoare! 

După ce se debarasă de Marin, Gogu, ceva mai 
potolit, îl chemă la telefon pe Macrodi, de la Viitorul : 

— Alecule, auzi ce mi se întîmplă... Un bandit... 
un bolşevic... m-a lovit... Da!... Exact!... Un 
atentat !... Absolut!... Pentru că i-am făcut morală 
de ce înjură tronul și dinastia... Cum? Foarte bine! 
Trimite un reporter să-i dau lămuriri !... Înspăimîn- 
tător !... Va trebui să umblu ca un invalid, cu braţul 
bandajat... Pa!... 

Ideea aceasta, a bandajului, îi venise lui Gogu spontan, 
în clipa din urmă. Un bandaj nu strică. Niciodată n-ai 
cum să ştii la ce-ţi poate folosi un bandaj. 

Cinci minute mai tîrziu sună telefonul. Era doctorul 
Mălaiu, care-i vorbea de la club: 

— Ce-am auzit, frate? Ai fost victima unui atentat? 
Cînd? Îndată după ce am plecat de la tine?... Extra- 
ordinar !... Felicitările mele că ai scăpat! 

— Dar de unde ştii? îl întrebă mirat Elefterie. 

— Macrodi a telefonat. E zarvă mare aici. Toată 
lumea e în fierbere. Nu mai e de trăit cu bolşevicii ăştia ! 
Stai, stai un moment la telefon că vrea să-ți vorbească 
domnul Pelinaş ! 

Şi imediat, Gogu auzi și glasul lui Jean Tebhaş: 

— Alo, domnul Elefterie ! Felicitările mele. Și dorim 
să te vedem cît mai degrabă la club, ca să-ţi putem strînge 
mîna ! 

După Jean Tehaş îi telefonă Gălășeanu, Dumău, 
Caramlău, Toto Ardeleanu... dar cîți nu i-au telefonat: 
să-l felicite că a scăpat cu viaţă ! Și toţi: 

— Vino la club! 

Lui Gogu îi jucau în ochi, ca nişte roiuri de musculiţe, 
puncte negre și roșii... Era prin urmare un succes, 
un succes colosal acest atentat!... Și doctorul Mălaiu 
n-a exagerat cînd i-a spus că toată lumea e-n fierbere !... 
Într-adevăr, toată lumea e-n fierbere şi toată lumea 
vrea să-l vadă la club... Să n-o facă, deci, să aştepte 
prea mult... Entuziasmul e bun cît e cald... 

— Teodora ! îi spuse el nevesti-si, care umbla zăpăcită 
de atitea evenimente neaşteptate. Trimite după frate-tău, 
să vină repede să-mi facă un bandaj ! 

Deputatul independent, doctorul Mihăescu, fratele 
doamnei Teodora şi cumnatul lui Gogu, care locuia 
alături şi se afla acasă pentru că era în ora de consultaţii, 
sosi alarmat: 

— Ce-ai păţit, Gogule? 

Gogu-i povesti pățania în două cuvinte şi-i arătă 
braţul. N-avea nimic. 

— Bun ! zise doctorul Mihăescu independentul, stai 
cuminte pe scaun... să-ţi fac ceva frumos... 

Și într-adevăr, Mihăescu puse toată simțirea lui de 
cumnat și toată abilitatea medicului obişnuit cu de-alde 
astea, să facă «ceva frumos», sub ochii atenți ai lui 
Gogu, care-i tot spunea: 

— Mai pune puţină vată... Aşa... Şi tifon... Şi 
aici, mai sus... Ce spui, Teodora?... E bun? 

Teodora nu mai putea de plăcere: 
— Gogule, e grozav !... Parcă ai veni de la război... 

Cu un bandaj spectaculos în jurul braţului drept, 
cu faţa trasă după atîtea emoții şi atitea nopţi de nesomn; 
cu glasul leşinat după atitea zile de post aproape inte- 
gral, Gogu stîrni senzaţie la club. Toţi prietenii politici 
făcură cerc în jurul lui şi-l obligară să mai povestească 
o dată şi încă o dată cum s-au petrecut lucrurile, ce a 
spus el, ce a răspuns criminalul şi aşa mai departe. 
Şi Gogu vorbea şi vorbea, dar nu-i venea să-și creadă 
ochilor! Atîta interes, atîta admiraţie, atîta atenţie 
pentru umila lui făptură. Ăsta nu mai e un succes, e un 
triumf ! Prin urmare, ideea, ideea a triumfat... Doamne 
Dumnezeule ! Prin urmare, există pe lumea asta drep- 
tate ! Prin urmare, partidul va şti să ţină seama de sacri- 
ficiul lui. Prin urmare... Vorbea şi vorbea Gogu, dar 
fericirea lui în loc să crească, pălea. Vorbea şi se uita 
împrejur neliniștit. Îl vedea pe Dumău... iar Dumău... 
îl vedea pe Mălaiu... iar Mălaiu... îl vedea pe. Gălă- 
şeanu... iar Gălăşeanu... Dar numai Mălăi, Dumăi 
şi Gălăşeni vedea... numai mărunței, pleavă, strînsură, 
caracudă... şi nu din ăi mari... un Vintilă, un conu 
Alecu, un Miluţă Barbut. Ăştia se aflau şi ei la club, 
se plimbau, discutau, gesticulau, rideau, dar nici nu 
binevoiau să se apropie de el să-i vorbească... parcă 
nici nu l-ar vedea. 

Gogu se înșela, totuşi. Ăi mari l-au văzut şi au şi 
vorbit despre el: 

— Ce spui, Vintilă? l-a întrebat conu Alecu pe 
Vintilă, făcîndu-i cu ochiul spre Gogu. Cam prea multă 
vată... şi prea mult tifon... 

— Nu-mi place, că-i risipitor ! răspunse Vintilă. 

Muică, omenos, interveni: 

— Lăsaţi-l în pace!... E încă un diletant în 
materie. 

Aşadar, conducerea s-a ocupat de Gogu. Dar Gogu 
nu ştia şi-şi zicea, cu o amărăciune din ce în ce mai 
puţin deghizată de verva cu care povestea şi care se 

topea văzînd cu ochii: Va să zică nici asta rł-a prins. 
Din pricina bolșevicului ăluia de Marin, m-am făcut 
iar de rîs. S-au dus dracului visurile mele de măreție 
în partidul naţional-liberal. N-am noroc şi pace! Îmi 
rămîne fata pe drumuri. Ce porcărie!... Să-ţi pui 
viaţa-n joc... şi... 

— Take ! auzi el deodată mai multe glasuri împre- 
jurul lui. Take face guvernul... 

Macrodi venise cu ştirea — şi acuma dădea şi amă- 
nunte. Uitînd că-i grav rănit, Elefterie sări în picioare 
să asculte. Lucrurile s-au petrecut pe la amiază. Take 
a fost chemat la palat. 

— Domnule Take, i-a zis regele, țara are nevoie 
de un guvern de destindere. ` 

— Mulţumesc, sire ! Voi face tot ce pot spre binele 
tronului şi al țării... Alegerile... 

— Nu, nu! i-a spus regele. Nu vreau alegeri. Nu 
vreau tulburări... Fără alegeri... 

— Maiestatea voastră dorește să guvernez cu parla- 
mentul acesta? 

— Pe cît se poate, domnule Take, pe cît se poate 

Tot grupul din jurul lui Macrodi începu să rîdă 

— Şi Take a primit? 

— Păi nu vă spun c-a primit? 

Gogu era un om hotărît. Avea o fată... Adriana... 
Chestie de viaţă şi de moarte. Deci, fără să spună bună 
seara cuiva, se strecură, pe nesimţite, afară şi se repezi 
la maşină: , 

— Costel... la Take !... Fuga! 

În mașină, Gogu îşi smulse bandajul pe care-l făcu 
mototol şi-l zvîrli, dezgustat, deoparte... Ducă-se dra- 
cului ! Toată speranţa e în Take. Take e fostul lui șef. 
În ochii lui Take are titluri nenumărate care-i dau 
dreptul să pretindă un loc în guvern. Că o fi Take supărat 
că l-a părăsit și a trecut la Jonel? Take e un om politic 
prea rutinat să se supere. Un adevărat om politic se 
supără numai dacă supărarea-i aduce un profit. Și ce 
profit poate avea Take, dacă ar fi supărat pe Elefterie ! 
Nici unul! Take e băiat bun! Take nu poate uita așa 
de uşor că amîndoi au luptat la Paris în timpul războiului. 
Take nu poate fi supărat pe Gogu al lui. 

Şi într-adevăr, Take nu era de loc supărat. Cînd 
îl zări pe Gogu, îi strigă, peste capetele zecilor de gaze- 
tari care-i asaltaseră biroul: 

— Să trăieşti, Gogule !... Un moment,.să isprăvesc 
cu dumnealor! i 

Apoi continuă să dicteze: 

—« Oricare alt om politic n-ar fi acceptat această 
situațiune. Dar eu îmi dau perfect seama de sacrificiul 
pe care-l fac şi sînt convins că fiecare va întelege jertfa 
mea»... Asta-i tot!... Bună seara, băieți! 

Cum plecară gazetarii, Elefterie se repezi la Take 
şi-l îmbrăţișă cu lacrimi de bucurie în ochi: 

— Take, sînt fericit că, în sfîrşit, ţi-a ajutat Dumnezeu 
şi ai ajuns prim-ministru !... Ce faci cu mine? 

Emoţionat, Take-i răspunse: 

— Te fac director general al Loteriei statului! E 
bine? i 

Gogu era desperat că Take nu-l înţelege: 

— Cum să fie bine, Take? De douăzeci de ani fac 
politică de curat sentiment alături de tine. În 1908, 
te-am slăvit la Tîrgovişte cu cele mai frumoase cuvinte. 
În alegeri, te-am apărat cu viața mea împotriva aten- 
tatelor încercate de duşmanii noştri. La Paris, am trecut 
amindoi prin suferințele grele ale bejeniei. Şi acuma, 
cînd, din mila domnului, ai ajuns șef de guvern, mă faci 
slujbaş la loterie? 

— Şi ce vrei, Gogule dragă? 

— Vreau să fiu ministru, Take ! strigă deznădăjduit, 
Elefterie. Ministru ! E dreptul meu, Take... Nu uita 
că... 

Take socoti inutil să afle de la Gogu ce nu trebuie 
să uite şi-i răspunse la fel de deznădăjduit: 

— Gogule ! Eşti greşit informat. Sint prim-ministru ! 
Dar numai pentru o lună !... O lună... 

— Nici nu cer mai mult, Take !... O lună să fie!... 
Poate să fie şi mai puţin de o lună!... Şi trei săptă- 
mini... Şi două săptămîni... Şi o săptămînă... O 
singură săptămînă, Take — şi mi-ajunge... Gîndeşte-te, 
Take !... Am o fată... Pe Adriana !... O cunoști!... 
Fă-mă, Take, ministru şi o să mă rog lui Dumnezeu 

pentru tine !... O săptămînă, Take, o singură Hapri 
mînă ministru !... Vreau să fiu fost ministru, Take! 

Take îl asculta pe Gogu şi i se sfişia inima în „bugăţi. 
Bietul Gogu habar n-avea că lista guvernului i-a fost 
impusă de rege. Dar cum să i-o spună? Ar fi prea mare 
umilința. Invocă, deci, un pretext: 

— Nu se poate, Gogule ! Sînt alţii mai bătrîni decît 
tine în partid şi o să se supere. 

Cu o durere cumplită în glas; Gogu, istovit de atitea 
necazuri, îi răspunse: . © 

— Nu se poate, zici !... Păi de ce să nu se poată, 
Take. dragă? Pentru că nu sînt proprietar de gazetă 
ca escrocul ăla de Stănică Popescu? Pentru că nu sînt 
cirac de-al lui Arghir? Pentru că n-am casa lipită de a 
ta, ca prietenul tău Nae Copăcel? Ce-mi vii cu 'povestea 
asta c-o să se supere?,.. Dar de supărarea mea de ce 
nu. ţii seama, Take? 3 

— Nu pot, Elefterie dragă. „. Degeaba! 

Elefterie, care vedea că stăruinţele lui sînt fără 
ecou, se ridică: 

— Bine, Tăkiţă, am isprăvit ! De azi înainte, ni mai 
merg cu tine! 

Se îndreptă spre uşă, ieși, împinse uşa după el, o 
deschise iar — şi vesel, parcă nici n-ar fi fost Gogu 
de adineauri, îi strigă lui Take din prag: 

— Să mă ierţi c-am uitat. . . Mi-a povestit-o Mălaiu... 
Ştii ce a spus azi dimineață Arghir, cînd se vorbea 
că vei fi poftit la palat?... « Take să facă guvern de 
destindere? Regele vorbeşte de nevoia destinderii — şi 
să-l: cheme pe omul cel mai pătimaş cu putință? Vrea 
ordine — și să-l aleagă pe omul care amenință cu revo- 
luţia şi cu cascada tronurilor? Vrea economii — și să-l 
numească pe prototipul risipei? Vrea cinste — şi să-l 
pună pe Take pungașul ?». . . Sînt vorbele lui Arghir, 
Take dragă. . . 'Țineam să te informez, pentru că Ştiu 
c-o să-ţi facă plăcere... Doar ţi-e prieten !. 

Clipi din ochi, fericit că-l vedea pe Take roşu ca 
focul, trase iar ușa după el şi iar o deschise: 

— Dar să ştii, Take dragă, că voi rămîne cu amintirea 
că ești un băiat șarmant!... Pa! , 

Și trînti uşa, cu furie. Nu mai putea! 


5 —C.'1293 ` 65 


IL f 


Conu Alecu intră radios la Ion Ion Viziru, care era 

de cîteva zile prim-ministru al ţării: 
ip — lonele, am pentru tine o veste bună. 

— Da? întrebă Ionel indiferent. 

— Ne-au sosit darurile englezilor. 

Interesul lui Ionel se trezi brusc: 

— Serios? Cînd? 

— Mi e-a telefonat acum zece minute ! 

Premierul se bucură sincer, Crescătorii englezi făgă- 
duiseră că vor trimite în ţară vaci, tauri, porci și păsări 
de rasă 'pentru reproducție, spre a fi împărţite țăranilor 
cu gospodăriile ruinate de război — şi s-au ţinut de 

cuvînt. Gestul îl mişca mult pe Ionel, care. era foarte 
sensibil la asemenea atenţii. 

— Prin urmare, gentlemenii tot gentlemeni rămîn | 
zise el, mulțumit... Şi cite bucăți? 

— Cam la vreo sută de vaci şi de tauri... 

Lui Ionel nu-i plăcea impreciziunea aceasta — mai 
cu seamă cînd era la mijloc Alecu. 

— Nu, te rog! Nu «cam»... Spune-mi exact: ciţi 
tauri şi cîte vaci? 

— Opt tauri şi o sută șaptezeci şi nouă de vaci... 

Fostul inginer de cale ferată Ionel era foarte 
tare în matematici, așa că adunarea fu pentru el o 
jucărie. 

— Adică o sută optzeci şi şapte în totul. -Asta se 
cheamă la tine « cam la vreo sută»? 

Alecu rise, cu rîsul lui bun: 

— Vrei să zici că am făcut o greşeală de stil? 

— Nu de stil, ci de adunare... 

— De ce, lonele dragă! O sută optzeci şi şapte, 
nu-i nici o sută, nici două sute. E «cam» la vreo sută, 
N-am spus «o sută»... ci cam la vreo sută, fiindcă e 
«cam» la vreo sută... 

— Da! Dar parcă e ceva mai aproape de «cam» 
la vreo două sute, nu?... 

Oftă şi-i zise tandru: 

— Ah, Alecule, Alecule, n-ai leac !... Nici în mor- 
mînt n-o să tc astimperi... 

Dar se reculese îndată şi îşi reluă acrul serios de om 
cu răspunderea ţării: 

— Mie-mi dai şase tauri şi o sută cincizeci de vaci. 
La o sută cincizeci de vaci, şase tauri e tocmai bine. 
Restul împarți cu cine vrei tu. 

Alecu încercă să se opună: 

— D-apoi bine, lonele, nu ţi se pare că exagerezi? 
Tu să ici tot... şi noi... 

Ionel se supără: 

— Un lucru te-aș ruga să-mi spui, Alecule dragă: 
cui i se spune «porcu» în ţara romînească? Mie sau 
ţie? Și te mai miri? 

Alecu înţelese că orice discuţie pe terenul acesta 
nu va duce la nici un rezultat practic. 

— Ai dreptate, Ionele ! mormăi el, resemnat. Să 
nu mai vorbim nici de vaci, nici de boi. 

— Aşa, Alecule ! Mai bine, spune-mi ce facem cu 
nota. francezilor ? 

— Care notă? 

— Nu ştii? 

— Habar n-am! 

— Credeam că ţi-a spus-o Vintilă! Azi-dimineață 
am primit o potă prin care guvernul francez, în termeni 
foarte delicaţi, î își exprimă dorința... te rog reține acest 
lucru: îşi exprimă dorința ca Rominia să suporte chel- 
tuielile de întreținere ale armatei lui Franchet d’ Esperey 
cît timp, a ocupat Banatul. 

— Şi pe ce chestie să-i plătim noi pe soldaţii francezi? 

— Uite pe ce chestie: guvernul francez zice că noi, 
cînd am pornit ofensiva împotriva Ungariei, ne-am folosit 
de francezii care se aflau în Banat ca o aripă a armatei 
noastre, aşa că, acoperiţi de flancul stîng, am putut 
fără grijă să înaintăm spre Budapesta! 

— Şi ce vrea? 

„— Să plătim ! Asta vrea ! Nu ne cere banii îndată, 
dar ar vrea să fim de acord ca la lichidarea conturilor 
dintre noi şi Franţa să ţinem seama de acest lucru. Îşi 
place? Tu ce crezi să le răspundem? 

— Dar Muică ce spune? i 

— Lasă-l pe Muică ! Muică are treabă. 

Într-adevăr, Mujcă, nqul ministru de externe şi unul 
dintre cei mai distinşi oratori liberali, era foarte ocupat 
în zilele acelea: făcea 'propagandă electorală în Ardeal, 
cu consemnul: la cap lui Dacu!... Jos ardelenii!... 
Deci, cu ministrul de externe nu era nimic de făcut. 

— Uite ce cred, lonele! zise Alecu. Nota asta nu 
poate decît să ne facă plăcere. E un document foarte 
util. De aceea să răspundem guvernului francez că mai 
întîi şi întîi luăm act, cu deosebită satisfacţie de faptul 
că Franţa ne confirmă în mod oficial că armata franceză 
ne-a dat concursul la ocuparea Ungariei... Ştii... tot 
zicea lumea că numai ai: noştri au furat! Acu să 'afle 
lumea că au mai furat și de-ai lor. i 

— Se 'aprobă ! rise Ionel. Mai departe! 

— În al doilea rînd să arătăm că această confirmare 
pune capăt afirmațiilor tendenţioase după care acțiunea 
romînă contra Budapestei ar fi fost o aventură de-a 
noastră, care n-avea nici aprobarea, nici sprijinul Franţei. 

— Din ce în ce mai bine! se agită Ionel în fotoliu. 

— De aceea, date fiind aceste condițiuni, noi ne 
considerăm ca foşti aliați ai Franţei şi în această 
campanie. r 

— Fireşte! E cît se poate de logic. 

— Şi dacă sirttem aliați, Franța n-are decît să-și 
susțină singură cheltuielile pe care le-a făcut cu armata. 

Era atît de mulțumit lonel de soluţie, încît socoti 
că trebuie să-l răsplătească pe « porcu», printr-un act 
de generozitate: 

— Bravo, Alecule! Uite, pentru că eşti un porc 
deștept, îți mai dau un taur. Adică nu....o vacă! 

Şi ca.să nu-i mai dea lui conu Alecu răgaz să răspundă, 
se ridică grăbit: 

— Hai, că ne aşteaptă ! 

În camera de consiliu găsiră și pe ceilalți membri 
ai guvernului. 

— Cum stăm cu legea chiriilor, Georgel? îl întrebă 
premierul pe Minzescu, ministrul muncii și al ocrotirilor 
sociale. Sîntem de trei zile la guvern şi încă n-am dat 
ţării o lege a chiriilor? ' 

Simțeau amîndoi — și el şi ministrul muncii — că 
sînt în întîrziere. Legea chiriilor:este un ritual sfint, 
de la care nu se poate abate nici un guvern. Program 
de guvernămînt fără o nouă lege a chiriilor este de neîn- 
teles. Ziarele sînt pline cu reportaje în jurul conflictelor 
grave dintre chiriași şi proprietari: chiriași evacuaţi cu 
sila, chiriași bătuţi,” chiriași ucişi de proprietari; propri- 
etari bătuţi sau uciși de chiriaşi. Războiul dintre 
proprietari şi chiriași este fără îndurare. Liga chiriașilor 
cere legi în favoarea chiriaşilor. Liga proprietărilor cere 
legi în favoarea proprietarilor. Şi fiecare guvern serios 
vine cu cite o lege inspirată de o singură grijă: ca la 
numeroasele categorii ale celor care pot fi evacuaţi să 
adauge o nouă categorie. 

— Principiul l-am stabilit! zise Mînzescu. Venim 
cu o prelungire a contractelor. 


— Dar cu asta n-am făcut nimic! Situaţia va fi 
aceeaşi 

— Ba nu! De la beneficiul acestei legi excludem 
pe cei care nu sînt cetăţeni romîni ! 

Ionel se arătă şi mai nemulţumit: 

— Nu e bine ! O să se creeze două categorii de propri- 
etari:: unii care au chiriaşi străini şi-şi pot evacua 
chiriaşii, şi alţii care au chiriaşi romîni și nu-i pot evacua... 
Nu e drept! 

_— Cred şi eu ! zise Alecu. Adică pentru unii proprie- 
tari mumă şi pentru alții ciumă? 

—'Ce-ţi spuneam? făcu Ionel. Trebuie schimbată 
dispoziția asta, Altceva?: 

— Toţi proprietarii care azi sînt chiriași, chiar dacă 
au dobîndit imobilul după război, au dreptul să-şi eva- 
cueze chiriaşii. . . 

Lucrul acesta-i plăcu lui Ionel: 

— Asta da! i ; 

— Ţărăniştii fac gălăgie şi-i agită pe cei de la Liga 
chiriașilor ! făcu Mînzescu. Cum? zic ei. Îmbogățiţii de 
război dacă au izbutit să-şi cumpere un imobil numai 
cu o`zi înainte de votarea legii — să-i poată evacua 
pe chiriaşii care locuicsc acolo de ani, sub pretextul că 
se mută în casa lor, ei, tata, mama, bunicii, fraţii, cum- 
naţii şi verii pînă la gradul al cincilea! 

— Aşa? întrebă Ionel cu dispreţ. Sc agită? N-au 
decit să se agite!... Dar stai, dragă!... Parcă 
Jenică mi-a spus ieri ceva care nu-mi place de loc: prin 
proiectul comisiei care lucrează la justiţie nu pot fi eva- 
cuați muncitorii asiguraţi la casa asigurărilor sociale !... 
Ce-i asta?... Bolşevism?... Au pătruns bolșevicii pînă 
la Ministerul de Justiţie? 

Jean Tebaș îl linişti: 

— Domnule Viziru, nici o grijă ! Au încercat, dar nu 
le-a mers ! Am şters chiar eu, cu mîna mea, articolul ăsta ! 

— Foarte bine! Să fii cu ocbhii-n patru! Bolșevicii 
atîta așteaptă ! Să-şi poată bate joc de noi! 

Mărguleanu, ministrul de interne, îi întinse lui Ionel 
o broşură: 

— Un document senzâțional. O ispravă de-a lui 
Crai-Voievod. 

Ionel răsfoi cărţulia şi de la primele pagini se opri 
şi citi în gura mare: 

« Unirea cu regatul este şi rămîne pentru noi un 
balast de prisos de care trebuie să scăpăm cu orice 
preț»... 

Generalul Sarmală, ministrul comunicațiilor, chicoti: 

— Îl doare, săracu, « Reşiţa» ! 

Conu Alecu întoarse capul spre el: 

— Parcă pe noi nu ne doare?... Asta nu înseamnă 
să cerem să ne dezlipim de Ardeal! 

Reflecţia lui Alecu reţinu atenţia lui Ionel: 

— Păcat că nu putem folosi argumentul lui Alecu 
în presă ! 

Riseră cu toţii, apoi Ionel le făcu semn să se facă 
linişte şi citi mai departe: 

« Acestea sînt perspectivele care ni se deschid, dacă 
nu vom avea tăria ca, luptînd pentru dezlipirea de regat, 
să devenim independenţi !» 

Ionel îi dădu înapoi lui Mărguleanu broşura: 

— Şi stai să vezi ce o să se mai plingă după alegeri... 
Dar cu Neaţă ce se mai aude? 

— I s-a risipit tot partidul în vînt! răspunse Măr- 
guleanu. A rămas cu vreo cincizeci de parlamentari. 
Ceilalţi sînt gata să treacă la noi, dacă-i lăsăm să-şi 
ducă la capăt afacerile pe care le-au început pe la diverse 
ministere. 

— Ba o să se facă mai buni dumnealor și o să se 
înscrie la noi şi fără condiţii... 

Noul ministru al industriei, Vasile Grassu, un domn 
grav, cu barbă neagră, avea ceva de spus: 

— Apropo de afaceri: am dat la ministerul meu de 
ceva nostim. Din taxa de doi la sută asupra mărfurilor 
importate şi exportate s-a strîns în trei ani un fond 
de trei sute treizeci şi şapte milioane... Ieri, cînd am 
preluat situaţia, am găsit o sută douăzeci şi trei milioane 
la casa de depuneri şi trei milioane numerar în casa 
ministerului ... Atît ! 

— Şi restul? întrebă conu Alecu. 

— Am cercetat şi am aflat: douăzeci şi cinci de 
milioane s-au dat cu împrumut Băncii ţărăneşti a lui 
Neaţă, zece milioane Băncii Chrissoveloni, vreo trei 


71 


milioane pentru propaganda în Franţa și în Italia, cîte 
o sută de mii fundațiilor care poartă numele lui Neată, 
şaptesprezece milioane pentru construcția Academiei 
de comerţ, dar banii au dispărut fără să se fi cumpărat 
o cărămidă măcar, un milion I. O. V.-ului și peste o 
sută cincizeci de milioane au intrat în buzunarele 
amicilor lui Neaţă. 

— Se știe cui? 

"— Am lista ! 

Ionel îi zimbi lui Mărguleanu: 

— Ce spui? O să pună şi ăştia condiţii, înainte de a 
se înscrie. la noi? 

Tema stîrni elocinţa generalului Sărmală, ministrul 
comunicaţiilor: i « 

— Am şi eu ceva... Dosarul contractelor Skoda 
şi Brutinel... Skoda trebuia să furnizeze căilor ferate 
optzeci de locomotive noi şi să .repare cinci sute de 
locomative vechi. Totul trebuia plătit în monedă ceho- 
slovacă. Fiecare locomotivă trebuia să ne coste patru 
milioane patru sute de mii de coroane și repararea fiecă- 
rei locomotive, cîte trei sute de mii de coroane. În loc 
ca guvernul să-şi. procure, la încheierea contractului, 
coroane care-și aveau atunci cursul de șaizeci şi nouă 
de bani, a lăsat să treacă timpul, ca să fim siliți să achi- 
tăm comanda, acuma,, cînd coroana a ajuns la trei lei, 
adică de patru ori şi ceva mai scumpă. Aşa că fiecare 
locomotivă în loc să ne fi costat trei milioane două 
sute de mii de lei după cursul de atunci, o să ne coste 
treisprezece milioane. 

— Bună afacere ! zise admirativ conu ila: 

— Nu te grăbi, că de-abia începe. În jurnalul con- 
siliului de miniştri prețul reparării unei locomotive 
este fixat la trei sute de mii dẹ coroane. Dar în con- 
tractul încheiat pa baza jurnalului nu se ține seama 
de asta şi se prevede că prețul reparației va fi acela 
prezentat de fabrică la predarea locomotivelor. Și cu 
cît credeţi că a facturat fabrica o maşină repârată?, 
În loc de trei sute de mii de coroane, cîte un milion o 
sută de mii. | 

— Şi şperțul cine l-a luat? întrebă conu Alecu, 
care cădea’ dintr-un extaz în altul. 

— Aceiaşi care au luat şperţul şi la contractul Brutinel ! 
răspunse, abil, Sarmală, care nu voia să dea nume. 
Brutinel trebuia să ne furnizeze trei sute de locomotive. 
Contractul prevede că dacă statul rămîne în întîrziere 
cu plata unei singure rate, firma Brutinel are dreptul 
să-şi ia înapoi toate locomotivele, fără să restituie banii 
primiţi pînă atunci. Din combinaţia asta cu Brutinel, 
statul nu pierde decît patru miliarde şi jumătate. 

Cu un aer obosit, Ionel întrebă: 

— Mai avem ceva de spus în chestiunea asta? 

— Eu aş mai avea! zise Grassu, ministrul industriei 
şi comerțului. Ce facem cu Traian Săpunaru? E o istorie 
întreagă cu hirtia. O combinaţie de milioane... Am 
aici dosarul . . . 

Şi vru să-şi producă dovezile, dar Ionel îl zii 

— Nu, Grassule, lasă-l pe Traian în pace. Traian 
e un băiat excelent. Ne aduce mari servicii. E un adevă- 
rat patriot. Avem în el un prieten „.. Ceilalţi, însă ... . 
ceilalți... hm! Aş vrea săi văd să spună o vorbă. 
O singură vorbă. Atâta le-ar trebui, ca să-i facem să 
simtă că justiția h-a murit încă în ţara romînească... 

ÎI fixă necruţător pe Tehaș: 

— S-a auzit, Jane? Şi apropo !... Pe Finkelstein ! 
Să mi-l arestezi îndată pe Finkelstein. Aureanu a deve- 
nit obraznic. Uită acest domn că eu n-am murit încă. 
Să-l văd ce o să spună cînd o să-l. bag la răcoare pe 
Finkelstein. Auzi? Miine să-l văd la Văcăreşti. Şi să 
mi-l tunzi. Să se, înveţe minte Aureanu... Unde-și 
închipuie dumnealui că se află? În țară cucerită? 

Era mînia omului sigur că poate pedepsi pe ' cel 
păcătos. : ; 

— Dar ce s-a întîmplat? întrebă conu Alecu, care 
bănuia că Ionel a avut o neplăcere personală din ie 
lui Aureanu. 

În cîteva cuvinte, Ionel povesti cum s-a întîlnit azi- 
dimineaţă la Banca Naţională cu Aureanu, care i-a 
strigat în gura mare: 

— larai început cu bonurile de tezaur și cu Finkelstein, 
domnule Viziru !... (L-a luat cu '« domnule Viziru !») 
Află, domnule Viziru, că n-o să-ți meargă așa de ușor. 
Voi aduce în faţa întregii ţări' romîneşti dovada că 

toată campania întreprinsă de dumneata este o nedemnă 
înscenare electorală şi te voi sili să dai socoteală acestui 
biet popor romînesc, a cărui linişte o primejdueşti dum- 
neata numai cu scopul de a putea ca, prin sugestie, 
să smulgi cîteva mandate în plus. 

— Se poate, domnule Aureanu — i-a răspuns Ionel 
să-mi ceri să dau nu ştiu cui ce socoteală, dar te sfătuiesc 
să mai ai puţină răbdare... și o să vedem dacă pînă 
atunci dumneata şi domnul general veţi mai fi în stare 
să mai puteţi cere să dau cuiva socoteală. 

Dar Aureanu, în loc să tacă, a continuat să fie imper- 
tinent: 

— Nu uita, domnule Viziru, că noi am plecat dă 
la putere după ce am completat şi parafat dosarul 
ultimei dumneavoastră guvernări ! 

Domnii miniștri ascultau și schimbau priviri între ei. 

— Vă place obrăznicie? îşi încheie Ionel relatarea. 
Să-mi vorbească mie aşa! Ai înțeles ce ţi-am spus, 
Jane? Să mi-l arestezi îndată pe Finkelstein ... şi să 
poftească după aceea să vină domnu Aureanu la mine 
să mă roage în genunchi să-i iert afacerea cu bonurile 
de tezaur. 

Şi uitînd unde se afla, Ionel adăugă: 

— Nu, domnilor, dreptatea încă n-a murit în ţara 
romînească ! 

Uşa se deschise şi Vintilă apăru, în haina lui plină 
de urme de sosuri ! 

— Unde ai fost, Vintilă? îl întrebă premierul pe 
fratele său, Vintilă, noul ministru al finanțelor. 

„— La sinagogă ! răspunse Vintilă, cu simplitate. 

— Cum merge? întrebă conu Alecu. 

— Bine! 

— Lume multă? se interesă Mărguleanu. 

— Toată negustorimea din Lipscani. 

— Unde asta? se informă generalul Sarmală. 

— La Templul coral! îl lămuri Gherlescu. 

Vintilă venea de la Templul coral, unde, prin Elly, 
membru în comitetul executiv al partidului liberal şi 
preşedintele comunităţii israelite, se organizase o întru- 
nire electorală a liberalilor. 

Ionel vru să ştie dacă întrunirea a avut succes: 

— Și ăia... ce au spus? 

— Elly-mi zicea că manifestele au făcut ravagii în 
Văcărești. 

— Care manifeste? întrebă Sarmală. Alea cu « bes- 
tiile roşii» ? 

— Dimpotrivă ! rise Mărguleanu. Alea în idiş. 

— Aşa? se arătă Sarmală curios. N-aveţi vreunul 
pe aici? 

Vintilă scoase din buzunar un manifest. Sarmală îl 
despături şi văzu fotografia lui Vintilă în mijlocul unui 
text cu semne ciudate. 

— Phiii ! se apucă Sarmală să se scarpine 'la ceafă. 
Uite-l pe conu Vintilă al nostru cușăr... 

Gluma lui Sarmală era rostită cu un accent atît 
de convins, încît rise pînă şi cruntul Vintilă. Sarmală 
se mai uită o dată la manifest şi se scărpină iar la ceafă: 

— Şi ce slove au... minoritarii ! Parcă ar fi de-alea ... 
cum le zice, mă, fire-ar... d-alea... de nu le poţi 
citi... spune tu, Gherlescule, că tu doar eşti băiat cu 
carte. 

„Ministrul instrucției publice, însă, nu ştia ce vrea 
Sarmală și-și îndreptă ochii, implorator, spre Ionel. 

— Hieroglife ! decise Ionel. 

— Uite-aşa ! se bucură Sarmală ca un copil. 
Eloglife... Ptiu, fire-ar... Şi au izbutit ei, cu semnele 
astea, să mi te vrăjească pe matale, coane Vintilă? 
Asta de cînd cu tratatul, nu? Ai dracului 'oți!... 
Au ajuns să-i alinte ai noștri! Păi știți ce zic eu? 
Că tare mă tem că dacă ne purtăm cu ei așa, să nu și-o 
ia în cap! 

— Nu te necăji, Sarmală, nu te necăji. Uite aici! 

Și Mărguleanu întinse lui Sarmală un alt manifest, 
de astă dată cu fotografia fratelui Dinu, încadrat de 
un text care nu mai era în idiș, ci în romîneşte:« Jidanii 
vor să piardă ţara şi s-o prăpădească. De aceea, noi, 
liberalii, am ales semnul crucii. E lupta crucii contra 
păgânilor de jidani !» 

Sarmală plesni manifestul cu dosul palmei: 

— Aşa da! Aşa mai înțeleg şi eu!... E pe limba 
noastră |... Şi unde le-ai -dat, Mărgulene? 

— La ţară !... Am răspîndit de-astea.. milioane 
de exemplare ! 

.— Bun! exclamă cu căldură Sarmală. Se aprobă. 
La ţară... mda !... şi la oraş... dă-i pe limba- lor... 
cum. le ziceai, coane Ionele?... 

— Hieroglife ! ' 

— Aşa... Dă-i, care va să zică, pe limba lor elo- 
glifă... Bun, bun... Se aprobă! ` 

— Merge ! aprobă şi Ionel. Ce ai făcut cu „bugetul, 
Vintilă? E gata? 

— Gata ! zise Vintilă, care se scotoci prin i căile 
şi scoase dintr-un buzunărâș al jileteii o hîrtiuță ceva 
mai mare decît un bilet de tramvai. L-am terminat 
încă de ieri. | 

Toţi membrii guvernului erau acuma nuriai! ochi 
şi urechi. De hirtiuța aceasta depindea nu numai soarta 
departamentelor lor, dar și cea a lor personală. Vintilă 
citi: 

— Proiect de buget pe anul 1923... Ministerul de 
Război 925.019.042 lei.. Ministerul de Finanțe 
1.926.000.000, Internėle 781.000.000. . 

- Şi băgă hîrtiuța în buzunar. ; 

Miînzescu, ministrul muncii şi ocrotirilor sociale, 
Gherlescu, ministrul instrucției publice, Jean Tehaș, 
ministrul justiției, Grassu, ministrul industriei şi comer- 
tului, rămaseră cu gura căscată. În cele din urmă, Tehaş 
vorbi: 

„— Dar, coane Vintilă, în afară de Război, Finanţe 
şi Interne, mai sînt, slavă domnului, și alte ministere ! 

Imperturbabil, Vintilă răspunse: 

— Mă iertaţi ! N-au încăput în hîrtiuță... Dar pot 
să vă spun pe de rost. Justiţia 224.724. 580... Indus- 
tria şi Comerţul 93.784. 150... Muncă şi Ocrotiri Sociale 
22.500.000.:. Lucrările. Publice. . 

. — Cum așa, coane Vintilă ? protestă  Minzescu. 
Numai atiît?... . 

— Păi se poate, coane Vintilă? se asocie Şi Jean 
dead Ăsta-i buget? : 

' — E un buget de economii! zise -Vintilă tranșant. 

” Jean Tehaş îndrăzni să observe: 


— Dar văd că la.Război,, slavă domnului. . 

— Au „cerut-o generalii ! replică scurt Vintilă. 

— Dar Internele ? | : 

— A cerut-o 'regele ! 

Întrebările miniştrilor nemulțumiți începură să-l 
sîcîie pe Vintilă Viziru, care se ridică şi "vorbi cu asprime 
tuturor celor de faţă: 

— Domnilor, noi am venit să refacem ţara, nù s-o 
sărăcim prin risipă, cum a făcut Neaţă... Asta e una.., 
Apoi, ţin să vă atrag “atenția că acest buget nu este 
redus nici cu o centimă față de bugetul, cu care a lucrat 
anul trecut guvernul lui Neaţă. .. Şi, în sfîrşit, nu uitaţi, 
domnilor, că în bugetul nostru am introdus un nou 
capitol: fondul pentru credite suplimentare și extraor- 
dinare și fondul pentru diferența de curs şi comision, 
din care ministerele se vor putea alimenta cu bani, ori 
de cîte ori vor avea nevoie... ` 

Ceva mai înviorat, Gherlescu întrebă: 

— Şi la ce sumă se ridică fondul acesta? 

— Două miliarde, şapte sute optzeci şi nouă, de 
milione, opt sute şase mii, o sută optzeci de lei şi cinci- 
sprezece bani !... 

Toţi miniștrii se înveseliră: : 

— Aşa da, coane Vintilă !... Aşa mai vii de-acasă, 
coane Vintilă !.:. Dacă. este, este, coane Vintilă dea 
De ce n-ai spus-o de la-nceput ? | 

Bucuria colegilor săi îl mai însenină „pe Vintilă, 
care-i mustră tandru: a 

— Dacă nu sînteţi oameni de înţeles? Nu v-am spus 
de la început că n-a încăput în hîrtiuţă ? 

Ionel, plictisit de flecărelile astea deșarte, bătu în 
masă: ' 

— Domnilor, ajunge. ..* Regret, dar trebuie să con» 
stat că nu sîntem la înălținiea momentului... Am auzit 
aici reproşuri că s-ar fi alocat sume prea mari Ministe- 
rului de Război. şi Ministerului de Interne. Rău, domni- 
lor ! Acestea nu sînt vorbe de romîn. În orice caz, sînt 
vorbe care se potrivesc cuiva care încă n-ar fi aflat că 
ţara e în primejdie şi că în orice clipă am putea fi cotro- 
piți de bolşevici... 

'Și, scurt, se întoarse către Mărguleanu, căruia-i 
Forbi pe acelaşi ton mînios: 

— Ce e cu procesul? Ne ţinem de fieacuri şi am 
uitat de „proces. Ce se aude pe acolo? l 

Ca să nu fie greșit înţeles, se adresă celorlalți, ceva 
mai blînd, dar profesoral: 

— Domnilor, să nu uităm că în acest moment, înainte 
de orice, trebuie să ducem la capăt două probleme mari 
şi vitale pentru țară: alegerile şi procesul. 

Ionel vorbea cinstit: procesul celor trei sute de 
comuniști, care începuse în Dealul Spirei a doua zi 
după ce a venit la putere, îl preocupa în aceeaşi măsură 
ca şi afacerile, dacă nu şi mai mult, 

— Te ascult ! îl pofti el pe Mărguleanu să vorbească. 

— Azi pe la ora unu a depus mărturie Aureanu. 

— Oo ! făcu scurt Jonel şi mîinile i se înţepeniră 
în așteptare. 

— Aureanu a fost categoric ! îşi continuă Mărguleanu 
raportul. lată şi stenograma cu declaraţia lui: « Despre 
intenţiile mele şi despre ordinul arestării, pe care l-am 
dat imediat după votare, nu ştia nimeni nimic. De. 
altfel, îmi iau toată răspunderea arestării congresiști- 
lor afiliaţi la a III-a Internaţională !» 

Ionel, de obicei ponderat și în gesturi și în vorbe, 
nu-şi mai frînă entuziasmul: 

— Splendid ! Tot bun romîn acest Aureanu ! Adevărat 
romîn ! | 

Sarmală era impresionat pînă la lacrimi: 

— Ceartă, ceartă... dar cînd e la o adică... tot romîn 
de-ai noștri, sireacu ! 

Profund mișcat era şi Jean Tehaș, ministrul justiţiei, 
care-l întrebă pe Ionel: 

— Ce spui, domnule Viziru? Îl mai arestez pe 
Finkelstein ? 

Ionel aruncă ministrului de justiție o privire ucigă- 
toare. 

— Auziţi, domnilor, întrebare din partea minis- 
trului nostru de justiție! vorbi el întregului consiliu. 
Dacă să-l aresteze sau nu pe Finkelstein !... Dar bine, 
domnule Jean Tehaş, ce ai vrea dumneata? Să ames- 
tecăm afacerile cu problemele delicate ale ţării? Dar 
Aureanu le amestecă? Şi sîntem noi mai răi patrioţi 
decît el? 

Şi din nou către ceilalți: 

— E bine de reținut că Aureanu își ia în mod oficial 
întreaga răspundere a arestării. La un moment dat, 
asta ne-ar putea folosi... Mai e ceva pe ordinea de zi? 
Nimic ?... Domnilor! Vă mulțumesc! Consiliul s-a 
terminat ! 

Cum îl văzu pe Ionel că trece în biroul său, șeful 
de cabinet veni să-l anunţe că avocaţii Cărăușu şi 
Dragomireanu cărora le fixase audienţă la ora aceasta, 
au sosit. 

— Să aștepte! se răsti Ionel. 

Rămase o clipă locului în mijlocul încăperii, apoi 
se îndreptă spre birou şi se așeză. Cu mișcări atente, 
de teamă parcă să nu i se deznoade încheieturile, scoase 
din sertar un dosar voluminos, pe care începu să-l 
răsfoiască în silă, ca şi cum înseși acele simple şi nevi- 
novate foi de hirtie îi inspirau dezgust, numai pentru 
că pe ele erau aşternute diferite rapoarte, note ori 
plingeri, în legătură cu procesul din Dealul Spirei. 

— Ticăloșii ! 

O roşeaţă vie inundă subit chipul palid al primului- 
ministru. Bolşevicii !... Şi el să-şi piardă vremea cu 
ei, pe la procese, cînd toată lumea îi lichidează cu 
gloanţe. Toată lumea. Și în ţările amice şi în ţările 
foste dușmane. Cel puţin în Italia, fasciștii îi vînează 
peste tot. La Veneţia au năvălit la cercul lucrătorilor 
de cale ferată, au rupt în bucăţi portretele lui Marx 
şi Lenin și au distrus localul. La Bologna, fasciştii au 
ucis cîțiva bolşevici, în stradă; la Torino au incendiat 
camera muncii; la Modena și Bari au comis atentate 
cu bombe... În Germania, de asemenea, fasciștii cîştigă 
teren. Deputatul Gareis a fost ucis pentru că denunța 
actele « voluntarilor» fascişti care au drept program 
suprimarea bolşevicilor. Ziarele bavareze scriu pe față 
că 'bolşevicii nu sînt germani şi trebuie ucişi. În parla- 
mentul german, pentru întîia oară după cincizeci de 
ani, deputaţii s-au luat între ei la „bătaie. Patrioţii 
germani se rcorganizează şi înlătură cu energie pe toţi. 

cei care le stau în drum. Nimeni nu știe cîte escadre de 
avioane, cîtă artilerie, cîte aruncătoare de mine, cîte 
muniții au toate statele germane, în ciuda tratatelor 
de pace care “prevăd reducerea armatei, distrugerea. 
fortărețelor şi a surplusului de arme, supravegherea 
arsenalelor. Ofițerii monarhiști, 'care în timpul anarhiei 
din 1918—1919 au organizat « corpurile libere», își 
ascund tunurile, avioanele, bombele şi cartușele, chiar 
pe “moşiile lor. Trupele neregulate din Silezia, Prusia 
răsăriteană, Ruhr, Bavaria, - Turingia au tunuri şi le 
țin bine. Se fabrică „avioane pe ascuns. Aviatorii 
militari s-au făcut aviatori civili, în așteptarea momen- 
tului cînd vor putea deveni dir nou militari. Şi comisia 
aliată parcă n-ar vedea toate astea. Dar le vede bine. 
Se ceartă englezii şi francezii între ei, pentru viitorul 
Germaniei, dar toţi ajută — sub o formă sau alta — 
Germania, pentru că toți urmăresc acelaşi scop patriotic: 
să scape lumea de comunişm, câre se întinde, se întinde 
mereu... Pînă și libera Franţă e speriată. Mai cu seamă 
după congresul socialist din 'Tours, unde partidul s-a 
rupt în două: .majoritatea, care a aderat la programul 
comunist și minoritatea care a rămas la Internaționala. 
a Il-a... Oamenii de răspundere din Franţa, conducă- 
torii politici ai republicii, adică francezii adevăraţi au, 
deci, motive să fie alarmaţi şi să scrie în presa lor că 
internaţionaliştii din Moscova, care au obținut majori- 
tatea la Tours, nu pot avea' nimic comun cu Franja, 
şi cu francezii şi că francezii vor şti să apere Franța !... 
Peste tot, aşadar, bolşevicii sînt tratați așa după cum 
merită... şi numai el, care trebuie să răspundă de 
liniştea ţării, să se poarte faţă de ei cu mănuși!... 
Asta nu! 

Şi, furios, Ionel împinse d cît mai departe 
de el. Cu mănuși? Nu! Niciodată ! Sună şi, nerăbdător, 
se ridică şi se grăbi înspre uşă, în întîmpinarea şefului 
său de cabinet: | 
o Spune acelor domni că... 

Dar şovăi în ultima clipă: 

— Sau nul... Spune „acelor domni să. poftească | 
„Avocaţii Cărăuşu gi Dragomireanu — care, datorită 
relăţiilor lor de prietenie cu rudele cîtorva inculpaţi, 

pledau în proces — veneau, ca delegaţi ai apărării, să 
expună domnului prim-ministru condiţiile în care se 
desfăşurau dezbaterile la curtea marţială din Dealul Spirei. 

Cel dintîi vorbi Cărăușu: 

— Domnule prim-ministru, în proces sînt judecaţi 
inși, arestaţi unii cu ocazia grevei generale, alții bănuiți 
că ar fi amestecați în atentatul de la Senat — și, în 
sfîrşit — cei de la congresul socialist din mai. Sînt 
culpe cu totul diferite, care n-au nici o legătură între 
ele. Procesul a luat proporţii care fac cu neputinţă o 
judecată normală: sînt peste trei sute de acuzaţi, o 
mie de martori, sute de confruntări. Cum este omeneşte 
cu putință să se stabilească, în asemenea condiţii, gradul 
de vinovăţie a acuzaților? Mai ales că la consiliul de 
război dezbaterile nu se consemnează, aşa că judecătorii 
n-au nimic scris după care s-ar putea orienta la sentinţă. 

Ion Ion, care în tot acest timp îşi privea dosul 
palmei drepte, își ridică, deodată, ochii mînioși spre 
Cărăușu: 

— Şi ce aţi vrea dumneavoastră de la mine? Să 
învăţ eu curtea marţială cum să judece? l 

— Nu... 

— Atunci? | 

Dragomireanu, care-l văzu pe Cărăușu intimidat de 
tonul atît. de puţin amabil al premierului, răspunse în 
locul lui: l 

— Dar nu numai pentru asta am venit, domnule 
prim-ministru! Am fi vrut să vă informăm asupra 
felului în care sînt tratați acuzații și... 

Neînduplecat, Ionel îl întrerupse: 

— Sînt perfect informat ! 

— Totuşi ! stărui Dragomireanu. ; 

Primul-ministru găsi că acest individ e necuviincios 
şi un moment se simți ispitit să-l poftească afară. Se 
răzgîndi, însă, îndată. În definitiv, îşi zise el, acest 
avocăţel nu este decît un simplu misit al bolşevicilor, 
care, pentru un anumit onorariu, vorbeşte tot ce-i 
cere clientul. Îl lăsă, deci, pe Dragomireanu să vor- 
bească — deși era nemulțumit de sine: constata că în 
mai puţin de zece minute a şovăit de două ori în 
hotăririle lui. 

— Bine! 

Înviorat, Dragomireanu începu: 

— Inculpaţii, domnule prim-ministru, sînt ţinuţi în 
fortul Jilava, la opt metri adincime sub pămint. Soarele 
nu poate pătrunde niciodată acolo. De jur împrejur 
numai zid și asfalt, umede și iarna şi vara. Nu sînt nici 
încăperi destule, nici paturi. Oamenii stau claie peste 
grămadă cîte optsprezece-douăzeci într-un fel de despăr- 
ţitură. Noaptea, unii din ei se întind pe scîndura 
goală... iar cei mai mulți se culcă de-a dreptul pe 
asfalt. Cele cîteva pături care se găscsc pe acolo sînt 
putrede şi... 

Sub privirea duşmănoasă a primului-ministru, Drago- 
mireanu simţi că i se taie răsuflul și se opri. 

— Dar ce ar pofti dumnealor? îl auzi el pe Ion 
Ion. Regim ca la Athénée Palace? Sînt acolo în vile- 
giatură? Dacă nu pot să doarmă bine, e vina mea? 
Cum și-au aşternut, aşa dorm. 

Cărăușu își permise să intervină: 

— Domnule prim-ministru, încă ceva: noaptea coman- 
dantul pune santinentele să strige pe coridoare și pe 
la uşile carcerelor, din cinci în cinci minute: La nr.l e 
bine !... La nr. 2 e bine!... și așa mai departe. 
Dinadins... ca să nu-i lase pe deţinuţi să doarmă. 

— Eu nu înţeleg! se răsti Ionel. Ba ziceți că nu 
pot dormi pentru că nu li se dau plăpumi și saltele 
de puf, ba că sînt deranjaţi din somn de santinele. 
Astea sînt, să mă iertaţi, avocățisme... Altceva, vă 
rog !... Altceva mai serios aveţi să-mi spuneţi? 

— Bătaia, domnule prim-ministru ! 

— Ei, ce e cu bătaia? i 

— Se bate, domnule prim-ministru ! Toată lumea, 
în cap cu comandantul, bate. Orice este un pretext 
pentru bătaie... Ieri au fost bătuţi groaznic vreo opt- 
zeci dc arestaţi... 

Ionel îl străpunse cu privirea: 

— De ce? 

— Pentru că au cîntat Internaționala... 

Cu o vehemenţă care făcu pc cci doi avocaţi să 
tresară, lon lon Viziru izbi cu palma în masă: 

— Internaționala? Şi dumneavoastră  vorbiţi de 
« pretexte» ?... Este Internaționala un simplu « pretext» ? 

Dar deodată, glasul ascuţit de miînie, se îndulci — și 
în locul strigătelor, gura lui Ionel emise o frază îndul- 
cită de un zîmbet ironic: 

— Aş vrea să aud ce ar spune bolşevicii, dacă ar 
auzi că avocaţii cauzei lor îşi bat joc de Internaționala 
roşie... pe care o califică drept un «pretext» 
oarecare. 

Se opri și aşteptă, convins că delegaţii apărării se 
vor încurca în explicaţii. Spre dezamăgirea lui, însă, 
trebui să constate că atît Dragomireanu, cît şi Cărăuşu, 
nu se ţin decît strict în limita problemei care-i 
aducea aici. 

: — Domnule prim-ministru — zise Dragomireanu — 
arestaţii, după ce sînt bătuţi, sînt puşi în lanţuri şi 
închiși în carceră. Bărbaţii mai pot rezista. Dar printre 
cei închişi se găsesc şi femei. A trimite o femeie la carceră, 
e totuna cu a o condamna la moarte. 

— Cine le pune să cînte? 

Cuvintele tăioase ale lui Ionel n-aveau replică. De 
aceea Dragomireanu le înconjură. 

— Tratamentul, domnule prim-ministru, a ajuns, în 
genere, atît de insuportabil, încît două sute de deținuți 
au declarat greva foamei. Ca represalii, direcția închi- 
sorii a interzis să se aducă de mîncare și celorlalți 
deţinuţi şi le-a tăiat şi tutunul. 

Ca şi cum s-ar fi temut ca Dragomireanu să nu 
uite, Cărăușu interveni precipitat: 

— Citeva femei bătrîne care au făcut greva foamei 
n-au mai putut să rabde și au cerut de mîncare. Şi li 
s-a răspuns că dacă au declarat greva foamei împreună 
cu ceilalți două sute, nu pot primi de mîncare decit tot 
împreună cu ei... 

Ionel arătă cazului un deosebit interes: 

— Cine le-a spus asta? 

Plin de speranţe, Cărăuşu îl informă: 

— Maiorul Chireanu, comandantul închisorii... 

— Chireanu? făcu Ionel pe faţa căruia sc zugrăvi o 
satisfacție nemărginită. Splendid !... E un cap juridic. 
Nu găsiți? 

Întrebarea era pusă atît de ritos, încît Cărăuşu trebui 
să găsească un răspuns: 

— Nu-l cunoaştem personal, domnule prim-minis- 
tru !... Știm numai că pune pe gardieni și soldați să 
bată şi să supună femeile la tot felul de umilinți 
morale... Şi cînd femeile îndrăznesc să se plîngă, el le 
răspunde: « Sînt militar şi aici comand eu! Dacă o 
să vă poruncesc să vă urcați pe sobă, trebuie să vă 
urcați !» Nu de mult a pedepsit femeile să nu fie scoase 
la aer timp de două săptămîni. Femeile au trimis o 
plingere domnului comandant al diviziei. Maiorul 
Chireanu, cum a aflat, a prelungit pedeapsa cu încă o 
lună, Nu se teme de nimeni. 

Glasul lui Ionel se înăspri iar. 

— De ce să se teamă? Dacă s-ar teme, n-ar fi militar. 
Dacă s-ar teme, n-ar fi azi comandantul închisorii... 
Și-apoi, un moment, domnilor ! Cred că ne-am depărtat 
de la chestiune. Mi-aţi cerut să vă primesc că să-mi 
vorbiţi de proces. Și cînd colo, văd că-mi vorbiți de 
lipsa de confort din închisori. Mărunţişurile astea, însă, 
nu mă privesc. Eu nu sînt intendentul închisorii, aşa 
că v-aţi adresat greșit mie. Dacă aveţi să-mi spuneți 
ceva în legătură cu procesul î în sine, poftim ! Altminteri, 
ne pierdem vremea în zadar. 

— Domnule prim-ministru — zise Dragomireanu — 
inculpaţii sînt păziţi în instanţă de cordoane de soldați 
cu revolvere în mînă și cu degetul pe trăgaci... 

— Sint informat ! 

— Balcoanele, de obicei ocupate de public, sînt pline 
de soldaţi care păzesc şi de sus pe deţinuţi. 

— Sint informat ! 

— Pe estrada unde se află membrii curții au fost 
aşezate două mitraliere cu ţevile îndreptate spre acuzați 
şi apărători. 

— Dar, pentru Dumnezeu, sînt informat, domnule 
avocat ! Este inutil să mi-o spui. 

— Voiam să vă arătăm, domnule prim-ministru, în 
ce atmosferă se judecă procesul. 

— Lăsaţi, domnule, atmosfera! Vorbiţi de proces. 

— Curtea nu ne-a îngăduit să stăm de vorbă, ca 
apărători, cu acuzaţii... şi numai după două zile de 
dezbateri am obţinut autorizaţia. 

Cele cinci degete ale dreptei lui Ionel se ciocneau 
cap în cap, furios, cu cele cinci degete ale stîngii, ca 
nişte berbeci în bătălie. 

— De vreme ce aţi obținut autorizaţia, ce mai vreţi? 
zise Ionel, cu un calm prin care străbătea supărarea. 

— Ni s-au confiscat notițele ce ni le făcusem pentru 
pledoarie, domnule prim-ministru ! îndrăzni și Cărăuşu. 

Ionel notă ceva rapid pe o hirtie şi zise: 

— Altceva ! 

Dragomireanu şi Cărăuşu se consultară din ochi, 
după care Cărăușu vorbi: 

— Este de datoria noastră, ca avocaţi şi cetăţeni 
ai acestei ţări, să vă arătăm că procesul, aşa cum se 
desfășoară, ia aspecte din ce în ce mai tragice. Ieri, 
în plină şedinţă, faţă de toată lumea, un soldat a 
pălmuit o studentă... 

— De ce? 

— Fiindcă i s-a părut că face semn unor acuzaţi 
care stăteau ceva mai încolo. « Vrei să te înţelegi cu 
ei?» « Nu vreau să mă înţeleg cu nimeni !» i-a răspuns 
fata. « Atunci le faci semne de dragoste !» 

— Şi a pălmuit-o? întrebă Ionel, în timp ce întinse 
mîna grăbit. spre dosar. 

— Da, domnule prim-ministru ! 

Ionel deschise dosarul, sigur că va găsi ce-i trebuie, 
pentru că abia îl răsfoise şi citise raportul şedinţei de 
ieri. 

— Uite! exclamă el triumfător. Fata i-a răspuns: 
« Asta-i obrăznicie !» Şi dumneata, domnule avocat, 
treci peste asta, ca peste un amănunt fără interes. Fata 
ce cste? 

— O acuzată. 

— O acuzată ! Foarte bine! Şi dumitale ţi se pare 
că o acuzată este în drept să vorbească așa unui soldat? 
În faţa curții marțiale, o bolşevică să insulte armata !... 
Şi dumneata, romin, vii să aperi asemenea fapte, în 
faţa mea, primul-ministru al ţării... 

Dragomireanu încercă să explice lucrurile: 

— Domnule prim-ministru, . fata nu este decit o 
acuzată, nu o condamnată și n-a insultat armata, ci a 
protestat împotriva unei injurii nedrepte. Dacă aţi fi 
auzit cum striga: « Condamnaţi-mă, cxecutaţi-mă, dar 
nu mă bateţi !» aţi fi înţeles ce groază a ajuns să le 
inspire arestaţilor bătaia... 

— Înţeleg destul şi aşa ! zise Ionel în doi peri. 

— Acuzaţii, sleiți de greva foamei, sînt aduși în 
lanţuri, domnule prim-ministru ! În timpul şedinţelor 
leșină unul după altul. Mulţi sînt scoşi din instanță 
cu targa. Parcă e un spital, nu un tribunal, domnule 
prim-ministru. f 

— Toate cîte le povestești dumneata — răspunse 
Ionel — sînt bune şi frumoase. Dar de ce nu-mi spui 
cum se face că aceşti domni, care sînt în agonie, mai 
au chef să scoată publicaţii chiar în interiorul închi- 
sorii? Ce fel de agonie o fi asta?... Vezi şi dumneata 
ce scrie aici, în dosar... Prin 1920 domnii comuniști 
au scos o revistă Fortul... apoi Jilava comunistă... 

— Daţi-mi voie, domnule prim-ministru, asta s-a 
întîmplat în 1920... Erau alții... 

-— Alţii?... Dar în 1921, tot alții au fost?... Uite 
aici ! În primăvara lui 1921 au scos o publicație săptă- 
minală Cătușa... lar în vara şi în toamna lui 1921 
Jilava comunistă în romiîneşte, „Jilavskaia în rusește 
şi Varaș Ujâk în ungureşte... Unde vezi dumneata 
agonie, domnule avocat? Asta e treabă de oameni în 
agonie? Oameni în agonie nu scot reviste și nu-și 
propun să dărîme ‘un regim de ordine. 

Închise dosarul şi se ridică: 

— Mă iertaţi, dar nu vă pot reține mai mult. 

Dragomireanu mai făcu o încercare: 

— Domnule prim-ministru, lumea de afară știe şi e 
foarte impresionată de... | 

Cu privirea îndreptată spre ușă, Ionel îi răspunse: 

— Pe mine nu mă impresionează. Am dat și voi da 
instrucțiuni ca tratamentul să fie omenos. Aceasta, 
însă, în măsura în care siguranța statului nu este 
periclitată. 

Resemnaţi, delegaţii se înclinară şi se îndreptară 
spre ușă, dar, pe neaşteptate, se auziră chemaţi de 

către domnul prim-ministru, care, cu o amabilitate 
excesivă, le spuse: 

— Domnii mei, îmi pare rău că trebuie să vă aduc 
eu aminte că aţi venit aici într-un scop practic. Am 
luat act de cele ce mi-aţi spus şi voi dispune chiar azi 
să vi se restituie notițele care vi s-au confiscat şi de 
care, desigur, nu vă puteţi lipsi pentru pledoarie. 


x 


Imediat după plecarea celor doi delegaţi ai apărării, 
şeful de cabinet îl anunţă pe Ionel că a sosit domnul 
Baioff şi domnul Remus  Vilceanu. Ionel îi acorda 
audiența lui Baioff, în urma stăruinței lui Remus 
Vilceanu, şeful Siguranţei, care-i spusese: 

— Domnule prim-ministru !... Domnul Baioff e 
« agent comercial». 

— Din partea cui vine? 

— A lui Vranghel... 

Ionel îşi zise că Vranghel este un om care nu doarme. 
Țara e împănată de agenții lui, recrutaţi dintre vechile 
cadre militare ţariste, păstrate și răspîndite metodic în 
toate statele balcanice, sub controlul guvernelor apu- 
sene. Unităţi întregi din armata lui Vranghel, care au 
izbutit să fugă din Rusia Sovietică, se instruiesc acum, 
în uniformă sîrbă, bulgară ori turcească. Însuşi Vranghel 
se intitulează comandant șef al armatei ruse şi generalii 
lui, care-şi zic « agenţi comerciali», fac în unele oraşe 
balcanice oficii de consuli. În ţară, « agenţii comerciali» 
ai lui Vranghel lucrează mult în zonele de la frontiera 
răsăriteană şi se dedau la acțiuni de provocare împo- 
triva Rusiei Sovietice, ocrotiți de autorităţile militare 
şi polițienești. Despre Baioff, însă, Remus îl informă 
că a sosit numai de citeva zile în ţară şi că face parte 
din corpul ofițeresc care comandă pe cei treizeci de mii 
de soldaţi ţarişti debarcați la Oradea Mare. 

— Dar aceştia sînt puși sub comandă franceză! 
obiectă Ionel. De ce nu vine la mine un francez? 

— Ofițerii lui Vranghel nu prea se înţeleg cu fran- 
cezii |... Puteţi să-l primiţi pe Baioff. E un om de 
toată încrederea. l ` 

Recomandaţia lui Remus nu părea exagerată: Baioff 
era un gigant, cu niște mustăți proporţionate cu talia, 
şi cu ochi mici și vii sub o pereche de sprîncene stufoase. 
Cum intră, « agentul comercial» Baioff, deşi în haine 
civile, luă poziţie de drepţi: 

— General Baioff... cu salutări din partea exce- 
lenţei sale generalul Vranghel ! 

— Cu ce vă putem servi, domnule general? 

Sobru, « agentul comercial» Baioff îi răspunse în 
două cuvinte: 

— Cu arme! . 

’ — Arme, domnule general, nu prea avem nici noi. 
Am ieşit din război săraci, dezbrăcați, dezarmaţi... 

Mustăţile lui Baioff începură să se agite. 

— Totuși, excelență, lui Petliura i-ați dat... 

Ionel îşi întoarse capul spre Remus, pe care-l 
întrebă în romîneşte: 

— L-ai spus tu ceva? 

— Nu! 

— Atunci de unde ştie? 

Într-adevăr, alaltăieri, Ionel, ca prim act de guver- 
nămînt, a dat lui Petliura, pe lîngă ceea ce Neaţă îi 
dăduse mai înainte, încă 18 tunuri, 180 de mitraliere 
şi 1100 de puşti. În afară de aceasta, şi-a luat angaja- 
mentul să ajute la echiparea regimentelor de infanterie 
şi cavalerie ale lui Petliura și să recruteze pentru el 
« voluntari» din sînul ofiţerilor şi soldaţilor ruși internați 
în țară. 

— De unde ştii dumneata că i-am dat? îl întrebă 
Ionel pe Baioff. 

— De la un domn Jugănaru... cu care am făcut 
cunoştinţă azi ! i 

Primul-ministru îşi muşcă buzele. 

— Bine, domnule general, vom face tot ce putem. 

Generalul .Baioff se ridică. Ionel, din politeţe, îl 
întrebă: 

— Şi unde ați fost încartiruiți ? 

Îi răspunse Remus, în romîneşte: 

— Ofițerii la Oradea Mare... şi trupele în satul 
Volenţa. Neaţă'a construit acolo: un lagăr imens. 

— Trebuie să coste multe parale | 

— Ochii din cap! 

« Lagărul nu strică ! îşi spuse Ionel. Dar pentru toată 
risipa asta de bani, o să-l pun pe Neaţă să dea socoteală, 
dacă nu e cuminte.» 

— Ne-am înțeles, domnule general ! se adresă Ionel 
lui Baioff, dîndu-i mîna. În citeva zile, vom rezolva 
chestiunea. 

Rămas singur cu Remus, premierul dădu cura liber 
nădufului: 

— Este de netolerat cu ţărăniştii ăştia! Peste tot 
îşi vîră nasul !... Te rog, Remus, să supraveghezi bine 
pe aceşti « agenţi comerciali», să nu intre în relații de 
afaceri cu Jugănaru! Te fac răspunzător. 

— Am înţeles, domnule prim-ministru !... Şi să 
nu uit: am primit azi dimineaţă vizita unui personaj 
foarte interesant... cu care ar fi bine să staţi de vorbă 
şi dumneavoastră ! 

— lar un agent comercial? 

— Mai mult decît un agent comercial. 

— Despre cine e vorba? 

— Despre Mahno ! 

“Despre Mahno premierul știa și citise şi interviurile 
apărute în presa din capitală. 

— Mahno ! Cum să nu! Să poftească !... Oricînd, 
cu plăcere... Miine după masă, la 5, e bine? 


IV 


Campania electorală era în plină desfășurare. Taberele 
în luptă erau clar definite. De o parte liberalii, cu tot 
aparatul electoral: militar, administrativ, juridic şi 
polițienesc; de partea cealaltă, opoziţia, compusă din 
țărăniştii lui Jugănaru, așchiile partidului conservator 
democrat al lui Take, fărimiturile partidului poporului 
de sub comanda lui Neaţă, rumegușul partidului conser- 
vator-progresist al lui Ghiolman, trintura social-demo- 
crată ruptă din partidul socialist după congresul din 
mai, fiecare din aceste grupări, întărită prin proaspete 
forțe politice flotante: noii îmbogăţiţi de război, specu- 
lanţii de valută, imobile și alimente, ambiţioși aventu- 
rieri independenţi, grupaţi într-un lung şir de ligi, care, 

cît era ziua de mare, tratau, încheiau și desfăceau, ca. să 
refacă îndată, carteluri şi fuziuni. 

— Fuzionăm, sau numai cartel? 

— Ce mai încolo-incoace? Fuzionăm ! Eu preşedinte 
— tu vice- -preşedinte ! | 

— Ba să mă ieri Eu preşedinte — şi tu vice-pre- 
şedinte. 

— Asta s-o crezi tu! În definitiv, tu ce aduci? 
Capitala o ai? N-o ai! Dar băieţi de nădejde ai?... 
N-ai !... Aşa că, mă gîndesc dacă face în totul să mai 
stau de vorbă cu tine! 

— Bine! Fie şi aşa ! Eu vice-președinte şi-mi rezerv 
Prefectura capitalei. - 

— Ba mai haxina ! Prefectura capitalei e a mea şi 
n-o dau nici mort. 

— N-o dai? Fii sănătos. N-o dau nici eu. Salutare 
şi n-am cuvinte !...- Am plecat! 

— Opt cu a brinzei... Stai! Știi ce? Să lăsăm încolo 
fuziunea şi să faccm numai cartel, După alegeri, om 
trăi şi-om vedea ! E-n regulă? Bravo, neică ! Bate laba! 

Se certau, se împăcau — scurt, pînă se fixară defi- 
nitiv grupele electorale şi listele de candidați, şefii 
politici avură de muncit, nu glumă ! Ca și cu propaganda. 
Propaganda era o muncă grea, aprigă şi costisitoare. 
Opoziția lupta pentru democraţie. Dar şi guvernul, tot 
pentru democraţie lupta. Ba, guvernul avea un program 
şi mai democratic decit opoziţia, dar, din nefericire, 
dată fiind răspunderea mare pe care o avea față de 
popor şi de ţară, dacă era pentru democraţie, era silit 
să fie împotriva naţional-țărăniștilor şi a « bolşevicilor». 
Și, spre regretul guvernului, bolşevici erau mulți, fără 
număr. Toată opoziţia. Oricine era contra guvernului, 
era implicit bolşevic. Sau, ca să fie socoteala mai simplă: 
cine nu era membru al partidului naţional-liberal, era 
bolşevic. Dacă-ţi reclamai cartea de alegător, erai 
bolşevic. Dacă nu te arătai mulțumit de legea chiriilor, 
erai bolşevic. Dacă cereai exproprierea proprietarilor 
pînă la două sute hectare, erai bolșevic. Țara era astfel 
împărțită în două categorii de locuitori: membri ai 
partidului naţional-liberal şi bolşevici. Generalul Artur 
Mărguleanu, ministrul de interne, dăduse un ordin 

circular: « Arestaţi pe cei care fac propagandă bolşevică». 
Şi în asemenea operaţii, jandarmii se orientau perfect: 

— Hei, domnu ! Liberal? 

— Nu sînt liberal... sînt... 

— Aha... am înţeles! Parastasul tău de bolşevic! 
Hai la post! 

Din acest punct de vedere, situația opoziţiei era 
mult inferioară guvernului: opoziția nu putea acuza 
guvernul de « bolşevism». Să fi îndrăznit, ar fi ris şi 
curcile de ea. Lupta era, deci, inegală. Guvernul, 
mereu cu sentimentul marii răspunderi față de ţară, 
se folosea cît putea de avantajele lui — și-și proclama 
democratismul aproape cu furie. 

— Partidul liberal — zicea fratele Dinu pe la 
întruniri — s-a pus totdeauna în fruntea mișcărilor 
largi, generoase, democratice. Noi, liberalii, putem să 
ne numim, cu adevărat, partid al poporului. Pentru 
a feri ţara de tulburări, noi, democraţii liberali, am 
ţinut o fericită cumpănă între concepţiile burgheze și 
socialismul înaintat. Sintem socialişti... Din acest 
punct de vedere, partidul liberal este partidul cel mai 
înaintat în cadrul societății romîne care vrea să progreseze 
liniștit şi fără salturi revoluţionare. 

Un alt gen de propagandă era cel întruchipat de 
domnul Jean Tehaș, ministrul justiţiei, supranumit 
Șoimul Oborului, care în zona lui de influenţă risipea 
mărinimos, în dreapta şi-n stînga, tot tezaurul cultural 
agonisit de el prin lectura Revistei călătoriilor, a Veseliei, a 
Furnicii, a Bibliotecii pentru toţi şi a colecţiilor de 
popularizare a ştiinţei. În faţa unui public numeros, 
entuziast şi care nu pricepea nimic din tot ce-i debita 
boierul de la tribună, domnul Jean Tehaș începea, de 
obicei, prin a face elogiul « şefului»: 

— A uni cugetarea cu acțiunea este extraordinar, 
este a fi Cezar... A uni energia cuvîntului, cu energia 
voinţei, este minunat, este a fi Danton. A uni frumu- 
sețea formei cu claritatea ideilor este sublim, este a fi 
Mirabeau. Acestea toate formează privilegiul pe care 
natura l-a dat lui Ion Ion Viziru.. 

Apoi se ridica la tribună, din rezerva inepuizabilă a 
partidului, cel mai autorizat reprezentant al propa- 

gandiștilor « populari» — vestitul Jorj Bănăţeanu, care 
de o viaţă întreagă era « fost independent», dar convertit 
în ultima clipă la doctrina liberală. 

— Fraţilor — zicea el — eu n-am fost liberal. Am 
fost independent, dar de cînd s-a iscat bolșevismul, 
m-am simțit liberal. Domnilor cetățeni, alegători ! știți 
voi ce-i aia: bolşevismul? Să v-o spun eu! În Rusia, 
locuitorii ruşi fac parte din două partide: partidul 
ruşilor mari şi partidul ruşilor mici. În rusește, primii 
sint bolșevikii — iar ulteriorii, menșevikii. În realitate, 
însă, din contra. Bolșevikiii sînt de ó statură mai înaltă, 
iar menşevikiii, uite așa, de-o palmă. Aceste două partide 
erau veacuri de ani în oareşicare frecare de idei, ba 
chiar de multe ori şi cu arma porneau unii împotriva 
altora, măcar că sînt ruși de-o religie, de-o lege, de-o 
limbă şi-de-o gintă. Eu, fraţilor, n-am nimic cu ei, dar, 
să mă ierte ăl de sus, nu pot să-i sufăr. De aia sînt alături 
de toţi cei care nu pot să-i sufere. De aia, cu toate 
că am fost pînă mai ieri-alaltăieri independent, lupt 
pentru partidul liberal. Zic care va să zică: Trăiască 
marele nostru Ion Ion Viziru! 

Venea apoi rîndul generalului Sarmală, care simplu, 
din inimă, plin de căldură, recita pe de rost tot cea 
învățat dintr-o gazetă liberală de la Constanţa: 

— Nu eu voi acuza. Cine-i slab, cade cu de la sine 
putere. Cinc-i tare viiază și fără voia altora. Eu am 
învățat să iert greșelile celor care greşesc. Celor ce nu 
ştiu ce spun, le bag lumină la cap. Celor ce ştiu ce spun, 
dar din răutate se încearcă să facă lucruri nechibzuite, 
las vremea să-i îndrepte, sau dacă sînt incorigibili, să-i 
îngroape. Un lucru să se ştie: val cu val se leagă, de 
formează ' riurile mari. Cei ce umblă de-a-ndaratelea 
vremii, au timp de căruță. Sau cum spune romînul 
nostru: Apa trece, pietrele rămîn... Aşa e, fraţilor? 

Şi toată sala se cutremura: 

— Așa eee!... 


+ 


La ţărănişti, lucrurile se petreceau pe un plan demo- 
cratic şi retoric mai îngrijit încă. Oratorii ţărănişti 

apăreau la tribună, în fața poporului, pc cît era posibil, 
cu monoclu. Aceștia erau elita partidului. Îndărătul 
elitei veneau cei cu ochelari. Aceştia erau intelectualii 
partidului. Iar în coada intelectualilor partidului veneau 
cei cu ochii sănătoși. Aceştia nu erau nici elita, nici 
intelectualii partidului, ci sau noii îmbogăţiţi, afiliați 
doctrinei țărăniste în interesul poporului, sau oratori 
populari « independenţi» care, din cine: ştie ce pricină, 
nu şi-au găsit loc pe listele liberale guvernamentale. 
Dar, indiferent de monoclu, de ochelari sau de ochi, 
toţi erau proaspăt funşi, proaspăt ragi — și toţi îmbrăcaţi 
în costume scoțiene, ireproşabil cusute la croitoria 
« Șmilovici & $milovici» de pe Galea Victoriei, vestită 
prin promptitudinea ei, prin arta ei desăvirșită și prin 
preţurile ei ameţitoare. De la această regulă făcea, 
evident, excepţie « şeful». Șeful nu era nici elită, nici 
intelectual, nici nou îmbogăţit, şi nu purta nici monoclu, 
nici ochelari, nici costum scoţian. Singura trăsătură 
comună dintre el şi ceilalţi gefi ţărănişti, era grija de a 
se pieptăna și de a se bărbieri cel puţin o dată pe zi. 

ncolo, se deosebea fundamental de ei, prin ițari și 
fustanclă. În ultima vreme, popularitatea lui Jugănaru 
crescuse enorm, datorită portului său. Veneau mii de 
oameni să-l asculte la întrunirile partidului, fără să-i 
cunoască programul. Aveau încredere în el şi fără pro- 
gram. Ceea ce-i atrăgea spre Jugănaru erau ițarii lui, 
şi fustulița lui, şi atacurile lui furibunde împotriva 
naţional-liberalilor. 

Oratorii ţărănişti apăreau pe scenă păşind în monom, 
cu un aer grav şi atent, ca printre cuțite sau ouă, și 
răspundeau cu înclinări moderate.la salutul entuziast 
al publicului de comercianţi, funcţionari, breslaşi şi 
liber profesioniști, după care se așezau la masa lungă, 
acoperită cu postav verde. 

Primul orator era căpitanul Scărlătescu, de la banca 
« Sultanin Kerbală & Co.», elită cu monoclu, și dintre 
toţi cu haina cea mai bine croită. 

— Cetăţeni şi frați! cînta el cu glasul lui tînăr şi 
agreabil. Ne aflăm azi în faţa unui moment istoric. 
Poporul trebuie să dea un examen al conştiinţei sale 
cetăţeneşti. Votul universal ce vi s-a acordat nu trebuie 

să fie folosit în zadar, ci ca o măciucă dată oligarhiei 
în aşa fel, încit să nu se mai poată ridica! Domnilor, 
fraţilor, iubiţilor fraţi alegători ! Aşa nu mai poate să 
meargă. Statul se ruinează prin ruina cetățenilor săi. 
Și de ruina aceasta vinovat e domnul Viziru. Domnul 
Viziru, care... 

După Scărlătescu se prezenta în fața poporului 
Agop Bagradian, profesor la Academia de înalte studii 
comerciale şi industriale, cu ochelarii lui de intelectual 
peste un obraz oacheș și o mustață neagră care nu 
puteai şti ce acoperea mai întîi: buza de sus, sau adevărul 
statisticilor sale, care-i curgeau din gură, parcă le-ar 
fi operat chiar acum. Agop Bagradian, numit de adver- 
sari « limbricul conştient», era economistul partidului 
şi în calitatea lui de economist şi de unic moștenitor 
al tatălui său, mare proprietar și exportator de grîne 
din Galaţi, îi plăcea mult să vorbească despre mizeria 
maselor. Cu atît mai mare era, deci, voluptatea cu 
care vorbea, chiar în fața maselor, despre mizeria 
maselor: 

— Fraţilor, iubiţi frați alegători, avantajul de a 
putea dispune prin clearing de mărfuri de întreaga 
valoare a exportului pentru importul de mărfuri, a 
favorizat creşterea importului din Germania și din 
țările danubiene. Astfel, ' importul din Germania a 
ajuns la 36,82%, iar cel din ţările danubiene la 31,65%. 
Fraţilor, iubiţi fraţi alegători, regimul primei valutare 
are drept rezultat, îndată după aplicarea sa, o deplasare a 
exportului spre ţările cu devize forte şi libere, procentul 
de participare al acestora din exportul total ridicîndu-se 
la 49,4%, față de 34,1% în anul precedent... Liberalii, 
deci, aceşti vampiri ai poporului, trebuie să plece. De 
pe acum ne putem aștepta la grozăvii în alegeri... 
De pe acum trăieşte țara sub teroare. De pe acum... 

Lui Agop Bagradian îi urma « prensul», cu monoclul 
lui ancestral, prezent aproape organic în orbita 
lui stîngă. 

— Liberalii vor revoluţie! Le vom da revoluţie. 
Poporul de milioane de travaiori ai pămîntului nu 
așteaptă decît signalul nostru spre a dărîma Bustilia !... 

Adică ce vrea domnul Bratiano?... Să împingă acest 
nobil popor la perdiţie definitivă şi iremediabilă?... 
Să încerce !... Cum zice francezul: «Qui vivra, 
verra 1»... Trăiască domnul Juganaro, preşedintele 
partidului tuturor țeranilor ! 

Acum venea rîndul lui Brăescu. Brăescu, a cărui 
personalitate foarte scoțian aranjată de croitor se 
termina jos, peste pantofi, cu nişte ghetre albe de ginere 
profesionist, se făcuse cunoscut țării prin munca 
neobosită pe care o desfăşura în fruntea Ligii contra 
ligilor, întemeiată de el şi de prietenii săi, Stamatiu 
şi Margulies. A cui a fost ideea nu se putea şti. Fapte 
că, în iarmarocul acesta asurzitor de ligi — Liga consu- 
matorilor, Liga chiriaşilor, Liga demobilizaţilor, Liga 
proprietarilor, Liga negustorilor etc., etc. — se simțea 
neapărat nevoie de o contraligă. 

— Nu mai putem răsufla' de atitea ligi! se plingeau 
cetăţenii. 

O întîmplare fericită a făcut ca Brăescu, Stamatiu 
şi Margulies să audă glasul poporului şi să acopere 
golul, prin întemeierea « Ligii» lor «contra ligilor». 
Liga contra ligilor era o puternică organizație ligistă, 
realizată prin fuzionarea unui mare număr de ligi mai 
mici: Liga contra scumpetei, Liga pentru ieftinirea 
traiului, Liga pentru reducerea prețurilor, Liga pentru 
scăderea preţurilor, Liga pentru ușurarea vieţii şi așa 
mai departe. În combinaţie, Brăescu aducea tot mobi- 
lierul Ligii pentru mărirea salariilor, iar Stamatiu și. 
Margulies, întreg inventarul mort şi viu al partidului 
lor « Enăchiţă Văcărescu», Care era scopul -acestei ligi 
mari, compusă din atitea ligi mici? Fuzionarea cu 
partidul țărănesc. După lungi tratative, acordul a fost 
încheiat: în schimbul clientelei lor politice pe care o 
aduceau partidului țărănesc, Brăescu, Stamatiu și 
Margulies vor obţine cîte un scaun de deputat, natural, 
cu condiţia să-și suporte ei singuri cheltuielile de propa- 
gandă. Azi vorbea deci Brăescu, pe cheltuiala lui, la 
Bucureşti, unde i se rezervase locul al doisprezecelea 
pe listă. 

— Fraţilor — începea Brăescu — azi asistăm la o 
nemaipomenită faptă politică: la o. vedere. 

Alegătorii izbucneau în ris. 

Hiîtru, Brăescu îi mustra: 

— Nu rideţi! E ceva foarte serios. Mireasa, uitaţi-vă 
la ea... 

Şi-l arăta pe Jugănaru. Publicul aplauda cu plăcere. 

— Şi mirele, sînteţi dumneavoastră... poporul... 
Ei, vă placeţi unul altuia, sau nu? 

— Ne plaaacem! răspundeau în cor glasuri din 
public. 

— Atunci, să fie într-un ceas bun ! Și va fi, fraţilor, 
va fi! Vă zic eu că va fi. Cu partidul țărănesc în frunte, 
poporul va înflori, fiindcă însuși partidul nostru țărănesc 
este un adevărat buchet. Avem mai întîi macul roșu... 

« Macul roşu» era doctorul Bratu. 

— ... avem după aia « ruşinea fetei». v 

Jugănaru era « ruşinea fetei»... 

— ... avem puful delicat al păpădiei. .. 

Agop Bagradian era «puful delicat al păpădiei». 

Şi oratorul încheia: 

— Dar liberalii ce au? 

— Spanac au! 

Şi sala duduia de rîsetele care răsplăteau aceste 
cuvinte antiliberale, rostite tot de un om de încredere, 
pus special de Brăescu să servească la momentul oportun 
partidul țărănist. 

Acuni sosise, în sfîrşit, momentul să vorbească însuşi 
Ilie Jugănaru. Şeful «tuturor ţăranilor» se ridica, 
într-adevăr, îşi rotea fustanela în inimitabilul său joc 
de porumbiță şi începea să toarne foc şi pucioasă peste 
ordinea naţional-liberală. 

— În lupta pe care o duce țărănimea — zicea el — 
ea este legată nu numai de interesele celorlalte feluri 
de muncitori din ţară, dar şi de interesele tuturor munci- 
torilor din Apus... 

Şi apăsa pe « Apus». 

— Muncitorimii noastre orăşeneşti, ca şi țărănimii 
— continua el — nu le rămîne acum, cînd toată puterea 
politică, adică votul, se găseşte în mîinile lor, decît să 
afle împreună pe ce drum să apuce către aşezarea unei 
noi “rînduieli în producţia noastră — aşa cum fac şi 
muncitorii din Apus... 

Şi iar apăsa pe « Apus». 

— Partidul țărănesc are tocmai această sarcină: 
să ajute țărănimea să găsească acest drum pe care-l 
caută și muncitorii din Apus... 

Și pentru a treia oară apăsa pe «Apus». Apoi, 
mulțumit că a spus tot ce avea de spus, așa încît poporul 
să priceapă ce-o vrea, trecea la o altă întrunire, unde 
lucrurile se desfăşurau după Vele program şi cu 
aceleași efecte. 

Uneori, însă, întrunirile ţărăniste pierdeau aspectul 
lor idilic de înfrățire între cei îmbrăcați după ultimul 
jurnal englezesc și sală. Asta i se întîmpla lui Jugănaru 
ori de cîte ori se aflau, printre cei care îl ascultau, şi 
muncitori. În asemenea împrejurări sala era străbătută 
de un anumit fluid nervos, care-l silea pe Jugănaru 
să se smulgă din lumea abstracţiilor şi să intre în domeniul 
preciziunilor concrete. Problemele concrete Jugănaru 
înţelegea că e bine să le trateze cu o teribilă violență 
retorică. De aceea, începea: 

— Liberalii vor să reconstruiască țara, chipurile... 
dar vor o ţară nouă, pe putregaiul vechi... Noi, 
ţărăniştii, vom înlătura putregaiul şi vom începe chiar 
cu liberalii. Votul universal va trebui să fie o realitate. 
Programul nostru prevede... 

Atunci se stirnea larmă în sală. 

— Dar, mă rog dumneavoastră — striga cîte un 
muncitor — de ce programul țărănesc nu prevede şi 
votul universal la comună? 

Jugănaru se oprea, îşi sucea fustanela o dată aşa, 
apoi dimpotrivă — şi vorbea mai departe: 

— Vom lupta ca în Parlament să nu se mai poată 
strecura toţi șnapanii ca pînă acum... 

— Păi dacă-i aşa — îl întrerupea un alt glas — de 
ce nu prevede programul dumneavoastră suprimarea 
Senatului, unde numai şnapanii de seamă intră? 

« Şeful» îşi repeta drăgălăşeniile sale de porumbiță 
şi continua: 

— Poporul nostru cere şi noi ne obligăm să desființăm 
curțile marţiale. Programul nostru cere ca toate procesele 
pendinte azi de curţile marţiale să fie trimise la instanţele 
obişnuite, civile şi militare... 


— De ce militare? striga lumea din sală. Ce caută 
justiţia militară? Nu vrem justiție militară ! 

Aici, Jugănaru vedea că nu mai este scăpare și că 
oricît de puţină plăcere i-ar face, trebuie să le dea un 
răspuns. 

— Vom examina acest punct din program și vom 
vedea ce se poate face în interesul poporului. Dezer- 
torii... t 

Totdeauna se găsea cîte un muncitor care să se 
urce pe scaun și să-i răspundă lui Jugănaru: z 

— Care dezertori? Sînt zeci.de mii de oameni pe 
care justiția îi dă drept dezertori, pentru o pricină care 
nu are nici o legătură cu frontul. Mii dintre ai noștri 
au fost daţi dezertori de către ofiţeri, pentru că au spus 
că după război vor cere votul universal... Mii de 
soldați au fost daţi dezertori pentru că au căzut în 
marş, leşinaţi de foame. Şi ăştia se numesc dezertori? 

Sala începea să vuiască de strigăte: 

— Să se isprăvească o dată cu dezertorii. Vrem 
amnistie generală ! Amnistie generală ! 

Grav atins în sensibilitatea lui ţărănistă, Jugănaru 
renunţa la cuvînt şi părăsea scena, urmat de toți ceilalți 
ţărănişti, care o luau înspre culise, solemni şi nițeluş 
trişti, în costumele lor scoțiene. 

În schimb, întrunirile lui Take nu prezentau nici o 
complicaţie de natură să strice armonia dintre oratori 
şi sală: sala era arhigoală mai totdeauna. Take venea, 
se urca la tribună, risipea o grămadă de hirtii pe 
masă şi începea: 

— Domnilor alegători şi iubiți cetăţeni, regele 
Ferdinand este cel mai mare alegător al ţării. 

Nici un glas nu se ridica împotrivă. Mulţumit, Take 
îşi aduna la loc hiîrtiile, cobora de pe tribună aşa cum a 
venit, încuia sala, chema intendentul, îi întindea cheia 
şi îi spunea: 

— Poftim ! Nu lipsește nimic l. 

Intendentul, care nu-l cunoștea, îl credea. Prea era 
bine îmbrăcat. 


— Boier mare, domnul Take ăsta ! zicea intendentul 
nevesti-si. Parcă ar fi țărănist. 


* 


În seara alegerilor, doctorul Willy, reținut tocmai 
în acele momente la Bucureşti de nişte obligaţii profe- 
sionale care depăşeau pînă şi datoriile sale față de 
poporul evreu, stătea nemișcat la masa lui de lucru 
şi aştepta cu încordare un telefon de la Ţimand, care 
se afla la Galaţi. Soarta doctorului Willy se afla în 
mîna gălăţenilor. Doctorul Willy candida la Galaţi, 
pe lista național-țărănistă. Tactica lui politică izbîndise. 
Liga evreilor israeliți încheiase cartel cu partidele: 
takist, ghiolmanist, țărănist, neţist, arghirist şi național- 
ardelenesc. Oriunde vreunul din partidele de guvernă- 
mînt se arăta dispus să fie filosemit, Willy încheia cu 
el un cartel. Nu pe*ţară, ci pe judeţ, după cum erau 
şi respectivele sentimente filosemite. Takiştii, de pildă, 
se simţiră în stare să fie filosemiţi la Iaşi. Ghiolmaniștii, 
la Birlad. Neţiştii, la Dorohoi şi aşa mai departe — fiecare 
partid în cîte un judeţ. Singurul partid care s-a arătat 
mai filosemit decit toți a fost partidul lui Jugănaru, 
care a declarat că poate să fie filosemit chiar în două 
judeţe: în Îlfov şi Covurlui. Astfel, liga avea doi candidaţi 
pe lista naţional-țărănistă: pe doctorul Kern la Bucu- 
rești — şi pe doctorul Willy la Galaţi. 

Grea a fost campania electorală, dar plină de 
momente măreţe. Tovarăș de luptă pe lista de la Galaţi, 
doctorul Willy îl avea pe Pantelimon, țărănist getbeget, 
fiu de inspector financiar, frate de judecător de instrucţie 
şi el însuşi fost comisar regal în timpul războiului, din 
care a ieşit cu degetul gros de la piciorul stîng degerat, 
plus cîteva rînduri de case la Galaţi şi o participare de 
cincizeci la sută la o mare întreprindere de import- 
export cu sediul central la Bucureşti. Bun amic politic 
Pantelimon ! Sincer! Cald! Un idealist! Un frate! 
Un filosemit ! Cine nu l-a auzit pe Pantelimon vorbind 
alaltăieri la templul de la Galaţi, nu ştie ce înseamnă a 
fi un adevărat filosemit | 

— Nu urmăresc să ies deputat — a zis Pantelimon — 
ci ca ideea democrată să triumfe şi cu ea, implicit, 
cauza evreiască. Mă voi declara fericit chiar dacă voi 
cădea, numai să izbutească doctorul Willy, candidatul 
evreilor, 

Şi l-a îmbrăţişat pe doctorul Willy. Mulţi l-au mai 
îmbrățișat în zilele astea pe doctorul Willy: şi takiştii 
ieşeni, și ghiolmaniștii, bîrlădeni, şi neţiştii dorohoieni, 
dar mai mult decît toți, ţărăniștii, gălățeni — pentru 
că mult îi mai iubeau ei pe evrei... În sfirșit! A trecut 
şi asta... Acuma doctorul Willy aștepta ca pe ace 
rodul dragostei, la telefon. Ce se petrecea în sufletul 
singurului reprezentant al evreilor din ţară, nu şi-ar 
putea nimeni închipui. Teamă... speranţe... nedu- 
meriri... Dar dacă va fi aşa? Dar dacă va fi altmin- 
teri? Dar dacă... 

Telefonul !... 'Țimand ! 

— Alo !... Doctore! 

Inima lui Willy începu să palpite. Glasul vioi al lui 
Țimand prevestea ceva bun. 

— Doctore! Dumneata eşti? 

— Da! Eu! Dar vorbește o dată! Ce se aude pe 
acolo? 

— Felicitările mele! L-ai întrecut pe Pantelimon 
cu o sută douăzeci de voturi şi pe candidatul liberal 
cu trei mii. 

— Glumeşti? strigă Willy, ameţit de bucurie. 

— De loc! Eşti deputat de Covurlui. 

Dar doctorul Willy ardea să cunoască bucuria pînă 
în cele mai mici detalii. 

— 'Țimand ! strigă el cu un glas care părea că cheamă. 
într-ajutor. Vino îndată la București. 

— Vin! Plec cu primul tren. Miine dimineaţă sînt 
la dumneata ! La revedere! 

« Deputat ! Doctorul Willy Păminteanu, deputat de 
Covurlui... Să crape doctorul Kern, chiar dacă s-o 
alege şi el deputat de Ilfov, deşi e greu de crezut! Cum 
să se aleagă un nenorocit ca el! Un ramolit ! Un farsor ! 
Un... Ce să mai vorbesc! Parcă nu-l ştie o lume 
întreagă ?... Şi chiar: dacă s-o alege şi el deputat, ce 
mă doare?... Cine o să ţină seama în Parlament de 

un octogenar, care e cu un picior În groapă şi care se 
gîndeşte numai la el și la beteşugurile lui... Şi apoi, 
ia să stăm strimb şi să judecăm drept ! Ce mă pri cate 
pe mine? Chestia e: eu, eu sînt sau nu deputat? Sînt |... 
Deputat... Deputat cu D mare...» 

Sprinten ca un băieţaş, doctorul Willy dădu buzna 
în odaia de alături, a secretarilor: 

— Băieți, succes colosal! Am ieșit la Galaţi. Bern- 
sohn, vino aici! | 

Primul secretar îl urmă pe șef în birou. 

— Bernsohn, şezi şi scrie: « Succesul nostru !»... 
Asta s-o dăm la Visul evreului romiîn... Prin urmare... 
« Succesul nostru !»... Ai scris?... Sau mai bine: 
« Marele nostru succes 1»... Aşa... Dă-i drumul!...: 
« Lupta noastră n-a fost zadarnică. A sosit ceasul să 
putem vorbi şi noi în Parlament atît despre drepturile 
noastre, cît şi despre noi înşine, cu aceleași cuvinte ca 
şi oricare altă minoritate... Succesul nostru...» 

Telefonul ! | 

Cu atitudinea omului obosit de felicitări, Willy 
ridică receptorul: 

— Alo, cine? 

— Tot Țimand. i 

— Ce e, dragă? 

— E rău, doctore! 

Cum de nu s-a prefăcut în scrum receptorul pe 
care-l ținea Willy în mînă şi cine i-a dat lui Willy 
tăria să mai poată vorbi — sînt întrebări la care nimeni 
pe lume n-ar fi putut da un răspuns. Fapt e că, în plină 
derută, Willy izbuti să îngaime: 

— De ce e rău, Țimand? 

— Fiindcă prefectul, furios că nu l-a putut scoate 
pe candidatul guvernului, a întrebat la Bucureşti pe 
care din doi să-l proclame deputat: pe Pantelimon, 
sau pe, dumneata care ai întrunit cu o sută douăzeci 
de voturi mai mult? Şi Mărguleanu i-a dat ordin să 
facă o nouă numărătoare... , 

— Şi s-a făcut? întrebă Willy, cu mintea pierdută. 

'Țimand rîse acru: 

— Şi dacă nu s-a făcut încă, ţi-e mai bine? 

Doctorul Willy îl înţelegea bine pe Ţimand. Totuşi, 
Willy era şi el om ca toţi, oamenii. De aceea, dacă în 
mintea lui mandatul era iremediabil pierdut, în sufletul 
lui mai pîlpîia o speranţă: 

— Țimand — făcu el cu glasul stins — urmăreşte 
chestiunea şi dă-mi îndată un telefon. 

— Să mai rămîn aici? Mai'are vreun 'rost? 

— Are! făcu; desperat Willy şi închise telefonul. 

Apoi se prăbuşi moale în fotoliu şi rămase nemișcat, 
cu bărbia în piept; palid, mut, surd, nesimțitor la tot 
ce se petrecea împrejur. Dar creierul lui, creierul lui, 
parcă într-adins judeca mai lucid ca oricînd. Prăbușirea ! 
După eşecul cu Neaţă, eşecul cu Jugănaru! Liberalii 
preferă pe oricine, lui... Liberalii vor să-l silească 
în felul ăsta să treacă la ei şi să renunțe la propria 
lui organizaţie politică. El, fără ligă ! El, fără o grupare 
a lui, fără o reprezentanţă a lui, fără o gazetă a lui! 
Nu!... Cu liberalii oricînd, dar ca gef al unui 
partid !... Şi dacă liberalii nu înţeleg, va lupta!... 
Daaa! Va lupta cu forţe reînnoite tocmai de această 
nouă înfrîngere ! 

Şi cu sufletul scăldat de un nou val de optimism, 
întinse energic arătătorul spre secretarul lui: 

— Scrie, Bernsohn, scrie !... Unde am ajuns? 

„— « Succesul nostru...» ! citi Bernsohn. 

— Aşa: « Succesul nostru nu este numai o satisfacţie 
dată unei populaţii nedreptăţite, ci are o semnifi- 
caţie...» ` 

Dicta cu entuziasm, dar îi venea să urle de durere. 
El a ete şi doctorul Kern... cine ştie.., te 
„pomeneşti. . . Ce chin, doamne, ce chin de neindurat! 
Să pierzi şi să te gîndeşti că duşmanul tău de moarte 
s-ar putea întîmpla să cîştige !. . Incertitudinea, incerti- 
tudinea aceasta cu privire la situația doctorųlui Kern 
îl | copleşea pe doctorul Willy mai mult chiar decît propriul 
său dezastru. Ce o să se întîmple cu doctorul Kern? 

— Scrie, Bernsohn, scrie ! dictă mai departe, înflă- 
cărat, doctorul Willy. Unde ţii?... Da!:.. «...areo 
semnificaţie infinit mai adincă: în campania aceasta 
electorală am ciştigat prieteni puternici, care s-au 
angajat să susţină...» 

lar telefonul: | 

— Willy? Aici Elly! Am auzit de nenorocirea care 
te-a lovit. 

— De unde ai auzit? 

— De la generalul Mărguleanu. Şi-a cerut scuze. 
Zice că nu se poate altminteri. Trebuia să-l proclame 
pe Pantelimon deputat de Covurlui... L-ar proclama 
pe candidatul liberal Cristescu, dar ăstuia îi lipsesc trei 
mii de voturi... pe cînd cu Pantelimon e mai simplu. 

Doctorul Willy fierbea: 

— De ce e mai simplu? 

— Fiindcă lui îi lipsesc numai o sută douăzeci de 
voturi... 

— Aha! Am înțeles... De asta e mai simplu... 

— Dar nu pentru asta te-am chemat, Willy! Știu 
cît suferi. Dar avem un Dumnezeu mare, Willy 
dragă ! lia Şi are grijă Dumnezeu ca, la fiecare necaz, 
să ne dea şi cîte o bucurie. 

— Bucurie? făcu Willy sceptic, cu toate că la cuvintele 
lui Elly începură să-l treacă sudorile. De unde bucurie? 

— Doctorul Kern a căzut! 

Ca prin farmec, viața începu să prezinte un nou 
interes pentru Willy. A! Dacă a căzut ciobul ăla de 
Kern, se mai poate trăi. 

— A căzut Kern? 

— A căzut rău! rise Elly. 

— Sigur? 

— Mai sigur nici că se poate. Am vorbit şi cu el. 

— Şi ce spune? 

— E supărat foc. 

— Sigur? 

— Cum te aud şi mă auzi! 

— Să trăieşti, Elly! Mi-ai făcut, într-adevăr, mare 
bucurie. Numai de bucurii să ai parte, Ay 1... Mâine 
vin să te văd. 

Închise telefonul, cu ochii sclipind de o nouă lumină: 
lumina unor zori noi, unor speranţe noi, unor viziuni 
noi asupra unui viitor în care succesele politice nu sînt 
numai posibile, dar şi probabile, 

— Scrie, Bernsohn, scrie !... Unde ţineam?...«... 
să susțină revendicările noastre. Antisemitismul oficial 

e mort. Romiînii cinstiţi vor putea vorbi şi de drepturile 
noastre, cu autoritatea ce le-o dă spiritul lor curat 
demo...» 

Telefonul! Se aştepta să fie Kern şi se întreba ce 
să-i spună. Dar nu era Kern, ci tot Elly. 

— Willy dragă, m-am cam pripit. Să mă ierți, 
adevărat că Kern a căzut, dar doctorul Bratu i-a cedat 
locul la Ilfov, fiindcă el a ieșit şi la Fălciu... 

Willy închise încet telefonul, cu gestul și sentimentul 
cu care ar fi acoperit cu un giulgiu un mort drag. Cataclis- 
mul de la Galaţi era acum departe, departe. O nouă 
nenorocire, mult mai mare şi mai ireparabilă se abătuse 
peste capul doctorului Willy: Kern era deputat. Deputat 
sigur. Bătut în cuie. Cu privirea rătăcită, doctorul 
Willy privea în jurul lui și se întreba: unde se află ? Ce 
este dulapul ăsta? Dar scaunul pe care şade? Dar tînă- 
rul ăsta care stă cuminte în faţa lui, cu tocul în mînă 
şi aşteaptă?... Ce aşteaptă?... Ce? 

Trecură cîteva momente lungi ca veşnicia — și poate 
că în seara aceea doctorul Willy ar fi fost pierdut defini- 
tiv, dacă voinţa lui de fier n-ar fi învins din nou şi nu 
i-ar fi redat toate cele cinci simţuri politice. 

— Scrie, Bernsohn, scrie !... «... curat democratic. 
Dar succesul nostru nu se limitează aici. În afară de 
prietenii politici romiîni, vom avea în Parlament pe 
primul deputat evreu: pe doctorul...» 

Telefonul ! 

— Willy? Aici Kern. 

Cu ochii injectaţi de mînie, dar cu un glas care exprima 
bucurie, doctorul Willy îl salută: 

— A, felicitări, doctore!... Felicitări! 

Doctorul Kern auzea perfect în seara aceasta. 

— Mulţumesc, răspunse el modest. Dar te-am che- 
mat pentru cu totul altceva: dacă n-ai vrea să treci 
miine seara pe la mine, să-ţi citesc traducerea mea 
din Shakespeare... 

— Cu plăcere, doctore, cu plăcere! 

Trînti receptorul şi începu să urle la secretar: 

— Scrie, Bernsohn, scrie!... « Shakespeare...» 

Timid, Bernsohn îl rectifică: 

— 'Țineam la « doctorul...» 

Scrișnind din dinţi, Willy dictă: 

— Po „+ « doctorul Kern, marele nostru luptător. .. 
care. : 

Telefonul! Elly. ; 

— Alo, Villy? Aritti Am avut acuma şedinţă cu 
generalul Cantacuzino Grăniceru, care m-a informat că 
te-a propus ca membru în comitetul de onoare pentru 
tabloul eroilor de război.. 

— Serios? strigă Willy, fericit. 

» — Foarte serios ! 

Recunoştința nu era un sentiment străin doctoru- 
lui Willy. A trecut el de, multe ori, în zbuciumata lui 
activitate obştească, prin tulburările pe care le iscă 
acest reflex în sufletul oricui ştie să. deosebească răul 
de bine. Dar niciodată recunoştinţa nu i-a smuls lacrimi 
— şi mai ales lacrimi fierbinţi — ca pentru Elly, nobilul 
său prieten Elly, singurul carė avea grijă de el, în aceste 
grele momente de restriște. 

— Mulţumesc, Elly, mulțumesc ! Mi-ai făcut un mare 
bine că mi-ai telefonat. Bună seara, Elly, bună seara! 

Membru 'în comitetul de onoare pentru tabloul eroi- 
lor... Un moment!... Azi, membru în comitetul de 
onoare... Miine, vice-președinte... Poimiine... Dar e 
ceva colosal. .. Colosal!... Meritele lui încep să fie recu- 
noscute în țara aceasta. Orizontul s-a luminat. E bine !. 
Foarte bine!... Cit se poate de bine! 

— Scrie, Bernsohn,; scrie !... « Marele şi neînfricatul 
hostru luptător, doctorul Kern...» 

Îndărătul unor imense vrafuri de hîrtii, ca îndărătul 
unui zid care l-ar apăra de lumea din afară — şedea un 
om şi scria, Scria — şi ofta. Scria, ştergea, refăcea, punea 
tocul deoparte, îşi aprindea încetişor o ţigară, închidea 
ochii pentru cîteva clipe, spre a-şi scruta simţirea şi 
fantezia — şi ofta. Muia apoi scurt şi energic tocul în 
cerneală — şi iar scria. Scria şi scria. 

Căci omul acesta, înconjurat din trei părți de munți 
de hirtie, era scriitor. Un scriitor cunoscut și temut. 
Un revoltat şi un sentimental. Un prozator, care îmbina 
cu o artă, proprie lui, lirismul răscolitor de simțăminte 
duioase, cu acidul satirei necruțătoare. Omul dindărătul 

biroului cînta poznirile curate şi gingaşe — şi biciuia 
fără milă moravurile epocii în care trăia. Lacrimile îi 
storceau lacrimi. Gemetele îi smulgeau gemete. Strigătele 
de durere îl făceau să strige. Revolta împotriva nedrep- 
tăţii stirnea în el revolta. Nu era suferinţă şi nedreptate 
să nu-şi găsească ecou în scrisul omului dindărătul 
biroului. Scrisul era lumea lui. Marea lui pasiune. Bucuria 
lui. Cînd punea mîna pe toc, existenţa întregului cosmos 
se reducea la acele mici şi imaculate foiţe care-i stăteau, 
rugătoare, sub ochi.. 

Omul dindărătul biroului oftă deodată prelung. 
Era" gata. Fericit, înfipse tocul în suport şi se frecă, 
voluptuos, cu spatele de scaun, pînă-și găsi poziţia 
potrivită pentru un moment de destindere. Isprăvise 
încă una din splendidele lui poeme, destinate să aducă 
o rază de lumină în sufletul bietelor femei ale lumii. 
Avea o mare înțelegere pentru bietele femei. Era un 
om tare — și, ca oricare om tare, se simţea irezistibil 
atras spre aceste făpturi slabe, care cereau înţelegere, 
mărinimie, mingiiere. ocrotire. Ce nu cereau ele! Şi 
noul lui cîntec ţișnise numai din nobila dorinţă de a 
alina, cu modestele, dar talentatele lui mijloace, niște 
biete suflete în nenorocire. 

Cu precauţia, cu care apuci un bibelou preţios, strînse 
încetişor foiţele de pe masă, cînd, deodată, mîna-i încre- 
meni pe birou... Conferinţa !... Miine seară trebuie 
să-și rostească la Ateneu conferinţa «Despre întrebuințarea 
metodelor moderne în serviciile noastre de ordine şi 
siguranţă»... şi el nu şi-a făcut pînă acum nici măcar 
o notiţă... Totuşi, conferința va trebui să aibă loc 
neapărat, pentru că ţine la ea. E o temă care-l preocupă 
de mult... Poliţia noastră nu este în curent cu vremea. 
Poliţia noastră este coruptă. Poliţia noastră, în munca 
ei de investigaţii, recurge la metode pe care le resping 
şi sultanii Turciei... 

Puțin cîte puţin, chipul omului dindărătul biroului 
se lumină. Conferinţa i se așternuse în minte, singură, 
fără nici un efort. Ideile se năpusteau de peste tot, se 
ordonau şi defilau în mintea lui, cuminţi şi disciplinate. 
lată ce înseamnă a fi cucerit de subiect. De altfel, a 
mai tratat despre această problemă încă înainte de război 

şi într-o formă foarte originală... O comedie într-un 
act... Păţania lui Burăh!... Stai! Ce ar fi dacă ar 
presăra conferinţa cu citate din Pățania lui Burăh?... 
Fragmente din Păţania lui Burăh ar face un efect colo- 
sal. Comedia s-a bucurat pe vremuri de un succes fan- 
tastic ! Toată lumea a rîs şi a aplaudat. Nici nu se putea 
altfel. Păţania lui Burăh e doar un rechizitoriu de o 
violență nemaipomenită împotriva moravurilor care au 
domnit, şi, din nefericire, mai domnesc și azi în poliţie. 

Liniștit că problema conferinţei e ca şi rezolvată, scri- 
itorul dindărătul biroului se pregătea să mai citească 
o dată foițele proaspăt scrise, pe care le ţinea în mînă, 
cînd apăru Nelu. 

— Să trăiţi, coane Remus! zise Nelu, şi cu pasul 
înfipt, călcînd ca un sublocotenent de cavalerie în prima 
lui uniformă, se apropie de birou, strînse mîna lui Remus 
şi, deodată, se porni pe rîs. Mi se pare, coane Remus, 
că v-am prins asupra faptului. Ce aep în mînă?... 
Un manuscris! Ceva nou !... Este?... Vedeți că am 
ghicit !... Care va să zică, tot sînt băiat norocos. Am 
picat tocmai bine... Să mi-l citiți, coane Remus, acu... 
îndată... pe loc... Nu mă mişe de aici pîn’ nu-i dați 
o citanie... Să nu ziceți nu, că mă supăr... 

Şi se trînti în fotoliu. 

Remus se uită la Nelu cu drag. Simpatic băiat acest 
Nelu ! Nu o haimana de gazetar ca oricare altul. 

Pentru că Nelu, de profesie era gazetar. În vîrstă 
cam de vreo treizeci de ani, blond, cu ochi albaștri, 
cu obrazul rumen, cu o impecabilă dungă la pantaloni, 
tuns, ras, pudrat, parfumat, Nelu se fixase. ca jurnalist 
în sectorul economic — iar în sectorul economic se spe- 
cializase în problemele care priveau Banca Naţională. 
Banca Naţională era cîmpul lui de operaţii. Porecla de 
Nelu Pedicuristul, de acolo i se trage: de la Banca Naţio- 
nală. În urmă cu un an, Aristotel de la Democratul 
romin s-a apucat să imprime în glumă şi să împartă pe 
la prieteni o carte de vizită: « Nellu Dăscălescu, frizer, 
jurnalist, poet, prozator, dramaturg, coafor de dame 
voalate, pedicurist al Ministerului de Finanţe, pune 
ventuze la Banca Naţională în fiecare zi între 11—1. 
Chemat prin carte poștală, vine la domiciliu, pentru 

masaje şi pentru extracţii de bacșişuri!» Cînd Nelu află 
de ispravă, în loc să se supere, îşi atribui sieşi paterni- 
tatea și reedită pe cont propriu această carte de vizită, 
pe care o distribui de Anul Nou tuturor « grangurilor» 
din lumea economică, începînd cu Ministerul de Finanţe 
şi Banca Naţională. Care cum primea cîte un exemplar, 
îl citea, ridea, îşi chema secretarul şi-i spunea: 

— Nu-i aşa că-i băiat de spirit, Nelu ăsta? Vezi, 
te rog, cît i-ai pus în plic! Două mii? Puțin! Mai dă-i 
două mii! 

Aşa că, de Anul Nou, cel care a rîs mai mult decît 
toți de pe urma farsei lui Aristotel, a fost Nelu. De 
atunci, reputaţia lui Nelu ca gazetar de talent se găsi 
definitiv stabilită. Toţi colegii lui de specialitate începură 
să se uite la el cu respect. Nelu era omul care primea 
« plicurile» cele mai grase. I se spunea, e drept, Nelu 
Pedicuristul, dar Nelu îşi purta porecla cu mîndrie și 
demnitate, ca un titlu cîștigat eroic pe cîmpul de luptă 
al presei romîne. 

Se. înțelege, însă, că nu asta explica tandreţea ce 
i-o arăta Remus lui Nelu. Între Remus şi Nelu nici nu 
pùtea fi vorba de legături materiale. Nelu era gazetar, 
Remus era scriitor, deci oameni de condei şi unul şi 
celălalt. Doi confraţi, care se stimau şi se căutau spre 
a-și exprima admiraţia ce şi-o purtau reciproc. Asta 
nu se mai putea chema legătură materială, ci curat 
spirituală, detaşată de orice interes pămîntesc. În fiecare 
dimineaţă, pe la 10, Nelu se prezenta în fața lui Remus 
ca să-l întrebe ce a mai scris. Putea să se răstoarne 
pămîntul, asta nu era pentru Nelu un motiv să întîrzie 
peste oră măcar cu o secundă. Fix la 10 intra în birou 
cu întrebarea pe buze: 

— Ce aţi mai scris, coane Remus? 

Şi în mod regulat, Remus îşi zicea: « Dacă aș as- 
cunde că îmi face plăcere, aş fi un ipocrit ticălos. Îmi 
face mare plăcere să-l văd pe acest Nelu cum se intere- 
sează de cele ce scriu... Asta înseamnă că eu nu sînt 
pentru el un oarecare Remus Vilceanu, simplu director 
general al Siguranţei Generale a Statului, ci Remus 
Vilceanu scriitorul !... Scriitorul Remus Vîlceanu!... 
Ce frumos sună: scriitorul Remus Vilceanu... De mic 

am visat să ajung scriitor! ... Şi iată că sînt — şi iată 
că se găsesc mulți care mă admiră — şi printre ei, mulți 
care mă admiră enorm — şi cel care mă admiră mai 
mult decît toţi este Nelu. Cum dar să nu-l iubesc pe acest 
Nelu, cînd peritru el este sfint ceea ce mi-e şi mie mai 
sfînt decît orice pe lume: opera mea !» Și-l iubea pe Nelu 
din toată inima. Îl iubea atît de mult, încît. îi dădea 
voie să intre la el neanunţat. 

Remus era modest şi timid. De obicei încerca să 
ocolească discuţia în .jurul ultimei sale lucrări, pe care 
nu se hotăra să i-o citească decit numai după ce Nelu 
îl înnebunea cu insistențele lui. De astă dată, însă, 
vorba lui Nelu: «a fost prins asupra faptului» — așa 
că nu mai avea încotro şi trebui să cedeze de la primul 
asalt: 

— Stai, Nelule dragă, nu te supăra aşa, ca o, fetiță... 
că-ți citesc... Uite,.acu am isprăvit-o... 

— Să auzim! făcu Nelu energic. Ce titlu are? 

— Sărmana ! 

Nelu se congestionă: | | 

— Sîntcţi colosal, coane Remus! strigă el. Colosal! 
Unde dracu găsiți asemenea titluri? Ştiţi cum €?... Te 
răstoarnă şi te răscolește, uite aşa!... 

Remus înghiți un nod de emoție, care i se pusese 
parcă de-a curmezișul, că mai-mai să se înece, dar își 
reveni repede — şi-l întrebă, cu stîngăcia unui şcolar: 

— Să-ncep? 

Nelu se înfurie: 

— Păi bine, coane Remus, eu ce aştept aici? 

— Bine! făcu Remus cuminte și începu: « Sărmana! 
Iubea și era iubită ! În casa lor lumina fericirea. Societatea, 
însă, în care trăiau, o primea de nevoie. Nu era la modă 
pentru că-şi iubea numai bărbatul şi, de multe ori, din 
cauza aceasta prietenele o tachinau pîn’ a o face să plîngă. 
Unul din acei care n-au altă grijă decît ca femeile să 
fie la modă, puse într-o zi ochii pe dînsa şi... într-un 
moment de uitare, ea se pierdu. Fericirea nu mai lumi- 
nează în casa lor. Ea este sclava omului pe care nu-l 
iubeşte, dar care cere să fie iubit sub ameninţarea de 
a spune totul bărbatului şi — aşa îşi urcă calvarul 
purtînd o dragoste de comandă. Prietenele nu o mai 


tachinează. Diînsa tot plinge. Este însă la modă 
acum.» 

Aici se oprea elegia. Aici se opri, deci, şi autorul. 
Cu ochii scăldaţi în lacrimi şi cu mîna în care ţinea 
hîrtia încă ridicată în aer, rămase nemișcat, ca să guste 
ecoul ultimelor cuvinte... Este o operă tare. Merge 
la inimă. A prins mai mult decît bine durerea sărmanei 
lui eroine şi multe semene ale ei vor plinge în pernă, cînd 
vor citi rîndurile acestea. Bucuria că a izbutit îl făcu 
pe Remus să uite totul în clipa aceea... Pînă şi pe 
Nelu. De aceea, tresări speriat cînd auzi un glas tunînd 
la doi paşi de el: 

— Ce faceţi cu ea, coane? 

Remus ridică ochii şi-l văzu pe Nelu în picioare, 
teribil de agitat. 

— Coane Remus — întrebă Nelu iar — ce faceţi cu 
ea? O lăsaţi să putrezească în sertar? 

— Îşi place? 

Nelu nu mai putea fi stăpînit: 

— Coane! Asemenea întrebări sînt o insultă. Asta 
e o pagină de antologie. Orice întrebare este absurdă 
şi de prisos... Nu-i timp de întrebări, coane! Daţi-i 
drumul! 

Directorul general al Siguranţei Generale a Statului 
era copleșit. O singură mare dorință ar fi avut în clipa 
aceea: să-i sară de gît lui Nelu și să-l îmbrățişeze. Dar 
fiindcă-i era rușine, trebui să dea mulțumirii lui o expre- 
sie mai moderată: | 

— Ei, dacă-i așa, Nelule dragă, atunci să-ţi citesc 
ce-am scris aseară ! 

Trase iute sertarul şi scoase două foiţe: 

— Ascultă!... se cheamă: Micești dragă!... Sub 
titlu: « Răvaş iubitei!» 

— Cum, cum? strigă Nelu buimăcit, Mai citiți o dată ! 

Ascultător, directorul general al Siguranţei Gene- 
rale a Statului citi iar: 

— Micești dragă !... « Răvaş iubitei!» 

Exaltat la culme, Nelu nu-şi mai găsea locul: 

— Coane Remus, m-aţi ras, coane Remus!... E, 
cum zice Mărunţelu, ceva nihil sine deo»... Ce să 
mai vorbim, coane Remus |... E... e... e... 

Remus îl văzu aşa dè tulburat pe Nelu,. încît se 
simți dator să-l ajute să se liniștească: 

— Stai jos, Nelule, şi ascultă ! D 

Sleit de puteri, Nelu se aşeză, în timp ce Remus 
începu să citească: 

« Mi-eşti dragă, ţi-am spus, și m-ai întrebat: de ce?... 
Am voit, cu toată pornirea sufletului, să- ți dau motivul 
iubirii mele, dar gândirea a îngrămădit întru atît cuvin- 
tele, pornite din inimă, încît ele au murit pe buze şi 
fără să-ţi pot spune un cuvint... am plecat. în singură- 
tatea mea, te-am văzut apoi cu păru-ţi bălai, ondulat 
- ca grîul bătut de vintul cald al verii, cu guriţa vecinic 
surizătoare ca o corolă de trandafir şi gata să vorbească 
ca o păsărică gingaşă — ca să formeze gropiţe în obraz, 
care par-că cer să fie acoperite cu un sărut și... Văzîn- 
du-te aşa, mi-am dat seama pentru ce te iubesc şi de 
teamă că n-am să pot să ţi-o spun niciodată. .. ţi-o scriu». 

Remus citea, dar i se părea că nu el, ci altul citeşte. 
Vorbea sufletul lui. Hîrtia vorbea în numele lui. El 
n-ar fi îndrăznit s-o facă. El era un sfios fără leac. De 
cînd e, n-a făcut unei femei o declaraţie orală. A spune 
unei femei: « te iubesc», era pentru acest om cape idealiza 
femeia un adevărat chin. Pe hîrtie, da! În faţa hîrtiei, 
zăgazurile inimii lui se rupeau sub năvala m pebugesă 
a rezervelor lui inepuizabile de amor. 

Între timp, Nelu sălta nerăbdător în fotolii; şi 
numai cu eforturi uriașe putea să-și înfrîngă ispita de 
a-l întrerupe la fiecare cuvînt pe autor. Dar cînd Remus 
îşi termină lectura, nimic nu-l mai putu reţine pe Nelu 
să se dezlănţuie: 

— Coane!... Ştiţi ce-i aia Cintarea . Cintărilor?. . . 
Aș vrea să văd şi i femeia care ar putea rezista la 
un asemenea răvaș!.. „Dragoste, visuri, dorinţi... 
doruri. .. 

— Doruri ! strigă deodată Remus, cucerit: de entu- 
ziasmul lui Nelu. Bine că mi-ai amintit !... Am scris 
azi-noapte ceva despre tragedia unei femei care se topeşte 
de dor!... Stai... stai... stai! 

Începu să caute febril prin sertar, dar în aceeaşi 
clipă ușa se deschise încetişor şi un cap se viri discret 
prin crăpătură: 3 

— Îmi daţi voie, domnule director general? 

Remus îşi ridică ochii şi, furios că nu este lăsat 
să se bucure în pace de tot ce-i este lui mai drag, începu 
să  răcnească: 

— Nu-ţi dau nici o voie... Acu n-am timp... Vor- 
bim mai tîrziu ! 

Dar capul se viri tot mai mult pe uşă: 

— Domnule director general, numai două cuvinte! 

Acuma Nelu îl recunoscu. Era comisarul-șef Papa- 
ianopol care, după cap, îşi trase şi picioarele în birou. 

— Ce vrei, domnule? continuă Remus să răcnească 
la comisar. Nu-nţelegi să mă laşi în pace? 

— E ceva urgent, domnule director general!... 
Am adus-o pe femeia aia... pe mama lui Marin Vardă... 

Remus — care-şi vedea bucuria literară definitiv com- 
promisă — întrebă pe același ton fioros: 

— Cînd aţi adus-o? 

— Azi-dimineaţă ! 

— Şi ăla a vorbit? 

— Nu vrea să spună nimic, domnule director general. 
L-am bătut de față cu mă-sa... că mă-sa i-a căzut în 
genunchi să-l roage să spună ce ştie... dar el nu scoate 
o vorbă... | 

— Nu aşa! urlă Remus. Astea-s metode învechite, 
Siînteţi nişte imbecili. Şi tu cel mai mare!... Te-am 
făcut comisar-şef cînd nu eşti bun nici de agent. Unde-i 
femeia ? 

— Amândoi sînt pe sală! 

— Adu-i aici! Fuga! 

Și, dezolat, Remus, îşi ceru scuze lui Nelu: 

— Ce să fac? Slujba-i slujbă! 

Nelu, delicat, întrebă: 

— Să ies? 

— Nu, nu, nu ! Stai aici ! În două minute am isprăvit. 

Marin Vardă şi mama lui — o țărancă bătrînă, îmbro- 
bodită cu un şal rupt, încovoiată şi cu ochii căscaţi 
de un fel de uimire amestecată cu groază — apărură 
escortaţi de Papaianopol şi de un agent. 

Remus, cum îl zări pe Vardă, se repezi la el: 

— Ce-i cu tine, mă? Te-ai supărat şi nu vrei să des- 
chizi gura? Las’ c-o deschizi! 

Şi către Papaianopol: 

— Arde-i femeii cîteva perechi de palme, să vezi 
cum i se dezleagă limba flăcăului... Hai! Ce stai? Nu 
vezi că n-am timp de voi? 

Papaianopol se uită la femeie şi părea că ezită. 

— Ţi-e milă? răcni Remus. Dar lor li-e milă de noi, 
cînd vor să ne dea foc ţării, hai? 

Şi-i trase femeii cîteva palme. Marin Vardă, cu 
ochii ieşiţi din orbite, mugi ca înjunghiat şi dădu să 
se arunce asupra lui Remus, dar fu imobilizat de către 
comisar și agent. 


— Milă, hai? răcni ca scos din minţi Remus la Papaia- 


nopol. Ia-o de-aici şi bate-o!... Bate-o... Să nu o 
laşi, pînă nu-l faci pe bolşevic să vorbească... Bate-o!... 
Bate-o ! 


Marin şi maică-sa şi comisarul şi agentul erau de 
mult dincolo de ușă, dar Remus continua să repete, 
cu ochii ieşiţi din orbite şi cu spume la gură: 

— Bate-o !... Bate-o!... Bate-o!... 

Nu mai răcnea. Nu mai avea putere să răcnească 
atîta. Ci doar bolborosea cuvîntul la infinit: 

— Bate-o!... Bate-o!... Bate-o! 

Nelu nu putea îndura să-l vadă pe Remus cum suferă 
şi-l apucă de braţ: 

— Coane Remus ! Nu ţi-o mai pune atita la inimă! 
Dă-i dracului!... Parcă n-ai şti cine sînt! Nişte bol- 
şevici !... Ce poţi cere de la niște bolșevici! 

Cuvintele lui Nelu îl mai potoliră pe Remus. 

— Nu mi-e de ei! spuse el, ştergîndu-și fruntea 
'asudată cu batista. Mi-e de dobitocul ăsta de Papaiano- 
pol care nu ştie să se descurce de ici pînă colo. Parcă 
treaba asta n-ar fi putut s-o facă şi singur. 

Şi, obosit, se aşeză îndărătul biroului: 

— Ptiu, fir-ar al dracului de nenorocit! mormăi 
el. Mi-a stricat toată dispoziția... 

Nelu nu apucă să-i răspundă, pentru că sună tele- 
fonul. Îmbufnat, Remus ridică receptorul: 

— Alo, da!... Eu! 

Într-o clipă, aerul de supărare îi dispăru de pe obraz, 
spre a face loc unei expresii de respect nemărginit: 

— Să trăiţi, domnule ministru !... Nimic nou, 


deocamdată... Sint pe cale... Sper că veţi fi mulţu- 
mit... Am înţeles. .. În ce chestiune? A!... Mulţu- 
mesc... La 12 fix voi fi acolo! Să trăiţi, domnule 
ministru ! i i 


Dar, de îndată ce puse telefonul la loc, supărarea 
îi reveni. După ce 'că e așa de nenorocit, maimuțoiul 
ăsta de Trişcă mai vine și el să-i amărască zilele cu pre- 
tenţiile lui. Toată ziua ar vrea să-i descoperi complo- 
turi. Nu deschide bine gura şi kopt comploturi. Ai de 
unde, n-ai de unde, cl nu vrea șă ştie! Lui îi trebuie 
comploturi !... Mai ales de cînd cu "pregătirile astea 
pentru încoronare, e o adevărată nenorocire. Nu te lasă 
să răsufli o clipă!... Nu sînt nici două ọre de cînd a 
stat de vorbă cu Mărguleanu... şi acuma e poftit la 
Ionel, la preşedinţie. . . Tot pentru încoronare, fireşte !... 
Ionel e grăbit. Ionel vrea să-și arate puterea. De asta a 
şi hotărît ca încoronarea să aibă loc la Alba-Iulia, în 
inima împărăției lui Dacu — și înainte de a se deschide 
Corpurile Legiuitoare: ca să pună în umbră congresul 
partidului naţional al lui Dacu, care tot la Alba-Iulia 
trebuie să se țină. Să vadă ardelenii că Ionel se bucură” 
de toată încrederea regelui şi că regele îl consideră ca 
pe singurul om potrivit să facă noua constituție. Asta-i 
tot secretul !. Ardelenii trebuie să-şi. scoată din cap pro- 
stia că familia regală l-ar stima pe “Daca măcar cît negru 
sub unghie. Şi încoronarea e un leac sigur. Cînd vor 
vedea pe rege şi pe regină alături de Ion Ion Viziru la 
încoronare, nici nu încape discuție că ardelenii vor 
înțelege că suveranii nu ţin de loc seamă de Dacu al 
lor şi-şi vor întoarce privirile de la el, spre partidul 
naţional — liberal. Este inevitabil !... Așa că, oricum ai 
întoarce-o, încoronare trebuie, — şi trebuie cît mai degra- 
bă. Ionel vrea ca peste cîteva săptămîni actul să fie 
împlinit, cu toate că lucrările la Alba-lulia sînt departo 
de'a fi terminate. Ar mai fi nevoie de şase luni, ca să se 
pună totul la punct.. Catedrala e gata, dar pereţii sînt 
goi. Picturile n-au fost nici măcar începute. Ionel, însă, 
nu vrea să aștepte şi a dat ordin să fie întinse pe ziduri 
pînze cu picturi improvizate. .. « N-are nici o importanţă ! 
zice el. Cu picturi de-a dreptul pe ziduri, sau pe pînze 

improvizate, încoronarea tot îndoronare rămîne !...» 
Şi dacă Ionel zice așa, aşa trebuie să rămînă. 

Remus smuci furios sertarul înspre el, îl împinse 
furios înapoi, îl încuie și, pe neaşteptate, parcă Nelu 
ar fi intrat la el în birou chiar în clipa aceea, îl întrebă: 

— Hài, spuhe !... Ce mai nou! 

— Nu v-a arătat Valentino nimic? 

- — Cînd să-mi fi arătat? 

— Ieri! 

"„— Ce a fost ieri? Marţi? Marţi nu-i ziua lui!... 
Ziua lui e azi!... Trebuie să pice acuşi... Dar despre 
ce este vorba? ; 

— Coane Remus, am dat dc o comoară, coane Re- 
mus... Nişte fotografii... să vedcți fotografii, coane 
Remus ! Nici papa de la Roma n-are asemenea fotogra- 
fii. Să fiu al dracului dacă vă mint ! $i nişte bilețele. a 
mamă-mamă. 

Remus, carei ştia pe Nelu băiat serios şi de încre- 
dere, se trezi la viață numaidecit: 

— De la cine? | 

' *Nelu sări în picioare şi se îndoi cu tot trupul peste 
birou să-i goptească' lui Remus la ureche: 


Remus îl apucă scurt de braţ pe Nelu: 

— Mă, Nelule, mă minţi! 

— Să-mi sară ochii, coane Remus, dacă vă mint ! 
Puteţi pune şi un expert. 

— Cit? 

— Lăsaţi, coane Remus, că ne înţelegem ! Staţi să 
vină Valentino să le vedeți şi o să ne daţi dumneavoastră 
singur prețul ! 

Mare tilhar şi Nelu ăsta ! Băiat simpatic, deștept, 
cu un simţ literar neobișnuit, dar un hoţoman de mîna 
întîia... Se pricepe la afaceri, parcă ar fi născut pentru 
ele !... Şi nu-i poţi refuza nimic. Cum să-i refuzi lui 
Nelu ceva? Mai întîi, e prieten ! Și încă un bun prieten ! 
Şi-apoi, Nelu e presa !... Poţi să te pui rău cu presa? 
Nu! Nu văd interesul. Tot aşa cum nu văd interesul 
ca presa să se pună rău cu tine... Vorba romînului: 
o mînă spală pe alta... Chiar aseară scria Viitorul că 
presa «să se pună în serviciul interesului de stat!» 


117 


Este o veche şi generoasă idee liberală, pe care o poate 
realiza, practic, numai Siguranţa Generală a Statului. 
Siguranța Generală a Statului este singurul organ care 
dispune de mijloacele educative necesare spre a învăţa 
poporul să fie cuminte, ascultător, blind, pătruns de 
dragoste nemărginită pentru tron şi dinastie și de ură 
de moarte împotriva bolșevicilor, ruşilor, nemților, boan- 
ghenilor, jidanilor, tătarilor, bulgarilor, rutenilor, ţiga- 
nilor, armenilor, grecoteilor, turcilor şi altor lifte bleste- 
mate care spurcă pămîntul sfint al patriei noastre. Dacă 
Siguranţa Generală a Statului n-ar fi cea mai înaltă 
instituţie culturală a ţării, ce ar căuta în fruntea ei un 
om de cultură ca el, Remus Vilceanu, prozator, dramaturg 
şi conferenţiar — nu? 

— Domnul Ţurcan! anunţă uşierul. 

— Să intre! 

Ţurcan, zis Valentino, apăru. În vîrstă cam de trei- 
zeci-treizeci şi cinci de ani, înalt, lat în umeri, Ţurcan 
era de o eleganţă decentă, în ciuda cravatei somptuoase 
şi multicolore pe care o arbora cu oarecare ostentaţie. 
Din ce-şi întreținea Valentino eleganța nu ştia nimeni 
atît de bine ca Remus. Venea de ani de zile la Capşa, 
dimineaţa la 11, după-amiază la 5, seara la 10, consuma 
larg şi cinstea larg pe amici, uneori pînă-i apuca ziua, 
şi amicii nu mai puteau după Valentino. Valentino în 
sus, Valentino în jos... Valentino și Valentino... De 
ce Valentino, cînd nu-l chema decît Naie, e o simplă şi 
duioasă istorie de familie. Lui Naie Ţurcan nu i se zicea 
Valentino pentru că ar fi fost frumos ca artistul de 
cinema Rudolf Valentino. Comun cu acest Valentino, 
Naie Valentino n-avea decît freza dată cu briantină de 
la tîmple spre ceafă. Încolo, Naie al nostru, cu ochii 
lui mărunți, cu nasul gros şi lucios, cu cicatricea ceea 
adîncă şi vînătă care-i diforma bărbia, era departe de 
a fi ceea ce în limbajul obişnuit se numeşte un bărbat 
« frumos». Din altă pricină i se spunea Valentino lui 
Naie ; pentru că pe nevastă-sa o chema Valentina. Lucru 
care, în treacăt fie zis, nu-l deranja de loc. Cînd un amic 
i-a spus, la un chef, pentru întîia oară Valentino — lui 
Ţurcan nici prin minte nu i-a trecut să se supere. Și nici 
mai târziu nu s-a întîmplat să strîmbe vreodată din nas 

cînd amicii lui şi-au luat obiceiul să-l întîmpine, în loc 
de salut, cu întrebarea: 

— Valentino, ce-ţi face Valentina? 

Liniștit, zîmbitor, Valentino răspundea totdeauna: 

— Mulţumesc, bine! Cu gospodăria! 

Şi rideau toți: și el, şi amicii, pentru că toţi ştiau 
cam ce gospodărea Valentina. Tînără, frumoasă, par- 
fumată, elegantă, Valentina era o gospodină model. 
Nimeni n-a întîlnit-o vreodată pe Valentina cu Valen- 
tino al ei. Se vedeau, totuși, zilnic, pentru că pe amiîn- 
doi îi lega aceeași nemărginită dragoste de viață şi ace- 
laşi punct de vedere optimist despre Ministerul de Răz- 
boi, unde Valentina venea mai în fiecare zi, cam pe la 
10, cu căţelușa ei Puffi. Valentina și Puffi erau două 
figuri extrem de populare în lumea militară — bineîn- 
ţeles, în rîndurile gradelor superioare. Cînd Valentina 
apărea la minister, toți ofițerii se dădeau respectuos la 
o parte, ca s-o lase să treacă, vaporoasă, parcă plutind, 
cu căţelușa în braţe, pe undele invizibile dar frumos 
mirositoare de « Houbigant» sau « Coty», spre cabinetul 
domnului ministru, la care intra fără să se anunţe, 
indiferent care general era domnul ministru și sub ce 
guvern era el ministru. Miniştrii de război erau schim- 
bători, dar ea era inamovibilă. Aşa cum părea a fi ina- 
movibilă și la palat, unde se bucura de o mare conside- 
raţie atît la Ferdinand, cât şi la cei doi fii ai săi, Carol 
şi Niculaie. Nimeni mai bine ca Remus nu ştia că între 
aceste simpatii regale şi princiare şi micile ei intrări la 
Ministerul de Război era o strînsă legătură, aşa cum o 
strînsă legătură era între vizitele ei la minister şi afacerile 
soțului ei Valentino. Dar dacă secretul existenţei lui 
Valentino nu putea fi cunoscut oricui — un lucru nu 
putea fi tăinuit în însuși interesul afacerii: dacă voiai 
să obţii vreo furnitură de la armată, să fii avansat în 
grad, să fii scutit de serviciul militar, să scapi de vreun 
control indiscret la arsenalul ori la serviciul de manu- 
tanță pe care-l conduci, să nu fii urmărit pentru vina 
de a fi dat foc vreunui depozit de aprovizionare, pe scurt, 
dacă voiai într-un fel sau altul să te « aranjezi» în orice 
chestiune pendinte de Ministerul de Război, puteai 

vorbi. deschis cu Valentino, pentru că şi el îți vorbea 
deschis: 

— Pentru cinci mii, nu !... Dar pentru zece mii, 
se face sigur ! l 

Și cum te înțelegeai cu el, aşa rămînea. Tehnica era 
simplă, Dădeai lui Valentino, să zicem, petiția. Valen- 
tino i-o dădea Valentinei, Valentina i-o dădea ministru- 
lui, ministrul i-o dădea Valentinei, Valentina i-o dădea 
lui Valentino, Valentino ţi-o aducea înapoi — şi tu nici 
nu te mirai că sus, în colțul din stînga al hirtiei, scrie: 
« Bun şi aprobat». Doar pentru asta ai scris-o şi ai 
înmîpat-o'lui Valentino. Îndoială nici nu putea să încapă. 
Ştiai cine e Valentino: un om prompt, corect şi discret. 
Pentru că era prompt, corect şi discret, se bucura de 
încrederea clienţilor săi. Pentru că era prompt, corect 
şi discret, se bucura de încrederea lui Remus Vilceanu, 
care, totuși, nu-i cerea nici un sacrificiu excepțional pe 
altarul ordinii şi siguranţei statului. Valentino trebuia 
să-i pună lui Remus la dispoziție numai copia exactă 
a cererilor care treceau prin mîna lui, sau o notă asupra 
cazurilor care nu implicau nici o cerere, plus unele date, 
pe cît era cu putință mai multe, asupra clienţilor lui, 
plus unele confidențe pe care i le făcea Valentina în 
intimitatea lor conjugală. De altfel, trecea și Valentina 
de două ori pe săptămîmă pe la Remus, dar Remus 
bănuia .că femeia aceasta, deși corespunde idealului 
său feminin, nu-i spune tot. Acest gol îl umplea, cu 
multă conștiinciozitate şi iscusință, Valentino, care fu 
luat în primire, din uşă, de către Nelu: 

— Ei, hai o dată, Valentino!... Ce-ţi mai face 
Valentina? De ieri te aştept aici ! 

Valentino zîmbi nevinovat şi-i întinse mîna lui Remus, 
care-l întrebă: . 

— Ce mai faci, Valentino? Ce-ţi face Valentina? 

— Mulţumesc, bine, domnule. director general! Cu 
gospodăria ! 
„ Zimbi cu aceeaşi nevinovăție şi se așeză în celălalt 
fotoliu din faţa biroului. 

— Ei! făcu Remus, Ce stai? Scoate marfa s-o 
vedem ! i 

Cu simplitate, Valentino scoase din buzunar un plic 
şi-l întinse lui Remus: 

— Poftim ! O fotografie şi o scrisoare ! 

— Asta-i tot? se miră, decepţionat, Remus, care 
nu se hotăra să deschidă plicul. 

— Mostre, domnule director general ! 

Remus dădu, plictisit, din umeri şi rupse plicul. Dar 
cum își aruncă ochii pe fotografie, exclamă: . 

— Văleleu !... Ce-i asta, Maică Precistă! 

Nelu şi Valentino pufniră dintr-o dată în ris. 

— Ce vă spuneam! făcu Nelu. Marfă, nu glumă! 

— Da, da, da! clătină din cap Remus. Și asta ce 
este?... A! Scrisoarea!. 

Şi se pierdu în exclamașii care făcură pe Nelu ;i 
Valentino să rîdă şi mai cu poftă: 

— Oooo !... Măi-măi-măi !... Phiii!... Mmmm... 
mmm... mmm!... “Ţine-mă, doamne !... 

Mai parcurse o dată scrisoarea dintr-o privire, parcă 
ar fi vrut să se asigure că a citit bine — și, energic, izbi 
cu pumnul în masă: | 

— Băieți ! t... S-a făcut!... După mostră, marfa-i 
bună ! O iau!... Cred că putem face cu toţii o afacere 
bună ! 

— Foarte bună ! zise Nelu. Numai că are un clenci. 
Unul mic, dar este! 

— Să-l auzim! 


+ 


La 12, Remus stătea în faţa lui Ion Ion Viziru. 

— Uite pentru ce te-am chemat! îi zise premierul. 
Am fixat definitiv data încoronării. Va fi pe ziua de 
25 octombrie... La dumneata sînt toate în ordine? 

— În ordinea cea mai perfectă, domnule prim- 
ministru ! 

Ionel nu păru prea încîntat de răspuns: 

— Vezi, aş vrea să nu fie chiar toate în cea mai 
perfectă ordine. 

Remus păru încurcat: 

— Domnule prim-ministru... şi încoronarea? 

— Dar la încoronare mă şi gîndesc. Încoronarea 
trebuie să se facă în ordinea cea mai perfectă, cum 
zici dumneata. Dar, pentru a obține o ordine atît de 
perfectă, ne trebuie puţină dezordine. 

— Am înțeles, domnule prim-ministru ! 

— În acest caz, ia te rog îndată legătura cu Gherlescu. 
Gherlescu are cîteva idei bune. Folosește-le!... Să 
ştii, însă, un lucru: cu opoziţia n-avem nimic. Nu-i 
momentul oportun să îndirjim opoziţia, tocmai acum 
cînd trebuie să ne vină oaspeţi străini. Noi trebuie să 
scoatem armata în stradă numai pentru a restabili 
ordinea. Dumneata, Trişcă şi Gherlescu trebuie să 
lucraţi, prin urmare, în așa fel, încît să fim obligaţi să 
scoatem cît mai multă armată în stradă. 

— Domnule prim-ministru, zise Remus solemn, vă 
făgăduiesc, cel puţin în ceea ce mă priveşte pe mine, 
cît mai multă dezordine. 

— Bine !... Dar mai e o chestiune. 

Luă de pe masă o tăietură de ziar şi i-o întinse lui 
Remus: 

— Asta o cunoşti? 

Remus citi: | 

— « Cetăţenii să se apere singuri. Nimeni să nu 
mai umble fără armă şi la primul atac să facă uz. În 
fața amenințării necontenite, fiecare e mereu în legitimă 
apărare. Să vedem ce autoritate va pedepsi pe acela 
care, ştiindu-se ameninţat în orice clipă, a purtat și 
făcut uz de armă!» 

— Şi asta? îl întrebă Ionel întinzîndu-i încă o tăie- 
tură. | 

— « Feriţi-vă de tilhari şi pungași la Gara de Nord 
din Bucureşti; pe străzile capitalei; în tren şi oriunde. 
Nu cereţi ajutorul poliţiei, că nu vi-l poate da. Asigu- 
rați-vă viaţa la societăţile de asigurare, că vă rămîn 
copiii pe drumuri. Atît ne-a mai rămas sub „,binevenita” 
administraţie liberală !» 

Cînd termină, Remus puse, respectuos, tăieturile la 
loc pe biroul lui Ionel. 

— Da, domnule prim-ministru, ştiu! Dar... 

— N-are nici un rost să ne pierdem în explicaţii 
inutile, Pricina o ştii. Lucrurile nu mai pot continua 

aşa. Relaţiile dintre Prefectură şi Siguranţă trebuie 

-imediat îmbunătăţite. Împacă-te cu Pricoleanu. Tre- 
buie! E vorba de ordinea și siguranţa statului. Am 
terminat !... 

Remus se ridică şi, sigur de efectul ce-l va avea 
asupra primului-ministru comunicarea. sa, vorbi cu 
gravitatea potrivită momentului: l 

— Domnule prim-ministru, dacă nu m-ați fi chemat, 
v-aş fi rugat în orice caz să mă primiți azi. 

— Ceva urgent? 

— Destul de urgent ! În orice caz, ceva foarte impor- 
tant... 

Întoarse, instinctiv, capul spre ușă şi, cu glasul 
scăzut, continuă: 

— Am pus mîna pe niște documente senzaţionale... 

— Ce? ; 

— Nişte scrisori şi niște fotografii... . 

— De' la cine? 

— De la... 

Ionel pricepu după gestul discret al lui Remus despre 
cine e vorba. 

— Dă-mi-le! strigă el, întinzîndu-și mîinile spre 
Remus, ca un copil după o bomboană. 

— Miine la 10 le aveţi aici, domnule prim-ministru ! 

— Să ştii că răspunzi! 

— Răspund, domnule prim-ministru ! 


+ 


« Împacă-te cu Pricoleanu !» Cuvintele acestea ale 
lui Ionel îi mai răsunau lui Remus în urechi şi acum, 
cînd se afla în drum spre Ministerul Instrucţiei Publice, 
dar ca o poruncă, nu ca o recomandaţie, cum se întîmpla 
altă dată. Fiindcă Ionel i-a mai cerut lui Remus să se 
împace cu Pricoleanu și în urmă cu o lună, și în urmă 
cu două luni, şi cu trei luni. Dar i-o cerea numai ca să 
nu-l mustre conștiința că nu i-a cerut-o. Remus, la 
rîndul lui, mai mult ca să aibă ce raporta, îl invita pe 
Pricoleanu la un schimb de idei, în vederea împăcării. 

Şi conversațiile se desfășurau întotdeauna pe un teren 
cu desăvirşire abstract: ' 

— Domnule general — începea Remus — dumneata 
înţelegi sau nu înţelegi: aici e o chestie mare. O chestie 
de viitor ! Trebuie să lucrăm serios. E vorba de ţară !... 
Țara, domnule general !... Dar dacă eu o să fac într-un 
fel şi dumneata o să faci altminteri, nu înţelegi dumneata 
că se duce țara de ripă? În definitiv, ce vrem? Spune şi 
dumneata, ce vrem? Ce vrei dumneata şi ce vreau eu? 

— Păi spune dumneata ! îi răspundea Pricoleanu. 
Ce vrem? 

—,Ai văzut? Parcă eu vreau altceva decit vrei 
dumneata? 

— Nu! 

Logica lui Remus, totuși, nu-l 'zdruncina pe Prico- 
leanu. l i 

— De acord, domnule Vilceanu. Dar eu, una aș 
vrea să ştiu: de ce m-ai adus aici?... Să ne certăm?... 
Să știi că o să mă pling și la palat! 

— Foarte rău, foarte rău! îl mustra Remus. Noi 
ne putem înţelege prieteneşte şi fără intervenţii şi fără 
să amestecăm pe maiestatea sa în chestiunile noastre 
mărunte. Foarte rău... 

— Rău, bine, asta e! Mie nu-mi place să umblu 
cu diplomaţii. Una vorbim și alta facem. Ori lucrăm, 
ori nu lucrăm. Aia e! Că dacă ar merge toate așa... 
eheee !... Mie-mi place lucru pe față. Nu pe înconjur! 

— Dar şi mie, domnule general, și mie! Dumneata 
crezi că discuția asta îmi face plăcere? Să stăm şi să 
ne ciorovăim, în loc să trăim ca fraţii și să servim țara 
cum se cuvine. Spune și dumneata! Poftim! Spune! 

— Ce să spin? 

— Ce am spus! 

— Păi ce-ai spus? 

— Ce-ai auzit! 

— Păi n-am auzit nimic ! 

— Nimic? 

— Nimic !... Vezi, domnule Vilceanu, ăsta ești dum- 
neata: îmi umbli cu niște chestii... na ! că-ți stă mintea 
în loc! Ba că e, ba că nu e. În loc să-mi spui verde: 
e sau nu €...'dumneata... hăhăhiăi... o începi de 

la 48... Înţelegi? Eu dacă am venit aici, vreau să ştiu: 
e sau nu e? 

— Ce să fie? . 

— Aia! 

Cînd discuţia ajungea aici, în Remus — care nu 
pricepea nici ce spunea el, nici ce spunea Pricoleanu 
— se trezea simţul aventurii și arunca la întîmplare: 

„EI 

— Ai văzut? sărea Pricoleanu, furios, pînă în tavan. 
Ce-ţi spuneam? 

Şi punea mîna pe chipiu să plece. Dar Remus îl 
trăgea de braț înapoi: 

— Stai, domnule general, că doar sîntem oameni 
în vîrstă, nu nişte copii... 

— Ce să mai stau, domnule, ce să maj stau? 

„— Stai, că de-aia ai venit!... Prin urmare, eu 
ziceam că... i ' 

— Ce ziceai? 

— Că... 

— Că ce? 

— Că aia care ziceai dumneata adineauri... 

Şi împăcarea nu se făcea. Nu se făcea — pentru 
că nu trebuia să se facă. Ionel îi: spunea, într-adevăr, 
lui Remus: « Ar fi bine să te împaci cu Pricoleanu» 
— dar niciodată nu uita să adauge şi un mic suris obosit. 
Pe de altă parte, şi regele îi spunea lui Pricoleanu: 
« Ar fi bine să te împaci cu Remus» — dar nici el nu 
uita să-şi deseneze un zîmbet în jurul trabucului. Deci, 
fiecare în parte ştia ce avea de făcut: să încurce cît poate 
lucrurile. 

Dar fiecare mai ştia ceva: că peste obligaţiile lui 
oficiale, are sarcini speciale — Remus de la Ionel, Prico- 
leanu de la rege — care erau dc natură mai puțin ofi- 
cială şi care nu totdeauna se armonizau cu obligaţiile 
speciale ale celuilalt. În felul acesta, fiecare în parte a 
început să se considere ca un element indispensabil unuia 
din cei doi factori hotăriîtori în stat — şi ca om cu con- 
ştiinţa că e indispensabil, fiecare căuta să-și afirme tot 
mai mult dreptul la întîietate şi independenţă. De aceea, 
după fiecare şedinţă de împăcare, conflictul dintre Pre- 
fectură şi Siguranţă, în loc să se potolească, se agrava. 

Remus şi Pricoleanu, ca să dea curs îndemnului formal 
la împăcare, discutau cît discutau într-un limbaj voit 
confuz, îşi strîngeau cordial mîna, fără urmă de supărare 
şi îndată alergau, fiecare în direcţie opusă: Remus la 
Ionel, Pricoleanu la rege, să-şi facă raportul. Din afacerea 
asta ieşeau toţi cu conştiinţa împăcată că şi-au făcut 
datoria. După asta, fiecare îşi vedea de nevoile lui: 
Siguranţa lupta împotriva Prefecturii şi a bolşevicilor, 
iar Prefectura lupta împotriva Siguranţei şi a bolşe- 
vicilor. Acesta era şi unul din principalele motive ale 
conflictului. Remus dădea voie lui Pricoleanu să lupte 
împotriva oricui — fie şi a Siguranţei — dar nici în 
ruptul capului nu admitea ca Prefectura să lupte împo- 
triva bolşevicilor. « Bolşevicii — zicea Siguranţa — sînt 
ai mei. Prefectura să se ocupe de borfași, nu de „politici“. 
Prefectura să nu se bage în politică. Exclusivitatea 
acţiunii politice trebuie să aparțină Siguranţei». Lucru 
pe care Pricoleanu refuza să-l înţeleagă, pentru că, 
zicea el, şi Prefectura « e un organ de ordine, ca şi Sigu- 
ranța». Totuşi, adversarii n-ar fi rămas, poate, atît 
de înverșunaţi și implacabili pe poziţiile lor — dacă 
n-ar fi fost la mijloc altceva, cu mult mai grav: fondurile. 
Tare pe propteaua lui, Pricoleanu cerea fonduri cît 
Siguranţa întreagă. Și Ionel i le refuza — cu delicateţe, 
se înțelege — dar i le refuza. 

Şi acum, deodată, împăcarea. Nu în glumă, ci pe 
adevăratele. Ionel nu i-a mai spus:« Ar fi mai bine !...» 
ci « Trebuie !»... Va să zică... 

Ministrul instrucției publice fusese avizat de la 
Preşedinţie că Remus vine la el — şi-l aştepta. De la 
primele cuvinte, Gherlescu îi spuse: 

— Domnule Vilceanu, dumneata şi cu mine avem 
o sarcină mare... Studenţimea se zbate în mizerie. 

— Da, domnule ministru! Din parte-mi, voi face 
tot ce se poate... 

— Sînt convins, domnule Vilceanu! Aşa că ţara 
trebuie să răsune de strigătele de desperare ale studen- 
ţilor. N-au laboratoare. N-au cămine destule. N-au burse. 


Mor de foame. Trăiesc într-o sărăcie cumplită... De 
aceea... 

— Nu vă supăraţi, domnule ministru ! Ştiu ce vreţi 
să spuneţi: de aceea «jos... !» 

Gherlescu îl întrerupse: 

— Ba nu! Studenţii vor cere numerus clausus. 
Cred că ştii ce este numerus clausus? 

Remus ştia ce este numerus clausus. Număr limitat ! 
În cazul de faţă număr limitat în şcoli pentru străini. 
Remus o ştia de la unguri. În Ungaria lui Horthy formula 
asta latină are un mare succes. Cu numerus clausus 
guvernul unguresc îşi face propaganda şovină şi cere 
revizuirea tratatelor şi restituirea Ardealului. De ce, 
dar, n-ar avea numerus clausus acelaşi succes şi la 
noi? 

— Extraordinar, domnule ministru! Este o idee 
excepţională ! Numerus clausus miroase a termen ştiin- 
ţific... în orice caz, a cultură... Numerus clausus... 
Să ştiţi că-mi place! Au şi ungurii idei bune! 

— Cel puţin asta îmi place şi mie! zise Gherlescu. 
Dar trebuie procedat cu abilitate. Băieţii trebuie să 
ceară numerus clausus... Să-i faci să lanseze manifeste, 
să scoată ziare... să se adune la statuia lui Mihai Viteazu 
şi să ceară numerus clausus. Noi, guvernul, fireşte, vom 
refuza să-i satisfacem. Și o vom spune în ziarele noastre 
şi în Parlament: ne doare sufletul pentru studenţii noștri, 
sînge din sîngele nostru, dar numerus clausus nu le 
putem acorda. Studenţii să înţeleagă: numerus clausus 
este cu putință într-un stat ca Ungaria, unde există 
o tradiţie minoritară şi unde regimul habsburgic a dus 
de veacuri o politică de oprimare a naționalităților. La 
noi, acest lucru nu se poate. Noi sîntem un popor tole- 
rant. Noi respingem orice idee de şovinism... . şi aşa mai 
departe. Înţelegi? 

— E clar, domnule ministru. 

— Răspunsul nostru, bineînţeles, va turna gaz peste 
foc. Studenţii vor trece la fapte. Aici începe adevăratul 
rol al dumitale. Studenţii vor opera la început chiar 
în universități. Numerus clausus. .. Dar, ştii ! Un numerus 
clausus energic. Să nu se mai poată ţine un curs la nici o 
facultate. Noi, evident, vom încerca să-i potolim: Copii, 
nu se poate! Chiar să vrem să vă dăm acest numerus 
clausus, sînt înalte raţiuni de stat care ne împiedică. 


127 


Sîntem legaţi de pacea de la Versailles, am iscălit tratatul 
minorităților, avem angajamente internaţionale... ete. 
etc. Asta nu va mai fi gaz peste foc, domnule Vîlceanu, 
ci... 

— Benzină, domnule ministru. 

— Aaaşa ! Benzină ! Studenţii vor cobori din univer- 
'sitate în stradă... Adică în Văcăreşti, domnule Vilceanu. 
Tocmai aici te rog pe dumneata şi pe Pricoleanu să 
fiți foarte ateu Să nu treceţi de Văcăreşti nici cu un 
milimetru ! Se uită Europa la noi. Şi chiar în Văcăreşti, 
să proceduţi cu măsură... Neapărat ! 

— Va f, greu! obiectă Remus. Trebuie să dăm o 
satisfacţie băieţilor... Şi dacă o 'să le cerem măsură 
pînă şi-n Văcăreşti. . 

— Știu că e greu! “răspunse Gherlescu. Dar deocam- 
dată, nu se poate altfel. În momentul de. față nu ne 
trebuie decît atmosfera, Totul e atmosfera, domnule 
Vilceanu ! 

— Am înţeles, domnule ministru ! Va fi atîta atmos- 
feră în Văcăreşti, încît să putem scoate armata pînă 
şi-n bariera Grant... 

— Te rog! Să simtă ţărăniştii și ardelenii că nimeni 
în ţara ásta nu ne poate împiedica să facem în liniște 
încoronarea. 

Generalul Pricoleanu descinse, inopinat, la Sigu- 
ranță, cinci minute după ce se înapoiase și Remus. 

— Trăim ceasuri mari, domnule general ! strigă vesel 
Remus, cînd îl văzu. 

— Mari şi pline de perspective ! fi răspunse Prico- 
leanu, mîngiindu-şi mustăţile lui agresive. 

— Adevărat! Aşa că, ce s-o mai lungim, domnule 
general? De azi înainte, sîntem fraţi ! 

Pricoleanu se zbirli: 

— Iar începi? 

Remus rise: 

— Am glumit. Voiam să zic că de azi înainte sîntem 
toți un suflet şi o simțire. Dumnezeul nostru al amîn- 
durora va fi numerus clausus. . 

— S-a isprăvit ! Trebuie să stabilim numai un plan 
de bătaie cu care să ne prezentăm la Interne... 

— Sau la Instrucţia Publică ! făcu Remus într-o doară 

— Totuna ! 

Se înțelegeau de minune. 

— Dar de Văcărești, ştii ceva? întrebă Remus. 

— Ce? 

— Pînă la Sfintul Gheorghe! Nici un milimetru 
dincoace... Ordin de la Ionel... 

— Mă rog! Ordinul e ordin! Cum sparge vreunul 
măcar un gemuleţ dincoace de Văcăreşti şi-mi intră 
în Lipscani, îmi fac datoria. 

— Şi eu! făcu Remus care se minuna cum amindoi 
au început să vorbească deodată o limbă clară, lipsită 
de orice confuzii. Pornim pe o cale nouă, domnule general. 
E timpul să părăsim metodele și lozincile învechite. 
Tineretul va trebui: să fie supravegheat şi dirijat de 
noi. Mișcarea trebuie să aibă un conţinut mai larg, cu 
idealuri precise şi cu o stare civilă... Îi trebuie un nume, 
domnule general. Ceva care să meargă la inima poporului. 
Un nume care să facă să zbirnie ţara... 

Pricoleanu îl asculta şi-şi necăjea mereu mustaţa: 

— Ce nume? făcu el, nedumerit. Parcă şi fără nume 
nu poţi sparge geamuri? 

>— Ba nu! răspunse Remus, în care vorbea acum 
seriitorul. Trebuie demnitate, domnule general. Trebuie 
ţinută... prestigiu... Eu m-am și gîndit. Și cred că 
am şi dat de ceva potrivit. 

— Hai să te aud! 

— & Generaţia de foc !» 

Rosti cuvintele cu atîta patos, încît pînă şi mustăţile 
lui Pricoleanu începură să vibreze. 

— Pfiii! făcu prefectul. Ai pocnit-o!... Parcă ar 
fi o detunătură de puşcă! 

— Nu-i aşa că-ţi place? 

— Îmi place al dracului! De mirare? Unui Vil- 
ceanu |... Scriitorul nostru Vilceanu !... Avem cu ce 
ne lăuda noi, poliția... Vîlceanu!... Halal!... Mare 
lucru să ştii să scrii ! Am încercat şi eu... dar n-amers... 
« Generaţia de foc!» O să-i placă grozav domnului 
prim-ministru ! « Generaţia de foc !»... 

Se ridică şi-i întinde mîna lui Remus: 

__— Păi, s:auzim de bine!... Da să știi: generaţia 
de foc, generaţia dc foc !... Foarte frumos! Cu o con- 
diţie: să n-o prind cumva prin Lipscani, că-i trag o 
bătaie de-i merg fulgii ! 

Vilceanu rîse: : 

—-Vorba-i vorbă, domnule general ! Chestie de 
obraz ! Cum zice şi Gherlescu: Se uită Europa la noi !. 

Să mă cert cu dumneata tocmai acum, cînd ne pindesc 
bandiții ăștia de țărăniști!... Încotro mergi? Spre 
Prefectură ?,.. Stai că mergem împreună ! 

Pe culoar, Remus îl zări pe Papaianopol. 

“— Ía vino-ncoa’; Papaianopole! Ce-ai făcut cu 
bolgevica aia? 

— Am trimis-o la spital! 

i ăla? A, 

- Ala n-a scos o vorbă! 

— Nici acuma? 

— Nici! 

Cuprins de scîrbă şi de revoltă, Remus strigă la 
Papaianopol, ca să “fie auzit de toţi dimprejur: 

— Uite, Papaianopol, ca să vezi şi tu ce inimă de 
cfine au ticăloşii ăştia ! Vede cum e schingiuită mama 
lui — propria lui 'mamă... şi el nici nu se sinchiseşte! 
Ei, să nu-i împuşti pe toţi, Papaianopole?... Zi şi 
tu 1... Să nu-i împuști?... Şi ţie-ți mai este milă de 
ei]... 

Ideea unui cortegiu istoric cu care să se încheie 
serbările încoronării fu, evident, a lui Arghir. Palatul 
primise 'sugestia cu entuziasm și îl rugase .pe ilustrul 
profesor să vină cu propuneri concrete. Arghir muncise 
conştiincios o jumătate de oră şi făcuse cunoscut la palat 
că proiectul e gata. Suveranii, bucuroşi, îl poftiseră pe 
azi la dejun. De aceea, Arghir arătă oarecare nervozitate 
cînd, în loc să-şi mai poată face în linişte unele notițe, 
înainte de a se prezenta la rege, trebui să primească 
— şi să mai fie şi politicos cu prietenii sau cu adversarii 
săi politici, € exact nu mai era în stare nici el să ţină minte 
— pe Aureanu şi Agop Bagradian, care începură, cum 


pe 131 


era şi inevitabil, să-i vorbească despre încoronare. Şi 
cum să-i vorbească ! Să tune şi să fulgere, 

— Ce-i pasă lui Ionel? spumega Aureanu. Pe« Reşiţa» 
a pus mîna? A pus! Pe Pherikyde al lui l-a pus prege- 
dinte al consiliului de administraţie? L-a pus ! La putere 
este? Este! Acu ce-i mai trebuie? Încoronarea. Cică 
ţara vrea încoronarea. Vorba aia: « la hotare sînt tătarii, 
baba cheamă lăutarii». Că numai de asta-i arde ţării: 
de încoronare. 

— Straşnică încoronare ! zise şi Bagradian. O înco- 
ronare făcută de un guvern ieșit din fraudă şi îngelă- 
ciune. Îţi închipui! Şi tocmai acum! 

Şi smuleîndu-și violent ochelarii de pe nas, ca să 
şi-i pună la loc tot atît de violent: 

— Dumneata ştii ce se întîmplă la Iaşi? Li se dă 
cetățenilor pîine mucegăită. S-a făcut anchetă şi pri- 
măria şi-a cerut scuze: cică a dus lipsă de făină în zilele 
din urmă și s-a împrumutat cu făină de la manutanţa 
garnizoanei. Cum s-ar zice, făina mucegăită era pentru 
soldați — şi numai din întîmplare s-a dat la civili. Ei 
şi?... Spune şi dumneata, domnule profesor: adică 
soldaţii au voie să mănînce pîine stricată ? De ce, domnule, 
de ce? Soldaţii nu sînt oameni şi ei, ca oricare altul?... 
Şi la Cernavodă la fel: stătea lumea și se uita cum în faţa 
cazărmii batalionului 5 administraţie, un grup de sol- 
daţi, sub comanda unui ofiţer, toarnă nisip în nişte saci 
cu grîu |... Pîine pentru soldaţi... 

— O porcărie ! zbiera Aureanu. Un scandal! Asta, 
numai sub Ionel se poate întîmpla... De catastrofa de 
la Lupeni ai auzit, domnule Arghir? Optzeci şi doi de 
mineri omoriţi. Şi cînd îi întrebi pe liberali, dau 
din umeri. Se-ntîmplă! zic ei. S-a mai întîmplat şi 
în 1917... Ticălogiil i 

— « Se întîmplă» ! se asocie Bagradian la indignarea 
lui Aureanu. Aşa s-a putut «întîmpla» ca, numai la 
o săptămînă după aceea, să fie un nou accident la « Vul- 
can» şi să fie omoriţi alți doisprezece mineri! Nici o 
grijă, domnule Arghir! Am adunat un material imens 
în legătură cu aceste « întîmplări» şi cînd o să i-l vîrîm 
sub nas domnului Ionel la momentul potrivit, n-o să-i 
facă nici o plăcere. | 

— Poftim | strigă iar Aureanu. Accidente şi acci- 
dente |... Şi ce face statul, domnule, ce face statul, te 
întreb, să apere pe bieţii muncitori de atîtea nenorociri 
care se pot produce numai din pricina lăcomiei şi zgîr- 
ceniei irita D miniere? Zi, domnule Arghir, ce face? 
Încoronări ! Încoronări şi fotografii ! Are Alecu Porcu 
obrăznicia să-mi spună la Kerbală în birou că după 
raportul comisiei de lichidare a depozitelor statului, 
țara ar fi pierdut de pe urma guvernării noastre trei 
miliarde... « Numai de incendii v-aţi ţinut, numai de 
incendii !» zice el. Dar şi eu i-am răspuns: « Nu-i nimic ! 
Avem şi noi socoteala cît a plătit țara serviciile dumnea- 
voastră de aprovizionare din 1914 şi pînă acum. Ca să 
nu mai vorbesc de isprăvile dumneavoastră de acum, 
de fraudele de la industrie, de fraudele de la direcția 
petrolului, de fraudele cu contingentarea vitelor, de 
exploziile dumneavoastră, de incendiile dumneavoastră, 
de falimentele dumneavoastră, de accidentele dumnea- 
voastră de cale ferată, de crimele, de dispariţiile, 
de sinuciderile care se petrec sub regimul dumnea- 
voastră»... 

« Opoziţie ingrată ! îşi zise Arghir. Te uiţi la Aureanu 
ăsta... gi ţi se face silă. După toate cîte le-a făcut, a 
mai avut obraz să spună, luna trecută, la Roman, la 
alegerile parţiale: ,, Numele meu simbolizează cinstea, 
care se ridică împotriva gheșeftarismului gălăgios, min- 
cinos și neputincios al liberalilor !“ Parcă şi-a pierdut 
minţile, aşa de rău îl doare încoronarea.» 

— Şi ce aveţi de gînd să faceţi? îl întrebă Arghir 
pe Aureanu. 

— Să ne abţinem! răspunse Aureanu categoric. ii 
minte ce spunea Ionel cind eram noi la putere şi i se 
părea că actul ăsta istoric îl vom săvirşi noi? Că se 
abţine de la încoronare şi că o va declara neconstitu- 
ţională. Ei, uite, asta facem şi noi|... Neaţă a hotărît | 
Ne abţinem de la încoronare şi o declarăm neconsti- 
tuţională ! 

— Asta o facem şi noi, zise Bagradian. 

— Şi Dacu? întrebă Arghir. 

— Şi Dacul 

— Şi Jugănara? 

— Şi Jugănaru! Jugănaru tratează fuziunea cu 
Neaţă ! 

— Şi vreţi să lipsiţi încoronarea de prezența voastră ? 
întrebă Arghir, pe care această lipsă nu putea decît 
să-l bucure. 

— Trebuie ! făcu Aureanu. Ne-o cere demnitatea 
ţării... Ne-o cere demnitatea partidului... 

Şi Aureanu ar mai fi putut vorbi despre demnitatea 
partidului cel puţin încă o oră, dacă Arghir n-ar fi avut 
curajul să-i spună: 

— Mă ierţi, dar trebuie să fiu la prînz la palat şi 
se face tîrziu... După masă, dacă vrei, continuăm... 

În curtea palatului, Arghir îl întîlni pe Ciubuc-Bey 
care cobora din maşină. 

— Ce faci, domnule profesor? Era cît pe ce să avem 
plăcerea să luăm masa împreună cu Neaţă ! 

Arghir rămase înțepenit locului: 

— Cu Neaţă? 

Şi află din gura lui Ciubuc- -Bey ce s-a întîmplat. 
Încă alaltăieri seara — probabil după discuția cu Vintilă 
— Ionel l-a trimis pe generalul Crețu la Neaţă. Creţu 
nu e numai prieten din copilărie cu Neaţă, dar e și sin- 
gurul general cu care Neaţă nu s-a certat niciodată. 

— Neaţă dragă — i-a. zis Creţu — vin din partea 
reginei. Trebuie să știi că la palat toată lumea te iubeşte. .. 
Regele și regina ştiu: cît îți datorează țara. Dacă nu erai 
tu, țara ar mai fi fost şi 'azi în haos. Regele zice că ai 
făcut anul trecut ordine în ţară cu o măiestrie de care 
e capabil numai un adevărat mare om politic... 

— A spus asta regele? a întrebat Neaţă cu un uşor 
tremolo în glas. k 

— Şi regele și regina! i-a precizat Creţu. De asta 
amîndoi se întreabă, de çe, dintr-o dată, nu mai calci 
pe la palat?... « Cum se 'poate, mi-a zis regina azi- 
dimineaţă, ca un om care trebuie să formeze viitorul 
guvern să ne ocolească?» 

Generalul Neaţă, care rămăsese pînă atunci în 
picioare, simţi nevoia să se aşeze. Creţu povestește 
că Neaţă aproape nici nu pitea să vorbească de emoție. 
Creţu, discret, s-a făcut că nu bagă de seamă şi l-a 
întrebat 'pe Neaţă: 

— Într-adevăr, frate dragă, ce-i cu tine? Te-a supărat 
cineva? O crezi pe regină capabilă să-ţi vrea 'ăul? 

— Ea? a protesțat Neaţă cu căldură. Ea —mie... 
răul ?... 

Se ridică hotărît şi-i spuse lui Creţu: 

— Spune regelui şi reginei că voi căuta să reiau 
relaţiile cu palatul în cel mai scurt timp! 

— Asta s-a întîmplat alaltăieri seara la ora zece! 
îşi continuă Ciubuc-Bey povestirea. Ieri pe la prînz, 
Neaţă a trimis-o pe Miţa la rege să-i comunice că parti- 
dul poporului va fi prezent la încoronare. 

— Eeei ! exclamă Arghir. Să ştii că-mi pare bine! 
Nu-l iubesc pe acest farsor sinistru, dar e un adevărat 
patriot. 

— Stai! Cum a plecat Miţa de la palat, Neaţă i-a 
trimis vorbă regelui prin madam Cekroppydis că va 
veni să-l vadă la Sinaia peste o zi-două... 

— Auzi, auzi ! făcu Arghir. S-a înfierbintat Neaţă. 

— Un moment, că încă nu ţi-am spus totul... 
Aseară, Neaţă a trimis-o pe Valentina să-i spună regelui 
că, dacă vrea, poate veni şi azi la palat... Şi ce m-am 
gîndit? Dacă dumneata vii la dejun, ce ar fi să vină 
şi el?... 

Se uită cu coada ochiului la Arghir şi comentă, pe 
un ton vesel: 

— Aşa am fi avut.la masă toată opoziţia în păr... 
Dar ne-am răzgîndit. Am îndirji pe Dacu şi pe ţărănişti 
şi mai rău. Așa că Neaţă va veni la masă deseară... 

Arghir, însă, avea anumite rezerve: 

— Şi poţi fi sigur de Neaţă? 

— Absolut sigur ! Gazeta lui de ieri ai citit-o? Se 
mai vede anunţul că « în curînd vor fi publicate memo- 
riile domnului general Neaţă asupra expediției sale de 
la Flămînda»?... Nu se mai vede. S-a isprăvit cu 
-Flămînda. Jugănaru a vrut să fie mai deștept decît noi. 
Nu merge, domnule profesor, nu merge. Neaţă e al 
nostru. l-au trecut toate supărările. Aşteaptă puterea. 

— Dar cum se face că mai adineauri Aureanu vărsa 
foc pe nări impotriva t încoronării, el, care e mîna dreaptă 
a lui Neaţă? 

Ciubuc-Bey își îndreptă deodată privirea în gol —şi 
răspunse în doi peri: 

— Aureanu! Lasă-l pe Aureanu!... Aureanu tre- 
buie să-şi facă datoria pînă la urmă! 

La masă, regina începu prin a vorbi despre nepoţelul 
ei, micuțul Mihai, copilul lui Carol. 

— O minune de băiat ! zise ea, cu mîndrie. 

Arghir găsi expresia de o ingeniozitate regală. Băiatul 
era, într-adevăr, o adevărată minune. Născut la gase 
luni după cununie — şi totuşi copilul trăieşte şi e, să 
nu-i fie de-deochi, zdravăn. O minune a naturii. Numai 
într-o familie de regi se pot întîmpla asemenea minuni. 

— Maiestate ! zise el. Din fiul unei mame ca regina 
noastră, ce copil poate să iasă dacă nu o minune? 

Regina îi zîmbi recunoscătoare: 

— Admir arta dumitale de a ocoli cuvîntul « bunică», 
domnule profesor ! Ar fi pentru mine o insultă, ce spui? 

Apoi, convorbirea lunecă spre noua aventură a lui 
Neaţă. 

— A ! Să vă povestesc ceva foarte nostim în legătură 
cu Neaţă! zise Ciubuc-Bey. Un fost inspector admi- 
nistrativ în Ardeal mi-a povestit ieri că sub Neaţă au 
funcționat patruzeci şi șapte de popi, şefi de poliţie... 

— Ooo ! se minună regele. 

— ... gi fiecare din ei a avut grijă să instituie o 
taxă specială asupra debitelor şi asupra caselor de 
toleranță. 

Amîndoi suveranii primiră cuvintele lui Ciubuc-Bey 
cu o veselie mai puţin discretă decît ar fi cerut 
protocolul. 

— Ooo ! exclamă regele, morfolindu-și cu vioiciune 
trabucul. Dar asta e formidabil! 

Arghir plecă ochii, jenat: 

— Formidabil ! Nici vorbă! Și popă și polițai! 

Regele nu înțelegea rezerva lui Arghir: 

— Dar înapoiat mai ești, domnule profesor ! Parcă 
ai trăi în evul mediu. Și dacă e popă, ce? Nu-i om? 
Dacă dumneata interzici unui popă să fie polițai, mîine 

poate să vină un polițai să-ţi interzică să porți barbă, 
pentru că nu ești popă! 

Arghir se înclină cît îi îngăduia masa, înspre rege: 

— Regele cel loial este și regele cel înţelept ! 

Ferdinand roși de plăcere şi zise: 

— Te-am recomandat lui Pilsudski pentru « Vulturul 
alb»... 

— Mă copleșiți, sire ! Și eu care voiam să vă exprim 
dorinţa ca lucrarea mea Istoria imperiului otoman să 
fie tradusă în grecește de Spiridon Lampros și tipărită 
de guvernul grec! 

— Se va. face, domnule profesor ! îl asigură, zîmbi- 
toare, Maria. Îmi iau eu răspunderea... 

Cînd veni, în sfîrşit, momentul să se discute pro- 
blemele încoronării, de la început se rosti cuvîntul 
« opoziţie». Neaţă a fost convins, dar Dacu și Jugănaru 
sînt intransigenţi. Arghir povesti suveranilor și lui 
Ciubuc-Bey discuția pe care o avusese dimineaţă cu 
Aureanu şi Bagradian. Cu Aureanu s-a isprăvit. O dată 
cu Neaţă, Aureanu nu mai intră în discuţie. Miine, 
Aureanu va reintra în ordine. Dar după cîte a înţeles 
Arghir din cele ce i-a spus Bagradian, locotenentul lui 
Jugănaru, ţărăniștii au de gînd să se agaţe de cele mai 
nevinovate pretexte spre a-și duce campania împotriva 
încoronării. În special țărăniștii par să fi pregătit un 
material enorm — sînt cuvintele lui Bagradian: «un 
material enorm» — în legătură cu muncitorii. Ţărăniştii 
vor să-i ajute pe muncitori... 

— E o latură oarecum vulnerabilă, sire ! zise Arghir 
către rege. După cîte se pare, în procesul din Dealul 
Spirei nu prea s-a putut dovedi vinovăția celor închiși. 

— E adevărat — zise regele — că judecarea socia- 
lişștilor a fost făcută neregulat. 

— Dar nici să-i fi achitat nu se putea! interveni 
Ciubuc-Bey. 

— Da, da, desigur... nici vorbă ! făcu regele. 

— Atita ne-ar mai fi lipsit! zise regina. Să-i achi- 
tăm... Orice achitare s-ar întoarce imediat împotriva 
noastră. 

— Totuși — făcu Arghir — în interesul tronului și 
dinastiei, un act de clemenţă regală ar fi binevenit. 

— Ce anume? întrebă regele. Graţierea? Mă tem 
să nu știrbesc prestigiul curților marţiale. Şi-apoi, comu- 
niștii graţiaţi ar întări comunismul. 

— Nu ştiu cine sugera să li se ia o declaraţie! zise 
Arghir. 

— În ce sens declaraţie? întrebă regina. 

— Că nu vor mai face comunism! 

— Şi dacă vor cădea în recidivă? 

— Dacă vor cădea în recidivă — zise Arghir — avem 
destule mijloace după aceea să-i împiedicăm să mai 
cadă în altă recidivă. 

Și cu grija să fie bine înţeles: 

— Pe noi he interesează în acest moment încoro- 
narea. Şi pentru încoronare trebuie să facem oarecare 
sacrificii. După aceea... 

Regele se uită uimit la Arghir: , 

— Domnule profesor, n-aş fi bănuit niciodată că 


ai un simț politic atît de realist. După aceea... Desigur, 
după aceea, avem timp... Dumneata ce spui, dragă 
Radule? 


— N-ar fi rău ca maiestatea voastră să-și arate 
bunăvoința faţă de muncitori. De eliberat pe cei mai 
mulți dintre ei va trebui să-i eliberăm, în tot cazul. 
Probe în contra lor nu avem. Și prea s-a făcut gălăgie 
în jurul lor pretutindeni. De ce dar să pu preîntîmpinăm 
inevitabilul, cu o iniţiativă înţeleaptă? Un gest de 
mărinimie, pornit de la palat, ar fi o lovitură grea pentru 
opoziţie. Nu e bine să-i lăsăm pe ţărănişti să agite chestia 
muncitorească, în special acum, cînd muncitorimea este 
în orice caz agitată. Încoronarea trebuie să se facă în 
linişte, sire ! 

Regele îşi goli iute păhărelul, îl puse pe masă și 
începu să-i învirte piciorușul între două degete, medi- 
tativ: 

— Să ne gîndim, să ne gîndim! mormăi el. 

Deodată îşi ridică ochii spre Arghir: 

— Domnule profesor, ţii minte cum ne-ai ajutat 
la Iași cu manifestele dumitale adresate soldaţilor ruși ? 

— Sire, cum aș putea uita singurele momente de 
bucurie pe care mi le rezervă destinul în viaţă: acelea 
de a servi tronul şi dinastia? 

— Nimeni dintre noi nu se îndoiește de devotamentul 
dumitale, domnule profesor ! îl asigură Maria, amabilă. 

— Sînt fericit, maiestate ! îi răspunse Arghir. 

Şi către Ferdinand: 

— Sire, aştept! 

— 'Ți-aş face o propunere ! zise regele. Ce-ar fi ca 
dumneata să vorbeşti muncitorilor și acuma? 

— Eu? făcu Arghir surprins. . 

— Da, dumneata ! strigă entuziasmată regina. Ideea 
lui Nando e admirabilă. Eşti singurul om politic care 
ar putea vorbi muncitorilor în numele nostru ! Te rog 
să accepţi! 

— Accept ! răspunse Arghir, emoţionat. Chiar de 
mîine voi începe să scriu o serie de articole adresate 
muncitorilor. . . 

— Nu așa ! îl întrerupse Ciubuc-Bey, energic. 

Mai mult nu-i trebui lui Arghir să priceapă că propu- 
nerea ce i se făcea de a vorbi muncitorilor nu era o 
idee ieșită spontan aici, la masă, din capul lui Ferdinand, 
ci pornea de la Ciubuc-Bey, care probabil o dezbătuse 
din timp cu Ionel. 

— Dar cum altfel? întrebă Arghir, mirat. 

— Să le vorbeşti personal ! îi răspunse Ciubuc-Bey. 
Articolele se scriu, dar nu ştii niciodată în mîna cui 
încap. În tot cazul, nu poţi garanta că sînt citite și mai 
cu seamă înţelese de cei cărora le adresezi... O discuţie 
directă e altceva. Cred că munca dumitale ar putea fi 
eficace numai dacă ai sta de vorbă cu ei şi ai încerca să-i 
convingi că ar fi mult mai bine și pentru ei și pentru 
ţară dacă s-ar cuminţi! 

Regele găsi că Ciubuc-Bey are dreptate: 

— Foarte bine, foarte bine ! zise el. 

Argbhir în principiu nu se împotrivea, dar în practică 
era dezorientat. 

— Sire, sînt şi eu de aceeași părere. Dar personal, 
nu cunosc pe muncitorii aceştia. 

— Nu-i nimic ! îl linişti Ciubuc-Bey. Poţi face cunoș- 
tinţă cu ei chiar mîine. 

— Unde? 

La Jilava! 

O lumină ştearsă, diluată în fumul des de tutun, scotea 
parcă şi mai în relief umbrele fără formă, înghesuite una 
în alta, în jurul cuiva care nu se vedea, dar care vorbea: 

— Guvernul a crezut, dar s-a înșelat. Își închipuiau 
dumnealor că dacă închid pe cîţiva dintre noi, închid 
şi partidul. Acu s-au lămurit. Teroarea n-a putut împie- 
dica Partidul Comunist să-și țină săptămîna trecută 
cel de al doilea congres. 

— Unde? întrebă cineva din grup. 

— La Ploieşti. 

— Eşti sigur? 

— Mi s-au strecurat azi și rezoluţiile. 

Umbrele se strînseră și mai mult în jurul celui care 
vorbea. 

— Să le auzim ! şopti un glas. 

— Cred că acuma nu-i bine ! Mai dă gardianul peste noi. 

— Stau eu la ușă și trag cu urechea ! interveni un 
al treilea care se și ridică de pe locul lui. 

— Bine, Hrișcă ! Dar fii cu băgare de seamă! 

—. Sînt ! răspunse Hrișcă, scurt. 

Cîteva clipe domni o tăcere adîncă, după care se 
ridică din nou glasul celui din mijlocul grupului: 

— Nu vă citesc totul! Asta o s-o facem deseară. 
Deocamdată ascultați punctul 15 din rezoluţia cu privire 
la situaţia din ţară: 


« Partidul Comunist din Rominia, constatind că toate celelalte 
partide politice găsesc singurul mijloc de a prelungi starea de azi 
prin mărirea exploatării muncitorimii de la oraşe şi sate, ceea ce 
ar aduce degenerarea completă a poporului, constatind că — ceva mai 
mult — acele partide sint gata să vindă şi singele poporului către stă- 
pinul economic şi politic al țării — imperialismul Antantei —, consta- 
tind că refacerea producţiei şi dezvoltarea forțelor materiale de producţie 
ale ţării sînt imposibile fără eliberarea din dubla robie economică sub 
jugul capitalului antantist şi rominesc, fără desființarea forțelor brutale 
de opresiune — Siguranţa, jandarmeria, poliția, armata permanentă, 
birocraţia, eliberarea a sute de mii de braţe pentru munca productivă 
— fără ridicarea stării materiale şi morale a maselor muncitoare, fără 
colaborarea frățească cu toate popoarele şi îndeosebi cu popoarele din 

țările balcano-dunărene, care încă înainte de război formau un tot 
economic, fără socializarea mijloacelor de producţie şi organizarea 
producţiei după un plan general, cu sforțările tuturor, cheamă pe 
toți cei care muncesc sub steagul proletar, îi cheamă la luptă... pentru 
înfăptuirea socialismului... Ca cerinţe imediate...» 


În clipa aceasta, Hrișcă făcu un gest desperat către 
grup: 

— Ssst |... Vine!... 

Şi numaidecît ușa se deschise, pentru ca gardianul 
să împingă pe cineva de spate în încăpere. Noul venit 
făcu un pas înainte, dar rămase pironit locului, pierdut 
în pîcla groasă care-l înconjura. Brusc, cel care citise, 
schimbă vorba: 

— Mai zilele trecute, domnii deputaţi s-au apucat 
să discute legea comercializării. Și s-au luat la ceartă 
între ei. Domnul Griguţă Arţag l-a apucat de gît pe 
domnul Tomulescu și i-a tras o palmă. Dar domnul 
Tomulescu s-a zbătut atîta în mîinile domnului Griguţă 
Arţag, încît amîndoi au lunecat pe parchetul dat cu 
ceară. Şi abia jos, acolo, pe parchet, au început să se 
burdușească în lege. A sărit atunci domnul Ianculescu, 
unul din chestorii Camerei, să-i despartă și a alunecat 
şi dumnealui pe parchet și s-a apucat să se tăvălească 
şi el cu ceilalți doi domni. Un al patrulea domn, domnul 
Lupescu, dacă a văzut că stă treaba așa, a sărit şi el 
să-i despartă pe colegii de pe jos, dar a alunecat săracul 
şi el pe parchet. Și au sărit și domnul Mitescu, şi domnul 
Isopescu, şi domnul Nicolescu, și Ionescu, şi Popescu, 
şi Vasilescu și toţi au lunecat și toţi s-au întins cît erau 
de lungi pe parchet. Și așa au ţinut ședință jos, acolo, 
culcaţi pe parchet, fiecare cu mîna în chica și în cravata 
celuilalt, chipurile să se ajute unul pe altul să se ridice. 
Şi, în sfîrşit, cînd au izbutit să stea din nou pe picioare, 
cel dintîi a luat cuvîntul domnul Tomulescu și a ţinut 
un discurs... Firește, despre democraţie! Fără demo- 
crație dumnealor nu pot trăi. Dacă fiecare dintre noi 
şi-ar da seama cîte parale costă trăncăneala asta a lor 
în Parlament, despre democraţie... 

Noul venit tresări și se aplecă să vadă mai bine. 
“Privi cu încordare și în ceața cu care începuse a se obișnui 

încercă să deslugească şi chipul celui care vorbise. Dar 
nu izbuti pentru că omul, așa cum şedea în mijlocul 
celorlalți, nu putea fi văzut. Totuşi, noul venit, cît 
nu-l yenen îl simtea. El e!... Nu se poate. E sigur că 
el e! Şi, fără să mai stea la îndoială, strigă: 

— Nene Crișan ! 

Crișan se îndreptă de spate și abia acum îl văzu 
pe noul venit. 

— Marine ! strigă el, uimit. Marin al lui Vardă ! Ce 
faci, măi băiete, aici?... Ori te-ai stricat şi tu? 

Crişan făcu loc lui Marin lîngă el. 

— Ei, ia spune, cum de-ai nimerit printre noi? 

Fericit că se află lîngă Crișan, Marin găsi cu greu 
cuvintele cu care să-i poată răspunde: 

— Păi, să vezi, nene Crişan, că a dat beleaua peste 
mine. ii minte... acu: doi ani... mă duceam la soru- 
mea... 

— Ştiu ! Te lăudai că e slujnică la unu Mărunţelu. . 

— Aşa! Și m-a trimis Mărunţelu ăsta să mă. bag 
servitor la un boier mare... unu "Gogu Elefterie... Şi 
m-a luat, aşa din senin, la bătaie și m-a scos bolşevic, 
pentru că nu l-am lăsat să dea în mine. Şi, din iarna 
trecută, numai în bătaie o duc. 

Şi, îmboldit de cei dimprejur, Marin povesti cu 
de-amănuntul cum şi de la cine a mîncat bătaie îri aste 
opt luni din urmă, pînă a ajuns aici la Jilava. Întîia 
oară a fost bătut 'la Prefectură, chiar sub ochii pre- 
fectului. 

— L-a rugat domnu profesor să aibă grijă de mine. 
amz zicea prefectul, cînd dădeau ăia în mine. i 

m mare, stăpin-tu! zise unul dintre deținuți: 

— Păi numai de dragul lui m-au ţinut cîteva săptă- 
mini în beci... de unde mă scoteau de cîte două-trei 
ori pe zi să mă bată... Cică mă cercetau. 

După aceea Prefectura l-a trimis pe Marin la Sigu- 
ranţă. Aici l-au «cercetat» vreo două luni, că pînă şi 
dpetorul a cerut să fie scutit de « cercetare» cîteva zile. 
Într-o zi, s-a văzut cărat de la Siguranţă înapoi la 
Prefectură: 

— Mă cere prefectul! Așa mi s-a spus! La început 
Siguranţa n-a vrut să mă dea. Zicea că-s al ei. Da pre- 

fectul a făcut gălăgie că sînt al Prefecturii, pentru că 
Gogu Elefterie a reclamat că i-am furat un ceasornic... 
Cînd am ajuns la Prefectură şi am fost adus în faţa 
prefectului să mă cerceteze, am aflat ce e cu ceasornicul 
ăsta: Gogu Elefterie, care era prieten bun cu prefectul, 
voia să vadă cu ochii lui cum sînt bătut... Şi i-a făcut 
prefectul plăcerea !... Mă băteau, urlam — și lui îi 
sticleau ochii de bucurie... Și iar mă băteau, doar-doar: 
m-oi îndupleca să iscălesc o hirtie pe care mi-o tot virau 
în ochi. 

— Ce hirtie? 

— Că am furat ceasornicul conului Gogu! 

— Şi ai iscălit-o? 

— Cum era să iscălesc, nene Crișan? făcu jignit 
Marin. 

— Bun ! zise Crișan. Și mai departe? 

— Asta-i tot! M-au ţinut cît m-au ţinut şi m-au 
trimis acum aici, ca bolşevic. 

— Dar bătaia te-a mai limpezit nițeluș? întrebă: 
Crişan. 

— M-a limpezit cu totul, nene Crișan. Eram eu 
supărat pe stăpîn... și nu știam bine de ce. Dar în: 
lunile astea din urmă am învăţat la Prefectură şi Sigu- 
ranţă atîtea cîte cred că nu poţi avin o viață întreagă. 

— Numai să nu uiţi ce-ai învățat ! făcu unul. 

Marin ridică ochii la cel care-i vorbise şi întoarse 
îndată capul fără să-i răspundă. 
` — Aha? făcu deţinutul. Te-ai supărat. Prea ești 
supărăcios dumneata !.. . Mai bine spune-mi cum te 
cheamă! ` / 

Marin îşi dădea seama că aici supărarea.n-are nici 
un 'rost, și-i răspunse: 

" — Marin Vardă ! ” 

— Zi aşa ! făcu celălalt și, întinzîndu-i mîna, adăugă: 
Şi pe mine Hrișcă! 

—-Şi pe mine Trifănescu ! g 

— Pavliceanu ! 

— Cojocaru ! 

— Körner! 

— Panait ! 

La urmă, dindărătul celorlalți se desprinse din 
umbră o mogildeaţă pe care Marin nici n-o băgase în 
seamă pînă atunci: 

— Eu sînt Andrei! Andrei Pîrvan ! Ucenic tipograf. 
Luna trecută am împlinit şaisprezece ani. 

Şi, vesel, către Crişan: 

— Este, nene Crișan? 

Crișan confirmă: 

— Cum să nu fie, dacă zici tu ! 

Marin nu pricepea: 

— Ce caută un copil aici? 

Andrei se burzului: 

— Nu sînt copil. Sînt şi eu grevist ca ăi mari. Sînt 
ucenicul lui nenea Crișan. 

— Şi cum ai ajuns aici? 

Crișan răspunse pentru băiat; 

— A venit comisarul în ajunul grevei la atelier să 
mă caute și Andrei a sărit la el cu o cutie de cerneală: 
« Să nu te atingi de nenea Crișan, că te umplu de cer- 
neală de sus pînă jos!» 

Marin Vardă, care într-adevăr învățase ceva: în 
beciurile Prefecturii şi ale Siguranţei, nu se mai miră: 

— Acuma înţeleg ! 

— Da! zise Crișan. Nu-i greu de înţeles. Andrei 
s-a făcut vinovat de insultă adusă autorităților în 
timpul grevei. 

Şi bătîndu-l peste umăr pe Andrei: 

— Grevist, ca oricare altul! 

— Şi bătut ca oricare altul! zise Trifănescu. 

— De bătaie nu mă tem ! sări mîndru Andrei. M-a 
învăţat cu ea nea Mitică! 

Zăvorul de la ușă scrîșni şi în prag apăru însuși 
ofițerul de serviciu care strigă: 

— Toată lumea la muncă, pe cîmp, să adune oase 
şi fulgi... Crişan, Pavliceanu, Trifănescu, la cance- 
larie la domnu comandant... Marin Vardă la latrine ! 

Marin se smuci din grămadă, gata să spună. ceva, 
dar Pavliceanu îl reținu de braţ și-i şopti: 

— Las-o încurcată ! 

Pe culoar, Trifănescu îi spuse lui Pavliceanu și lui 


Crișan: 

— Om mare domnul Gogu Elefterie, dacă ăștia 
mi-l trimit pe Marin chiar.din prima zi la latrine ! 


* 


În cancelarie, cei trei deţinuţi îl găsiră pe maiorul 
Chireanu, comandantul închisorii, în picioare, gesti- 
culînd şi discutind foarte aprins cu un domn care şedea 
pe un scaun în fața biroului, cu spatele spre ușă. 

— A, uite-i pe « amicii» ! îi îi întimpină maiorul, voios, 
ca pe nişte adevăraţi şi mult doriţi amici, cînd îi văzu. 
Domnule profesor, vă recomand pe cei mai îndărătnici 
dintre pensionarii mei, dar şi cei mai... 

Nu mai spuse cuvîntul, ci îl înlocui cu un gest admi- 
rativ, cu degetul la frunte. Domnul de pe scaun se întoarse 
— şi maiorul se bucură citind surpriza pe chipul celor 
trei deţinuţi. Pe deplin satisfăcut că punerea în scenă 
a reușit, maiorul îi spuse: 

— Cred că-l cunoaşteţi pe domnul profesor Arghir. . 
Marele nostru profesor Arghir... care a binevoit să 
vină printre noi, cu gîndul să vă vorbească. Aveţi ceva 
împotrivă ? 

Crişan lovi ugor cu cotul pe Pavliceanu, care stătea 
lîngă el, şi răspunse: 

— N-avem nimic împotrivă, dar nu sîntem pregătiți. 

Pavliceanu, strungar ceferist, care fusese aduș la 
Jilava cu doi ani în urmă, o dată cu Crişan, confirmă: 

— Trebuia să ni se spună mai din vreme ! 

— Aha! exclamă Chireanu, care-şi păstra voioşia. 

Şi către Arghir: 

— Ce vă spuneam, domnule profesor? Încăpățînați ! 
Cit le vorbesc: Măi, oameni buni, fiți băieți de înțeles, 
că o să vă meargă bine la toți... degeaba !... Lor le 
place să-şi piardă vremea aici... 

Profesorul ridică discret palma dreaptă spre maior, 
ca să-i dea a înțelege că nu mai e nevoie să continue. 

— Am înțeles ! zise el. Dacă nu te superi, lasă-mă 
să le vorbesc! 

— Poftim, domnule profesor ! Poate aveţi mai mult 
noroc dumneavoastră ! 

Modest, Arghir zise: i, 

— Să încerc! . 

Își trase scaunul puţin îndărăt, ca să aibă o perspec- 
tivă mulțimitoare asupra deţinuţilor şi începu să le 
vorbească în cuvinte frumos Hanie ca de la catedră, 
spre a fi înțeles: ' 

— De' mult țineam să-mi lămuresc o idee care mă 
preocupă: Ce se cheamă, în definitiv, « a lucra», « lucru» 
şi «lucrător»?... E o problemă foarte interesantă. 
Dumneavoastră ce credeţi? i 

— Mai e vorbă! făcu Trifănescu. Dar răspunsul 
presupun. că-l puteți găsi și-n dicționare. 

Profesorul păru afectat că nu este înțeles: 

— A, nu! Eu nu caut o explicație etimologică. Ag 
vrea să știu precis ce sens au cuvintele acestea din punct 
de vedere social şi politic. | 

— Şi tocmai la noi v-aţi găsit ! se miră Crişan, care 
se întreba ce caută ăsta. pe la Jilava. 

— Ba tocmai la dumneavoastră ! îi răspunse Arghir. 
Sînteţi, după cîte mi se spune, niște oameni mai luminaţi, 
deci trebuie să cunoaşteţi bine „problemele acestea ! 

Şi se întoarse, cu scaun cu tot, spre comandantul 
înichisorii: 

— Nu le-ai spus nimic, domnule alori 

„— N-am avut cînd, domnule profesor. Dar le-o pot 
spune acum. 

Şi părăsind pentru cîteva clipe atitudinea detașată 
cu care asculta conversaţia, se adresă deţinuţilor pe 
un ton solemn: 

— Maiestatea sa regele, în marea sa bunătate, va 
acorda zilele acestea o largă amnistie pentru ii md 
politici. | 

— Maiestatea sa regele — adăugă profesorul Arghir 
— nu vrea să vadă în închisori oameni nevinovați, care, 
poate, au greşit, dar au fost însuflețiți de ginduri curate. 
Maiestatea sa regele vrea ca în ţară să domnească o 
armonie cît mai deplină între cetăţeni — și nu are decît 
o singură dorinţă: ca cei mai buni dintre noi să-i înveţe 
pe ceilalţi cît de necesară este, în interesul tuturora, 
o asemenea. armonie. Aţi înţeles? 


146 


Deţinuţii au înţeles. Domnul profesor Arghir venea 
să le ceară, în schimbuț eliberării, nu anumite. explicaţii, 
ci anumite servicii, 

— "Am înțeles, zise 'Trifănescu. Dar nu vedem .ce 
legătură are această amnistie cu obiectul vizitei dumnea- 
voastră. 

— Ba are o. mare “legătură; răspunse Arghir. Făgă- 
duiala maiestăţii sale va fi împlinită, aşa că mă adresez 
dumneavoastră ca unor oameni liberi. Să uităm trecutul 
și să ne dăm mîna pentru o conlucrare sinceră în interesul 
poporului. De asta am venit aici. Să stăm de vorbă ca 
între oameni care iubesc cu adevărat poporul acesta şi 
să.ne punem de acord asupra unor probleme care pînă 
acum au fost pricina tuturor neînțelegerilor. 

— Prin urmare — făcu Trifănescu — după cîte înţe- 
leg, domnul profesor n-a venit aici să-l lămurim noi pe 
dumnealui, ci să ne lămurească dumnealui pe noi! 

— Să he lămurim unul pe altul! răspunse Arghir. 

— Mă rog ! zise, Pavliceanu, cu un gest de resemnare 
complezentă. 

Fără să se supere, Arghir se grăbi să reînnoade 
firul discuţiei în jurul problemelor muncii. i 

— Ziceam, aşadar, că aș vrea să ştiu ce înseamnă 
azi... subliniez: azi... «a lucra» şi «lucrător»... Eu, 
'de cîte ori aud cuvintele acestea, îmi aduc aminte de 
zilele copilăriei şi tinereţii mele. Pe vremea mea încă 
nu se alcătuiseră asociaţii şi grupări politice al căror 
scop să fie unul singur: să pună sare pe rană și prin 
aceasta să întețească suferinţele. . 

— Mă iertaţi, domnule profesor, îl întrerupse Cri- 
şan. Dumneavoastră afirmaţi. că « asociaţiile» acestea 
ar turna sare pe rană. Ce rană, domnule profesor? 

Puțin stînjenit de întreruperi, Arghir îşi îndreptă 
ochii spre maior, ca şi cum i-ar fr cerut ajutor. Dar 
maiorul, foarte grav în acest : moment, răsfoia niște 
cărți, îngrămădite în faţa lui. 

— Rana la care mă gindesc — răspunse Arghir — 
este ideea ce şi-o face luprătorul că ar fi urmărit și chinuit 
de niște qameni răi, pe care el nu-i cunoaşte personal, dar 
care alcătuiesc toţi o clasă de la sine apăsătoare, cu 
toate că printre ei s-ar găsi și mulţi oameni buni. Și 

asociaţiile astea învaţă pe muncitori că trebuie să zdro- 
bească această clasă, chiar dacă ar trebui să-şi bată joc 
de înseşi roadele ce se cîștigă prin asociaţia dintre lucrul 
lucrătorului şi capitalul capitalistului. . . 

— Cine cîştigă roadele astea, domnule profesor? 
întrebă Trifănescu: 

— Țeara ! 

Cuvîntul îl cutremură pe maior. 

— Minunat, domnule profesor, minunat! făcu el 
vibrînd de o emoție profund patriotică. Așa poate vorbi 
numai un mare romîn ca dumneavoastră ! 

Dar numaidecit se lasă din nou răpit de cărţile de 
pe masă. 

— Domnule profesor ! zise Crișan. După cîte înţeleg, 
vreţi să ne faceţi să credem că pe vremea copilăriei 
dumneavoastră «rana» nu exista, pentru că nu exis- 
tau « asociaţiile» care să toarne sare pe ea. E ca și cum. 
aş spune că pe vremea copilăriei dumneavoastră nu 
exista durere de cap, întrucît nu existau încă pirami- 
doanele. Cred că vă înșelaţi, domnule profesor. Durerea 
de cap exista și lumea încerca să o combată cu tot felul 
de leacuri. Ceea ce s-a schimbat într-adevăr, radical... 
şi aici aveţi dreptate, domnule profesor... este metoda 
de combatere a răului. În trecut, mase de obijduiţi se 
strîngeau laolaltă, în mod vremelnic, ca să răpună pe 
cîte un exploatator — dar nicidecum exploatarea. Astăzi 
însă, în fruntea maselor se găseşte Partidul Comunist, 
sau « asociația» cum îi spuneţi. dumneavoastră. Şi par- 
tidul nostru comunist, compus din elemente conştiente, 
organizate și disciplinate, nu mai are un caracter vre- 
melnic, ci unul permanent — şi-i învaţă pe cei asupriţi 
să zdrobească nu pur şi simplu pe exploatatori, ci însăși 
exploatarea, adică să înlăture nu numai rana, dar şi 
pricina rănii. 

Maiorul căută să prindă privirea lui Arghir ca să-i 
ceară din nou scuze pentru obrăznicia acestui deținut 
şi-i spuse: 

— Domnule profesor, cred că v-aţi lămurit. 

— Da! făcu Arghir. Oamenii dumitale sînt încă 

Se ridică şi cu un ultim efort paşnic se adresă deţi- 
nuţilor: , 

— După mine este o singură regulă de viaţă pentru 
omul care trăiește cum trebuie: să-și petreacă harnic 
şi mulțumit anii care-i sînt lăsaţi aici pe pămînt şi să 
termine cu un zîmbet pe buze ceea ce fiecăruia din noi 
îi este dat să poată îndeplini, față cu puterile care nu 
în zadar i-au fost încredințate... . 

— Asta, domnule profesor, nu vă putem făgădui! 
răspunse Crişan. Să mai și zimbim după toate alea, 
o să ne vină cam greu. Totuşi, vă sîntem recunoscători 
că v-aţi obosit pînă aici, să ne convingeţi să renunțăm 
la partid și să crăpăm de mizerie cu un zîmbet pe buze. 

Maiorul nu mai ţinu seama de respectul ce-l datora 
musafirului său și răcni la deţinuţi: 

— Gata! Să n-aud o vorbă mai mult, că vă... 

Dar în: ultima clipă nu mai rosti cuvîntul care-i 
venea de la sine pe buze — și le arată ușa cu mîna. 

— Şi ăstora să le dăm drumul, domnule profesor? 
strigă desperat maiorul, cînd rămaseră singuri. 

Arghir, dimpotrivă, părea bine. dispus: 

— Ei și? Doar le cunoşti adresa! 

Oricine ar fi urmărit în zilele acelea activitatea 
înfrigurată a comisiei încoronării, ar fi înţeles că opo- 
ziția nu e proastă: știe ea de ce-i furioasă că încoro- 
narea n-a căzut în sarcina ei, ci în aceea a lui Ion 
Ion. Într-adevăr, problemele încoronării erau grele, 
dar, cu atît mai mult stimulau fantezia şi ambiția 
comisiei 'de a le rezolva în spiritul istoric cerut de 
moment. i 

— Trăim în veacul cinematografiei! a declarat ge- 
neralul Crețu, fost şef al misiunii militare la conferința 
de pace de la Paris și numit președinte al comisiei înco- 
ronării, încă sub Ntaţă. Trebuie sau nu trebuie să filmăm 

festivitățile încoronării, ca să lăsăm un document care 
să umple de mîndrie sufletele generaţiilor viitoare? 

— Trebuie ! răspunseră toți membrii comisiei. 

— Ce facem, practic? i 

— Trebuie să numim o comisie ! opină conu Alecu. 

— Cine se ocupă de acest lucru? 

— Eu! răspunse eonu Alecu. 

A doua problemă importantă a fost cea a invitațiilor. 

— Pe cine invităm? a întrebat Ionel. 

— Țara ! a răspuns Sarmală. . 

— Bună idee! a reflectat conu Alecu. Numai: să 
încapă toată țara asta în biserica lui Mihai Viteazu de 
la Alba-Iulia.. 

Muică îşi tugădui să  glumească pe seama lui 
Sarmală: / 

— Cită tară n-o să intre în biserica de la Alba-Iulia, 
o să încapă tocmai. bine în parcul Carol din capitală | 

Căci se hotărise ca solemnitatea încoronării să aibă 
loc la Alba-lulia, dar banchetul cel mare al încoronării 
să fie organizat în parcul Carol din București. Nevoia 
imperioașă de a invita toată țara şi lipsa de spaţiu sufi- 
cient în' parcul Carol, dădu loc la aprige dezbateri în 
sînul guvernului. Asupra unui lucru erau cu toţii înțeleşi: 
dacă nu poate fi invitată ţara întreagă, trebuie invitaţi 
reprezentanţii ei.. Dar cine reprezintă țara? Armata? 
Clerul? Banca Naţională ? Parlamentul? 

Conu Alecu. veni cu soluția: “ 

—' Domnii mei! Cînd zicem ţară, zicem țărani. Sîn- 
tem un popor de ţărani. Țara trebuie, deci, reprezentată 
de ţărani. 

Ionel prinse ideea în zbor și o dezvoltă: 

— Minunat ! Chemăm pe țărani” şi dăm la cap tără- 
niștilor ! E un moment unic să arătăm lumii că și, noi 
iubim pe țărani, nu numai Jugănaru ! 

Priicipiul era stabilit: țăranii. Dar cîţi țăran 

— Două mii de ţărani! t , 

— O sută de mii de țărani! 

— Domnilor, domnilor, vă rog! strigă Vintilă. Să 
nu improvizăm cifre. E o chestie gravă. Un moment 
istoric. Să nu ne jucăm. Trebuie să știm exact cîți ţărani 
pot încăpea în parcul Carol. 

În cele din urmă, se ajunse la un compromis: 

— Zece mii! 

— Zece mii ! Bun ! Acuma, care ţărani pot fi invitaţi? 

Era cea mai spinoasă problemă din toate: care ţărani? 

— Dar ia staţi, domnilor! veni tot conu Alecu cu 
soluţia. Văd că batem apa-n piuă şi mîncăm banii sta- 
tului de pomană. Ce mai încolo-ncoace! Invităm pe 
reprezentanţii fireşti ai ţăranilor. Pe primari ! 

Propunerea conului Alecu entuziasmă pe toți: 

— Bună idee ! Dacă țăranii sînt ţara, primarii țăra- 
nilor sînt caimacul țării... Să n-o mai lungim: toţi 
primarii rurali să fie invitaţi. 

— Toţi ! Dar cîți sînt toţi? 

Generalul Mărgulcanu era cel mai autorizat să răs- 

— Dacă vă spun! Zece mii! 

Cunoștea cifra din timpul alegerilor. 

Uimirea tuturor era nemărginită. Zece mii de locuri 
în parcul Carol... zece mii de primari rurali., Cum se 
potrivește ! Nemaipomenit ! ! 

— Să ştiţi că aici e degetul lui Dumnezeu ! zise 
conu Alecu, căruia-i plăcea uneori să se scalde în misti- 
cism. 

— Chestia e: ce dăm de mîncare oaspeților? întrebă 
Sarmală. 

— Stai să ne înțelegem! răspunse Vintilă. Care 
oaspeţi? Pentru că o să avem două categorii de oaspeţi: 
oaspeţii... în- sfîrşit, oaspeţi... și poporul... 

— Eu nu înţeleg! se supără conu Alecu. Adică altă 
treabă mai serioasă n-avem decît să ne amestecăm și 
în bucătăria încoronării? 

— Just ! zise Ionel. Și ce propui? 

— Să numim două comisii: una pentru banchetul 
oaspeţilor de la palat și alta pentru banchetul primarilor. 

— În ordine! Cine se însărcinează cu organizarea 
primei comisii ? 

— Eu! zise conu Alecu. 

— Bun! Cine se însărcinează cu a doua comisie? 

— Eu ! zise tot conu Alecu. 

— Foarte bine... Altceva? 

— Darurile ! făcu conu Alecu. 

— Ce daruri? 

— Propun ca primarii să plece acasă cu cîte o amin- 
tire de la încoronare ! Un vas. . . o farfurie. .. o ceşcuţă... 
ceva, în sfîrşit, care să le amintească de rege... de 
dinastie... de ţară... de noi! 

— În ordine ! zise Ionel. Numim o comisie a daruri- 
lor. Cine se însărcinează cu asta? 

— Bu! strigară toţi în cor. 

— Ba, pardon, eu! strigă conu Alecu. 

— Bun! Alecule, vezi de fă treabă bună. 

— Nici o grijă... Se va face! 

Comisiile luară ființă îndată. Prima comisie a filmu- 
lui încoronării fu compusă din conu Alecu. Imediat 
ce se constitui în comisie, conu Alecu chemă la el pe 
toți reprezentanţii caselor de filme străine — „precum şi 
firma de coloniale şi delicatese I. Bediţeanu și V. Ghia. 

— Vă rog să faceţi o ofertă pentru concesia filmului 
încoronării. 

Cei interesaţi îşi aduseră grabnic ofertele. 

— Lăsaţi-le aici ! Comisia le va studia şi vă va comu- 
nica rezultatul în cîteva zile. 

Conu Alecu, într-adevăr, studie cifrele cu atenție 
— care? cum? cine? și mai ales cît? — și chemă la el 
pe cei doi asociaţi ai firmei de coloniale și delicatese 
I. Bediţeanu şi V. Ghia: 

— Domnilor, întrucît oferta dumneavoastră este. cea 
mai avantajoasă, vi se acordă concesia filmului încoro- 
nării. 

La Capşa, afacerea avu un răsunet enorm. Singurul 
care nu rîdea era profesorul Drăgan. De altfel, Drăgan 
nu mai ridea încă din iarna trecută, cînd, după 
prăbuşirea lui Neaţă, a cerut reprimirea în partidul 
naţional-liberal și a fost refuzat. Acuma trata cu țără- 
niştii şi găsea liberalilor numai cusururi. De asta, găsi 
cusur și concesiei filmului, care-l indignă peste măsură: 

— Păi ce-i asta, domnilor? Unde trăim? În Congo? 
Ce caută niște negustori de măsline şi brînză într-o 
afacere de filme? 

Nectarie îl potoli: 

— Dar matale, coane, ce cauţi la catedra de litera- 
tură? A 

Prima comisie, cea a mesei pentru oâspeţii oaspeţi, 
fu alcătuită din conu Alecu președinte şi Mitică, antrep- 
renorul 'restaurantului Capşa. A doua comisie — cea 
pentru popor — din conu Alecu și nea Mitică, patro- 
nul: marelui local de coloniale, băuturi spirtoase și aperi- 
tive, cu atenansele ei:, restaurantul şi sambrurile pentru 
familii, din Piaţa de flori, « La Căpăţina de, Zahăr». 
În sfîrşit, o a treia comișie.fu alcătuită din conu Alecu 
şi domnul Mitică, directorul general al fabricii« Ceramica» 
de la Arad. A 

De 'obicei, şedinţele la care se punea în discuţie 
binele naţiei erau lungi, furtunoase şi fără concluzie. 
Cu conu Alecu lucrurile nu se mai prezentau așa. Conu 
Alecu era un om calm, jovial, stăpîn pe sine și cu oroare 
înnăscută pentru echivoc. Era clar în idei — şi nu se 
încurca în metafore ca să spună ce vrea. De aceea, gedin- 
tele cu conu Alecu, departe de a fi furtunoase,” erau 
teribil de fructuoase. 

—.Cu dumneavoastră, coane Alecule, ţi-e mai mare 
dragul să aranjezi treburile naţiei... Mai dă, romine... 
mai lasă, jupîne... şi am făcut trampa. Fără smecherii 
şi fără scandal.. 

Așa-i spuneau toţi cei care aveau de-a face cu el. 
Şi așa s-a întîmplat şi acum. . 

Lucrările primei comisii — cea a mesei pentru oas- 
peții oaspeți — nu reclamară mai mult de o singură 
şedinţă. Conu Alecu se cunoştea mai de mult cu Mitică, 
antreprenorul restaurantului Capşa — așa că dezbate- 
rile avură mai curînd un caracter amical. | 

' — Mitică frate — începu conu Alecu, în calitate de 
preşedinte al comisiei — uite despre ce este vorba: 
La încoronarea lui vodă trebuie crăpelniță pentru toţi 
mahării din corpul diplomatic şi pentru toți oaspeții 
de peste graniță. Am făcut socoteala: vor fi cincispre- 
zece mese a cite treizeci de persoane... La un loc vreo 
patru-cinci sute de guri... Ce dăm de mîncare la ăştia 
o mie de oameni?... l 

— Parcă ziceați patru-cinci sute, coane Alecule? 

— Patru-cinci sute pe puţin, frate Mitică. Dar mai 
bine să-ntreacă, decît să n-ajungă. Ce te faci dacă ne 
vin şi nişte oaspeți neașteptaţi ! Pune aşa cum zic eu: 
o mie... Ei, ce le dai de mîncare? 

— Ce- aţi vrea dumneavoastră, coane Alecule, să 
itaca? 

Conu Alecu îl mîngiie cu o privire: de om care ştie 
să preţuiască o. vorbă înțeleaptă: 

— Mă, frate Mitică, ești mai deștept decît pari.Păi 
cred și eu! Să mă gîndesc la ei? Dar eu ce sînt? Orfan? 
Hai, scoate plaivazul și fă-mi degrabă un meniu de 
să-i meargă vestea-n lume ! 

Domnul Mitică scoase plaivazul şi începui. 

— Zic, coane Alecule, să începem cu «huîtres 
d'Ostende»... | 

— Nu! Altceva |... 

:— Nişte « caviar-frais» ! 

— Mitică, lasă-mă-n pace! Mai vino şi tu cu ceva 
nou... Astea-s banale... Vrei să-i'tîmpești pe străini 
cu, de-alde astea?... 

Mitică își învîrti creionul: între dinți — pînă găsi: 

— Uitaţi-vă, coane Alecule! Zic aşa!... Să fie 
«x oeufs brouillés forestière» și dupa aid « esturgeon du 
Danube à la Parisienne»... 

— Bun! Aşa mai vii de acasă... Mai departe. . 

— Nişte « potage purée d'artichaut à la Madrilene». . 

— Nici să n-aud!... De la asta m-am ales cu o 
indigestie... de am crezut că m-a lovit holera... ! 

Mitică se scuză: 5 ae 

— Nu de la noi, coane Alecule... 

— Ba de la voi! Lasă!... Altceva... Altceva... 

În zece minute, masa a daspeţilor de Pâiegona întiia 
era alcătuită. T 

— Bine, Mitică. Şi acuma, cît? Ia scämia; Mitică.. 
Masa asta o dăm de pomană... Sînt străini şi nu-i 
putem pune pe ei să plătească. Lia noi din banii 
statului ! O mie două sute,de oameni. 

e— S-a înţeles, coane Alecule!,.. Ko) să fie cam la 
vreo două sute de lei de tacîm. 

— Ce-ai spus, Mitică ? Ori trebuie să- -ti speli e din 
banii statului ! - 

— În regulă, coane Alecule... O să fie trei sute 
de lei de tacîm. Mai mult, ştiţi... ar fii cam prea... 

Conu Alecu nu mai stărui: 

— Ai dreptate ! Rămiîne la trei sute de lei... Pune 
trei sute douăzeci, să nu fie o cifră chiar-chiar rotundă... 
Sare în ochi!... Și vii cu factura la mine! 

— Să trăiţi, coane Alecule... 

Lucrările celei de a doua comisii — cea a mesei 
pentru: popor — decurseră în aceeași atmosferă de 
armonie, pentru că și aici, membrii comisiei nu erau 
străini între ei. 

—' Mitică — începu conu Alecu ședința — e dara- 
velă mare !... Zece mii de mîncăi... zece mii de mîr- 
lani !... Şi trebuie tu să-i brănești!... Zece mii... 

— Poate să fie și o sută de mii, coane Alecule, că 
nu mă sperii... Sînt doar şi eu liberal şi înţeleg și eu 
durerile neamului. .. 

„— Bun)... Zi!... Ce propui? 

— Mai întîi şi întîi ţuică !... Țuică bătrînă cu măsline 
şi mezeluri variate de cea mai bună calitate... 

— Ciîtă ţuică și cîte măsline şi cîte mezeluri... Să 
auzim ! 

— Cite o cinzeacă de ţuică... Cincizeci de grame 
de măsline... şi cincizeci de grame mezeluri... 

— Adică o sută de grame de ţuică... o măslină... 
atita se dă la o ţuică... şi o felie de salam, că doar 
n-o să-i îndopi cu salam... 

— Firește; coane Alecule !... Nici eu n-am înţeles 
altfel... După aia, friptură de pulpă de vițel cu mură- 
turi în oţet... 

— Ce, ce, ce? Viţeeel?. . . Ce-i aia vițel, nea Mitică ?.. . 
Şi dacă o să le dai de vacă, o să se supere... 

— Ştiu eu? zise, cu un zîmbet șiret, nea Mitică, 
Nu-i cunosc. 

— Ba eu îi cunosc !... Pune friptură de vițel, dar le 
dai friptură de vacă... Sau, mai bine, berbec... Auzi, 
Mitică? Berbec ! Altceva? 

— Caşcaval ! 

— Bun! Scrie: caşcaval fin! Așa! Să scoatem 
ochii mîrlanilor... Ei, gata! Ce vrei să le mai dai? 

— Fructe, coane Alecule! Fructe variate... Mere, 
pere, prune |... Prune s-au făcut anul ăsta o grămadă !... 

— Foarte bine! Dă-le prune! Așa!... La cît se 
ridică un tacîm? 

— La douăzeci şi cinci de lei. 

— Ce-i cu dumneata, nea Mitică? Ai ajuns în anul 
morţii? Faci pomană? Douăzeci și cinci de lei?... 
Patruzeci de lei!... Dacă mirlanii vor să măniînce, 
n-au decît să plătească !... Patruzeci de lei... Nici un 
ban mai puţin. Și treci pe la mine cu socoteala. 

n şedinţa comisiei darurilor, după expozeul conului 
Alecu luă cuvîntul directorul fabricii « Ceramica», 
domnul Mitică. l 

— Iată ce vă propun, domnule ministru: să dăruiți 
oaspeților vasele în care li se va da de mîncare... 
Adică o ceașcă 'de ţuică din pămînt smălțuit, o cană 
de o jumătate de litru din pămînt smălțuit, cu insignele 
regale și data încoronării, două farfurii cu portretele 
suveranilor şi un ulcior de patru litri... În total zece 
mii de ceşti de ţuică, zece mii de căni, zece mii de ulcioare 
şi douăzeci de mii de farfurii... 

— Chiar zece şi zece și douăzeci... la țanc... bob 
numărat ?... Şi nu se mai sparge nimica? 

— Ba da, domnule ministru! făcu directorul, care 
părea a fi un băiat dezgheţat. Se mai sparge cîte una... 

— Ce cite una! făcu conu Alecu. Se sparge... ştii 
cum? Numai la mine în casă, unde oamenii știu cum 
să umble cu lucrurile astea fragile şi să vezi cît se 
sparge ! Nu-i zi să nu se spargă ceva ! Îţi vom comanda, 
prin urmare, cam de două ori pe atîta... plus paguba !... 
Pentru că, cu cît comanda e mai mare, cu atît se strică 
mai multe la- ambalaj, în drum, la despachetat... şi 
sînt sigur că dumneata n-o să suporţi paguba... și o 
să ne pui tot pe noi să plătim! 

— Cam aşa e domnule ministru! acceptă sugestia 
directorul fabricii « Ceramica». Cred că o să fie sparte 
destule... 

— Destule? Multe | 

— Sînt sigur! Îmi pare bine că dumneavoastră, 
domnule ministru, înţelegeţi. Aşa că, de îndată ce se 
întîmplă ceva, vin la dumneavoastră... E 

— Bun! :Acu, fireşte că nu-i nevoie ca fiecare 
mosafir să se care cu farfurii şi ulcioare ! Are și acasă! 
Şi dacă n-are, înseamnă că se' poate lipsi. Prin urmare, 
dumneata o să fabrici de fapt: zece mii de ceşti de ţuică, 
adică exact cit. ttebuie. Dar farfurii faci numai INA pre, 
zece mii, căni patru mii şi ulcioare două mii... Şi vii 
cu factura la mine... În regulă? 

— La ordin, domnüle ministru ! zise directorul, care 
băgă mîna în buzunar și scoase un teanc de bancnote pe 
care le puse în faţa conului Alecu. Să nu mi-o luaţi în 
nume de rău, domnule ministru, că vreau să subscriu şi: 
eu la fondurile asociaţiei dumpeavoastră pentru înzes- 
trarea orfanilor de război, f 

— $ ţi-o iau în nume de rău? zise conu Alecu. Măcar 
de-ar fi ‘toți aşa de isteţi ca dumneata ! 

Apoi apucă teancul de hirtii: i 

— Saftea să nu mai stea ! Cit ai aici?... 

— Cincizeci de mii! 

« — Bun!$i mai vino pe aici... Am oidee: să propun 
să se înzestreze armata cu căști de ceramică ! Ce spui? 

Directorul rîse: 

—. Întregi sau sparte? 

Rise și conu Alecu: . 

— Ce mai întrebi? Sparte gata ! Că-n cele din urmă, 
tot o să se spargă | 

După masă, conu Alecu depuse în faţa comisiei 
încoronării și a consiliului de miniștri rezultatul lu- 
crărilor: 

— Domnilor, am compus definitiv meniul iii 
cele cincisprezece mese ale corpului diplomatic. . 

“Și citi: 
—« Oeufs, brouilles forestière.. esturgeon. du 
Danube ă la Parisiene... sauce remoulade. . . Filet de 


boeuf Dauphine... Aspic de foie: gras en Belle-Vue... 
Salade de saison... Parfait praliné... ` gaufrettes... 
Corbeille de fruits... Truffes de crocolat... Bonbons- 
café... Fruits frais... Dragașani vieux. Dealu mare 
1907... Champagne "Capșa.. . Brut Rhein Extra... 
Liqueurs Cointreau...» 

Consiliul de miniștri aprobă: 


— Bya!... 

— Fireşte că masa va fi oferită de guvern, deci oaspeţii 
nu vor avea nimic de plătit! i 

— Atita ar mai lipsi!... Să mai punem pe străini 
să plătească ! i 

Conu Alecu raportă mai departe: 

— Masa primarilor se va compune din: ţuică bătrână 
cu măsline şi mezeluri variate de'cea mai bună calitate, 
friptură de vițel, garnisită cu murături în oţet, caşcaval 
fin, fructe variate şi cîte o jumătate de litru vin vechi. 

— Bun ! Mai bun nici nu se poate! 

— Patruzeci de lei, tacîmul ! lansă conu Alecu şi 
aşteptă. : 

Dar nimeni nici nu încerçă să facă vreo Bpigejiei 
Dimpotrivă ! 

— Patruzeci de lei? făcu Sarmală. Ai dracului mîr- 
lani! A dat norocul peste ei. Aş vrea să mi se dea şi 
mie o masă ca asta, cu patruzeci de lei. 

Conu Alecu îl privi mustrător: 

— O fi... dar nu uita, Sarmală dragă, că e un caz 
excepţional... Primarii sînt musafirii noştri. Nu ne 
putem purta cu ei ca niște porci ! 

Şi către ceilalţi: 

— Şi acuma, darurile. Fiecare primar va primi cîte 
o ceașcă de ţuică în ceramică, o pană de jumătate litru 
din pămînt smălțuit, cu insignele regale și data încoro- 
mării, două farfurii cu portretele suveranilor și un ulcior 
de patru litri... 

Se uită cu coada ochiului spre Ionel și lansă iar: 
„__— Costul:. treizeci de lei... Din cea mai bună 
ceramică... Fabrica de la Arad... Pentru treizeci de lei, 
fiecare primat va duce acasă o amintire de neuitat. 

— Asta e sigur ! reflectă Muică, ministrul de externe, 
care pînă atunci nu scosese un cuvint. 

Opoziția, atît de amărită şi furioasă în tot timpul 
pregătirilor de încoronare, avu, în ziua festivității, o 
satisfacție cu atit mai mare, cu cît era: mai neașteptată. 
Ocrotitorul regilor și stăpînul ploilor se arătă nespus de 
vitreg cu Ferdihand cel loial şi cu Maria cea frumoasă 


` 

şi stinse în torenţi de apă tot entuziasmul naţional 
pentru tron și dinastie, organizat cu atîta spirit de sacri- 
ficiu de către cel mai înţelept om politic al ţării — Ion Ion 
Viziru. În ziua încoronării, la Alba-Iulia ploua cu găleata. 
Dacu, Jugănaru, doctorul Bratu își dădură frîu liber 
bucuriei de a-l vedea pe Ionel necăjit. 

— Asta nu mai e încoronare ratată — strigară ei 
— ci încoronare plouată ! 

Regele, impresionat de cîtă apă dispune Cel-de-sus 
cînd vrea — și amărit că apa asta şi-a găsit s-o 
reverse toată, peste Alba-lulia, exact în ziua încoro- 
nării — zise cu un zîmbet trist Mariei, care stătea 
lîngă el: l 

— Unde sînt galogii mei! 

Aristotel, trimisul special. al ziarului Democratul 
romin la Alba-Iulia, care stătea în spatele regelui, auzi 
cuvîntul regal şi — tînăr de iniţiativă — alergă îndată 
la telefon. 

— Domnişoară, urgent Bucureştii !... Alo, Bucu- 
reștii... București... Fire-aţi ai dracului cu telefoanele 
voastre !... Bucureştii?... Democratul romin?... Cu 
secretariatul !...  Alo!... Domnul Agapie?... Ceva 
senzaţional !... Regele supărat că ţărăniștii nu participă 
la încoronare, l-a întrebat, pe un ton de reproș, pe 
Ionel: « Unde e poporul meu?»...Cînd s-a întîmplat? 
În momentul cînd trebuia să i se pună coroana pe cap: 
« Unde e poporul meu?» 

Acest cuvînt istoric al lui Ferdinand se înscrise de 
îndată în cronica familiei regale, alături de celălalt cuvînt 
istoric:« Asta-i muzica care-mi place !» rostit cu patruzeci 
şi cinci de ani în urmă de către Carol I, întemeietorul 
dinastiei romîne de Hohenzollern — şi făcu, fulgerător, 
circuitul întregii prese de opoziţie care-şi întitulă și-și 
încheie unanim comentariile cu aceleaşi cuvinte: 

« Regele în conflict cu primul său ministru. Zilele 
guvernului sînt numărate !» 


+ 
A doua zi, cortegiul istoric de la Bucureşti avu 
acelaşi mare succes acvatic ca şi solemnitatea de la 

Alba-Iulia. Arc de triumf, oameni, cai, care, costume — 
toate într-o lumină uniformă, cenușie, semilucioasă, 
murdară, fleșcăită, de cîrpă, contribuiră ca defilarea 
să se desfășoare în atmosfera lugubră în care este condus 
la groapă, noaptea, pe ascuns, în lumina sinistră a făcliilor, 
an mort de ciumă ori holeră. Natura ţinea cu opoziţia. 
Era o consolare — dar o consolare valabilă numai pînă 
in pragul palatului. Din prag, sub reflexele orbitoare ale 
-andelabrelor cu zeci de braţe și în căldura dulce a radia- 
toarelor, încoronarea era încoronare — și actul de la 
Alba-lulia își căpăta singura ei semnificaţie: Ionel a 
fost acela care a pus cununa de rege al Romîniei Mari 
pe fruntea lui Ferdinand cel loial și a prea frumoasei 
Maria. 

Banchetul încoronării se  desfășură într-o mare 
insufleţire patriotică. Tot ce avea ţara mai de seamă 
ca şefi politici și militari venise aici să aclame încă o 
dată perechea regală care, prin vitejia ei și a lor, a dus 
patria la. mărirea și bogăția de astăzi. Era Ionel, era 
Vintilă, era Muică, era Gherlescu, Minzescu, conu Alecu, 
Arghir, Ghiolman, Jean Tehaș, Panait Predescu — și 
generali ! Nenumăraţi generali! Cei mai mari generali 
ai țării. Generali căliți în polemici. Generali vestiți 
pentru cărţile și broşurile lor prin care se acuzau reciproc 
de dezastrul de la Silistra și Turtucaia. Generali glorioși 
pe frontul depozitelor de aprovizionare și al capturilor, 
Generali care au făcut războiul și, probabil, l-au cîștigat, 
pentru că n-ar fi acum atit de bine dispuși în uniformele 
lor scăldate în nasturi şi fireturi de aur. 

Cu un cap mai înalt decît toţi, se distingea prin 
umărul său strimb, înclinat spre stînga, ilustrul Ar- 
ghir. Așa cum trecea în zig-zag peste creștetul celor- 
lalți oaspeţi, îl puteai lua drept un naufragiat care se 
ineacă într-o mare agitată de freze, coafuri și chelii 
— şi care, obosit, renunță să mai înoate și e pe cale să 
dispară în apă. De fapt, Arghir tocmai acum mai puţin 
ca oricînd renunța să se menţină la suprafață. Chiar 
mai înainte cu o clipă a stat de vorbă cu regele și i-a 
spus că a încercat să se înţeleagă cu ardelenii — dar 
n-a reuşit. 

— Sire — i-a spus el regelui — Dacu nu e primejdios 
atît cît vrea, pe cît este. Nu e ipocrit pe cît vrea, pe cît 
este fără să vrea. E de o ipocrizie onestă. Cu omul 
ăsta nu se poate face nimic. 

Regele a ris: 

— Dar cu Jugănaru ce-ai făcut? 

— Sire, Jugănaru e un ţăran ! 

Regele şi-a mutat trabucul din colțul stîng în colțul 
drept al gurii şi a spus, deodată, foarte serios: ; 

: u nu știu exact: Jugănaru este şef al țăranilor, 
sau “al 'tărăniștilor ? 

— Nu știu ce este, sire, ştiu însă că e bolşevic. Flutură 
drapelul revoluției şi are fonduri imense. De unde, sire, 
de unde? 

— Te îndoiești de patriotismul lui? 

— De cînd l-a luat pe Sorcoveanu în: partid, nu 
mai cred în patriotismul lui. 

— Cu Sorcoveanu mă tem că greşeşti, domnule 
profesor ! Știu că 'cel puţin faţă de coroană, Sarcoveanu 
a fost corect. Dacă în timpul războiului a fost, contra 
mea, 'n-a vrut, totuși, să mă înlocuiască. 

Arghir nu uită că stă de vorbă cu regele, dar ochii 
lui oglindeau amărăciunea și indignarea: 

— Maiestatea voastră se înșeală !... În memoriul 
pe care l-a trimis la Berlin în 1917, Sorcoveanu a cerut 
o dinastie austriacă. 

Regele a căzut pe gînduri: ă 

—'Asta n-am ştiut ! a murmurat el.” da 

Dar își reveni îndată: 

— Cu Neaţă cum stai? 

Întrebarea zgîndări rana: proaspăt deschisă a lui 
Arghir. Neaţă e un tîlhar. Neaţă l-a înșelat !... Uite-l 
şi acuma !... Pare-se că se simte mai bine alături. de 
Ghiolman și de toți nemţofilii !. . Îi leagă dragostea 
lor comună de Mackensen. . : $i- -apoi. . Ea !....Ea nu 
mai știe ce atenţie să-i dea acestui general ieşit victorios 
dintr-un război în care a mîncat bătaie. De ce? La urma 
urmei, cine este acest Neaţă. — dacă nù şeful nnei bande 
de hoţi?... Dar poate spune el asta regelui? 

 —'Sire—a răspuns el — cu Neaţă sînt în tratative !... 

“Regele a mormăit ceva, dar Arghir n-a mai putut 
să audă, pentru că l-a văzut pe Aureanu că se apropie 
de ei şi s-a grăbit să se retragă. Numai cu Aureanu n-ar 
vrea să stea de vorbă. Protocolul l-a întrebat cu cîteva 
zile mai înainte: 

— Lîngă cine doriţi să vă aşezaţi la masă, domnule 
profesor ?. 

— Lîngă oricine, numai nn alături de Aureanu! 
Nu ştia însă că aceeaşi întrebare i s-a pus şi lui 
Aureanu, care a răşpuns: 

— Neapărat i e de domnul profesor Arghir. 

Acuma, Arghir plutea pe marea de musafiri şi ochii 
lui o căutau pe ea. În sfirșit, o zări și, desperat, cu braţele 
lui lungi, răzbi pînă la Maria. Regina, foarte vioaie, 
în superba ei toaletă de mătase galbenă și între focurile 
mici şi neastimpărate ale bijuteriilor ei, îi zimbi și-l 
întrebă cu:cochetărie:: 

— Ți-am plăcut. cum am arătat azi la defilare? 

Dacă i-a plăcut? O! Cît ar fi vrut el să-i spună: 

— Maiestate, aş da jumătate din istoria romînilor 
să vă mai văd o dată cum v-am văzuț astăzi! ' 
` Dar Neaţă, care-i stătea în ochi, la cîțiva metri mai 
încolo, îl făcu să dea un răspuns necugctat: 

— Generalul Neaţă e fericit de atenția ce i-a dat-o 
maiestatea voastră ! 

Cu un gest grațios, regina îl lovi uşor cu: evantaiul 
peste barbă: > 
- —'Ah, profesore, profesore ! Eşti un om mare... dar 
şi un mare copil! Totdeauna gelos ! 

„Între timp se apropie de ei generalul Bertheldt, 
oaspete | al palatului, înconjurat de Traian Săpunaru, 
de Aureaiu şi de doamna dc onoare Poppesco-Poppesco. 
Berthelot era mereu acelaşi din totdeauna, gras, vesel, 
bine hrănit. Aici se si--tra ca acasă la el — deşi unii 
spuneau că se simţea chiar ceva mai bine. În scara 
aceasta, povestise poate pentru a zecea oară cum gene- 
ralul țarist Gurko l-a întrebat, în 1917, dacă n-ar fi 
bine ca armata romînă să st retragă pînă în Cuban. 
Berthelot i-a răspuns că regele s-ar împotrivi. Şi Gurko 
i-a zis: 

— Regele? Dar în Rominia rege eşti : dumneața ! 

Şi rîdea. Şi rîdeau şi ceilalți. Arghir îl privi pe gene- 
ral cu un dispreţ abia camuflat. « Şi cînd te gîndești — 
îşi zise el cu necaz — că eu am propus ca acest borțos 
să fie împoprietărit la noi. Acu s-a ales, pentru isprăvile 
lui din spatele frontului cu cuconiţele de la Crucea Roşie 
şi cu ofiţeraşii de la statul major, cu un domeniu la 
Fărcădău, lingă Haţeg. Şi ce împroprietărire! Că i-a 
putut spune Porcu: „Poți să vii la noi numai cu valiza 
şi cu lenjurile“... Hci! Lichea să fii şi bandit... că 
apoi toată lumea te pupă». 

Aşa-şi zicea Arghir, întunecat, cu ochii la Berthelot 
care &clipea. Regina, cînd îl văzu pe Berthelot aproape 
de ea, începu să-şi depene amintiri din război. 

— Profesore — îi zise ea lui Arghir, ca să audă şi 
ceilalți — îți aminteşti de articolele pe care le scriam 
pentru ziarul dumitale? 

— Erau sublime, maiestate. 

— Da! acceptă cu gingăşie Maria. Și eu care nu 
scrisesem ceva care să-mi pară bun... Mă crezi? Aveam 
o idee prea puţin bună despre darurile mele intelectuale. . . 

— Nuuu! protestară toţi în cor. 

— Ba da! se încăpăţină ea. Am scris, dar nici prin 
gînd nu-mi trecea că poporul meu va fi atît de mișcat 
că descriu cu toată dragostea inimii mele ţara lui... 
Se: pare că articolele mele au tulburat poporul meu 
pînă la lacrimi! 

Traian Săpunaru, emoţionat — deși poate un pic 
mai emoționat decit ar fi cerut circumstanţa — zise: 

— Maiestate, articolele acelea au fost singura mîn- 
giiere care mai rămăsese poporului în zilele negre ale 
dezastrului ! 

— Cred ! zise Maria. Mă gîndeam că dacă pot face 
plăcere poporului, de ce nu i-aş face? Dar nu mi-aş 
fi închipuit, o dată cu capul, că aş putea, în timp de 
război, să scriu pentru ziarul lui Arghir articole pe care 
lumea toată le va socoti cît se poate de bune. 

Berthelot protestă: 

— Dar, maiestate, ziarul domnului Arghir nu era 
o piedică... 

Traian Săpunaru pulni, cu batista la gură, în unghi 
ascuţit, spre Aureanu. 

Aureanu căuta şi el s-o asigure pe regină: 

— Dimpotrivă, maiestate ! Florile se disting tocmai 
printre mărăcini ! 

Arghir i-ar fi repezit cu dragă inimă un pumn între 
ochi lui Aureanu, dacă ar fi fost în Parlament. Dar 
aici... 

— Maiestate — acceptă el, modest, insulta lui Aurea- 
nu — numai între buruienile semnate de mine puteau 
străluci articolele dumneavoastră... 

Dar se sperie! De furic, scăpase un cuvînt grav. 
Să nu fi înţeles regina că cl face aluzie la... Da! În 
definitiv, chiar dacă articolele ci au fost scrise de el... 
Ei şi ! Dar au fost semnate totdeauna de ea. Și nu textul 
lui, ci numele ei înalța valoarea articolelor. Numele ei 
şi nu nemernica, nctrebnica, infama, ticăloasa lui oste- 
neală, radia asupra cuvintelor scrise de el acea lumină 
regală care a făcut ca ele să mişte inima ţării... 

— Am fost eu însămi uimită! o auzi el pe regină 
cum insista asupra acestui capitol, pe care el îl ţinea 
închis, în inima lui, cu discreție, ca ceva preţios. Ei 
bine, se vede că în zilele de azi se întîmplă multe lucruri 
neaşteptate... 

n acest moment, generalul Neaţă făcu un pas ca 
să se apropie de grup, dar văzu cum, din partea opusă, 
venea spre Maria, generalul Prezan, însoţit de cîțiva 
ofițeri. Cu un gest ostentativ de silă, generalul Neaţă 
se suci în călcîie şi dădu o atenție exagerată doamnei 
de onoare Cekroppydis, care-i vorbea: 

— Înţelcgi, generale, nu se poate!... E o nedrep- 
tate. Locotenentul Mareş e un băiat excelent... şi... 

Dar generalul nici n-o auzea. Simţea în spatele lui 
prezenţa acelei canalii de Prezan şi simţea că i se împăien= 
jencsc ochii dc furie. Ori dc cîte ori era silit să se întîl- 
nească sub acelaşi acoperămînt cu acest ticălos, îşi amin- 
tea de toate cîte a îndurat cl de pe urma lui în timpul 
războiului, începînd cu expediţia de la Flăminda şi 
sfîrşind cu Mărăşeştii... Ba, poate că i-ar fi iertat el 
Flămînda, dar victoria aceea de la Mărășești îi stătea 
în gît uite așa, ca un os! l 

Copleşit de gîndurile acestea, Neaţă simți că dacă 
nu va găsi îndată un om de încredere în fața căruia 

să-şi poată descărca sufletul, toată seara aceasta îi va 

întunecată, Se uită împrejur şi deodată ochii lui întil- 
niră ochii lui Mărunţelu. Bucuros, Ncaţă-i făcu semn 
să se apropie: 

— Ce' faci, domnule Mărunţelu? 

În haina lui neagră, cu plastronul scrobit, cu părul 
negru, creț, ţişnit rebel în dreapta și în stînga, în jurul 
unui creștet pe jumătate chel, cu obrazul meticulos 
ras, dar şi mcticulos zgîriat chiar azi dimineaţă de către 
coana Tinca, după o furtunoasă ședință de contabilitate, 
Mărunţelu avea un aer foarte sărbătoresc. ` 

— Mulţumesc, domnule general, dar dumneavoastră? 

Generalul, fără să audă măcar ce-i spune Mărun- 
țelu, îl trase mai la o parte: 

` — Ce mascaradă ! Cu cine se organizează un ban- 
chet al încoronării ! Cu toţi farsorii și cu toți ticăloşii... 
Uită-te la Prezan ăsta... 

— Nu sînteţi singurul, domnule general, care să facă 
observaţia asta ! zise Mărunţelu. Abia-mi povestea 'colo- 
nelul Măndăchescu de felul cum generalul Prezan se 
folosea de jandarmii colonelului Stere și dc soldații 
din regimentul 38 infanterie Brăila, pe' moşia Schinetta 
din județul Vaslui. 

` — Un şnapan şi un pungaş! zise Neaţă, scrișnind 
din dinți. Nici nu ştii cîtă perfidie zace în omul ăsta... 

Cu multă înţelegere, Mărunțelu îi răspunse: 

— Domnule general, pe cuvintul meu de onoare că 
omul ăsta nici nu merită atîta atenție cîtă îi dați. Toată 
lumca-l cunoaşte şi toată lumea ştie cît rău v-a făcut. 

Intr-un avînt de recunoştinţă, bătrinul îl apucă de 
braţ pe Mărunţelu, cu ambele miini: 

— Rău? Cu asta, n-ai spus nimic... Rău!... Cana- 
lia asta nu mi-a făcut un rău oarecare... Canalia asta 
mi-a scurtat zilele. Să vezi numai ce a fost în stare să-mi 
facă în toamna lui 1917. Într-o seară sînt chemat la 
Iași, de pe front, și mi se spune că întrucit prințul împli- 
neşte a doua zi douăzeci şi patru de ani va fi decorat cu 
ordinul Mihai Viteazu. Îmi închipuiam că cel care-l va 
decora pe Carol va fi regele. Conferirea decoraţiilor este 
o prerogativă regală și nimeni.nu are nimica de spus. 

Cînd colo, a doua zi la douăsprezece, sîntem chemaţi 
la palatul reginei... ca să-l auzim pe Prezan cum. ţine 
un discurs. Să fi auzit discurs! Cică în numele armatei 
oferă. ..' el... știi!... prinţului Carol ordinul Mihai 
Viteazu, pentru vitejia arătată în cursul bătăliei de la 
Mărăşeşti. Cică prin « curajoasa prezenţă a prinţului 
printre soldaţi, trupele au fost îmbărbătate, aşa încît 
se poate spune că s-a cîştigat acea bătălie mulțumită 
prinţului». . 

— Ce vorbiti, domnule general? făcu Mărunţelu, 
scandalizat: Nemaipomenit ! ! 

— Nu-i aşa ? Mai întâi trebuie să ştii, domnule Mărun- 
țelu, că” acest act săvirșit în numele armatei este o por- 
cărie fără pereche. Eu n-am auzit, să fi avut loc vreo 
consfătuire, nici să fìi pornit din vreo parte a frontului 
inițiativa asta a decorării prinţului de către armată 
pentru povestea aia de la Mărăşeşti... Și-apoi, în ce 
calitate Prezan? Era el decanul armatei? Nu! Era el 
măcar cel mai vechi dintre cei de față la regină, care 
să fi exercitat vreun comandament? Spune şi dumneata, 
domnule: Mărunţelu, în ce calitate? 

— Ce să vă' mai spun, domnule general! răspunse 
Mărunţelu, filfiindu-și mîinile într-un gest de scîrbă 
profundă. Ce oameni, ce oameni! Să fiu al St al 
dacă-i înţeleg! Mă-ntreb şi eu, domnule general: 
ce calilate? 

— Să-ţi spun eu în ce calitate! Dar rămîne între 
noi, domnule Mărunţelu ! Te rog.. 

— Mormînt, domnule general !... Îmi parẹ rău! 

— Te cred! Uite în ce calitate: acest ticălos este un 
prizonier al lui Ionel... și.. 

Aici generalul se aplecă la urechea lui Mărunțelu: 

.—.... şi-un produs al unei fericiri trecute ! 

Insinnarea, deși încă foarte confuză, îl zgudui pe 
Mărunţelu: 

*— Cum, cum, domnule general? Nu înţeleg. Adi- 
că... ce? 

— Ce auzi: Prezan este fiul din fiori al răposatului 
Carol I... 

Revelația dezlănțui în Mărunţelu toate instinctele 
lui de gazetar: 

— Phiii! Dar asta este o afacere grozavă! Copil 
din flori al lui vodă Carol !... Păcat că n-o putem da la 
gazetă ! 

— Zic şi eu că-i păcat! Dacă lumea ar cunoaşte 
adevărul... Ca gi cu... 

Trișcă, foarte aferat, trecu pe lingă ei şi-l zări pe 
Neaţă. 

— Bună seara, domnule general, ce mai faceţi? 

Vru să treacă mai departe, dar generalul îl opri: 

— Stai, domnule Trică, să-ţi spun două vorbe! 

— Mă iertaţi, domnule general !... E ceva grav! 
Am ' descoperit un complot! 

“Și zbură mai departe. 

— Bun băiat acest Trişcă ! făcu generalul. Dar mare 
secătură ! 

— Şi încă ce secătură, domnule general ! zise Mărun- 
telu, care ar fi dat oricît să scape de general. 

Norocul îl ajută. La doi paşi de el îl văzu pe confra- 
tele Curelea de la Demosratui romîn singur, cu ochii 
peste capetele mulțimii, parcă ar fi căutat pe cineva. 

— Liviule ! 

Curelea întoarse capul şi se apropie îndată. 

— A! Domnul general!... Staţi să vă arăt ceva! 
Ştiu că vă interesează ! 

Și scoase din buzunar o hirtie pe care i-o întinse 
generalului s-o citească. Mărunţelu se folosi de incident 
şi se desprinse de Neaţă ca să se apropie de generalul 
Alexandru Mărguleanu, fratele ministrului de interne 
Artur Mărguleanu: 

— Ce mai spui, domnule general? 

Generalul Mărguleanu îl cunoştea pe Mărunţelu de 
mult şi avea pentru el o deosebită cpnsideraţie, mai 
cu scamă că Mărunţelu a fost şi ofițer de manutanță 
în timpul războiului. 

— A, Mărunţelu, îmi pare bine că te văd! Mă uit 
la lumea asta de aici şi dau numai de lichele... Uite! 
Îl vezi pe ăla de colo? 

Şi-i arătă discret cu degetul un grăsan în uniformă 
de general. 

— E generalul Grăniceru! zise Mărunţelu. 

— Da ! Un dezertor ! Ca să vezi cine-i poftit la palat... . 
Un dezertor! 

— Nu mai spuneţi! 

— Pe onoarea mea! Un dezertor! Am documente! 
Unul de la locotenentul Popovici, altul de la plutonierul 
Potopeanu, amindoi foşti sub comanda lui în timpul 
războiului. 

— Nemaipomenit ! 

— Da, da ! Și amindoi povestesc cum Grăniceru le-a 
dat ordin în timpul luptei de la Dealul Boiţei să rupă 
drapelul şi să-l îngroape, şi cum a poruncit trupei să 
se împrăștie, să-şi arunce armele... şi dacă se întîlnesc 
cu inamicul, să se predea... 

Indignarea lui Mărunţelu nu mai cunoştea margini: 

— Domnule general, dacă n-aş şti că acuzaţia asta 
vine de la dumneavoastră, uite... vă mărturisesc cinstit 
că n-aş crede... Îţi stă mintea-n loc! Auzi, domnule... 
ce... 

Nu mai fu nevoie de nici un adjectiv, pentru că 
Gherlescu, ministrul instrucției publice şi Trişcă îi făceau 
semne desperate lui Mărguleanu să vie pînă la ei. 

— Mă ierţi! zise Mărguleanu. 

— Mă rog! zise Mărunţelu, care se apropie îndată 
de un grup adunat în jurul percchii regale. Vintilă îl 
iniţia pe Ferdinand în tainele artei lui economico-finan- 
ciure: 

— Sire, exact ceea ce spun şi eu: salvarea ţării stă 
numai în creşterea puterii de cumpărare a leului... 

— Da, făcu regele, dar de ce mi se spune că viaţa 
este atît de scumpă? De pildă, untura ! De ce e atît de 
scumpă untura? 

— Foarte simplu! Fiindcă nu s-au exportat toţi 
porcii care puteau fi exportaţi. 

Regele dădu din umeri că nu pricepe nimic, hotărît 
să nu mai insiste, dar întâlni privirea zîmbitoare a conu- 
lui Alecu: 

— Dumneata, ce spui, domnule Alecu? 

— Eu spun că maiestatea voastră are toate motivele 
să fie mulțumită de felul cum a decurs încoronarea. 

— Da! răspunse Ferdinand. Este un act istoric 
foarte izbutit. 

—' Aţi văzut, sire? zise conu Alecu făcîndu-i cu 
ochiul spre mulțimea de invitaţi. Toată ţara ia parte 
la bucuria regală. Pină şi opoziţia... 

— Adevărat ! Opoziția este bine reprezentată... Dar 
Ionel parcă spunea că-i va chema și pe social-democrați ! 

— Nu se putea! Muncitorimea este încă prea îndîr- 
jită împotriva lor. Comuniştii o instigă necontenit, 

— Comuniştii? se miră Ferdinand. Dar parcă sînt 
închiși. 

Confidențial, dar mereu. zîmbitor, conu Alecu îl in- 
formă: 

— Închiși... dar nu toți |... Chiar săptămîna asta 
şi-au tinut al doilea congres și i-au făcut pe social-demo- 
crați cu ou şi cu oțet ! 

— Asta nu mai înţeleg! zise regele nemulţumit. 

Căută din ochi pe Ionel şi-l zări lingă regină. Viziru 
simți că regele vrea să-i vorbească şi se apropie de el: 

— Sire! 

— Ce aud, domnule Viziru? îl întrebă Ferdinand. 
Comuniștii se țin de congrese? 

Ionel aruncă o privire plină de venin către conu 
Alecu, care rămînea totuşi imperturbabil, şi cu a lui 
Ferdinand: 

— Ce să facem, sire? Închidem mereu... Trebuie 
răbdare. Sptr că în scurtă vreme să-i putem lichida 
pe toţi... 

Mărunţelu se strecură lingă generalul Prezan şi-i 
şopti: 

— Domnule general, e adevărat ce mi-ați spus mai 
înainte. Neață vă fnjură groaznic... Dar ce are cu 
dumneavoastră, domnule general? 

Vorbea, dar nu se uita la Prezan, ci se uita cu încor- 
dare cum Remus Vilceanu se apropie tiptil de Ionel 
şi-i spune ceva la ureche şi cum amindoi — şi Remus 
şi Ionel — se retrag discret din grup şi dispar. De altfel, 
nici Prezan nu avea de gînd să-i răspundă acum. Toată 
atenţia lui era îndreptată spre regină care, în vervă, 
povestea: despre regele. ei: 

— Aşa este Nando ! O acţiune pentru el este o neno- 
rocire. Se sperie. Din pricina asta îi place să amine 
orice pe a doua zi.. Aşa a aminat şi războiul. « Poate 


170 


— zice el — o să se întîmple ceva care să mă scutească 
să iau o hotărire...» 

— Ooo ! făcu regele şi pufăi din trabuc. 

— Da, da! continuă regina, cu zîmbctul ci irezis- 
tibil. Din cînd în cînd luăm micul dejun împreună, 
aici... fiindcă vreau să stau de vorbă cu cl. fi spun 
cutare sau cutare lucru, indifereht ce. De pildă, să 
merg la teatru... Zice el: Ooo ! ca şi cum ar avea ceva 
împotrivă. Dar, zic, nu ţi-o spun ca să accepțţi sau nu, 
ci ca să mai stau de vorbă cu tine. A sta de vorbă cu 
regele, cere o adevărată pregătire... 

— Qoo ! zimbi regele și pufăi iar. 

— ÎI vedeți! zise regina. Aşa-i el. Uneori poate 
să observe că apartamentul meu sau apartamentele 
copiilor sînt mai frumoase decit apartamentul lui şi 
se supără. Dar ai spus vreodată, îl întreb, că vrei ca 
odaia ta să fie albastră, ori roșie, ori albă?... Tu ești 
regele, deci tu trebuie. să spui ce vrei şi noi ne vom 
însărcina cu execuţia... 

— Ooo ! zîmbi regele. 

— Iar ooo! îl îngînă regina. lată, anul trecut, 
Nicolaie al nostru, çare era în, Anglia, s-a dus la Saint- 
Moritz. Şi-i zic: Tu, Nandy, te gîndeşti că în clipa aceasta 
Nicolaie al nostru face ascensiune pe Jungfrau? Te-ai 
întrebat vreodată cum a ajuns Nicolaie în Anglia, cine 
îl face să călătorească şi cum călătoreşte? Nimic! Eu 
trebuie să am grijă de toate. Numai asta ştii: Ooo ! 

— Ooo ! făcu regele, care în clipa aceasta o zări 
pe doamna Margot, soţia colonelului Trifu din garda 
regală şi, fără să se mai uite la ceilalţi, îi ieşi înainte 
şi se depărtă cu ea — tot vorbind şi vorbind. Respectuos, 
întreg anturajul zimbi. Maria se uită dipă rege şi zise, 
cu tandreţe: 

— Dragul de el!. Cum i s-a dezlegat limba ! 

Generalul Grăniceru, care se amuza şi el împreună 
cu doamna Prikopp de această veselă scenă regală, 
îl zări pe -Mărunţelu. g 

— Salut presa ! făcu generalul. Vă cunoaşteţi? 

Şi făcu prezentările: 

— Doamna Celymène Prikopp,.. domnul Serafim 
Mărunţelu, directorul revistei Hiena şi unul din cei 

mai mari gazetari pe care i-a dat cîndva ţara romi- 
nească ! Doamnă Prikopp, domnul Mărunţelu e o glorie 
a noastră... Un mare patriot şi un bun creştin... 

— Săru' mîinile, doamnă ! zise Mărunţelu, care sărută 
cu zgomot mîna doamnei Prikopp. 

Şi către general: 

— Îmi pare bine că v-am găsit ! 

Apoi îi strecură repede la ureche: 

— O chestie urgentă ! 

Generalul, îngrijorat, zise doamnei Prikopp: 

— Mă ierţi, te rog, o clipă... 

Şi-l trase pe Mărunţelu înspre fereastră: 

— Ce s-a întîmplat? 

— Dumneavoastră aţi fost pe front, la Dealul Boiţei? 

Generalul Grăniceru îl privi bănuitor pe Mărunţelu, 
apoi îi răspunse cu jumătate de gură: 

— Da! 

— Ştiţi ce spune generalul Alexandru Mărguleanu? 

— Ce 

— Că aţi dezertat de pe front! 

Generalul scrîșni din dinţi: 

— Eu?... Mizerabilul !... Cum a îndrăznit? 

— A îndrăznit! Are documente. 

— El? spumegă generalul. El să îndrăznescă? Se 
simte tare că-l are pe frate-său, Artur, la Interne. 
Pe Artur, eroul de la Cireşoaia, care a rupt-o de fugă cu 
toată armata în faţa unei patrule nemţești ! La Braşov, 
în retragere, cine a pierdut toată divizia a patra? Domnul 
Artur !... Licheaua lui Neaţă... licheaua regelui... 
şi licheaua reginei... Ştii dumneata, domnule Mărun- 
telu, cine a organizat Coţofeneștii? Uite-l! Artur!.. 
Domnul ministru de interne Artur. Ca răsplată, vezi 
unde a ajuns! General de corp de armată, ministru, 
prim-ministru, şi astă-vară, cînd a plecat regele la Atena, 
a mai fost învestit şi cu prerogativele regale... Numai 
rege nu e ! Încolo-i de toate! 

Lui Mărunţelu îi jucau ochii în orbite, ca niște bile. 

— E nemaipomenit, domnule general! Dacă n-aş 
şti cine sînteţi dumneavoastră, aş spune că e o fantezie. 
Acuma, cînd ştiu cine e Artur, nici nu mă mir că Ale- 
xandru v-a făcut dezertor ! 

— Eu, dezertor? şuieră printre dinţi generalul, care 
abia de-și mai dădea seama că n-are voie aici să răc- 
mească. Dezertor este el!... El! Un dezertor şi un 
bandit care şi-a îngropat tunurile, şi-a demoralizat tru- 
pele și s-a predat inamicului ca un nemernic, fără luptă. .. 

— Adevărat, domnule general? făcu Mărunţelu. Dar 
asta e grav, grav de tot! 

— Grav? Stai, că asta încă nu-i nimic! Cînd s-a 
întors din captivitate, a fost plimbat pe la patru cor- 
puri de armată ca să fie judecat şi în cele din urmă, 
frate-său, licheaua de Artur, l-a scos basma curată 
şi l-a făcut demisionat ca general, ca să-l poată face 
prefect şi general în rezervă... 

— Domnule general — făcu îngrozit Mărunţelu — 
dar mintea mea nici nu poate cuprinde tot ce... 

— Ce nu poate cuprinde, ce nu poate cuprinde? 
deveni violent generalul. Parcă n-ai şti că după aia 
l-a făcut iar general activ şi l-a numit guvernator al 
Bucovinei şi subșeful statului major! Și un găinar 
ca ăsta, care este o rușine a oștirii, să îndrăznească să 
se atingă de mine ! Eu dezertor! Să-l întrebe pe fostul 
meu comandant, să-l întrebe pe rege, care i-ar spune, 
dacă ar putea, că nu merită nici măcar o pereche de 
palme... 

— A, uite-l pe generalul ! se auzi un’ glas de femeie. 

Era doamna de onoare Poppesco-Poppesco, de braț cu 
un domn distins, care-și tîra puțin piciorul stîng. Mărun- 
telu, fără să spună o vorbă, o şterse. Dar la cîțiva pași 
mai încolo, trebui să se dea, respectuos, la o parte: maies- 
tatea sa regele trecea, flancat în dreapta de Ionel, şi în 
stînga de Jay, reprezentantul Statelor Unite. Tustrei 
se retraseră într-un colț, unde puteau sta de vorbă, fără 
a fi stingheriți. 

— Este exact ceea ce vorbeam cu domnul prim-mi- 
nistru ! zise Jay. Guvernul nostru, înainte de a lua 
vreo hotărîre, trebuie să cunoască bine proiectul de 
constituție... , 

— ÎI veți cunoaşte, mister Jay ! zise regele. Dumneata 
ce spui, domnule Viziru? ` 

— Desigur ! De îndată ce va fi pus la punct, vi-l 
vom prezenta. 

Mister Jay se întoarse către Ionel: 

— Aţi avut oaspeţi acum cîteva zile, domnule prim- 
ministru ? 

Lui Ionel nu-i plăcu tonul cu care mister Jay îi 
puneâ întrebarea. Americanul parcă-i cerea socoteală. 
Totuşi, trebui să răspundă amabil: 

— Da! Pe sir Basil Zaharoff! 

Într-adevăr, unul din cei mai importanţi acționari 
ai uzinelor engleze de armament « Vickers» a fost simbăta 
trecută la el acasă, unde a luat masa cu toți membrii 
guvernului. 

— În vizită de plăcere, desigur? întrebă americanul. 

— De mult voia să cunoască ţara noastră ! zise Ionel. 
Şi apoi, ştiţi că zece la sută din acţiunile « Reşiţa» îi 
aparţin lui. Aşa că a discutat cu prilejul acesta, şi măsu- 
rile ce se vor lua în vederea dezvoltării acestei între- 
prinderi. 

— Ciudat ! reflectă - americanul. Mie mi s-a spus că 
se interesează nu numai de « Reşiţa», dar de întreaga 
situație economică a ţării. E foarte preocupat domnul 
Zaharoff de problema consolidării finanţelor dumnea- 
voastră. Aşa mi s-a spus. Ceva în legătură cu împru- 
mutul extern, dacă nu mă înşel.. 

Regele îşi morfolea trabucul şi aștepta, cu vădită 
curiozitate, răspunsul lui Ionel. 

— E ceva adevărat în această chestiune, domnule 
ministru ! zise Ionel. Dar trebuie să vă dau un amănunt 
care v-ar explica totul: în vinele lui sir Basil Zaharoff 
curge singe romînesc. De aci și solicitudinea deosebită 

ce ne-o arată... 

— Adevărat? întrebă ministrul Jay, care se feri să 
se uite în ochii lui Ionel. 

— Absolut adevărat ! răspunse Ionel. Sir Basil Zaha- 
Toff e romîn după mamă! 

— Asta n-am știut! zise mister: Jay. Interesant ! 
Prin urmare, sir Basil Zaharoff se ocupă de finanţele 
romînești numai din patriotism rominesc... 

— Este un lucru aproape dovedit !... Se pare chiar 
că are ambiția să fie socotit ca omul care ne-a venit 
în ajutor, în mod necondiționat, în împrejurări atît de 
grele financiare... 

— Pentru.oă ar fi romîn după mamă ! zîmbi mister 
Jay. Dar, dumneavoastră, domnule prim- ministru, ştiţi 
că sir Basil Zaharoff a finanţat cu trei sute patruzeci 
milioane lire sterline guvernul grec, în războiul pe care-l 
duceau grecii cu turcii... Ce l-a îndemnat la acest... 
la acest sacrificiu? Tot fiindcă e grec după mamă? ` 

— Nu! răspunse Ionel cu candoare. E grec după 
tată ! 

— Din ce în ce mai interesant! făcu mister Jay 
cu coada ochiului spre Ferdinand, care nu mai ştia unde 
să se uite, ca să nu-l pufnească risul. Dar știți că sir 
Basil Zaharoff, care e romîn după mamă și grec după 
tată, a.ajutat enorm pe englezi în războiul contra Ger- 
manici] De ce? O fi englez după mamă — sau după 
tată?... Sau poate după amîndoi ? 

Ironia americanului i se păru cam nesărată lui Ionel, 
care răspunse cu un zîmbet silit: ' 

— Poate! 

. — Dar mai știți ceva, domnule prim-ministru? Sir 
Basil Zaharoff a ajutat mult în timpul războiului și pe 
nemți împotriva englezilor ! După ce o fi sir Basil Zaha- 
roff neamţ: după tată sau după mamă? 

Ca să taie pofta lui mister Jay de a transforma 
această discuţie într-un interogatoriu — Ionel întoarse 
şi el lucrurile în glumă: 

— Dar, mister Jay, acestea sînt secrete de familie. 
Nu putem merge cu indiscreţia prea departe, în nişte 
chestiuni strict particulare, care privesc numai pe sir 
Basil Zaharoff... . i 

Mister Jay .acceptă punctul dė vedere al lui Ionel. 

— Adevărat, domnule prim-ministru! Pentru că 
altfel, dacă vom. continua să cercetăm originea lui sir 
Basil Zaharoff, după solicitudinea, cum spuneţi dum- 
neavoastră, cu care ajută pe italieni împotriva grecilor, 
pe sîrbi împotriva bulgarilor, pe bulgari împotriva tur- 
cilor şi aşa mai departe,. am afla o mulțime de lucruri 
foarte urîte despre mama lui... 

Şi, uitîndu-i-se ţintă în ochi: 

— ...ca și despre mama consilierilor navali englezi. . . 
pe care presa dumneavoastră nu vrea să-i accepte ca 
romiîni ! 

Li 


175 


Ionel se întunecă. Da ! Mister Jay poate să rîdă de 
el. Istoria asta cu ‘consilierii navali englezi nu prea este 
plăcută. Anglia i-a trimis pe cap doi oliţeri de marină: 
un căpitan şi un locotenent care, sub pretext că reorga- 
nizează flota ţării, primesc, o leafă de 2.658.000 lei pe 
an, în timp ce întregul corp ofițeresc din marina romînă 
primeşte pe tot anul numai 2.361.000 de lei. De ce dar 
nu şi-ar bate joc de el ministrul Americii? 

Mister Jay, care înţelese că l-a atins pe Ionel unde-l 
doare, continuă: 

— Aşa că, domnule prim-ministru, vă sfătuiesc să 
n-aveţi încrederc în patriotismul lui sir Basil Zaharoff. . . 
După cîte presupun, el a venit pentru petrol... 

— Sinteţi rău informat, domnule ministru ! răspunse 
Ionel. Sir Basil Zaharoff n-a venit aici cu un scop anu- 
mit, ci pentru a discuta cu noi, numai în principiu, 
aşa cum v-am spus... De altfel, vizita sa a fost mai! 
mult în treacăt. Are treabă în Orient... 

— Îmi permiteţi, domnule prim-ministru, să cred 
că n-a fost în treacăt. Sir Basil Zaharoff a venit aici 
direct de la Londra şi de aici s-a dus la Monte Carlo, 
înainte de a se înapoia la Londra. Chestia cu vizita lui 
în Orient e o fantezie, căutată sau nu, a presei. Sir 
Basil Zaharoff n-a fost, deci, în treacăt pe aici... În 
Romînia a venit să facă afaceri exclusiv romi- 
nești. 

— Dacă e om de afaceri — zise Ionel — evident 
că vrea să facă afaceri. Dar n-a venit să ne jupoaie, 
ci, oricît de curios vi s-ar părea, mister Jay, a venit 
să ne ajute. Zaharoff vrea să ne ajute să realizăm împru- 
mutul.., El ne-a ajutat şi la operația consolidării dato- 
riei noastre în Anglia. Acum el ne propune un împrumut 
în devize şi în materiale pentru calea ferată, navigaţie 
şi poştă, la preţuri foarte avantajoase, al căror cost 
să fie... 

— .. acoperit în petrol! îl întrerupse Jay. 

— Nu, domnule ministru. Petrolul nici n-a intrat 
în discuţie. De altfel, n-au fost decît simple sondaje 
din partea lui sir Zaharoff. Nu putem comanda nimic, 
pină nu ştim preţul mărfurilor... Şi am pus o condiţie: 
să nu fie mai scump decît cel de pe piaţa mondială şi 

să ni se dea un termen de treizeci-patruzeci de ani, 
Vedeţi dar, că n-am ajuns la nici o înţelegere... 

— Chiar la. nici un fel de înţelegere? făcu mister 
Jay cu un scepticism accentuat. 

Ionel văzu că mister Jay este prea bine informat, 
ca să-l mintă într-o chestiune care, într-un fel sau altul, 
va fi cunoscută de toată lumea peste cîteva zile — şi 
se hotărî să-l satisfacă: 

— Ba da! Sir Basil Zaharoff dorește ca legăturile 
dintre întreprinderile sale financiare şi băncile romi- 
nești să fie cît mai strînse. Cu o bancă a şi încheiat! 

— Cu care? 

— Cu Banca Rominească ! 

Mister Jay ar fi vrut să-l întrebe cum se face că 
sir Basil Zaharoff a început să facă afaceri în ţară, tocmai 
cu o bancă liberală: pentru că ar fi liberal după tată sau 
după mamă... Dar pe el îl preocupa aceeași problemă 
în jurul căreia ştia că s-au dus, totuşi, tratative, trata- 
tive cel puțin suspecte cu financiarul englez. 

— Sînt mulțumit — zise el — că pe Sir Basil nu-l 
interesează petrolul dumneavoastră. Pe noi, însă, ne 
interesează. De aceca, guvernul nostru vrea să știe ce 
aveţi de ' gînd cu subsolul! Am vrea să cunoaştem cît 
mai curînd .legea subsolului. Fără date exacte nu putem 
face nimic în chestia împrumutului. Constituţia şi sub- 
solul sînt bazele relaţiilor noastre cu Rominia ! 

— Desigur, desigur! admise Ionel. 

Discuţia se opri aici. Regele se ridică și, împreună 
cu Ionel şi cu Jay, reveni în mijlocul poporului. Ionel 
îl zări pe generalul Popovici care stătea de vorbă cu 
Sarmală — şi-l întrebă: 

— Dar pe la dumneata ce se mai aude? 

Generalul Popovici, ieşit din infanterie, un om scund 
şi îndesat, cu un cap mare cu trăsături tari şi cu un 
git scurt şi gros, fusese numit numai în urmă cu șase 
luni guvernator la Chișinău. Dar lui Popovici nu-i trebui 
mai mult de şase luni ca din guvernator să ajungă pro- 
prietar absolut al acestei regiuni. Deşi nici o expulzare 
din țară nu era îngăduită de lege fără avizul consiliului 
de.miniștri, Popovici practica expulzările în stil mare — 
în primul rînd, fireste, împotriva comuniștilor. ` Totuşi, 

expulzaţii n-aveau unde pleca, întrucît acolo s-au născut 
şi acolo au crescut. Pentru Popovici, însă, acesta nu era 
un motiv care ar fi putut împiedica expulzarea. Un 
expulzat trebuie expulzat. Și-l expulza ! Operația era 
făcută în condiţiile cele mai legale, conform cu legile 
lui Popovici: expulzatul era dus de jandarmi pînă la 
graniţă, făcut scăpat de sub escortă, împușcat și aruncat 
în apă. Era de altfel şi singurul mijloc pentru ca beciu- 
rile Siguranţei, arhipline, să poată fi golite, spre a se 
face loc altor arestaţi. S-a făcut scandal çi s-a vorbit 
de o anchetă. La cuvîntul «anchetă» generalul a 
răcait: 

— Pe oricine o îndrăzni să calce pe aici să facă 
anchetă, îl arestez. 

Dar au fost numai zvonuri. Anchetă cerea numai 
opoziţia. Guvernul era fericit că există un om tare, care 
glie ce are dc făcut cu comuniştii într-un punct atît de 
delicat cum este graniţa dinspre Răsărit. Generalul 
Popovici îşi cunoştea preţul și-și cîştigă o independenţă 
atit de desăvirşită în acţiunea lui de civilizare, încît i 
se dădu numele de rege al Chişinăului. Pătruns de înalta 
sa misiune în stat, Popovici îşi luă titlul în serios, astfel 
că, în august, cînd primi decretul de amnistie, semnat 
de regele Ferdinand, își puse viza în colțul hirtiei: 
« Se aprobă»... Deci, întrebarea pe care i-o punea 
Ionel nu era formală, ci pornea din sincera grijă de 
ordinea și siguranța împărăției lui Popovici. 

— Ce să se mai audă? răspunse generalul. Ia, cu 
bolşevicii ! 

— Nu se mai astîmpără? întrebă Ionel. 

— Nu se astîmpără de loc! zise generalul. Dacă... 

Deodată, luă o poziţie ţeapănă: trecea prinţul Carol, 
însoţit de un grup de tineri ofițeri. Carol îi răspunse 
lui Popovici la salut cu un gest moale — și, fără să 
se uite la primul-ministru, șopti unui ofiţer care mergea 
alături de el: 

— Uite-l pe șobolanul ! Stă pitit numai prin colţuri . - - 
cu vechiturile lui... 

Ionel simţi că prinţul spune ceva pe socoteala lui, 
şi zise lui Popovici și lui Sarmală: 

— Frumos prinţ avem ! 

Sarmală nu pricepu şi zise: 

— Foarte frumos! Un flăcău verde ca bradul!... 
Romin de-ai noştri !... Uită-tc la cl cum îi vine uniforma 
militară !... Parcă s-a născut în ea! 

Ca picat din tavan, Remus Vilceanu apăru lîngă 
Sarmală: 

— Domnule general, ești căutat ! 

— Ei, ce? glumi Sarmală. Se dă de mîncare? 

— Acu s-a telefonat de la direcția generală... 
Trenul de Craiova a deraiat în gara Piteşti... Morți şi 
răniţi... 

— Să fic sănătoși! făcu Sarmală, plictisit. 

— La Murfatlar s-a ciocnit acceleratul de Bucureşti 
cu un tren de persoane... Morți şi răniţi o grămadă... 

— Foarte bine! Ei şi? 

— Și la Birlad, personalul de Iaşi s-a ciocnit cu un 
tren de marfă... 

— Cu morți și răniţi! îl luă Sarmală peste picior. 

— Cred și eu! 

— Şi ce vrei să le fac? se supără Sarmală. Ce sînt 
eu? Cale ferată?... Să se ocupe ăia de la direcția 
c.f.r.... Eu sînt comunicaţii... Ce.dracu, domnule! 
Nici aici nu mă lasă în pace! 

Dar Remus nu-l mai auzea, fiindcă de fapt îl căuta 
pe Ionel pe care-l trase deoparte: 

— Domnule prim-ministru, eu sînt gata !... Îi dăm 
drumul ! 

Ionel se uită la ceasornic. 

— Mai stai pe aici... Ceva mai tirziu... Îţi spun 
eu... 

Şi se pierdu în mulțime, în timp ce Sarmală explica 
generalului Popovici ce înseamnă calea ferată şi ce 
înseamnă comunicaţii: 

— Pe Bogatu l-ai cunoscut? Pe locotenentul Bogatu? 
Doar a fost comisar regal la grupul tău de armată... 

— Ştiu, ştiu !... Un tînăr chipeș... isteț... 

— Aaşa !... Să vezi ce păţeşte bietu băiat... În 
vara asta pleacă într-o călătorie de plăcere în Ardeal, cu 
maşina... și dă să treacă un pod peste Dimboviţa. Dar 
gantinela nu-l lasă... Cică-i consemn să nu treacă ni- 
meni !... Auzi, domnule! Un locotenent, un comisar 

regal e nimeni la răcanul ăla timpit. Ei, spune tu, 
Popovici dragă, ce ai fi făcut în locul lui Bogatu, dacă 
un miîrlan nespălat ar fi îndrăznit să-ţi vorbească aşa? 

— L-aş fi ucis ca pe un ciine! 

— Aaaşa! Ai văzut? Demnitatea de ofițer te 
obligă !... Asta a făcut şi Bogatu. I-a smuls santinelei 
arma din mînă și i-a băgat baioneta în piept!... Face 
ghinionul ca tocmai atunci să treacă nişte țărani pe 
acolo... şi iacătă-mi-l pe locotenentul Bogatu în fața 
curţii marţiale. Într-o zi îmi pică tatăl lui Bogatu la 
mine în vagon... taman cînd eram gata să plec în 
inspecţie, că uite așa şi aşa... scurt, să-l ajut. De ce 
ai venit la mine? zic. Eu nu sînt nici ministru de război, 
nici ministru de justiţie, ci ministru al comunicaţiilor !... 
« Aga e — îmi răspunde bătrînul — dar povestea s-a 
întîmplat la un pod şi podurile depind de comunicaţii». 
Am înţeles. Omul ştia ce ştia. Bine, zic. Șezi de gustă 
din sarmalele astea şi du-te acasă liniştit, că eu o să 
fac ce-oi putea. Şi m-am ţinut de cuvint. Am interve- 
nit şi bine am făcut, fiindcă s-a dovedit că băiatul e 
nevinovat. Toată vina o avea soldatul care se îmbătase 
şi care, beat mort cum era, s-a împiedicat de armă şi a 
intrat în ea, nenorocitul... 

Risetele dimprejur îl făcură pe Sarmală să se întoarcă 
şi să vadă cu plăcere că povestea i-a fost ascultată de o 
grămadă de oaspeţi. 

— Dar, domnule general — îl interpelă doamna sa 
de onoare, Sybile Mandakesko — sarmalele dumitale 
i-au plăcut lui Bogatu ? 

— Asta aş fi vrut să văd: să nu-i placă! zise, miîn- 
dru, Sarmală. Păi dacă le gătcsc singur! Singur, cu 
mîinile mele. În vagonul meu ministerial, în bucătă- 
rioara mea, în oalele mele... Eu le pun la foc, eu le 
păzesc, eu le servesc... eu tot. Păi, coniţă, ca să iasă 
ceva bun, trebuie suflet! Dacă nu pui suflet în sar- 
male, iese o porcărie, nu sarmale. Și cine să pună suflet? 
Bucătăreasa? Dar pe ea ce-o doare? 

— Bine-ați zis, domnule general! zise Mărunţelu. 
O să încerc să pun şi eu la foc niște sarmale făcute de 
mine, să văd ce o să iasă. 

"— O să iasă un ciubuc ! îi răspunse cu năduf Sarmală, 
care simţise batjocura în cuvintele lui Mărunţelu. ' 

Mărunțelu înghiți în sec şi vru să se strecoare afară 
din grup, neobservat, cînd se ciocni nas în nas cu gene- 
ralul Alexandru Mărguleanu. 

— Domnule general, domnule general, de cînd vă 
caut ! 

Alexandru Mărguleanu îl trase deoparte: 

— Hai, spune! 

a nu vrea să recunoască nimic. Ba a mai spus 
ceva: că dezertor aţi fi dumneavoastră, nu el. 

Şi-i povesti tot. 

Generalul Alexandru  Mărguleanu primi lucrurile 
mult mai calm, dar nu cu totul indiferent. 

— Domnule  Mărunţelu — zise el— dacă nu mă 
crezi, uite-l şi pe generalul Crețu, să-ţi spună şi cl... 
Creţule, stai !.,. Îl cunoşti pe Mărunţelu ! Om serios... 
Om de încredere !... Spune-i şi tu: este sau nu este 
Grăniceru un dezertor? 

— Este ! declară Creţu categoric. 

— Ei? făcu Alexandru Mărguleanu triumfător... 
Acuma crezi? Sînt martori, domnule, martori. A dezer- 
tat la orele zece şi jumătate seara. O spun ofițerii de faţă, 
o spun plutonierii, o spun soldaţii, o spune toată lumea 
care era acolo. Sint nume. Nume de ofiţeri şi soldaţi... 
Tăpăloagă, Căşulescu, Popovici, Tătaru, Florea şi alții, 
şi alții.. 

Mărunţelu îl zări în mulțime pe Belciug, asudat, 
roşu, cu părul lui mare, parcă mai rebel ca oricind — 
şi-şi zise: Se întîmplă ceva! Altfel ce-ar căuta Belciug 
pe aici? 

Bilbii două cuvinte de scuze şi se luă după inspec- 
torul de siguranţă Belciug. 

— Alo, Belciug ! Cauţi pe cineva? 

Belciug întoarse capul: 

— A, Mărunţelu ! Îl caut pe şef... Nu l-ai văzut? 

— Cum să nu! E urpent? 

— Foarte! 

— Dar ce s-a întîmplat? 

— Nimic ! făcu scurt Belciug. 

Răspunsul îl întărită pe Mărunţelu: 

— la mai du-te-n paştele mă-ti... Ce-l faci pe 
mărețu ! 

Dar Belciug dispăruse, parcă ar fi intrat în pămînt. 
Mărunţelu îl căută de jur împrejur şi deodată îl văzu 
pe Remus că se desparte de Ionel şi o ia grăbit spre 
ieşire. Hotărit ! gîndi Mărunţelu. Se întîmplă ceva. 

Descumpănit, Mărunţelu rătăci prin saloane, pînă 
eguă lingă un grup care-l asculta pe Traian Săpunaru. 

— Asta s-a întîmplat în comuna Armenișul de 
Cîmpic, din Ardeal! povestea Traian. Acolo e prim- 
pretor un doctor Habor, care avea un cal. În urmă 
cu o lună, calul a murit. Să fi văzut înmormiîntare !... 
Parcă ar fi murit prefectul !... Hoitul a fost pus într-un 
car cu patru boi cu coarnele împodobite cu năframe. 
În fruntea cortegiului, un om de-al pretorului păşea 
cu tricolorul îndoliat, iar în urma carului, cîteva tara- 
furi de lăutari ţigani, o fanfară şi corul bisericii. . . 

— E nebun? ţipă cineva din grup. 

Mărunţelu se uită la cel care strigase: cra generalul 
Popovici. Bucuros, Mărunţelu se strecură pînă la el: 

— Domnule general, îmi pare bine că vă  întil- 
nec !... Aş dori să scriu ceva despre mișcarea culturală 
din ținuturile alipite, pentru revista mea. Cînd ați putea 
să mă primiți? 

— Oricînd, dragă, oricînd ! zise generalul, care se 
deplasă cu tot poporul spre cei care făceau acum cerc 
în jurul reginei. 

— Dar despre democraţie? spunea Maria. Eu sînt 
de sînge englez. Sînt fiică a celei mai vechi democrații 
din lume. Pe mine n-are nimeni dreptul să mă înveţe 
democraţie. Știu ce este democraţia. Dar una este demo- 
craţia și alta anarhia. 

— Maiestate, nici unul dintre noi nu va face con- 
fuzie între aceste două noţiuni! răspunse Aureanu. 

— Dimpotrivă ! zise Gherlescu. Noi combatem acea- 
stă confuzie din toate puterile, oriunde o întîlnim... 
Ţărăniştii, însă... 

Conu Alecu, care stătea lîngă el, îl ciupi de braţ: 

— Taci, frate, nu mai veni aici cu mahalagisme! 

Gherlescu tăcu. : 

— În ce mă priveşte — continuă regina — nici- 
odată n-a fost cineva pentru mine prea umil, prea neîn- 
semnat... Oricine, de la primul-ministru pînă la 
cerşetor, poate găsi la mine ascultare. Aşa că, am deve- 
nit instanța supremă, căreia şi mic şi mare i se poate 
oricind adresa. 

Nici unul din grup nu rămase în urmă: 

— Adevărat, maiestate, adevărat! 

— Cînd orice speranţă s-a sfîrşit, mai sînt eu, care 
stau dincolo de orice invidie şi rivalitate, şi care nu am 
nici un motiv de a voi să mă urc mai sus, sau să înlătur 
pe alţii... 

Fiecare ar fi dat jumătate din sufletul lui ca să poată 
găsi un cuvînt potrivit în aceste momente înălțătoare, 
dar nu găsi. Şi poate cuvintele reginei ar fi trecut în 
istorie fără vreo replică, dacă n-ar fi fost de faţă Traian 
Săpunaru, care vorbi: 

— Maiestate, nu uitaţi că sînteţi regina... singura 
ființă care înţelege totul... 

Regina îi aruncă o privire caldă, de recunoştinţă, 
şi răspunse: 

— Nu mă consider nici măcar cu un atom mai 
bună decît camerista mea, decît un învăţător, decît 
un muncitor din fabrică sau decit un țăran “care-şi 
cultivă pămîntul. Dar mă consider cu siguranță mai 
aptă decît ei de a ocupa o poziţie dominantă. Gene- 
raţii întregi au contribuit să mă creeze. Veacuri m-au 
pregătit pentru munca mea... 

fa acea clipă, răzbi din stradă un tumult asur- 
zitor stîrnit de mii de glasuri: 

— Vrem nu-me-rus cla-u-sus !... Vrem nu-me-rus 
cla-u-sus !... Vrem nu-me-rus cla-u-sus !... 

Şi brusc, ca la comandă, țipetele încetară şi un 
cor uriaş făcu să vibreze geamurile palatului: 


Trăiască regele 
În pace și onor... 


Toţi oaspeţii, împietriţi de emoție, cu ochii ţintă 


înainte şi cu inimile răvășite de dragoste nețărmurită 
pentru tron şi dinastie, ascultară imnul pînă la capăt. 

Cînd totul se linişti, regina îl întrebă pe Ionel, care 
între timp se apropiase de ea: 

— Ce este? 

Cu o uşoară nuanță dc patos, Ionel xănpuuie 

— Asta e generaţia de foc! 

Şi regina, cu candoare: 

— Pe ploaie? 

Se uitară unul în ochii celuilalt şi-şi zîmbiră. Se 
înțelegeau ca în cea dintii zi în care şi-au dat mîna 
să iubească ţara împreună. 


VIII 


Pe Mimi Pantof, știrea că regele Italiei a încredinţat 
lui Mussolini sarcina să formeze guvernul o lăsa cu 
totul indiferentă. Scuze avea: nu era pregătită pentru 
un asemenea eveniment extern. Nu-l cunoștea pe regele 
Italiei, n-a auzit de Mussolini şi cu atît mai puţin ştia 
ce e aia «fascism». Aşa că nimic nu o putea îndemna 
să se bucure ori să se supere că noul stăpîn al Italiei 
este Mussolini, sau alt «macaronar», cum zicea ea 
italienilor cu care era în legătură de afaceri, la Capşa, 
la ministere ori acasă. Şi apoi, aici, în ţară, sau pro- 
dus în acele zile niște întîmplări atît de senzaţionale, 
încît era fourte explicabil ca Mimi să nu fie prea 

ispitită să cerceteze rostul venirii unui regim fascist în 
Italia. ` 

Mai întîi chestia cu prinţul. Prinţul moștenitor, 
se înțelege. Și iar o femeie la mijloc. Nici vorbă. Nu 
Lilly Collinos. Cu Lilly Collinos s-a isprăvit. Şi-a luat 
copilul şi a plecat la Paris. Nici propria lui nevastă. 
Acu, avea şi prinţesa un copil — și s-a isprăvit și cu ea. 
Aşa ziceau gurile rele. S-a isprăvit ! Nu duc casă bună. 
El aproape că nici nu-i vorbeşte. Așa se spune. Ea 
plinge — și el... În sfîrşit! Acu era vorba de o altă 
femeie şi de alți copii. Și întîmplător, Mimi cunoştea 
oarecare detalii, de la amicul ei Nelu jurnalistul și de 
la celălalt amic al ei, Valentino. Nelu i-a vîndut « pontu» 
lui Remus. Băiat deştept și înfipt, Nelu s-a împrietenit 
într-o zi cu unul Leontescu, fost șef de gară pe undeva 
în Transilvania. Un om foarte simpatic. Ca şi nevastă-sa 
— o transilvăneancă. Ba, s-ar putea spune că èa era 
şi mai simpatică. În orice caz, asta era părerea lui Nelu 
care-și luase obiceiul să vină în casă la ei tot mai 
des, pînă ce — unde nu duce amorul! — tînăra și 
frumoasa doamnă şef de gară trecu la confidenţe: ea și 
prințul... 

— Nu, nu, nu! a apucat-o Nelu de braţ. Te rog... 
Ori ai încredere în mine, ori nu !... Înţelege, dragă !... 
E ceva nefiresc... Să ne iubim și să ne ascundem unul 
de celălalt !... Scumpo, te rog să înţelegi că e ceva 
nefiresc... Între noi doi nu pot fi secrete! 

— Dar nu spui nimănui? 

— Nimănui ! 

— Jură! 

— Să-mi sară ochii! 

Convinsă, doamna Leontescu fi povesti toată întîm- 
plarea: 

— Ştii, acum trei ani, cînd prinţul a fost sechestrat 
la Bistriţa... ca să nu se împace cu Lilly... i-am fost 
recomandată de o doamnă care mă cunoștea de la 
orfelinat. Veneam la el în fiecare seară, în uniformă de 
soldat, ca să nu fiu recunoscută. Şi am avut cu el un 
copil. Lui îi plac mult copiii! 

— Am observat! făcu Nelu, care avea mult spirit 
de observaţie... 

— Să fi văzut cum ne-am certat cînd a fost vorba 
să-i dăm un nume... El voia să-i spunem Cezar, dar 
eu ţineam morţiş la Silviu. Şi la al meu a rămas. Şi am 
mai avut cu el un copil... 

— Doi? se miră Nelu. 

— De ce te miri? Doi! 

— Mă mir, pentru că, scumpa mea, asta parcă nu 
mai stă în obiceiul prinţului... 

— Uite, vezi! 

Nelu strimbă din nas, sceptic. Se uita împrejur și 
nu vedea nici un copil. Tinăra doamnă şef de gară simţi 
că el n-o crede — şi, jignită, îi spuse: 

— Nu mă crezi? Ei bine! 

Şi repede sări la dulap, de unde scoase cîteva plicuri. 

— Uite, scrisori de la el! 

Nelu se uită la scrisori şi nu mai avu nici un motiv 
să se îndoiască: iubita lui era mama copiilor prinţului. 

Mişcat, îi spuse: 

— lubito, dă-mi mie scrisorile astea ! 

Doamna se miră: 

— 'Ţie? Ce să faci cu ele? 

— Să am o amintire de la tine! 

Doamna şef de gară era tînără, era frumoasă, dar 
nu era proastă de loc. 

— Scumpul meu Nelu — zise ea — între noi nu 
pot să existe secrete... Ce vrei să faci cu amntirile 
astea ? 

Şi, pentru că-l văzu oarecum încurcat, îl ajută să 
se descurce: 

— Ştii de ce te întreb? Pentru că, exact la ceea 
ce te gindeşti tu, mă gîndesc și eu... De cîtăva vreme 
ne batem capul, eu şi bărbatu-meu, și nu știm cum să 
facem. Poate că Dumnezeu te-a ales pe tine să ne înveți. 

Peste o oră, oricine ar fi putut vedea, prin fereastra 
casei Leontescu, trei capete foarte aprinse, virite unul 
în altul: domnul Leontescu, doamna Leontescu şi 
Nelu Pcedicuristu, tratind chestiunea, 

— Bine ! conchise Nelu. Cite scrisori aveţi? 

— Cincisprezece... şi şase fotografii! 

— Asta-i tot? 

— Tot! N-ai decît să cauţi. 

Nelu nu era niciodată sceptic în mod inutil. Îi crezu. 

— În ordine! Miine dimineaţa sînt la Remus și 
va fi fericit! Tot ce-l priveşte pe prinţ, îl interesează 
în cel mai înalt grad. Remus îl iubeşte tare mult pe 
prinţ... 

Leonteasca oftă: 

— Parcă cine nu-l iubeşte! Dar fără două mili- 
oane să ştii că nu le dau! 

Nelu plecă în seara aceea de la Leonteasca, înar- 
mat cu o scrisoare şi cu o fotografie — botărit ca a 
doua zi dimineața să se ducă la Remus. Dar cum se 
depărtă de casa iubitei, chestiunea începu să nu-i 
placă. Ea are nişte scrisori şi nişte fotografii şi el se 
duce să se tocmească pentru ele cu Remus! Caraghios ! 
Caraghios şi absurd !...El, Nelu, misit de scrisori şi 
poze obscene !... Ca un negustor ordinar! Pfui! Mai 
mare ruşinea! E dezgustător. Se revoltă în el. toată 
conștiința lui de îndrumător al opiniei publice. Nu se 
poate!... Că i-a făgăduit Leonteascăi? O ! În amor cîte 
nu se făgăduiesc !... Să lăsăm, deci, prostiile ! Aici sînt 
la mijloc probleme prea serioase. 

Şi-l căută pe Valentino. Valentino are totdeauna 
«idei» ... Şi-apoi, Valentino e discret şi corect... A 
fi discret şi corect e specialitatea lui Valentino. 

l găsi pe Valentino, noaptea la unsprezece, la Capşa 
şi se ageză cu el la o măsuţă, între patru ochi. 

— Valentino, uite aici! 

Valentino se uită şi văzu: o scrisoare şi o fotografie. 

— Am văzut! zise cl şi aşteptă. 

Nelu îi expuse cazul şi Valentino, după ce ascultă, 
îi spuse: : 

— Am o idee! Jumà-jumà ! 

— S-a făcut! Jumă-jumă! 

Oameni cinstiți amindoi, aveau o Încredere oarbă 
unul în celălalt. Știau că nu se vor trage pe sfoară. 
N-aveau nici un interes deoscbit. Valentino, deci, 
fără să ia în prealabil nici un angajament scris, se 
pronunţă: i 

— Ce-ţi trebuie Leonteasca în toată afacerea asta? 

Cîteva cuvinte simple, care tocmai prin marea lor 
simplitate confirmau geniul lui Valentino. « Într-ade- 

văr, îşi zise Nelu, furios că s-a pripit, fiindcă dacă nu se 
pripea, ajungea şi cl singur la soluția asta și n-ar mai 
fi trebuit să-i cedeze de pomană lui Valentino jumă 
din afacere. Ce-mi trebuie Leonteasca ?» Dar nici multă 
vreme nu-și pierdu Nelu cu rcmuşcările — și, împreună 
cu Valentino, puse ideea în practică. A doua zi, Nelu 
se prezentă la iubita lui, ca de obicei — și, din una în 
alta ajunseră la miezul chestiunii: scrisorile şi foto- 
grafiile. 

— Iubito, cred că afacerea se poate aranja. Cite 
scrisori zici că ai? 

— .Cincisprezece. . 

— Și fotografii? 

— Şase ! 

— Nu mă minţi? 

— Să-mi sară ochii! 

Nelu simţea că iubita îl minte, dar își zise: aşa sînt 
iubitele! Mint! 

Plecă, şi peste o oră, însuşi Remus, însoțit de Nelu, 
de Belciug, de Papaianopol și de o droaie de agenți, 
năvăliră în casa fostului, șef de gară: 

— Poliţia !... Sus mîinile !... Scrisorile şi foto: 
grafiile prinţului. 

Şi s-au găsit nu cincisprezece scrisori, ci treizeci 
şi patru, şi nu șase fotografii, ci paisprezece, plus un 
carnet, în care Leonteasca își notase toate întilnirile cu 
prinţul, pînă în cele mai mici și mai ciudate amănunte. 
Tînăra și frumoasa soţie a șefului de gară privea pier- 
dută, într-un colț, cum i se răpesc cele mai scumpe 
amintiri de la cel mai scump amant al ei — și-i striga 
lui Nelu: f 

— Să-ţi fie ruşine ! M-ai nenorocit ! 

Dar nici Nelu nu era mai puţin desperat: 

— Ruşine să-ţi fie ţie ! îi strigă el frumoasei femei. 
M-ai minţit!... Nu te mai iubesc!... Pleacă din 
ochii mei ! 

Şi plecă el— cu o pagubă atît de dureroasă în 
suflet: cincisprezece nu-i treizeci și patru, şi şase nu-i 
paisprezece. Și Remus e om de cuvînt: peste ce s-au 
înţeles nu va da o pară. 

Cînd Remus îl văzu atît de trist, îl bătu pe umăr 
şi oftă: 

— Ce să-i faci, dragă! Orice amor are un început 
şi un sfîrşit! 

Toate astea, Mimi le-a aflat de la amicul ei Nelu, 
care i-a povestit întimplarea fără să-i ascundă aproape 
nimie. 

— Și cît ţi-a ieşit? 

Faţă de Mimi, Nelu nu avea, într-adevăr, nici un 
secret. 

— Să fi vrut, îmi ieşea şi un milion. Ionel e fericit 
de căptură şi cu toată zgircenia lui ar fi dat oricît. Dar 
m-am mulţumit cu'o sută de mii. 

Luase două sute. Mimi hotărî: 

— Îmi cumperi o poşetă. 

Generos, Nelu îi cumpără o poşetă şi o pereche de 
ciorapi. 

Întîmplarea își găsi loc îndată, pe cît se putea, în 
ziare. Dar ceea ce nu se putea însera în ziare fu difuzat 
de către colportorii lui Remus, pe cale orală, într-un 
chip atît de sîrguincios, încît, pe la sfîrşitul anului 1922, 
cazul Leonteascăi acapară o bună parte din atenţia 
opiniei publice. 

— Ca să-și treacă în pace constituția — comentă 
Nectarie la Capşa — e bine pentru Ionel şi un scandal 
de alcov. 

Mimi auzi, dar nu pricepu ce legătură poate fi între 
constituție și relația amoroasă a prinţului cu Leon- 
teasca. 

Acesta era, așadar, primul motiv obiectiv care o 
împiedică pe Mimi să se oprească asupra « cazului» 
Mussolini. 

Al doilea motiv fu generaţia de foc... Generaţia de 
foc o lăsă la început rece pe Mimi Pantof. Cînd i s-a 
spus că generaţia de foc cere numerus clausus, a 
întrebat: 

— Ce-i aia numerus clausus? 

Țimand, care era de faţă, i-a răspuns: 

— Număr limitat! 

Mimi dădu din umeri, nepăsătoare. Chestia n-o 
interesa. 

Şi al treilea motiv care o ţinea pe Mimi departe de 
înţelegerea adincă a celor ce se întimplă în Italia era 
că nu numai ea, dar mai toţi clienţii Capșei habar n-aveau 
încă cine-i Mussolini — şi cu atît mai puţin ce se cheamă 
fascism. 

Cînd Mimi, din plictiseală, ca să facă simplă con- 
versaţie, îl întrebă pe 'Ţuc Enăchescu, zis Englezul: 

— Ce-i aia fascism, dragă Ţuc? 

'Țuc, ca să nu se trădeze că nu ştie nici el, fi răspunse: 

— Nu-i de nasul tău, Mimi! E ceva foarte-foarte... 

— Ei, ce e aşa de foarte-foarte? 

Dar Englezul nu vru să-i spună. Ambiţioasă, Mimi 
trecu la o masă de alături, unde poetul simbolist Miau- 
lescu scria de zor nişte versuri despre « Ea». 

— Miau-miau dragă, ce-i aia fascism? 

Miaulescu intenționa de mult să dedice o poezie 
acestei femei carc-i plăcea pentru atitudinile ei simbo- 
liste şi o lămuri: 

— Fascismul este ceva sideral, dar mai mult sico- 
fant... numai că... 

— Aoleo — se apucă Mimi de cap— te credeam 
mai deştept, mă grăsanule, dar văd că tot ăia au 
dreptate... 

Și Mimi, obosită de investigaţii, ar fi renunțat poate 
definitiv să se informeze despre fascism, dacă nu auzea 
cum cineva, dintr-un colţ din fundul sălii, rostește 
cîteva cuvinte care aveau să decidă în mod definitiv 
atitudinea ei faţă de Mussolini: 

— În orice caz, lircta se va întări! 

Sentința, rostită cu precizia specifică profeților, o 
izbi şi o împinse spre masa unde Mărunţelu era în dis- 
cuţie cu Valentino. 

— De unde știi că se va întări? întrebă Valentino. 

— Categoric ! răspunse Mărunţelu. Ca dovadă, vezi 
că s-a şi urcat! | 

— S-a urcat lireta? se îmbujoră Mimi de bucurie. 

— Enorm ! făcu Mărunţelu. N-ai citit azi ziarele? 

Lui Mimi nu-i trebuia mai mult. Mussolini era omul 
datorită căruia lireta — lireta ei — se urcă. Avea un 
impresionant stoc de lirete la băncile din Italia, de pe 
urma unor afaceri de import de mătase — și era 


191 


dezolată, pentru că, pînă în ajunul venirii lui Mussolini, 
lireta scădea vertiginos. 

— Va să zică e cineva acest Mussolini! intră Mimi 
în politica externă. 

— Cum cineva? se înflăcără Mărunţelu. Habar 
n-ai, fetiţo !... Mussolini e un om genial! Ăsta o să 
scape Italia de bolşevism ! 

În mintea lui Mimi, ideile începeau să se ordoneze. 
Prin urmare, Mussolini nu e numai salvatorul liretelor 
ei, dar şi un duşman al bolșevicilor. 

— Aşa de tare e Mussolini ăsta? zise ea pe un ton 
de întrebare şi de admiraţie în acelaşi timp. 

— O mînă de fier! replică Mărunţelu. A venit 
tocmai în ultima clipă, cînd Italia era. pe marginea pră- 
pastiei şi cînd bolşevicii erau să pună mîna pe putere. 
Acuma-i învață minte pe toţi... Muncă și ordine! Asta 
e deviza lui: Muncă și cinste!... Cine nu vrea să 
înțeleagă... toarnă-i pe gît un butoi cu unt-de-ricină! 

Mimi crezu că Mărunţelu o ia peste picior şi nu mai 
putea de necaz. Te pomenești că derbedeul ăsta a păcă- 
lit-o şi cu lireta ! 

-— Cum așa unt-de-ricină, mă ţigane !... Ori ai băut 
şi-ţi baţi joc de o biată femeie ca mine? 

— Eu ? protestă Mărunţelu cu o izbucnire atît de 
spontană, încît pentru Mimi era limpede că Mărunţelu 
n-o minte. Eu să-mi bat joc?... Cind zic unt-de-ricină, 
e unt-de-ricină. 

Şi dezolat: 

— Ce să-ţi fac, dragă Mimi, dacă tu în chestiile 
astea ești cizmă şi nu te pricepi? Mai pune mîna și tu 
pe o gazetă. 

Pentru Mimi, tiganul devenea din ce înce mai inte- 
resant. Curioasă, își trase un scaun aproape de el: 

— Şi zi-mi: cum vine asta? Ce face Mussolini cu 
untul-de-ricină ? 

Lui Mărunţelu îi plăceau oamenii care vin la el să 
înveţe cîte ceva. Părinteşte, cu dragoste şi cu interes, 
se aplecă, deci, spre Mimi şi-i explică: 

— Mussolini se răfuieşte cu capii bolşevici în două 
feluri. Pe unii îi omoară... Pe alţii îi îndoapă cu unt- 
de-ricină. E o patentă de-a lui... 

— De ce, dragă, cu unt-de-ricină? 

— Păi uite de ce: mulţi dintre bolsevicii ăştia vin 
în Parlament, ori pe la întrunirile publice muncitoreşti 
şi-l înjură. Ca să-i împiedice, îi prinde, le toarnă pe gît 
unt-de-ricină şi le dă drumul !... Poftim ! Du-te de mă 
mai vorbește de rău dacă poţi !... Ai văzut cap? 

Mimi ascultă pînă la urmă și istoria i se păru atît de 
nostimă, încât izbucni într-un hohot de rîs din toată inima: 

— Ei, bată-l să-l bată pe Mussolini ăsta al tău! 
Ştii că-i băiat simpatic? Auzi ce-i trece prin minte! 
Unt-de-ricină ! 

— Da, da, continuă aprins Mărunţelu. Asta se 
cheamă « acțiune dinamică» ! 

— Da’ fascism ce se cheamă? 

— Tocmai asta! 

Mimi înţelese: 

— Aha! Acuma ştiu! Prin urmare, fascism în ita- 
lieneşte se cheamă. unt-de-ricină ! 

Pe Mărunţelu îl exaspera prostia acestei femei: 

— Nu, fă, de ce nu-nţelegi?... Fascism se cheamă 
toată afacerea asta... Vreau să zic toată acţiunea asta 
dinamică... Fascism vine de la cuvîntul italienesc 
« fascio», care înseamnă « mănunchi». Mussolini şi-a 
întemeiat în 1919 « fascia»... adică mănunchiul său 
de băieţi de ispravă şi i-a dat ca emblemă fascia romană 
tradiţională: un mănunchi de nuiele în jurul unei securi... 
Acum ai priceput? 

— Am priceput! 

Pricepuse, într-adevăr. Acum știa că fascismul este 
un mănunchi care astupa gura bolşevicilor cu « acţiune 
dinamică» sau pe romiînește cu unt-de-ricină — fiindcă 
aşa i se zice untului-de-ricină în italienește: « acţiune 
dinamică» — şi mai ştia Mimi că, dacă le bagi pe git 
bolşevicilor italieni unt-de-ricină, se urcă lireta. 

Din acea zi, Mimi aderă la fascism. Era o fascistă 
inițiată, deci sinceră. 

* 


Spre aceeaşi concluzie, dar pe altă cale, ajunse un 
alt factor de răspundere în stat, poetul Traian Săpu- 
naru. La apariția lui Mussolini pe scena istoriei, Traian 

Săpunaru nici nu-și mai aminti de d'Annunzio. D'An- 
nunzio nu era în ochii lui decît o mică demonstrație 
a ceca ce pot face eroii — cînd îi ajută norocul. Mus- 
solini, însă, era o realizare dcsăvirgită, totală, fără 
cusur, a tipului de om născut să conducă poporul, 
Mussolini nu era un dictator — ci întruchiparea ideală 
a dictatorului. De unde a venit și cum a izbutit acest 
om să ajungă stăpîn peste patruzeci: de milioane de 
oameni — iată un lucru care tortura judecata lui Traian 
Săpunaru. Stăpîn absolut peste un Popor mare ca 
italienii ! Cum? Cum? Cum? 

“Pe Traian nu-l preocupa « pentru ce». El voia numai 
să ştie: «cum»? Acel « pentru ce» era clar: ca să scape 
Italia de bolşevici, - “Dar nu scopul interesează, ci forța 
aceea misterioasă, care l-a ajutat tocmai pe el — unul 
din patruzeci de milioane — să ajungă dictator, mijlocul 
prin care acest Mussolini a izbutit să cucerească tronul 
cezarilor romani — şi să facă din rege o simplă marionetă 
a lui. Mijlocul! Mijlocul ar fi «acțiunea dinamică». 
Dar pe ce căi a ajuns să pună în valoare acest mijloc 
hotăriîtor, care este « acțiunea dinamică»? Poate oricine 
porni la o acțiune căreia să-i zică «dinamică»? Şi se 
poate numi « dinamică» o acţiune care nu te duce la 
răsplata supremă: puterea? Puterea — care este ea 
însăși un scop în sine! Cum a ajuns, aşadar, la putere 
acest Mussolini? 

Întrebările acestea şi le punea Traian Săpunaru, 
cînd intră în cabinetul lui Cristofor. Kerbală, pe care-l 
găsi cu Nectarie discutind — despre cine? Despre 
Mussolini, noul conducător al Italiei. 

— Dar e formidabil! zise Traian, exaltat. Marşul 
ăsta al lui Mussolini asupra Romei... 

— Hait! îl întrerupse Nectarie. Fantezia dumitale 
de poct l-a şi văzut pe Mussolini călare pe un cal alb. 
în fruntea armatei lui de fasciști, dînd asalt Romei, 
cu sabia în vînt... Dar, fii liniștit! Nu Mussolini a 
făcut margul. Mussolini a stat frumos în, gara Milano, 
într-un compartiment de wagone-lits, pregătit din vreme 
chiar de către autorități... şi a aşteptat ca regele să-l 
cheine. Era lucru aranjat. Mussolini n-a cucerit Roma... 
Lui Mussolini i s-a dat Roma plocon | 

— Aşa vrei dumneata ! făcu Tratan, nervos că i se 
strică o jucărie. 

— Ba nu, ci faptul istoric. Citeşte ziarele mai bine.. 
Vezi cine a fost în fruntea fasciştilor care au făcut mar- 
gul, care nici el nu era un marş războinic, ci un marș 
de paradă! Michele Bianchi, Italo Balbo, Emilio de 
Bono, Cesare Maria del Vecchi... dar nu Mussolini. Își 
repet: el nu şi-a luat puterea, ci i s-a dat de-a gata 
chiar de către cei care sînt la putere. Aceiași care i-au 
pus la îndemînă mijloacele să-și organizeze partidul 
în opoziție, i-au pus şi acuma la îndemiînă toate mij- 
loacele să ajungă dictator. 

Traian înţelese. Cinci minute mai tîrziu, cînd Nec- 
tarie 'se îndură să plece, Traian, în plină febră mus- 
soliniană, îi.spuse lui Cristofor Kerbală: 

— Dă-mi o sută de mii de lei. 

Şi i ieşi de la banca Sultanin Kerbală & Co. cu sufletul 
şi mintea în virtej: «A fi Mussolini, a fi Mussolini !» 


* 

Cu un punct de vedere cu totul diferit întîmpină 
regimul lui Mussolini un alt factor de răspundere în stat 
— domnul Caţă Coroiatu. Evenimentul îl surprinse pe 
bătrînul profesor în momentul în care, adîncit în 
nişte uriaşe tomuri talmudice, căuta să descifreze 
mîna Cahalului în toate cîte i s-au întîmplat pe ziua 
de azi. i 

Dis-de-dimineaţă pe la opt, domnul Caţă a primit un 
telefon: 

— Alo, Cață? Aici Remus! Ascultă, Caţă ! L.. Am 
nevoie urgentă de tine aici... la Bucureşti ! |. +. Iei acce- 
leratul de seară. .. Miine mi te prezinți la birou. 

— Miine? 

'— Miine ! 

Caţă se miră. De abia venise aseară de la Bucu- 
reşti, unde a muncit cu studenţii la Siguranţă, 
pentru numerus clausus — şi credea că va putea să 
rămînă la Iași cel puţin patru-cinci zile. Cînd cola... 

— Dar ce-i graba asta? 


— Constituţia, Caţă ! îi răspunse Remus şi închise 
telefonul. 

Cu ochii sclipind de satisfacţie, Caţă îi spuse lui 
Lascăr Tărăbuţă, ajutorul lui în ştiinţele talmudice: 

— I-ai văzut? Dracu i-a apucat. Toţi trag de mine. 
Fără mine nu pot face constituţia. 

— Vezi numai să nu te laşi! îi răspunse Tărăbuţă. 
Acu e momentul!... Ne ceri avansarea la toți... 
Ori ne faci inspectori de siguranţă, ori deputaţi... Să 
nu te lași! 

— Să mă las? îşi ascuţi Caţă glasul. De ce să mă 
las? Eu am nevoie de Ionel, sau Ionel are nevoie de 
mine ?... Ionel are nevoie de mine! Toată lumea are 
nevoie de mine. Și Neaţă şi Ghiolman şi... 

Nu mai continuă, pentru că intrase în birou unul 
dintre cei mai dragi elevi ai săi din generaţia de la 
1914: Staicu. 

Caţă, cum îl văzu, îi spuse lui Tărăbuţă: 

— Lasă-ne, te rog, singuri. 

Lascăr ieși, ca să-l lase pe Caţă singur cu Staicu. 

Zdravăn, înalt, oacheș, Staicu — mulțumită grijii 
paterne ce i-o arăta profesorul Caţă în educaţia sa 
— a ajuns prefect de poliţie al oraşului. De aceea, nu 
uita să-i arate lui Caţă în toate împrejurările respectul 
şi recunoştinţa sa fără margini. 

— Să trăiţi, domnule profesor ! îl salută el pînă la 
pămînt pe Caţă. 

Profesorul îşi potrivi ochelarii și-l pofti să ia loc: 

— Şezi, Staicule, şezi !... Victoria e aproape, Stai- 
cule, Țara e cu mine. Fiecare mă cheamă, fiecare mă 
roapă, fiecare vrea să-mi dea un loc în guvern. Dar 
eu nu vreau să primesc locuri în nici un guvern, ci 
eu voi da locuri în guvern, în guvernul meu... Eu 
sînt şef de partid şi guvernul acestei ţări îl voi face 
eu. Tu vei fi ministru de interne şi Tărăbuţă ministru al 
justiției! E frumos, nu? Ca să-ţi dai seama unde am 
ajuns ! Toată țara e cu noi. Cît e, Staicule dragă, de cînd 
vindeam gazeta noastră numai prin dughenele jidanilor 
care o cumpărău de frică? Patru-cinci ani. Acu se vinde 
pe stradă cu o mie de lei exemplarul. Sîntem tari, Staicule, 
tari. Ofițerii sînt alături de noi... Comandantul garni- 

zoanei. .. l-ai văzut?... vine la mitropolie şi stă cuminte 
la sfinţirea drapelelor noastre cu cruce încîrligată. Şi 
comandantul regimentului 13 la fel. Dar la Dorohoi 
ţi-a plăcut? Primarul a condus pe ai noştri cu muzica 
militară pînă la grădina publică. Toată lumea ne 
ajută !... Pînă şi prinţul Carol mi-a trimis salutul 
lui. Ehei, Staicule, s-au schimbat vremurile!,.. ii 
minte cît trebuia să mă milogesc pe la Bucureşti, 
pînă scoteam leafa pentru voi? Și doar munceam, 
Staicule, “munceam, de ne speteam... şi ei se zgîr- 
ceau la leafă... Dar acu s-a isprăvit, Staicule, s-a 
isprăvit ! Uită-te la tine! Ce-ai fost ieri? Un biet... 
Dumnezeu să mă ierte... la cheremul lui Panaitescu. 
Pe cînd acuma, slavă domnului, eşti prefect ! 

— Da, zise Staicu respectuos. Şi asta trebuie să 
vă mulțumesc dumneavoastră.. 

— Ba nu! protestă sincer Caţă. Nu mie, ci ideilor 
mele. Numai pentru că ideile mele au triumfat, tu 
poţi fi prefect de poliţie. Sîntem pe drumul cel bun, 
Staicule ! Ceasul nostru se apropie. Chiar acum cinci 
minute m-a chemat la telefon deşteptul de Remus. 
Cică să mă întorc urgent-urgent la Bucureşti ! 

— Ştiu, domnule profesor. Pentru asta am și venit ! 
M-a chemat şi pe mine domnul Vilceanu azi dimineaţă 
şi mi-a dat instrucţiuni speciale. Trenul ajunge la Bucu- 
reşti mîine dimineaţă la opt. Merg şi eu cu dumneavoas- 
tră.. Guvernul va organiza în Gara de Nord o mare 
demonstraţie în cinstea dumneavoastră. Vor fi cîteva 
mii de studenţi. Va trebui să le vorbii! Totul e orga- 
nizat ! 

— Trebuie să-mi pun, prin urmare, haina neagră ! 

— Nu, domnule profesor! Manifestaţia va fi spon- 
tană ! Guvernul nu e amestecat în afacerea asta ! Ţara. 
Numai ţara ! Veţi fi foarte emoţionat. Și le veţi vorbi 
prost... 

— Prost? Eu nu pot vorbi prost! 

— Trebuie ! Țara cere ca discursul dumneavoastră 
să fie pront, i 

— Aha! Mă voi sili... 

— Sîntem, așadar, înțeleşi! zise Staicu, care se 
ridică. Vin deseară să vă iau.... 

Se îndreptă spre ușă, dar după doi paşi se opri şi 
ge întoarse în călciie, Le Caţă: 

— Domnule profesor. . 

Cobori glasul şi vorbi pe un ton prevestitor de 
nenorociri: 

— Feriţi-vă de Zărelea ! ! , 

Staicu era tînăr și neprevăzător, aşa că nu- şi dădea 
seama că un asemenea avertisment putea fi fatal unui om 
de vîrsta lui Caţă. Bătrînul, care sta în picioare, se 
clătină și-și căută cu mîna-n vid un sprijin. Noroc că 
Staicu sări la vreme să-l apuce de braţ: 

— Domnule profesor, vi-e rău? | 

Caţă abia putea să şoptească: 

— Vorbește, vorbeşte ! Spune-mi. ce e cu Zdrelea ? 

— Avem bănuieli, domnule protean: i 

— Jidovit? 

— Mai rău, domnule profesor. 'Tratează cu Jugănaru 
şi cu Dacu. Cică ei ar vrea să-i facă un partid propriu 
pentru fecioru-său. r 

Stors de puteri, Caţă căzu pe- scaun: 

— Cine? Zdrelea? Dar nu-i nici un an de cînd 
am trecut cu el la liberali!... 

— Ce are a face? făcu Staicu, fără nici o nuanță 
deosebită. în ton. 
`> Abia acum Caţă prinse puteri ca să-şi dea drumul 
nădufului. 

— Mizerabilul !... Pungaşul care a cerşit lui Neaţă 
despăgubiri pentru că iar fi fost bombardată casa la 
Huși de nemți, în timpul războiului. Tu ai auzit vreo- 


dată de bombardamente la Huşi? Nici eu!... Nici 
nemţii !... Nici Neaţă !..; Dar Neaţă i-a dat! Į- -a dat, 
că am pus eu un cuvînt bun !'Om cinstit... Îl cre- 


deam om cinstit! A zis bombardament, am crezut! 
Și acuma; bețivul ăsta mă vinde ! Îl dau afară, Staicule ! 
ÎL dau îndată afară din partid ! 

— Domnule profesor, se rugă Staicu. Sînt, intrade: 
văr, față de dumneavoastră un viermé, o nimica, un 
păduche, domnule profesor, dar vă rog să mă ascultați 
şi pe mine: nu faceți nimic! Lăsaţi-l! Trebuie! Pînă 
prindem firul ! Să vedem ce urzeşte și cu cine! 

— Nu: se poate! Eşti un ignorant! Spui prostii! 

Staicu ascultă umil revărsarea de invective care, 
de la profesorul său, erau ulei mpun și spuse, cu 
capul în jos: 

— E ordin de la domnul Viziru | 

— 0! 

* Şi Caţă nu mai scoase un cuvînt. Dar, imediat ce 
plecă Staicu, se repezi la bibliotecă, scoase cartea lui 
de căpătii, Talmudul, volumul XIII, şi începu să 
caute, să caute — poate va putea să afle de ce vrea 
beţivanul ăla de Zdrelea să-l tragă pe sfoară. 

Adîncit în foliante, Caţă nici nu auzi cînd fecioru-său 
Tase îşi făcu apariţia. Tase era un tînăr remarcabil 
prin obrajii săi totdeauna îmbujoraţi, pentru că Lupu 
Fleică, de la luminile căruia se adăpa de. dimineaţă 
pînă seara, era om cinstit: nu turna apă în vin. 

— Tată — strigă el din prag — a venit Mussolini la 
putere ! 

Tase părea fericit. Tase era unul din șefii generaţiei 
de foc — şi tot ce era' împotriva țărăniștilor și a, bolşe- 
vicilor nu putea decît să-l bucure. Spre marea sa stupe- 
facţie însă, văzu că venerabilul său tată, Caţă, primeşte 
vestea încruntat. 

— Care va să zică așa, Tase dragă, te bucuri de 
victoria lui Mussolini? De ce? 

— Pentru că e contra bolșevicilor. 

— Contra bolșevicilor, zici? îi replică bătrînul Caţă. 
Şi atita tot? 

Întrebarea îl puse în mare încurcătură pe Tase, care 
încercă, să îngăime: 

—"Păi ce vrei mai mult, tată?, .. Atîta n-ajunge? 
Cred că. ' 

Aici, Cață se înfurie. 

— Taci | Să nu te mai aud! Eşti un ignorant! Ce-i 
aia că ajunge? Cum să ajungă? Ce să ajungă? De unde 
să ajungă? 

— Știu eu? 

— Cum nu știi? Ai auzit vreo declarație a lui 
Mussolini. contra finanţei seraciate i 

— Nu! 

—.A cerut Mussolini numerus clausus ? 


— Nu! ' i 

— Atunci cum îndrăznești să susţii că ar putea să 
ne ajungă atita ! 

_Tase trebui să admită că bătrinul său tată are. 
dreptate: 

— Nu poate, tată! 

— Vezi că ştii? Și vrei tu, romîn, să mă bucur eu, 
romîn, că vine la putere un străin de neam, ca Mus- 
solini ? 

— Nu te-aș mai recunoaște de tată! strigă Tase. 

— Aşa te vreau! Prin urmare, să ştii: pentru noi, 
acest Mussolini nu-i decît o unealtă a Cahalului. 

— Nu m-aș mira! zise Tase, scrîșnind din măsele. 

Caţă întinse arătătorul spre el: 

— Să nu te mai miri de nimic! Să nu te miri nici 
dacă ai afla că şi Zdrelea e jidan. 

Lui Tase i se păru ciudat că tatăl său se opreşte 
tocmai asupra lui Zdrelea și-l întrebă: 

— Crezi, tată, că ar fi cu putinţă? 

Sever, Caţă răspunse: 

— Dacă ai fi studiat ca mine Talmudul și Proto- 
coalele Sionului, azi ai înțelege mai ușor că orice e cu 
putinţă ! 

Ca şi Mimi, ori Traian Săpunaru, ori Caţă Coroiatu — 
n-a rămas nici Willy Pămînteanu nesimțţitor la schim- 
bările politice din Italia. În chestia lui Mussolini avea 
şi Willy un punct de vedere — dar un punct de vedere 
al lui, care se deosebea fundamental de punctul de 
vedere al celor trei factori de răspundere în stat: Mimi, 
Caţă şi Traian, pentru că și opinia lui asupra întîmplă- 
rilor politice din ţară era diferită de a lor. 

Cu cîteva luni mai înainte, erau toate bune. La 
deschiderea parlamentului liberal, ales spre a vota noua 
constituţie, doctorul Kern, președintele Ligii evreilor 
israeliți şi deputat țărănist, luase cuvîntul la mesaj ca 
să întrebe: | 

— Oare drepturile pe care... de bu-nă vo-ie şi î-na- 
in-te de tra-ta-tul de pa-ce, par-ti-dul li-be-ral le-a 
a-cor-dat a-ces-tei po-pu-la-ţii... 

S-a ridicat, în numele guvernului, Muică, ministrul 
de interne, care-i răspunse pe un ton solemn: 

— Voi reaminti domnului doctor Kern că, printr-un 
comunicat al nostru de acum două luni, în timpul 
campaniei electorale, noi am dat această făgăduială şi 
partidul naţional-liberal are obiceiul să-și ţină făgă- 
duielile. 

Willy, exegetul tuturor marilor fapte și declaraţii 
politice, dădu cuvintelor oficiale o tălmăcire specifică 
temperamentului lui entuziast: 

— Dacă v-am spus ! E-n regulă ! S-a aranjat ! Sîntem 
romiîni ! Ne bagă-n constituţie! Nimeni nu va mai 
îndrăzni să se atingă de noi! 

Şi în toate consiliile de administraţie unde se întîlnea 
cu prietenii lui de afaceri naţional-liberali, se arătă 
încîntat că guvernul îi bagă pe evrei în constituţie. 

Cîteva zile după: aceea, veni la el o delegaţie de 
evrei timişoreni, bandajaţi, unul la ochi, altul la falcă, 
al treilea la braţ. 

— Domnule doctor ! începu să se vaiete cel cu ban- 
dajul la ochi, care părea să fie șeful delegaţiei. E rău !... 
Ne-au nenorocit !... Ne-au bătut !... Ne-au devastat 
prăvăliile !... Ce ne facem? 

— Dar ce s-a întîmplat? Cine v-a nenorocit? 

Şeful delegaţiei îl lămuri: venise la Timişoara artistul 
Moisi să dea o serie de reprezentații. Dar s-au împotrivit 
studenţii și au început să facă demonstraţii pe străzi — 
şi să-i smintească în bătăi pe evrei. 

— Şi femei... şi copii... Pe toţi ne-au bătut)... 
Cică Moisi e evreu ! 

Atiîta îi trebui lui Willy: 

— Bine v-au făcut! Voi nu ştiţi că acum ducem o 
politică de înfrățire evreo-romînă? Atunci de ce vă 
faceţi de cap? Dacă aţi știut că Moisi e evreu, de ce 
l-aţi lăsat să vină la Timișoara? 

— Dar Moisi nu-i evreu, domnule doctor! Moisi e 
albanez. 

— Albanez? Cu atit mai rău. Ce legătură aveţi voi 
cu albanezii? De ce n-aţi stat acasă? Cine v-a trimis 
la teatru? Şi după ce faceţi prostii, mai aveţi și pretenții? 

— Dar, domnule doctor... 


201 


— Degeaba vă văietaţi |... De ce v-aţi trezit „să 
veniţi la mine după ce aţi "mâncat bătaie? Dacă aţi fi 
venit înainte de bătaie, înţeleg ! , 

— Domnule doctor, dar ne e frică să ne întoarcem 
acasă... că ăia iar o să înceapă ! 

— N-o să înceapă nimic !... De azi înainte nu o să 
vi se mai întîmple nimic. S-a aranjat! Guvernul ne-a 
dat toate asigurările. Vom fi băgaţi în constituţie. 

După delegaţia din Timișoara intră la Willy un 
evreu ieșan, sfrijit, cu. o bărbuţă căruntă: 

— Domnule doctor, e vai şi amar de noi!... Mi 
l-au atestat pe ai şi mi-l țin închis, fără să 
fie vinovat cu nimic.. 

— Dar cum a putut să se întîmple una ca asta? se 
miră doctorul Willy. 

— La pește, domnule doctor. E acolo un subcomisar 
care face ordine, unul Brincuş, care cînd a văzut şi 
de-ai noștri la coadă, a strigat: « Voi, jidanii, o să vedeţi 
peşte, cînd o să vedeţi drepturile politice». Și băiatu- 
meu i-a răspuns: « Ba avem drepturi politice, aşa c-o 
să vedem şi peşte !» 

Doctorul, numai să nu-l strîngă de git pe bătrîn: 

— A înnebunit băiatul dumitale, sau ce? Tocmai 
acum cînd luptăm pentru înfrățirea evreo-romînă, să 
insulte autoritățile? 

— Domnule doctor, băiatul n-a insultat pe nimeni ! 
- Subcomisarul Brîncuş e cunoscut de tot orașul. Umblă 
să-i întărite pe ai noștri, ca să ne poată aresta... E de 
la serviciul special de siguranță pentru evrei. . 

Doctorul ştia despre ce este vorba: de două luni 
funcționează un serviciu special de ‘siguranță pentru 
evrei, în toată Moldova. Așa că.nu mai stărui. 

— Bine ! Acu du-te acasă, că n-o să ți se mai întimple 
nimic. S-a. aranjat ! De azi înainte sîntem  roniîni. 
Guvernul ne bagă în constituţie. 

O femeie din Răducăneni veni la doctorul Willy cu 
un alt neajuns. Ea depusese declaraţia de încetățenire 
la: termen, în mîna notarului. Notarul a luat hîrtia, a 
băgat-o în sertar şi de atunci tot în sertar a ţinut-o. 
A trecut o lună, au trecut două, pînă s-a făcut un an, 

şi doi... pentru ca acuma să-i spună că a pierdut ter- 
menul. . 

> — Dar notarului i-ai dat ceva? 

— Ce să-i dau? E dreptul meu!..: 

— Vezi! Tocmai cînd luptăm pentru înfrăţirea 
evreo-romînă, dumneata îţi cauţi ceartă cu notarul. 
Du-te acasă, ia-l cu binele, dă-i ceva și se aranjează... 
Se aranjează sigur şi n-o să ţi se mai întîmple nimic. 
De azi înainte sîntem cu toţii romîni. Guvernul ne bagă 
în constituţie. 

Așadar, toate mergeau cît se poate de bine. Din 
nefericire, binele acesta a început să se înrăutățească 
după 10 decembrie, cînd studenţii grupaţi în jurul 
generaţiei de foc s-au apucat să ceară nu numai numerus 
clausus, dar şi cadavre evreiești pentru disecţie. Înce- 
putul l-au făcut mediciniștii naționaliști din Cluj, care 
într-o bună zi au observat că în sala de disecţie nu sînt 
cadavre evreiești și, revoltați, s-au -repezit în stradă şi 
au început să spargă casele și vitrinele evreieşti. « Vrem 
cadavre evreiești !» A doua zi au început să reclame 
cadavre evreiești și mediciniștii naționaliști din Iași, 
a treia zi mediciniștii naționaliști din. București, iar a 
patra zi... a patra zi au început să simtă nevoie de 
cadavre evreiești pentru disecţie și studenţii naționaliști 
de la drept, şi cei de la litere şi filozofie, şi cei de la 
ştiinţele fizico-chimice, și cei de la teologie, şi cei de la 
farmacie, și cei'de la agronomie — și o dată cu studenţii 
naționaliști. au simţit aceeaşi aprigă nevoie de cadavre 
evreieşti și elevii naționaliști de la Academia de comerţ, 
şi cei de la Conservatorul de artă dramatică, și pînă și 
cei de la Belle-Arte. Situaţia era, deci, destul de dificilă 
pentru doctorul Willy care știa că populaţia evreiască 
trebuie să vadă că nu-i părăsită la voia întîmplării. 

— Bernsohn, să convocăm o, şedinţă ! 

„Şi convocă la sfat pe Elly bancherul, pe Moritz 
Schahtel bancherul și pe consilierul: său intim Ţimand, 
cărora le spuse: 

i mE Întrucît problema evreiască nu se pune în toată 
țara la fel, ci în mod diferit, după centrele universitare, 
părerea mea este că ar trebui s-o rezolvăm de la caz 
la caz. De pildă, studenții naționaliști de la Cluj cer 

numerus clausus şi cadavre evreiești «pentru că sînt 
neglijaţi de profesori». Propun să trimițem la Cluj o 
delegaţie care să stea de vorbă cu profesorii şi să le 
garanteze, în numele nostru, o sumă lunară, ca să nu 
mai fie atît de neglijenţi cu studenţii. 

— Foarte bine ! aprobară Elly şi Moritz. Cît? 

— Asta vom stabili tot de la caz la caz! zise Willy 
cu subtilitate. Mai departe: la Iași, studențimea cere 
numerus clausus şi cadavre evreiești, pentru că e în 
minoritate faţă de studenţii evrei, în raport cu popu- 
laţia. Dar aici... aici putem avea şi noi un cuvînt de 
spus. “Trebuie să trimitem o delegaţie la Iași să-i con- 
vingă pe evrei că nu e bine, în interesul întregii evreimi 
din ţară, să lase pe studenţii romîni în minoritate. 

— Splendid ! aprobă Moritz. 

— Şi, în sfîrşit — continuă Willy — la București de 
ce vor studenţii numerus clausus şi cadavre evreieşti? 
Fiindcă sînt săraci. Propun deci, ca noi evreii să-i 
ajutăm — fiecare cu cît poate. 

— Perfect ! strigară Elly şi Moritz. 

La despărţire, Ţimand îi spuse lui Willy: 

— L-am văzut azi dimineaţa pe Curelea de la Demo- 
cratul romiîn, care mi-a povestit ce primire excepţională 
i-au făcut țărăniștii din Cluj lui Dacu şi lui Crai-Voievod. 
Dacu, într-un automobil cu Matei Cantacuzino, a 
defilat în fața studențimii care-l aclama: « Trăiască 
Dacu ! Trăiască partidul naţional !»... Şi toată afacerea 
era condusă de ţărănişti... Dacu le-a vorbit studenţilor 
despre datoria lor de a apăra steagul țării. După. aceea, 
Dacu s-a dus la clubul takist, care era luminat à giorno 
în cinstea lui, și unde şi-a rostit un discurs-program. 
În timpul ăsta, studenţii din stradă băteau pe evrei. 

— Dar autorităţile? întrebă Willy. 

— Autorităţile stăteau de pază ca nu cumva evreii 
să se opună. 

Capul lui Willy lucra. Dacu, naţional-ardelean şi 
Matei Cantacuzino, conservator, întimpinaţi cu alai de 
ţărănişti, ţin cuvântări la takişti, sub ochii autorităţilor 
liberale care ajută pe studenţii clausiști să dea cu 
ciomagul în evrei. Complicată mai e constituţia !... 
Plină de ciudăţenii şi subtilităţi, pe care Willy se lupta 

să le pătrundă, ca să înveţe şi el arta politică. Pînă 
veni Mussolini la putere în Italia. Primul act politic pe 
care l-a făcut Willy cînd a primit vestea aceasta, a 
fost să-l întrebe pe 'Țimand: 

— Acest Mussolini e filosemit sau antisemit ? 

— Filosemit ! îi răspunse Ţimand, fără să şovăie. 

— Precis? 

— Categorie ! Are mulți prieteni printre bancherii evrei. 

Pe Willy, faptul nu-l impresionă peste măsură. 

— Moft ! făcu el. Asta nu spune nimic. Altceva mai 
serios n-ai? 

— Am ! Ştii cine este secretarul general al fasciştilor 
Şi ministru de interne? Finzi !... Evreu !... Şi secre- 
tara particulară a lui Mussolini ştii cine e?... Margherita 
Sarfatti... Evreică ! 

— Vorbeşti serios, sau... ? Serios?... Bine, dar asta 
e ceva... ceva... ce să-ți spun?... ceva... 

Rămas singur, Willy începu să facă o analiză amă- 
nunţită a situației: 

« Lucrurile, după cîte înţeleg, stau așa: Mussolini e 
conducătorul Italiei, aşa cum sînt eu conducătorul 
evreilor. Mussolini a venit la putere să combată pe 
bolșevici în Italia, eu am datoria, ca şef al evreilor, să 
combat bolșevismul printre evrei... Pe de altă parte, 
Mussolini se bucură de sprijinul nu numai al bancherilor 
catolici, ci şi de cel al bancherilor evrei; acelaşi lucru 
se întîmplă și cu mine: am tot sprijinul bancherilor şi 
romîni şi evrei... Şi, în sfîrşit, Mussolini are sfetnici 
evrei. Dar şi eu am sfetnici evrei. De aici, ce se poate 
deduce? Că fascismul este o ideologie antibolșevică şi 
filosemită. Deci, Mussolini, fiind antibolşevic şi filosemit, 
este fascist !... Asta înseamnă că şi eu fiind antibolşevic 
şi filosemit, sînt fascist !... Dar Mussolini, fiind cel mai 
mare antibolşevic şi filosemit din Italia, este cel mai 
mare fascist din Italia ! Deci eu, care sînt cel mai mare 
antibolşevic şi filosemit din comunitatea israelită, sînt 
cel mai mare fascist din comunitatea israelită !» 

— Bernsohn ! Unde ești? Vino degrabă, aici, Bern- 
sohn !... Şezi! 

Bernsohn se aşeză. 

— Bernsohn ! Tu ştii cine- sînt eu? 

Dacă Bernsohn ştia | 

— Cel mai mare evreu din Rominia' Mare ! răs- 
punse el. 

— Dar de Mussolini ai auzit? 

— Am auzit, fireşte ! ! 

— Bine! Ăla sînt eu! 

Bernsohn tresări, speriat. îl ştia pe doctorul Willy 
un om cumpătat: nu bea, nu fumează, nu are nici o 
boală suspectă, 'este adică un om perfect sănătos. Și 
deodată, aşa, din senin... , 

Doctorul Willy citea tot ce se petrecea în mintea 
lui Bernsohn. 

-+ Bernsohn ! Tu crezi desigur că... 

Dar din respect pentru sine însuşi na rosti cuvintul. 

— Te înşeli! 

Şi-i repetă şirul de silogisme care-l: ducea la con- 
cluzia că el e un Mussolini al evreilor. Puțin cite puţin, 
Bernsohn se linişti. 

— Am sau nu am dreptate? încheie doctorul Willy. 

— Aveţi ! răspunse convins primul său secretar, în 
care Willy vedea pe viitorul său ministru de interne. 

— Atunci, uite ce trebuie să faci: de miine începi 
să agiţi printre membrii reprezentanţei să mi se facă 
un bust! 


+ . 


Un alt factor de răspundere în stat, cu propriul său 
punct de vedere despre Mussolini, era Stănică Popescu, 
directorul ziarului Globul. 

În epoca aceea, Stănică Popescu s-a înhămat la o 
lucrare uriaşă care-l sleia de puteri. Pusese la expoziţia 
din Gătteborg, în Suedia, ca reprezentant al presei 
romine şi avea ambiția ` să-şi scrie impresiile cu mîna 
lui proprie. Aşa voia el. Îi plăcea să muncească şi nu-i 
era nici frică, nici ruşine de muncă. De ce n-ar munci? 
Că e o încercare prea grea? Dar atunci pentru ce naiba 
a creat Dumnezeu cuvîntul « ambiţie»? Degeaba — nu! 
Ci ca să-l împingă din spate pe Stănică Popescu: Popes- 
cule, scrie ! Nu te uita că eşti gazetar, FPopescule i ! Scrie! 
S-au mai văzut și alţi gazetari care scriu !... Fii şi tu 

om de curaj, Popescule ! ! Scrie ! Că mare-i ăl- de-sus. să 
şi te pomeneşti că' mai iese un articol ! 

“Conştiinţa, va să zică, îl împingea, încăpăținată, 
spre toc. Și el, care jurase să nu mai mizgălească hirtie 
cît o trăi ! Dar cum să-l rabde inima să se ţină de cuvînt, 
după o călătorie ca asta, în Suedia! 

— Mă Segălică, mă, a fost așa. de frumos, aşa de 
frumos !... Mai întîi chiar Suedia asta este... ca să 
zic aşa... o ţară... dar nu o ţară ca toate țările, ci 
mai ceva. Un fel de... mă, să fie al dracului, că-mi 
scapă cuvîntul... o d-aia... cum îi zice... că o ştiu de 
la Sînziana și Pepelea... af... lef.... flă... mă, să 
fie !... Ia zi tu... ce e Sînziana și Pepelea, Segălică 
dragă... O piesă?... Nu o piesă... altceva scrie pe 
afiş... Aaaşa... Ai zib-o!... O feerie!... Asta e 
Suedia, mă Segălică... O feerie... Numai de-o plăcere 
să te uiţi la ea... -Și-ţi dădea niște chestii d-alea unse 
cu unt, ia atîta... la toate mincărurile... ce să-ţi spun; 
mă Segălică.,. Să măninci şi să tot măniînci... gi să 
nu mai mori niciodată! 

Ei, uite, toate astea și-a propus Stănică Popescu să 
le aştearnă pe hirtie — și pentru că era om vrednic, 
i-a ajutat Dumnezeu şi i-au ieşit, nu unul, ci patru 
articole. Patru articole întregi ieşite din mintea lui 
Stănică Popescu. Dar las că a şi muncit, săracu de 
el! Stătea și se gîndea și iar stătea şi deodată îşi muia 
tocul în cerneală și se repezea cu el în hirtie, de-ți venea 
să crezi că nimic nu se mai alege de ea, dar la jumătate 
de drum se oprea şi iar stătea — și, ca'să prindă puteri, 
îşi mai arunca ochii prin « Mica publicitate»: « Domni- 
şoară drăguță, caracter, educaţie bună, fire blindă, 
*nepretenţioasă, dotă după convenire doreşte căsătorie 
'domn serios, dezinteresat, situaţie convenabilă. Oferte 
serioase, fără anonime. Ziar 102»... Asemenea anunţuri 
îi făceau bine. lui Stănică Popescu. Cum le citea, avea 
senzația că dacă pune mîna pe toe, sare din el articolul 
gata. Dar era o simplă şi înșelătoare senzaţie. Articolele 
nu se scriu chiar așa de uşor. Articolele cer sudoare şi 
sînge ! Şi Stănică a dat. A dat, că făcea. Acum, cînd le 
vedea gata, zimbea fericit. Mare lucru să scrii! Mare 
lucru ! Şi păduchioşii ăia de cititori cred că dacă îţi dau 

cinci bani pe gazetă ţi-au plătit şi mintea, şi nervii, și 
talentul, şi munca, şi tot... trăsnici-ar! Ei, ia să mai 
văd o dată ce am izbutit să scriu, cu talentul meu 
personal !... 

Şi, mîndru, Stănică îşi plimba ochii asupra produ- 
sului minții lui: 

« Îi sînt profund recunoscător ministrului Suediei şi 
pentru amabilitatea pusă invitaţiunii şi pentru stăruința 
cu care m-a hotărît s-o primesc. Acum pot spune că 
după cele ce am văzut, aș fi regretat toată viața dacă 
scăpam o ocazie atît de fericită»... « Deodată mă 
trezeşțe un zgomot surd, o legănare de data aceasta 
cam prea puternică şi o ameţeală ca urmare a acestei 
legănări»... « Un zgomot de maşini în mers a produs 
asupră-mi o impresie deosebită care mă cutremură»... 
« Călătoria în tramvaiele suedeze este o plăcere»... 
« Restaurantul este o serie de săli»... «Pesmeţii 
ronțăie la mestecat şi servă mai mult ca însoțitori 
la celelalte alimente»... « Canaluri sînt atîtea, încît 
cînd crezi că s-a isprăvit unul, începe altul, în 
altă direcţie»... « Frumuseţea cascadei şi transportul 
buştenilor pe fluviul Klar în acest punct, dă un peisaj 
de o frumuseţe rară»... « Totul a fost gratis !...» 

Scurt, Stănică era mulțumit. Dar bucuriile lui lite- 
rare nu-l făceau să uite un singur moment că în ţara 
aceasta nu trebuie să miște o frunză, fără să-l găsească 
pe el stînd de veghe, pentru ca nu cumva în spatele 
ei să se ascundă ceva bolşevici. Astfel, cînd generaţia 
de foc îşi începu activitatea, Stănică Popescu îl chemă 
îndată la el pe doctorul Willy şi-i spuse: l 

— Ascultă, domnule doctor, de ce nu vă băgați, 
voi ovreii, minţile în cap? 

Doctorul Willy, care-l cunoştea pe Stănică, îi răs- 
punse cu un zîmbet nevinovat: 

— Coane Stănică, dacă nu ne învaţă nimeni ce să 
facem? Învaţă-ne dumneata cum — și facem numai- 
decît ! 

Stănică îşi plimbă degetele prin mustață: 

1 Noi, care va să zică, avem aici în răsăritul Europei 
o sarcină mare: să păzim Europa de bolşevici... 
Înţelesu-m-ai? 

— E clar, coane Stănică! Trebuie să ferim Europa 
de bolşevici ! 

— Aşa ! Dar înainte de a păzi Europa de bolşevici... 
pe cine trebuie să păzim mai întii, hai? 

Şi se uită Stănică la doctorul Willy atît de fioros, 
încît Willy, fără să vrea, începu să ridă: 

— Țara, coane Stănică! Țara! 

Stănică se uită la el şi mai fioros: 

— Țara ! Dar care țară? Țara oricui? Ce? Aici e 
țara oricui? Aici e țară romînească, dom-nu-le doctor! 
Înţelesu-m-ai ? 

— E clar, coane Stănică! Nici hu se poate mai 
clar ! 

— Aşa ! Dar dacă e clar, de ce nu-i clar şi în capul 
dumitale, că aşa nu mai poate să meargă? Hai?... 
Nu vezi, studenții? Mor de foame! Și dacă mor de 
foame, ajung bolşevici! Să-i lăsăm, care va să zică, 
să ajungă bolșevici numai de dragul vostru? Nu ! Asta, 
domnule „preşedinte al ovreilor, nu se poate ! Noi trebuie 
să-i păzim pe studenți de bolşevism!... Da’ cum? 

Doctorul Willy bănuia cum, dar prefera să i-o spună 
Stănică. Pesemne că şi Stănică prefera acest lucru, 
fiindcă deodată îşi: schimbă mina şi-i vorbi pe un ton 
mult mai blind, aproape rugător: 

— Domnule doctor, nu uita că e în joc floarea tine- 
reții noastre romînești... că e studențimea noastră... 
înîndria noastră... 

— Nu uit, coane Stănică, vai de mine! Se poate... 

— Ei, bravo! Dacă nu uiţi, ne putem înţelege din 
două cuvinte. Pentru că, uite ce mi-a venit azi noapte 
în minte: să deschid o listă de subscripţie pentru con- 
struirea unui cămin studenţesc. Și nu vreau să pornesc 
la treabă pînă nu te întreb pe dumneata ce părere ai! 

— Cît, coane Stănică? 

Directorul Globului îl învălui pe doctorul Willy 
într-o privire plină de tandreţe fraternă: 

— Mă, doctore, mă, ascultă ce-ţi spun! Am fost 
doar judecător de instrucţie şi ca judecător de instrucție 
am avut de-a face cu tot felul de hoţi: hoţi de buzunare, 
hoţi de cai, hoţi de bună-dimineaţa, hoți de drumul 
mare... da un hoţ ca tine, mai rar! Tu îndată ai prins 

despre ce este vorba: cît !... Mare tilhar... Cu « cît» 
ăsta, ai pus punctul pe il... Cît L o Și eu doar nu 
ţi-am spus nimic, nu ţi-am cerut nimic, nu ţi-am pus 
miîna-n git, să zici pe urmă că... mai știu eu ce, doamne 
fereste... nu! De bună voie!... Cît? Ei, dacă-i pe 
aşa, să zicem, ca pentru început, o sută de mii. E bine? 

Pe doctorul Willy suma îl cam fripse. Dar putea 
să-l refuze pe Stănică Popescu, directorul unui ziar cum 
e Globul şi om cu care face atîtea afaceri? 

— Bun, coane Stănică! Numai bine să fie! Trimit 
miine banii. l 

. Dar doctorul Willy nu sfîrşi bine, că pe Stănică îl 
şi cuprinseră mustrările de cuget: « Prea ugor a acceptat 
ăsta să dea o sută de mii! Aici trebuie să fie o șmecherie 
la mijloc. Ia să-i mai cer cincizeci de mii !» 

— Bine, mă doctore dragă! Miine dimineaţă, care 
va să zică primesc de la tine o sută cincizeci de miişoare ! 

Şi îl străpunse pe doctorul Willy cu o privire atît de 
canibalică, încît singurul reprezentant al evreilor înţelese 
că orice protest îi poate cel mult agrava cazul. Cu ziarul 
Globul trebuie să fie cineva nebun să se joace! 

— Pe miine dimineaţa, coane Stănică | 

Stănică se ridică şi-i strînsc mîna: 

— Să trăieşti și să-ți dea Dumnezeu numai afaceri 
bune ! 

— Mersi, asemenea ! 

Şi-şi apucă servieta să plece, cînd, deodată, izbucni 
dinspre Brezoianu, în fața clădirii ziarului, un tunet 
de strigăte: 

— Trăiască ziarul Globul! Ura !... Jos Democratul 
romîn ! Trăiască domnul Stănică Popescu !... Uraaa! 

Doctorul Willy rămase înlemnit locului, în timp ce 
Stănică, la fereastră, făcea semne voioase cu mîna 
demonstranților, care trecură în sus, pe Sărindar, spre 
Democratul romin. Radios, Stănică se întoarse către 
Willy: 

— Ei, ce spui? Nu-i păcat ca un tineret ca ăsta să 
moară de foame? Și tu dai o sută cincizeci de mii de 
lei pentru clădire, ca gi cum altceva decît zidurile goale 
nu le lipseşte... Nici tu căldură, nici tu lumină, nici 
tu mîncare !... Nu, doctore dragă, asta nu-i omenie |... 


210 


Se cunoaşte că eşti minoritar şi că nu te doare inima 
de ţară... 

— Cit? strigă Willy, pe un ton sfişietor. 

Și mai trebui să subscrie o sută de mii. 

După doctorul Willy au mai subscris pentru cămin 
şi mulți alți cetăţeni, fie de teama vreunui denunț din 
partea lui Stănică Papescu, fie pentru că nu se puteau 
lipsi — în interesul întreprinderilor lor — de un organ 
de publicitate atît de răspîpdit, cum era ziarul Globul. 
Printre aceşti contribuabili care puneau automat mîna 
în buzunar, fără să zică nici cîrc, se găseau și unele figuri 
originale, cum era, de pildă, Haim Popescu, supranumit 
Telalbaşa, pentru că era un cunoscut başă al telalilor 
din Taica Lazăr, unde-şi începuse negoţul de haine noi 
din haine vechi. Haim Popescu era spaniol de origine, 
precum atesta în mod pronunţat tenul său măsliniu, 
actul lui de naştere turcesc, numele lui de origine: 
Şalom şi limba lui casnică spaniolo-bulgară, pigmentată 
cu o serie de elemente pitoreşti din folclorul grecesc, 
adoptate în anii copilăriei lui în ghetoul din Salonic. 
Venit în ţară cam prin 1880, Haim deveni, după război, 
cetățean romiîn, îşi schimbă numele din Şalom în Popescu, 
dar continuă să se simtă spaniol, şi ca spaniol nutrea 
un dispreţ ucigător pentru fraţii lui evrei galițieni. De 
aceea, cînd unul din băieţii lui de prăvălie, spaniol şi 
el de origine, se căsători cu o evreică din Botoșani, 
Haim Popescu îl pofti la el în birou, îi făcu socoteala, 
îl înjură de mamă, îl informă că a cerut să fie şters din 
comunitatea spaniolă şi-l dădu afară. - 

— Du-te la jidanii tăi puchinoşi din Văcăreşti ! i-a 
spus el. 

Cînd începură agitaţiile studenţeşti, Haim Popescu 
organiză acasă la el o recepţie, la care invită pe toţi 
amicii evreilor spanioli, în frunte cu Mărunţelu. Haim 
Popescu a salutat pe înalții oaspeţi şi a declarat: 

— În vinele noastre, ale spaniolilor, nu curge acelaşi 
sînge cu cel al mozaicilor de origine galițiană. În vinele 
lor nu curge, ca în vinele noastre, sîngele vitejilor lui 
Cezar şi ai lui Traian. 

Apoi, îi pofti pe musafiri să le arate colecția lui de 
icoane, din care nu lipsea nici unul din sfinţii creați 

de iconari, în cel mai scump ulei posibil. Două odăi 
imense cuprindeau sute de obiecte religioase creştine de 
rit ortodox şi catolic, în care Haim investise o avere 
imensă. 

Cînd Haim Popescu află că evreii sînt puşi pe fugă 
din universităţi şi pe străzi, se bucură tare mult — și 
trimise, din proprie inițiativă, o subvenție grasă asocia- 
ţiei studenților creștini. lar cînd Stănică Popescu îl 
chemă de urgenţă la el, bănui că la mijloc nu poate fi 
vorba decît doar de un act patriotic şi se simţi plăcut 
impresionat că nimeni nu-l uită în momentele mari. 

—'Mă, Haim, îl luă din ușă Stănică. Pe tine te 
cheamă Popescu... și pe mine tot Popescu mă cheamă. 
Ei, cum asta, mă, Haim, mă? Crezi că aşa merge? 

— Ce nu merge, coane Stănică? 

— Păi, uite, aia nu merge: « Popescu»!... Ce? Tu 
eşti Popescu? Păi ca să fii Popescu trebuie să faci ceva 
pentru ţara asta nenorocită, pentru neamul ăsta oropsit, 
pentru tineretul nostru amărit care e gata să cadă în 
braţele bolşevismului, dacă nu-i sărim din vreme în 
ajutor. Da' tu, ce-ai făcut? 

Scurt, Stănică Popescu l-a speriat cu « Popescu» al 
lui atîta pe Haim Popescu, încît Haim Popescu a plecat 
acasă nu numai cu buzunarele goale, dar şi cu obligaţia 
ca a doua zi să-i mai trimită lui Stănică Popescu cinci- 
zeci de mii de lei. Totuşi, nu-i părea rău. Dimpotrivă ! 
Se simţi atît de mulțumit, încît curăţi, într-un singur 
sfert de oră, un mare magazin de obiecte religioase 
de toate icoanele şi odăjdiile lui. Și ar mai fi cumpărat, 
ar mai fi cumpărat dacă avea ce! Puțin lucru să speri 
că vei figura în ziarul Globul în fruntea listei de donatori 
pentru un cămin al studenţilor creştini? 

Principiul lui numerus clausus dădu, deci, de lucru 
nu numai lui Remus Vilceanu, dar şi lui Stănică Popescu, 
care avea nevoie de bani, de bani și încă o dată de bani. 

— Am nevoie de bani de-mi crapă măselele ! zicea 
el nevesti-si. Acum è momentul pentru « Concordia», 
« Astra-Romină» şi « Î.R.D.P.». Şi unde mai pui că 
vine acuși și banditul de Ionel cu legea subsolului... 
şi dracu știe ce pregăteşte... aşa că, în tot cazul e bine 
să nu mă prindă împrejurările fără parale... 

Și de teamă să nu-l prindă împrejurările nepregătit, 
îl îndemna pe Segălică să agite drapelul mizeriei staden: 
teşti la toate prilejurile: 

— Scrie, mă Segălică, ceva să meargă la inima țării. 
Scrie că studenții noştri mor de foame şi că le trebuie 
un cămin. Scrie că cine nu dă, e un duşman al ţării 
şi un agent al Moscovei. . 

Aşa l-a găsit pe Stănică Popescu momentul instalării 
lui Mussolini ca stăpîn al Italiei: pe baricada unei liste 
de subscripţie pentru studenţi. 

Peste un sfert de oră, doctorul Willy auzi telefonul: 

— Alo, da !... A, conu Stănică! 

— Ascultă, doctore, îl faci pe n-aude, n-a vede? 

— Cu ce, coane? 

— Păi cum: vine Mussolini la putere și dumneata.. 
parcă nu ştiu, n-am văzut, nici pe-acolo n-am trecut !. 

E Mussolini, neică. . . Prăpăd.. „ Ştii ce-i aia Mussolini? 

Doctorul Willy nu se temea de Mussolini. ÎN ştia 
filosemit. Dar se temea de Stănică. Așa că inevitabila 
întrebare îi veni pe buze, mașinal: 

— Cît? 

— A! Asta-i altceva! Treci miine pe la mine... şi 
vedem noi cît. 

Şi din seara aceea, Stănică Popescu sc făcu un aprig 
propagandist al lui Mussolini: 

— "Oţ mare, mă! $mecher!... Ba e, banu e!.. 
Cică e, dar nu e!... Dar e!... Ăsta om!... Halal!... 
Maica Roma, sireaca !... Gintă latină, mă!... Neam 

'oţi... mă... 'Oţ, mă!... Unu-i Mussolini, mă! 
Pînă nu s-o ivi și la noi un Mussolini, n-o să fie nimic 
de capul nostru. Asta s-o știi de la mine! Ți-o spune 
Stănică Popescu: nimic ! 


IX 


La începutul anului 1923, mirosul prafului de pușcă 
deveni tot mai pătrunzător în lumea întreagă. Balcanii, 
ca de obicei, clocoteau. Abdul Medgid, deși sultan al 
Turciei din voinţa lui Allah și a Marii Britanii, fu răs- 
turnat, şi Turcia, împărăție absolutistă, se proclamă 
republică. În Bulgaria, asasinatele politice se succedau 
vertiginos — și zilnic cădeau victime în lupta dintre 
partidul agrarian al țăranilor de sub conducerea lui 
Stambulinski şi grupele fasciste de sub conducerea lui 
Tzankoff şi a unei grupe de ofiţeri superiori. În lugo- 
slavia, conflictele dintre apărătorii centralismului şi parti- 
zanii unui regim de autonomie pentru noile provincii 

luară caracterul unui război civil: În Apus, neînțelegerile 
dintre aliaţi se agravau. Primul-ministru al Angliei, 
Baldwin, ca să justifice augmentarea bugetului apărării 
aeriene, declara în fața Camerei că « puterea aeriană 
a Angliei trebuie să cuprindă o forţă aeriană de apărare 
a metropolei, suficientă pentru a ne putea proteja în 
mod convenabil contra unui atac pe care l-ar putea 
întreprinde cea mai puternică aviaţie şi care ar fi destul 
de vecină cu ţara noastră». La cuvintele acestea, oficiosul 
guvernului francez Le Temps răspunse: « Definiţia dom- 
nului Baldwin s-ar putea aplica într-o bună zi aviaţiei 
germane sau celei rusești. Dar pentru moment nu vizează 
ea cumva aviația franceză?» Franţa și Anglia stăteau 
pe poziţii cu totul opuse în jurul problemei germane. 
Conferinţa celor trei conducători ai Franţei, Angliei și 
Italiei — întrunită spre a fixa condiţiile ce trebuie 
impuse Germaniei la 15 ianuarie cînd va expira mora- 
toriul ce i s-a acordat spre a-şi plăti datoriile — se 
termină fără nici 'un rezultat. Franţa, nemulțumită, 
nu mai aşteptă ziua scadenţei spre a lua, în caz de 
neplată, măsuri împotriva Germaniei — ci, cu toată 
opoziţia Angliei, și în înţelegere numai cu Belgia, sub 
pretextul că Germania n-a executat în întregime presta- 
ţiile în lemn și cărbuni, ocupă bazinul carbonifer al 
Rubrului, care este inima întregii Germanii și unde 
se află instalate marile uzine metalurgice. În trei zile, 
armata franceză luă în stăpînire cadrilaterul industrial, 
cu centrele lui: Essen, Gelsenkirchen, Bochum şi Dort- 
mund. Războiul în Ruhr era declarat. Guvernul Reichului 
făcu apel la populaţia germană să treacă la rezistenţa 
pasivă. De a doua zi, nimic nu mai mișcă în Germania. 
Circulaţia pe căile ferate fu paralizată, fabricile şi uzinele 
stăteau cu cuptoarele stinse, nici un lucrător nu mai 
cobori în mine. Dar cu toate că milioanele de oameni 
care nu lucrau trebuiau să mănînce și cu toate că indus- 
triașii care și-au închis fabricile reclamau, pentru serviciul 
lor patriotic, despăgubiri, Reichsbankul ducea, rece și 
calculat, moneda naţională spre catastrofă. Pentru a 
demonstra că Germania nu poate plăti, Reichsbankul 
tipări munţi de bancnote fără acoperire în: aur, așa că 
valoarea lor era mult mai mică decît însăși hirtia pe 

care erau imprimate. Citeva miliarde de mărci hîrtie 
abia reprezentau prețul unei mărci aur. Totuşi, în 
mizeria de nedescris care cuprinse această Germanie, 
începu să se audă tot mai bine glasul lui Hitler, care 
zbiera că Germania a pierdut războiul şi că Germania 
este învinsă numai din pricina comuniștilor care au 
făcut revoluţia din noiembrie 1918. Strigătul « la arme !» 
începu să străbată și să cutremure Europa. « La arme !» 
strigau revanșarzii germani de sub conducerea lui Hitler, 
care vroia un nou măcel spre a putea împlini programul 
lui Wilhelm al II-lea, plus încă ceva.« La arme !» striga 
şi Mussolini, care cerea elveţienilor Tessinul, francezilor 
Corsica, Savoia și Tunisul şi iugoslavilor coasta dalma- 
tică. « La arme !» strigau « ungurii care se deşteaptă» 
de sub conducerea lui Hejjas, care, cu sprijinul marilor 
moșieri, al clerului catolic şi al generalilor armatei lui 
Horthy, încercară să-l readucă pe fostul rege Carol de 
Habsburg. Și mai striga cineva «la arme !» în această 
Europă abia ieșită din război. Cine? Ion Ion Viziru! 

Şeful guvernului liberal, Ion Ion Viziru, stătea 
liniştit în fotoliul lui larg, îşi contempla, în extaz, mîinile 
şi dădea instrucțiuni lui Trișcă, ori lui Remus, pe un 
ton obosit, leneş, moale — în orice caz, pașnic: 

— La arme! Ungurii ne atacă! Panica să fie cît 
mai mare! La arme! 

Şi panica era mare. « Ungurii ne atacă !»... Lumea 
umbla zăpăcită pe străzi. Cafenelele fierbeau. Presa 
zbiera. Studenţii Siguranţei răcneau. Și Ionel, nevi- 
novat, blind, cuminte, şedea în fotoliu, murmura, ca 
o alintare dulce de dragoste: « La arme !» şi pregătea 
constituţia. 

Să fi pus stăpinire și pe el duhul «acțiunii dina- 
mice» care-l însuflețea pe Mussolini? 

Dacă i s-ar fi spus asta, Ionel ar fi rîs. 

— Mussolini? zicea el. Mussolini o fi și el un om 
cu meritele lui. Nu zic ba. Dar eu și «acţiune dina- 
mică»? Absurd ! 

Își cerceta cu dragoste mîinile şi-şi completa gîndul: 

— Fascismul poate fi un lucru util, dar este ines- 
tetic atita vreme cît trebuie să-l practici singur! Şi 
asta mă desparte pe mine de Mussolini. Mussolini se 

mărturisește el însuși fascist. Şi lucrul acesta-mi repugnă. 
De ce să faci cu propriile tale miîini ceea ce poţi face 
cu mîinile altora ! 

Era toată filozofia politică a lui Ionel. « Acţiune 
dinamică» da! Cită vrei! Dar nu el— ci ţara. Țara 
vrea «acțiune dinamică». Trișcă, Remus, Gherlescu, 
Sarmală, aveau sarcina aceasta în guvern: ca ţara să 
vrea. Țării nu-i stătea nimeni împotrivă. 

Astfel, ca din senin, începu a fi arborat prin sate 
drapelul fascist. Ca din senin, preoți, învățători, agro- 
nomi, se treziră în mijlocul unor mulțimi adunate şi 
ele, ca din senin — ținînd discursuri incendiare fasciste. 
Ca din senin „apărură manifeste și foi care predicau 
ura de rasă și cereau războiul sfint împotriva Rusiei 
Sovietice !... Ca din senin, mii de «studenţi», despre 
care se scria că mor de foame și frig, se găsiră cu bilete 
de tren în buzunar, cutreierînd ţara de la un capăt 
la altul spre a propaga «acţiunea dinamică» fascistă 
în numele crucii încîrligate. Ca din senin, fascismul 
se Îîncetăţeni în vocabularul politic al ţării, ca mijloc 
sigur pentru înlăturarea mizeriei crescînde a maselor, 
a scumpirii necontenite a traiului, a scăderii credi- 
tului economic al ţării, a crizei de numerar, a nemul- 
ţumirii funcţionarilor... Toate ca din senin. 

Dar guvernul? Guvernul n-avea nici o vină în afa- 
cerea. asta. Mişcările fasciste — susţinea guvernul — sînt 
opera opoziţiei, a elementelor străine, a internaţiona- 
liștilor anarhici care au interes să compromită țara... 
Banca liberală « Franco-Romînă» plătea fățiș fondurile 
pentru întreținerea tulburărilor — dar guvernul, guvernul 
dimpotrivă ! Guvernul avea preocupări cu totul opuse. 
Guvernul redacta acum constituţia. Ionel era democrat. 
Ionel nu era Mussolini. Ionel pregătea constituţia — 
şi o constituție net democratică. Astfel, în timp ce 
țara se cutremura de urletele fasciste ale generaţiei 
de foc, Vintilă împrăștia în dreapta şi-n stînga declaraţii 
democratice. 

— Partidul liberal — zicea el — încă de la obiîrşie 
a crezut că nu se poate înfăptui redeșteptarea națio- 
nală a poporului romin, decît așezînd temeliile noi 
ale statului romîn modern pe participarea întregului 

popor la viaţa politică şi economică a statului. Această 
credință — care este concepţia de bază a partidului 
naţional-liberal — a inspirat toate soluţiunile pe care 
le-a dat în cei şaptezeci de ani de cînd muncește pentru 
ţară. 

Partizan convins şi înflăcărat al reformei electorale, 
Vintilă explica de ce sînt liberalii hotărîţi să acorde 
țării votul universal, cu toate că «poporul încă nu-i 
pregătit pentru el». 

Omul — zicea Vintilă — ca să înveţe să înoate, 
trebuie să fie aruncat în apă, iar romînului, ca să-și 
formeze o conştiinţă cetăţenească, trebuie să i se acorde 
exerciţiul dreptului la vot. Numai prin votul universal 
cetățeanul se va pune în curent cu treburile obşteşti şi se 
va stabili o solidaritate între guvernanţi și guvernaţi. 

Dar opoziţia nu voia să creadă nici în jurămintele 
democratice ale Vizirilor, care pregăteau constituţia, 
nici în primejdia unui război cu ungurii. 

— Ştim noi ce e cu războiul ăsta cu care Ionel sperie 
țara, tocmai cînd trebuie să aducă noua constituţie în 
Parlament ! Lui Ionel îi trebuie un pretext ca să aducă 
armata în Ardeal, pentru ca ardelenii să nu poată face 
nici o mişcare împotriva constituţiei lui. Şiretlicurile astea 
bizantine sînt răsuflate şi nu mai au haz ! 

Ionel nici nu zimbea. « Răsuflate — îşi zicea el, cu 
toată seriozitatea — or fi, dar au haz pentru că sînt 
eficace...» 

Şi continua să strige: «la arme!» — şi să astupe 
gura opoziţiei nu violent, ci cu duhul blindeţei. La 
unele întruniri, sub cerul liber, Ionel trimitea multă 
armată, dar și mulți trompeţi. Cum se ridica un orator 
să vorbească, ofițerii dădeau un ordin scurt şi trompeţii 
începeau să sufle în trimbiţe aria cazonă: 


Lingura şi strachina 
Mămăliga gata... 


Unii din mulțime, ca să îndulcească trupa, strigau: 

— Trăiască armata ! 

Imediat, răsăreau ca din pămînt agenţi ai poliţiei 
şi-i arestau. 

— Păi de ce mă arestezi, nene? 

— Ai strigat: « Trăiască armata !» 

— Şi nu-i voie? 

— Ordin ! 

Altădată, întrunirile din sală erau interzise în ultima 
clipă: 

— Se amină! 

— De ce? 

— Vine alteţa sa prinţul Carol în inspecţie ! 

— Dar ce legătură are inspecția prinţului cu întru- 
nirea noastră?... Ce! Nu cumva inspectează sala de 
întrunire ! 

— Ordin ! 

Alergau Jugănaru, Lupu, Neaţă la rege — dar 
regele, ia-l de unde nu-i. 

— Unde e maiestatea sa? 

— Maiestatea sa regele a plecat la vînătoare ! 

În Parlament scandalurile se înteţeau. Acuma lup- 
tau împotriva constituţiei, cot la cot, în și mai strînsă 
prietenie, ţărăniștii cu ardelenii și părțile în cauză 
ajunseseră atît de sensibile, încît de la orice luau foc. 
Doctorul Bratu, de pildă, se lupta să dea lecţii de demo- 
craţie liberalilor și zicea: 

— Am fost în America! 

Îndată se găsea unul să-i strige: 

— Cu ce bani? 

Și altul: , 

— Cu ăi doi poli cu care te lauzi! 

Și un al treilea: 

— Cîţi dolari ai strîns? Cerșetor de dolari! Om fără 
profesie !... Om de doi poli! 

Doctorul Bratu răspundea furios: 

— Aţi asasinat voința coroanei, ca să asasinați 
voinţa poporului... 

— Huo! răcneau liberalii,  Bolşevicilor... La 
Moscova ! / 

Şi se încingea bătaie. $i asta numai din pricina 
constituției democratice a lui Ionel. Jugănaru, Dacu, 
Neaţă, Bratu — nici să n-audă de constituție. Azi 
bătaie, mîine bătaie — şi după fiecare bătaie, cîte doi-trei 
deputați din opoziție erau excluşi, pentru atitudine 

nereglementară, de la ședințele Camerei, pentru o 
săptămînă, două-trei... Pînă ce, opoziţia, furioasă, 
hotărî să se retragă din Parlament și să nu ia parte 
la dezbaterile în jurul constituţiei. 

— Poporul care este astăzi în unanimitate alături 
de noi — zicea Jugănaru — ne va întoarce spatele, 
dacă vom fi complici la crima constituţională pe care 
o pregătește domnul Viziru !... Poporul cere să tre- 
cem la acţiune! 

Şi opoziţia părăsi în bloc Parlamentul. 

Lucrul nu-l supără pe Ionel peste măsură, dar nici 
nu-l mulțumi. Constituţia o va trece el oricum. Dar 
fără nici o opoziție — votul va fi lipsit de piper. O opo- 
ziţie este absolut necesară. Și dacă nu există, trebuie” 
inventată. 

Şi-i telefonă lui Remus să se prezinte îndată la el. 

Arghir vedea cu durere cum «copiii» lui se înde- 
părtează de el puţin cîte puţin. Tineretul nu se mai 
uită “la el — ci la Caţă. În țara aceasta, pe care el a 
crescut-o, a devenit un străin. De ce? Și-a pierdut el, 
oare, din strălucire? 

Mai puţin ca oricînd. Chiar aseară, un deputat sas, 
Kräuter, i-a spus: 

— Argeșul seamănă cu Weimar și influența ilus- 
trului nostru Arghir cu a lui Goethe ! 

Trebuie mai mult? Nu ! Totuşi, tineretul de azi nu-l 
înțelege ! Dar pe Caţă — da! Şi iarăși: de ce? 

— De ce coană Tinco? o întreba el pe nevastă-sa, 
coana Tinca. 

Coana Tinca, pe care o lua de la bucătărie, îşi 
ştergea de pestelcă miinile albe de făină, şi-i răs- 
pundea: 

— Păi se vede că el e mai deştept decît tine, d-aia ! 
Ai barbă multă... dar minte nici măcar cît făcălețul 
ăsta ! 

— Ia mai lasă, coană, neroziile astea ! 

— Aha, nu-ți place! Păi dacă nu-ți place, de ce 
mă mai chemi! 

— Te-am chemat să aud de la tine un cuvînt de 
bun simţ, nu prostii. Caţă e un dobitoc. Pe cînd eu sînt 
Arghir !... Pe mine mă cunoaște străinătatea ! 

— Îţi spun drept, mare scofală ! zicea coana Tinca. 
Străinătatea te cunoaște în străinătate, dar tu-ţi 
mănînci sufletul aici... Cu i ooza anul ăsta de Caţă o să 
mai mori fără lumînare la cap! Îţi ia tot. Uite așa ! 
Cum te văd și mă vezi! 

Chiar în aceeași zi, Arghir avu tristul prilej să verifice 
profeţiile coanei Tinca. După-amiază, pe la ora cinci, 
Arghir se duse la Ateneu, unde urma să țină o conferință 
despre: « Primele semne de civilizaţie turcă în Pind». 
În piață, o mare de capete. Cînd să intre, doi tineri îi 
barară drumul: 

— Domnul? 

Erau doi « studenţi» veterani de-ai lui Caţă, pe care 
Arghir îi cunoștea bine, încă din ajunul războiului. 
Uimit și strangulat de furie, Arghir întrebă: 

— Ce-i asta, Brebule?... Şi tu, Vernescule?... Nu 
vi-e ruşine? 

Amîndoi — şi Vernescu şi Brebu — se îndesară dintr-o 
dată în el: 

— Cum ai spus? răcni Brebu. « Tu?»... Da’ tu cine 
eşti, că ne iei cu «tu»?... 

Şi către ceilalţi, care se adunaseră împrejur: 

— Băieți! Legitimaţi-l ! 

Unul din grup se repezi la Arghir, dar o fată sări 
tocmai la vreme: 

— Lăsaţi-l !... Poate să intre ! Mi se pare că-i pro- 
fesor pe-aici ! 

Arghir se uită la studentă şi simţi că-i fuge pămîn- 
tul de sub picioare: era domnișoara Necşescu, fiica 
unui fost prieten al lui, trecut cu arme și bagaje la 
Caţă. Ar fi vrut el să-i spună cîteva cuvinte bine sim- 
ţite, dar grupul îl împinse pe ușă, așa că, fără să vrea, 
se găsi dincolo de prag. 

Cum a rostit conferinţa n-ar fi putut s-o spună nici 
el. A fost un adevărat miracol că, în halul în care se 
găsea, a putut să-și adune gîndurile şi să lege un 
cuvînt de celălalt. Un singur lucru vedea: că, în ciuda 
înghesuielii de afară, sala era aproape goală. Doar 

pe ici-colo câte o figură suspectă. Nici un student de-ai 
lui, nici un om de cultură... Ba da!... În sfirșit!... 
Iată că s-a așezat chiar în banca întîi un prieten a cărui 
prezență putea întări în el credinţa că nu-i totul pierdut: 
era doctorul Gherlescu, ministrul instrucției publice, 
care a ţinut să vină el personal să-i asculte con- 
ferinţa. 

Ceva mai însuflețit, Arghir își dezvoltă partea a 
doua a conferinţei în stilul lui bogat în paranteze și 
subparanteze şi încheie: 

— Astfel, tineretul din Pind putu să înveţe carte 
pentru că şi-a respectat învățătorii și nu a dat frîu 
libet îndemnului necugetat al inimii lor! 

Dar cum rosti ultimele cuvinte, lumea de afară 
năvăli prin toate intrările și începu să-l acopere de hui- 
duieli şi insulte: 

— Afară !,..  Bolșevicul!... Afară!... Huo!... 
Mama ta de bulgar! 

De furie şi spaimă, Arghir rămase pironit locului, 
fără să vrea și fără să se poată măcar gîndi să fugă. 
În clipele acelea, numai cuvintele coanei Tinca îi mai 
răsunau în urechi: « Cu hoțomanul ăsta de Caţă o să 
mai mori fără lumînare la cap!» Resernat, închise 
ochii, hotărît să aștepte să se împlinească voința celui- 
de-sus, cînd simți că cineva îl apucă de braţ: era domnul 
Gherlescu. 

— Hai, Arghire! Să mergem! Dacă aș fi ştiut, 
te-aş fi sfătuit să amii conferința pe altă dată, cînd 
spiritele se vor mai fi potolit. 

Supus, aproape halucinat, Arghir urmă pe prietenul 
lui spre ieşire, unde-l aştepta o nouă încercare. « Stu- 
denţii» lui Caţă se îngrămădiseră în ușă și, fără să se 
miște, urlau la Arghir și Gherlescu: 

— Oho, staţi, nu vă înghesuiți așa... ! Mai sînt al- 
ţii înaintea voastră ! 

Gherlescu se răsti la unul care stătea mai aproape 
de el: 

— Cum îndrăznești, mă? Ştii tu cine sînt? 

— Ei, cine eşti? | 

— Sînt Gherlescu, ministrul instrucției publice ! 

— Să fii sănătos ! Ei fi unde-i fi! Nu aici! 


Şi cine ştie ce s-ar mai fi întîmplat, dacă Dumnezeu 
nu i-ar fi trimis, din nou, în ultima clipă, același 
înger salvator de odinioară ca să-l iape din mîna 
ereticilor. | 

— Ia daţi-vă la o parte! strigă domnişoara Nec- 
şescu. Nu vedeţi că dumnealui e ăl care a ţinut confe- 
rinţa ? Š 

— Ahaaa ! făcură lămuriţi indivizii Păi de ce nu 
vorbeşte ? 

Şi-l lăsară pe Arghir să treacă. În stradă, doctorul 
Gherlescu îi spuse, dezolat, lui Arghir: 

— Ai văzut? Nici măcar de mine nu le e frică! O 
ruşine ! Zic să i te plingi lui Ionel!... Eu, din par- 
te-mi, o să fac ce-oi putea ! Dar tu trebuie să vorbeşti 
neapărat cu Ionel!... 

Ionel îl primi pe Arghir în prezenta lui Trișcă și 
Gherlescu. Primul-ministru era prevenit, așa că, Ar- 
ghir fu dispensat de introducere. 

— Ai auzit? 

— Am auzit! i 

Şi Ionel trecu îndată la comentarii: 

— Ce vrei să-ți fac, prietene Arghir? Este tineretul 
nostru! Floarea noastră! Bogăția noastră! Ca mîine 
vine să conducă el statul... Vrei să nu țin seama de 
el? De la cine altul decît de la dumneata am învățat 
noi cu toții să prețuim tineretul din universități? Dum- 
neata vrei să-l pedepsim pentru o mică ștrengărie oare- 
care? 

La vorbele lui Viziru, Arghir pricepu că singurul 
răspuns înțelept este să înghită în gec. Totuşi, ceva 
trebui să spună: 

— N-am cerut asta! Dar ce au cu mine? Tocmai 
cu mine? 

Trişcă şi G herlescu se uitară la el cu multă compasiune, 
dar păstrară cea mai cuviincioasă discreție. 

— Ce au cu dumneata? zise Ionel. De unde să ştiu 
ce au cu dumneata ! Poate personal n-au nimic cu dum- 
neata. După cîte mi se spune, pe ei îi supără atitudinea 

dumitale față de tratatul minorităţilor. Ei nu admit 
minoritarilor drepturi care nu li se cuvin... 

— Am impresia — se amestecă și Gherlescu — că 
nu le place nici o expropriere exagerată... Ei zic că 
exproprierea ar răpi din vitalitatea și din pitorescul care 
face farmecul ţăranului nostru de azi. E o părere!... 
Dar o părere asupra căreia face să ne oprim, dacă ţinem 
seama din partea cui vine... 

— Dar nici vot universal, prea universal nu vor 
studenţii noştri! zise şi Trișcă. Ei nu pot admite ca 
minoritarii să aibă aceleași drepturi de a face legi la 
fel cu noi, care am muncit și ne-am vărsat sîngele pentru 
țara aceasta. 

Ionel își desfăcu larg braţele: 

— E şi firesc să fie aşa ! zise el. Că noi sîntem legaţi 
de tratate, e altceva. Dar nimeni nu ne poate impune 
cum să simțim tratatele acestea... 

Cuvintele lui Ionel îl jigniră pe Arghir pînă la sînge: 

— Dar pentru Dumnezeu, domnule Viziru, eu unde 
mă aflu aici? Printre străini? Azi mă vezi pentru întîia 
oară? Singur spuneai că de la mine aţi învăţat cu toţii 
cum să preţuiţi tineretul. Dar vreau să vă reamintesc 
că de la mine aţi învăţat să vă iubiţi şi țeara ! 

— De acord! recunoscură tustrei, în cor. 

— Aşadar, de ce mă învățați dumneavoastră cum 
să « simt» tratatele?... Le simt aici... ca un ghimpe. 
Puteţi să mă credeţi... Ca un ghimpe otrăvit... 

— Atunci? întrebă Ionel, răutăcios. 

— Atunci ce? se înfurie Arghir. Atunci nimic!... 
Pe mine nu mă poate nimeni acuza că « simt» tratatul 
altfel decît orieare dintre tinerii care m-au insultat ieri. . . 
sau oricare dintre bunii, adevărații romiîni. 

Ionel se arătă încîntat: 

— Îmi pare bine că profesorul nostru Arghir rămîne 
acelaşi din totdeauna... Ar fi de dorit ca și Jugănaru 
şi Dacu să ia de la dumneata exemplu de patriotism. 
Dar ei nu vor să înţeleagă. Ei se retrag din Parlament 
sub pretextul că am pregătit o constituție insuficient 
de democratică. Lor nici măcar tratatele nu le ajung. 
Vor şi mai mult! 

— Cred că ei vor mai mult chiar decît cei care stau 
în spatele lor şi le suflă în ureche cum să dea ţara asta 
pe mîna bolşevicilor ! zise Gherlescu. 

Ţrişcă avea o părere şi mai aspră despre opoziţie: 

— Ei vor să dea străinilor toate drepturile... şi 
nouă să nu ne rămînă nimic! 

— Exact! zise Ionel. Și pentru că noi vrem să avem 
grijă şi de poporul romiîn... ei se supără și părăsesc 
Parlamentul. 

Arghir ştia că nu pentru asta au părăsit țărăniștii 


şi ardelenii Parlamentul. Din conversațiile lui intermi- ` 


nabile cu diversele grupuri politice cu care a fuzionat 
sau cu care a tratat fuziunea, sau cu care e pe cale să 
fuzioneze, a înţeles că nici ţărăniştii, nici ardelenii, nici 
neţiştii nu sînt mai răi patrioţi decît e familia Viziru 
sau Cherlescu sau orice alt bun liberal. Împroprietărire, 
minorităţi, vot universal, sînt probleme care nici nu-i 
despart și care nici nu i-ar putea despărţi vreodată. 
Deci, nu pentru asta au părăsit Parlamentul. Ci pentru 
cu totul altceva. 

Ca să-l convingă pe Arghir să meargă împotriva 
liberalilor, Bagradian, ideologul țărăniștilor, i-a spus: 


— Ştii dumneata ce constituţie pregăteşte domnul 


Viziru? 

— Constituţia regelui Ferdinand ! i-a răspuns Argbhir, 
candid. 

— Că e a regelui Ferdinand, nici nu se discută !... 
Dar ştii ce constituție e? Constituţia petrolului ! 

Şi profesorul de economie de la Academia de comerț, 
i-a explicat: 

— Liberalii au alcătuit constituția după interesele 
lor specifice... Liberalii se grăbesc să treacă noua lor 
constituţie, pentru că în constituţia aceasta este prevă- 
zut un nou regim minier. Economia naţională, zic ei, 
nu mai poate merge înainte fără un regim minier stabil, 
care să permită capitalurilor — capitalurilor liberale — 
să se miște în deplină siguranţă. Așadar, domnule Arghir, 
dacă parlamentul liberal a fost declarat adunare consti- 
tuantă, călcînd prevederile legale care precizează nor- 
mele revizuirii constituţiei, dacă parlamentul pentru 
revizuirea constituţiei este ieşit el însuși din fraudă 

şi violență, asta se datorește numai faptului că liberalii 
vor să naţionalizeze, să naţional-liberalizeze subsolul. . . 
adică să ia subsolul din mîinile proprietarilor de astăzi 
şi să-l treacă în mîinile capitaliştilor liberali, care vor 
alcătui societăţile concesionare... 

Un inginer specialist, profesorul Vişan, care era de 
faţă, a intervenit: 

— Guvernul liberal urmăreşte alcătuirea unui trust 
etatizat, care să prefacă terenurile petrolifere ale sta- 
tului în acţiuni în valoare de o sută de miliarde. Jumă- 
tate din acţiuni 'să rămînă statului, iar cealaltă jumătate 
să se împartă la diverşi cointeresaţi, aleși, fireşte, dintre 
membrii partidului liberal. Astfel, cincizeci de miliarde 
vor fi împărţite liberalilor — şi bineînţeles, vor fi împăr- 
ţite celor care fac împărţeala — fie gratuit, aşa cum s-a 
făcut cu acţiunile « Î.R.D.P.», sau « Creditul Minier», 
fie pe un preţ derizoriu, care să se ridice la cel mult o 
sută sau două sute: de milioane. Asta, deoarece cointere- 
sații sînt statul — și statul cointeresaţii. Ce vor face 
cointeresaţii cu terenurile dăruite de stat? Le vor specula 
la bursă. Şi, ceea ce s-a întîmplat şi cu cel. lalte naționali- 
zări, se va întîmpla și aici: fiind speculate la bursă, 
acţiunile vor putea fi cumpărate şi de străini, aşa că 
în scurt timp, străinii vor pune mîna pe aceste terenuri. 
Or, s-ar putea întîmpla — ceea ce este foarte probabil 
— şi altceva: ca deținătorii de acțiuni să se adreseze 
direct societăţilor miniere englezeşti sau olandeze, spre 
a se asocia cu ele la exploatarea terenurilor. . . 

Chestiunea nu mai prezenta pentru Arghir nici un 
punct întunecos: liberalii vor totul pentru ei — fără 
să lase opoziţiei nici măcar o fărîmă. Şi opoziţia nu 
admite.. Vorba aceea: gură de om... Sînt și țărăniştii 
oameni, sînt şi naţionalii oameni... şi pe deasupra 
buni romîni și unii și ceilalți... şi nu vor să fie jefuiţi 
de dreptul lor de a se înfrupta şi ei din terenurile acestea 
petrolifere. De aici supărarea. Au trîntit uşa, țipînd că 
liberalii nu vor să. acorde poporului drepturile ce i se 
cuvin — ca să creadă ţara că asta-i doare: drepturile 
poporului. Jugănaru şi Dacu îşi închipuie — și asta 
au căutat să i-o bage şi lui în cap — că dacă o să se 
retragă din Parlament, Ionel o să se sperie şi n-o să-și 

mai poată trece constituţia. Dar Ionel se poate lipsi 
foarte bine de ci. 

Arghir vru să deschidă gura să i-o spună lui Ionel, 
dar acesta i-o luă înainte: 

— Naţionalii şi ţărăniştii dumitale, domnule Arghir 
— şi-mi pare rău că tocmai eu trebuie să ţi-o spun — 
naţionalii şi ţărăniştii dumitale vor să mă împiedice 
să dau ţării o constituţie după nevoile şi cerinţele ei... 
şi fac peste tot o deşănțată demagogie bolşevică. $i 
dumneata... dumneata, marele nostru apostol... te 
laşi dus de nas de nişte oameni străini de neam cum sînt 
ţărăniștii şi naţionalii, care te împing să faci... şi din 
nefericire faci unele lucruri, fără să vrei... 

Închise ochii şi-şi şopti: | 

— ...fără să vrei... l 

Arghir protestă: 

— Domnule Viziru, dar cine te-a informat aşa? Eşti 
fundamental greşit. Nu mă iau după nimeni. Când se 
va pune la vot constituţia, o voi vota cu dragă inimă. 
O voi vota. Fără nici o obiecţie. Dacă ţara vrea așa, 
n-o să-i stau tocmai eu împotrivă. Cît despre... 

Atît de aprig se dezlănțuise Arghir, încît Ionel 
abia îl putu potoli: 

— Pardon, mai încet... nu aşa! Ce înseamnă: fără 
nici o obiecţie? Îşi ai opiniile dumitale. Te cunoaşte 
lumea ca romîn patriot şi cinstit. Atunci cum așa, fără 
nici o obiecţie?... Doar nu sîntem nici noi, liberalii, 
infailibili... Putem şi noi greşi. Şi cine să ne atragă 
atenţia asupra greşelilor noastre, dacă nu învățătorul 
nostru, apostolul nostru, marele nostru Arghir?... Aşa 
că, te rog să vii cu obiecţii ! Eşti opoziţie. N-avem nimic 
împotrivă. Dacă eşti opoziţie conştientă, obiecțiile dumi- 
tale nu vor putea porni decît dintr-un cuget curat. O 
asemenea opoziţie ne trebuie. De pildă, nu văd ce ne-ar 
putea supăra, dacă dumneata ai veni în Parlament și 
ai spune că Adunarea n-are dreptul să voteze consti- 
tuţia... i 

Arghir făcu un gest de protest, dar Ionel nu-i dădu 
voie să scoată un cuvînt şi continuă: 

— ... Adunarea, zic, n-are dreptul să voteze consti- 
tuţia, fiindcă nu ia parte opoziţia toată. Dar dacă regele 

va recunoaşte această constituție şi o va întări prin 
sigiliul său, dumneata o vei recunoaşte, ca un omagiu 
adus lui Ferdinand I care a făurit Romînia Mare şi ca 
un mijloc de a linişti ţara! Îţi mărturisesc că nu văd 
ce ne-ar putea supăra dacă dumneata ai spune aceste 
cuvinte... Dumneata, Gherlescule, vezi?... 

— Nu! 

— Dar tu, Trişcă? 

— De loc! 

— Ai văzut, domnule profesor? se întoarse Ionel, 
satisfăcut, către Arghir. Nimic din ceea ce ar veni de 
la dumneata n-ar putea să ne supere. Sau, dacă soco- 
teşti că te îndeamnă conștiința, ai mai putea să adaugi 
ceva: că votezi constituţia pentru considerentele de mai 
sus, dar cu rezerva ca mai tîrziu să se schimbe prin 
legi speciale ceea ce este rău în ea. 

Şi foarte îndatoritor: 

— Parcă voiai să spui ceva? 

— Întocmai ceea ce ai spus dumneata !... Aș mai 
adăuga ceva cu privire la minoritari. 

— Poftim ! se arătă Ionel foarte interesat. 

— Eu aş zice așa minoritarilor: Constituţia nu vă 
va soluţiona problema, ci voi înşivă ar trebui s-o solu- 
ţionaţi, căutînd calea spre sufletul romînesc, care nu 
vă este închis, dar pe care să nu-l închideţi chiar voi. 
Merge ? 

Jonel îşi consultă sfetnicii: 

— Aveţi ceva împotrivă ? 

"— Nimic | zise Trişcă. Nu contrazice în nici un fel 
tratatele. 

— Exact! făcu Ionel. Spiritul tratatelor rămîne in- 
tact. Și astea sînt numai cîteva exemple. Poţi să vii. 
cu oricîte obiecţii. Îți garantez că ne vom înţelege din 
două cuvinte. Şi-ţi vom mai fi şi recunoscători. Datorită 
dumitale, țara va putea să vadă care este deosebirea 
între o- opoziţie anarhică şi lacomă de putere cum este 
cea a lui Jugănaru şi o opoziţie izvorită dintr-un înalt 
patriotism și dintr-un sincer interes pentru binele nea- 
mului... Noi, liberalii, domnule profesor, cu o opoziţie 
conştientă ne înţelegem uşor. 

Arghir crezu că e momentul să se retragă, dar pe 
Ionel parcă nu-l lăsa inima să se despartă atît de curînd 
de ilustrul profesor. l 

— După cîte aud, domnule Arghir — fi zise el cu 
multă căldură — conferința dumitale despre « Primele 
semne de civilizație turcă în Pind» este foarte intere- 
santă. Aş vrea s-o aud şi eu. Nu ai vrea s-o mai ţii o 
dată, să zicem... sîmbătă după-amiază? 

Tulburat, Arghir răspunse: : 3 

— Oricînd, domnule Ionel... Poate fi și sîmbătă. 

— Bine !... Mă bucur de pe acuni că voi avea cîteva 
ceasuri de recreație spirituală... Va veni şi Vintilă... 

Şi către Gherlescu şi Trişcă: 

— Nu credeţi că ar trebui o sală mai mare?... Prea 
e neîncăpător Ateneul ! 


+ 


Conferința lui Arghir fu ascultată sîmbătă după 
masă cu atita religiozitate şi răsplătită cu atîtea acla- 
maţii entuziaste, încît nici măcar coana Tinca nu se 
mai îndoia că soţul ei şi-a găsit iar drumul spre sufletul 
naţiei. Cu ochii scăldaţi în lacrimi de bucurie, coana 
Tinca se uita la Arghir, care primea stringeri de mînă 
şi felicitări din partea întregului guvern, în frunte cu 
însuşi Ion Ion Viziru. 

— Sintem mindri de dumneata, domnule Arghir! 
îl asigura Ionel. Fiecare cuvînt al dumitale adaugă o 
piatră prețioasă la tezaurul culturii noastre. 

Şi toţi, roată în jurul lui Arghir, vorbiră despre cultură, 
dar mai mult decît toţi vorbi domnul Gherlescu, ministrul 
instrucției publice. 

— Nici un sacrificiu nu poate fi prea mare — zicea 
el — pentru a se propovădui cît mai multă cultură. 
Sînt hotărît să tipăresc conferința dumitale în mai 
multe zeci de mii de exemplare și s-o răspîndesc la ţară. 

Tot timpul, însă, Arghir era cu gîndul numai la 
tineret, care, de data aceasta, a fost extraordinar. În 
lunga lui carieră de profesor, Arghir n-a fost niciodată 
obiectul unei atît de călduroase demonstraţii de dra- 
goste şi admiraţie din partea studenţilor săi, ca în seara 

aceasta. Dar ceea ce l-a mişcat mai mult decît toate, 
a fost gestul studentei Margareta Necgescu, drăguţa 
Margareta Necşescu, care a sărit prima pe scenă şi i-a 
oferit un buchet de flori. 

— Domnule profesor ! i-a spus Margareta. În numele 
tuturor studenţilor cu dragoste de nație, vă ofer acest 
modest buchet de flori și vă urez încă mulți ani de sănă- 
tate, spre binele patriei şi fericirea neamului. 

“În drum spre casă, Arghir îi zise coanei Tinca: 

— Ei, ce zici, coană Tinca? 

Coana Tinca, încă zdruncinată de emoţiile prin care 
trecuse în după-amiaza aceasta, îi răspunse: 

— Zic că eşti un prost! 

Şi-i strînse braţul, cu dragoste. 

Seara, pe la nouă, cînd îşi mai savura în gînd succesul, 
primi vizita lui Mărunţelu, care venea la el să-i ceară 
un răspuns la ancheta întreprinsă de revista Hiena, al 
cărei director-proprietar era, în jurul lui numerus clau- 
sus. Arghir îl primi cu plăcere. 

— Trimite miine după manuscris! îi spuse el lui 
Mărunţelu. Şi altceva? 

— N-aţi auzit? 

— Ce? 

— De întrunirea de azi după masă de la « Dacia»? 

— Nu! Care întrunire? 

— A țărăniştilor şi a ardelenilor !... A fost ceva di 
granda, domnule profesor ! La început, cât au vorbit 
țărăniștii, lumea s-a plictisit destul. Dar cînd a luat 
cuvîntul Crai-Voievod, în numele partidului naţional. . . 

— A fost interesant Crai-Voievod? întrebă Arghir, 
fără curiozitate deosebită. 

— Foarte ! Mai cu seamă cînd a început să dea în rege 
şi-n constituție... vărsa foc pe nări !... « Adică ce vrea 
regele? Să-i dea lui Viziru o constituţie cu care să mai 
poată guverna încă o mie de ani de azi înainte? Asta-i 
dreptate? Asta-i legalitate? Asta-i democraţie ?»... i 
s-a apucat deodată unul din sală să strige: « Păi, dacă 
nu vă convine ce face regele, de ce aţi dezertat de la 
datorie şi l-aţi lăsat pe Ionel singur în Parlament, să-şi 
facă de cap; cu constituţia lui?» Şi toată lumea, după 

el: « Dezertorilor | Aţi dezertat! De ce aţi dezertat? 
Înapoi în Parlament, nu în stradă !» 

Arghir, care era bine dispus, rise cum n-a mai rîs 
de mult. 

— Îmi închipui — zise el — ce mutră o fi făcînd Craiu ! 
= — Ba nu, domnule profesor! răspunse Mărunţelu. 
Nu s-ar putea spune!... Din contra... 

Arghir nu mai rîdea. 

— Nu înţeleg! zise el. 

— Un moment, domnule profesor, un moment... 
şi o să înţelegeţi!... Crai-Voievod a lăsat lumea să 
urle și cînd s-a făcut liniște, a răspuns: « Domnilor! 
Fraţilor ! Daţi-mi voie !... Faceţi o confuzie. Noi nu 
sîntem liberali. Noi nu ne-am împotrivit niciodată voinţei 
poporului: Poporul ne-a dat mandatul să-i apărăm 
interesele, poporul trebuie să ne arate calea pe care 
sîntem datori s-o urmăm. Noi sîntem soldaţi discipli- 
naţi și ştim să dăm ascultare. Deci, dacă poporul 
crede că noi şi ţărăniștii trebuie să ne întoarcem în 
Parlament, ne întoarcem !»... Şi sala: « Ura ! Trăiască 
Dacu !... Trăiască Jugănaru !...» 

Într-o singură clipă, toată fericirea îngrămădită în 
ziua aceea în sufletul ilustrului Arghir se risipi în vînt. 
Numai sentimente negre îl stăpîneau pe Arghir: mînie, 
ură, dorință de răzbunare și conștiința unei fatalităţi 
care-l urmăreşte peste tot şi împotriva căreia nu poate 
face nimic. 

— Aproape că nu-mi vine să cred, domnule 
Mărunţelu ! zise el lui Mărunţelu. Cum asta? A fost destul 
să se ridice unul din sală, ca ei să-şi schimbe hotărîrea? 

— Domnule profesor, mă mir că mai puneţi o ase- 
menea întrebare. Era o chestie aranjată, domnule pro- 
fesor ! Toată sala era plină de agenţi electorali ţărănişti 
şi naţional-ardeleni ! 

— Ticăloșii ! făcu Arghir, scrîşnind din dinţi. Ca să 
salveze ceva din subsol pentru ei, nu li-e ruşine să-şi 
calce în picioare principiile ! 


+ 


Cîtă vreme opoziţia a lipsit de la discuţiile din care 
trebuia să iasă noua constituţie, Parlamentul, compus 

numai din naţional-liberali, aducea a clasă de liceu, 
plină de elevi cu ochii mai mult pe fereastră, teribil de 
plictisiți că trebuie să stea aici inchiși și să audă tot 
felul de poveşti nesărate despre logaritmi sau despre 
configuraţia solului peruvian, cînd colo, după colţ, ori 
la cofetărie, îi aşteaptă Lenuţa. 

Dar din primul ceas. în care ţărăniștii, naţionalii 
şi neţiştii îşi făcură reintrarea — fabrica de legi se învioră 
subit. Opoziția înțelegea să fie opoziție. Amendamente 
cu nemiluita, întreruperi, proteste, glume, chemări la 
ordine, interjecții — toate astea făceau parte din arse- 
nalul urban, civilizat, de salon, aşa-numit parlamentar, 
al dezbaterilor. Dar peste ele, domina accentul de alarmă, 
de panică şi de măcel. Urnele zburau de pe tribune în 
capul deputaților, trosnetul palmelor spinteca aerul ca 
niște plesnituri de bici, şi perechile încăierate ţopăiau 
ca într-o sală de dans, într-un tango parlamentar din 
care chestorii ieșeau cu capetele sparte şi parlamentarii 
doar cu nişte zdrenţe care nu mai aminteau nici pe departe 
de haina ori cămaşa cu care veniseră atît de cuviincios 
îmbrăcaţi la ședință. Fluierăturile, scuipăturile, huiduie- 
lile şi sudălmile curgeau gîrlă, mai des decît punctuaţia 
în frazele oratorilor. Nu se dormea în Parlament! Se 
muncea ! Reprezentanţii naţional-liberali, ţărănişti, naţio- 
nali, neţişti plămădeau noua constituție democratică 
dintr-un material ideologic sprijinit aproape exclusiv pe 
evocarea anatomiei materne, pe starea civilă totdeauna 
echivocă a adversarului, pe cazierele de la poliție, pe 
dosarele oficiului de portărei, pe facsimilele cecurilor false, 
pe lista polițelor protestate, pe contracte de cumpărare- 
vînzare de cai verzi pe pereţi, pe relatări senzaţionale 
de violuri încă pendinte de cutare tribunal penal din 
cutare sau cutare oraș, pe povestiri de incesturi con- 
semnate în procese-verbale autentificate, pe instantanee 
porcoase, luate — nimeni nu știa cum — prin gaura 
cheii, pe certificate obţinute la ospiciile de nebuni, pe 
dovezi de sifilisuri nevindecate, pe trădări, pe dezertări, 
pe furturi prin efracţie, pe crime încercate ori pe crime 
izbutite şi așa mai departe. Nimic, dar absolut nimic 
nu precupeţeau aleşii neamului, ca să asigure ţării acea 

constituție nouă şi democratică a lui Ferdinand şi e 
Mariei. 

— Ne înşeală, fraţilor, ne înşeală urit! striga 
conducătorii muncitorimii, acolo unde puteau să-și faci 
auzit glasul. Boierii îşi fabrică o constituţie nouă, cs 
să-şi acopere obrazul lor vechi. Constituţia lor nouă to! 
jandarmii or s-o aplice. Se bat dumnealor între ei pentru 
ciolan, dar pentru viaţa şi liniştea noastră, a munci: 
torilor, încă nu s-a pomenit să-și spună un cuvint urii 
între ei. 

Şi puneau sub ochii muncitorilor lungul şir de neno. 
rociri care s-au petrecut numai în ultimele gase luni 
în mina Aranca de la Lupeni, o sută de muncitori ucişi. .. 
în mina Cavina — doisprezece... în mina Ilona — cinci: 
sprezece.... la arsenalul marinei de la Galaţi explozie... 
la fortul Căţelu explozie... la depozitul de muniţi 
Crasna explozie... și deraieri şi ciocniri de trenuri l: 
Braşov, la Vintileanca, la Valea Largă, la Ploieşti, l: 
Tăbăreşti. .. gi fiecare cu zeci şi sute de morți și răniţi 

— Şi cine a fost pedepsit pentru crimele astea! 
Acarul Păun. 

Vocabularul politic şi social se îmbogățise în ace. 
an cu un nou termen: acarul Păun. Acarul Păun er: 
un personaj viu care-și asigurase o tristă celebritate de 
simbol. Acarul Păun era omul din masă, care plăte: 
gloaba pentru boier. Acarul Păun trebuia să facă puș: 
cărie pentru toate incendiile, pentru! toate exploziile 
pentru toate deraierile, pentru toate fraudele făptuite. 
puse la cale ori făcute cu putinţă din disprețul boieriloi 
pentru viaţa şi avutul celor de rînd. Acarul Păun er: 
muncitorul ori slujbaşul mic, anonim, fără răspundere 
fără putere, fără vreun drept de inițiativă, pe spatele 
căruia se poate arunca orice crimă, pentru că nu se vé 
găsi nimeni să-i ia apărarea şi să scoată la iveală adevă. 
rul. La toate întrebările, răspunsul venea: de aci înainte 
spontan pe buzele milioanelor de oameni simpli — simpli. 
dar oropsiţi şi obidiți ! Acarul Păun! Glumele curgeau 
sumbre, sinistre, prevestitoare de rele, ca un schimb de 
glasuri de dincolo de mormînt: 

— De legea chiriilor și a filodormelor cine e de vină 


— Acașul Păun! 

— Dar de scumpete cine e de vină? 

— Acarul Păun! 

— Dar de holeră cine-i de vină? 

— Acarul Păun! 

Pentru că nu era destul că pădurile ardeau, că uzi- 
nele săreau în aer, că materialul rulant se pulveriza, 
că minele se prăbuşeau, că depozitele de muniții explodau 
— de curînd se mai ivise şi o epidemie de holeră, spre 
a desăvirşi tabloul. m 

— Atunci ce-i mai lipseşte chelului? se întrebau 
muncitorii. | 

— Constituţia lui Ion Ion! îşi răspundeau tot ei. 

Dar guvernul lui Ion Ion stătea de veghe ca lucru- 
rile să nu meargă mai departe de gluma aceasta. De 
doi ani, muncitorii nu mai aveau voie să ţină întruniri de 
breaslă — iar Partidul Comunist era împiedicat să con- 
voace întruniri, să țină adunări generale, să organizeze 
congrese. 

Totuşi, prin martie, cînd aleşii naţiunii se băteau 
pe constituţie, cuvîntul partidului se făcu auzit în lumea 
celor care munceau în fabrici, ateliere, întreprinderi 
şi fu răspîndit dincolo de capitală, prin tirguri și 
sate, 

În zilele acelea a avut mult de lucru tînărul Hrişcă, 
fost închis la Jilava cu prilejul atentatului de la Senat 
şi eliberat o dată cu ceilalți două sute, după amnistie. 
La Jilava, Hrişcă îşi stabilise, din primele zile, reputaţia 
de « băiat bun». Se-ştia că e student la Facultatea de 
drept şi că a fost implicat în proces pentru vederile lui 
« de stînga». Blond, frumos, cu părul mare, cînd a fost 
adus aici a protestat cu vehemenţă cînd maiorul a dat 
dispoziţia să fie tuns pînă la piele. 

— Protestez ! ţipă el, cu glasul lui tineresc şi limpede. 
Asta-i samavolnicie... Barbarie ! Parcă am trăi în evul 
mediu. 

Cei mai în vîrstă au rîs cu simpatie de zbuciumul 
acestui tînăr neexperimentat şi au căutat să-l con- 
soleze: 

— Lasă, Hrişcă! Pînă la nuntă, să-ți tot crească 
părul ! 

Dar Hrişcă nu admitea glume. 

— Eu nu dau voie ca demnitatea mea de om să 
fie călcată în picioare. Și dacă voi îngăduiţi o asemenea 
ticăloşie, sînteţi niște laşi ! 

Binenţeles că direcţia s-a supărat şi a dat ordin 
ca Hrișcă să fie bătut. Doi soldaţi şi un gardian cu greu 
l-au putut ţine, atît de aprig se zbătea Hrișcă în mîinile 
lor, cînd l-au cărat în camera de tortură. Peste o oră, 
a fost adus înapoi și tuns şi bătut. Citeva zile a gemut, 
dar n-a scos o vorbă. Sta supărat nu numai pe cei care 
l-au adus în halul ăsta, dar şi pe tovarășii de închisoare, 
Abia mînca și refuza net ţigările care i se întindeau din 
toate părţile. În cele din urmă, Crișan izbuti să schimbe 
cu el cîteva cuvinte: 

— Hrişcă, fii cuminte, băiete ! îi zise el prietenește. 
De abia ești la începutul drumului. Trebuie să te 
obişnuieşti cu de toate. Prea eşti alintat de acasă. 

— Nu-i adevărat ! ripostă Hrişcă. Dar e chestie de 
principiu. 

Crişan îl lăsă în pace. Ca 

— Ce-i cu el? îl întrebă Țrifănescu pe Crișan. E 
bolnav? 

Crişan dădu din cap, plictisit: 

— Îl vezi pe Hrişcă ăsta? E unul din campionii 
ăia de categoria « singur la părinți». 

— Cam asta i-am spus și eu! Dar trebuie lăsat. Se 
emancipează el în curînd. 

Peste cîteva zile, EHrişcă se reînsufleți şi, puţin cîte 
puţin, deveni unul dintre tovarășii care participau în 
chipul cel mai activ la discuţii în orele cînd viaţa lor 
de pușcărie le-o îngăduia. Deși nu prea robust, Hrişcă 
era uimitor de rezistent. 

— Bravo, băiete! îi spuneau toţi. Știi să tragi la 
jug. Aşa da! Parcă-ţi şade mai bine, decît să miorlăi, 
cum ai făcut cînd te-au tuns... 

— Lasă tunsoarea ! zicea el cu un gest prin care dădea 
a înţelege că-i este penibil să-și aducă aminte de o durere 
veche și încă nevindecată. 

Dar Pavliceanu nu vru să-l lase. 

— Acu poţi să spui drept, Hrişcă! îl tachină el. 
Ţi-a fost ţie atît de demnitate... ori.ţi-era necaz că 
n-or să te mai placă fetele? 

Hrişcă dădea din miini sîcfit: 

— Ce să fac, dacă voi nu știți ce-i aia principiu. 

Şi pe chestia asta de « principiu» se aprindea subit, 
ca o iască, și putea să le vorbească celorlalți ceasuri 
întregi. Contrastul dintre chipul lui fraged, aproape 
feminin, şi rigiditatea lui principială, era izbitor. 

— Uită-te la el, Crișane! zicea Pavliceanu. Are 
ochi blinzi, de copil... şi vrea să fie fioros... i se 
rupe inima de milă. 

— Da! răspundea Crişan. Natura nu ştiu la ce s-a 
gîndit cînd a pus atita principialitate într-un cap de fetiţă. 

Lui Hrişcă, însă încăpăținarea nu i-a putut atinge 
reputaţia de « băiat bun», pe care nu şi-a dezmințit- o 
un singur moment. Prin purtarea lui de om săritor, 
grijuliu cu cei slabi ori bolnavi, atent şi dornic să înveţe 
de la cei care ştiau mai multe decît el, Hrișcă își cîștigă 
din partea tuturor o sinceră încredere, pe care şi-o putuse 
păstra şi după eliberare. 

n ziua în care i s-a dat drumul, Hrișcă s-a dus acasă, 
şi-a îmbrățișat mama, , s-a spălat, s-a schimbat, s-a 
pieptănat, a ieşit în stradă, a luat tramvaiul 14 — și 
a coborit pe bulevardul Pake, colț cu. Calea Moşilor. 

Remus Vîlceanu se .afla în conferință cu Belciug şi 
Papaianopol, cînd ușierul veni să anunţe: i 

— Domnul Didi Prapală ! 

— Să intre! 

Şi directorul general al Siguranţei se ridică să-l 
primească pe domnul Prapală cu toată cinstea cuvenită 
unuia din cei mai buni agenţi ai săi printre muncitori. 

— Ce faci, Didi? Sănătos... voinic? 

` Belciug şi Papaianopol îi scuturară şi ei mîna lui 
Didi: 

— Bravo Didi ! Te-ai ţinut bine ! 

— Pardon ! făcu Didi, care se instală confortabil 
în fotoliu şi îşi aprinse o țigară. Vreau să știu cum mă 
cheamă: Prapală sau Hrişcă? * 

Şi rupse chibritul în scrumieră. Remus se uită lung, 
cu mîndrie, la Didi. Fiul văduvei Prapală devenise un 
om în toată puterea cuvîntului în aceşti trei ani de cînd, 
împreună cu băiatul colonelului Mătase, cu băiatul lui 
Cantemireanu, fostul secretar, general de la Domenii 


şi cu băiatul generalului Malacu, făptuise crima din 
bulevardul Dacia. Siguranţa, avea în Didi un element 
preţios pe care trebuia să-l utilizeze cît mai mult cu 
putinţă. 

— Băieți, zise Remus lui Belciug și Papaianopol, 
lăsaţi-mă singur cu... cu Hrişcă. 

Hrișcă rămase deci « Hrișcă»; şi din acea zi începu 
să aducă rapoarte foarte conștiincioase asupra celor ce 
spuneau pe la diferite adunări muncitorești cei cu care 
fusese închis la Jilava timp de aproape doi ani, despre 
constituţie. Crișan, Pavliceanu, Körner, Trifănescu, 
bineînţeles nu lipseau și erau mereu prezenți şi vii sub 
ochii lui Remus Vilceanu, care-i putea auzi numai cît 
deschidea dosarul respectiv: 

Pavliceanu: Ce se face cu votul universal? Au înlo- 
cuit sistemul cenzitar al celor trei colegii cu votul uni- 
versal care trebuie să fie unul pentru toţi. Este el unul 
pentru toţi? Nu! Jumătate din populaţia ţării nu are 
dreptul să voteze. S-a crezut că decretele-legi care au 
mărginit dreptul de vot pînă acum vor fi înlăturate. Dar 
în loc să fie înlăturate au fost trecute în constituție. 
Măsura prin care citeva milioane de oameni nu au drept 
să voteze devine în felul acesta o lege democratică a 
boierilor. Dar mai e ceva: constituţia asta e atît de demo- 
cratică, încît menţine Senatul... Știţi ce este Senatul? 
Cea mai straşnică și mai racţionară dintre cenzuri. Sena- 
tul e o instituţie de familie a boierilor, mai rea şi mai 
dușmănoasă chiar decît sub regimul cenzitar. Sub ve- 
chiul regini, Senatul respecta măcar o formă electorală. 
Că senatorii erau aleși cu cîte zece-cincisprezece voturi, 
nu-i nimic. Dar se chema că erau aleşi. Pe cînd noua 
lege democratică a Vizirilor din Brătieni prevede că o 
treime din Senat nici nu trebuie să fie aleasă, pentru că e 
alcătuită din senatori de drept. Și cine sînt senatorii 
aceştia de drept? Ascultaţi ! Moștenitorul tronului, patri- 
arhul, cei cinci mitropoliți, cei șaptesprezece episcopi, 
capii confesiunilor recunoscute care au două sute de mii 
de credincioși, preşedintele Academiei romîne, toţi cei 
care au exercitat timp de patru ani în total funcţia de 
prim-ministru, sau şase ani funcţia de ministru, toţi cei 
care au prezidat corpurile legiuitoare în curs de opt 

sesiuni ordinare, foștii deputaţi și senatori aleşi în zece 
legislaturi, foștii prim-preşedinţi ai înaltei curţi de ca- 
saţie cu cinci ani vechime, generalii de rezervă și în re- 
tragere care au comandat o armată în faţa inamicului 
timp de trei luni, foștii şefi ai marelui stat major sau 
inspectori generali de armată în timp de pace pe o pe- 
rioadă de patru ani, şi asa mai departe... lată, așadar, 
cine sînt accști senatori. Toţi cei strîns legaţi prin inte- 
rese politice și de afaceri cu oligarhia, toţi cei care au 
prezidat, au elaborat, au conlucrat sau au executat 
toate măsurile de represiune. împotriva muncitorilor și 
ţăranilor. .. Aţi înţeles ce este Senatul? Senatul este zidul 
pe care și-l construiesc boierii, ca să se apere pînă și de o 
Cameră atit de reacționară cum este ea astăzi, dar care 
lor li se pare şi aşa prea democratică. Așa că, oameni 
buni, nu vă lăsaţi păcăliți. Constituţia asta nouă este și 
mai soioasă decît constituţia veche, pentru că e alcătu- 
ită de la început pînă la sfîrşit numai din şiretlicuri... 

Trifănescu: Domnul Ion Ion Viziru refuză să trimită 
un delegat la conferinţa de dezarmare de la Moscova, 
în timp ce aderă la hotărîrea guvernului reacționar al 
Poloniei de sub conducerea social-democratului Pilsudski 
de a respinge propunerile de dezarmare ale Rusiei. Pe 
de altă parte, domnul Viziru se oferă să vină în ajutor 
Angliei cu soldați, în cazul cînd guvernul englez declară 
război Turciei, ca să-l pună la loc pe sultan. Domnul 
Viziriu nu se satură de aventuri... Pilda Rusiei Sovie- 
tice a trezit în sufletul națiunilor mici, oprimate, dorința 
de libertate. Așa că, deși războiul cel mare a încetat în 
1918, războaiele mici, locale, continuă peste tot. În 
Irlanda a izbucnit războiul pentru libertate. În Egipt, 
poporul se ridică și se declară independent. În China 
se accentuează lupta pentru independenţă. Şi domnul 
Ion Ion, conducătorul unei ţări care abia a scăpat ca 
prin urechile acului de robia germană, e gata să verse 
sîngele soldatului romîn ca să ajute pe imperialiștii en- 
glezi să pună sub jug poporul turcesc și să restaureze 
sultanatul care a înscris pagini atît de întunecate în istoria 
poporului romîn. În -acelaşi timp, domnul Viziru își 
pregătește o constituţie, în care proprictatea e garantată, 
iar muncitorii rămîn mai departe proprietatea proprie- 

tarilor. Libertatea în această nouă constituție este așa 
cum n-a fost nici în constituţia veche. Braţele de muncă 
rămîn o marfă lipsită de orice valoare. Asta e constituţia 
lor nouă. Și dacă o să vadă că muncitorimea nu ascultă 
de această nouă constituţie, o să-i aplice constituția 
“veche. De altfel, a și început s-o facă de pe acum. 
Partidul nostru n-are dreptul să convoace întruniri, 
să ţină adunări generale, să organizeze congrese. Dreptu- 
rile astea sînt rezervate social-democraţilor. Social-demo- 
craţii sînt copiii alintaţi ai reacţiunii, în timp ce partidul 
nostru este fugărit și atacat peste tot. Comisiile munci- 
toreşti sînt desființate. Deţinuţii de la Jilava și Doftana 
sînt torturați, libertatea: de organizare e suprimată — 
şi acuma, în toiul preparativelor domnului Viziru pentru 
votarea constituţiei noi, poliţia interzice conferinţa cer- 
curilor « Tineretului socialist», sparge ușile și mesele zia- 
“rului Socialistul, pentru a confisca hirtiile și face descin- 
deri la sute și sute de tovarăși. Să nu ne mire, prin urma- 
re, dacă a doua zi după votarea noii constituţii, domnul 
Viziru va pune din nou armata să tragă în muncitori. 

Crișan: Ţărăniştii fac opoziţie domnului Viziru. 
Opoziţie, pentru ce? Să luăm cazul cu noi, muncitorii 
care am fost închişi și torturați în pușcăriile lui Neaţă şi 
Viziru. Ce au făcut ţărăniștii să ne ajute? Nimic. Dacă 
chinurile noastre le-ar fi putut aduce foloase, lor şi numai 
lor, le-ar fi folosit. Dar nu pentru că îi doare durerea 
noastră. Ţărăniştii n-au și nici nu pot avea cu noi munci- 
torii, nici în clin, -nici în mînecă. Domnul Jugănaru nu 
slujeşte poporul, ci e sluga boierilor și a palatului. Toată 
ziua bună-ziua, domnul Jugănaru bate la ușa regelui, 
face temenele în faţa regelui, pupă mîna regelui, pentru 
că puterea este în mîna regelui. Uitaţi-vă numai cu 
cine s-a înconjurat domnul Jugănaru și pe cine are în 
conducere: pe un general Malacu, pe un general Bălțatu, 
pe un Fiflide, pe un Bagradian, pe un Cristofor Kerbală, 
pe un Ţeposu.. . adică numai boieri, bancheri, negustori, 
fabricanți. Unde sînt ţăranii de la conducerea ţărănişti- 
lor? Care sînt? Nu se văd ! Toţi sînt boieri sau vechili 
de-ai boierilor. De asta, cînd vor să facă opoziţie lui 
Viziru, își caută aliaţi nu printre cei care muncesc, ci 
la domnul Dacu, şeful reacţiunii ardeleneşti grupate în 


239. 


jurul marilor bănci și industrii în Ardeal. Braţ la braț, 
domnii Jugănaru şi Dacu luptă pentru aceleași idealuri: 
să nu-l lase pe Viziru să-și facă o constituţie care să îmbo- 
găţească numai pe liberali, ci vor să-şi asigure și partea 
lor din afacere. Aţi văzut doar pentru ce s-au certat: 
nici pentru votul universal, nici pentru împroprietărire, 
nici pentru drepturile muncitorimii, ci numai pentru 
subsol ! Noi murim de foame, viaţa se scumpeşte, 
şomajul e în creştere `.. şi ei se bat pe împărțeală. Ăştia 
sînt ţărăniştii ! 

Întrebare: Dar de ce-și zic ţărănişti? 

— Şi cine-i împiedică? Și dacă Take și-a zis conser- 
vator-democrat ? Și dacă Ghiolman își zice conserva- 
tor-progresist ? Şi dacă Neaţă își zice partidul poporului ? 
Şi dacă Vizirii își zic liberali? De ce dar să nu-și 
zică şi Jugănarii — ţărănişti? Sînt ţărănişti Jugănarii, 
cum sînt democrați takiștii, cum sînt progresiști ghiol- 
maniștii, cum sînt ai poporului neţiștii, cum sînt liberali 
vizirii, cum sînt social-democraţii socialiști ori democrați. 
O firmă trebuie să aibă! De înșelat poporul trebuie 
să înșele ! De ce dar să nu-și zică ţărănişti? ! Şi dacă-și 
zic ţărănişti, ce? Se face gaură în cer? Boierul, pe moșia 
lui, poate să-și zică oricum, dacă asta-l ajută să înşele 
poporul. Multă vreme s-au mulțumit să ne înveţe să 
credem numai în vrăjitoare, în iele, în vîntoase, în 
joimăriţe, în muma pădurii, în vîrcolaci. Dar cînd și-au 
dat seama că asta n-ajunge, au început să adauge la 
listă alte arătări, cărora li se zice progresiști, democrați, 
ţărănişti, social-democraţi, în care au aceleași pretenţii 
să credem. Să credem și să nu cercetăm de ce ei stau în 
palate și noi putrezim în coteţe făcute din bălegar și din 
lut, de ce ei respiră aer și noi respirăm oftică, de ce copiii 
lor cresc și se îngrașă și ai noștri sînt seceraţi de foame, 
de frig şi de boli! Asta ne cer ei: să credem, pentru ca 
dumnealor să-şi poată bate joc de noi oricît și oricînd. 

Întrebare: Şi nu se poate să-i îmbunăm ? 

— Să îmbunăm tusea să fie de treabă cu junghiul!! 
Ce să îmbuni — şi pe cine? Pe boier nu-l poţi îmbuna. 
Pe lup nu-l poţi îndupleca să fie milos cu mielul, 
pentru că dacă s-ar lăsa îmbunat, n-ar mai fi lup. Boierul, 
așa cum a fost,așa o să rămînă, pînă n-o să mai fie!... 

Cine au fost toţi domnitorii care ne cumpărau la mezat 
de la turci? Boierii ! Cine l-au lăsat fără pămînt pe ţăran 
şi l-au făcut din răzăș iobag? Boierii. Cine au născocit 
toate birurile şi corvezile? Boierii... Boierii au pus bi- 
ciul în mîna perceptorilor de răul cărora îţi vine să-ți 
iei lumea-n cap. Boierii sînt stăpînii armatei, poliţiei 
şi magistraturii. Boierii dispun de viaţa și libertatea 
ta... Şi pe ăștia să-i îmbunăm? Pentru ce? Să ne ju- 
poaie mai cu milă și să ne bată mai cu milă? Nu, fraţilor, 
noi luptăm să nu ne mai poată jupui de loc şi să nu ne 
mai poată bate de loc. Îmbunare nu există, cum nu există 
împăcare. Între noi şi un Viziru, ori un Dacu, ori un 
Jugănaru, nu poate fi împăcare. Împăcarea e tot un fel 
de strigoi boieresc. Boierii îi zic armonie socială. Mereu 
ne vorbesc de armonia socială, ca să ne bage în cap că 
hoţul și păgubașul ar putea duce casă bună. Asta, nu !... 

ntre hoţ și păgubaș nu poate fi casă bună. Ci luptă. 
Unul trebuie să-l răpună pe celălalt. Și de răpus îi vom 
răpune noi, păgubașii, pe hoţi, pentru că noi sîntem mai 
mulți și mai tari decît ei! 


+ 


Tulburările antisemite din ţară îl convinseră pe 
doctorul Willy că trebuie să convoace neapărat un con- 
gres al Ligii evreilor israeliți. Adunarea fu deschisă 
de către doctorul Kern, care își cheltui tot patosul său 
retoric spre a fi la înălțimea momentului. 

— Domnilor, zise el, am lucrat fără șovăire și fără 
frică și astăzi vedem opera noastră încununată de izbîndă. 
A trecut iarna pătimirii noastre și a venit o vară glorioasă, 
luminată de soarele libertăţii. Avem drepturi, sîntem 
cetăţeni, sîntem romîni, sîntem liberi. Nu voi intra în 
detalii. Destul să vă arăt că drepturile noastre vor fi 
incluse în constituţie. Dar dacă drepturile noastre sînt 
o realitate pe care n-o mai poate zdruncina nimeni, din 
nefericire în jurul acestor drepturi se duce o campanie 
dureroasă și ruşinoasă. Copiii noştri sînt alungaţi din 
şcoli și bătuţi... unii grav, grav de tot... cîțiva au și 
murit. Sîntem atacați pe stradă, în localuri şi chiar în 
casele noastre. E rusinos !... 

— Dar guvernul 'ce face? strigă un glas din sală. 

Doctorul Kern se învioră: 

— Domnilor, trebuie să vă arăt că atitudinea guver- 
nului față de această campanie e categorică... La 
interpelarea mea, însuşi domnul prim-ministru mi-a 
făcut cinstea să-mi răspundă că guvernul a hotărît să 
menţină ordinea şi să caute ca acei care se fac culpabili 
de dezordine să-și primească pedeapsa. 

— Trăiască domnul Viziru ! i 

Era librarul Şaia Blum, care manifesta; 

Un tînăr, negricios şi voinic, se ridică şi strigă: 

— S-a văzut ce măsuri a luat guvernul: i-a dat 
lui Caţă Coroiatu autorizaţia să țină o întrunire, la care 
să ceară guvernului să introducă în constituţie nu drep- 
turile noastre, ci articolul 7. 

— Adevărat ! replică doctorul Kern. Dar întruni- 
rea aceasta a dovedit că nu-i vorba decît de un fenomen 
patologic care trebuie să stîrnească mai mult mila 
noastră... 

— Prin urmare, strigă cineva din fundul sălii, 
trebuie să-i mai şi-plingem de milă lui Caţă. 

"— Da! interveni Willy. Fiindcă e un caraghios... 

— Caraghios, caraghios, .dar ne omoară ' copiii! 
strigă negriciosul. 

— Evident că e un caraghios ! zise doctorul Kern. 
Cum şi-a închipuit el că va cîştiga bunăvoința şi com- 
plicitatea domnului Viziru pentru introducerea artico- 
lului 7 în constituţie, cînd domnul Viziru este autorul 
decretelor prin care se acordă evreilor drepturile politice 
şi care fac cea dintii gaură în articolul 7 !.,, Nu uitaţi, 
domnilor, că săptămîna trecută, la conferința sa de la 
Fundaţia Carol despre « Naționalismul în concepţia 
liberală», domnul ministru de externe Muică. a spus că 
«recunoașterea drepturilor tuturor naționalităților nu 
poate fi discutată !» 

— Trăiască domnul ministru Maică ! 

Era tot librarul Șaia Blum. 

— La fel şi domnul Vintilă Viziru, continuă doctorul 
Kern, a declarat că trebuie să li se vorbească sincer mino- 
rităţilor, să li se arate care sînt drepturile şi îndatoririle 
lor în acest stat. 

— Trăiască domnul Vintilă Viziru ! | . 
Iarăşi Şaia Blum. 

Negriciosul se ridică: 

— Domnilor, mi se pare că am nimerit aici la o 
întrunire a partidului naţional-liberal. Dar dacă nu 
mă înşel, domnul doctor Kern este deputat țărănist. 

— Da! rise cineva din sală. Liberalii organizează 
pogromuri şi noi îi aclamăm ca ţărănişti ! 

— Noi n-am-venit aici tocmai din fundul Moldovei 
ca să auzim cum sînt lăudaţi membrii guvernului dom- 
nului Viziru ! continuă negriviosul. .. Nouă să ne explice 
domnul doctor Kern de ce domnul Viziru organizează 
pogromuri antisemite, cînd poporul romîn cere votul 
universal şi exproprierea ! 

— Da, da! se auziră mai multe glasuri deodată. 
Despre asta să ne vorbească domnul doctor Kern. 

Pe neașteptate, doctorul Kern îşi redresă bustul, 
îşi ridică ochii deasupra capetelor mulțimii, făcu. un 
gest măreț să se facă liniște şi zise solemn: 

— Domnilor, vă anunţ că am obţinut să fiu primit 
de maiestatea sa regele în audienţă chiar azi după masă, 
la ora patru, pentru ca, în calitate de deputat al dumnea- 
voastră, să discut toate problemele pe care mi le puneţi 
aici. 

— Trăiască regele ! răcni librarul Șaia Blum, întovă: 
răşit de aclamaţiile tuturor membrilor din reprezentanţă, 
așa că interpelatorii din sală fură siliți să tacă din gură. 

Şedinţa următoare se deschise după masă la cinci, 
cu un mare expozeu politic al docţorului Willy. 

— Domnilor delegaţi, zise el, dacă pînă la război am 
dus lupta pentru dobîndirea drepturilor politice, acuma, 
prin inserarea în constituţie a drepturilor noastre, va 
începe pentru noi o nouă luptă: lupta pentru conserva- 
rea drepturilor noastre. Înaintea noastră se Lili 
aşadar, un orizont de lupte grele şi, sper, glorioase. . 
Domnilor delegaţi. . 

n clipa aceasta fu întrerupt de apariția doctorului 
Kern. Încet, grav, în haine negre, cu decoraţii: pe piept, 
doctorul Kern intră, cu paşi rari, şi se opri la tribună 
într-o atitudine, într-adevăr, maiestuoasă: 

— Domnilor, vin acuma de la palat | f 

= Trăiască maiestatea sa regele Ferdinand I al 
Romîniei ! strigă librarul Șaia Blum. 

Cînd delirul lui Şaia și al reprezentanţei se potoli, 
doctorul Kern luă iar cuvîntul: 

— Domnilor, maiestatea sa regele mi-a declarat 
că dorește ca chestiunea evreiască să fie definitiv închisă ! 

— Trăiască regele ! 

— Din toată discuţiunea ce a urmat, s-a văzut 
că maiestatea sa e bine informat în chestia evre- 
iască. .. 

— Trăiască regele ! 

— ...maiestatea sa regele m-a autorizat să vă co- 
munic aceasta ! 

— Trăiască regele ! 

— Trăiască doctorul Kern ! 

— Trăiască domnul Ion Viziru ! 

Apoi, cu același aer grav, doctorul Kern se aşeză. 
Negriciosul de dimineață se ridică și strigă: 

— Văd că unii domni de aici sînt fericiți că maie- 
statea sa regele e bine informat în chestia evreiască ! 
Dar să ne spună domnul doctor Kern: oare domnul 
Viziru e mai puţin bine informat? Dar Caţă e mai puţin 
bine informat? Dar generalul Mărguleanu e mai puţin 
bine informat? Atunci de ce sînt pogromuri? 

Șaia Blum, sufocat de indignare, urlă către ne- 
gricios: 

— Asta e... asta e... asta e... 

Doctorul Willy, care era fericit de diversiune pentru 
ca succesul lui Kern să fie mototolit, sări, totuși, în aju- 
torul lui Blum: 

— Domnilor, nu admit asemenea impietăţi. Per- 
soana maiestăţii sale e sfîntă ! Noi n-avem dreptul să 
punem la îndoială nici cuvintele, nici sentimentele 
maiestăţii sale... 

— Dar cine le pune la îndoială? îi răspunse negri- 
ciosul. Maiestatea sa a declarat că e bine informat 
în chestia evreiască și noi îl credem ! 

— Destul! strigă doctorul Willy. Să renunțăm la 
chestiuni personale. 

Şi, grăbit, se întoarse către prezidiu: 

— Propun să trecem la ordinea de zi! 

A trece la ordinea de zi însemna a nu mai stărui 
asupra audienței lui Kern la palat. Reprezentanţa fu 
de acord. Doctorul Willy se ridică spre a-şi face mai 
departe expozeul politic: 

— Domnilor, după cum v-am arătat, lupta noastră 
de abia începe. Avem de-a face cu duşmani neîndu- 
plecați, care caută să lovească pe toate căile în noi. 
De pildă, duşmanii noştri susțin că nu-i adevărat că la 
baza mişcării antisemite ar fi religia. Cum se explică 
atunci zecile de broşuri în care ni se prezintă talmudul 
ca fiind baza religiei evreieşti? Este talmudul baza reli- 
giei evreieşti? 

— Dar ce are a face talmudul cu constituţia? strigă 
un glas din fundul sălii. 

Negriciosul atîta aștepta ca să se ridice: 

omnilor delegaţi — zise el— pe noi ne inte- 
Fedeari aici ce face şi ce drege guvernul, nu ce este sau 
ce nu este talmudul. Domnul doctor Willy, însă, ne vor- 
beşte de talmud. Foarte frumos că ştie atît de bine ce 
este talmudul. Dar mi se pare că face prea mult abuz de 
talmud, în loc să ne spună cine e de vină că nu mai putem 
ieşi în stradă, că ne vin copiii acasă însîngeraţi de la 
şcoală, că sîntem alungaţi de peste tot. Cine e de vină? 
Talmudul? Dar teoriile cu talmudul cine le răspindește? 
Caţă sau guvernul care se foloseşte numai de Caţă! 
Ce ne interesează talmudul? Noi nu sîntem aici la o 
şcoală talmudică. Domnul doctor Willy să ne vorbească 
despre guvern.. 

— Domnilor, răspunse doctorul Willy, vorbiți foarte 
greşit. Este un întreg complex de împrejurări care favo- 
rizează succesul propagandei antisemite. Sînt Protocoa- 
lele Sionului... 

— Lasă Protocoalele Sionului! se auzi din sală. 
Vorbeşte-ne de domnul Viziru... 

— Dar nu se poate, domnilor! protestă doctorul 
Willy. Eu cred că nu vă poate fi indiferent tot ce se 
petrece în jurul vostru. Cînd sîntem acuzați de omorul 
ritual... 

Mai multe hohote de rîs îl împiedicară să continue. 

— Iaca acuma și omorul ritual! spuse negriciosul. 
Noi cerem ca domnul doctor Willy să ne vorbească de 

domnul Viziru, gi. dumnealui ne vorbeşte de omorul 
ritual. Lasă omorul ritual, domnule doctor ! Vorbeşte-ne 
despre Viziru ! 

— Vorbeşte-ne despre Viziru ! Vorbeşte-ne despre 
"Viziru ! Vorbeşte-ne despre Viziru ! : 

Glasurile de protest deveneau tot mai multe. Doc- 
torul Willy s-ar fi aşteptat mai curînd să-l lovească pe 
doctorul Kern o congestie în poarta palatului, decît 
la o demonstraţie atît de antileistă. Își şterse fruntea 
asudată, își puse batista la loc şi bătu energic cu pumnul 
Îi masă: l 

— Domnilor, domnilor ! Nu vă dați seama ce spu- 
neți! Noi n-am. venit aici să facem politică. Noi nu 
sîntem o organizație politică... 

— Cum asta? întrebă negriciosul, cînd î în sală încetară 
hohotele de rîs care însoţiseră cuvintele doctorului Willy. 
Şi lupta pentru cucerirea unor drepturi politice nu este 
politică ? 

— Nu! „răspunse Willy cu fermitate. Pentru că noi 
nu vrem să ajungem la cârma ţării, ci vrem numai să 
cucerim drepturile civile și politice ! ! 

— Aşa? Care va să zică, dacă un muncitor luptă 
pentru a cuceri drepturi politice pentru toți muncitorii, 
aceasta nu înseamnă a face politică! Dar dacă-i așa, 
de ce poliția arestează și schingiuieşte pe oricate munci- 
tor prins că agită pentru drepturile politice ale celorlalți ? 
Aș vrea să-mi spui, domnule doctor, cum ţi s-ar părea 
dumitale un asemenea muncitor, dacă s-ar apăra în fața 
tribunalului cu argumentul că a face agitaţie pentru 
drepturi politice nu Înseamnă a face politică, așa că el 
nu are nici o vină politică și nu înțelege de ce i se însce- 
nează un proces politic? 

Willy se uită speriat împrejur: 

— Domnilor, nu dau voie!... Nu dau voie să se 
facă aici propagandă... indiferent ce fel de propagandă. 

— Domnilor ! strigă negriciosul. Aţi văzut: docto- 
rul Willy, ca să nu ne spună ce părere are despre domnul 
Viziru, ne ţine aici teorii despre talmud și despre o orga- 
nizaţie care face politică, dar nu e organizaţie politică. 
De ce face asta, numai dumnealui poate să înţeleagă, 
noi, însă, nu! 

Obrăznicia negriciosului îl scoase din sărite pe Ey, 
care nu lua mai niciodată cuvîntul în public: 

— Domnilor ! strigă el, gîtuit de emoție și furie. 
Printre noi s-au strecurat agenţi bolşevici, care vor 
să ne tulbure adunarea.... Dacă... 

Negriciosul nu rămase nici acum dator cu răspunsul: 

— Se poate să ee fi strecurat și agenți bolşevici, 
cum spune dumnealui. Dar cred mai degrabă că s-au 
strecurat agenţi de poliție care denunță pe cei care 
vorbesc cum nu le convine domnilor din reprezentamță. 

Din pricina larmei care urmă, şedinţa trebui să fie 
suspendată. Doctorul Willy, spumegind, îl strigă pe 
Bernsohn, primul lui secretar: 

— Bernsohn ! Vino aici!... Vezi cine e individul 
ăla şi cum a ajuns el aici... | 
: În două minute, Bernsohn află şi-i aduse răspunsul: 

— E unul Artur Körner... care a fost eliberat. de 
la Jilava. N-are nici o delegaţie! 

- Dolfi Kraut, membru în Teprezentanță şi fost patron 
al lui Artur, auzi şi se strîmbă groaznic: SN: 

— Artur Körner... A stat la Jilava în puşcărie? 
Am ştiut !... Eram sigur că din ăsta nu poate să iasă 
decit un pușcăriaş! 


* 


Cinci minute după ce Ionel veni la preşedinţie, sosi 
şi ministrul Americii, care ceruse cu 0 Zi mai înainte 
să fie primit în audienţă. Primul-ministru ar fi vrut 
să-l amine. Era obosit şi se gindea să plece la moşie îndată. 
Constituţia îi ceruse eforturi mai mari chiar decît războ- 
iul de reîntregire. Să dai ţării tot ce pretinde, nu-i muncă 
ușoară ! Mai cu seamă cînd memoria tatălui tău îți stă 
mereu trează înainte şi-ţi cere să nu te abaţi cu o iotă 
de la tradiţie — dacă nu vrei să dărțmi acest minunat 
edificiu politic care se numeşte partidul naţional-liberal. 
De aceea nu-ţi este îngăduit să şovăi un singur moment, 
tocmai acum cînd se votează constituția, care trehuie 
să fie evanghelia partidului naţional-liperal — deci evan- 
ghelia căreia trebuie să i se închine o țară de şaptespre- 
zece milioane de suflete! Iată, aşadar, de ce Ionel a 

trăit în ultima vreme într-o încordare necontenită. Nu 
că ar fi fost stingherit de opoziţie. 

— N-am asemenea prejudecăţi, zicea el: nepotului 
său Pilaf, poet, şi — ca nepot — deputat. Fiindcă, dra- 
gul meu, opoziţia nu-i decît o simplă prejudecată. O 
superstiție... Cîtă vreme crezi în ea, există şi-ţi dă 
motive de temeri. Dar dacă eşti un om luminat, dez bărat 
de asemenea credinţe false, ea nu mai există. Pentru 
mine, opoziţia n-a existat niciodată. Nici pentru tata. 
Nici pentru Vintilă, nici pentru Dinu... N-ar trebui să 
existe nici pentru fiu-meu, nici pentru tine. 

Şi Ionel a făcut o demonstraţie perfect concludentă 
că opoziţia nu-i decît o superstiție, ca oricare alta: 
constituția a fost votată în întregime, așa cum a vrut 
el — şi nu Dacu sau Jugănaru. Ieri s-a pus punct şi 
acestui capitol istoric şi Ionel ar fi vrut să plece azi 
dimineaţa la Florica să se odihnească. De aceea, 
dorinţa lui Jay de a fi primit îndată, îl stingherea. Dar 
Jay a insistat atîta, încît a trebuit să cedeze. 

Cu obrajii bucălați, cu părul negru și lins, cu mustața 
mică, scurtă, ministrul Americii părea un om. cumsecade, 
îmbrăcat de duminică, după o săptămînă de muncă 
în comerțul lui de salamuri. Singurul lucru care-i atesta 
calitatea de reprezentant al Statelor Unite era hotărî- 
rea cu care vorbea şi care părea că-l impresionează 
din ce în ce mai mult pe Ionel, om care rareori îşi trăda 
sentimentele. Mai întîi, Jay îi vorbi despre constituţie. 

— Cred, domnule prim-ministru, că de aci înainte, 
ţara dumneavoastră şi-a reluat definitiv cursul normal ! 

— Sînt sigur, domnule ministru ! 

— Ne pare bine — zise Jay — că ţara noastră nu 
şi-a vărsat sîngele degeaba pentru dreptate și demo- 
craţie. Morţii noştri nu sînt regretaţi, pentru că sîngele 
lor a curs pe un pămînt bun şi a dat roade. Preşedintele 
nostru, Harding, m-a însărcinat să vă felicit, domnule 
prim-ministru, cu ocazia votării constituţiei, pentru 
opera dumneavoastră democratică. 

Ionel primi felicitările cu o înclinare elegantă şi 
discretă din cap: 

— Vă rog să mulţumiţi din partea guvernului meu 
domnului preşedinte Harding. Sînt fericit că pot să pun 

şi eu umărul, cu slabele mele puteri, la ridicarea măre- 
ţului edificiu al democraţiei, în care să-şi găsească 
adăpost şi să se bucure întreaga omenire. 

Și aşteptă. 

Jây nu-l făcu să aştepte prea mult. 

— Domnule prim-ministru, zise el, sînt însărcinat 
să vă reamintesc de datorii... 

Ionel era pregătit. 

— Le vom achita negreșit !... N-am putut face nimic 
pînă acum! Nu ni s-au acordat credite. Fără credite 
nu ne putem mişca, aşa că era inevitabil să rămînem 
în urmă cu plăţile... Cred că acum, după ce am redat 
ţării liniştea şi siguranţa, vom putea obţine şi creditele 
de care avem nevoie. 

— Nimeni nu se îndoieşte de acest lucru, răspunse 
Jay. Guvernul meu însă cere plata datoriilor. El nu vrea 
să facă nici o legătură între ce a fost şi ce va fi. Dato- 
riile sînt prea vechi. Trebuie plătite. Am instrucţiuni 
severe să vă reamintesc că prelungirea datoriilor a deve- 
nit cu neputinţă. 

Tonul tăios, scurt, apăsat, cu care vorbea ambasa- 
dorul, îi spunea lui Ionel mai mult decît cuvintele ce 
le rostea. Jay avea instrucţiuni din partea guvernului 
american 'să-l sperie. Ionel înţelegea că plata datoriilor 
nu-i decît un pretext. Scopul urmărit de americani mer- 
gea mult mai departe. Şi Ionel îl ştia. Îl ştia încă de 
la conferința de pace de la Paris. 

Şi Ionel se trezi, fără să vrea, întrebîndu-l pe Jay, 
pe un ton care depășea întruciîtva regulile bunei cuviințe 
diplomatice. 

— În definitiv, ce vrea guvernul dumneavoastră? 

Dar Jay, în loc să se supere, era încîntat că primul- 
ministru pune chestiunea pe şleau, atît de brutal, fără 
nici un fel de înconjur. Îi plăcea să aibă de-a face cu cineva 
care nu-şi pierde vremea în teorii. 

— lată ce vrea! răspunse Jay. Guvernul american 
nu-i mulțumit de legea minelor pe care aţi introdus-o 
în constituţie. 

Era de aşteptat. Naţionalizarea subsolului romînesc 
nu putea conveni americanilor. Pierdeau accesul la 
petrolul romînesc — pentru care se luptau toate marile 

puteri europene. Petrolul romînesc trebuia să le revină 
lor. 

Dar Ionel era de altă părere. Petrolul romînesc tre- 
buie să revină în întregime partidului naţional-liberal. 

— Domnule ministru — răspunse el lui Jay — regre- 
tăm că nu vă putem satisface. Înţelegem să exploa- 
tăm singuri petrolul, cu mijloacele noastre naţionale, 
romiînești. Cunoagteţi, desigur, principiul după care ne 
conducem: «Prin noi înşine». Sîntem o ţară independentă 
şi înțelegem să rămînem independenţi... 

— De acord! făcu Jay, amabil. Asta înţelege și 
guvernul nostru: să nu se atingă de independența dum- 
neavoastră. .. Dar veţi recunoaşte că una este indepen- 
dența dumneavoastră... şi alta sînt obligaţiile de a vă 
achita datoriile. Şi noi nu vă cerem decît atît: să ne 
achitaţi datoriile, 

Era atît de furios Ionel pe guvernul american, încît 
ar fi fost în stare să facă şi nebunia aceasta: să plă- 
tească datoriile. Dar de unde să ia bani? De la fran- 
cezi? Francezii nu-i dau nici un ban. N-au încredere 
în el. Englezii? La fel. Şi Jay, care rămîne intransi: 
gent pe poziții! Guvernul său l-a însărcinat, desigur, 
să nu plece de aici cu miinile goale. Ionel își dădea 
seama că situaţia e gravă. Să plătească datoțiile — nu 
poate. Să cedeze americanilor — iar nu poate! Mai 
întîi, pentru că s-ar supăra cei mai buni aliaţi ai săi 
şi ai americanilor: englezii şi francezii; şi în al doilea 
rînd, fiindcă ar pierde din mînă cea mai puternică și 
mai rentabilă speranță a prietenilor săi: petrolul, care 
trebuie să fie însăşi baza puterii partidului său în noile 
condiţii politice din țară. i 

— Şi dacă nu putem plăti datoriile? îl întrebă el 
pe Jay. l 

Spontan, Jay făcu un gest cu mii de înțelesuri — 
care toate se puteau rezuma la unul: America va aviza. 

Enervat, Ionel se ridică: 

— Domnule ministru, vă autoriz să comunicaţi 
guvernului dumneavoastră că, dacă vrea, poate trata 
oricînd cu altcineva chestiunea aceasta. 

Americanul exclamă mirat: 

— Cum? Demisia?... 

— Da ! făcu Ionel hotărit. Vă ofer demisia. Trataţi 
cu cine credeţi dumneavoastră. Eu mă dau în lături. 
Eu nu voi subecrie niciodată la înstrăinarea petrolului 
nostru. 

Jay rîse sincer: 

— O, domnule prim-ministru, mă iertaţi, dar nimeni 
nu v-ar fi crezut atît de sentimental... Prea întoarceţi 
lucrurile în tragic. S-a luat și asta în consideraţie. Guver- 
nul nostru s-a întrebat cu cine să vă înlocuiască. 
Dar n-a găsit pe nimeni. Dacă ar fi fost conservatorii 
un partid, mai mergea, dar azi n-avem pe nimeni... 

Şi rîse iar: 

— Afară doar dacă ne daţi dumneavoastră pe 
cineva ! Mă rog! Dacă e simplă chestie de demnitate 
personală, puteți numi pe cine credeți că ar fi dispus 
să-şi ia... să-şi ia... ca să zic așa, asupra sa această 
ruşine... 

Ionel îl privi pe J ay drept în ochi și-i spuse: 

— Domnule ministru, îmi placeți mult. Nu vă ascun- 
deți după deget! Să vorbim deci cu cărțile pe masă! 

— Exact! Asta gi vreau! 

Şi vorbiră pe şleau. Discuţia dură trei ore. După ce 
toate problemele spinoase fură înlăturate, Jay spuse: 

n concluzie, aşadar, domnule prim-ministru, 
constituția trebuie completată cu o lege a minelor mult 
mai largă... care să îngăduie o participare a capitalului 
străin. 

— De acord. 

— Veţi trece în lege că statul are dreptul să conce- 
sioneze exploatarea petrolului, aceluia pe care el îl va 
socoti că « întruneşte condiţiile de capacitate tehnică şi 
financiară»... 

— De acord!... 

— Şi să-l convingeți „pe domnul Vintilă să nu se 
opună ! 

— Îl voi canyimge ! Să n-aveţi nici o grijă! 

— Perfect !... Restul e chestiune de detaliu. Pentru 
asta vor veni aici experții noştri şi vor trata. 

Îşi strînseră mîna și se despărţiră ca doi vechi şi 
buni prieteni. 

Peste o oră, Ionel era la rege. 

— Sire! zise el. Este bine pentru sănătatea maies- 
tății voastre şi pentru ţară să faceţi o călătorie în 
Occident. 

Regele se miră. 

— De ce? 

Ionel îi povesti discuția cu ministrul Americii, in- 
clusiv incidentul cu demisia. 

— Sire, va trebui să plătim neapărat datoriile. 
Americanii nu au de gînd să ne lase în pace. Dar, înaintè 
de a ne da legați pe mîna lor, ar trebui să mai facem o 
încercare pe lîngă financiarii francezi și englezi. Poate 
vor vrea să ne ajute. În tot cazul, e bine să-i avem și pe 
ei. Un singur creditor... şi mai ales unul ca Statele 
Unite... nu ne convine. Prefer să fie mai mulţi. 

Ferdinand, iniţiat în această teorie a avantajului 
pe care-l prezintă pentru un datornic mai mulţi credi- 
tori, nu se opuse: 

— Bine! Să plec ! Dar ce spune regina? 

— Vin de la maiestatea sa! Maiestatea sa vă va 
însoţi. 


X 


Niciodată bancherul Cristofor Kerbală nu s-a sim- 
țit atît de tulburat ca acum. Terminase piesa la care 
scria de cîteva luni şi chemase un număr de scriitori 
şi gazetari să le-o citească. Lectura se va face joi după- 
amiază în bilbiotecă. Odaie spațioasă, cu ferestre largi 
prin care se revarsă lumină din belşug, cu fotolii moi, 
în care oaspeţii să stea confortabil, în timp ce el, la birou, 
va citi. Cercetă, minuţios, cu febrilitatea unui elev sîrguitor 
în ajunul examenului, topografia încăperii, o rugă pe 
soţia sa, doamna Rudmila Kerbală, să se aşeze în unul 
din fotolii şi se apucă să citească prima scenă din dramă, 
ca să vadă ce efect ar putea face asupra auditorilor. 

—' Se aude bine? întrebă el, îngrijorat, 'cînd i isprăvi. 

— Excelent ! răspunse doamna Rudmila. ` 

— Dicţiunea e bună? 

— Ideală ! ? 

‘Cristoför se ridică mulțumit. Proba ieşise bine. ' 

— Ce le servim? întrebă doamna Rudnmila. 

Iată o problemă pe care Cristofor o scăpase un 
moment din vedere: te vor servi musafirilor. Piesa avea 
trei acte. Lectura va ţine cel puţin două ore. Dar e prac- 
tic să citească două ore fără întrerupere? De loc! Nu 
pentru că ar fi obositor pentru el. La el nici nu se gînde- 
şte. Ci pentru ceilalţi. Oricât de mult le-ar putea place 
lucrarea — dar să le ceri să stea două ore, nemişcați 
şi atenţi, să te asculte, este excesiv. Deci, trebuie pauză. 
Sau — şi mai bine — după fiecare act cîte o pauză. 
Şi ce să le dea în pauzele acestea? ` 

— După actul întîi să le dăm cafele! fu de părere 
doamna Rudmila. 

— Şi după actul al doilea? 

— Prăjituri ! 

— Dar după actul al treilea? 

Doamna Rudmila nu mai putu să răspundă. Pentru 
că aici era toată chestiunea: după actul al treilea nu le 
mai poţi da nimic. Ce să le dai? Şpriţuri? Gustări? După 
cafele şi prăjituri? 

— Să le dăm în acest caz şpriţuri şi gustări după 
actul întîi ! opină doamna Rudmila. 

— Nu, merge! respinse Cristofor categoric propu- 
nerea. Ei vor fi aici la cinci. Să zicem că termin pri- 
mul act la cinci şi jumătate. . . la şase. .. cum să le dai 
gustări la ora şase, cînd oamenii de-abia au mincat! 

Dezolată, doamna Rudmila se didu bătută, dar 
peste duuă minute tot ea veni cu soluția: 

— Cristofor dragă, ce ar fi să nu-i chemi ziua, ci 
seara? Seara le 'dăm o masă ca lumea și după masă, la 
cafea, le citeşti. 

— Bun |! 

Şi rămase hotărît: seara. 

— Luăm masa la nouă! îşi informă el amicii. Dar 
să veniţi mai devreme. Mai schimbăm cîte o vorbă 
pînă atunci. O să-mi facă plăcere. 

Invitaţii, ca să-i facă plăcere, începură să sosească 
de pe la şapte. 

Primul care se ivi fu poetul Adrian Meridian, fost 
soldat viteaz al școlii simboliste pînă la războiul de 
Întregire — şi trecut după încheierea păcii, fără condiţii, 
la dadaiști. 

— Dadaismul e arta viitorului ! proclama el peste tot. 

— Dar de ce n-o spui asta în limba dadaistă? îl 
necăjea “Tătăroiu... 

— Hai s...! îi răspundea cu dispreţ, în mod regu- 
lat, Meridian. 

Tătăroiu ridea: 

— Vezi? Ca să mă faci să înţeleg ideile tale, tot 
la stilul clasic turcesc eşti silit să recurgi ! 

În literatură, Adrian Meridian — pe numele lui 
adevărat Mircea Troacă — avea o situaţie destul de 
bună: era prieten cu Cristofor Kerbală. Prietenia aceasta 
însă nu era întîmplătoare, ci era întemeiată pe o sinceră, 
pe o caldă, pe o 'neprecupeţită simpatie care-l lega pe 
Kerbală de Valentina. Or, într-o zi, Valentina i-a spus 
lui Cristofor: 

. — Forică dragă, am un văr, un băiat foarte drăguţ, 
dar ghinionist al naibii. Fă ceva pentru el. 

— Trimite-l la mine! 

Şi l-a trimis. 

De atunci, Adrian trăia pe picior larg de pe urma 
poeziei dadaiste — şi venea la Cristofor ca acasă la el. 

N-apucă Adrian să intre bine pe ușă, că sosi şi nuve- 
listul Rică Precup. Precup fusese pe front la un serviciu 
de manutanţă — și după încheierea păcii începu să-şi 
publice impresiile pe la diferite gazete, printre care se 
număra şi. ziarul Trăiască Rominia Mare, unde era 
prim-redactor romancierul lonescu-Ciurcheni. Într-o zi, 
Adrian Meridian îi spuse: 

— Tinere Precup, schiţele dumitale de război cu 
toate că nu sînt dadaiste îmi plac foarte mult. Dar nu 
prea văd să-ţi renteze !... Ori mă-nşel? 

Cuvintele lui Meridian îl ciupeau la inimă pe Rică 
Precup. Singurul lui venit serios de scriitor era leafa 
de hingher, pentru care tremura la fiecare 1 şi 15 ale 
lunii. Şi numai ăl-de-sus ştia cît a alergat pînă a obţinut 

o carte de vizită către generalul Sarmală care l-a primit, 
ce e drept, foarte frumos: 

— O duci prost? 

— Prost de tot, domnule ministru ! 

— Da’ ce meserie ai? 

— Scriitor. , 

— Scriitor... la ce? 

— Scriu nuvele... Vreau să scriu şi romane ! 

— Romane! Aha! D-alea groase! Bravo, băiete! 
Eu, să mă tai, n-aş putea să scriu o bazaconie ca asta !... 
Bine ! O să te recomand lu dom” primar să-ți găsească 
ceva !: 

Primarul era om subţire. 

— Îmi pare bine — îi zise el lui Precup — că tinăra 
noastră generaţie dă talente atît de frumoase. Trebuie 
să te ajutăm neapărat. Avem o slujbă de șef la 
ecarisaj. 

Precup nu ştia ce înseamnă ecarisaj. 

— Ecarisaj? 

Dar primarul, hotărît să-l ajute, îl ajută: 

— Da ! adică la hingheri. La prins cîini. 

Precup se făcu mic cît un purice. 

— Domnule primar, bîlbîi el, speriat. Dar nu mă 
pricep ! 

Primarul rîse cu bunătate: . 

— Vai, ce copil eşti! Dar nici nu trebuie. Vei primi 
numai leafa. În fiece zi-ntîi şi cincisprezece te înfiin- 
ţezi aici şi-ţi primeşti suma. Încolo, eşti liber! Doar 
eşti scriitor. Și noi, liberalii, înţelegem să sprijinim pe 
scriitori. 

Precup răsuflă ușurat: 

— Vă mulțumesc! Vă mulțumesc ! făcu el, plin de 
recunoştinţă. O să vă rămîn recunoscător toată viața. 

De atunci, Precup era şef de hingheri, dar îi ieşeau 
ochii din cap pînă vedea leafa. 

— Mai mult mă costă pingelele! răspunse el, cu 
un zîmbet trist, lui Adrian Meridian. 

— Asta se vede, domnule Precup! rise Adrian. 
Şi-i păcat !... Am o idee: să te recomand lui Kerbală ! 
Ţărăniştii au nevoie de băieți de talent. 

Puțin după Precup, își făcu apariţia în casa lui Ker- 
bală scriitorul Filip Căpraru. 

Căpraru era birlădean. Pînă în ziua în care a început 
să scrie, îl chema Leibovici, iar din ziua în care a început 
să scrie, viața lui a fost un adevărat infern literar fără 
sfîrşit. Evreu nu voia să fie, romîn nu era lăsat să fie, 
aşa că tocul lui nu ştia încotro ş-o apuce. Ca să nu fie 
silit să ia o atitudine politică bine definită, care ar fi 
implicat riscul de a i se indentifica originea, a încercat 
să se ţină în limitele stricte ale literaturii, iar pentru ca 
nici în literatură să nu i se simtă originea, s-a aruncat 
cu trup și suflet în balta tulbure a artei pentru artă şi a 
început să scrie poezii simboliste. Era vremea simbolis- 
mului şi nimic nu-l împiedica să fie ceea ce erau şi 
atâţia alţii, fără a fi bîrlădeni de origine. Dar simbolismul 
era o şcoală literară foarte ciudată: cerea să exprimi 
în versuri secrete legătura dintre sufletul nostru și lucru- 
rile care ne înconjoară. Lucrul era cu putinţă o zi, două, 
trei — nu însă mai mult, pentru că, în definitiv, câte 
zile poate exprima un om secrete în versuri, fără să bage 
o bucăţică de pîine în gură? Astfel că toţi poeţii simbo- 
lişti sfîrşeau la fel: se însurau şi se apucau de altceva. 
Filip nu se putu opune acestei legi a naturii: se însură 
cu o brăileancă de familie şi începu să exercite proza — 
şi anume proza lirică, preparată cu un discret condiment 
erotic, pentru că literatura erotică era foarte cerută pe 
piaţă. Scrise nuvele, scrise romane, scrise piese, în care 
trata cu mult curaj problema amorului — dar unde era 
mereu urmărit de teama de a nu i se descoperi originea 
lui bîrlădeană. În acest stadiu se găsea evoluţia lite- 
rară a tînărului Filip, cînd izbucni războiul. Pe front, 
Filip își cîştigă tresa de caporal și se întoarse complet 
răsturnat: adică fierbînd de dorinţa de a lupta pentru 
dreptate şi libertate. Astfel că, de îndată ce-și dezbrăcă 
haina militară, se despărţi de nevastă-sa, brăileanca, 
se căsători cu o dactilografă şi a doua zi după cununie 
făcu ceea ce nimeni nu s-ar fi putu aştepta de la el: deveni 
socialist. Dar nu ţinu mult. După unul sau două articole 
publicate în Socialismul, un bun amic — evident scrii- 
tor — îl denunța în coloanele Viitorului ca fiind agent 
bolşevic şi-i dădea adevăratul său nume: Leibovici. 

Căpraru se simţi definitiv pierdut, şi poate, din desperare, 
s-ar fi făcut țărănist, dacă în ultima clipă nu s-ar fi ivit 
îngerul salvator în însăşi pielea amicului de la 
Viitorul: 

— Căprarule, fă-te liberal și ţi-a pus Dumnezeu 
mîna-n cap! 

Şi-n cîteva cuvinte, Filip află despre ce este vorba: 
Ion Ion Viziru a pus ochii pe ziarul democratic Trium- 
ful, care a devenit prea popular în ultima vreme. Triumful 
trebuie desființat cît mai degrabă. Ionell-ar putea suprima 
pur și simplu, dar e prea democrat spre a comite un ase- 
menea abuz. Aşa că Ionel s-a oprit asupra unei soluţii 
mult mai apropiate de spiritul democratic al vremii: 
să cumpere gazeta şi s-o facă atît de proastă, încît să nu 
mai pună nimeni mîna pe ea. Prima parte a operaţiei 
a și fost efectuată: gazeta a devenit liberală. Urma acum 
partea a doua: asasinarea Triumfului. Pentru o aseme- 
nea treabă, Ionel nu se putea folosi de redactorii Trium- 
fului. Nu erau buni. Eraw prea gazetari. Lui lonel îi 
trebuiau simbolişti. De asta s-a și gîndit amicul la 
Filip. 

— Căpraru e bun! a spus el celor de la Viitorul. 
Băiat de încredere ! 

Şi l-a înjurat în Viitorul, pentru ca Filip să simtă 
puterea partidului naţional liberal. 

— Accepti? 

Asta i-ar mai fi lipsit lui Filip : să nu accepte. Acceptă, 
puse umărul la înmormîntarea Triumfului — și liberalii, 
drept recunoștință, îl numiră arhivar la primărie şi-l 
ajutară să intre la ziarul Îndreptarea. Acum, Căpraru 
înjura pe liberali, din ordinul liberalilor, în foaia lui Neaţă, 
în care din cînd în cînd publica foiletoane de critică 
dramatică și literară, ceea ce-i dădea calitatea să fie 
invitat la recepţia de astă-seară din casa lui Cristofor 
Kerbală. 

După Căpraru, sosiră îndată şi romancierul Ionescu- 
Ciurcheni, Mărunţelu și Leahu. 

Cristofor, mai tînăr şi mai proaspăt ca întotdeauna, 
primea pe fiecare musafir în parte, cu cîte un cuvînt 
amabil şi cu cîte un zîmbet amical. 

Conversaţia, care pînă acum lîncezea, se animă. 
Mirunţelu venea de la Cameră, unde Muică, ministrul 
de externe, a făcut nişte declaraţii senzaţionale: 

— Sen-za-ţi-o-na-le ! repetă Mărunţelu, aprins. Ca să 
vedeţi ce lipsiţi de scrupule sînt aceşti liberali. De ani 
de zile duc campanie contra lui Sorcoveanu pentru simpa- 
tiile lui filogermane. Și acum, poftim ! Să vină un mini- 
stru de-al lor şi să declare pe şleau în faţa întregii țări: 
« Da, campania pe care am dus-o împotriva lui Sorco- 
veanu pentru că ar fi rămas în teritoriul ocupat de nemți 
e mincinoasă. Sorcoveanu nu este un trădător, Sorco- 
veanu şi-a făcut în neutralitate propaganda filogermană 
din Ardeal şi a rămas cu nemții în teritoriul ocupat, 
numai din ordinul nostru, al liberalilor, pentru a apăra 
interesele superioare ale ţării !»... 

— Extraordinar ! făcu Cristofor. 

Se întrerupse, pentru că apăru tînăra și frumoasa 
actriță Zina Zinaida, însoțită de Mihail Teianu. Toţi 
se ridicară să salute pe noii sosiți. Zina Zinaida nu era 
numai o tînără și frumoasă actriță, dar avea și o foarte 
caldă primire la Ministerul de Finanţe, unde de altfel 
îl şi cunoscuse pe Mihail Teianu, acum doi ani, cînd 
acesta era subsecretar la Finanţe, sub regimul lui Neaţă. 
Între Zina Zinaida și Teianu se legase de atunci o sinceră 
prietenie din care cultura romînă ieşi îmbogăţită cu un 
mic, dar cochet teatru de artă unde se jucau toate pie- 
sele bulevardiere pariziene: teatrul « Carmen ` Sylva». 
Mihail Teianu investise în această întreprindere nu numai 
adiniraţia sa necondiționată pentru frumoasa artistă, 
dar şi un capital respectabil, agonisit, în grele sudori, în 
scurta lui trecere pe la Finanţe. Mihail Teianu era 
tînăr, era orator de talent, era plin de voinţa de a cuceri 
locul ce i se cuvine în ţara aceasta — şi-şi asigurase rela- 
ţii tainice cu Carol, căruia-i dădea sfaturi economice 
şi financiare de o mare importanță pentru bugetul prin- 
ţului moștenitor. Legăturile acestea cu Carol îl asigu- 
rau lui Tcianu, în casa lui Cristofor, o prietenie excep- 
ţională pe care el o primea cu un aer degajat, firesc, fără 
a părea uimit, dar și fără a arăta o indiferență nedeli- 
cată. Era bine crescut — și știa să se arate sensibil la 
toate atenţiile. Chiar și pentru vizita de astă-seară, 

Mihail Teianu dăduse doamnei Rudmila Kerbală multe 
palpitaţii şi multă bătaie de cap. Doamna Rudmila nu 
era sigură că Mihail va veni. Îl mai avusese la masă o 
dată, acum trei luni, cînd Mihail trebuia să-i comunice 
lui Cristofor unele informaţii cu privire la nişte terenuri 
pe care Carol ar vrea să le aibă. Cristofor n-o prevenise 
din timp. Și ea făcuse pregătirile în panică. Îi trebuia o 
veselă nouă. Cea pe care o avea n-o putea mulțumi. 
Pe un prieten al prinţului poţi să-l primeşti cu farfurii 
întrebuințate? Şi alergă într-un suflet pînă în oraş, unde 
colindă pe la 'toate magazinele de porțelanuri, ca să 
găsească ce-i trebuie. În sfîrșit, găsi un servici japonez 
de douăzeci și patru de persoane. 

— Doamnă, spusese apoi Teianu la masă, admirînd 
farfuria din care mînca. Fiecare piesă este un adevărat 
obiect de artă. | 

Flatată, doamna Rudmila, imediat ce Cristofor şi Mihail 
trecuseră în birou, poruncise bucătăresei şi şoferului să 
împacheteze tot serviciul japonez de douăzeci şi patru 
de persoane şi să-l ducă afară, la mașina domnului Teianu. 

În sfîrşit, Teianu a venit şi-n astă-seară spre marea 
mulțumire a doamnei Rudmila: l 

— Domnule Teianu, domnule Teianu, eşti așa de 
scump la vedere! . 

— Scump dar face! își îngădui Mărunţelu, care 
era prieten de şcoală cu 'Feianu şi care-l invidia pentru 
cariera lui politică vertiginoasă. 

— A, tu eşti, Mărunţelule? îi zise Mihail, cu o mică, 
subtilă nuanţă de dispreţ. Mă întreb cine poate să spună 
o asemenea drăgălășenie de spirit ! | 

Cristofor, ca să evite o scenă care ar fi putut să-i 
strice seara, interveni cu o diversiune: 

— Cum îţi place, domnule Teianu, înterpelarea de 
ieri a lui Bagradian? A fost tarel . 

— A fost cum trebuie să fie oricare om cinstit! 
răspunse Teianu sentenţios. 

— Dar ce a spus Bagradian? întrebă Leahu. Am 
avut de scris şi de două zile n-am mai citit o gazetă. 

Cristofor îl lămuri: 

„„..— Exportul de piei este interzis. Armata are nevoie 
de piei pentru bocanci. Şi Bagradian a adus dovezi că 

domnul Alecu Constantinescu ar fi pus misiți care să 
propună să se exporte piei, spre a fi prelucrate în străină- 
tate şi readuse în țară. 

— Şi ce a cerut Bagradian? întrebă Leahu, 

— El zice că dacă s-au dat totuși permise, trebuia 
să se dea crescătorilor de animale, sau fabricanţilor, 
nu unor samsari necunoscuţi. Şi a venit cu o listă în cap 
cu fratele lui Trișcă. Trișcă a sărit: « N-am nici o legă- 
tură cu frate-mcu. Frate-meu a fost țărănist 1»... Și 
i-a răspuns Bratu: « Fost țărănist, e bine spus! Dar 
a trecut la voi, liberalii. Și tocmai, ca să treacă, i-aţi 
dat un permis de patruzeci şi cinci de mii de 
piei»... 

— Patruzeci şi cinci de mii de piei? se miră Leahu. 
E ceva! 

— Nu-i așa? zise Teianu. Patruzeci și cinci de mii 
de piei e ceva. Şi Bagradian se supără. La urma urmei, 
de ce s-ar supăra, cînd şi asta este o metodă de a pune 
în valoare bunurile statului ! 

Toţi rîseră amabil la gluma prietenului lui Carol. 
« Punerea în valoare a bunurilor statului» era cea mai 
nouă formulă a doctrinei liberale pentru îmbogățirea 
rapidă şi fără riscuri a celor mai aleși fii ai neamului. 
Iniţiator era Tancred Predescu. Tancred ajunsese în 
ultima vreme la popularitatea și bogăţia conului Alecu — 
şi ca o replică în circuitul afacerilor naţional-liberale. 
Conu Alecu era eroul afacerilor agrare — în timp ce 
Tancred era eroul afacerilor industriale. Afacerile agrare 
au apus. Casa rurală, băncile rurale au dispărut. Expro- 
prierea, bună, rea a lovit totuşi într-o anumită măsură 
marea proprietate. Afacerile cu împroprietărirea deve- 
neau din ce în ce mai slabe. În schimb, prin forța împre- 
jurărilor, vrînd-nevrind, liberalii trebuiau să se adapteze 
la ideea industrializării. Industrializarea era destinată 
să înlocuiască afacerile agricole. Şi printre atitea alta 
formule liberalii s-au oprit și la formula aceasta e 
« punerii în valoare a bunurilor statului». Așa cum, în 
urmă cu ani, liberalii au pus în valoare moșiile statului, 
arendîndu-le pe o nimica toată partizanilor lor, care 
s-au trezit în scurt timp mari moșieri, azi se luptau să 
declare drept «bunuri ale statului» o serie de între- 

prinderi existente — sau să pună în exploatare o serie 
de bogății care aparţin statului, acordind concesii — 
ca şi petrolul — membrilor partidului naţional-liberal. 
Pe baza legii, statul, adică Vintilă, chema cîțiva romîni, 
firește, romîni de încredere, adică membri ai partidului 
liberal, cărora le zicea: 

— Veţi constitui o societate anonimă romînă pentru 
exploatarea petrolului ! 

— Dar n-avem bani! 

— Vouă nu vă cere nimeni parale! Legea spune, 
de pildă, că statul, adică noi, liberalii, avem dreptul 
să concesionăm exploatarea energiei electrice aceluia 
care va dovedi că are o capacitate tehnică şi financiară 
mai mare. Aseară am hotărît cu Ionel că voi aveţi această 
capacitate. Veţi constitui deci, îndată, societatea care 
trebuie să fie romînească, fiindcă noi sîntem romîni — 
romîni adevăraţi — dar veți încheia în același timp un 
contract de locaţiune cu concernul internaţional Brown 
Bovery care va veni cu banii și care pentru asta își va 
lua atît și atît! 

Şi fiecare îşi ia atit și atît din această iii aaa 
naţionalizare cu bani străini, în care peste tot sînt 
aamenii lui Ionel. Nu-i societate romînească din bani 
străini să nu fie în consiliu romîni liberali. La societatea 
pentru întreprinderile electrice « Șorecani» din Cluj, 
la a Creditul Minier», la « Stela Romină», la « Reşiţa», 
la atîtea și atitea altele, băncile liberale participă fățiș 
alături de o « Dresdner Bank», de o « Banque Belge 
pour l'Etranger», de o « Bank of Roumania», de o 
« Banca Comercială Italiană», de o «Banca Anglo- 
Romiînă», « Franco-Romiînă», « Elvețiană și Romină» 
care sînt cointeresate în sute de întreprinderi industriale, 
cu consilii de: administraţie romiînești, dar cu conducere 
străină. Și din toate este rezervat ceva maiestăţii sale ! 

— Şi Porcu ce-a zis? întrebă Leahu. 

— Porcu, săracu, a. avut o zi rea! răspunse Mărun- 
ţelu. Pesemne că a făcut cine ştie ce poznă care l-a 
supărat pe lonel—că s-a ridicat chiar Dumău... 
auzi !... Dumău, un liberal, şi a strigat că Porcu a 
nesocotit legea agrară şi că deși legea e categorică, 
a scos de sub expropriere pe absenteiști, care trebuiau 

expropriaţi în întregime. Apoi a sărit Mihăiescu, inde- 
pendentul, şi a strigat că Porcu a procedat ca și Vintilă 
şi că şi-a trecut moșia din județul Bacău, care era de 
deal, în regiune de şes ca să-şi salveze pădurile — şi 
că din pricina lui a trebuit să se acorde acelaşi regim 
tuturor moșierilor din judeţ. A sărit apoi şi Jugănaru 
şi a strigat că conu Alecu n-a expropriat moşia contelui 
ungur Mikeș, pentru că e copărtaş cu el într-o afacere 
de păduri. ia 

Pînă și Adrian Meridian, dadaistul, care părea că 
se ocupă numai cu probleme în care dada are să-și 
spună un cuvint, fu cucerit de veselia admirativă a 
celorlalți: 

— Nemaipomenit ! 

Cuvîntul atrase asupra lui atenția lui Mărunţelu, 
care-i zise: 

— Uite-l! Vorbeşte ca un om, nu ca un dădăcit! 
Spune-mi, Meridiane dragă, cum se cheamă. Porcu în 
dada... 

— În dada nu există cuvintul « porc», pentru că 
la dadaiști nu există porci! zise, demn, Meridian. 

— la mai lasă-l în pace! zise Leahu, rizînd, lui 
Mărunţelu. Și conu Alecu a înghiţit? 

— Conu Alecu se uita ca un copil care ascultă o 
poveste frumoasă în care el n-are nici un amestec. În 
schimb, Vintilă a fost colosal. Vintilă s-a ridicat și a 
spus: « Domnul Alecu va intra în istorie, pentru faptele 
de la Iași !» 

— Ce fapte? întrebă doamna Rudmila Kerbală. 

— L-a ţinut Ghiolman în pușcărie o lună de zile! 
Este un erou! 

Cristofor asculta și inima-i creştea de plăcere. Dom- 
nea o voioşie cu adevărat intelectuală, care prevestea 
o seară plăcută. Cristofor se uita la acești cinstiţi sluji- 
tori ai scrisului şi se felicita că a rezistat ispitei de a 
invita cîțiva prieteni industriași şi bancheri. Ar fi făcut 
o mare greşeală, deoarece ar fi fost obligat să discute 
cu ei numai despre afaceri şi iar despre afaceri. Pe cînd 
cu oaspeţii pe care-i are acuma se smulge din atmosfera 
afacerilor, de care-i este silă pînă peste cap, și se trans- 

pune în lumea pură a artelor. Iată-l şi pe poetul Miau- 
lescu, celebru pentru ultima lui poezie: 


-De ce eu 
cînd ai intrat 
în parc 

ai ieșit 

tu 

cînd 

am 

intrat 

eu 

în parc! 


Şi pe pictorul Cristea, consacrat definitiv ca un 
mare talent pentru decorurile sale cubiste din Shylock, 
şi pe marele regizor Damian, și pe criticul Manole, 
care semnează « Nerone» în ziarul independent Pămînt 
nou... şi alții şi alţii... Toţi artiști, toți posesorii unei 
averi pe care o poartă cu ei, aici, în tigvă, în creier, nu 
în acea infamă casă de fier care-l robește și-l umilește 
pe om. Ah ! Cît îi invidiază el pe acești oameni ai artei ! 
Fiecare dintre ei e mai fericit decît el, pentru că fiecare 
dintre ei trăieşte din scrisul lui, nu din afaceri. Cît ar 
da să-și poată agonisi şi el existența din această nobilă 
artă a scrisului ! Cum ar strînge la piept, cu emoție, primul 
ban pe care l-ar primi pentru munca lui literară !.. . Tre- 
buie să fie o senzaţie dumnezeiască. .. dumnezeiască !.,. 
senzaţia pe care ţi-o dă banul cîștigat nu din speculaţia 
de bursă, ci din cea a cuvîntului scris !... Aşa-şi zicea 
Cristofor, care, în ciuda tristei sale constatări că el 
încă nu e recunoscut ca scriitor, se simţea fericit ca în 
propria sa familie, în lumea aceasta de artiști. Cum i-a 
putut trece prin minte să cheme niște bancheri printre 
acești preoţi ai artei? Banchcrii la bancă... artiștii 
în artă! Fiecare la locul lui potrivit. Bancherii sînt 
nişte oameni răi, proști și ignoranţi. Cristofor nu-i poate 
suferi pentru totala lor lipsă de sensibilitate și de ideal. 
Oamenii aceștia nu știu nimic, nu citesc nimic, nu sînt 
preocupaţi de nimic, decît de afaceri, şi afaceri, şi 
afaceri ! 

— Masa e servită ! auzi el, ca prin vis. 

Şi ca prin vis, fără să-şi dea seama cum, trecu laolaltă 
cu ceilalți în sufragerie. Dar cum se aşeză la masă, Cris- 
tofor se trezi. Inima începu să-i bată — și ochii să 
urmărească atent mimica oaspeţilor săi. Le pregătise 
o surpriză. Și acum aștepta efectul!... A, uite-l pe 
Miaulescu într-o situaţie comică. A ridicat şerveţelul 
şi a rămas cu mîna suspendată în aer: sub șerveţel stă- 
tea, cuminte, un port-țigaret în aur, cu gingașe incrus- 
taţii în mici diamante. Nedumerit, Miaulescu își purta 
privirea în jurul mesei — și cu aerul cinstit al unui 
copil care a găsit ceva pe jos, îi spuse lui Cristofor: 

— Uite peste ce am dat! Al cui e? 

Dar Cristofor nu mai trebui să răspundă, pentru 
că între timp și ceilalți musafiri îşi ridicaseră şerveţelul 
şi dăduseră, fiecare, peste cîte un obiect în aur: un 
ceasornic, un stilou, un coupe-papier, un semn de carte. 
Nimeni n-a fost uitat. Și, spontan, izbucniră exclamaţiile 
de uimire, de admiraţie, de gratitudine: 

— Ooo ! Extraordinar! Ce atenție! Ce gust! Ce 
rafinament !... 

Deodată, însă, toți tăcură. Cristofor care, prin pro- 
fesia lui, se pricepea să citească în sufletele oamenilor, 
începu să fie îngrijorat. Se pare că a greșit. Și lui, care 
se laudă că e psiholog, nu-i era îngăduit acest lucru. 
Musafirii, după ce se reculeseră din prima surpriză, 
începură, fiecare în parte, să se uite pieziș la vecin — 
şi să se întunece. Cristofor se îngrozi. Seara era compro- 
misă. Musafirii sînt nu numai nemulțumiți, dar se și 
socot insultați. Fiecare crede că celălalt a căpătat un 
dar mai de preţ decît el. Cristofor îşi muşcă buzele pînă 
la sînge. Ce l-a făcut pe el, om cu experienţă, să asculte 
de sfatul Rudmilei și să ia obiecte variate, în loc să fi 
făcut ceea ce a vrut el din primul moment: să ofere 
tuturor cîte un port-țigaret în aur cu briliante? Nu 
ştia el oare că aici are de-a face cu oameni sensibili. .. 
scriitori, artiști, regizori de teatru — cu care trebuie 
să umbli cu foarte multă atenţie, fiindcă orice îi supără ? 
Sufletul lor doar nu e la fel cu al oricărui muritor de 
rînd. Are compartimente cu totul necunoscute, inson- 
dabile, inaccesibile înţelegerii muritorilor de rînd. Un 

suflet de artist, ce vrei !... Un suflet care vede ce nu 
vede nimeni, simte ce nu simte nimeni, crede ce nu 
crede nimeni !... Şi asemenea suflete să calce el în 
picioare — şi tocmai într-o seară atît de hotăritoare 
pentru cariera sa de autor dramatic ! 

Cel mai încruntat dintre toţi părea romancierul 
Tonescu-Ciurcheni. Dar avea şi de ce! Lui îi picase un 
coupe-papier. De ce lui un coupe-papier şi lui Nerone un 
ceasornic ! Dar cine este Nerone? Ce a scris Nerone? 
Nişte porcării de ţi se face greață numai cît te uiţi la 
ele ! Se poate? Auzi, domnule! Lui un coupe-papier 
şi lui Nerone un ceasornic dc aur! 

Gîndurile lui Ionescu Ciurcheni ar fi mers poate 
pînă la crimă, dacă nu ar fi întîlnit în acea clipă ochii 
jalnici ai lui Cristofor. Impresionat, Ionescu Ciurcheni, 
cuprins subit de bună dispoziţie, zise: 

— Doamnelor şi domnilor! Și acum să închidem 
ochii asupra acestor lucruri pămiîntești și să ne adin- 
cim în cele sfinte! 

Şi punîndu-și cadoul în buzunar, înșfăcă păhărelul 
de ţuică: 

— În sănătatea celei mai distinse gazde din capitala 
Romîniei Mari ! 

Cristofor îşi recăpătase aerul. senin și fericit de adi- 
neauri. Ionescu-Ciurcheni a salvat situaţia. Va trebui 
să facă neapărat ceva pentru el. 

Masa decurse în cele mai satisfăcătoare condiţii. 
Subiecte de discuții erau multe şi variate. În special, 
acele în jurul ultimelor producţii literare de succes 
— în fruntea cărora se înscria romanul Tahamanoyo- 
magonia. Tahamanoyomagonia era povestea unui tragic 
amor dintre un ofițer de marină englez şi o prea frumoasă 
indiană din Bombay. Autorul acestei lucrări era un tînăr, 
Zamfir Vasilescu, care-și afirmase talentul încă în urmă 
cu doi ani, printr-un alt roman: Opt pe nouă — tot o 
splendidă poveste de dragoste, dar nu tragică, ci feri- 
cită, între un filozof chilian și o tînără din înalta 
aristocrație australiană. Părerea lui Leahu era cate- 
gorică: 

— Vasilescu este un mare scriitor și ne va da opere 
demne de tradiția noastră culturală. 

Lui Precup nu-i plăcea acest Leahu. Era un individ 
antipatic şi un dobitoc. Auzi, mata ! Zamfir mare scriitor ! 

— Vasilescu, zise Precup, are talent. Nici vorbă! 
Dar mi se pare că romanul ăsta din urmă e mai slab 
decit celălalt ! Nu crezi, domnule Leahu? 

— Dimpotrivă ! susţinu Leahu. E mult mai puternic. 
Caracterele sînt perfect conturate. Intriga... dialogu- 
rile. . 

Ionescu-Ciurcheni se alătură lui iu d 

— Mofturi ! zise el. 

Şi discuţia în jurul lui Vasilescu se maie în timp 
ce Adrian Meridian îi spunea, curtenitor, Zinaidei: 

— Siînteţi prea tînără să vă cred de atîta vreme 
în teatru ! 

— Ba da! protestă Zina cu cochetărie. Am jucat 
încă acum doi ani Toha femeii de încredere a unei con- 
tese. 

Şi apăsă cu atîta căldură pe ultimele cuvinte, încît 
Adrian Meridian, pătruns de onestitatea acestei artiste 
căreia i s-a putut încredința încă acum doi ani un ase- 
menea rol, zise: 

— Regret că nu v-am văzut! 

Dar Zina se și întorsese către Damian, regizorul: 

— Şi ce pui în scenă? îl întrebă ea. 

— Omul, bestia și virtutea ! 

— A! zise Zina. O cunosc! De Caragiale, nu? 

— Pardon ! o corijă, îndrăgostit, Mihail. De Piran- 
dello ! 

— O, că bine zici ! Şi uitasem ! Am văzut-o la Paris, 
în franțuzeşte ! 

Mihail Teianu se aplecă spre Cristofor: 

— Am vorbit cu Fanelli. Italienii sînt dispuşi să 
subscrie. Dar să aibă prioritate față de francezi. Ce 
crezi ? 

— N-am nimic împotrivă ! îi șopti Cristofor. Ba, 
îmi place mai mult așa! 

— Atunci e în ordine! şopti iar Mihail. Şi Carol e 
de acord! 

Şi după acest rapid intermezzo între patru ochi, 
Mihail reveni îndată la discuţia generală în jurul lui 
Pirandello. 

— Aţi auzit? Mussolini l-a numit pe Pirandello 
senator |! 

— Mussolini este foarte abil! zise Cristofor. Ştie 
să-şi menajeze oamenii. 

— Mussolini este cel mai mare om al secolului ! făcu, 
exaltat, lonescu-Ciurcheni. 

— Mussolini este omul prezentului ! enunţă Căpraru. 

— Al prezentului și al veacurilor viitoare ! deveni 
deodată patetic Mihail Teianu. 

Cristofor împărtășea din tot sufletul aceste 
opinii: 

— Fără doar și poate! Mussolini este omul care 
pare potrivit să scoată Italia din haos. În împrejurările 

"de azi, numai o mînă de fier poate pune ordine în lume. 
Şi nu uitaţi, domnilor, Mussolini este nu numai un dic- 
tator... ci și un artist. Mussolini e un om de cultură — 
un gazetar, un scriitor. Un om din lumea noastră. Un 
confrate ! Vă daţi seama ce important este pentru 
Italia să aibă în fruntea ei un om de cultură? 

Observaţia lui Cristofor Kerbală suscită interesul şi 
entuziasmul comesenilor. 

— Ne-ar trebui şi nouă dictator un om de cultură! 
zise Căpraru, însuflețit. Scriitorii ar avea atunci o soartă 
mai bună! | 

— Nu numai pentru asta ! ținu să precizeze Mihail 
Teianu. Un om ca Mussolini ne-ar putea scoate din 
mocirla în care ne zbatem. Un Mussolini ar pune capăt 
odată pentru totdeauna politicii de alcovuri care duce 
ţara de rîpă. Un Mussolini n-ar mai îngădui unui Ionel 
sau Ciubuc-Bey să domnească aici, ca în Turcia... 
Un Mussolini ar putea instaura la noi, ca şi în Italia, 
uri regim de armonie socială, în care buna înţele- 
gere între toţi cetăţenii, fără deosebire de clasă, să fie 
reală. 

Cristofor ştia că Mihail Teianu este de mult adept 
al « acţiunii dinamice» — şi că în lungile sale conver- 
saţii cu prinţul, un loc egal de important ca şi femeile 
şi afacerile, îl ocupă problema aceasta a unei «acţiuni 
dinamice». Dar pentru întiia oară îl auzea afirmîndu-şi 
opiniile cu atîta căldură. « Probabil că a fost azi pe la 
Carol !» îşi zise el. 

Doamna Rudmila se ridică. Toată lumea înțelese 
că momentul solemn se apropie. Mihail Teianu, însă, 
în loc s-o ia spre bibliotecă, se scuză: 

— Mă iertaţi! Zina rămîne, dar eu trebuie să plec 
neapărat ! Domnul Cristofor ştie! Nu pot lipsi. 

Puțin după aceea, oaspeţii se aflau în bibliotecă, 
unde, confortabil instalaţi în fotolii, cu cîte o ţigară 
în gură, aşteptau cuvîntul gazdei. Cristofor sc aşeză 
la birou, puse toată palma pe manuscrisul care stătea 
pregătit şi zise, modest și emoţionat: 

— Mă iertaţi ! Ştiu că vă supun unei torturi. neme- 
ritate... 

Toţi protestară, jigniţi: 

— Ooo! De loc!... De loc!... Dimpotrivă!... 
N-am venit decît pentru asta !... Ne insultaţi! 

— În sfîrşit ! zise Cristofor, oarecum liniștit de asi- 
gurările prietenilor săi. Este aici vorba despre drama 
omului nou. Prin omul nou înțeleg omul ieşit din război 
călit pentru lupta în folosul obştesc și care, ajutat de 
împrejurări, dar şi de marea lui voinţă, izbuteşte să-și 
cucerească locul ce i se cuvine în societate, dar care în 
cele din urmă este răpus de duşmanii săi. Prin accastă 
dramă vreau să dau un strigăt de alarmă în jurul pri- 
mejdiei care ameninţă societatea noastră, frămîntată 
de atitea grave probleme sociale şi economice, dacă 
elementele democrate și energice nu se vor grupa în jurul 
omului nou pe care să se sprijine şi pe care să-l apere. 

Pentru toţi cei de faţă tendinţa piesei se limpezea: 
Cristofor vorbea despre drama omului nou, care era, 
de fapt, propria lui dramă. Fiecare dintre oaspeţi ştia 
că liberalii îi fac viaţa amară şi-l atacă fără milă, prin 
orice mijloace. Mai deunăzi liberalii şi-au schimbat 
tactica pentru un moment și au încercat să-l ia cu duhul 
blindeţei, printr-un articol din Viitorul în care spuneau 
că dacă Cristofor s-ar înscrie “într-un ânumit partid — 
să zicem în partidul liberal — ar putea, cu banii pe 
care-i are, să editeze mai multe gazete, ceea ce ar aduce 
ţării un mare folos cultural. Dar Cristofor prea stătea 
sub vraja farmecelor lui Jugănaru pentru ca liberalii 
să-şi poată face iluzii asupra convertirii lui uşoare şi 
rapide la liberalism. Şi-şi reîncepură atacurile. 

Kerbală, deși financiarmente părea de nezdruncinat, 
suferea mult sufletește, deoarece era plămădit din cu 
totul alt aluat decît cel al Vizirilor ca să rămînă indi- 
ferent la atacuri. Știa ce a făcut pentru ţară și aici și 
în străinătate, la Paris, la New York,la Berlin,la Roma... 
şi să fie atacat ! Era o tragedie, o mare tragedie pe care 
o trăia acest om. Și această tragedie o expunea el acuma, 
în drama pe care oaspeţii lui o ascultau cu tot mai mare 
atenţie, fiecare punîndu-și întrebarea cînd cade o dată 
cortina şi ce cuvinte de laudă să spună autorului. Colo, 
un biet om amărit își citea drama, şi aici, în fotolii, 
se petrecea o altă dramă, la fel de omenească și de sfi- 
şietoare. Fiecare cu grijile şi cu necazurile de peste zi, 
se gindea ce bine ar fi, mai ales după o masă atît de îmbel- 
şugată, să se poată întinde în patul lui și să doarmă. 
Se uitau la acest Cristofor şi-şi ziceau că i-ar fi iertat 
tot, pînă și darurile lui neruşinate — auzi ! lui să-i dea 
un ceasornic, şi mie un stilou !— dacă le-ar spune:« Vă 
rog să mă iertaţi, dar simt că mă loveşte damblaua, 
așa că fiți buni şi duceţi-vă acasă !» Își citea Cristofor 
tragedia, dar nici unul dintre ei nu prindea. decit un 
cuvînt, o exclamaţie, un oftat — pentru că eroul prin- 
cipal ofta foarte des — şi-şi necăjea mintea, peste care 
se așternea o ceață tot mai groasă. Ce compliment 
ditirambic să-i facă acestui asasin, cînd va sfirgi — 
sfirși-i-s-ar zilele o dată cu piesa ! Auzi domnule! Pen- 
tru că are parale, să fiu eu dator să mă supun la caznele 
celui mai satanic dintre inferne ! 

— Cade cortina! 

— Foarte bine! exclamă pictorul Cristea, cu atîta 
entuziasm, încît nu se putea şti ce anume găseşte el 
foarte bine: actul I sau faptul că, în sfîrşit, cade cortina. 

Cristofor, om practic, luă explozia entuziastă a lui 
Cristea în înţelesul ci bun, și porni curajos la lectura 
actului II. O tăcere totală se aşternu din nou asupra 
încăperii... şi Cristofor citea, citea, iar cei din fotolii 
credeau că le picură pe cap, cu o regularitate ucigătoare, 
boabe mărunte de apă... pic-pic... pic-pic... pic- 
pic... pic-pic... şi-şi scuturau capul și-și căscau, cu 
eforturi uriașe, pleoapele, să nu li se închidă, și apa 
continua să le picure de sus drept pe tigvă...pic-pic... 

pic-pic... pic-pic... pic-pic... și se ceda dis- 
cret... pic-pic. . .pic-pic. . . pic-pic... pic-pic... 
acest călău citea şi citea... pic-pic... SE ei 

— Cade cortina ! 

— Admirabil ! strigă Precup, care se folosi şi el 
de trucul lui Cristea, ca să se răzbune şi, în același timp, 
să se mai dezmeticească niţel, 

Căpraru, subtil, interveni: 

— Propun ca observaţiile critice să le facem la urmă. 

Ceilalţi se uitară cu dușmănie la Căpraru. Cristofor, 
însă, nu vedea înaintea lui decît drama în plină desfă- 
şurare. 

— Pot să citesc mai departe? 

— Cum să nu!... Da, da!... Se poate?... 

Şi Cristofor citi iar şi oaspeţii trecură prin momentele 
pe care-şi închipuiau că le pot trece doar muribunzii. 
Paralizia înccpca cu o durere ascuţită la ceafă şi se 
rostogolea, ca un tăvălug de plumb, peste pleoape, peste 
fălci, peste braţ, peste picioare... în timp ce Cristofor, 
din ce în ce mai treaz și mai înflăcărat, citea şi citea, 
fericit că prietenii lui îl ascultă. Și apa continua să picure 
de sus... pic-pic... pic-pic... pic-pic... iar spectatorii, 
în stare tot mai gravă, începură să aibă halucinaţii. . . cîini 
negri, colţoși, gata să te înghită de viu... copii mici... 
o vitrină cu pești... mama... un gard într-o rînă... 
pic-pic... pic-pic... pic-pic... 

Unul singur dintre toţi era treaz: Manole Nerone. 
Slab, cu mustăcivara lui scurtă şi cu un început vizibil 
de pleşuvie, Nerone stătea îndoit de spate, cu ochii 
ţintă la Cristofor, care-l simțea. Privirea arzătoare a 
lui Nerone îl stimula pe Cistufor să citească mai cu elan, 
cu accente mai calde, care dădeau replicilor un relief 
mai rotund şi mai comunicativ. 

— Cortina cade! Final! 

— Formidabil ! săriră toţi. Colosal !... Fantastic ! 
Extraordinar ! Tema. .. tratarea. .. caracterele.. .. dina- 
mismul... în special dinamismul, . . 

Complimentele năvăleau din toate părţile în chip 
atît de impetuos, încît Cristofor, om civilizat şi ordonat, 
se zăpăcise cu totul. 

— Cred — propuse el — că ar fi bine ca fiecare dintre 
dumneavoastră să-și facă observaţiile critice. Da? 

— Da, da! 

Cristofor îi luă pe toţi la rînd: 

— Adrian, tu ce spui? 

— Este demnă şi de un repertoriu dada! răspunse 
Adrian. 

Pentru Cristofor era cel mai mare omagiu. Trecu la 
Ionescu-Ciurcheni: 

— Dumneata? 

— Nici eu n-aş fi putut s-o scriu mai bine ! 

Era colosal! 

— Precup, dumneata? 

— Ceea ce mă interesează în piesa dumitale e limba ! 
Numai mărgăritare. Fiecare cuvînt... 

Cristofor era lămurit. 

— Mărunţelu ! 

— Coane ! Ai dat lovitura ! 

— Căprarule ! 

Căpraru: 

— Dacă aş vrea să-mi închei cariera cu ceva demn 
să rămînă în istoria dramaturgiei zomîne, ar fi o ase- 
menea piesă. 

Zina: 

— Eu vreau să joc rolul Tildei ! 

Miaulescu: 

— Aşa ceva trebuia scris în versuri. 

Cristea: 

— Eu văd decorația pentru actul I așa... 

— Nu, lasă! zise Cristofor, măgulit, dar prudent. 
Încă n-am ajuns acolo. 

Damian, . regizorul: 

,—'Văd nişte perspective .de regie, cum numai e 
piesă de Shakespeare îţi poate oferi. 

n sfîrșit, veni şi rîndul lui Nerone: 

— Nerone, ce spui? 

Nerone se ridică dintr-un salt: 

— Vrei să ştii, domnule Cristofor, ce părere am- 
despre piesa dumitale? Să ţi-o spum: e o porcărie!.. 

O por-că-rie ! 

Și fără să mai dea bună seara, ieși pe ușă, aproape 
în fugă. 

Toţi înlemniră. Chiar dacă fiecare împărtășea opi- 
nia lui Nerone, nici unul dintre ei nu s-ar fi gîndit să 
j-o comunice lui Cristofor şi încă în forma asta brutală. 
Oricît, nu face ! Eşti,în casa omului, ţi-a dat omul de 
mîncare și de băut, ţi-a mai făcut şi un cadou, ai relaţii 
cu el, eşti legat prin anumite interese de el... Cum să-i 
spui aşa, de la obraz, ca un măgar, că piesa lui e o idio- 
ție? Mai mare ruşinea ! Și se simțeau cu toţii ruşinați 
de ruşinea lui Cristofor, care avea impresia că s-a itnateria- 
lizat cu desăvârşire şi că din toate atributele lui fizice 
şi spirituale nu i-au mai rămas nici carne, nici oase, 
nici cele cinci simţuri, ci un singur sentiment — dar 
unul singur, sinistru cą moartea, care-l îndemna să 
urle ca un lup rănit: desperarea. 

Leahu, care era mai stupefiat decit toți, zise: ` 

— Cred că Nerone a înnebunit! Numai un nebun 
poate vorbi aşa! 

Mărunţelu, însă, îl dezminți: 

+ Ba nu-i nebun de loc! ‘Aici e mîna lui Vintilă, 
O ştiu precis ! | T 

Cristofor se reînsufleţi subit: 

— Vintilă? Eşti sigur? 

— Absolut sigur! răspunse Mărunţelu, care spu- 
nea adevărul. Nerone a fost la Vintilă azi-dimineață. 
Mi-a spu&-o chiar el. 

Informaţia lui Măranţelu îi redădu lui Cristofor uzul 
normal al tuturor facultăților sale de simţire și cugetare. 

— Grozavi mai sînt. liberalii ! Pînă şi pe calea .asta 
umblă să mă lovească. 

» Și porunci să se aducă de băut. Incidentul parcă 
stabilise o legătură mai strinsă între Cristofor şi oaspe- 
ţii lui care, treziți la viață de coniacul şi lichiorurile 
lui, îi decretară piesa drept o dramă destinată să deschidă 
căi noi scenei romîne. Şedinţa se prelungi pînă în zori, 
cînd Cristofor, la despărțire, după ce dărui fiecăruia 
cite un mic cec, spuse, doar așa, ca să se ştie: 

— Și cînd te gîndești că azi după masă mai trebuie 
să ţin o cionferință pentru Institutul economic ! 

— Undle, unde? 

18 — c. ia 


— La Fundaţia Carol! făcu Cristofor, scurt, ca şi 
cum ar fi vrut să treacă la alt subiect. 

Dar lonescu-Ciureheni se arătă foarte interesat: 

— Să ştii că venim să te ascultăm! Neapărat!... 
Neupărat ! 


* 


După ce-și făcu baia, Cristofor, împrospătat, fără 
să resimtă cea mai mică oboseală de pe urma nopţii 
zbuciumate prin care a trecut, se duse pînă la bancă, 
rezolvă cîteva mici afaceri curente și ordonă secretarei: 

— Să nu laşi pe nimeni să intre! Pregătesc confe- 
rința pentru Fundaţia Carol! 

Astfel, oricine încercă să intre la domnul director 
general al Băncii Kerbală, era întimpinat de se- 
cretară: 

— Azi domnul director general nu primește pe 
nimeni ! Pregăteşte conferința pentru Fundaţia Carol! 

Ofiţeri, magistrați, profesori, scriitori, oameni de 
bancă, mari negustori, trebuiră să facă în acea zi cale 
întoarsă, mofluzi, cu afacerile întîrziate, deoarece dom- 
nul director general al băncii pregătea conferinţa pentru 
Fundaţia Carol. Cristofor lucra. Lucra de zor. Era om 
de carte, cunoștea problemele bine, lua lucrurile în 
serios, poate chiar ceva prea patetic — așa că ceea ce 
își propunea să spună publicului trebuia să fie bine 
documentat. 

Pe la ora unu ieşi din birou, se duse acasă, mîncă, 
se odihni puţin, își puse apoi un costum nou, anume 
comandat pentru conferință şi o pălărie nouă, cumpărată 
cu o zi înainte — şi o porni spre Fundaţie. De departe, 
zări în faţa sălii o lume imensă. Emoţia îi strînse gru- 
mazul ca într-un pumn de oţel. Succesul ! Vedea succesul. 
Îl simțea aproape. Să pună mîna pe el! 

Cristofor se dădu jos din mașină și se strecură prin 
mulțime în sală. Venise exact la ora anunțată. Își netezi 
părul, își aranjă nodul de la cravată şi ieși în scenă. 
Sala era înțesată de lume. În acea scurtă clipă se îngră- 
mădiseră în mintea lui toate visurile, toate idealurile, 
toate aspiraţiile lui. El şi mulțimea ! El și poporul. În 

sfîrşit ! Va fi ascultat! Se apropie de rampă, își drese 
glasul, și începu: 

— Doamnelor și domnilor, mi-am propus prin con- 
ferința de azi să vă dau unele lămuriri asupra gravei 
probleme a deprecierii valutei noastre. Este o chestiune 
care privește îndeaproape pe oricare cetăţean al ţării, 
de la maicstatea sa regele, pînă la cel mai umil cctăţean... 

Şi Cristofor vorbi amănunţit despre originea monedei 
şi despre fazele prin care a trecut pînă a ajuns la forma 
de azi a bilctului de bancă, care era garantat numai 
pentru o treime în aur, iar pentru rest se sprijinea pe 
încrederea cetățenilor că îndărătul biletului de bancă 
stau bogății reale. 

— Doamnelor şi domnilor — continuă el — moneda- 
hîrtie... . 

Au fost ultimele cuvinte pe care le mai putu rosti, 
pentru că, pe neaşteptate, începură să plouă peste el 
ouă clocite, cozi de praz, mere stricate, în timp ce din 
toate colțurile sălii izbucniră urlete asurzitoare: 

— Huo, la  Moscova!... Jos pașaportarii ! ... 
Afară !... Huo!... Bolșevicii afară! 

Cristofor ar fi vrut să fugă, dar cîţiva tineri săriră 
pe scenă şi începură să dea fără milă în el cu pumnii, 
cu picioarele şi cu nişte ciomege grele cu măciulii ghintuite. 

Cristofor era un om de cultură, un om luminat, care 
nu credea în minuni. În acea seară, însă, cînd se trezi 
în propriul său pat, începu să creadă — cu toate că-l 
ţineau nişte dureri crunte la cap şi la miini şi în coaste 
şi peste tot, şi cu toate că se vedea înfășurat în nişte 
bandaje care-l făceau de trei ori mai mare decit era în 
carne şi-n oase. Cine l-a scos din mîinile bătăușilor nu-și 
putea da seama. Rudmila, cu ochii plinşi, stătea lingă el. 

— 'Ţi-e mai bine, Fory dragă? 

Ce să-i spună? Că în pat îi este mai bine decit la 
tribuna Fundaţiei Carol? Doar se vede că-i este mai 
bine. 

— Bine că trăiesc ! zise Cristofor, care era un opti- 
mist înrăit. 

Prevenitoare ca întotdeuna, doamna Rudmila îi zise: 

— O mulţime de prieteni te-au căutat la telefon. 
Toată lumea-i indignată. A vrut să-ți vorbească şi 
Jonel. Mereu întreabă de tine. 

Telefonul sună în clipa aceea. Doamna Rudmila 
zimbi dulce și bucuroasă că-l vede pe Cristofor viu, 
deși vătămat: 

— Să vezi dacă nu-i el! Jur! 

Într-adevăr, era Ionel. Doamna Rudmila îi dădu lui 
Cristofor telefonul la pat: 

— Alo, da... aici Cristofor! 

— Ooo ! Slavă domnului ! făcu Ionel pe un ton de 
simpatie absolut neobișnuit lui. Sînt fericit că te aud.. 
Este o rușine! Un scandal! Tocmai dumitale! 

— Da ! zise trist Cristofor, în sufletul căruia cuvin- 
tele calde ale lui Ion Ion strecurau îndoiala. Şi curios. . . 
nici urmă de poliţie ! ` 

— Mi s-a spus! strigă Ionel mînios, în pilnie. Este 
nemaipomenit ! 

Şi tună: 

— Vom lua măsuri împotriva lui Pricoleanu ! Ime- 
diat.! Și vom fi necruțători ! Asemenea ticăloşii nu tre- 
buie să se mai petreacă altă dată ! 

Acuma, îndoială nu mai poate exista ! își zise Cris- 
tofor. Dacă Ionel zice că va lua măsuri, înseamnă că 
chiar el a avut grijă ca Pricoleanu să se ascundă. În 
acest. caz, însă, împotriva cui va lua măsuri ca asemenea 
« ticăloșii» să nu se mai poată repeta? Cristofor, care 
nu era prost, bănui și se cutremură. Astfel că, pe un 
ton aproape implorator, îi răspunse lui Ionel: 

— Jartă-l, domnule. Viziru ! Iartă-l, că a doua oară 
n-o să mai facă! 

Șesurile, dealurile și pădurile Banatului, care goneau 
pe la fereastra vagonului, în haina lor verde, încă stră- 
vezie, a, primelor zile de primăvară, insuflau regelui 
Ferdinand gînduri și sentimente care de care mai vesele. 
Aici a fost cîndva Austria. Aici a stăpinit pînă acum 
aproape şase ani coroana habsburgică. Sînt numai şase 
ani de cînd Austria îşi mai purta, mîndră, deviza ei 
imperialistă : « Alles Erdreich ist Oesterreichs- Untertahn !» 
(Tot ce este pămintesc e supus Austriei.) Azi, ce a rămas 
din această putere austriacă? Nimic. Azi, Austria, cu 
configuraţia ei hidrocefală de stat, cu capul uriaș 
al Vienei şi cu piciorușele unui hinterland minuscal, 

„ca să poată acoperi măcar o parte din datoriile ei externe 

şi interne, trebuie să-și amancteze pe citeva milioane 
de dolari gobelinurile, care sînt podoaba cea mai de preţ 
a muzeelor ei de artă. Pe cine se sprijină azi Austria 
aceasta? Pe nimeni. Fostul imperiu german se zbate 
şi el în acceaşi mizerie neagră. O marcă-aur a ajuns azi 
să valoreze citeva mii de milioane mărci-hirtie !... Din 
gloria lui Wilhelm al II-lea n-a rămas decît amintirea 
îngîmfării lui ridicole. « Da ! oftă cu un sentiment de 
nemărginită mulțumire Ferdinand. Am jucat o carte 
mare. Am vrut să rămîn german, un devotat fiu al 
marelui Reich, un demn reprezentant al rasei germane 
în. Orient, cînd destinul mă împingea din toate puterile 
împotriva Germaniei. Dar dacă destinul acesta s-ar fi 
arătat mai slab decît mine şi ar fi ieșit învingătoare 
încăpăţinarea mea, unde m-aş fi găsit azi, cu întreaga 
dinastie de Hohenzollern? Sărac, vagabond, miluit de 
către cine ştie ce grupă monarhistă romantică, ori de 
către guvernele zgîrcite ale Franţei, Marii Britanii și 
Statelor Unite, m-aș fi zbătut în Spania, în Elveţia, ori 
în America de Sud, în eforturi absurde dc a-mi păstra un 
foarte îndoiclnic prestigiu regal. Pe cînd acum...» 

— Ştii, Maria, zise Ferdinand, întoreînd capul 
înspre interiorul vagonului, unde regina, aplecată peste 
măsuţă, era absorbită de manuscrisul la care lucra. Radu 
mi-a spus la gară că afacerea cu « Făgăraș» e ca și încheiată. 

— Ştiu ! răspunse Maria, scurt, ca el să înţeleagă 
că nu vrea să fie deranjată. 

«Ştie și asta! gîndi regele cu admiraţie. Nimic 
nu-i scapă — şi-n toate are de spus un cuvint. La urma 
urmei cui, dacă nu ei, îi datorez că sînt încă rege, şi 
rege nu peste șapte milioane de suflete, ca pînă în 1916, 
ci peste șaptesprezece milioane ! Un rege glorios, bogat 
şi mulțumit, în mijlocul acestei Europe care se zbate 
în nevoi, pe un vulcan gata să facă erupție. Şi asta numai 
mulțumită ei, acestei femei care muncește fără odihnă 
pentru mine, pentru ea, pentru copiii noștri. Face poli- 
tică, scrie, călătoreşte, călătoreşte cum n-a mai călătorit 
o femeie vreodată.» 

Aici, regele zimbi cu tandră îngăduinţă. Informa- 
torul şi confidentul lui, generalul Costa Stavridis, Titi, 

mareșalul anecdotelor regale, îi relatase nu de mult 
cuvintele pe care Ghiolman i le spusese lui Neaţă: 

— Trenurile regale circulă mai des decît trenurile 
de marfă. Regina e peste tot. La Sarajevo, la Belgrad, 
la Roma, la Neapole, sau la Malta... Și acest necon- 
tenit du-te-vino în căutare de gineri, dă impresia că 
politica externă e în mîinile ei. În orice caz, îi place 
să se spună asta. În tot cursul anului 1923 curtea regală 
a folosit în medie cîte un tren şi o treime pe zi. Asta 
ne-a costat optzeci de milioane. 

Bietul Ghiolman vorbeşte așa pentru că e niţeluș 
indispus ! îşi continuă Ferdinand gîndurile. Nu poate 
veni la putere: Ionel i-a pus mîna în gât și-l ţine zdravăn. 
Țara nu vrea ! zice Ionel. Ghiolman a dat mîna cu nemții. 
De asta-l supără pe Ghiolman că regina călătorește, cu 
toate că ştie că trebuie să călătorească. Mai avem douâ 
fete de măritat. Şi nu le putem da 'după oricine. Sîntem 
ţară mare, cu un rol important în Orient. Ne trebuie 
deci gineri din Balcani, din centrul Europei, din Italia... 
Așa că două fete nici nu ne ajung. Ne-ar mai trebui 
cel puţin șase. Pentru toate ar munci ea. Pe toate le-ar 
face regine... Și ea, în fruntea tuturor. De asta a şi 
fost de curînd încognito în Italia, unde a dus tratative 
cu Victor Emmanuel, doar-doar l-o îndupleca să se 
încuscrească cu noi. a 

Cînd îşi aminti de Italia, Ferdinand se întunecă 
puţin. Italia ! Tocmai în Italia nu se poate opri. Raidul 
lui și al Mariei prin Europa nu prevede Italia și Spania. 
Păcat ! Şi i-ar fi plăcut mult să viziteze ţările acestea. 
Dar politica financiară a lui Vintilă... 

” Organizarea călătoriei regale în străinătate i-a rele- 
vat regelui un fapt uimitor: Vintilă, un om cu orizon- 
turi financiare foarte întinse, nu se mulțumește să echi- 
libreze bugetul numai cu creditorii din ţară — pe care-i 
achită cum și cînd vrea — ci procedează la fel și cu 
creditorii străini: italieni, spanioli, belgieni. Și bancherii 
s-au supărat. 

Cu toate acestea, cînd a început să se pună în discu- 
ţie călătoria în străinănate, regele l-a întrebat pe Muică, 
ministrul de externe: 

— În ce relaţii sîntem cu străinătatea ? 

— Excelente, sire. . ` 

Dar s-a văzut repede că Muică e greşit informat. 
Pentru că, de îndată ce a încercat să intre în tratative 
cu Mussolini și cu Primo de Rivera în vederea vizitei 
regale în cadrul turneului european, s-a izbit de la înce- 
put de un refuz categoric: nu! Regele și regina sînt 
indezirabili în Italia și Spania, atîta vreme cît statul 
romîn nu-și respectă obligaţiile financiare. Ionel, ca 
să-şi scuze eșecul, se agăţă de faptul că Neaţă, fără să 
întrebe pe nimeni, făcuse o călătorie în Italia tocmai 
în zilele cînd Vintilă ducea tratative cu prenn lui 
Mussolini. 

— Sire — insinuă el — refuzul lui Mussolini se dato- 
reşte lui Neaţă. Sînt convins că Neață, ca să se' răzbune 
pe mine, a stăruit pe lingă Mussolini să se opună vizitei 
maiestăţii sale. 

Regele, care era treaz, i-a răspuns: 

— Mussolini, fie ! Dar Primo de Rivera? Că doar 
Neaţă n-a fost în Spania! . 

Ionel n-a mai avut ce să spună. Italia şi Spania au 
fost șterse din itinerariu. Oricum, programul e și așa 
destul de încărcat ! se consolă regele. Mai ales că nici 
nu se simte prea bine. Crampele astea-l omoară ! 
Dacă n-ar fi crampele care-l ţin uneori ceasuri întregi 
şi nu-l slăbesc un moment, cu tot coniacul pe care-l 
bea ! 

Aplecat uşor peste fereastră, Ferdinand aspiră cu 
poftă aerul primăvăratic care-i umplea plămînii regali, 
îmbibaţi de alcool și nicotină. În definitiv, chiar cu 
crampele care te supără, viața nu-i tocmai uriîtă. 

Cineva bătu în ușă. După o clipă, apăru Vintilă în 
prag. Vintilă părea bine dispus. Călătoria cu regele-i 
dădea speranţa unui succes financiar mai mare decît 
cel din vara trecută, cînd a plecat singur la Londra 
şi s-a: întors cu mîinile goale. ` 

— Cum se simt maiestățile voastre? întrebă el. 

Maria se văzu silită să pună .tocul pe masă: 

— A, domnul Vintilă ! Șezi, te rog. Să nuuit!.. 

În gară, ambasadorul Angliei mi-a spus o poveste foarte 
neplăcută în legătură cu lordul Newton. Ce ai cu lordul 
Newton? 

Toată voioşia lui Vintilă se topi într-o clipă.. Era 
vădit că întrebarea Mariei îl pune într-o mare încurcă- 
tură. În loc de răspuns îritrebă: 

— Dar el ce v-a spus? 

Regina rise. Și Ionel şi Vintilă, ca doi frați buni ce 
erau, aveau aceeaşi metodă de a înconjura situaţiile 
dificile: nu le înfruntau. : 

— Mi-a spus lucruri ciudate pe care nu le știam! 
zise Maria. S-a plins că Viitorul l-ar fi atacat în termeni 
foarte violenţi pe' lord Newton. . 

.— E revizionist, maiestate ! Face propagandă filo- 
maghiară și împotriva noastră ! 

— Da! Şi pentru asta l-ai scos nepot de rabin? 
Exact? ë 

Şi regina, către rege, care urmărea cu mare atenție 
conversaţia: i ' 

'— Auzi, Nando, ce face. Viitorul!... Fiindcă lordul 
Newton e filomaghiar, Viitorul zice că acest Newton 
n-ar fi un Newton englez, ci un Moritz Neustadt din 
Oradea Mare şi că e nepot de rabin şi fiu de cîrciumar — 
şi că şi-ar fi cumpărat titlul de lord de la Eduard al 
VII-lea pe care l-a împrumutat cu parale, pe vre- 
muri. ` 

Regele izbucni în hohote de rîs: ci 

— Formidabil, domnule Vintilă! De unde ai mai 
scos-o şi pe asta? x 

Vintilă, rece şi încruntat, zise: 

— Sînt fapte, sire ! i i 

— Ei, lasă, domnule Vintilă! făcu regina mustră- 
toare. Fapte ! Ce fapte?... Ambasadorul era indignat. 
Îţi închipui cum ne prezentăm în Anglia cu asemenea 
poveşti! Lordul Newton e englez autentic, domnule 
Vintilă ! Îl cheamă Thomas Wodehouse Ligh, nu Moritz 
Neustadt. Și a crescut la colegiul aristocratic Eton şi 
la Christ Church din Oxford, nu la Oradea Mare. Şi are 
un rol de frunte în partidul conservator, domnule 
Vintilă, pentru că este un aristocrat englez de cea mai 
autentică speţă... 

Vintilă, vinovat, stătea nemișcat și aproape că nici 
nu respira. 


Vesel, regele, ca să-l liniştească, fi spuse: 

— Dar ce ţi-a venit, domnule Vintilă ! Şi dacă omul 
e filomaghiar trebuie să-i falsifici strămoşii ? 

Vintilă mărturisi: 

— A fost ideea lui Ionel! 

Ionel ! Iarăşi lonel!... Ionel îl îndeamnă să facă 
voiajul ăsta de care zice că ţara are neapărată nevoie 
pentru a încheia alianţe utile și a-și rccîstiga creditul 
în străinătate şi tot el face poznele astea, ca să-l pună 
în situaţii ridicole faţă de oamenii influenţi din străină- 
tate. Și cînd te gîndeşti că azi-dimineaţă la despărțire, 
Tone] l-a asigurat solemn: 

— Din parte-mi, maiestate, voi căuta, de departe, să 
vă ușurez sarcina: cu slabele mele mijloace! 

Să-l ajute Ionel de departe! Hm! Cu ce? Cu gîn- 
„durile ? Cu urările de bine? Cu sentimentele lui de devo- 
tament faţă de tron? Că doar nu și-o fi închipuind Ionel 
că-l poate ajuta cu asemenea pozne ! 

Furat de gînduri, nu observă nici cînd Vintilă, dis- 
cret,.a ieșit din compartiment, nici cînd a intrat secre- 
tarul: 

— Asta a sosit acum ! 

Regele își ridică ochii şi luă hîrtia pe care i-o întindea 
secretarul. Era un mesaj telegrafic de la Titi Stavridis, 
care-l informa că azi, numai un ceas după ce maiestatea 
sa a părăsit capitala, oraşul a început să fie teatrul 
unor demonstraţii antisemite dc o violență încă necu- 
noscută pînă acum. Magazine devastate, studenţi evrei 
maltrataţi, trecători, fără a fi măcar legitimaţi spre a 
se vedea dacă sînt evrei, bătuţi fără alegere. Așa s-a 
putut întîmpla că pe bulevardul Elisabeta un cetăţean 
american să fie trîntit la pămînt, călcat în picioare și 
lovit cu ciomegele. Panica este mare. Școlile sînt închise. 
Berăriile închise. Cafenelele închise. Studenţii operează 
în voie. 

Ferdinand, amărit, întinse reginei hîrtia. 

— Citeşte ! 

Maria citi, dar pare-se că, prea antrenată în munca 
ei care o ţinea mereu înclinată peste măsuţă, nu dădu 
mesajului nici o importanță deosebită. 

— M-da ! zise ea, şi-i dădu hîrtia înapoi. 

— Ai văzut? întrebă Ferdinand, cu o uşoară iritaţie 
în glas. Zice că o să mă ajute dc departe, ca să-mi uşureze 
sarcina — şi uite cum mă ajută. Ce spui? 

— Știu eu? murmură regina și, însuflețită deodată, 
începu să înnegrească hiîrtia cu slova ei mare şi neagră. 

Găsise, în sfîrșit, figura de stil pe care o căuta de 
cîteva ceasuri și era fericită. 

Itinerariul prevedea o oprire în Alsacia. La Mulhouse, 
perechea regală cobori, ca să presare flori pe mormintele 
soldaţilor romîni morţi în captivitate la nemți și îngro- 
paţi în cimitirul Val du Pâtre. Regina se achită cu 
graţie de această delicată sarcină de a-și arăta durerea 
ei de mamă a răniților, cum i se spunea de către ofițerii 
francezi, la Coţofeneşti. Regele însă, probabil neobişnuit 
cu solul francez, se împiedică, deși drumul era perfect 
neted și era cît pe ce să cadă, dacă echilibrul nu i-ar fi 
fost repede restabilit, cu respect, de către comandantul 
garnizoanei franceze, care-l apucă tocmai la vreme de 
braţ. 

— Sînt eroii noştri ! oftă regele, uitîndu-se îngrijorat 
la regină, ca să vadă dacă n-o supără accentul. 

Dar regina privea, cu aceiaşi ochi de mamă a răni- 
ţilor, spre un ofițer blond, înalt, lat în umeri, care stătea 
ceva mai încolo. Regele, cu tot echilibrul lui aproxi- 
mativ, se ruşină. 

— Mario, nu te mai uita atita la băiatul ăsta ! şopti 
el reginei. Ride lumea de noi. 

Dar regina nu-și pierdu cumpătul: 

— Vai, exclamă ea, în gura mare. Ce mult seamănă 
domnul locotenent cu fiul nostru ! 

Toată suita se arătă încîntată de manierele demo- 
cratice ale reginei, în timp ce regele constată că ofiţerul 
seamănă mai mult cu Vasilescu, fost locotenent în 
garda regală, pe care-l mutase, ca să astupe gura celor 
de la curte, tocmai la Cluj. 

În trenul care trebuia să ducă perechea regală de la 
Mulhouse la Strassburg, pe Ferdinand îl aştepta un nou 
mesaj de la București. 

— Poftim ! exclamă el, mînios. Şi pe’ Cristofor !... 

Citeşte ! i i 

„Regina citi, dar probabil gîndul la sublocotenentul 
care semăna atît de bine cu fiul ei o împiedica să împărtă- 
gească la fel de intens sentimentele de revoltă ale 
augustului ei soţ. | 
__— Am citit! zise ea, destul de calm. Un incident 
neplăcut ! 

— Incident neplăcut? făcu Ferdinand, agitat. Să 
maltratezi un om în halul ăsta e un incident neplăcut? 
Şi unde şi-au găsit ei să-l bată! Exact peste drum de 
noi. La Fundaţie!... Și faţă de toată lumea politică 
şi financiară care era în sală ! Așa înţelege Ionel să ne 
ajute? 

Maria era foarte mirată: * 

— Ionel? De ce tocmai Ionel?! De ce n-ar fi ţără- 
niștii ? Doar cine are mai mare interes să ne compromită 
voiajul decît ţărăniștii ? 

Nevinovăţia cu care vorbea Maria atenuă pentru un 
moment indignarea și nedumerirea lui Ferdinand: 

_— Cum poţi să spui tocmai tu una ca asta, dragă? 
zise el reginei. Ţărăniştii să-l bată pe Kerbală al lor? 

Într-adevăr, ar fi fost de, neconceput. Destinul lui 
Kerbală părea indiscutabil legat de destinul lui Jugă- 
naru. Gel puţin aşa susțineau liberalii. În vară, Jugănaru 
şi-a pus de gînd să-și întindă partidul și în Ardeal şi 
să-şi caute aderenţi — unde? Printre muncitori. Și 
printre care muncitori? În primul rînd printre cei de la 
Reșița, cărora Jugănaru s-a apucat să le spună: 

— Nemulțumirea e generală. Peste tot lumea se 
împarte în două mari tabere: îmbuibaţii și nemulțumiți. 
Aceştia din urmă susțin cu banul, cu munca lor, pe cei 
dintii. Sînt cîteva sute de miliardari internaționali 
organizaţi în sindicate tari care stăpînesc norodul de 
pretutindeni. Celor nemulțumiți, însă, nu li se dă voie 
să se organizeze în sindicate, deoarece aceasta ar fi peri- 
culos pentru stat. Interesele muncitorilor din fabrici 
sînt identice cu ale muncitorilor pămîntului. De pildă 
interesele muncitorilor noştri din fabrici, ca şi de pe 
cîmpuri, nu sînt potrivnice statului, ci numai cîtorva 
capitalişti liberali, care se bucură cînd văd că aceste 

'două clase se învrăjbesc, luptînd una împotriva celei- 
lalte. 
— Aha ! au strigat liberalii. Jugănaru s-a descoperit 
bolşevic ! Nici nu se putea altfel, cînd îl are în spate 
pe Cristofor Kerbală ! 

Și au făcut atîta agitaţie pe la palat, încît într-o zi 
Jugănaru, speriat, a trebuit să se ducă la rege să se 
explice: 

— Sire, sîntem oameni serioşi, sire! Am vorbit 
muncitorilor de la Reșița exact așa cum vorbesc. și 
liberalii muncitorilor din ţara întreagă. Asta se cheamă 
că liberalii sînt bolșevici? Dar cum altfel să smulgem 
pe muncitori din mîinile conducătorilor lor muncitori, 
dăcă nu le vorbim pe aceeași limbă? Ce ar fi de preferat, 
sire? Să-i lăsăm pe muncitori în partidul comunist? 

Regele rise: 

— Ştiu, domnule. Jugănaru. Nimeni nu se îndoiește 
de patriotismul dumitale! Dar vezi că ai mers gi 
dumneata prea departe !... Și-apoi, spune-mi, te rog: 
e adevărat că 'discursul ăsta bolşevic a fost conceput 
de dumneata în colaborare cu'Kerbalà? 

Jugănaru pricepu unde bate regele şi-i spuse: 

— Minciuni, sire! Kerbalà n-are nici un amestec 
în conducerea partidului. Kerbala nu ne-a dat nici o 
lețcaie. 

— În orice caz — zise regele, nu prea convins — 
te sfătuiesc, domnule Jugănaru, să faci o rectificare. 
Țara nu trebuie să rămînă cu impresia că dumneata 
ești bolșevic şi vîndut finanţei internaţionale. ' 

Regele vorbea exact ca Viitorul, care-l acuza pe 
Cristofor că reprezintă interesele « finanţei internaţio- 
nale». J ugănaru se codi.' 

— Sire, mi-ar veni greu să dau imediat o dezminţire. 
Și-apoi, eu personal.. 

— Te priveşte, domnule Jugănaru, cine va face 
dezminţirea şi cînd ! În definitiv, e partidul dumitale. . 

Era atîta răceală în glasul regelui, încît Jugănaru 
îngheţă. Mctoda lui de a cuceri pe muncitori era definitiv 
compromisă. Nu-l lăsau liberalii — care și aici voiau 
monopolul: accentele cele mai democratice are voie să 
le scoată în ţara romînească numai familia Vizirilor. 

Jugănaru vedea că orice luptă pe terenul acesta 
era inutilă și-l însărcină pe Costăchescu, unul dintre 
prietenii săi politici mai apropiaţi, să declare în Parla- 
ment: 

— Între programul liberal și cel țărănist nu sînt 
decît deosebiri de procedură. Problema ordinii intere- 
sează deopotrivă toate partidele legaliste. În chestia 
dinastiei și în cea naţională nu există divergențe. Nece- 
sităţile vieţii constituţionale cer alternarea la guvern a 
partidelor care nu se deosebesc decît prin sistemă, nu 
şi prin fondul concepţiilor. 

Muică, entuziasmat, a alergat la Ionel să-i povestească 
și conchise: 

— 'Ţărănismul, astfel prezentat, nu mai constituie un 
motiv de îngrijorare. 

Ionel răspunse cu dispreţ: 

— Dar cînd a constituit vreodată ? 

Și a dat ordin ca Kerbală să fie din nou atacat — 
şi ca legăturile dintre Jugănaru și banca lui Cristofor 
să fie și mai mult exploatate în propaganda antițără- 
nească. Jugănaru s-a dus la Cristofor, s-a sfătuit cu el 
aproape două ore şi a doua zi a venit în Parlament 
să declare: l d 

— Fiindcă s-a vorbit de legăturile mele cu banca 
Kerbală, țin să declar că n-am nici o legătură cu această 
bancă. Desfid pe domnii de pe banca ministerială să 
facă acceași declaraţie. Desfid chiar pe domnul Vintilă 
Viziru să facă aci declaraţia că n-are domnia-sa nici o 
legătură cu banca Kerbală. 

Vintilă Viziru tăcea. Jugănaru, însă, devenea stă- 
ruitor: 

— Aştept declaraţia domnului Vintilă Viziru. 

Vintilă Viziru continua să tacă. 

— Vedeţi, strigă triumfător Jugănaru, că domnul 
Viziru nu, face declaraţia pe care i-o cer? 

Vintilă Viziru tăcu pînă la urmă, pentru că legăturile 
lui cu Kerbală erau prea cunoscute spre a le putea 
dezminţi — dar : nu trecu o săptămînă și atacurile 
împotriva băncii se dezlănţuiră iar. Acuzatul principal 
era Crai- Voievod, fruntaș al ardelenilor și aliat de seamă 
al lui Jugănaru: Crai-Voievod are legături cu banca 

Kerbală. Crai-Voievod veni în Parlament şi, cu faţa 
spre Ionel, care participa întîmplător la şedinţă, 
declară: 

— Da, am legături cu Cristofor Kerbală. Dar îl 
întreb pe domnul lonel Viziru, în casa cui am făcut 
cunoștință cu Kerbală? 

De astă dată, ccl care tăcea, nu mai fu Vintilă, ci Ionel. 

— Domnul Ionel Viziru tace! reluă Crai-Voievod. 
Voi spune eu în casa cui am făcut cunoştinţă pentru 
întîia oară cu Cristofor: în casa domnului Ionel Viziru ! 

Cinci minute de aplauze abia putură să satisfată 
entuziasmul opoziţiei. 

— Domnilor, continuă Crai-Voievod. Cine credeţi că 
mi l-a prezentat în casa domnului Ionel pe Cristofor 
Kerbală? Domnul Traian Săpunaru! Și să vedeţi în 
ce termeni: « Domnul Cristofor Kerbală, susținătorul 
cel mai aprig al propagandei în favorul Romîniei la 
conferinţa de pace, mare patriot romîn și bun amic 
al meu !» 

Ţărăniştii aplaudară de zor, dar nu se știa pentru 
cine? Pentru Crai-Voievod sau pentru Kerbală. 

Oricum, nu ţărăniștii au putut să-l bată pe Kerbala. 

— Atunci bolșevicii ! zise Maria. Probabil că bolșe- 
vicii ! Ei l-au bătut pe Kerbală ! Numai bolşevicii sînt 
în stare să bată pe un bancher. 

— Ooo, bolşevicii! Dar dacă au fost bolșevicii la 
mijloc de ce n-a intervenit poliția? Uite ce scrie Titi: 
« Poliţia parcă a intrat în pămînt. Studenţii au mers 
pînă la capăt, fără să fie supăraţi de nimeni. Nu s-au 
făcut arestări»... Poftim ! Atunci cum îţi vine să crezi 
că ar fi amestecați bolșevicii? 

Pe Maria, supărarea lui Ferdinand o plictisea. 

— Dar în definitiv — zise ea, puţin cam repezită — 
ce te interesează atita afacerea asta? S-a întîmplat — 
s-a întîmplat ! 

— Frumoasă întîmplare ! Un bancher ! Un financiar 
de importanţa lui Kerbală ! 

— Şi ce te incomodează pe tine că Kerbală a mîncat 
bătaie ! 

— Dar de ce nu înţelegi odată, Mario, că nu asta 
mă supără. Dacă bătaia pe care a mîncat-o ar fi o chestie 

a lui particulară, puţin mi-ar păsa. Dar mă gîndesc 

la oe o să spună ăştia de aici cînd vor afla! Dacă o să 

ne apucăm să-i batem și pe bancheri, ce încredere să 

mai aibă străinătatea în noi? 

© Bău un păhărel de coniac şi, trist, își încheie gîndul: 
— Așa înţelege Ionel să ne jap Schingiuind pe 

bancheri? 

La Strassburg, perechea regală se bucură de onoruri 
speciale. Regina fu îmbrăcată în epitoga de doctor 
onorific al universității — iar regele căpătă o medalie 
comemorativă. ' Lucrurile se petrecură fără nici un 
incident. Regele se ținea drept, era calm și. conversă 
cu profesorii aproape o oră — în timp ce Maria distribuia 
studenților cuvinte drăguțe. 

. În drum spre Paris, de cum se urni trenul din gară, 
regele primi un al treilea mesaj : depozitul de muniții 
de la Dudeşti-Cioplea a sărit în aer. Sute de morți și 
răniți — ambulanțele nu mai pot prididi. Oamenii sînt 
căraţi, claie peste grămadă, la morgă sau la spital, cu 
căruțele. Și Titi adăuga o notă în termeni discreţi: se 
vorbeşte de fraude de sute de milioane, în care ar fi 
amestecat prinţul Carol. 

Chestia asta cu armele, își zise Ferdinand, a devenit 
oarecum neplăcută. S-au comandat tot soiul de arme 
în străinătate, dar arme nu se prea văd! Nici măcar 
de ochii opoziţiei. Se cam exagerează. Cadourile sînt 
într-adevăr frumoase, dar trebuie în toate o limită. 
Numai că tocmai asta le lipseşte oamenilor noștri: 
simţul măsurii. Și opoziţia atita așteaptă: să. aibă de 
ce să se agaţe. « Arme ! ţipă opoziţia. Faceţi gălăgie că 
Uniunea Sovietică vrea să ne atace. Că primejdia unui 
război e iminentă. Că trebuie să ne înarmăm. Aţi mărit 
impozitele, aţi votat bugete de înarmare şi jupuiţi 
oamenii de vii pentru arme. Aţi făcut, comenzi! Dar 
armele? Unde sînt armele? Și unde-i proiectul acela 
de lege a organizării armatei, care trebuie să vină în 
discuţia Camerei?» La toate astea a. venit ministrul 
de război Măldărescu, ieri... da ! ieri... așa comunică 

Titi — şi a declarat cu mîna pe inimă că armata va fi 
gata, cînd va bate ceasul, să-și facă datoria cu cinste ! 
« Țara să n-aibă nici o grijă... Are trupe splendid echi- 
pate, care ard de nerăbdare să dea ochi cu inamicul !» 
Asta a fost ieri... şi azi, după douăzeci şi patru de ore, 
sare în aer cel mai mare depozit de muniții din ţară. 
Ca sub Iliescu-Turtucaia ! Totuşi, asta nu-i ajunge lui 
Ionel. Cel puţin să fi tăcut ! Dar nu ! Îndată după explo- 
zie, îl trimite pe Măldărescu la Cameră să ţină un 
discurs: 

— Domnilor deputaţi, deplingem cu toții pagubele 
de ieri, dar țara a trecut cu succes prin alte încercări 
mult mai grele. Nu uitaţi Mărăşeştii ! Fără arme, numai 
în cămașă, i-am bătut pe nemți! Poporul romîn nu 
piere, domnilor ! Să avem încredere în virtuțile neamului. 
Vom: avea tunuri, mitraliere, avioane, cît n-o să avem 
ce face cu ele. Maiestatea sa regele se află acum în străi- 
nătate să îngrijească de soarta țării. Dar, admiţind 
chiar că o să ne lipscască armele acestea, ei şi? Să ne 
lipsească ! Cu atît mai bine! Ne-a rămas baioncta și 
pumnul. Și o să arătăm lumii ce poate soldatul romîn ! 
Cu pumnul !... 

Şi-şi arătă pumnul. Majoritatea a aplaudat nebu- 
neşte, dar țărăniştii şi naționalii au început să urle: 
« Reşiţa ! Reşiţa !... Wickers!...» şi au şi început 
să răspîndească tot felul de zvonuri pe socoteala 
prinţului ! 

— Asta ne mai lipsea ! zise regele Mariei, întinzîndu-i 
mesajul lui Titi. 

Maria citi în fugă și puse, calm, hirtia pe măsuţă: 

— Nu ştiu ce te tot necăjești așa! Doar e clar ce 
spune Titi: se anchetează ! Cineva trebuie să fie vinovat 
în explozia asta ! Să vedem mai întîi rezultatul anchetei... 

— Da ! Dar tocmai acum cînd sîntem în străinătate 
să sară depozitul de muniții în aer? 

Maria îşi examină în oglinjioară un rid abia vizibil, 
dar destul de îngrijorător, care se ivise, fără îndoială, 
din pricina oboselei drumului, în colțul ochiului drept — 
şi, nervoasă, îi răspunse: 

— Ei şi? Te temi cumva că n-o să găsești destule 
muniții în Anglia? 


10 — a. 1203 289 


* 


La Paris, regele, în pofida suferințelor sale intestinale, 
făcu față cu cinste tuturor recepțiilor, vizitelor şi 
banchetelor. Emoţionantă a fost, mai cu seamă, primirea- 
de la municipiu, unde familia regală fu întîmpinată de 
către reprezentanți de seamă ai lumii politice și finan- 
ciare. Președintele municipiului luă cuvîntul și spuse: 

— În maiestatea voastră salutăm cea mai înaltă 
incarnaţiune a unui popor cu care sîntem uniţi prin 
strinse afinități de singe și de suflet şi pe care l-am 
socotit dintotdeauna ca santinelă înaintată în Orient a 
civilizației noastre latine ! 

La care, Ferdinand îşi citi, cu demnitate, discursul 
scris cu îngrijire de către ministrul de externe: 

— Am fost totdeauna santinela înaintată a civili- 
zaţiei noastre latine, dar păstrăm Parisului o recu- 
noştinţă cu totul particulară, pentru că ştim cc influență 
profundă a exercitat capitala Franţei asupra dezvol- 
tării intelectuale și politice a Romîniei ! 

La masă, regele primi un nou mesaj de la Titi: ca 
urmare a tulburărilor din ţară şi a maltratării domnului 
Kerbală, guvernul a hotărît să vină cu legi speciale 
« pentru apărarea ordinii» — și a dat un comunicat prin 
care arată că este hotărit să desființeze toate organiza- 
ţiile « extremiste» — « fic ele de dreapta, fie cle dc stinga». 

Satisfăcut, regele şopti Mariei: 

— Citește !... Jonel a început să ne ajute! 

Seara, la recepţia de la Eliseu, președintele republicii 
franceze ridică paharul de șampanie și spuse: 

— Republica franceză este bucuroasă și mîndră să 
primească pe suveranii Romîniei. Ea se bucură să salute 
în maiestatea voastră şi în maiestatea sa regina pe 
auguștii reprezentanţi ai unei țări de carc o uneşte 
sentimentul atit de viu al luptei eroice care a consacrat 
triumful dreptului și al libertăților naționale. Franţa, 
ca şi Rominia, este profund ataşată păcii! Şi una şi 
alta știu că această pace nu poate fi păstrată decit prin 
respectarea leală a tratatelor care au organizat Europa 
după victoria aliaţilor. 


Ferdinand răspunse după hirtie: 

— Ca și Franţa, Rominia urmăreşte politica de pace, 
bazată pe aplicarea reală a tratatelor existente și a 
acordurilor pur defensive, prevăzute prin pactul Socie- 
tății Naţiunilor și pe care l-am încheiat cu naţiunile 
amice, tocmai în scopuri de pace. 

La culcare, regele primi un al cincilea mesaj: ancheta 
în jurul exploziei de la Dudeşti-Cioplea s-a terminat. 
Depozitul a fost aruncat în aer de bolşevici. De nişte 
agenţi ai dușmanului. De niște muncitori răzvrătiți. Au 
fost arestaţi cîțiva soldaţi și toți muncitorii care au 
scăpat cu viață din explozie. 

— În sfirşit, zise Ferdinand, care-şi căuta cu nerăb- 
dare păhărelul, Ionel ne ajută în sarcina noastră. 

— Ai văzut? făcu Maria. Dar tu, totdeauna bănuitor ! 

Ferdinand oftă: 

— Crampele, Mario, crampele sînt de vină ! 

A doua zi, suveranii fură conduși la mormîntul 
eroului necunoscut. Regina presără flori şi regele depuse 
medalia « Virtutea militară». 

După ce solemnitatea se isprăvi, regele zări în suită 
un domn gras, chel, cu jobenul în mînă, vorbind foarte 
agitat cu Vintilă. Regele se folosi de un moment cînd 
se afla lingă regină, ca s-o întrebe în şoaptă: 

— Cine-i individul ăsta... că se ţine de noi peste 
tot, ca o umbră! 

Regina zimbi: 

— A! Nu-l cunoști?... Mi-a fost recomandat de 
Vintilă. E reprezentantul fabricii Krupp ! Ne oferă tunuri. 

Întreaga ființă a regelui se simți răscolită. În ulti- 
mii ani se obişnuise cu ideea că Germania este defi- 
nitiv îngenuncheată şi uitase aproape cu totul că este 
german, deși de la încheierea păcii a văzut în ţară ne- 
numărați germani. Dar germanii aceia erau simpli 
agenţi de afaceri care veneau în ţară să plaseze stofe, 
chimicale, obiecte casnice și alte asemenea mărfuri 
utile, dar banale şi nevinovate. Cuviincioşi, corecți, 
discreţi, cei mai mulți dintre aceşti trimişi ai Germaniei 
erau doctori în drept, în litere, în filozofie, pe care sfir- 
şitul nefericit al războiului îi zvirlise din domeniul 

preocupărilor lor intectuale în comerţ, în industrie, în 
finanţe, adică în profesii cu totul străine pregătirii 
lor, dar pe care le practicau din primul moment cu o 
competenţă explicabilă, desigur, numai prin « superio- 
ritatea lor de rasă». Totuşi, oamenii aceştia, prin însuşi 
caracterul funcţiei lor sociale, erau atît de lipsiţi de 
personalitate, încît nici unul din ei n-a putut trezi în el 
amintirea originii lui germane. Și a trebuit să vină acest 
om, cu chelie, cu joben, cu burtă, unul dintr-un milion, 
sau două, sau trei milioane de grăsani cu chelie şi cu 
joben din câţi se găsesc pe fața pămîntului, pentru ca 
Ferdinand să se simtă deodată încălzit de un entuziasm 
juvenil — ca pe vremea cînd era elev de școală militară 
— la gîndul că este german, că Germania trăieşte şi că 
această Germanie este, cu toată neşansa ei în război, 
aceeaşi Germanie aprigă, perseverentă, înzestrată cu 
daruri speciale de a se infiltra unde nici nu te gîndeşti, 
hotărită să fabrice tunuri, să folosească tunuri împotriva 
oricui şi să vîndă tunuri oricui — pînă şi adversarului 
de ieri şi de mîine — și unde? Chiar la mormîntul 
eroului necunoscut ! 

"Cu limba uscată, cu pleoapele arse de arşiţa unei 
emoţii vii, ascuţite, Ferdinand se opri brusc să prindă 
o melodie ce se dezlănţuise ca dintr-o muzicuţă meca- 
nică în adincul sufletului lui şi se înălța dulce, caldă, 
cum e murmurul dulce de leagăn al mamei: 


« Deutschland, Deutschland über alles 
Uber alles in der Welt!...» 


„_— Vreau să-l cunosc neapărat! zise el, roşu pînă 
în vîrful urechilor, cu o hotărire care o făcu pe regină 
să zîmbească. 

Peste o oră, domnul Hans Müller, reprezentantul 
fabricii Krupp, era introdus, cu toate precauţiile cuve- 
nite, la rege. Încîntarea fu reciprocă. Hans Miller se 
recomandă doctor în litere, în ştiinţe economice şi 
sociale, în drept, în filozofie, în matematică și în ştiin- 
țele orientale. 

— Cum merg afacerile, domnule Miiller? 

— Excelent, sire! 

— Și cu francezii? 

— Clienţi serioşi, sire ! 

— Cînd vei fi în Orient, poftim şi pe la noi, dom- 
nule Müller! ` 

— Cu plăcere, sire! În principiu, m-am şi înțeles 
cu domnul Viziru. 

După plecarea lui Miller, regele primi al şaselea 
mesaj: guvernul romîn a rupt tratativele pe care le 
ducea la Viena cu guvernul sovietic pentru reluarea 
unor relații normale între aceste două ţări. 

— Auzi, Mario, zise regele, Ionel a întrerupt 
discuţiile cu sovieticii... Delegații s-au şi întors în 
ţară ! i 

— Splendid! Nu trebuie să ducem cu bolşevicii 
nici un fel de tratative... Ionel știe ce face. E tocmai 
momentul oportun! Asta o să ne folosească acum! 

— Crezi că o să ne folosească? 

— Enorm ! Poţi să-l feliciți pe Ionel din parte-mi! 

— Asta o şi fac!... Acum abia înţeleg ce a crezut 
el cînd spunea că o să ne ajute de departe! 

Din Franţa, regele şi regina trecură în Elvetia. 
La Basel, la banchetul organizat în cinstea oaspeților, 
preşedintele confederației şvițeriene declară, cu paharul 
de șampanie în: mînă: 

— Salutăm fn maiestățile voastre pe suveranii 
frumosului şi bogatului pămînt romînesc, cu lanurile 
lui aurite de porumb şi de grîu şi cu falnicii munţi ai 
Carpaților, unde pădurile alternează cu păşunile. 

Regele răspunse, cu ochii pe hîrtie: 

— Tradițiile voastre democratice, munca fecundă 
a poporului vostru, dragostea voastră pentru pace, 
corespund întru totul scopului pe care-l urmăreşte şi 
Romiînia ! 

La ieşire, Ferdinand remarcă pe un domn înalt, 
uscat, rigid, în haine negre şi joben, care nu se dezlipea 
o clipă de Vintilă. 

— Cine e ăsta? întrebă regele pe regina, care părea 
foarte iniţiată. 

— E reprezentantul fabricii Armstrong! Ne oferă 
tunuri engleze, în condiții excelente. 

Secretarul îi aduse lui Ferdinand un al șaptelea me- 
saj din ţară: studenţii clausişti continuă devastările. 
Un student, Vernescu, ar fi dat poliţiei informaţii despre 
un complot pus la cale de un grup de studenţi în frunte 
cu Aureliu Cziucziewicz și Brebu, pentru asasinarea 
unor oameni politici romîni și a unor bancheri evrei. 
Studenţii au fost arestaţi. Brebu, închis, ca să se răz- 
bune, a izbutit să momească la el în închisoare pe 
Vernescu, denunţătorul, şi a tras în el opt gloanţe. Pe 
de altă parte s-a aflat că agenţii comuniști, sub pretextul 
tratativelor din Viena, fac propagandă bolşevică în 
țară, iar în Parlament toţi conducătorii politici s-au 
declarat de acord cu privire la ruperea tratativelor de 
la Viena. 

Suveranii ieşiră să se plimbe pe jos, pe străzile ve- 
chiului Basel, şi se opriră pe puntea de peste Rin, unde 
prezenţa lor putea fi remarcată de lume — dar nimeni 
nu-i cunoaștea şi nu-i saluta. Regina se simţi jignită. 

— Aceşti şviţerieni, zise ea lui Ferdinand, apă- 
sînd-cu o anumită nuanță pe cuvint, cam exagerează 
cu democraţia ! 

Peste un sfert de ceas, regina se instală la fereastra 
hotelului și începu să facă semne amicale cu mîna trecă- 
torilor şi să le zîmbească. În cîteva minute, se făcu 
populară: luinea se îngrămădi în stradă să privească 
şi să admire pe această regină exotică, încă destul de 
frumoasă, care cheamă lumea de la fereastra unui 
hotel. 

Spre seară, sosi regelui un al optulea mesaj: măsu- 
rile excepţionale pe care Trişcă le anunţase în Parla- 
ment, în urma tulburărilor, au început a fi aplicate. 
S-au percheziționat locuinţele tuturor muncitorilor bă- 
nuiți comuniști. Se fac arestări masive în rîndurile con- 
ducătorilor muncitorimii. Socialismul, ziarul partidului 
comunist, a fost suprimat pentru atitudinea lui anti- 
patriotică. 

— Bravo, Ionele!... Îţi mulțumesc! 

Nu era deşartă bucuria lui Ferdinand. În primele 
zile Vintilă se plingea regelui că bancherii nu-i prea 

acordă o atenţie Heosebită. În ultimele două-trei zile, 
însă, Vintilă părea tot mai satisfăcut: 

— Se sperăm, maiestate, că voiajul dumneavoastră 
va reface creditul nostru în Europa. 

Ferdinand începea să spere şi el, pentru că Ionel îl 
ajuta efectiv. 


* 


Cînd îi veni rîndul în adunarea sindicatului tipogra- 
filor din Bucureşti, Crişan sc ridică și spuse: 

— Viziru l-a trimis pe rege în străinătate să încheie 
alianţe şi să facă împrumuturi. Ei ne vorbesc de îm- 
prumuturile acestea, ca și cum bancherii străini nu- 
mai asta viscază: să-şi verse sacii lor de aur peste capetele 
noastre și noi să n-avem altă treabă decit să stăm și 
să adunăm banii depe jos... Dar să ne-o scoatem din 
cap: străinătatea dă țării împrumuturi nu în bani, ci 
în arme! În tunuri, în tancuri, în avioane! Astea 
sînt împrumuturile care ni se dau — pentru că asta-i 
interesează pe cei din Apus, ca și pe conducătorii 
noştri: războiul ! Pregătesc războiul împotriva Uniunii 
Sovietice, pe care ne pun să-l plătim noi, munci- 
torii, cu banii și cu sîngele nostru! Vor războiul! Și 
măsurile lor excepţionale tot în vederea acestui război 
sînt luate. Cine este împotriva războiului şi pentru 
pace: cu Uniunea Sovietică trebuie înlăturat ! De asta 
astăzi schingiuicsc pe atiția dintre noi: pentru că noi 
vrem pace cu Uniunea Sovietică. De asta au suprimat 
ziarul nostru Socialismul: pentru că a arătat că îndă- 
rătul ruperii tratativelor de pace de la Vicna cu reprezen- 
tanţii sovietici se ascund intenţiile agresive ale guver- 
nanților noştri ! Războiul antisovictic — acesta este scopul 
final al dezlănțuirii lor fasciste. Statul oligarhic al vizi- 
rilor și subvizirilor nu găseşte bani nici pentru şcoli, 
nici pentru asigurările sociale, nici pentru spitale, nici 
pentru, căile ferate; dar pentru bandele lor fasciste, 
care terorizează ţara, ca să dea guvernului un pretext 
să aplice măsuri excepţionale împotriva noastră, a munci- 
torimii, se găsesc bani cu duiumul. Ei ne vorbesc despre 
împrumuturile care în curînd or să ne fcricească pe toţi, 

dar un lucru să știți: nu intră în țară o pară, decît cu 
condiţia ca guvernul să lovească în comuniști şi să întă- 
rească mișcarea fascistă. Fascismul este cîinele de pază 
al boierilor. Și în gura acestui cîine de pază vor să ne 
arunce pe noi: în gura fascismului. 

Cu o izbitură asurzitoare de bocanc, uşa fu dată în 
lături şi o droaie dc jandarmi, în frunte cu Belciug, 
se năpusti în odaie: 

— Nu mişcă nimeni!. 

În dubă, Crişan nu-și putu da seama lîngă cine stă. 
Simţi însă un cot care-l împinge și auzi un glas care-l 
întrebă în şoaptă: 

— Nu ştii ce s-a făcut cu nenea Crişan ? 

— Andrei, tu ești? îi răspunse Crişan. 

Andrei îl strînse febril de braț pe Crişan, fericit că-l 
regăseşte teafăr: 

— Să trăieşti, nene Crişane ! Urit au mai dat în 
noi ! Au bătut şi femeile de le-au smintit. 

— Dar tu ai păţit ceva, Andrei? 

— Nimic ! A dat unul cu piciorul în mine. « Mă, eşti 
romîn?» Și i-am răspuns: « Romin, da’ calic!»... Şi 
m-a lovit. Nu-i plăcea, pesemne, răspunsul. Dar pe 
dumneata? Ă 

— O, nu-i mare lucru! zise Crişan, care scuipase 
sînge cînd l-au urcat în dubă, fiindcă fusese izbit cu 
bocancul în burtă. Abia m-au atins. 

Şi apucîndu-l pe Andrei de mînă: 

— Da’ nu-i aşa, Andrei? Le-o plătim noi ! 

— Oho! făcu Andrei, cu însufleţire. Şi încă cum! 
Cu vîrf și îndesat! 


[i 

La Liga Naţiunilor, sir Eric Drumond, secretarul 
general al acestei întreprinderi anglo-franceze, îl primi 
pe Ferdinand cu cuvinte de bun venit: 

— Sînt convins că această vizită va servi să creeze 
în Romînia un sprijin şi mai mare pentru Ligă şi nu 
va putea decît să întărească legăturile dintre romiîni 
şi această mare organizație internaţională, menită să 
îndrumeze popoarele către o colaborare paşnică. 


296 


Regele citi: 

— Poporul romîn, care doreşte pacea spre a se putea 
consolida şi care nu urmărește nici un scop agresiv, 
este cu deosebire ataşat operei de pace, de solidaritate 
şi de concordie, care formează obiectul Societăţii Na- 
ţiunilor. 

La hotel îl aștepta pe Ferdinand al nouălea mesaj: 
Ionel n-a dat voie muncitorimii să demonstreze de 1 Mai. 
S-a făcut excepţie numai cu social-democraţii şi cu 
sindicatele naţionale. Congresul comunist a fost interzis. 
Comemorarea morții lui Lenin continuă a fi interzisă 
şi ea. Numărul muncitorilor arestaţi crește, 

— Ionel ne ajută, Mario! se bucură enorm, regele. 
Ai auzit ce a zis Vintilă: oamenii se arată aici de o ama- 
bilitate neașteptată. Nici o limită pentru comenzile de 
arme, dacă dăm garanţii !... Acuma a interzis şi mani- 
festările de 1 Mai!. 

— Şi Mussolini le-a interzis ! făcu Maria, cu ochii 
pe fereastră. Şi Primo de Rivera... şi Tzankoff... 
Toată lumea. Și tocmai noi, care sîntem în punctul cel 
mai primejduit din Europa, să îngăduim acest dezmăț 
bolşevic? 

Ceva mai tîrziu sosi și Muică, ministrul de externe, 
cu rezultatul alegerilor din Germania. 

— Faţă de alegerile precedente, social- -democrații 
pierd optzeci şi şase de locuri, în timp ce comuniștii 
cîştigă patruzeci şi trei şi naționaliștii — cincizeci şi unu. 
În Germania lucrurile încep să se lămurească. Lupta 
mare începe să se dea între comunişti şi naționaliști. 
Ca pretutindeni. 

— Ca pretutindeni? zise regina, care părea foarte 
uimită. La noi mai e ceva de lămurit? 

La Jilava, deţinuţii aflară în ziua aceea că Ministerul 
de Război a dat ordin comandamentelor « să suprave- 
gheze de aproape pe acei care s-au abătut de la religia 
creştină ». 

— Pe cine o fi crezînd, nene Crişan? întrebă 


Andrei. 

Dar cheia scrîşni în broască şi gardianul îşi băgă 
nasul pe ușă: i 

— Crişan... Andrei... Marin... să poftească la 
cancelarie ! 

În cancelarie îi aştepta, alături de comandantul 
închisorii, comisarul regal Păsculescu, gras, mărunt, cu 
faţa perfect rasă și lucioasă. 

— A, uite-l pe dumnealui ! îl luă în primire comisarul 
regal pe Crişan. Dumneata ești capul tuturor răutăţilor. 
Ne bombardezi cu cereri să te interogăm și-i mai 
instigi şi pe alţii. Să ştii că ţi-o spun pentru ultima 
oară: .dacă nu-ţi bagi mințţile-n cap, aici îţi putrezesc 
oasele ! 

— Domnule comisar regal, răspunse Crişan, dar nu 
este legal să ne ţineţi aici fără să ne interogaţi... 

— Legal? răcni comisarul, congestionat. Dumnezeul 
gi paştele mă-ti de bolșevic ! Legal !... Cică nu-i legal !... 
O să mă-nveţi pe mine ce este legal şi ce nu?... Auzi, 
domnule, un vagabond, un tirîic-briu, un coate-goale 
să mă înveţe pe mine, comisar regal, ce este legal și ce 
nu! Mă! Tu trăieşti pe lumea ailaltă, mă... mă, c-acug 
te înghit, mă, anafora mă-ti de nespălat! 

Crişan îl lăsă pe comisar să urle pînă ce obosi şi-i 
răspunse: 

— Domnule comisar, constituția zice... 

Acuma ochii comisarului nici nu se mai vedeau, 
pentru că tot obrazul lui era numai gură — o gură 
uriașă prin care înjurăturile năvăleau ca dintr-o 
cișmea: 

— Constituţiaaa ? Ce-ai spus, mă ? Constituţia ? Tu-mi 
vorbeşti mie de constituţie, mă? Ştii tu ce-i aia consti- 
tuţie, mă?... Îndrăzneşti să spurci constituția, mă, 
lumînarea mă-ti de neţesălat ! 

Şi se întoarse către maior: 

— Domnule comandant, indivizii ăştia s-au abătut 
de la religia creştină... Te rog să le faci îndată proces- 
verbal de dare în judecată... Hristosul mamei lor de 
bolşevici !... Să le mai treacă pofta de interogatorii... 
Auzi, domnule !... Interogatorii! In-te-ro-ga-to-rii !... 
Biserica mamei lor de tilbari ! 

La Geneva, regele şi regina vizitară Biroul Interna- 
ţional al Muncii. Aci fură întîmpinaţi de vechiul lor 
prieten « unchiul Albert» — Albert Thomas, care le-a 
lăsat atitea amintiri frumoase, la Iaşi, în timpul răz- 
boiului. Revederea fu atît de mişcătoare, încît depăşi 
limitele permise de demnitatea publică regală. 

— Sire 1... Maiestate !... 

— Albert! | 

Totuşi, Albert păru îngrijorat. 

— Sire ! zise el discret regelui, după ce prima efuziune 
se temperă puţin. Presa de stînga face scandal mare cu 
cele ce se întîmplă în Romiînia. Muncitorii sînt arestaţi, 
bătuţi, împuşcaţi. Așa spine presa de stînga, sire’! Ce 
este adevărat în toate astea?... Și ce este adevărat din 
tot ce se spune în broşura asta care a fost tradusă în 
toate limbile și a fost strecurată aici nu ştim de cine? 

Regele luă broşura şi citi în fugă: 

E E Aşezat la birou, cu biciul în văzul celui arestat, 
îl întreba mai mult ţipînd decît vorbind: Dacă face 
parte din vreun sindicat; dacă a fost membru al Tine- 
retului Socialist; dacă a luat parte la vreo excursie a 
Tineretului Socialist ; dacă cunoaşte pe cutare; dacă a 
făcut parte din organizaţia sportivă ,, Prietenii naturii“: ? 
şi altele, toate însoţite de bătăi sau ameninţări ca: 
„Vezi masa aia, mă? O să te fac s-o iei în braţe!“ (E 
vorba de sistemul Siguranţei de a-l lega pe arestat de 
masă pentru a-l bate mai bine.)» 

«... Brigada care se ocupă cu comunismul în primul 
rînd este brigada a 3-a, al cărei şef este Bonciulescu.» 

« Schingiuirile s-au întîmplat de obicei ori în camera 
şefilor de serviciu, ori în camera a 9-a sau în beci.» 

« ... Neputînd răspunde la întrebările ce mi-au fost 
puse de subinspectorul Bonciulescu, el a dat ordin 
comisarului Georgescu să-mi facă cunoscut ,,Codul 
penal“, adică să mă bată cu cauciucul». 

«... În ziua de 11 decembrie 1924 am fost arestat 
la Bucureşti şi dus la Siguranţa Generală. Imediat după 
intrarea în cabinetul inspectorului de siguranță Bonciu- 
lescu, a început bătaia; am fost bătut de Bonciulescu, 

singur, timp de 6 ore, şi cînd îmi curgea sînge din nas 
şi din gură mă trimitea să mă spăl ca să mă întorc iar 
la bătaie.» 

«... În aceeași noapte am fost bătut de la ora 9 
pînă la 4 dimineaţa de comisarul Gheorghiescu, de agenţi 
şi de însuși inspectorul Vladimirescu; de faţă au fost 
şi: inspectorul Cristescu, vice-consulul Romîniei la 
Viena, Rădoi şi Dr. Demetrescu. Am fost bătut cu 
rînca de cauciuc, încît am leșinat de cîteva ori. Mi-a 
rupt părul, m-a bătut cu picioarele peste cap și pe piept. 
În ziua de 12 am fost bătut de comisarul Gheorghiescu 
o oră cu cauciucul peste obraz şi peste palme.» 

«... După ce a obosit, inspectorul Vladimirescu 
mi-a spus să-mi dezbrac haina, m-a aşezat pe scaun şi 
a început să-mi ia interogatoriul. Fiecare întrebare era 
însoţită de o lovitură cu o rîncă de cauciuc peste faţă 
şi peste piept. Sfirşind cu întrebările, a început să mă 
bată cu rînca la palmă și m-a trîntit apoi jos. Însuși 
inspectorul Vladimirescu m-a bătut cu rînca pe spate, 
aşa încît tot corpul mi se acoperise cu vînătăi. Maltra- 
tările acestea au durat cu schimbul pînă la 4 dimineaţa, 
fără altă întrerupere decît ora mesei». 

«... În seara aceea, cînd am fost dus în pivniţă, un 
plutonier de jandarmi a venit jos şi, cu ajutorul unui 
jandarm, fără nici un motiv, ne-a bătut pe toţi arestaţii 
în mod groaznic. Între bătuţi era şi un copil de 9—10 
ani, care era închis cu tatăl și cu mama sa...» 

Regele citea, îşi mușca nervos trabucul şi mormăia 
într-una: 

— Da, da, da! Am înţeles! 

Apoi, dezgustat, îi înapoie lui Thomas broşura: 

— Născociri bolşevice! Şi ce s-a făcut cu exem- 
plarele care s-au răspîndit aici? 

— Noroc că am prins de veste şi le-am confiscat 
numaidecit ! 

— Mulţumesc, domnule Thomas ! Eşti un adevărat 
prieten al țării! 

— Totuşi, sire, cred că ceva trebuie făcut ! 

Regina interveni: 

— Vei face o declaraţie, Nando! 

Şi-i zîmbi lui Thomas, 

În faţa întregului personal al Ligii Naţiunilor, Albert 
Thomas îl salută pe rege: 

— Prezenţa maiestăţii voastre ne dă tuturor speranţa 
că în ţara sa el va grăbi întronarea acestui regim de 
muncă dreaptă şi umană pe care avem misiunea să-l 
întronăm în lume. ? 

Regele îşi citi, în chip foarte conştiincios, răspunsul: 

— Prezenţa noastră aici este o dovadă a adeziunii 
cordiale şi a participării eficace pe care Rominia înţelege 
s-o dea organizării internaţionale a muncii. De altfel, 
nu poate fi ideal mai mare 'deciît acela de a asigura 
dreptul muncii. 

Cum ajunse la hotel îl întrebă pe Vintilă: 

— Spune-mi, te rog, se simte pe aici vreo indis- 
poziţie faţă de noi? 

— Dimpotrivă ! zise Vintilă, a cărui faţă radioasă, 
de altfel, atesta adevărul spuselor lui. Dimpotrivă... 

La hotel, găsi noi veşti din ţară. A început procesul 
studenţilor complotişti. Procesul e în curs. Pe străzi, 
manifestaţiile continuă. În Parlament, Ionel a declarat 
că va face ordine. Guvernul a dat un comunicat în care 
a anunţat că va lua măsuri energice pentru a suprima 
orice mişcări menite să tulbure ordinea, fie că vin de 
la mișcarea de dreapta, fie că vin de la cea de stinga. 
În cursul nopţii trecute, Siguranţa a făcut arestări în 
rîndurile conducătorilor Partidului Comunist şi ale mun- 
citorilor simpatizanți. 

— Bravo, Ionel! mormăi regele, vesel, în barbişon, 
sorbindu-şi coniacul. Mulțumită abilității tale, călătoria 
noastră este un adevărat marş triumfal. 


+ 


Dintr-un ziar, pe care cineva a reuşit să i-l strecoare 
dimineaţa, Trifănescu, închis și el cu prilejul zilei de 
1 Mai, află o ştire pe care o împărtăşi îndată tovarăşilor 
din încăpere. 

— Ascultaţi ce scrie în gazetă: « Teatrul Naţional 
montează o piesă în trei acte intitulată Cînd vine vifo- 
rul, al cărei autor este domnul Trișcă, subsecretar la 
interne». 

Puse gazeta deoparte şi se adresă celorlalți deținuți: 

— Şi ne mai plingem de ei, cînd ei n-au decit o sin- 
gură grijă: literatura. Nu mai vorbesc de regina Elisa- 
beta, care făcea poezii. Dar regina Maria, care duce cu 
Ionel ţara de nas, scrie poveşti şi amintiri. Caţă, șeful 
huliganilor, scrie poezii încă din frageda lui copilărie. 
Traian Săpunaru, care se laudă că va veni în curînd 
ministru de interne, ca să extermine pe toţi comuniștii, 
scrie poezii. Ministrul de interne, domnul Artur Mărgu- 
leanu, scrie piese. Șeful Siguranţei Generale, domnul 
Remus Vilceanu, scrie piese. Cine mai lipsea ca să fie 
colecția complectă de poeţi şi dramaturgi ai fasciei 
romîne? Domnul subsecretar de la interne, Trişcă. Și 
uite că şi Trişcă scrie!... Unde te învirți, nu dai de 
unul din ăia care ne schingiuiesc şi ne omoară, să nu 
fie poet, dramaturg, nuvelist. Și cînd îi vezi cît de mult 
le place scrisul lor, îți vine să crezi că ei nu ne pun ouă 
răscoapte la subsuori și nici nu ne smulg unghiile 
cu cleştele, din răutate, ci numai ca să se poată 
inspira pentru operele lor literare. Se poate ceva mai 
frumos? 


+ 


La Bruxelles, în Belgia, regele, ducii şi prinții, cu 
toată mica indispoziţie a bancherilor flamando-valoni, 
care ţinură să fie totuşi de faţă şi ei, făcură lui Ferdi- 
nand şi Mariei o caldă primire. 

La toast, regele Belgiei spuse: 

— Idealurile noastre sînt comune. Belgia vrea să-şi 
reconstruiască ţara, în cel mai pacific spirit posibil. 

Ferdinand replică: 

— Romiînia a fost pentru pace şi înţelege să rămînă 
o ţară pacifică. 

La ieşire, Vintilă fu luat pe sus de către o întreagă 
legiune de jobene, chiar sub ochii regelui, și nu mai fu 
văzut pînă deseară. La culcare, regele primi al unspre- 
zecelea mesaj. Verdictul în chestia complotului studen- 
ţilor s-a dat: toţi studenţii arestaţi cu ocazia demon- 
straţiilor şi toţi complotiştii au fost achitaţi. De ase- 
menea, a fost achitat şi cel care a tras în Vernescu. 

Ferdinand era cu atît mai mulțumit, cu cît înainte 
cu un ceas aflase despre cele ce se petreceau în Germania: 
profesorul Quidde a fost arestat la München de către 
autorităţile social democrate, sub acuzaţia că ar fi comis 
un act de înaltă trădare, pentru că a publicat î în revista 
Welt am Montag un articol asupra înarmărilor secrete 
ale Reichului. Da tot la Miinchen, aceleaşi autorităţi 
au achitat pe generalul Ludendorff care, împreună cu 
Hitler, a încercat, printr un puci organizat cu trupele 
de asalt, să răstoarne guvernul social-democrat şi să 
pună mîna pe putere. 

— Acu ce spui? îl întrebă mustrătoare regina, care 
între timp citise şi ea mesajul, pe rege. Ionel ne ajută 
sau nu? 

La Londra, Ferdinand şi Maria se bucurară de o 
primire excepţională. Toată aristocrația britanică se 
sili să dea suveranilor impresia — justă — că se află 
acasă la ei. La prînzul de gală dat de către perechea 
regală engleză la palatul Buckingham, regele George 
al V-lea ridică paharul şi spuse: 

— Ne bucurăm că cele şaptesprezece milioane de 
"suflete care trăiesc acum sub sceptrul dumneavoastră 
au ieşit din frămîntarea anilor din urmă ca un popor 
liber şi unit în noua sa țară mărită. 

Ferdinand își recită răspunsul: 

— Pot asigura pe maiestatea voastră că nici o ţară 
nu: ține mai mult la politica păcii şi a solidarităţii inter- 
naţionale decit Romiînia. Oriunde va fi loc pentru acti- 
vitatea noastră, ea se va manifesta pentru consolidarea 
păcii. 

După masă, Maria avu tot răgazul să stea de vorbă 
cu sir Basil Zaharoff. $ 

—Ce se aude cu ginerele meu, dragă Basil? 

Erau foarte intimi și regina-i spunea pe nume încă 
din toamna trecută, cînd ea-l primise la curte cu toate 
onorurile. Pe regină o legau de acest om nenumărate 
interese comune — plus unul cu totul particular: gine- 
rele, regele George al Greciei, soțul fii-si, Lisbeth. Situa- 

ţia lui George era foarte tulbure, cum era tulbure întreaga 
situație din Balcani. Numai la vecinii bulgari se pare 
că lucrurile s-au mai aranjat. Doctorul Tzankoff, spri- 
jinit de asociaţia ofițerilor de rezervă şi de «puterile 
aliate», după ce a măcelărit pe agrarienii care se aflau 
la putere, a avut de dus o luptă grea cu comuniștii, dar 
în cele din urmă a izbutit să înece în valuri de sînge 
răscoala comunistă, la care aderaseră masele largi ale 
muncitorilor şi țăranilor. Încolo, lucrurile stau prost. 
În războiul cu turcii, Grecia a fost zdrobită. Şi Mustafa 
Kemal-Pașa, preștdintele republicii turce, sprijinit de 
francezi, îşi speculează victoria împotriva Greciei, care 
e sprijinită de Anglia. De altfel se ştie că războiul nici 
n-a fost între turci şi greci, ci între francezi şi englezi. 
Numai soldaţii sînt turci şi greci, dar interesele care s-au 
încăierat între ele sînt franceze şi engleze. Şi ginerele 
este cel care e în primejdie să plătească aventura. Repu- 
blicanii, în cap cu Venizelos, îl fac pe ginerele Mariei 
responsabil de război şi cer detronarea lui, deși războiul 
a fost aranjat de Lloyd George şi de acest Basil Zaharoff, 
patriot grec și fabricant de arme englez. De asta, răz- 
boiul greco-turc este numit și « războiul lui Zaharoff». 
Astfel că, pe drept cuvînt, regina îi putea pretinde lui 
Zaharoff să-i salveze ginerele. La Bucureşti, regina a 
închis ochii că puternicul fabricant de arme greco- 
britanic are şaptezeci de ani și i-a acordat toată atenţia 
ca să-l convingă să stea de vorbă cu Venizelos. 

— Eşti prieten cu el și-l poţi convinge, dragă 
Basil ! 

Ameţit, Basil i-a făgăduit — şi s-a ţinut de cuvint. 
Cum a părăsit Bucureştii, a plecat la Monte Carlo, 
unde exploata cazinoul, şi l-a chemat de urgență pe 
Venizelos, acolo. 

— Scumpe Elefterie, i-a spus el « marelui cretan», 
renunță la campania împotriva regelui. 

Venizelos s-a uitat la Zaharoff ca la un nebun: 

— Nu ţi-e bine, Basil? Tu să-mi ceri mie acest lucru? 
De asta ai luptat cu mine timp de zece ani pentru repu- 
blică? 

— Ai dreptate! Republica trebuie să rămînă scopul 
nostru final, dar Grecia are nevoie în acest moment de 

linişte și ordine. Detronarea lui George ar compromite 
Grecia în ochii marilor puteri. 

Venizelos spumega: 

— Basil, atitudinea ta nu este atitudinea: unui patriot 
grec. Tu lupţi aici pentru interese cu totul străine de 
interesele Greciei. 

Zaharoff se dezobişnuise de mult să asculte şi să 
rabde obrăznicii. 

— Elefterie, mi se pare că uiţi cu cine vorbeşti. 
Eu sînt Basil Zaharoff !... Acelaşi Basil Zaharoff căruia 
trebuie să-i mulțumeşti pentru succesele tale politice 
din timpul războiului! Sint Basil Zaharoff care ţi-a 
dat bani cu nemiluita. Îţi aminteşti ori nu? Sau poate, 
de cînd te-ai însurat cu o femeie bogată, ţi-ai pierdut 
memoria? Nu? Atunci fă bine şi dăi-mi banii înapoi! 
Scurt ! Sau îl laşi pe rege în pace, sau îmi dai banii 
înapoi ! 

— Banii i-am primit! îi strigă Venizelos indignat. 
Dar nu pentru mine, ci pentru cauza greacă ! 

— Ştiu ! Pentru cauza greacă. Dar tu te-ai hrănit 
cu ei! Aşa că, să faci bine şi să-mi dai banii 
înapoi ! 

Venizelos, fără să-i mai răspundă nimic, a ieșit cu 
paşi iuți din cameră şi a trîntit furios uşa după el. De 
atunci nu s-au mai văzut. Putea Zaharoff să-şi mărtu- 
risească înfrîngerea ? Se văzu, deci, silit să-i dea speranţe 
demne de meritele ei față de el. 

— Sîntem pe calea ce bună. Încă puţină răbdare 
şi republicanii greci vor avea soarta agrarienilor bulgari. 


* 


Seara, înainte de a se băga în pat, Ferdinand primi 
al doisprezecelea mesaj: Ionel a decretat starea de ase- 
diu în toată ţara. l 

— Ooo ! exclamă el fericit. Dar asta e straşnic | 
Starea de asediu ! 

Dintre toate stările, cel mai mult îi plăcea lui Fer- 
dinand starea de asediu. Era starea în care se găsea 
cum nici nu se poate mai bine. Starea de asediu !... 
Hotărît! Dacă cel care o aplică este un om de stat 

formidabil, cel care a inventat-o afost un om de geniu... 
Starea de asediu! Ooo! 

Şi foarte mulțumit că whiskyul, consumat azi în 
cantități care nu mai erau regale, ci imperiale, nu i-au 
lezat capacitatea de a cugeta, regele, întins pe pat, îşi 
aminti cît de mult datorează el stării de asediu. Iată, 
numai în decembrie trecut, de pildă, a făcut în Banat 
o vinătoare ca în poveşti. Mulțumită cui? Stării de ase- 
diu, care fusese decretată de loncl în Ardeal. Abia cu 
acest prilej, Ferdinand şi-a dat seama că dacă vrei să 
vînezi bine, trebuie să institui neapărat starea de asediu. 
E foarte simplu: interzici tuturor celorlalţi locuitori să 
poarte armc, ca tu să poţi vina liniștit, fără să te poată 
stingheri cineva. Patru sute dc iepuri, treizeci de vulpi 
şi sute de fazani — cum ar fi putut realiza el o recoltă 
atît de bogată fără starca dc asediu? Nu! Orice s-ar 
zice, starea de asediu este o condiţie esenţială pentru 
un vinat bun. | 

Şi regele dormi în noaptea aceea senin și liniștit, 
fără obişnuitele lui crampe, care de obicei îi tulburau 
somnul în ultima vreme, 

Pentru ultima scară a călătorici sale oficiale, des- 
tinul regal al lui Ferdinand îi păstra şi cca mai frumoasă 
surpriză: al treisprezecelea mesaj îi anunţa că, pe baza 
stării dc asediu, Partidul Comunist a fost interzis. 

— Mario! strigă Ferdinand în culmea bucuriei. 
Ionel... 

— Ştiu ! îi tăie aripile blînd, dar categoric, Maria. 

— Ce ştii? 

— Că Partidul Comunist a fost interzis ! 

Oricîtă stimă şi dragoste purta el Mariei, dar fap- 
tul că ca era informată înaintea lui, în problemele acestea 
de stat pînă şi aici, în străinătate, îl contraria 
oarccum. A 

— Dar de unde ştii? întrebă el, uimit şi supărat. 
Dc la Ionel? 

— Nu! De la Zaharoff! 

În drum spre ţară, Maria, Ferdinand, Vintilă și 
Muică erau în prima zi toţi veseli, toţi încîntaţi, de 
felul sclipitor în care a decurs raidul regal şi se amuzară 
tot timpul făcînd între ei un schimb de impresii, de 
observaţii şi de anecdote în jurul personajelor cu care 
au avut de-a face. A doua zi, însă, cînd î începură să se 
apropie de graniţele ţării, suveranii şi cei doi sfetnici 
ai lor începură să-şi facă bilanțul succeselor recoltate în 
călătorie. 

— Sire! începu Vintilă. Peste tot, bancherii mi-au 
vorbit la fel: « Domnule Cutare, îi ziceam bancherului, 
sîntem în plină refacere !» « Foarte bine, domnule mini- 
stru !» « Avem bugetul echilibrat !» « Foarte bine, dom- 
nule ministru !» « Am asigurat cuponul !» « Foarte bine, 
domnule ministru !» « Avem nenumărate produse expor- 
tabile !» « Foarte bine, domnule ministru !» Şi aşa, la 
tot 'ce-i spuneam, zicea că-i foarte bine. Apoi, mă uitam 
la el, el se uita la mine, ne uitam unul la altul... şi 
asta-i tot! 

— Dar ce e cu împrumutul francez de o sută de 
milioane de franci în aeroplane şi artilerie grea? 

— Nu ni se mai dă! Banca Morgan de la New York 
a împrumutat Franţei o sută de milioane de dolari, cu 
condiţia ca pină nu-i dă banii î înapoi, să nu-şi mai încarce 
bugetul şi să nu mai acorde nici un împrumut vreunui 
stat străin. 

— Şi Anglia? 

Mai posomorît ca-ntotdeauna, Vintilă îşi îndreptă 
privirea spre vîrful ghetelor lui cu elastic: 

— În Anglia am avut un succes mai mare. Anglia 
renunţă la cele patru milioane de lire pe care i le dato- 
răm, dacă plătim societăţilor englezeşti de petrol despă- 
gubirile ce li se cuvin. 

Regele îşi strînse tare trabucul între dinţi, ca să 
nu facă o reflecţie nedelicată — şi-l întrebă pe Muică: 

— Dar dumneata, cu alianțele? 

Muică era mai puţin optimist ca mai înainte cu 
douăzeci şi patru de ore. 

>= Sire! zîmbi el amar. Alianțe ni se oferă de peste 
tot. Avem numai greutatea alegerii: cu Franţa împotriva 
Angliei, sau cu Anglia împotriva Franţei. 

Raportul lui Muică mai descreţi puţin fruntea lui 
Ferdinand: 

— Aşa de departe au ajuns relaţiile dintre Franţa 
şi Anglia? întrebă Ferdinand. 

— La cuțite, sire! apung Muică. 

— Să mai așteptăm ! zise Maria. Dacă am eu răbdare, 
cu feteie mele... 

Era mihnită. Din punctul de vedere matrimonial 
venea şi ea acasă cu miinile goale: nici la curtea Angliei, 
nici la curtea Belgiei nu găsise un ginere potrivit. Dacă 
era convenabil, nu era disponibil — și dacă era dispo- 
nibil, nu era convenabil. 

— În concluzie deci, făcu regele, din punct de vedere 
practic, rezultatul călătoriei noastre este egal cu zero. 
Ce-i de făcut? 

— O nouă călătorie ! zise prompt Maria, ca și cum 
răspunsul acesta îl avea pregătit cu multe zile încă 
înainte de a i se fi pus întrebarea. 

Cînd trenul regal intră pe teritoriul romînesc, la 
Jimbolia, secretarul regelui cobori în staţie și reveni 
cu un teanc de ziare. Avizi de noutăți mărunte interne, 
după o lipsă de săptămîni, cei patru care se găseau în 
vagonul regal răsfoiră gazetele cu înfrigurare. Dar, de 
la prima ochire, regele exclamă vesel: 

— E colosal! Colosal! 

Toţi ridicară capul să audă despre ce este vorba. 

— Ascultaţi, zise regele, cum își încheie Traian Să- 
punaru un articol din Țara noastră: « Adevăr, adevăr 
zic vouă, vine untul-de-ricină !» 

Fruntea celor doi amăriţi sfetnici ai tronului se 
descreţi dintr-odată, parcă li s-ar fi luat necazurile cu 
mîna. În special Muică gustă cu deliciu fraza lui Traian 
Săpunaru: 

— Aici, la frontieră, unde ne aflăm în momentul 
acesta, zise el, cuvintele lui Traian Săpunaru au o rezo- 
nanţă specială ! 

— Tocmai ! zise regele. Parcă ar fi o urare de bun 
sosit ! 

Ca toţi marii poeţi, Traian Săpunaru avea darul 
profeţiei. "Ochii lui de vizionar nu puteau să-l înșele: 
untul- -de-ricină era în mers. La reîntoarcerea în patrie 
a regelui şi a reginei, toate forțele politice de guvernămînt 
— prietene sau duşmănoase — sprijinite de toţi factorii 
de răspundere, ministrul de interne, comandantul jan- 
darmeriei, studențimea lui Caţă, directorul general al 
Siguranţei Generale a Statului, prefectul poliţiei capi- 
talei, directorii închisorilor, procurorii, comisarii regali, 
agenţii, inspectorii şi comisarii de poliție, plutonierii — 
conlucrau frățeşte spre a muta tronul şi dinastia de pe 
fundamentul lor constituțional pe o temelie mult mai 

solidă şi mai de nezdruncinat, zidită din unt-de-ricină. 
Fiecare în parte muncea cinstit şi cu rivnă să netezească 
drumul spre acest excelent purgativ care, prin lovitura 
de graţie ce trebuia s-o dea bolşevicilor, urma să pecet- 
luiască triumful definitiv al doctrinei fasciste. 

Cînd Mussolini apărea la Roma în balcon şi, cu 
maxilarul lui inferior atît de energic fascist, striga: 
« Cămăși negre ! Acţiune dinamică... unt-de-ricină»... 
aici la Bucureşti cluburile politice rămîneau ca electri- 
zate, cu gura căscată. Mussolini a vorbit ! Unt-de-ricină ! 
Acţiune dinamică ! Toţi erau pentru unt-de-ricină şi 
« acţiune dinamică». Generalul Neaţă care, din pricina 
vîrstei lui înaintate, începea tot mai mult să simtă 
nevoia de a fi sprijinit în bețe ca să poată sta drept, 
era pentru unt-de-ricină şi « acțiune dinamică». Gene- 
ralul Sarmală, războinic cu patru burţi și cu cinci guşi, 
care nu-și putea așeza enorma lui personalitate decît 
pe cel puţin două-trei scaune, era pentru unt-de-ricină 
şi « acţiune dinamică». Traian Săpunaru, dinamic. prin 
definiție, dinamic în vorbe şi în fapte, de un dinamism 
care, în timpul celor doi ani de ministeriat a alimentat 
copios mai multe dosare penale, bine închise în casa 
de fier a lui Ion Ion, era pentru unt-de-ricină şi « acţiune 
dinamică». Serafim Mărunţelu, nici vorbă, era, dacă nu 
atît pentru el, în orice caz, de frica nevesti-si, pentru 
unt-de-ricină şi « acţiune dinamică»... Cât despre prin- 
ţul Carol... , 

În sfîrşit, toţi stîlpii națiunii erau pentru «acţiune 
dinamică» şi-şi cheltuiau energia să convertească la 
« rinascimento» — cuvînt care în romîneşte se traduce 
prin « Deşteaptă-te romîne» — tineretul din şcoli şi 
universităţi şi să-i trezească entuziasmul pentru Mussolini, 
la care se uitau ca la 'o adevărată minune. Pasămite, 
dictatorul Italiei era un politician care se ţinea de cuvînt. 
Pentru Mussolini, într-adevăr, acţiunea dinamică nu 
era o expresie goală. La el, orice acţiune trebuia să fie 
cu tot dinadinsul dinamică. La putere, continua să 
administreze adversarilor săi, cu acelaşi dinamism ca 
şi în opoziţie, fie lovituri de pumnal, fie doze masive 
de unt-de-ricină, după cum o cereau împrejurările. Cei 
mai nou act dinamic a fost asasinarea lui Matteoti, 

secretarul general al partidului socialist. Pe la sfîrșitul 
lui mai 1924, Matteoti, sub potopul de insulte şi amenin- 
ţări pornite de pe băncile majorității fasciste, atacase pe 
Mussolini pentru violențele şi fraudele comise în cursul 
alegerilor recente şi pentru inconsecvenţa lui față de 
amnistia dezertori'or pe care acum o respingea, deși în 
1919, cînd a fost decretată, o aprobase. Mussolini răspunse 
cu un argument mussolinian:« Vă voi întîmpina cu gloanţe. 
O să vedeți. Înainte de o să vă daţi scama, vă vom face 
să simțiţi făgăduielile noastre». Și s-a ţinut de făgăduială: 
peste cîteva zile, Matteoti era asasinat. A doua zi, Musso- 
lini venea în Cameră să strige opoziţiei:« Normalisazione ! 
Ce înţelegeţi prin cuvîntul acesta? Ordinea publică? 
Dar ordinea publică n-a fost niciodată atit de perfectă 
ca acum. Reprimarea violenţei? Dar niciodată n-au 
fost atitea procese... Dacă vă înţeleg bine, voi doriţi 
mai degrabă sfîrşitul regimului fascist. Speranţele însă, 
vi-s zadarnice, Fascismul nu va părăsi niciodată puterea 
pe care a cucerit-o». A 

. — Da! reflectă Ionel în ziua cînd citi toate acestea, 
Incontestabil. Are personalitate Mussolini. Ar fi un 
foarte bun ministru de interne la mine în guvern... 
E « dinamic»... 

Acest dinamism pruncă pe toţi cei predispuşi la 
acţiune dinamică într-o stare de febră mussoliniană, 
Se simțeau mussolinieni, deşi mulţi nici nu-i cunoşteau 
biografia. Mussolinismul era contagios și nu ţinea scama 
nici de vîrstă, nici de profesie. În Mussolini, şoţi vedeau 
nu un om în carne și oase, ci întruchiparea acelei formule 
miraculoase de cuccrire a puterii care să le poată satisface 
foamea lor de dominație personală și absolutistă. De 
aceea mussolinismul pusese stăpinire pe sufletele « gio- 
vinezzei» din gencrația dc foc, bogat asortată cu vechi 
clienţi de-ai poliţiei, ca și pc domnii din înalta societate 
politică. În “învălmăşeală distingeai, printre pletele 
rebele sau frezcle date cu briantină ale tinerilor dinamici, 
burţile, cheliile, ochelarii şi bărbile cărunte ale « giovi- 
nezzci» ceva mai mature, recrutate din rîndurile celor 
mai căliți veterani în mussolinisme liberale, conserva- 
toare, ncţiste, naţionale sau ţărăniste, cum era conu 
Costică Aureanu, conu Alecu Porcu, conu Matei Țepusu, 

domnul general Malacu, domnul Gherlescu... Cît îl 
priveşte pe domnul Dacu... domnul Dacu, adunat tot, 
cum era el, în gulerul lui înalt, de cauciuc, pe care era 
aşezat acel mic aparat de pertractări, care-i slujea uneori 
şi pentru meditaţie, şi pentru strănutat, şi pentru mîncare, 
şi pentru tușit, şi pentru discursuri democratice, domnul 
Dacu ar fi vrut să fie singurul Mussolini în Ardeal dacă nu 
i-ar fi stat în cale Traian Săpunaru, care voia să fie şi el 
singurul stăpîn pe ţară, inclusiv Ardealul. Marele poet, în 
fanatismul său pentru ideea dinamică, ţinea să fie şi el 
unicul Mussolini ardelean. Or, pentru acest monopolal fas- 
cismului ardelenesc îşi dădeau lovituri necruțătoare 
Țara noastră a lui Traian Săpunaru şi Patria lui Iuliu 
Dacu. 

Nu era, deci, om politic cu dragoste de dinastie şi 
tron care să nu fie sub vraja «acţiunii dinamice» şi 
a mirajului mussolinian. Ceea ce-i deosebea între ei se 
reducea numai la mici amănunte de ordin temperamen- 
tal şi de experienţă politică: unii, mai nerăbdători, 
strigau că ei sînt Mussolini. Alții spuneau că, din anumite 
considerente — anumite, nu toate, pentru că în ultima 
analiză ei sînt democrați intratabili—ar fi dispuși să fie 
un Mussolini. Și, în sfi îrşit, timizii, care-și exprimau 
părerea că n-ar strica să dea ţării un Mussolini, şi că 
la nevoie ei ar fi gata să-şi usume rolul acesta, spre a 
stîrpi pe comuniști. 

În toată încăicrarea asta mussoliniană, în care sti- 
clele de unt-de-ricină începeau să se ascută pentru asal- 
tul suprem, un singur om stătea calm, în fotoliu, își 
examina mîinile şi zimbea. Ei, ceilalţi, se iau de păr, 
fiecare cu nădejdea că va rămîne singur viu, pe teren, 
spre a se putea proclama Mussolini — cînd de fapt 
singurul Mussolini. era el — şi încă de pe vremea conului 
Mitiţă. Marşul asupra Romei?... Acţiunea dinamică ?... 
Toate astea vor fi fiind bune acolo unde nu se cunosc 
metodele naţional-liberale de cucerire şi păstrare a 
puterii. La ce-mi trebuie mie marș asupra Romei, unt- 
de-ricină, acţiune dinamică, cînd eu am un instrument 
dinamic, mai dinamic şi mai. fulgerător prin efectele 
lui decît tot untul-de-ricină din lumea întreagă: o con- 
stituţie | 

Ionel îşi îndoi degetele drepte şi-şi aţinti ochii asupra 
unghiei indexului. Constituţia! Evident, constituţia-i 
pune la îndemînă toate mijloacele unei guvernări abso- 
lutiste, în foița de argint a democraţiei. Marşul asupra 
Romei! Evident, e o inepţie — cînd ţii frînele în mînă 
şi le ţii zdravăn, ca un talentat elev al şcolii de echitație 
politică naţional-liberală, întemeiată de tata acum şase 
decenii ! Totuşi, a da cu piciorul în Mussolini, ar fi o 
gravă greşeală politică. Dimpotrivă ! Numele lui Musso- 
lini e bun ! Uşurează mult propaganda anticomunistă și 
antisovietică. Abate tineretul de la preocupări primej- 
dioase. Slujeşte partidului național-liberal să-și facă tre- 
burile cu mîinile altora. Îngăduie liberalilor să rămînă 
demni pe vechile lor poziţii democratice şi să vorbească 
degajaţi, cu dezinvoltură, senini, netulburaţi, în numele 
democraţiei. Și, ceea ce este mai preţios decît toate, 
numele lui Mussolini,. dacă zgîndăreşte ambiţii cezariene 
în sufletele tuturor politicienilor, ascute însă în acelaşi 
timp invidiile, vanitățile, patimile, înlătură ultimele 
resturi de scrupule, sapă amiciţiile şi duce în lagărul 
opoziţiei la zizanii, la fragmentări, la dizidenţe, care 
nu pot decît folosi partidului naţional-liberal, mereu ar- 
bitru, mereu disciplinat, mereu strîns unit în jurul dra- 
pelului purtat cu atîta mîndrie şi cinste de familia Viziru. 
Mitul mussolinian, deci, trebuie încurajat. Încurajat şi 
dirijat. Dirijat şi stăpînit, spre a nu ieşi din albia largă 
şi cuprinzătoare a partidului naţional-liberal — adică 
a intereselor patriei. Căci sfinte și mari sînt interesele 
patriei. Şi mai mari și mai sfinte decît toate interesele 
patriei — sînt ordinea şi siguranţa statului. Ceva s-a 
făcut. Arestările de muncitori sînt măsuri bune. De 
asemenea sînt măsuri bune cenzura și starea de asediug 
Dar cînd e vorba de liniştea ţării pot fi ele vreodată 
prea bune? Nu ! Partidul Comunist a fost scos din lega- 
litate. Totuşi, comuniștii nu se astimpără. Și — în ilega- 
litate parcă lucrează cu şi mai mare îndirjire. Cele 
petrecute de pildă, în toamnă, la congresul din Cluj, nu 
numai că nu i-a intimidat, dar i-a îndirjit şi mai rău 
împotriva poliției secrete şi social-democraţilor de dreapta. 
Cu social-democraţii au ei ce au. În urmă cu cîteva luni, 
Scăunaș şi Paraschievici, şefii social-democraţiei de 

dreapta, care fuseseră stăruitor invitați de Ion Ion 
Viziru să i se adreseze lui personal ori de cîte ori au 
vreo nemulțumire, veniseră să i se plingă. 

— Domnule prim-ministru, i-a spus Paraschievici, 
nu mai putem răsufla de răul comuniştilor. Nu vor să 
ne-o ierte nici morți că am spart sindicatele. Din contra- 
revoluționari și social-polițiști nu ne mai scot. 

— Social-poliţiști? făcu Ionel cu admiraţie ironică, 
fără să-i pese că Scăunaş și Paraschievici stau și-l ascultă. 
Dar sună foarte frumos. Social-poliţiști !... Mie-mi 
place. E ceva inspirat. Nu văd ce ar putea să vă supere. 

— Dar nu se poate, domnule prim-ministru ! făcu 
Scăunaş. Termenul se face tot mai popular în rîndurile 
muncitorimii şi începe să fie neplăcut pentru noi. Întîm- 
pinăm în propaganda noastră tot felul de greutăţi. 

— Daaa? exclamă Ionel care afectă că abia acuma 
pricepe. Asta vă supără ! 

şi ridică ochii spre ei şi-i cercetă cîteva clipe. Sînt 
oameni prețioși amîndoi. Vrednici și disciplinați. La 
Cluj şi-au dat întreaga măsură a devotamentului lor 
faţă de tron și partidul naţional-liberal. Dacă nu erau 
ei, unitatea muncitorească n-ar fi fost zdruncinată nici 
cît negru sub unghie. Cu sprijinul lui Scăunaș și Paras- 
chievici, guvernul a putut fixa, el, sediul congresului, 
la Cluj, în zona de război unde se aplică regimul stării 
de asediu și unde cuvîntul hotăritor îl au organele mili- 
tare. Și tot datorită lui Scăunaş și Paraschievici s-a 
aranjat la congres o comisie de verificare a mandatelor, 
compusă numai din delegați de dreapta care au cerut 
anularea mandatelor de stinga, adică șaizeci şi cinci 
la sută din total; s-a ales un președinte care să nu îngă- 
gluie nici un cuvînt de protest; în prima și a doua zi 
a congresului n-a putut lua cuvîntul decît un singur 
delegat de stînga, care a fost în cele din urmă scos cu 
poliţia din sală; în ziua a treia delegaţii stîngii au fost 
împiedicaţi să ia parte la dezbateri și reprezentantul 
stîngii în consiliul general a fost crunt bătut şi expulzat 
din congres; şi în sfîrşit poliția a alungat din oraș pe 
toţi delegaţii stîngii. În toate acțiunile astea care au 
dus la spargerea sindicatelor,. armata și poliția s-au 
bucurat de sprijinul larg al social-decmocraților lui Scău- 

naş şi Paraschievici. Adevăraţi social-poliţişti ! Național- 
polițiști ! Patrioţi demni de lauda ţării întregi. Social- 
poliţişti !... De ce-i supără titlul ăsta cîștigat atît de 
'cinstit ? Dumnezeu să-i înţeleagă. Totuşi, Ionel nu insistă. 
Dacă oamenii se supără, trebuie împăcaţi. Merită! 

— Cred că aveţi dreptate! continuă el. Va trebui 
să luăm măsuri. Voi face tot ce va fi cu putinţă să vă 
scutesc de neplăcerea de a fi insultați de comunişti. 

De atunci au trecut luni și luni. Cenzura și starea 
de asediu au fost întărite — dar comuniștii nu par a se 
simți de loc stingheriţi în atacurile lor contra guvernului 
şi a social-democraţilor de dreapta. Pot fi lăsați comu- 
niștii să-şi facă de cap? 

Apoi ţărăniștii. Ţărăniştii n-au fost scoși din lega- 
litate şi nici nu trebuie scoşi. Principial ei servesc destul 
de bine interesele tronului şi ale partidului național- 
liberal. Practic, însă, câștigă teren. Mai cu seamă dacă, 
după cîţ se poate prevedea, Jugănaru va fuziona cu 
Dacu, partidul naţionalilor și al ţărăniștilor va deveni 
un concurent serios. Cel dintîi concurent serios din 
istoria naţional-liberală. Pot fi lăsaţi naţionalii și ţără- 
niștii să-și facă de cap? Este în interesul ţării ca acești 
indivizi, îngăduiţi de el şi de rege să-și împlinească un 
anumit rol — important, dar limitat, să ne înțelegem: 
li-mi-tat ! — să-și facă de cap? 

Unde-l mai pui după aceea pe Caţă, cu bandele lui 
de fasciști ! Este adevărat că acest Caţă e un om de 
înţelegere, supus şi cuminte — şi că are un anumit 
dispreț pentru acest Mussolini, dar, în ultima vreme, 
de cînd a simţit că mulțumită aceluiași Mussolini pre- 
cum și iredentiștilor unguri și național-socialiștilor nemți, 
acţiunile lui cresc și că guvernul are nevoie de el— a 
început să facă unele gesturi de independenţă, pur și 
simplu primejdioase. La laşi, şi-a făcut chiar în localul 
facultăţii de drept o fabrică de diplome false — și cînd 
s-a trimis o comisie să facă anchetă, Caţă a pus lacăt la 
ușă și a lipit un anunț: « Pe aici nu se trece !» Și comisia 
s-a supus și n-a trecut. Dar s-a supus cui? Lui Caţă. 
Or, comisia n-avea ordin să se supună lui Caţă, ci să 
facă anchetă. Deci, iată-l pe vechiul, pe modestul, pe 
docilul agent de siguranță Caţă, devenit autoritate de 

sine stătătoare. Este adevărat că faptul propriu-zis nu 
prezintă cine ştie ce gravitate. A vrut să fabrice omul 
diplome false pentru « băieţii» lui — fie ! Nimeni nu se 
opune. În definitiv, pentru munca lui i se cuvine și lui 
cîte o mică satisfacţie. Și apoi, e și drept! Diplome 
trebuie. De învățat, « băieţii» n-au timp să învețe. 
Nevoile neamului le răpesc prea multă vreme. Și de 
diplome au neaparată nevoie. Sint doar conducătorii 
de mîine ai ţării. Deci, toate pledează pentru diplome 
false. De acord! Dar Caţă trebuie să ne întrebe și pe 
noi: am voie să fabric diplome false? Trebuie. Ne-a 
întrebat? Nu ne-a întrebat. După aceea, Caţă s-a apucat 
să fabrice nu numai diplome, dar și bancnote false — 
şi tot la Iaşi, cu « băieţii». Ne-a întrebat? Nu ne-a între- 
bat ! Pe urmă, afacerea aceea cu complotul studenţilor. 
Ne-a întrebat dacă « băieţii» trebuie să tragă cu revol- 
verul ? Nu ne-a întrebat ! Şi cîte şi mai cîte altele a început 
să-și permită Caţă, ca şi cum n-ar mai avea stăpîn peste 
el, Poate fi lăsat Caţă să-şi facă de cap? 

Şi, în sfîrșit, prinţul. Dacă n-ar fi decît ifosele lui, 
obrăzniciile lui, alurele lui distante şi dispreţuitoare 
— n-ar fi nimic. N-ar fi nimic nici dacă noua lui aven- 
tură amoroasă, despre care se spune că ar fi cea mai 
serioasă dintre toate, s-ar prelungi pînă la adînci bătri- 
neţe. La capitolul « dragoste» — nu mai e nimic de 
făcut. Carol nu poate fi stăpînit. Dar partea gravă e 
alta: prinţul a început să se bage în politică. Prinţul 
se înconjoară cu pricteni de încredere de la care nu se 
poate smulge nimic — şi complotează împotriva părin- 
ţilor săi și a guvernului. Prinţul e şi el pentru « acţiune 
dinamică ». Prinţul e cu ochii la Roma. La Mussolini. 
Vrea să fie şi el un Mussolini al ţării — cum vor și atîția 
alții. Numai că el, ca prinţ, cu o bună parte din ofițerime 
alături de el, are sansele cele mai mari. Poate fi lăsat 
acest prinţ să-şi facă de cap? 

Ionel își privi lung podul ambelor palme și-și răs- 
punse: nu! 

Astfel, la sfirsitul acestei ședințe cu sine însuși, 
Ionel ajunse la concluzia că, pentru o mie și unul de 
motive, fascismul trebuie încurajat — şi pentru o mie 
şi unul de motive fascismul trebuie ţinut strîns în frîu, 

spre a nu se abate pe alte căi decît cele dictate de inte- 
resele partidului naţional-liberal. Deci, indiferent pen- 
tru ce şi împotriva cui, cenzura și starea de asediu tre- 
buie întărite. Întărite şi întărite. Necontenit și prin 
toate mijloacele. Orice trebuie folosit ca pretext. Pen- 
tru apărarea intereselor, patriei, pretextul nu va mai 
fi pretext, ci motiv. 
— Ge fac « băieţii»? întrebă el pe Trişcă. 


— Lyuerează. 

— Unde? 

— În toată ţara !... În trenuri, prin gări, în oraşe... 
Ţin întruniri... demonstrează... 


— Dar cu Terente ce se aude? 

Terente era o nouă forță dinamică, apărută la ori- 
zontul politic al țării şi speculată la maximum de Ionel 
în interesul cauzei sfinte. 

Terente se ivise lą început modest, necunoscut, 
fără agitații prin presă: și fără discursuri. Pitit toată 
ziua în păpuriș, Terente, fidel prescripțiilor de prudență 
ale doctrinei sale dinamice, opera de preferință noaptea, 
Ataca .oameni la drumul mare, le punea revolverul în 
piept, îi buzunărea, apoi se refugia în baltă, unde medita 
la noi lovituri. Om cu fantezia aprinsă și cu inima largă, 
Terente începu la un moment dat să fure și fete. A fost 
o cotitură hotăritoare în activitatea lui politică — pentru 
că în momentul acesta i s-a atras lui Ionel atenţia asupra 
existenţei acestui personaj. Terente fură fete ! 

— Cine-i Terente ăsta? a întrebat Ionel. 

Şi i s-a spus. Ionel a tăcut, a cugetat şi a hotărît: 

— E bun și Terente ! Trebuie să facem ceva pentru el. 

Popularitatea lui Terente — din cabinetul primului- 
ministru al ţării a ieșit. 

— Dacă lui Mussolini i-ar fi venit asta în minte, 
spunea Nectarie la Capşa, ar fi putut să renunţe la marș. 
Cucerea Roma și așa... Și poate mult mai ușor. 

Succesul lui Terente era colosal. Terente fură fete ! 
Ochii generalului Neaţă și ai lui Sarmală — pînă şi ai 
lui Sarmală !—ca și ai tuturor aderenţilor lui «il rinasci- 
mento» fascist, sclipiră. Terente ! Iată un om de iniţiativă, 
dinamic, care merită întreaga lor admiraţie și mai cu 
seamă întreaga lor invidie. 

Astfel, în vara lui 1924, doi eroi ai acţiunii dinamice 
acaparară atenţia marelui public: Terente și Mussolini. 
Terente, deși născut pentru fapte mari, poate ar fi trecut, 
prin viaţa politică a ţării aproape neobservat, dacă 
toată presa partidelor politice devotate tronului şi dina- 
stiei nu i-ar fi proslăvit, în fel și chip, opera. Redactorii, 
reporterii, fotografii lucrau la gloria lui Terente — spai- 
ma bălților și mîncătorul de fete. Ziarele nu se mulţu- 
meau numai să publice descrieri amănunțite asupra 
originii lui, asupra educaţiei lui, asupra regiunii în 
care opera, asupra împrejurărilor în care a ajuns la 
convingerea că numai prin « acţiunea dinamică» își va 
putea asigura o bucată de piine, dar îi mai publicau și 
interviuri. Și aceste interviuri erau absolut autentice, 
Reporterii care afirmau că au vorbit cu Terente spuneau 
adevărul: au vorbit cu Terente. Au vorbit cu Terente, 
deşi aceleași ziare susțineau că a pătrunde pînă la Terente 
era mult mai greu decit a pătrunde la Mussolini. Dovadă: 
poliţia nu-i poate da de urmă. 

» — Ei, cum naiba ! își spuneau oamenii proști. Repor- 
terii pot să ajungă la Terente — și poliţia nu !... Repor- 
terii îl caută pe Terente, dau de Terente, stau de vorbă 
ceasuri întregi cu Terente, mănîncă kilograme de crap 
la proţap cu Terente — și poliția, săraca, stă şi se zbate 
şi nu poate face nimic. Ce o fi cu poliţia asta că-i așa de 
nepricopsită !... Dacă numai reporterii îl pot dibui pe 
Terente, n-are decît poliţia să pună un reporter... că 
are, slavă domnului, reporteri destui la îndemînă — și 
cum ajunge la el să-l achite !... Nu? 

Dar poliţia, între timp, își vedea mai departe de 
treabă. Fără ea, « giovinezza» n-ar fi putut să se miște. 
Așa că, în lunile acelea de vară își găsise o scuză: n-avea 
timp de Terente. Să ai pe cap o ţară întreagă — căreia 
să-i insufli o conștiință mussoliniană, nu era lucru ușor ! 

Paralel, deci, cu evoluţia mussolinismului, lonel urmă- 
rea, cu același interes, evoluţia terentismului în ţară. 
În primele săptămîni se arătă mulțumit: poveştile de 
groază care veneau din regiunea Brăilei aduceau o notă 
nouă în zarva stîrnită de studenţimea lui Caţă, în ţară. 
Cît despre efectele practice ale doctrinei terentiste, nu 
erau nici ele de disprețuit. Într-o zi, prefectul Brăilei, 

un om cu o foarte ridicată conștiință naţional-liberală, 
ordonă: | 

— Să se întărească starea de asediu! 

Şi brăilenii trecură printr:o stare de asediu nu mult 
deosebită de cea de sub regimul de ocupaţie germană. 

„_ Peste cîteva zile, prefectul chemă pe gazetarii brăileni, 
cărora le ţinu un discurs despre tron, despre nație, 
despre Terentc, despre ordine şi siguranță şi încheie: 

— De aci înainte suspend cenzura represivă ! 

_— Aaaa! exclamară bucuroși gazetarii. 

» — Da! continuă prefectul. Şi o înlocuiesc cu cenzura 
preventivă. Nimic nu se mai poate mișca fără viza mea. 
Nici măcar comunicările voastre telefonice cu Bucu- 
reştii. 

„— Păi, de ce, domnule prefect? 

— De aia, răspunse prefectul. Dacă o să ne lăsăm 
moale și dacă n-o să întărim starea de asediu și cen- 
zura, nu mai punem mîna nici în vecii vecilor pe Terente,. . . 
Prea le află Terente pe toate! 

— Domnule prefect, daţi-mi voie! spuse corespon- 
dentul unui ziar din București. Am aici. gata scris un 
reportaj asupra serbării de la Lacu-Sărat! Să nu-l 
trimit? 

— Nimic! 

— Şi eu, zise un altul, am scris ceva despre alegerile 
comunale. Ce fac?: 

— Nimic !... Să le citesc eu sal întîi... Voi nu 
vreţi să întelegeţi că țara... 

Ionel cra mulțumit. Un singur lucru îl supăra: teren- 
tismul prea era de o eficacitate locală. Cu Terente în băl- 
ţile Brăilei nu puteai întări starea de asediu și cenzura 
la Dorohoi sau la Turnu-Severin. Era bun Terente, dar 
ca să fie cu adevărat bun, ar fi trebuit cel puțin cîte un 
Terente de fiecare județ ! 

În zilele din urmă, însă, « giovinezza» se arătase a 
fi atît de dinamică, încît: opoziţia — ca să-i facă sîn 
Tău lui Ionel — începu să răcnească mai tare ca Ae 
obicei: A 

Ruşine! Unde trăim? Ne vede: străinătatea! Ce 
păzeşte guvernul? Dacă e incapabil să apere ordinea, 
să plece! Democraţia... ţara... poporul... 

Chestia devenea gravă. Ordinea. .. ţara... poporul... 
Da! Opoziția are. dreptate! 

Şi-l chemă pe Trişcă: 

— Trişcă, ai văzut ce gălăgie face opoziția... Stu- 
denţimea a întors țara pe dos. Tirguri întregi devastate. .. 
morţi... răniți... O adevărată nenorocire! Nu putem 
lăsa lucrurile așa. Ceva trebuie făcut. 

— Ce, domnule Viziru? 

— Să astupăm gura opoziţiei! 

— Porunca, domnule Viziru. Îi arestez pe toţi în 
douăzeci şi pitru de ore! 

— Ba nu! Îl prinzi pe Terente! 

Trişcă, deşi format în şcoala Vizirilor, nu părea să 
priceapă. 

— De ce, domnule Viziru? 

Ionel îi dezvoltă gîndul. Mulțumită publicităţii ce 
i s-a dat, Terente nu mai e un nenorocit oarecare, ascuns 
în păpurişul dunărean al Brăilei, singur, sau aproape 
singur, şi primejdios atîta cît poate fi o primejdie pușca 
sau revolverul cu care e înarmat. Terente nu mai e 
Terente — ci o forţă. O forță reală, teribilă, înfricoşă- 
toare. Dacă Terente ar fi un simplu Terente, ceea ce 
era el înainte de a-l fi luat ziarele în braţe, doi-trei agenţi 
mai îndrăzneţi ar putea să-i vină de hac. , 

— Dar asta nu se poate! explică Ionel. Sau, ca să 
mă exprim exact: nu se mai poate! Unui personaj atit 
de important nu se cuvine să-i dăm o moarte atît de 
banală. Mai cu seamă că nici n-avem interes. Și tocmai 
asta trebuie să iei în considerație: pe Terente aş mai 
fi vrut să-l ţin în viaţă. Nu strică. Dar, de dragul opozi- 
ţiei, trebuie să-l sacrific... Nu chiar imediat... Ştii... 
Să mai dureze. Dar în cele din urmă să isprăvim. Deci, 
va fi prins şi ucis. Nu, însă, aşa, cu una cu două. Ci cu 
mare desfăşurare de forţe. Cu cit mai multă desfăşurare 
de forţe, cu atît mai bine! Mai întîi, va mai distrage 
puţin atenţia unora dc la cele ce fac băieţii în ţară, 
iar celor care vor continua să prptesteze, să le putem 
spune: Şi Terente? 

Trişcă plecă de la Ionel perfect orientat. De a doua 
zi, țara se trezi cu un adevărat front de război la Brăila — 
propriu-zis două fronturi: unul pe linia Brăila-Ghecet- 

Măcin şi al doilea. pe linia Brăila-Hirșova-Ghidăneşti. 
Pe o lungime de 360 kilometri, erau înşiruite, în jurul 
bălților, trupe de marină, jandarmi, grăniceri și aviaţie, 
puse sub comanda unui maior de la regimentul 1 jan- 
darmi rurali din Constanţa, numit special de Ministerul 
de Război şi cel de Interne. În .afară de trupe, luau 
parte la operaţie şi vedetele 5 şi 6 care patrulau pe 
Dunăre. Trupele dispuneau de un număr de tunuri de 
53 mm, de zece mitraliere, puşti, revolvere, granate de 
mînă şi o muniţie îmbelşugată. Pentru ca atmosfera de 
război să fie cît mai reală, trupele mobilizate fură lăsate 
fără mîncare — fapt care le obliga să recurgă la rechiziții. 
Astfel că, ceea ce n-a făcut Terente, făcură trupele lui 
Ion Ion Viziru.. În cîteva ceasuri, satele lipoveneşti, 
în frunte cu satul Carcaliu, fură pustiite, parcă ar fi 
trecut peste ele un val de lăcuste. Păsări, porci, viței, 
cartofi, mălai, totul fu înghiţit de armată, sub ochii 
îngroziţi ai țăranilor. De asemenea, comandamentul, din 
anumite consideraţii strategice, interzise pescuitul. Popu- 
laţia, condamnată să moară de foame, începu să miriie: 

— Ce au ăştia cu Terente, cînd Terente nu ne-a 
“făcut nici un rău? | l 

Dacă aveau norocul să nu fie auziți, scăpau numai 
cu paguba. Dar dacă-i auzea cineva, era vai de ei.. 

— Ce-ai spus, mă? ' . 

— N-am spus nimic, dom’ plutonier ! 

— Cum n-ai spus, mă, cînd te-am auzit cu urechile 
mele cum ai înjurat armata !... Stai că-ți arăt eu 
ţie, mama ta de lipovan! i l 

Şi se alegea omul și fără peşte şi cu coastele rupte. 
Malurile Dunării vuiau de bătăi şi sudălmi. Ion [on 
apăra interesele patriei. Opoziția, bineînţeles, își făcea 
datoria şi continua să protesteze împotriva « studenţilor»: 

— Ce face guvernul? Pînă cînd teroarea dezlăn- 
uită în ţară?! 

Şi guvernul răspundea: 

— Dar Terente? Să-l lăsăm pe Terente să ne omoare 
copiii? , i 

Capşa ridea: 

— Pînă acum, zicea Nectarie, Terente n-a putut 
fi prins, pentru că guvernul zicea că poliţia are treabă 

cu huliganii. Acum, huliganii nu pot fi potoliţi, pentru 
că poliția are treabă cu Terente! 

Dar glumele Capşei nu opreau istoria în loc. Războiul 
cu găinile din Carcaliu continua şi comandamentul 
dădea în fiecare zi comunicate asupra mersului opera- 
raţiilor. La lista atîtor războaie, Ionel își înscria încă 
un război. Putea deci, el, să rămînă indiferent la cele 
ce se petrec pe frontul Brăilei — şi să nu întrebe ce 
se mai aude pe acolo? 

— Lucrurile merg bine, domnule Viziru ! îl informă 
Trişcă. Pe Terente îl putem prinde şi astăzi... şi 
miîine,.. cînd vrem! 

Ionel mișcă încet palma dreaptă de sus în jos. 

— Nu-i nici o grabă, nu-i nici o grabă ! zise el, blind. 
Şi cu Neaţă, cum merge? 

A treia problemă pe care Ionel se străduia s-o dez- 
lege în interesul superior al țării era Neaţă. 

— Neaţă vrea dictatură fascistă ! îi spusese el lui 
Vintilă. Neaţă e omul cel mai potrivit să facă de rîs 
ideea unei dictaturi fasciste... 

Și sc sfătuia cu ai lui cum să-l compromită pe Neaţă 
— şi o dată cu el pe toţi cei care cred că ţara are nevoie 
de dictatură fascistă, cîtă vreme țara e dăruită de 
Dumnezeu cu un partid liberal. În cele din urmă, Ionel 
stabili un plan, la a cărui aplicare purcese imediat. 

Astfel, chiar în aceeași zi, Traian Săpunaru primi 
un telefon de la Ionel: 

— Alo! Te rog să treci pe la mine, dacă se poate 
chiar astăzi. 

Traian Săpunaru era unul dintre acei poeţi care nu 
pierdeau niciodată prilejul să unească frumosul cu 
utilul. « Pînă voi fi eu singur stăpîn peste ţara accasta 
— își zicea el — tocmai pentru a ajunge eu singur 
stăpîn, să fiu cu băgare de seamă. Atenţie la prostii! 
Asta este şi trebuie să fie deviza mea: atenţie la 
prostii !... Deocamdată Viziru e Viziru...» 

Traian Săpunaru, deci, la chemarea « şefului» răs- 
punse cu avintul de care numai simţirea lui poetică 
era în stare — și alergă într-un suflet la Ionel. 

— Uite, Săpunarule, de ce te-am chemat! îi spuse 
Ionel. Ţara... 

— Ştiu ! zise Traian, care pricepea şi ceea ce nu i 
se spunea. 

— Perfect! Atunci să trecem la chestie. Neaţă se 
agită. Neaţă vrea să ajungă dictator. Nu eşti de părere 
că ar trebui să-i uşurăm drumul? 

— Sînt ! răspunse Traian, încîntat că Ionel pregă- 
teşte o farsă lui Neaţă, concurentul lui la dictatură. 

— Foarte bine, Traiane ! continuă Ionel. Eu zic ca 
tu, în calitate de copil alintat al lui Neaţă... 

— ++ .şi de om de încredere ! adause, grav, Săpunaru. 

— ...ş§i de om de încredere — repetă Ionel — să-i 
deschizi capul şi să-l convingi să organizeze neapărat 
un marș asupra Bucureştilor... 

— S-a făcut! sări Traian în picioare şi zbură la 
general, pe care-l găsi acasă, rostind un discurs în fața 
oglinzii. 

— O, Traiane, ce faci? îl întîmpină vesel, Neaţă. 
Te-am visat azi-noapte ! 

— Cum, domnule general? 

— Miîncai peşte ! 

— Semn bun, domnule general! răspunse spontan 
Săpunaru. Dacă m-ai visat mîncînd peşte, înseamnă 
că mă inviţi la masă! 

— Cu plăcere ! Poftim ! 

La masă, Traian avu surpriza plăcută să afle că 
şi-a pierdut vremea degeaba: moșneagul era gata copt 
pentru un marș fulgerător asupra capitalei. 

— Să trăieşti, Traiane! îi zise generalul, cînd îi 
auzi propunerea. Mi-ai luat o piatră de pe inimă. Îţi 
spun drept, mai aveam o mică îndoială. Dar acum 
sînt liniştit ! Marşul îl fac! Am tot planul gata. N-am 
vrut să-l împărtăşesc nimănui. Dar dacă ai început 
tu vorba, nu mă mai opreşte nimic. Voi suna îndată 
mobilizarea. Uite aici... totul e fixat pe hîrtie. 

Şi-i puse lui Traian sub ochi o hartă amănunţită 
a marșului. 

— Pe aici vor intra centuriile dinspre Oltenia. Pe 
aici, centuriile dinspre Ardeal... Pe aici centuriile din- 
spre Moldova... toţi cu merinde pe două zile. De altfel, 
cred că e prea mult şi atît. Mai mult de o zi nu ne trebuie. 
Cum or să se ivească primele coloane ale armatei noastre, 

se ascunde Ferdinand sub masă şi-mi dă ţara pe mînă. 
Am şi armată şi arme şi bani. Am tot. Mai mult de 
o zi nu ne trebuie. 

Și confidential: 

— Am şi discursul !... Totul e gata ! Concentrarea: 
la arenele romane! Acolo voi vorbi legiunilor. Ionel, 
bineînțeles, o să-mi intefzică demonstraţia! Va fi 
straşnic ! Cel mai bun pretext să dezlănțui atacul! 
Rămîne numai să fixez data. Tu cînd zici? În 3 iunie? 
Cade într-o duminică? În 3 iunie să fie ! Amin şi doamne- 
ajută ! În 3 iunie! Şi-n 4... Fiindcă mai mult de o zi 
nu ne trebuie! 

Neaţă sună mobilizarea pentru marșul asupra Bucu- 
reştilor şi ceru poliţiei autorizaţia. Aşteptă cu emoție 
un ceas, âşteptă două, aşteptă trei ! 

— Ce spui, Traiane? îl întrebă el pe Traian, care 
stătea acum, tot timpul pe lingă el şi-l ajuta să pre- 
gătească marșul. Nu se hotărăşte Ionel să-mi dea un 
răspuns ! 

Traian era furios: 

— Ionel e, ca-ntotdeauria, pervers. Nu-i ajunge că 
ne respinge cererea, ne mai scoate şi sufletul şi nu se 
grăbeşte ! 

— Crezi că ne-o respinge? 

„— Precis ! | 

Abia spuse cuvîntul, că secretarul lui Neaţă năvăli 
ca o furtună în birou, futurind o hirtie: 

— A venit! 

„— Ce? răcni. Neaţă, ameţit de „bucurie. Refuzul? 

— Nu! Autorizaţia ! 

Cu buzele torturate de un tremur nervos, Neaţă 
citi — şi simți nevoia:să se așeze în fotoliu: poliţia 
îi autoriza „marșul. Asta-i prost! 

— Tu ce spui, Traiane? îl întrebă el pe omul lui 
de încrederg, cînd îşi reveni. 

— Să ştii, domnule general, tă e o cursă! tălmăci 
Traian autorizaţia, pe un ton categoric. 

Cursă ! îşi zise Neaţă. Dacă-i cursă, atunci chestia 
se schimbă. Dacă-i cursă, e iarăși bine. Sint pregătit. 
Arme am, soldaţi am... nu mă tem! Să vedem care 
pe care ! 

— Crezi că-i cursă? 

— Îmi dau capul ! 

Întărit de asigurarea atît de netă a lui Traian, 
generalul își continuă pregătirile. Ziua se apropie. Totul 
e perfect pus la punct. Sintem în 25 mai... 27 mai... 
30 mai... l iunie... 

În ziua de 2 iunie, Neaţă primi un telefon de la 
palat: 

— Maiestatea sa regina doreşte să vă vorbească ! 

Aha ! îşi zise Neaţă. Palatul tremură de frică. A 
sunat ceasul al doisprezecelea. Miine pe vremea asta, 
toată șandramaua va fi dărimată... “Toată !... Ionel? 
Arestat. Ciubuc-Bey? Arestat. Conu Alecu? Arestat... 
Vintilă... Muică... Gherlescu... toţi, toţi cei care 
l-au umilit în spinoasa și nefericita lui carieră politică 
şi militară, vor fi pedepsiţi. „„ Cu o mînă de.fier... 
ca Mussolini... cu o:mînă de fier, va mătura tot gunoiul 
acesta politicianist, ca să poată consttui pe un teren 
neted o societate nouă, curată, cinstită şi vrednică. 

— Aşa e, Traiane? 

— Aşa é, domnule general ! 

Desigur că e așa! Dar una e revoluția — și alta 
invitația reginei. Dacă regina te cheamă, poţi să 
spui nu? ` 

— Ioane! îşi strigă Neaţă înfrigurat ordonanța, 
dă-mi cravata aia nouă ! 

— Pipită, don” ghineral? 

— Pepită, băiete! Aşa! 

Regina îl primi cu braţele deschise: 

— Generale ! 

— Maiestate ! 

— Admir tinereţea: dumitale, generale ! l... Țara are 
nevoie de oameni tineri ca dumneatà, să apere ordinea 
şi siguranța, împotriva duşmanilor. 

Ce a mai spus Maria, generalul n-a prea ținut bine 
minte după aceea. Atîta ştie: că i-a dat reginei cuvîntul 
lui de onoare că aşa cum toată viața şi-a închinat-o 
ordinii şi siguranței statului, nu se va apuca tocmai 
acum, cînd a ajuns la vîrsta maturității şi cînd trebuie 
să dea altora pildă de dragoste şi devotament față de 
tron și dinastie, să se abată de la linia lui. 


Ionel fusese informat chiar mai adineauri de către 
regină asupra felului în care s-a desfășurat discuţia 
dintre ea şi general — dar îi plăcea să ştie dacă şi Trişcă 
este bine informat. 

— Cu Neaţă, răspunse Trișcă la întrebarea lui Ion 
Ion, merge bine. O să fie în totul cam la vreo trei-patru 
mii de plăieși. 

— Bine! zise Ionel. Să ai grijă ca la barieră să li 
se confiște merindele. Nu-i voie să intre nimeni cu 
merinde în oraș, din pricina mo'imelor. Ordin de la 
Ministerul Sănătăţii... Dacă vor revoluţie, să crape 
cel puţin bine de foame... să ţină minte marșul lui 
Neaţă pînă la moarte! 


* 


Marşul asupra Bucureştilor se desfăşură a doua 
zi, la ora fixată, exact aşa cum era prevăzut în planul 
lui Neaţă. Un lung șir de tărani, prăfuiți, obosiţi, flămînzi, 
cu desaga deşartă în băț, intrară în oraş, încadrați 
cuviincios de poliție și jandarmi, şi îndrumați în tăcere, 
ca un cortegiu funebru, spre arenele romane. Trecă- 
torii se opreau și se întrebau: 

— Ce-i cu ăştia? Se mută vreo pușcărie? 

— Nu! îi lămureau iniţiaţii. Asta-i marșul asupra 
Bucureştilor ! 

De căldură, lumea de pe trotuar nici n-avea putere 
să ridă. Se uita cu milă la legiunile lui Neaţă, dădea 
din umeri și zicea: 

— Săracii! O adevărată bătaie de joc! 

La arencle romane — înconjurate de regimente de 
infanterie şi artilerie — generalul, cu Traian Săpunaru 
în dreapta şi cu Treancă în stînga, apăru la tribună, 
îşi salută cu palma ridicată fasciile frînte de oboseală 
şi de foame şi pline de praf şi obidă — şi începu să le 
vorbcască: 

— Romini, țara v-a chemat aici să vă salute ! Țara 
are nevoie de voi !... Țara are nevoie de liniște, ordine 
şi siguranţă !... De aceea v-am adunat aici, frați 
romîni: să vă îndemn, în numele ţării, să luptaţi pentru 
ordine, liniște și siguranță. Duceţi în satele voastre 

mai presus de tata și de mama!...  Risipiţi-vă în 
ordine !... Trăiască regele ! 
— Uraani ! 


Şi legiunile de plăieși ai lui Neaţă, trişti, muţi, îndoiţi 
de şale, necăjiţi, goliră cît ai clipi arenele romane. 

La ieşire, Traian fi spuse lui Remus: 

— A avut dreptate Neaţă!... Mai mult de o zi 
nu i-a trebuit !.. 


+ 


În perioada aceea, Ferdinand avu, mai puţin decît 

oricind, motiv să se plingă că ar fi singur și neînțeles. 
Avea: alături de el un om care se străduia să-l înțe- 
leagă şi-l înțelegea, așa cum s-a străduit să-l înțeleagă 
şi l-a înțeles pe marele său unchi Carol I: era Ion Ion 
Viziru. Pe lîngă atîtea şi atitea interese superioare ale 
naţiei care-l legau pe rege de primul său sfetnic: afa- 
cerile, războiul, pacea, Maria, constituţia — acuma-i 
apropia o nouă preocupare comună: starea de asediu. 
Şi pentru unul şi pentru celălalt, starea de asediu, din 
simplă slăbiciune constituţională, devenise, de la întoar- 
cerea regelui în ţară, o adevărată pasiune. La acești 
doi factori supremi în politica ţării, starea de asediu 
se transformase numai în cîteva luni din necesitate 
de stat, într-o necesitate pur spirituală. 

În această titanică operă de întărire a stării de 
asediu, Ionel era ajutat de Artur Mărguleanu, ministrul 
său de interne, cu o însufleţire şi o hărnicie care, în 
loc să scadă, creștea. I se putea reproşa acest lucru? 
Cui? Lui Artur Mărguleanu? Pentru ce? Pentru că 
servește dinastia şi tronul și interesele supreme ale 
naţiei? Ce idee!... Dimpotrivă! Toată lumea era 
mulțumită de el! Şi regele, şi regina, şi Viziru ! Și era 
mulțumit şi Mărguleanu. 

Iată, însă, că într-o zi, Trişcă, subsecretar la Interne, 
îi suflă lui Ionel cîteva cuvinte: 

— Domnule Viziru, mi se pare că domnul general 
Mărguleanu începe să se cam umfle! 

Expresia suna puțin cam vulgar la urechea lui Ion 
Ion, îndeobște atit, de sensibil la stil — dar, de data 
aceasta, Ionel uită să se mai oprească la forme, pentru 
că fondul îl izbi ca o măciucă în cap. « Mărguleanu 
începe să...» ş 

Ion Ion era atît de tulburat nu numai pentru înţe- 
lesul celor ce-i spunea Trişcă — ci şi pentru altceva, 
mult mai grav încă: pentru faptul că el; el, Ion Ion, 
pe care nimeni, în afară de conu Alecu, nu-l putea 
înșela, să nu fi observat pînă acum acest lucru. Și totuși, 
era evident că Trișcă nu minte: Mărguleanu începe să 
se umfle. Mărguleanu devine obraznic. Mărguleanu a 
început să-și ia nasul la purtare. Da, da, da !... Toate 
faptele din ultima vreme vin în sprijinul afirmației 
lui Trişcă. Mărguleanu vorbeşte la palat despre consi- 
liile de miniștri, fără să-l 'consulte... Mărguleanu ia 
în țară anumite măsuri, fără să-l consulte... Mărgu- 
leanu face declaraţii politice, fără să-l consulte... 
Mărguleanu dispune de Caţă... cînd şi... « Stai, stai, 


stai !... Am înţeles! Diplomele false ale lui Caţă, 
bancnotele false ale lui Caţă, revolverele băieţilor lui 
Caţă.;.. Nu! Caţă e nevinovat. Aici e mîna lui Măr- 


guleanu. Mărguleanu, tare pe sprijinul palatului, se 
vede și el un Mussolini ! Mărguleanu nici nu se ascunde ! 
Se declară pe faţă fascist ! A și spus-o mai zilele trecute ! 
„Dacă fascismul vrea serios să ią de urechi şi să stir- 
pească pe hoţi, pe răufăcători şi pe toţi şarlatanii, dacă 
fascismul vrea serios o curăţire a societăţii de cancer 
şi de tot soiul de lepre, sînt şi eu fascist ! Mai încape 
îndoială că  Mărguleanu își croiește drumul spre 
dictatură?» 

— Trişcă, îi spuse el omului său de încredere, 
cred că te înșeli. Mărguleanu este un om modest şi 
cinstit ! 

Trişcă îşi cunoștea șeful, aşa că plecă mulțumit 
că. şi-a cîştigat pîinea pe ziua de azi. Într-adevăr, ime- 
diat ce Trică ieşi, Ionel îl chemă pe Vintilă. 

— Vintilă, trebuie să-l scoatem pe Mărguleanu de 
la. Interne. d e că ş 

Vintilă, care nu iubea pe nimeni, îl iubea pe 
Mărguleanu şi mai puţin. De aceea, nici nu întrebă 

de ce vrea Ionel să-l scoată pe Mărguleanu de la 
Interne, ci se grăbi să-i răspundă: 

— Tocmai bine ! Tot voiam să-ţi spun că ar fi cazul 
să facem o remaniere. Tancred vrea neapărat Industria 
şi Comerţul şi trebuie să-l băgăm neapărat în guvern 
pe Atanasovici, .ca să dăm o satisfacţie tineretului. 

— Atanasovici? zise Ionel. O, e straşnic! 

Şi în două minute, fraţii Ionel şi Vintilă concepură 
un proiect de remaniere: Grassu, incapabil, părăsește 
Industria şi Comerţul, spre a fi ales preşedinte al Camerei. 
Sarmală părăseşte Comunicaţiile, spre a deveni ministru 
fără portofoliu. Tancred părăseşte subsecretariatul de 
la Comunicaţii, spre a deveni ministru plin la Industrie 
şi Comerţ. Artur Mărguleanu trece de la Interne la 
Comunicaţii şi Atanasovici, secretar general la Interne, 
trece ministru plin la Interne. 

— Numai să n-aibă Porcu ceva împotrivă ! observă 
Vintilă. Ştii doar că de Mărguleanu al lui nu-i place 
să te atingi! 

Viritilă nu se înşela. Cînd Ionel îi vorbi de mutarea 
lui Mărguleanu de la Interne la Comunicaţii, ochii 
mici ai lui Porcu se făcură şi mai mici: 

— Nici să n-aud! Mărguleanu stă bine unde stă! 
Ce ai cu el? Lasă-l în pace! 

Tancred, cum află că Porcu se opune, se înfățișă 
la Ionel: 

— Domnule Viziru, îmi dai însărcinarea să-l con- 
ving pe conu Alecu? 

— i-o dau cu dragă inimă, dar n-o să-l convingi. 
Porcu e încăpăţinat. Pentru nimic în lume n-o să-l 
sacrifice pe Mărguleanu. Își are socotelile lui. Și n-o 
să mă bat pentru nimeni cu Porcu. Şi așa zice lumea 
destule că ne batem pentru şefie. 

Tancred era un om şi energic și foarte inspirat. 
În special, ultima lui lovitură — societatea « Industria 
aeronautică romînă» — îl punea printre marii aştri, 
cei mai mari aștri ai partidului naţional-liberal. Între 
Tancred şi stat intervenise o convenţie, pe baza căreia 
statul iscălca un contract pe termen de cincizeci de 
ani, prin care se obliga să nu comande nici un avion 
direct, fie din ţară, fie din străinătate, ci numai prin 

intermediul societăţii I.A.R. Pe de altă parte, socie- 
tatea I.A.R. se oferea să purceadă imediat la construirea 
unor uzine de avioane — iar pînă ce aceste uzine vor 
fi gata, se obliga să se ocupe ea de cumpărarea avioa- 
nelor din străinătate. Drept capital, Tancred investea 
în această întreprindere cele cîteva coli de hîrtie pe 
care bătuse frumos la mașină statutul de funcționare 
a IL.A.R.-ului, iar statul investea restul — adică banii. 
Se pare că, în această afacere mai era și un al treilea 
părtaş: fabrica engleză de avioane « Armstrong», care 
fuzionase nu de mult cu uzinele de arme « Wickers» 
conduse de Zaharoff. În orice caz, gurile rele spuneau 
că după ce Zaharoff a fost în vizită la familia regală 
în toamna trecută, la București — și după ce familia 
regală a fost în vizită la Zaharoff, în primăvara trecută 
la Londra, ideea unui monopol englez al aviației romîne 
se înfiripase în mintea nu se ştie a cui, dar soarta a 
vrut ca ea să pice în mîna lui Tancred. Tancred se 
ştia, deci, tare şi cu această conștiință a tăriei lui se 
duse la conu Alecu: 

— Coane Alecule, noi doi, dumneata și cu mine, 
ştii că sîntem făcuţi să ne înţelegem. 

Conu Alecu clipi din ochii lui mici şi șireţi: 

— Un moment, un moment! Eu să te înţeleg pe 
tine, sau tu să mă înţelegi pe mine? 

Tancred se pricepea de minune să ia lucrurile așa 
cum sînt, și-i răspunse: 

— Eu pe dumneata, coane Alecule ! Numai eu pe 
dumneata. D-aia am şi venit aici: să te înţeleg! E 
vorba de bani! 

— Dă-i încoa'! 

— Coane Alecule, vorbim erior Bani cu găleata ! 
Să nici n-ai timp să-i numeri ! Vei avea pe al dumi- 
tale prea supus rob la Ministerul de Industrie şi Comerț, 
numai dacă accepți pe încă un băiat şarmant, supus 
şi recunoscător ca nimeni altul, la Interne... 

Conu Alecu se încruntă: 

— Iar aţi venit pe capul meu! Nu-l dau pe Mărgu- 
leanu nici mort ! 

— Păi de ce? făcu Tancred care-și trase scaunul 
mai aproape de el. Ia să vedem... de ce? 

Și scoase un creion: 

— Dă-mi, te rog, o hîrtie... Uite, aici... Să zicem 
că, într-o lună de zile... 

Timp de cinci minute pline, Tancred, fost inginer, 
înşiră pe hirtie, cu o iuţeală ameţitoare, cifre peste 
cifre — în timp ce conu Alecu îşi ștergea mereu fruntea 
asudată. 

— Gata! strigă Tancred. Asta e! Negru pe alb! 
Cifre, nu vorbe, coane Alecu!... Și acu, aș vrea să 
te mai aud să-mi spui că eu nu sînt omul făcut să te 
înțeleagă. 

— Bine, băiete ! zise conu Alecu, convine. Dacă 
aşa ţi-e vrerea,... să fie într-un ceas bun! 

— Să dea Dumnezeu! răspunse din toată inima 
lui pravoslavnică Tancred. Acu mai rămîne să vrea 
şi Mărguleanu. 

— O să vrea! hotărî conu Alecu, care, o dată con- 
vertit la o idee, era gata să lupte pînă la ultimul sfanţ 
al adversarului. Trebuie să vrea ! 

Convorbirea dintre conu Alecu şi Mărguleanu avu 
loc peste un ceas şi nu fu nici măcar furtunoasă. Lui 
conu Alecu nu-i plăceau formulele ipocrite de salon. 

— Sînt un duşman de moarte al mănușilor! zicea 
el. Mănușile sînt pentru cucoane. Eu nu sînt cucoană, 
sînt Porcu ! 

Astfel că, abia-și făcu Mărguleanu apariţia, că Porcu 
îl şi luă în primire: 

— Mărgulene, ai dat lovitura! Te-am aranjat la 
Comunicaţii. Acolo e de noi, Mărgulene... 

Mărguleanu era prevenit. Cum, de unde, prin cine, 
ar fi fost greu să se ştie. Dar era prevenit. Şi ca om 
prevenit, avea gata răspunsul: 

— Nu ! Nu plec de la Interne nici mort! Cît despre 
dumneata, coane Alecule, să ştii că sînt foarte mîhnit ! 
Te credeam prieten, cînd colo, văd că eşti un... 

— ...porc ! rise conu Alecu. 

— N-am zis asta, coane Alecule, dar... 

— N-o zici, dar o spui! continuă tot mai vesel conu 
Alecu. Sînt ! Dacă sînt, sînt ! Așa m-a făcut Dumnezeu, 
aşa o să mor! N-am ce-i face. Dar una cu alta n-are 

a face. Tu pleci de la Interne. Trebuie să se facă loc 
în guvern și pentru forţele tinere... 

— Să se facă! scrîșni Mărguleanu. Dar nu pe spa- 
tele meu. De mine să nu vă atingeţi... Eu sînt gene- 
ralul Mărguleanu ! Să știi! Generalul Mărguleanu! 

Conu Alecu îl asculta pe ministrul de interne cu 
capul puţin aplecat spre umărul drept și cu ochii lui 
mici, ascuţiţi, scăldaţi într-o lacrimă veselă. Cînd Măr- 
guleanu se opri, conu Alecu îl întrebă: 

— Ai isprăvit? 

— Am isprăvit ! răspunse Mărguleanu, care fierbea 
de miînie. 

— Slavă domnului! zise conu Alecu. Acuma, uite 
ce vreau să-ți spun: ai să treci la Comunicaţii. 

Şi ochii lui nu mai rideau. Se întunecaseră brusc 
şi-l țintuiau pe Mărguleanu cu o căutătură rece, mută, 
înfricogătoare, de mort. Mărguleanu își dădu seama 
în clipa aceea că partida e pierdută. Conu Alecu voia 
— şi probabil că avea pe ce să-și sprijine voinţa. Dar 
orgoliul, orgoliul nu-l lăsă pe Mărguleanu să se resem- 
neze cu una cu două și-l îndemnă să strige: 

— Şi dacă nu vreau? 

Conu Alecu înțelese că Mărguleanu e pe drumul 
cel bun şi redeveni iar prietenul bun și jovial de 
odinioară: 

— De ce să nu vrei, dragă Aurică? Tu doar ţii la 
frate-tău ! 

— Ceee? mugi Mărguleanu, sărind de pe scaun. 
Ce-ai cu Se meu? 

— Eu, nu! Eu n-am nimic! Dar au cu el ăi cinci- 
zeci şi cinci de țărani de la « Petrolul național», care 
s-au întors ieri în țară... 

.— Aaa! strigă Mărguleanu, cu fața strîmbată de 
furie. Ai și aflat-o ! 

— De ce nu?... “Ei fi tu ministru de interne, dar 
"nici noi nu dormim. 

Mărguleanu, deodată, se prăbuși, ca un sac deșertat, 
pe scaun — și nu mai scoase un cuvînt. « Petrolul 
național» !... « Petrolul naţional» !... Toate se învir- 
teau acum în jurul lui: pereţii, obiectele, conu Alecu, 
într-o bandă cenușie, uniformă, pe care sclipeau desluşit 

numai aceste .două cuvinte: « Petrolul naţional»! 
Şi doar i-o spusese de atitea ori fratelui său, 'generalul 
Alexandru Mărguleanu: 

— Sandule, trebuie să fim cu ochii în patru, San- 
dule ! Nu uita ce funcţie ocup... şi cine sînt eu la 
palat ! O fi ea, combinaţia, bună, dar obrazul meu 
e în joc, Sandule!, 

— Lasă, Turică dragă, că doar nu sînt la prima 
afacere... 

— Nici eu, dragă Sandule, dar trebuie multă băgare 
de seamă. Dusmanii mei atîta aşteaptă... 

— Turică, să fii liniştit !... Nu sînt eu fratele tău? 

Asta l-a dat gata, pe Turică. Pentru că tare mult 
ţinea el la Sandu. Și aşa, din sentimente pur frater- 
nele, Turică a cedat și « Petrolul național» a luat ființă. 
Ce era « Petrolul național»? O afacere ca oricare alta. 
Fără morți şi fără răniți. Dau, iau şi asta-i tot... 
I se zicea « Petrolul naţional», dar, de fapt, singurul 
lucru « național» în afacerea asta era că nici pome- 
neală nu putea fi de. petrol. « Petrolul naţional» era 
o afacere sub care se făcea trafic de pașapoarte. Cel 
cu ideea a fost unul Filipovici, implicat cu ani în urmă 
într-o istorie de falsificare de bani, și a cărui familie, 
compusă din nouă persoane: părinţi, fraţi, surori, se 
sinucisese în bloc, înainte de război, din cauza mizeriei. 
Inspirat de curentul de emigrare care domnea în rîn- 
durile ţărănimii ardelene, Filipovici veni într-o zi la 
Alexandru Mărguleanu, cu care era bun prieten, şi-i spuse: 

— Am dat de o mină de aur! Emigrări! Facem 
o societate petroliferă « Petrolul naţional», pentru tere- 
nuri petrolifere fictive, şi tipărim acţiuni pe care le 
plasăm pe la ţărani. Ei tot vor să plece. Noi îi încu- 
rajăm şi le vindem acţiuni. Trebuie să-i convingem 
numai că dacă plasează acţiunile astea în America, 
se umplu de bani. America aleargă după petrolul nostru 
şi oricît ar cere ei pe acţiuni, or să primească... 


Înţelegi? 

— Înţeleg! 

— Noi le scoatem Epot e: . frate-tău e doar 
ministru de interne... şi-i expediem. din ţară pînă la 
Cherbourg !... 

— Şi de la Cherbourg? 

— De 'la Cherbourg? Să se spele pe cap! Ce ne pri- 
vește ? Cine vrea să plece trebuie să ia asupră-și și riscurile 
unui voiaj. 

Lui Alexandru îi plăcu foarte mult felul rezonabil 
al lui Filipovici de a vedea lucrurile — şi căzu de acord. 
Societatea se constitui îndată, dar, urmînd sfatul lui 
Artur Mărguleanu, care tot propovăduia prudență, își 
alese sediul tocmai la Tîrgovişte, ca să fie ceva mai ferită 
de ochii lumii. Totuși, sediul acesta provincial nu dăuna 
întru nimic succesului afacerii. Serviciul de pașapoarte 
al Siguranţei fierbea de dimineața pînă seara. Cu ușile 
date în lături, sub ochii tuturor, într-o larmă neconte- 
nită, oamenii « Petrolului naţional» şi ai Siguranţei 
munceau fără odihnă. 

— Cite, coane Pavlică? 

— O sută! răspundea conu Pavlică, de felul lui 
deputat liberal. 

— O sută să fie!... Da” matale, coane Costică? 

— Numai cincizeci ! zicea conu Costică, de felul 
lui tot deputat liberal, rușinat de cifra modestă la care 
răspundea. 

— Slab, coane Costică, slab! răspundea, în febra 
muncii, comisarul de siguranţă. 

— Poate miine ! se scuza conu Costică. 

— Dă-i zor, coane Costică, să nu ţi-o ia altul 
înainte !... Şi matale, coane Petrică? 

— Două sute cincizeci! răspundea mîndru conu 
Petrică, de felul lui detașat cu serviciul la Cameră, 
ca deputat neţist. 

— Ei, așa da! făcea încîntat comisarul, cu ochii 
spre ceilalți care-şi așteptau rîndul, cu aerul că le-ar 
spune: « Aţi văzut? Luaţi pildă de la conu Petrică !» 

Şi așa se perindau în faţa comisarilor de la serviciul 
pașapoartelor deputaţi de toate culorile: liberali, țără- 
niști, neţiști, sl aia — fiecare cu cifra lui: cincizeci... 
treizeci... două sute... optzeci. . . Era numărul de 
pașapoarte pe care veneau să le scoată în acea zi de la 
Siguranţă pentru clienţii « Petrolului naţional». Cite 
pașapoarte, atiţia săteni — în majoritate ardeleni — 
convinşi de către deputaţii Romîniei Mari, liberali, 

naţionali, ţărănişti, neţiști, să plece neapărat pe plan- 
taţiile de cafea din Cuba, Bolivia, Brazilia, Argentina, 
dacă vor să ştie ce-i aia trai fericit. Numai să aibă grijă, 
bineînţeles, să-şi cumpere din vreme un număr de acţiuni 
de la « Petrolul naţional». Cu acţiunile « Petrolului 
naţional» în buzunar, nici capul n-o să-i mai doară. 
Toată lumea o să se roage de ei: « Dă-mi, neică, măcar o 
acţiune... Una !... Plătesc cît îmi ceri!... O mie de 
dolari ? Ține o mie de dolari ! Două mii? Uite două mii !... 
Trei mii? Patru mii?...» Aşa de înnebuniţi sînt ameri- 
canii după « Petrolul naţional». 

— Şi cît costă? întreba ţăranul. 

— Cu acţiunile, răspundea alesul neamului, ne înţe- 
legem. Totul e pașaportul. Ăla-i mai greu. Paşaportul ! 

— Şi cîte parale pașaportul ăsta? 

— Patruzeci de mii de lei! 

Omul se uita speriat la nevastă-sa, dar alesul neamului 
se pricepea să-i îndulcească hapul. 

— Păi, frate, ce-ai crezut? Că pașaportul creşte în 
copac? Pașaportul... știi ce-i aia pașaportul? 

— Da... da’ patruzeci de mii de lei! se scărpina 
ţăranul la ceafă. 

— Păi nu-i patruzeci de mii de lei, neică ! îl lămurea 
deputatul. Paşaportul costă numai două mii. Restul 
e taxa de urgenţă. 

— Ce-i aia? 

— Taxa de urgenţă, neică, e, cum să-ţi zic, taxa 
fără de care nici măcar măria sa nu capătă pașaport! 
Taxă de urgenţă fără pașaport, se poate, dar pașaport 
fără taxă de urgenţă, cîtu-i lumea şi pămîntul... Încă 
nu s-a pomenit paşaport fără taxă de urgenţă. Altminteri, 
fiecare şi-ar putea lua pașaport şi-ţi închipui balamuc 
după aia... Dacă tu o să pleci, și ăla o să plece, şi 
ăstălalt o să plece... o să se ridice milioane de neno- 
rociţi şi o să dea cu toţii buluc în America, și iar n-o 
să-ţi mai poţi trage sufletul de nevoi și sărăcie. Dar 
guvernul, dinadins a pus taxa de urgenţă, ca să nu poată 

leca oricare nepricopsit, ci numai cîțiva. Norocoşii. 
ki care pot să plătească. Așa că, neică dragă, dacă vrei 
să pleci, dezleagă-ți chimirul. $i să spui bogdaproste 
că azi mai e taxă de urgență. Pentru că, după cîte se 

aude, e vorba să vină, peste o zi-două, o lege prin care 
s-a zis cu taxa de urgenţă. Nu mai e voie! Atunci să 
te văd ce o să faci şi cum o să ajungi în America ! 

La vorbele astea, pe ţăran îl apuca ameţeala. Să 
n-ajungă în America! Să nu poată scăpa de mizeria 
şi de teroarea în care trăieşte el aici! Şi numaidecît 
începea să-şi vindă tot ce putea: bordeiul, lucruşoarele, 
vitele şi bucata lui de pămînt. Se uita la sărăcia lui de 
ogor și i se sfîşia inima — dar n-avea încotro. Trebuia 
să-l vîndă. Și-l vindea tot misiţilor. 

— Ţi-l luăm noi, zicea alesul neamului. « Petrolul 
național» vrea să te ajute! Îţi dăm pe el cincizeci de 
acţiuni ! 

Uneori, dacă nu-i ajungeau omului banii de paşaport, 
deputatul, om săritor, primea pămîntul în contul taxei 
de urgenţă. 

— Uite, frate Ioane — zicea el — ca să nu zici că-s 
om rău... plătesc eu pentru tine alea douăzeci de mii 
de lei cît îţi lipseşte pentru taxa de urgenţă şi-ţi mai 
dau și cincisprezece acțiuni! E bine? 

Mai bine nici nu se putea. 

În felul acesta, s-au strîns în ţară grupe-grupe de 
săteni care, cu desaga pregătită și cu paşaportul în 
buzunar, așteptau să ia drumul Americii. Pînă ce sosi 
şi ceasul ăl fericit. Un zvon, răspîndit cu grijă de aleșii 
neamului, înfioră de nerăbdare și bucurie pe ţăranii 
emigranți: plecarea începe. Peste cîteva zile zvonul se 
adeveri: plecarea începuse. Deocamdată, însă, era vorba 
numai de un mic lot de cincizeci şi cinci de ţărani, care 
fură îmbarcaţi în tren și expediaţi, sub paza unui delegat 
al « Petrolului naţional» pînă în portul francez Cher- 
bourg, unde fură predaţi pe seama societăţii de navigaţie 
« Royal Mail Steam Packet Company». 

— V-am adus cincizeci și cinci de emigranţi ! zise 
agentul. Banii pentru biletele de vapor nu vi-i achit 
acuma. Vă dau numai cîte un aconto de zece dolari. 
Restul vi-l trimitem cum mă înapoiez în țară. 

Compania de. vapoare încasă acontul, găzdui pe 
țărani în hotelul pe care-l avea — şi aşteptă banii pen- 
tru vapor. Dar în loc de bani, primi de la « Petrolul 
naţional» o scrisoare prin care se ruga să mai fie îngăduit, 

apoi încă o scrisoare şi o a treia scrisoare — după care 
nu mai primi nici o scrisoare. Țăranii, lăsaţi la voia 
întîmplării, nu mai avură altă dorință decît să se îna- 
poieze în ţară. În cele din urmă, au izbutit şi au venit 
de-a dreptul la Bucureşti, să-şi caute dreptate. 

— Ei? auzi Mărguleanu glasul dulce al lui Alecu. 
Ne-am înţeles? Miine te prezenţi la Comunicaţii. 

Galben ca ceara, Mărguleanu şuieră printre dinți: 

— Şi cine vine în locul meu? 

— Atanasovici ! 

Mărguleanu îşi dădu iar drumul mîniei: 

— Dar Atanasovici lucrează și a lucrat și el din 
prima zi la « Petrolul naţional» ! Din ce bani crezi că 
şi-a construit palatul? Nu din banii « Petrolului»? 

Conu Alecu îl învălui pe Mărguleanu într-o privire 
galeșă: 

— Tocmai ! Şi trebuie să-ţi pară bine! Ca să vezi 
că n-avem nimic cu « Petrolul naţional». 

— Şi asta cine mi-a făcut-o? 

Cu multă dezinvoltură, Porcu-i răspunse: 

— Şi dacă o să-ţi spun că-i Tancred, ce te intere- 
sează ? 

— Tancred ! răcni Mărguleanu cu pumnii strînşi, 
gata parcă să lovească. Am știut! Tancred! 

Conu Alecu începu să se mustre amarnic: 

— Ah, ce dobitoc sînt! Ce dobitoc!... N-am avut 
ce face să-ți spun ! Dar la urma urmei, cutare ori cutare... 
ce-ţi pasă ţie, Turică ? De miine eşti ministru al comuni- 
caţiilor, ca şi cum n-ai fi fost niciodată ministru de 
interne. Parcă nici n-ai fi trecut pe acolo. Noi o să te 
ajutăm din toate puterile să uiţi. Numai tu să fii băiat 
cuminte. 

Conu Alecu nu-i făcea recomandaţia asta în mod 
gratuit. El ştia bine că tocmai ăsta e cusurul lui Mărgu- 
leanu: că nu-i băiat cuminte. 'Țifnos, acru, răzbunător, 
Mărguleanu ierta cu greu o insultă — şi în special o 
insultă care-l lipsea de o atit de inepuizabilă sursă de 
venituri, cum este Ministerul de Interne. 

A doua zi, de îndată ce regele semnă decretul de 
remaniere — Turieă se prezentă la Comunicaţii şi, după 
ce împlini formele protocolare de instalare- în scaunul 

de ministru al comunicaţiilor, se închise în cabinetul 
lui, unde începu să lucreze cîte douăzeci de ore pe zi — 
fără să primească în audiență, fără să răspundă la tele- 
foane, aproape fără să mănînce. Noaptea, tirziu, se 
ducea pentru cîteva ore acasă, şi-n zori, noul ministru 
al comunicaţiilor se afla la postul lui, ca un exemplu 
de vrednicie pentru tot ministerul. Cel puţin secretarul 
general, directorii, subdirectorii, ăştia erau puşi toată 
ziua la treabă. Cît era ziua de mare, roșii, asudați, cu 
braţele încărcate de registre şi rapoarte, intrau și ieșeau 
din cabinetul domnului ministru, care, înfundat în hirtii, 
citea cu răbdare zeci de dosare cu . comenzi, furnituri, 
recepții, facturi, ordonanţe — şi nota de zor, date, nume, 
cifre, ca un adevărat gospodar al resortului. 

— Neică, ne-a luat dracu ! se văicăreau funcţionarii 
îngroziţi. Cu ăsta nu mai merge. S-a isprăvit cu chiulul. 
Ai auzit ce ne-a spus domnul director aseară ? « Uitaţi- 
vă la domnul ministru ! Vine cu cîteva ceasuri înaintea 
tuturor, pleacă noaptea tîrziu, în urma tuturor, nu ca 
voi, nişte trîntori | Aşa că, de azi înainte, s-o știți: toată 
lumea trebuie să-şi vadă de treabă. Altminteri, afară !».. . 
Vai de capul nostru! 


+ 


Toate ar fi fost, așadar, în ordinea cea mai perfectă 
dacă Ionel, care aproape că și uitase de întîmplarea 
aceasta, n-ar fi fost absorbit acum de un fapt nou și 
neaşteptat, care îl îngrijora în mod deosebit: răscoala 
ţăranilor din satul basarabean Tatar-Bunar. Lui Ion Ion 
Viziru, reprimarea răscoalei țăranilor din Tatar-Bunar 
şi satele din împrejurimi fi dădea, în mic, senzațiile 
de mare satisfacţie patriotică, trăite în 1907, Artilerie. . . 
sate prefăcute în scrum... țărani executaţi... bor- 
deie în flăcări... sute de morți... mii de arestaţi... e 
bine !... Cît se poate de bine! Să simtă acești țărani 
nespălați că în țara asta domnește ordinea lui, nu 
ordinea bolşevică. 

Şi ştirile care veneau dinspre Tatar-Bunar arătau 
că « țărănoii» simt ordinea lui. În tot ţinutul acela, 
după represiunea cea mare, urmau represiunile locale, 


338 


în mic. Agenţii forfoteau peste tot, trupele de grăniceri 
şi jandarmii erau în necontenită mişcare, arestările, 
schingiuirile şi execuțiile sumare curgeau potop peste 
capul ţăranilor, care, dacă nu erau direct implicaţi în 
răscoala de la Tatar-Bunar, erau acuzaţi de o crimă nu 
mai puţin gravă: erau originari din Tatar-Bunar, sau 
locuiau nu departe de Tatar-Bunar, sau au fost cîndva 
zăriţi pe la Tatar-Bunar. Or, a ți se spune că eşti vinovat 
de una din faptele acestea era totuna cu a ţi se fi semnat 
sentința de moarte. l 

— Cenzura funcționează bine acolo? îl întrebă Ionel 
într-o zi pe Trişcă, omul lui de încredere. 

— Cenzura, da! Numai că n-ajunge cenzura. Opo- 
ziţia lucrează şi peste capul cenzurii... şi fără ziare... 
şi instigă lumea prin toate mijloacele. Uite ce proces- 
verbal am primit azi de acolo! 

Trişcă scoase hiîrtia din servietă şi vru să i-o întindă 
lui Ionel. 

— Nu! zise Ionel, care nu făcea niciodată un efort 
inutil. N-am răbdare. Spune-mi despre ce e vorba... 

Aruncîndu-şi din cînd în cînd ochii pe hîrtie, Trică 
rezumă: 

— Cică în satul Popuşoiu de lingă Tatar-Bunar 
există o cooperativă care avea ca preşedinte pe unul 
Bazalău. Prin iulie, s-a făcut o anchetă şi s-a descoperit 
că Bazalău a furat din casa cooperativei treizeci şi cinci 
de mii de lei. Cooperatorii l-au dat afară şi au ales un 
alt consiliu de administraţie. Unii ar fi vrut să-l dea 
pe Bazalău pe mîna parchetului, dar Bazalău s-a jurat 
că va da banii înapoi. După o lună, Bazalău a fost numit 
primar. Dar noul consiliu de administraţie al cooperativei 
n-a vrut să țină seamă de aceasta și a continuat să-i 
ceară banii furaţi. Bazalău făgăduia, dar tot amina. 
Pînă a venit Tatar-Bunarul. Sîmbăta trecută, unul, 
Filatov, membru în consiliul de administraţie al coopera- 
tivei, este arestat împreună cu alți şase țărani din comună. 
Toţi se aşteptau să fie întrebaţi cum au fost jefuiţi de 
Bazalău, cînd colo, jandarmii i-au cercetat dacă ştiu 
ce s-a petrecut la Tatar-Bunar. 

Ionel făcu un gest de plictiseală. 

— Mai pe scurt, Trişcă, nu se poate? 

— Ba da ! zise Trișcă, Pe scurt, a doua zi duminică, 
cei şapte ţărani au fost porniţi la drum, sub escortă. 
Dar cum au ajuns în cîmp, jandarmii au tras în plin 
şi au ucis şase din ei. Al şaptelea, Filatov, rănit, s-a 
prefăcut mort. Jandarmii și-au prădat victimele de tot 
ce aveau asupra lor, s-au aşezat la marginea drumului 
să mănînce şi s-au înapoiat la Popuşoiu să raporteze 
că ordinul a fost executat. Filatov s-a tirît pînă acasă... 

— Am înțeles! zise Ionel, Şi povestea a ajuns la 
urechea opoziţiei... Nu-i aşa? 

— Ba da! Şi opoziţia întărîtă lumea. 

— Opoziția ! Şi ce ai vrea să-i fac opoziţiei? S-o 
omor? Hei, Trişcă, Trişcă ! Mult îţi mai trebuie ţie pînă 
să înveţi că noi sîntem un stat parlamentar, un stat 
constituţional, care se conduce după principiile libertăţii 
absolute de gîndire şi exprimare... Opoziția, Trișcă 
dragă, își are rostul ei într-un stat ca al nostru. Opozi- 
ţia este organul parlamentar de control şi de critică al 
faptelor noastre. Deci, respect opoziţiei, Trişcă ! În 
definitiv, ce ne strică |... Da! Şi ce s-a făcut cu acel 
Filatov? 

— Am dat ordin imediat să fie arestat şi judecat 
pentru insultă adusă autorităților militare sub regimul 
stării de asediu... 

Își puse hirtia, cu grijă, la loc în servietă şi continuă: 

— Dar a fost prea tirziu. 

— Cum? se smuci din fotoliu Ionel, cu o energie 
neobișnuită. 

— Mi-au luat-o jandarmii înainte! 

Ionel recăzu, moale, în fotoliu. 

— Ce-ţi spuneam, Trişcă?... Opoziția este o insti- 
tuţie democratică pe care noi, stat democratic, trebuie 
s-o cinstim în toate împrejurările. Respect opoziţiei, 
Trişcă ! Cel mai mare respect! Şi tu, cu mintea ta de 
tînăr necopt, vrei să-i astup gura? 

— Ba nu, domnule Viziru! Dar nu uitaţi că mai 
avem și o altă opoziţie! 

Ionel se întunecă. 

— Aha! Comuniştii !... lar vreo ispravă? 

— Nu-i zi să nu facă una ! răspunse Trişcă. Poftim 
ceva nou pe ziua de azi! 

Şi-i întinse un manifest, pe care Ionel îl parcurse 
cu ochi din ce în ce mai încruntaţi. 


« În momentul celei mai mari reacţiuni şi terori — grăia mani- 
festul — țăranii basarabeni, care au suferit și mai mult de pe urma 
proastei recolte din anul acesta, s-au răsculat, înarmați cu coase, topoare 
şi arme, impotriva stăpinirii oligarhiei romine. Răsculaţii au procla- 
mat în Tatar-Bunar, în Nikolaevka, Galieşti, Neruşeni și Popuşoiu 
Republică Sovietică Socialistă şi au făcut apel la toată muncitorimea 
din ţară să-i sprijine în lupta începută. Atunci burghezia romînă a 
pus în mişcare impotriva celor 4.000 de răsculați toată mașina de stat, 
care îi stă la indemină. Sub aţițarea presei burgheze vindute, soldaţii, 
îmbătaţi şi înșelaţi de ofițeri, impreună cu jandarmii-călăi, au inecat 
în sînge satele răsculate. Mai mult de 600 de oameni au fost impuş- 
caţi, alte sute stilciți în bătăi, torturați și aruncaţi în temnițe, Locui- 
torii satelor răsculate sint de peste 2 luni pradă bunului plac al călăilor 
sîngeroși. Tovarăși muncitori și țărani! Aceste sute şi mii de ţărani 
revoluționari n-au putut să învingă, pentru că ţăranii ceilalți, a căror 
stare nu era mai bună ca a celor din Tatar-Bunar, n-au ingeles cauza 
sfîntă a unirii poporului muncitor, pentru că muncitorii...» 


Ion Ion Viziru, furios, mototoli manifestul şi, cu 
pumnul încleştat peste ghemotocul de hirtie, îl întrebă 
pe Trișcă: 

— Spune-mi, te rog: cu Iașii cum stăm ? 

— Totul e gata, domnule Viziru ! 

— Adică? 

— Aşteptăm un moment favorabil ! Trebuie să mai 
treacă cel mult patru-cinci zile ! 

— E om de încredere acest Aureliu Cziucziewicz? 

— De mare încredere ! Prost ca o cizmă ! 

Trişcă era gata să plece, dar se anunţă Tancred, 
care intră foarte agitat, fluturind un ziar: 

— Ai citit? îi zise el lui. Viziru. N-au trecut nici 
două săptămîni de la remaniere gi uite ce-şi permite 
dumnealui ! 

Ionel luă ziarul şi citi. Era o declaraţie a generalului 
Mărguleanu care spunea: « Deși sînt de două săptămîni 
ministru al comunicaţiilor, încă n-am răzbit să văd de 
treburile curente ale ministerului, atît gunoi am găsit... 
Abia acum înţeleg de ce toate trenurile noastre deraiază 

ori se ciocnesc, de ce şoselele noastre sînt desfundate 
şi impracticabile, de ce podurile noastre sînt rupte, de 
ce lumea nu este sigură cu viaţa cînd vrea să întreprindă 
o călătorie cât de mică. Aici, cei care au administrat 
ministerul au avut alte țeluri. Fraudele se ridică la sute 
de milioane. În curînd, voi da amănunte şi lumea va 
rămîne Înmărmurită. Puteţi să asiguraţi opinia publică 
de pe acum că nimeni nu va scăpa de justiţie, oricît 
de înaltă ar fi funcţia pe care o ocupă și oricît de tari 
ar fi cei care îl apără». 

Tonel puse gazeta deoparte și zise, meditativ: 

— Mda! 

— Pricepi? Turică umblă să mă lovească pe mine! 
strigă Tancred. Numai cu mine are ce are. Ştie că din 
pricina mea a plecat de la Interne... 

— Las’ că-l astimpăr, zise Ionel şi-l chemă la telefon 
pe conu Alecu: 

— Alecule, vino pînă la mine! 


* 


Nu trecură nici douăzeci și patru de ore după aceasta 
şi străzile capitalei răsunară de strigătele vînzătorilor 
de ziare: 

— Specială !... Specială !... Scandalul de la « Pe- 
trolul' național» ! Arestarea generalului Alexandru Măr- 
guleanu ! 

Erau ediţiile speciale care, cu lux de amănunte, 
puneau publicul în curent cu escrocheriile din jurul 
« Petrolului naţional», în fruntea căruia se afla generalul 
Alexandru Mărguleanu, fratele lui Artur Mărguleanu, 
ministrul comunicaţiilor. 

Înnebunit de necaz și de rușine, Artur Mărguleanu 
alergă la palat: „a 

— Sire, Ionel... 

Regele, care era informat de Ionel că Mărguleanu 
pregătește — peste capul guvernului — o lovitură de 
stat spre a-și institui o dictatură militară, îl întrerupse: 

— Vorbește cu lonel!... De ce să-ţi închipui că 
Ionel îți vrea răul? Ionel e om de înțeles! Vorbeşte 
cu el! 

Îngrijorat de primirea rece a lui Ferdinand, Mär- 
guleanu alergă la Ionel. 

— Ascultă, Ionele, începu el să-i vorbească; pe un 
ton ridicat, dacă vrei să te ţii de glume, o să glumesc 
şi eu. Am toate dosarele căilor ferate. Numai tîlhării 
de sus pînă jos. Sute de milioane. Toţi, mînă-n mînă. 
Era o sistemă: la facturi și procese-verbale de recepţie 
atașate la ordonanţele de plată se făceau în mod regulat 
greșeli de adunare în plus. Milioane și milioane diferenţe. 
Numai în plus ! Apoi ordonanţele treceau la verificare, 
unde, automat, se punea viza că sînt în ordine. Așa 
s-au plătit sute şi sute de milioane!.. 

— Hm ! făcu Ionel. Interesant ! Și cine făcea asta? 

— Toţi ! În cap cu Tancred ! Tancred îşi lua partea 
leului. Şi asta încă nu-i nimic! Să vezi la reparaţii, ce 
s-a furat ! Oamenii lui Tancred trimiteau pe la diferite 
ateliere vagoane în perfectă stare, la reparat... În 
atelierele alea, alți oameni de-ai lui Tancred aveau grijă 
să demonteze noaptea piese importante de la vagoane. 
A doua zi venea o:comisie, compusă tot din oameni 
de-ai lui Tancred, să constate că vagoanele duc lipsă 
de piesa cutare și cutare — și dispunea să se facă imediat 
reparaţiile. Cum plecau ăi din comisie, cei care demon- 
taseră piesele noaptea le montau la loc, după care ate- 
lierul anunţa că vagoanele au fost reparate — și că să 
vină neapărat o comisie de recepţie, compusă și ca, 
bineînţeles, tot din oameni de încredere... 

— De necrezut ! se minună Ionel pe care povestea, 
vădit, îl interesa prea puţin. 

— Sute de milioane, lonele, sute de milioane ! Nu 
mai vorbesc de furturile de la Gara de Nord. i 

— Ei, foarte bine că ai venit tu acolo, să mai curmi 
niţel hoțiile astea ! făcu Ionel, cu o privire piezișă spre 
Märguleanu. Trebuia neapărat un om cinstit la Comu- 
nicații... Neapărat ! 

Indiferența cu care Ionel spunea toate acestea îl 
scoase din fire pe Mărguleanu. 

— Mi se pare că-ți baţi joc de mine! strigă el. 

— De ce? 

— Eu îți vorbesc de niște fraude fantastice... şi tu, 
parcă nici nu te-ar atinge. Ei bine, află că la mine nu 

merge asta! Eu am dovezi negru pe alb şi o să le dau 
pe toate în vileag, să afle țara... 

— Lasă ţara ! făcu Ionel şi mai plictisit încă. Tu 
doar nu pentru asta ai venit! Spune deschis ce ai de 
spus şi lasă introducerile... 

— Vreau să dai ordin ca frate-meu să fie imediat 
pus în libertate! 

— Va să zică asta te doare! Să-l pun pe frate-tău 
în libertate ! Că ai descoperit fraude făcute de alții, zici 
că te doare. Dar dacă frate-tău s-a purtat ca un criminal 
cu țăranii, asta n-are importanţă. 

— Nu-i adevărat! Frate-meu este victima unui 
escroc ! 

— Care escroc? 

„— Filipovici ! 

— Filipovici? se încruntă Ionel. Şi frate-tău nu 
ştia nimic. 

— Nimic ! 

— Dar pașapoartele pe care venea să le scoată de 
la Siguranţă, el personal, ce sînt? Vrei să știi cîte paşa- 
poarte... şi pe numele cui... şi de la cine le-a scos? 
Am toată lista aici... 

— E fals! N-a scos nici un pașaport! 

— Atunci înseamnă că nici tu n-ai scos nici un paşa- 
port ! 

— Eu? căscă ochii nespus de uimit, Mărguleanu. 

— Tu ! Tu ca ministru de interne lucrai și tu pentru 
« Petrolul național». Și ai scos și tu pașapoarte... O 
sută... şi încă o sută, şi iar o sută! Înţeleg! Sub o 
sută nu era de demnitatea ta! Şi bileţelele pe care le 
trimiteai la Siguranţă. Ca să nu-ți mai pomenesc de 
Valentina ! Şi încă un lucru să nu uit ! Știi că emigrarea 
este şi a fost interzisă? 

— Ştiu! 

— Totuși, tu, ca ministru de interne, ai autorizat 
înființarea a șaizeci de agenţii de emigrare în ţară. Exact ? 

— Da, dar nu știi de ce... 

— Nici nu mă interesează de ce. Pe mine mă intere- 
sează faptul în sine: deşi emigrarea era interzisă, tu, 
ca ministru de interne ai autorizat funcţionarea a șaizeci 
de birouri de emigrare. Dar să lăsăm asta, pe altă dată... 

dacă vrei ! Numai dacă vrei ! Aici e vorba de frate-tău, 
nu de tine. A scos sau nu pașapoarte? 

Mărguleanu, deșurubat, recunoscu: 

— A scos pașapoarte, e adevărat ! Cîte, nu ştiu... 
şi nu mă interesează. Dar le-a scos de bună-credinţă. 
N-a ştiut ce are de gînd Filipovici să facă apoi cu 
ţăranii. 

— Bine, să zicem că n-a știut atunci. Dar cînd a 
aflat de păţania celor cincizeci şi cinci de ţărani de la 
Cherbourg ce-a făcut ? De ce nu l-a dat pe Filipovici pe 
mîna parchetului? 

— Ca să nu compromită « Petrolul național» ! 

— Adică « Petrolul naţional» habar n-avea ce face 
Filipovici? 

— Exact. Habar n-avea. 

— Cum asta? Dar în acest caz, de ce s-au grăbit 
aşa domnii de la « Petrolul național» să dea ţăranilor 
nişte polițe de despăgubiri?... Polițele astea doar n-au 
fost semnate numai de Filipovici, ci şi de frate-tău și 
ratificate de către toți membrii fondatori şi de adunarea 
generală a societăţii ! 

— Din aceleaşi motive pentru care nu l-au dat nici 
pe Filipovici pe mîna parchetului: ca să nu se işte un 
scandal din care ar mai putea ieşi compromis « Petrolul 
național». 

— Au mereu grijă de obrazul « Petrolului naţional» 
domnii membri fondatori. Numai că şi polițele astea 
sînt o escrocherie. Țăranilor li s-au dat mai întîi scrisori 
că vor fi despăgubiţi pînă în două luni, adică pînă în 15 
septembrie. Dar cînd li s-au dat poliţele, data de 15 sep- 
tembrie a fost preschimbată cu data de 15 ianuarie. 
Şi asta nu de Filipovici, ci de către întreg comitetul... 

Mărguleanu vedea că nu-i mai rămîne decît să apese 
pe nota duioasă și începu să pipe sentimental: 

— Nu ştiu! Eu ştiu că este nemaipomenit ca un 
om de onoare ca frate-meu să fie arestat ! Este o crimă ! 
Un general Mărguleanu, un general Mărguleanu — arestat ! 
Un om naiv, încrezător, înşelat în buna lui credință 
de un aventurier, să ajungă un pușcăriaș! 

Tonel luă iar aerul plictisit de mai înainte: 

— Da, dragă Turică, ai perfectă dreptate !... Dar 

justiţia e justiţie ! N-avem încotro ! Trebuie să lăsăm 
justiţia să-şi facă datoria pînă la capăt! 

Dar asta era tocmai ceea ce-l înspăimînta pe Mărgu- 
leanu: 

— Justiţia? Perfect ! Să vedem ce va Spune justiția 
în chestia fraudelor de la Comunicaţii. .. Şi nu-i numai 
Tancred la mijloc... Asta o ştii! l 

Ionel o ştia. Mai erau şi alții. Și mai importanți 
decît Tancred ! 

— Prin urmare, şantaj? zise Ionel. 

— Dacă vrei, strigă, desperat Mărguleanu, spune-i 
şi aşa! 

— I-am şi spus! Şi pentru că sîntem amindoi de 
acord că-i şantaj, s-o tratăm ca un şantaj ! Ți-l eliberez pe 
Alexandru, dacă tu o laşi încurcată cu Comunicaţiile ! 
De acord? 

— De acord! zise Mărguleanu, răgușit de emoție. 

A doua zi, Trişcă îl pofti pe doctorul Mihăescu, 
independentul, la minister, şi-i spuse: 

— Azi după-amiază vei anunţa la Cameră o inter- 
pelare în chestia « Petrolului naţional». 

În câteva cuvinte, Mihăescu, independentul, era 
lămurit. 

După masă, la Cameră, doctorul Mihăescu, inde- 
pendentul, ceru cuvîntul și spuse, cu glasul gituit de 
indignare: 

— Rog pe domnul ministru de interne să-mi răs- 
pundă: de ce au fost încurajați ţăranii noștri; de către 
« Petrolul naţional» să plece din ţară? Depinde de 
răspunsul domnului ministru de interne dacă voi tran- 
sforma întrebarea în interpelare. 

'Atanasovici, ministrul de interne, se ridică şi, patetic, 
răspunse în atenţia încordată a adunării: 

—' Domnilor deputaţi, dacă sînt ministru de interne 
de citeva zile, am fost, însă, secretar general la Interne 
aproape doi ani, astfel că pot răspunde în deplină cunos- 
tinţă de cauză: dau cuvîntul meu de oi și de ministru 
că nimeni n-a încurajat pe ai noștri să emigreze. Să 
facem o asemenea crimă ? Nu, domnilor ! Am încurajat — 
zic: am încurajat, fiindcă sînt mîndru că sînt şi eu unul 

din promotorii acestei nobile iniţiative care a ajuns să 
se concretizeze prin întemeierea « Petrolului național» — 
am încurajat să plece din ţară elemente străine, pripă- 
şite în ultimii ani pe la noi. 

Sus, în prima bancă a galeriei rezervate publicului, 
un domn proaspăt ras, îmbrăcat cu deosebită îngrijire 
şi cu o garoafă albă la butonieră, adăuga — la aplauzele 
furtunoase ale parlamentarilor — aplauzele sale, ca un 
modest omagiu adus justiţiei care l-a redat azi libertăţii, 
spre a putea sluji patria, ca și pînă acum, încă ani mulți 
şi fericiţi, cu atîta jertfă de sine, la altarul « Petrolului 
naţional». 

Arghir a ieșit de la Cameră, trist, abătut, îngrijorat 
— peste măsură de îngrijorat. Ce va fi miine, ce va fi 
mîine? Era eterna întrebare, care-i amăra viaţa. Ziua 
de mîine îl speria. Avea o fire nenorocită, Arghir. Lui 
îi era scris să nu se bucure niciodată de linişte. Cum 
să ai liniște, dacă în jurul tău foiesc numai ticăloși şi 
canalii !... Tristă soartă... tragică soartă. Să ai o 
nepotolită patimă pentru viața politică — și viața 
politică să nu te vrea totuși ! Nici o satisfacţie de nicăieri, 
ci numai neajunsuri. Neajunsuri de peste tot. Nimeni 
nu-l iubește ! Colegii, lumea politică, studenţii! Marea 
durere a vieţii lui e studenţimea. Tineretul are azi alţi 
idoli: Caţă !... Mussolini !... Nu, cu ei nu mai e nimic 
de făcut! O singură mîngiiere mai avea: palatul. Dar 
nici palatul nu se poartă aşa cum s-ar fi cuvenit. A fost 
ieri la masă, la familia regală. 

— Maiestate, aţi primit telegrama mea dẹ felici- 
tări? 

Îl felicitase pe rege şi nu primise de la el nici un 
răspuns. Regele roşi: 

— Să mă ierţi! Am dat de ea prea tîrziu... Intrase 
la fund, în grămadă! 

Arghir a plecat ochii în farfurie şi a zis: 

— Modestă, ca şi mine! 

Regele a confirmat: 

— Exact, Arghire ! 

La care Arghir a oftat: 

— Este prea mare bunăvoința regală față de mine, 
aşa că am timp să aştept răsplătirile care vor veni! 

Şi regele l-a asigurat: 

— Vor veni, vor veni! 

La acestea, regina a spus cîteva cuvinte mișcătoare: 

— Sîntem încredințaţi de vechiul dumitale devota- 
ment ! 

— Maiestate, a răspuns el, sînt singurul om dintre 
toţi cei care vă înconjoară, în care puteţi avea încredere, 
fiindcă sînt singurul care nu vă cere nimic ! 

Şi cînd a spus asta, era foarte amărit. Apoi au vorbit 
despre diferite lucruri fără importanţă. Regina l-a 
informat că i-a cumpărat pe strada General Berthelot 
o casă cu calorifer, ca să n-aibă grijă la.iarnă, el, om 
sărac, de lemne... gi... asta a fost tot!... Viaţă 
amărită ! 

Asemenea triste cugetări îl torturau pe Arghir, cînd 
se simți deodată apucat de braţ: 

— Stai, Arghire, ai auzit? 

Era doctorul Bratu, mai aprins la faţă ca de 
obicei. 

— Ce faci, doctore? N-am auzit nimic. Ce s-a întîm- 
plat? 

— Staicu, prefectul de poliţie de la Iași, a fost 
asasinat ! 

— Cine l-a asasinat? făcu Argbhir, îngrozit, pentru 
că-l cunoştea pe prefect ca pe un om devotat ordinii 
şi siguranţei. 

— Aureliu Cziucziewicz ! 

— A! exclamă Arghir, cu obrazul crispat de miînie. 
Iar Caţă! 

Bratu, grăbit, zise: 

— Mă ierţi! 

— Unde alergi aşa? 

— La Ionel! I-am telefonat că trebuie să-l văd nea- 
părat ! Dacă o să mai continue asasinatele așa, nu mai 
e nici unul dintre noi sigur cu viața ! 

— Merg cu tine! făcu Arghir hotărît. Trebuie să-l 
ajutăm pe Ionel! 

Cel dintii primi vestea de la Iaşi, prin telefon, Remus 
Vilceanu. Remus telefonă imediat lui Trişcă. Trişcă 
telefonă imediat lui Ionel. Ionel telefonă imediat lui 
Minzescu: 

— Georgel! Ai auzit? Vino îndată cu proiectul! 

Minzescu se prezentă, după o jumătate de oră, la 
Ionel, însoțit de Trișcă. 

— Cum îi zicem legii? întrebă Ionel, după ce mai 
citi o dată proiectul. 

— « Legea liniștii publice» ! 

— Merge ! O trecem chiar mîine la Cameră ! Mai e 
de făcut vreo modificare? 

— Cred că na ! Am întărit art. 11... « Oricine instigă 
la comiterea de acte în scopul de a micşora producţia, 
sau de a împiedica repararea sau transportul materia- 
lului necesar apărării naționale, este pedepsit cu 3 pînă 
la 6 ani închisoare»... 

— Bun! Cu asta cred că tăiem muncitorilor pofta 
de-a face grevă pînă şi în gînd! Şi acuma, Trișcă, șezi 
să redactăm comunicatul. 

Bratu şi Arghir găsiră pe cei trei conducători ai 
statului în jurul unei hirtii pe care cerneala încă nu se 
uscase bine. 

— Domnule Viziru, dădu buzna Bratu, impetuos, 
în birou, ce facem? Au început să tragă băieţii cu re- 
volverul? Ca miine o să tragă şi în noi! 

Arghir, grav, de o violență cu greu stăpînită, vorbi 
şi el: 

— Lăsăm ţeara pe mîna lui Caţă, domnule Ionel? 
Ți-au scăpat frînele din mînă? 

— Caţă? se miră Ionel. Eşti foarte greşit informat, 
domnule Arghir. Uite-l aici pe Trigcă, uite-l pe Min- 
zescu ! Să-ţi spună ei care este rezultatul anchetei şi 
cine-i vinovat de asasinarea lui Staicu. Spune, Trişcă, 
ce taci? 

— Domnule „Arghir, făcu Trişcă, în acţiunea agitatori- 
lor naționali sînt amestecați comuniştii ! 

— Comuniştii? 

Arghir era uluit. Iată un lucru la care nici nu s-a 
gîndit: comuniştii ! 

— Comuniştii? strigă şi Bratu, la fel de impresionat, 

— Comuniştii !răspunse rece, Ionel. Trişcă, citeşte !. . . 
Ascultă, Bratule dragă, şi dumneata, scumpe Argbhir, 
comunicatul care va lămuri ţara. Țara nu trebuie lăsată 
în nedumerire. Țara cere să ştie cine este asasinul lui 
Staicu, 

Trişcă îşi trecu mîna prin păr, ca la tribună, şi citi: 

— « Sînt indicii sigure că cercul conspiratorilor cri- 
minali de la Iaşi era frecventat de agenți conspiratori 
din berviciul unor acțiuni cu caracter anarhic și inter- 
naţional. Acei care n-au putut să treacă Nistrul, 
acei care n-au reuşit în lovitura de la Tatar-Bunar, 
acei care n-au putut zdruncina ordinea publică în Romi- 
nia prin organizaţiunile şi propaganda comunistă printre 
muncitori, au recurs astăzi, prin agenţii lor provocatori 
la o firmă «naționalistă », sperînd că prin acest mijloc vor 
reuşi să producă tulburări şi convulsiuni sociale, de 
care să profite la momentul oportun !» 

— E nemaipomenit ! strigă Arghir. Auzi îndrăzneală ! 
Şi ce ai de gînd? 

Citeva clipe Ionel răsfoi, neglijent, proiectul de lege 
al « liniştii publice», după care răspunse: 

— Să întăresc starea de asediu! 


XIII 


Un tînăr năltuţ, firav, cu ochii saşii, cu păr castaniu, 
tăiat de o şuviță albă care pornea de la frunte spre 
creştet — stătea umil în fața lui Stănică Popescu, tot 
frămîntind, cu nişte mini uscate şi nervoase, o pălă- 
riuță soioasă. 

— Ce-i cu tine iar? se răsti la el Stănică. 

Tînărul venise ieri aici cu o scrisoare din partea gene- 
ralului Malacu, care-l ruga să intervină pe lîngă cei 
în drept ca Ioniţă Iordache să fie angajat intendent la 
căminul studenţilor. Malacu garantează pentru « patrio- 
tismul lui Ioniţă, care ar putea fi foarte util în lupta 

națională ce o duc astăzi toţi bunii romîni împotriva 
elementelor străine care ne-au invadat ţara». 

Cu Malacu, fruntaș al partidului țărănist, Stănică 
era în cele mai bune relaţii din ziua în care generalul 
s-a dus să se plingă de el la regină. Împăcarea n-a întîm- 
pinat nici un fel de dificultăți. În aceeaşi zi Stănică pri- 
mise un telefon de la Titi Stavridis, mareşalul anecdo- 
telor regale: 

— Domnule Stănică, nu te băga în bucluc. Maiestatea 
sa regina se interesează îndeaproape. Telefonează-i lui 
Malacu și cere-i scuze! 

Cetăţean disciplinat, cu dragoste de tron şi dinastie, 
Stănică s-a executat pe loc: 

— Alo, domnul general Malacu? Aici Stănică ! Păi, 
ce este, domnule general? Se poate să mă bănuiţi toc- 
mai pe mine de gînduri urîte?... A fost o confuzie! 
Nişte măgari... Gazeta mea vă stă oricînd la dispoziţie ! 
Pentru un erou al neamului, toată stima şi consideraţia 
mea, domnule general ! 

Din acea zi, între Malacu şi Stănică se legă o sinceră 
prietenie personală, care cu vremea se întări şi pe tări- 
mul politic, mai ales de anul trecut, cînd, după moartea 
lui Take, toate rămășițele takiste, în cap cu Stănică, 
au trecut la naţionalii lui Dacu, cei mai buni aliați de 
opoziţie ai țărăniştilor. 

Stănică Popescu își zise, deci, că pe bunul său prieten 
Malacu trebuie neapărat să-l servească, dar parcă nu-l 
lăsa inima s-o facă așa, cu una, cu două, fără să ia un 
interogatoriu acestui Ioniță Iordache. Ca fost judecător 
de instrucție, Stănică ştia că, în tot cazul, un intero- 
gatoriu nu poate strica. Şi începu să-l descoase pe« incul- 
pat»: 

— De unde eşti? 

— Din Vlașca. 

— Satul? 

— Pribănești. 

— Părinţi? 

— Tata a murit. Mama trăieşte. 

— Fraţi? 

— Doi! Unul e comisar de poliţie la Craiova, celălalt 
perceptor la Severin. 

Stănică se încruntă: 

— Păi dacă ai un frate comisar-de poliţie şi un altul 
perceptor, de ce umbli în halul ăsta, că nici măcar pălă- 
rie ca lumea n-ai! 

— Sînt răi, domnule director! 

— Răi? Or fi avind motive! 

— N-au! Sînt răi! Că nici pe mama n-o ajută. 
Ba, frate-meu de la Severin a şi bătut-o! 

— Minţi, măi băiete, minţi! 

— Să fie al dracului ăl de minte! Ştie tot satul. 

— Şi tu ce ai făcut pînă acum? 

— De toate! Am fost ucenic de cizmărie, apoi m-am 
tocmit la o cîrciumă, am fost şi ușier la tribunalul de la 
Piteşti... 

— Şi acuma ce vrei? 

— Am auzit că e liberă slujba de intendent la căminul 
studenților și.. 

— Da'ce ţi-a venit tocmai la căminul studenţilor? 
zise Stănică şi-l fulgeră din ochi. 

— Păi, dacă-i locul liber! 

— Mă, tu n-auzi ce te-ntreb ? De ce tocmai la căminul 
studenților ? 

Ioniţă își smuci pălăriuţa, mai-mai s-o rupă. 

— Mi s-a spus că la căminul studenților... 

— Cine ţi-a spus? 

— Oamenii ! 

— Care oameni? 

— Oamenii! Nu-i cunoaşteţi dumneavoastră !... 
Cunoscuţi !... De prin sat! 

Stănică își intrase acum în pielea lui de judecător de 
instrucţie şi se simțea bine cum nu s-a mai simţit de 
mult. 

— Ia nu mai umbla cu şahăr-mahăr ! răcni el. Mie 
să-mi spui care oameni! 

— Mi-a spus Nicu al popii Tănase, de la noi din 
sat ! 

— Cînd ţi-a spus? 

— Alaltăieri ! 

— Da” el unde e? 

— E aprod la judecătorie. 

— Care judecătorie? 

— Nu știu! 

— Aha ! Nu ştii !. Las’ c-acuși o să stii | 

Și-şi notă ceva pe o hirtie. 

— Altul? 

— Păi altul... nimeni! 

— Cum nimeni, mă, cînd ziceai că ştii de slujba 
asta de la mai mulţi, nu de la unul! 

Stănică era încîntat. Mintea lui de judecător funcţio- 
nează,: așadar, ca pe vremuri. L-a prins pe tilhar... 
Ba bine că nu! Să-l ducă pe el un neisprăvit ca 
ăsta ! 

— Păi, drept să vă spun, zise Ioniţă, nu mai ţiu minte ! 

— Nu mai ţii minte! Las'că o să ţii minte acuși! 

Şi iar îşi notă ceva pe hirtie. 

— Dar la domnul general Malacu cum ai ajuns? 

— M-a trimis la dumnealui domnul 'Ţeposu ! 

— "Ţepooosu? făcu directorul ziarului Globul într-o 
îngînare de om perfect lămurit. Am înţeles! 

Țeposu... Malacu !... A dat de fir! De unde şi 
pînă unde acest individ la Țeposu,'ca Țeposu să-l tri- 
mită la Malacu, asta nu mai prezintă acum nici un interes. 
Altceva este important: că țărăniştii vor să-şi bage un 
om de-al lor la căminul studenţesc şi că, recurg la autori- 
tatea lui printre studenţi ca să-şi ducă planul la îndepli- 
nire. Ai dracului! Dar de ce să nu i-o spună pe şleau? 
De ce umblă cu tertipuri d-astea? Tocmai cu cl!... 
om serios !... Cu toate acestea, cinstit vorbind, lui 
Stănică afacerea asta-i plăcea. Tot ce mirosea a con- 
spiraţie îi plăcea. Era în apele lui. Judecător de instrucţie 
de sus pînă jos, fără conspirație ar fi văzut viaţa lipsită 
de haz. Uită, deci, şi de interogatoriu şi de tot, şi de unde 
pînă acum îl ţinuse pe „oniţă tot timpul sub niște ochi 
inchizitoriali, acuma îi vorbi cu o privire plină de 
simpatie: 

— Bine, băiete, o să-ți dau o scrisore să te angajeze. 

Şi-i dăduse scrisoarea, pentru ca astăzi să-l vadă 
iarăşi aici. 

Ioniţă, încurcat, își suci pălăria pe dos şi pe faţă 
şi răspunse: 

— M-au alungat! Erau să mă şi bată ! 

Stănică se făcu roşu ca focul: 

— Cum? Cu scrisoarea mea... şi...? 

— Tocmai! făcu sfios Ioniță. Asta şi ziceau: pentru 
că am venit cu scrisoarea dumneavoastră ! 

Stănică îşi mușcă buzele. 

— Nu înțeleg ! strigă el. Vorbeşte mai desluşit. Ce 
ţi-au spus? 

Ioniţă tăcu. Stănică, furios, redeveni iar judecător 
de instrucţie. 

— Hai, spune ! răcni. cl, izbind cu pumnul în masă. 

Tînărul se codi, dar în cele din urmă îşi luă inima-n 
dinţi: i 

— Zicea că' să mă trimiteţi la căminul dumneavostră 
pe care îl tot construiți de doi ani şi nu se vede nimic! 

— Aşa? urlă Stănică. 

Şi punind mîna pe receptor, :chemă Siguranţa: 

— Alo, cu domnul director general !... Aici Stănică. 

După două secunde, Remus răspundea: 

— Da, aici!... Ce-i, Stănică? 

Stănică abia de mai putea urla de necaz: 

— Ascultă, Remus, haimanalele alea de la cămin 
şi-au luat-o în cap ! Sint de o obrăznicie fără pereche! 
Le-am trimis un element sigur, un om de nădejde, un 
bun romiîn și mi l-au trimis înapoi! Cică să-l trimit la 
căminul meu! Rizi? ie ce-ţi pasă! Dar mie nu-mi 
arde de glume !... Bun! Dacă-i așa, te rog să-i chemi 
la tine şi să vezi să-şi bage minţile-n cap! Nu dau voie 
nimănui să se amestece în treburile mele. Aşa ! Şi acu, 
ce fac cu băiatul! Mai mare ruşinea ! Pentru o slujbă 
nenorocită de intendent, să... 

La celălalt capăt al firului, Remus îl întrerupse: 

— Dar cine ţi-a spus de slujba asta? Tocmai acuma? 
S-a dat de trei zile. 

— Aoleo! exclamă Stănică amărit. Atunci ce ne 
facem, Remus dragă? Am făgăduit şi trebuie să mă ţin 
de cuvînt! Nu se poate! 

— Nu-i nimic ! Trimite-l la mine ! Ti-l bag ca student ! 

— Să trăieşti, Remus dragă! În zece minute e la 
tine | 

Închise telefonul şi-l întrebă pe Ioniţă: 

— Carte ştii, Ioniță? 

— Nu! 


— Dar Siguranţa ştii unde e? 

Cu simplitate, Ioniță răspunse: 

— Știu! 

— Bun! Atunci, uite bileţelul ăsta către domnul 
Remus Vilceanu ! Hait, şterge-o !... Şi să mai treci 
pe la mine. 

— Săru' mîna! Să trăiţi! 

Şi Ioniță dispăru. Rămas singur, Stănică se adînci 
în meditații. Tîlharii ăia de la cămin au început să i se 
bage în ciorbă — și nu-i bine. E adevărat că lista de 
subscripţie funcţionează de doi ani și că în doi ani a 
adunat o sumă frumușică... să aibă din ce construi 
nu un cămin, ci două. Şi e adevărat că pînă acuma n-a 
cumpărat nici măcar o cărămidă. Dar asta nu înseamnă 
că nu va cumpăra. Va cumpăra! Să se vadă numai 
ministru şi vor avea studenţii un cămin. Nu unul, ci 
zece. Statul va da și teren petru cămin, și cherestea pen- 
tru cămin, și beton pentru cămin, și cărămizi, și var, și 
tablă, şi ţigle. Statul va avea grijă de tot. Numai că, fiecare 
lucru la vremea lui. Să mai rabde studenţii niţel și vor avea. 
Unde au răbdat atîta, mai pot răbda un an-doi. Cămin va 
fi — sigur ! Atunci ce mai vor? Căminul lui ? De ce numai 
căminul lui? Dar ce au ei cu căminul lui... Au muncit 
ei pentru el? Şi-au bătut ei capul să adune banii ăștia ?... 
Atunci de ce să he obraznici? De ce să fie mai ales obraz- 
nici cu el, cu Stănică Popescu, directorul celui mai mare 
ziar din toată ţara romînească... tocmai cu el care 
sprijină cu atîta căldură tineretul studenţesc și luptă 
cu el cot la cot, fără odihnă, împotriva străinilor și a 
bolșevicilor ! Nu-i el bun romîn, ca și ei?.., 

Înotînd în gîndurile astea îl găsi doctorul Mihăescu 
independentul, care venea însoţit de însuși generalul 
Malacu. i 

— Coane Stănică, se scuză Malacu, am trecut pe 
aici din întîmplare... şi m-a zărit Mihăescu... 

— Nu-i nimic, domnule general ! îi răspunse Stănică. 
Îmi pare bine că te văd. | 

Şi se întreba: « Să-i spun ce mi-au făcut golanii 
ăia? Să nu-i spun?» Şi hotărî că e mai bine să tacă. 

— Probabil că știi că Jugănaru a fost ieri la rege! 
începu vorba Mihăescu. 


356 


— Am auzit! replică Stănică. Dar ce au vorbit, 
habar n-am ! 

— Regele pare încântat de el. I-a spus-o și lui Aureanu: 
« Sînt mulţumit de Jugănaru. Mi-a vorbit ca un conser- 
vator. E un om de încredere». 

— Acu au ajuns toţi conservatori! făcu Stănică. 
Luptă și Dacu să reînvie ideea conservatoare... $i 
altceva, ce i-a mai zis regele lui Aureanu? 

— Că nici nu se gîndeşte la Neaţă ! « Hotărîrea mea 
e luată ! i-a spus el lui Aureanu. Eşti un om inteligent 
şi pricepi !» 

— Şi Aureanu ce a priceput? 

— Ce am priceput cu toţii! Că regele încearcă să-l: 
ducă. 

— Ce şi-o fi rîs în pumni Ionel! reflectă Stănică. 

— Dă-l încolo pe Ionel! făcu Mihăescu. Nu vezi 
ce ispravă a făcut cu Popescu-Zguriţa și cu Vasilescu- 
Tirgu-Jiu ? e 

Toţi trei erau de acord că fapta locotenentului Po- 
pescu de la Zguriţa, care a pălmuit pe fruntașul țărănist 
Mateescu şi cea a locotenentului Vasilescu de la Tîrgu- 
Jiu care l-a pălmuit pe doctorul Bratu — vor avea 
consecinţe nefaste pentru partidul național-liberal. Ionel 
nu numai că nu s-a desolidarizat de cei doi locotenenţi 
bătăuși, dar a găsit că fapta lor este explicabilă — și 
în loc să-i pedepsească, i-a avansat căpitani. 

— Căpitani ! făcu Malacu, indignat. O rușine pentru 
armată ! O palmă dată onoarei noastre de militari! 
Căpitan, un dezertor şi un escroc dovedit ca Vasilescu ! 

— Vasilescu mai merge ! zise Mihăescu. E încă un 
înger pe lingă Popescu-Zguriţa... Cu unul ca ăsta ar 
trebui să-i fie ruşine armatei... Întreținutul unei fran- 
țuzoaice care face negoţ cu fetele liceului externat pe 
care-l conduce! Halal căpitan! Dar Ionel, încăpă- 
tînat... 

— Ei, uite, vezi, încăpățînarea asta o să-l coste! 
făcu Stănică Popescu. Să vezi dacă n-o să mai iasă de 
aici o fuziune în toată regula între ţărăniști şi naționalii 
lui Dacu! 

— lese sigur! zise Malacu. Mai curînd decît își 
închipuie domnul Ionel. 


Stănică Popescu se uita cu coada ochiului spre Malacu 
şi ghici, după felul cum Malacu scotea şi punea la loc 
ceasornicul în buzunar, că discuţia asta nu-l prea inte- 
resa și că venise pentru altceva. Cum nici lui nu-i plăcea 
să-şi piardă vremea de pomană, îl ajută'pe Malacu să-și 
înfrîngă sentimentul de jenă. 

— După cîte înţeleg eu, zise el lui Mihăescu, n-aţi 
venit pe la 'mine pentru Aureanu. 

— Ba eu pentru Aureanu am venit ! se grăbi Mihă- 
escu să precizeze. Dar poate că generalul are ceva... 

Stănică se uită drept în ochii lui Malacu: 

— Poftim, domnule general ! Că eu doară de ce sînt 
aici? Să te ascult! 

— Mă gîndeam, zise Malacu timid, că poate... știu 
eu... sînt chestiuni delicate, în care nu face să mă 
amestec ! 

— Nu există lucruri delicate pe lume între oameni 
cinstiţi ! declară Stănică sentenţios. Mie poţi să-mi spui 
orice, fără să-ţi fie ruşine. 

— Dar nu-i lucru de rușine, domnule Popescu! 
Dimpotrivă ! E vorba de o gazetă... 

Stănică îşi plecă urechea, atent. 

— O gazetă? 

— Mă gîndeam, zise generalul, că pentru un om ca 
Stănică Popescu, o singură gazetă pc zi n-ajunge... 

— Globul n-ajunge ? se miră Popescu. Dar Globul este 
cel mai mare ziar romînesc. 

— Cel mai mare ziar de dimineaţă! zise Malacu. 
Dar după masă? Pe mîna cui este lăsată conştiinţa 
romînească după masă? Pe mîna unei anumite prese! 
Pe mîna Democratului romin ! Pe mîna Năzuinţei, care 
numai romînească nu e! 

— Extraordinar ! se aprinse doctorul Mihăescu. 
Parcă m-aș fi vorbit cu generalul. Exact la asta mă 
gîndeam și eu zilele astea !... Să nu poţi pune mîna 
după masă pe o gazetă romînească... Nemaipomenit ! 

“— Dar Viitorul... "dar Îndreptarea? făcu Stănică 
cu un zîmbet șiret. Astea nu sînt romînești? 

— Moft ! făcu Mihăescu. Romiînești or fi ele, dar 
nu le citeşte nimeni!... 

Malacu prinse curaj: 

— De asta m-am gîndit, zise cl, că Stănică Popescu, 
marele nostru romîn Stănică Popescu, trebuie să aibă grijă 
de sufletulromînesc nu numai dimineaţă, ci și după masă. 

— Ar fi straşnic ! interveni iar Mihăescu, entuziasmat. 
Ne trebuie neapărat o asemenea gazetă. E însuși presti- 
giul Globului în joc. Cum zice și generalul: ‘Stănică 
Popescu, fără o gazetă de după masă, nu mai e Stănică 
Popescu... E un trădător de neam. 

. — Absolut !apăsă, hotărît, generalul. Un trădător !... 
Dacă pe Stănică Popescu îl rabdă inima ca poporul să fie 
otrăvit de niște ziare ca Democratul romin şi Năzuinţa. . . 

Stănică Popescu se revărsă într-un hohot de rîs, 
izvorit dint-o bună dispoziţie sinceră: 

— Domnule general, m-ai convins! zise el, gifiind 
de atita ris. Şi ca dovadă că m-ai convins, o şi fac! Şi 
pot să vă spun și cum o să se cheme... 

— Cum? întrebară, în cor, Malacu și Mihăescu, 

— Năzuinţa ! 

Doctorul Mihăescu părea profund decepţionat: 

— Năzuinţa? Năzuinţa se cheamă doar și gazeta 
ălora din Sărindar ! 

Tot mai bine dispus, Stănică răspunse: 

— Păi chiar despre ea este vorba. 

„Dacă li s-ar fi spus că Arghir a fost numit în funcția 
de guvernator al Băncii Naţionale, generalul Malacu şi 
doctorul Mihăescu n-ar fi fost atît de uimiţi. 

— Ei, cum așa, frate Stănică? întrebă doctorul 
Mihăescu. 

— Păi uite aşa, doctore dragă ! Pentru că și eu îmi 
ziceam la fel ca şi voi: Mă Stănică, mă, nu ești bun 
romîn dacă n-ai și o gazetă de după masă. Am făcut 
eu atitea pentru ţara romînească, s-o facem şi pe asta! 
Chestia e: cum o întorc ca să iasă cît mai bine?... 
Și mi-am sucit. eu mintea zile și zile, pînă m-a ajutat 
ăl-de-sus și am găsit: să scot gazetă nouă, înseamnă 
bătălie grea pînă o fac cunoscută. Cheltuială mare și de 
pomană. Cel mai bine ar fi să pun mîna pe o gazetă 
gata făcută şi răspîndită. Mai cu seamă una democrată. 
Aia ar fi o lovitură. Să. iei o gazetă democrată și peste 
noapte s-o faci romînească... asta zic și eu o afacere ! 

— Mare'oţ mai ești, Stane ! îl întrerupse admirativ 
Mihăescu. Ştii să gîndești sănătos... 

— Stai să vezi! continuă Stănică, mișcat de com- 
pliment. Şi am început să pipăi ici... să pipăi colo... 
pînă am aflat că Năzuinţa n-ar fi împotrivă să facă o 
combinăţie, dacă-i vine înainte cineva cu capitaluri. 

— Păi ziceai chiar mata că-i răspîndită ! făcu Malacu. 
Atunci cum... 

— Răspîndită o fi! răspunse, cu zîmbetul lui şiret: 
de adineauri, Stănică. Dar să-ţi spun un secret: dacă 
n-ai « Mica publicitate», e degeaba... Poate fi răspîn- 
dită pînă-n Patagonia, asta n-o scapă de sărăcie. Ba, cu 
cît e mai răspîndită, cu atita-i paguba mai mare. Cu 
banul pe care ţi-l'dă cititorul, n-acoperi cheltuielile. 
Şi cheltuiala-i mare: hîrtie, tipar, redacţie, administra- 
ţie... o nenorocire!... La fiecare exemplar pierzi. 
În gazetărie, frate Mihăescule, baza e mica publicitate... 
Ori ciupeala ! 

Şi rise: 

— Ori amîndouă la un loc. Cu amîndouă e și mai 
sigur. Dacă le ai pe amindouă, poţi să dormi 
liniştit. 

— Care va să zică Năzuinţa ! Auzi, domnule! Nă- 
zuinţa | zise generalul, care nu-şi mai revenea din sur- 
priză. 

— Da, Năzuinţa ! Şi Năzuinţa n-are mica publici- 
tate şi i-a scăzut și ciupeala. Concurenţă mare, neică ! 
Şi a mai apărut și Cuvintul... Nu mai întreba! Scurt! 
Am intrat în vorbă cu ei. Acu, drept să vă spun, mă mai 
codeam. Nu eram hotărît. Dar dacă spui şi dumneata, 
domnule general, că lipsește o asemenea gazetă și dacă 
amicul Mihăescu e de aceeași părere, s-a isprăvit! 
M-am hotărît ! 

Cu faţa subit încruntată, Stănică se uită drept în 
ochii lui Malacu: 

— Dar să știi, domnule general, că gazeta n-o să 
fie a mea, ci a ţării, a ţăranilor... Înţelegi mata... 
A ţăranilor ! Pentru ei luptăm noi. Așa că... 

Malacu se strădui să pună în răspunsul lui un accent 
cît mai persuasiv: 

— Vai de mint, domnule Stănică, dar ce sîntem 
noi? Copii? Ne jucăm cu interesele ţării? Doar eu am 
vrut să ţi-o propun. Partidul nostru nu poate decît 
să-ţi fie recunoscător. Jugănaru e de acord. Şi o să-i pară 
bine cînd o să-i comunic că te-ai hotărît... Bani avem. 

— Atunci noroc şi ceasul ăl mare! 

Mihăescu şi Malacu ieşiră din biroul lui Stănică 
Popescu, liniștiți, ca doi oameni care acum n-au altă 
treabă decît să decidă care bodegă le-ar putea oferi 
garanţia unui aperitiv mai bun. Dar cum ajunseră în 
stradă, Malacu şi Mihăescu, fără să-și spună un cuvînt, 
o luară amîndoi la picior, în sus, pe Sărindar şi cînd 
ajunseră sub balconul ziarului Năzuinţa, se năpustiră 
prin culoar, pe scări. 

— Domnu director e aici? intrebă Malacu din fugă, 
pe ușier. 

— Vă așteaptă! 

Îndărătul biroului, bătrînul democrat Matache Col- 
tun își mîngîia barba cu o mișcare puţintel nervoasă, 
necăjindu-şi mintea să găsească mijloacele cele mai 
sigure și mai rapide care să ducă la triumful democra- 
ţiei, cînd Malacu și Mihăescu dădură năvală peste el. 

— O, aţi venit? făcu înviorat Matache. Ce-aţi făcut? 

— L-am convins ! răspunse generalul, care, obosit 
de alergătură şi abia răsuflînd, se trînti în fotoliu. 

— Pe cuvînt? întrebă Matache căruia nu-i venea să 
creadă. 

— Miine semnează ! îi zise Mihăiescu. 

— A mers greu, dar a mers! adăugă Malacu. Dar 
dacă nu veneam noi, ar mai fi tărăgănat mult și bine 
afacerea. 

— Înţeleg, înţeleg ! zîmbi Matache, ca omul mulțumit 
de afacere. Țara vă va fi recunoscătoare. 

— Cînd? întrebă generalul, candid. 

— Miine ! răspunse Matache. De îndată ce încheiem. 
Aşa cum ne-a fost vorba. 


* 


Din zarva care domnea la ora aceea la Capşa, se des- 
prinse lămurit glasul lui Ionescu-Ciurcheni, romancierul : 

— Da, sufletul romiînesc este cea mai mare minune 
a istoriei ! 

Își rostise gîndul cu atîta sentiment, încît cei dim- 
prejur se simţiră înfioraţi. Capşa trăia încă un moment 
mare: azi e nuntă la Focșani și toţi așteptau cu încor- 
dare ziarele de după masă. Exaltarea lui Ionescu-Ciur- 
cheni se comunica deci, foarte uşor, tinerilor gazetari 
şi scriitori dimprejur, al căror gînd unanim era ERE 
spre Focşani. 

Ionescu-Ciurcheni, care simţea toţi ochii aţintiţi asu- 
pra lui, continuă: | 

— Este un ceas cum nu este dat multor popoare 
să înscrie în istorie. Nunta de la Focșani este un act pe 
care nimeni dintre noi nu trebuie să-l scape din vedere... 
Trăim o nouă Renaştere!... Pentru noi, scriitorii, 
nunta aceasta, în care se reînvie tot trecutul nostru plin 
de tradiţii, este un izvor nesecat de inspiraţie. 

Nelu Pedicuristu, care-şi isprăvise îngheţata, puse 
lingurița deoparte şi întrebă: 

— Maestre, vei scrie ceva? 

Jignit, Ionescu-Ciurcheni se uită urît la Nelu: 

— Ce întrebare ! Firește că voi scrie! Fiecare dintre 
noi ar trebui să scrie! 

— Exact! făcu Căpraru, însufleţit. 

Dar ochii lui se încețoșară dintr-o dată şi deveniră 
trişti şi chinuiţi, înecaţi într-o lacrimă dc suferință dis- 
cretă, ca ochii cuiva căruia i s-a băgat o fasolă în pantofi 
— dar care, fiind între oameni, nu se poate descălța. 
Numai cel-de-sus ştie ce rezonanță adîncă are în sufletul 
lui Căpraru îndemnul lui Ionescu-Ciurcheni. Nunta de 
la Focşani ! Ce copios subiect pentru un adevărat roman 
romînesc ! Aureliu Cziucziewicz, eroul neamului, achitat 
la Severin pentru asasinarea lui Staicu, de către un tri- 
bunal al conștiinței naționale, se însoară la Focşani 
cu aleasa inimii lui — care de fapt e aleasa poporului. 
E însuşi poporul ! Pentru că nunta de la Focșani nu este 
un act pămiîntesc, concret, personal — ci un simbol: 
la Focşani se pecetluieşte pe veci legămîntul dintre 
conştiinţa neamului — și cel mai bun fiu al ei, Aureliu 
Cziucziewicz, care-şi jură credință, în lupta cea mare 

împotriva duşmanilor tării... Ce subiect, doamne, ce 
subiect !... Şi să nu-l poată trata şi el, cum l-ar trata 
un Ionescu-Ciurcheni ! De ce? Fiindcă-l cheamă Leibo- 
vici! Ce mizerie şi ce ghinion ! 

— Nelule ! îl auzi el pe nuvelistul Precup. Dacă 
nu vom fi nici acum la înălțimea momentului, apoi 
8-0... 

Şi-i trase o înjurătură, pe care sensibilitatea lui 
literară de nuvelist o găsi cea mai adecvată momen- 
tului. 

— Vom fi! strigă, ca un jurămiînt solemn, Nelu. 

O mişcare neobişnuită se stîrni pe neașteptate în 
local: în prag apăru un domn înalt, voinic, înmănușat, 
însoţit de un tinerel blond, zvelt şi elegant. 

— Uite-l pe Pokliewski-Koziel] ! îi şopti Nelu lui 
Aristotel de la Demacratul romin. 

La apariţia lui Pokliewski-Koziell, Nectarie, care 
stătea de vorbă, la măsuţa la cu 'Tătăroiu, zise: 

— Jan te uită, ce cinste!... La Capşa, însăși exce- 
lenţa sa, domnul Pokliewski-Koziell, ambasador al 
maiestăţii sale imperiale Neculai al II-lea, ţarul tuturor 
ruşilor ! 

— Măi, măi! se minună Tătăroiu. L-a apucat de- 
mocraţia. l 

— aj să mă ierți! îl dezminţi Nectarie. Dimpo- 
trivă ! L-a apucat nunta de la Focşani. . . Uită-te la 

"el! Încearcă să-l gidili, să vezi că nici nu-i vine să 
ridă. În conştiinţa lui el mai reprezintă pravoslavnica 
Rusie a lui Rasputin și a lui Neculai al II-lea. 

— În conștiința lui şi a lui Ionel şi a Mariei! zise 
Tătăroiu. 

Toţi ochii stăteau acuma îndreptaţi spre ambasado- 
rul lui Neculai al II-lea, care, absent la tot ce se petrece 
împrejur, îşi mînca îngheţata, cu eleganța cu care obiş- 
nuia să măniînce în societatea lui aristocratică. 

— Cum să nu-şi închipuie că este o putere, zise 
Nectarie, dacă după şapte ani de la prăbușirea defini- 

'tivă a regimului pe care-l reprezintă în ţară la noi, 
el continuă să fie invitat, ca oricare alt membru al 
corpului diplomatic, la toate recepţiile şi solemnitățile 

oficiale, poate veni oricînd la palat, în vizită protocolară 
sau particulară, şi este consultat în toate problemele 
care privesc Rusia. 

— Dar din ce o fi trăind parazitul ăsta? întrebă 
Tătăroiu. 

— Din ce să trăiască? răspunse Nectarie. Din ceea 
ce trăiesc mile de vrangheliști care se perindă pe aici 
şi miile de agenţi mai mari sau mai mici ai lui Remus. 
Fonduri sînt, slavă domnului, destule. Dau ai noştri, 
mai dă şi Franţa, mai dă și Anglia, mai dă şi America. . 
şi uite așa se strîng gologanii de care este nevoie pentru 
ca domnul Pokliewski-Koziell să poată reprezenta cu 
demnitate amintirea lui Neculai al II-lea. Dar, între- 
barea nu e din ce trăieşte, ci pentru ce trăiește. Și el, 
pentru asta trăieşte: pentru nunta de la Focşani. Numai 
că asta e pentru el nunta cea mică, fiindcă el trage nădejde 
să apuce nunta cea mare. Pină atunci, se mulțumește 
şi cu Cziucziewicz şi-şi face și el, din bucuria lui Remus 
Vilceanu şi a lui Ionel, o bucurie a lui. Asta l-a îndemnat 
să vină aici, printre burghezi: bucuria. 

Ambasadorul ţarului plăti consumația și, împreună 
cu însoţitorul lui, 'se îndreptă spre uşă, urmărit de pri- 
virile celorlalţi clienți. 

Tătăroiu rîse: 

— Ionel nu-l ține degeaba. Ştie ce face. Pentru orice 
eventualitate, e bine să aibă un plenipotenţiar al Roma- 
novilor la îndemiînă. 

— Cred şi eu ! zise Nectarie. Înghețata tot n-o plă- 
teşte nici el, nici Pokliewski. 

Un domn cu servietă se strecură pe lingă ei, spre 
o masă la care şedeau Leahu şi Mărunţelu. i 

— Uite-l pe Segălică ! zise Nectarie. E şi el nun 
mare azi! 

După două minute, Leahu se ridică de la locul lui 
şi se apropie de masa lui Nectarie: 

— Auzi, Nectarie ! Scandal enorm la Iaşi! S-a ivit 
un nou Viziru la orizont. George Viziru, feciorul lui 
Ionel. 

— Da, îl știu! Ce-i cu el? 

— A venit la Iaşi să candideze la catedra de istorie 
şi s-a jurat că e om de ştiinţă și că nici prin minte nu-i 

trece să facă politică. El atîta ştie: catedra şi casa... 
casa şi catedra. Așa a smuls voturile de care avea nevoie. 
Şi acu, după ce a fost numit profesor, ce crezi că s-a 
apucat să facă? Un « cerc de studii» care va funcţiona 
pe lîngă organizaţia liberală ! 

— Îmi place ! răspunse Nectarie. Dar ce ai fi vrut 
să facă un Viziru? O mănăstire? 

Fu întrerupt de apariţia lui Drăgan, care se- apro- 
piase de ei, într-un suflet, agitînd o gazetă: . 

— Aţi văzut ce a păţit Arghir? 

Leahu luă gazeta din mîna lui Drăgan. Era ultimul 
număr din Bucuria neamului, oficiosul lui Arghir. 

— Ei, ce este? 

— Citeşte aici! îi arată Drăgan o notă în pagina 
a treia. 

Leahu citi în gura mare: 

— « Enciclopedia' britanică, secţia americană, mi-a 
cerut colaborarea pentru cartea These eventful years 
care a apărut acuma. Voia o explicaţie a ultimilor ani 
din istoria noastră. I-am dat-o: critică pentru generaţia 
trecută, punerea în lumină a sforțărilor de azi, ducînd 
la Romînia unită. Ca de obicei la ei, nu mi s-a dat nici 
o corectură a traducerii engleze după textul meu fran- 
cez. Azi capăt cartea. În volumul ÎI se dă o parte din 
critică, puţin din partea constructivă, și alături, o istorie 
narativă: războiul, guvernul liberal, încoronarea, care 
nu e a mea. Nu pot înţelege cum se pot trece sub numele 
unui autor lucruri care nu-i aparţin, şi cum se poate 
înlătura dintr-o contribuţie ideea dominantă, care era, 
în acest caz, ridicarea poporului nostru prin credința 
şi munca generaţiei prezente». 

Leahu dădu gazeta înapoi lui Drăgan, cu un oftat: 

— Bietul Arghir ! 

Drăgan, însă, mai deținea unele secrete complimen- 
tare. 

— Arghir a aflat de porcăria asta încă acum trei 
luni. 

— Da? întrebă Leahu. Şi de ce a tăcut? 

— Nu ştia cine şi-a bătut joc de el şi a cerut informaţii. 
Acuma ştie. 

— Cine? întrebă curios Tătăroiu. 

— Ionel ! 

Leahu era sceptic. 

— De unde poate şti că-i Ionel? 

— Dintr-o indiscreţie a lui Bibescu, ministrul nos- 
tru la Washington. 

Tătăroiu, în loc să rîdă laolaltă cu ceilalți, își plimba 
privirea în jurul acestui furnicar neîntrerupt de ingineri 
care nu construiau, de profesori lipsiţi de catedră, de 
scriitori care nu ştiau ce să scrie, de actori care n-aveau 
angajament, de pictori care nu expuneau, de zeci de 
absolvenţi ai universităţilor, care se învirteau pe aici 
toată ziua, fără să facă nimic alta decît să-şi șoptească 
la ureche secrete de alcov, să tragă sfori, să biîrfească, 
să spună anecdote. Din ce trăiau oamenii ăștia, nu 
ştia nimeni și nu se întreba nimeni. Alături de ei, Tătă- 
roiu vedea cum circulă cu aceeași febrilitate oameni a 
căror profesie era cunoscută: tineri și bătrîni care, 
pentru o bucată de piine se dedau, fără scrupul, oricărui 
şantaj, care-şi exploatau, cu desperare, toate sursele de 
slugărnicie, care făceau muncă île « negru» pentru toate 
gloriile zilei, care preparau cursuri universitare predate 
de alţii, redijau conferinţe rostite de alţii, scriau cărți 
şi articole semnate de alţii, și care aşteptau momentul 
şansei, marii şanse cînd se vor putea desprinde şi ei 
din grămadă, ca să se transforme dintr-un număr într-un 
nume cu glorie şi, evident, cu parale. Dar peste acestea 
şi dincolo de învălmăşeala aceasta de la Capşa, Tătă- 
roiu mai știa că există a treia categorie de intelectuali: 
categoria celor cu profesii mărturisite. Profesori care 
aveau catedră, scriitori care scriau, ingineri care constru- 
iau, actori care jucau, pictori care expuneau. Erau 
puținii, care izbutiseră să-şi cucerească un rost în socie- 
tatea asta de hămesiţi şi dezorientaţi. lar deasupra 
tuturor stătea cineva care nu era aici, dar care era totuşi 
prezent prin personalitatea lui, veșnic de o actualitate 
covirşitoare: profesorul Arghir. Apostolul. Făclia cul- 
turală a ţării, pe care palatul, Viziru, opoziţia, toţi — 
fără deosebire — o agitau cu mîndrie, ori de cîte ori 
voiau să aducă o dovadă că geniul culturii naţionale 
este o realitate. Şi tocmai acest Arghir, « apostolul», 
« făclia», « flacăra», mîndria culturii romîne, este ohiec- 


366 


tul bătăii de joc a oligarbhiei, pe care el o serveşte cu atita 
devotament ! 

— Stăm bine! zise Tătăroiu. Închipuiți-vă! Faci 
operă ştiinţifică şi culturală, bună-rea, cum o fi, dar 
este operă ştiinţifică și culturală şi o semnezi cu numele 
tău, pentru că ca este rezultatul muncii tale, gîndirii 
tale, conştiinţei tale... O iscălitură nu este un act de 
vanitate, ci un act de curaj: omul își ia răspunderea 
celor ce a scris... .Dar uiţi că pc lumea asta există o 
forță mult mai mare şi mult mai decisivă decît propria 
ta conştiinţă: Ionel. Ionel arc fabrici, are moşii, are 
clădiri, arc în mînă puterea politică, mă rog, e stăpîn! 
Pe cînd tu, ce ești? Un simplu iobag, care nu dispui decît 
de talentul şi «le puterea ta de muncă. Atât ! Cum dar să 
întrebe un boier pe un iobag dacă și în ce fel să se folo- 
sească de rodul muncii lui? Vă dați scama ce-i asta? 

—' O porcărie ! zise Drăgan. ` 

Tătăroiu se uită la el, în silă: 

— Ai zis-o! O porcărie! Adică dumneata crezi că 
aici e un simplu incident.între Ionel şi Arghir...Te 
înşeli, domnule Drăgan. Păţania lui Arghir nu este 
decît o oglindă exactă a raporturilor care există între inte- 
lectualitate și statul lui Viziru ori Neaţă. Dacă Viziru 
se poate purta așa cu Arghir,'cu care c prieten şi cu 
care se laudă, îţi închipui cum îi privește el pe ceilalți 
intelectuali care n-au norocul să se cheme Arghir. Cît 
dispreţ trebuie să fie în sufletul lui Ionel pentru munca 
noastră, a intelectualilor, dacă el socoteşte că nici nu-i 
nevoie să-i ceară lui Arghir să-și modifice cl singur 
textul! Arghir nu contează. Arghir nici nu trebuie 
întrebat. Arghir are aici un rol limitat şi lipsit de impor- 
tanţă: să-şi dea semnătura. Textul și-l confecţionează 
Ionel, după cum îi dictează interesele. Pentru atita 
lucru Arghir n-are drept să se supere. 

— Dar partea tristă n-o văd numai în asta! zise 
Nectarie. La urma urmei, ceea ce a făcut Viziru c foarte 
firesc s-o facă un Viziru. Omul își apără interesele cum 
poate, cu mijloacele care-i stau la îndemiînă: cu furtul, cu 
teroarea, cu falsurile. Pe noi, altceva trebuie să ne doară: 
că disprețul lui Ionel pentru intelectualitate este justi- 
ficat... Uită-te la ăștia...la un Jonescu-Ciurcheni, 

la un Precup, la un Mărunţelu!... I-a pus să joace la 
nunta de la Focşani, şi ei joacă !... Plăteşte Ion! 

Cînd ieşiră de la Capşa, lumea de pe Calea Victoriei 
se îmbulzea în jurul edițiilor speciale. Tătăroiu cumpără 
o gazetă şi citi ca să audă şi Nectarie: 

— «. .. Trenul se ivi cu plugul locomotivei drapat 
în cele trei culori naţionale şi peste el o cruce mare 
încîrligată. În picioare, trei din cei mai aleși fiii ai nea- 
mului, îmbrăcaţi în costume naţionale...» 

— Ce ziar e ăsta? întrebă Nectarie. 

— Năzuinţa ! răspunse Tătăroiu. 

— Ce? făcu Nectarie stupefiat, și-i luă ziarul din 
mînă. Năzuinţa?... Ei, drace! Şi Matache, marele 
democrat Matache? Prin urmare, tot lonel are dreptate 
cînd zice că în ţara romînească democraţia nu poate 
fi decît naţional-liberală ! 

Dar cum vorbea, ochii i se opriră asupra fotogra- 
fiei care ilustra reportajul, şi-l pufni rîsul. 

— Ian te uită aici, Tătăroiu dragă! Cunoşti pe 
vreunul din fiii aceştia ai neamului? 

Tătăroiu îşi aruncă ochii pe clișeu şi recunoscu 
pe unul din ei: 

— Lulu Malacu! 

— El e! Dar pe ăsta din dreapta lui îl ştii? 

— Nu! Cine e? 

— Ăsta-i Belciug ! 


+ 


Niciodată Stănică Popescu n-a muncit atita, cît 
trebuia să muncească acuma, cu nunta de la Focşani. 
Nelipsit de la postul de onoare, își făcea datoria către 
ţară, din plin. Telefoanele zbîrnîiau toată ziua, telegra- 
mele şi corespondenţa veneau val după val— și el, 
Stănică Popescu, singur, alegea, ordona, dirija acest 
material imens cum e mai bine, pentru a alina suferin- 
tele neamului şi a insufla țării o nădejde: nădejdea că 
nunta de la Focşani va dezrobi ţara şi o va duce spre 
culmile gloriei și prosperității. 

— Alo, domnu director! îi răcni pe fir glasul lui 
Sarailie, unul din redactorii pe care Stănică i-a trimis 

la Focșani. Domnu director? Aici Sarailie!... Am 
găsit în gazeta Rațiunea de aici, o poezie foarte-foarte 
frumoasă !... N-aţi vrea s-o dăm? 

— Latr-o |! îi strigă Stănică în telefon. S-aud ! 

Sarailie începu să declame: 

—« Să serbăm nunta de astăzi ce se face sub un 
Tei... (Tei, cu T mare, domnule director)... sub un 
fag, sau chiar sub Paltin... (Paltin, cu P de la pălă- 
rie... Paltin... cu P mare)... în crîngul de la Focşani... 
Cînd aceasta este nunta... (virgulă după nuntă, dom- 
nule director)... țării noastre cu temei... Prin măcriş, 
prin lăcrămele, lîngă cuiburi de fazani...» 

— Ajunge ! strigă Stănică. E faină !... Telefonează 
la secretariat ! 

După un minut, îi telefonă Scarlat: 

— Dom'director... e zaiafet mare pe aici, dom'di- 
rector. În gară s-a afişat o încunoștinţare precum că 
« cei interesaţi să-și facă duminică treburile pe la diversele 
ghişeuri pînă la nouă dimineaţă, pentru că de la această 
oră înainte funcționarii nu vor mai putea sta la dispo- 
ziţia publicului, deoarece vor pleca cu toţii la nunta 
neamului...» 

. — Bun! Telefoneaz-o la secretariat ! 

După alt minut, era Dosoftei la telefon: 

— Să trăiţi, domnule director, am o ştire senzațională. 
Pentru ca nunta de la Focşani să fie mai presus decit 
cea din Cana Galileea, domnul Vasile D. Vasilache, 
marele conjudețean focșănean, filantropul de forță din 
Jariştea, a oferit gratis nuntașilor o mare cantitate de 
vin din produsele cele mai speciale ale varietăţilor dumi- 
sale. 

— Bun! Telefoneaz-o la secretariat 1... Și adu-mi 
și mie o damigeană! 

După alt minut, îl chemă din nou Sarailie: 

— Domnule director... au fost concentrați pentru 
ordine patru sute de jandarmi... două batalioane de 
artilerie de la Bacău... și un regiment de infanterie... 
E ceva măreț... Ofiţerimea e în fruntea nuntașilor... 

Redactorii lui Stănică erau la înălțime. Nu scăpau 
un amănunt să nu i-l telefoneze lui Stănică Popescu, 
care voia să fie el cel dintii informat și cel care face 

triajul comunicărilor. Apoi, cînd aduna o cantitate su- 
ficientă de știri — scotea cite o ediție specială. 

Spre seară, după ce izbuti să scoată patru ediții 
din Năzuinţa, noua lui gazetă de după masă — şi șapte 
din Globul, primi un telefon de la Sarailie: 

— Do’... dom’...  dom'd'rector... aici ăla... 
dom’... dom’... ' 

Cu nervii zdruncinați de atîta muncă, Stănică urlă: 

— Cine-i ăla, mă?... 

— Sa-sa-sa-ra... 

— Sarailic? răcni Stănică lămurit. Porcule! Te-ai 
îmbătat ?.... Duhneşti a poşircă pînă aici! 

— Ba, nu... nu-i po-poşircă, domnule director! 
răspunse Sarailie, oarecum trezit de țipetele lui Stănică. 
E din ăl bun... de la Jarişte... 

— Am să te dau afară ca pe-un măgar! Te-am tri- 
mis acolo să bei? Acasă nu poţi? Pune pe altul să-mi 
vorbească ! | 

Dosoftei, care era treaz și care stătea lingă Sarailie, 
îi luă receptorul din mînă: 

— Aici Dosoftei !... Sarailie. voia să vă telefoneze 
că printre telegramele sosite este şi una de la domnul 
general Prezan. l . 

Vestea îl puse pe Stănică într-o mare încurcătură. 
Prezan, fostul şef al statului major în timpul războiu- 
lui, Prezan, produsul lui Ionel, omul legat prin atitea 
fire vizibile şi invizibile de palat și-de partidul național- 
liberal, să trimită o telegramă de felicitare la nunta lui 
Aureliu Cziucziewicz ! 

— Segălică ! Să vină Segălică ! 

Ghiora, zis Segălică, veni. 

— Mă, Segălică, ce spui? Face să dăm informaţia 
asta ? 

Segălică strîmbă din nas: 

— Nu! Cred că nu ! Romîn-romîn... dar oricum !... 
Este el pensionar, dar tot oficialitate e !... Nu ţii minte 
mata ce gălăgie s-a făcut pe chestia asta în iarna trecută? 

ntr-adevăr, gălăgia a fost mare. În toiul gerului, 
circumscripţia Gării de Nord a anunţat Prefectura că 
în staţia B. M., pe un vagon-platformă de pc linia ram- 
pei militare au fost găsiți doi soldaţi morţi, lingă un 


870 


automobil. Degeraseră. S-au făcut cercetări şi s-a aflat 
că soldaţii fuseseră urcați la Iaşi, în vagonul deschis, 
cu ordinul să păzească automobilul pînă la Bucureşti. 
-Atît soldaţii cît și automobilul erau proprietatea domnului 
general Prezan. Opoziția a făcut scandal: de unde și 
pînă unde, Prezan, care nu e general activ, ci în retra- 
gere, are la dispoziţia lui doi soldaţi. Generalul a răspuns: 
Generalul Prezan, pensionar sau activ, rămîne generalul 
Prezan !. 

— Păi asta e! zise Stănică. E persoană oficială. 
Nu se poate! 

Totuși, lui Stănică îi părea rău: 

— Dar gîndește-te, mă Segălică, ce efect ar avea 
dacă ar afla lumea că pînă şi Prezan e cu nunta! Nu-i 
păcat? 

— Ce-ar fi să-l întrebi pe Ionel? 

— Stai că-l întreb! făcu directorul Globului, care 
şi puse mîna pe receptor. Alo, cu domnul prim- 
ministru ! Aici Stănică Popescu. Alo, domnul Viziru !... 
Uite, am primit un telefon că şi Prezan l-a felicitat pe 
Cziucziewicz, și nu știu ce să fac: să public, sau să nu 
public ştirea asta? 

Ionel părea mirat: 

— De ce să n-o publici?! 

Acuma, Stănică era orientat. 

— Dă-i drumul! spuse el lui Segălică, punînd recep- 
torul la loc. 

Ziua era pe sfîrşite. Ediţii speciale nu se mai puteau 
scoate. Stănică, deci, începu să facă ordine pe masă 
şi să dea la o parte știrile care nu puteau intra nici 
poat: în ediţia obișnuită. Lua cîte o hirtigi o citea, 

o rupea şi o zvîrlea la coș. 

« Paza de zi şi de noapte în comunele rurale — 
citi el — s-a desfiinţat cu desăvîrşire. Paza nu se mai 
face de către ţărani, ci de guarzi comunali plătiți. 
Primarii impun după capul lor pe unii săteni cu cîte 
două mii de lei anual pentru pază»... Dă-i dracului !... 

Şi hîrşşt! la coş cu bhirtia! 

« Listele de subscripţie sub diferite pretexte: ta- 
blouri, lucrări comemorative, anuare au ajuns o ade- 
vărată plagă pentru contribuabili»... Ei şil... 

Şi hîrsşt ! la coş cu bhirtia! 

« În vreo patru mii de sate populaţia a fost silită 
să dea bani şi materiale pentru construcţii şcolare... 
Banii au fost furaţi, materialele risipite şi furate şi 
nu s-a construit nici o şcoală»:.. Măi, fir-ar... 

Şi hîrşşt ! la coş cu hirtia! 

« Liberalii, în zeci de mii de cazuri, au luat loturile 
de la demobilizaţii care au luptat pe front şi le-au dat 
la scutiți şi dezertori»... Da’ mai ducă-se... 

Stănică lucră așa pînă seara la zece, cînd socoti 
că a făcut destul pentru ţară şi că se mai poate gîndi 
şi la.el. Își încuie, deci, sertarul, se ridică, îşi luă un 
teanc de gazete sub braţ, își puse pe cap pălăria de 
pai și se îndreptă spre uşă — dar trebui să se oprească: 
telefonul începuse să zbîrniie parcă mai strident ca 
de obicei. Stănică n-avea chef deosebit să se întoarcă 
din drum, dar conștiința lui profesională îi zise: « Poate 
că tocmai acum ți se transmite cine ştie ce veste sen- 
zaţională de la nuntă !» 

Se aşeză, deci, iar la birou şi ridică receptorul: 

— Alo! 

— Domnul Stănică Popescu? 

— Da! Cine e acolo? 

— Domnul Stănică Popescu, directorul ziarelor 
Năzuinţa şi Globul? 

— Da! scutură nervos receptorul, Stănică. Eu !... 
Cine-i acolo? | 

— Da-păi bine, mă peşte, mă... mă, crapțavilan 
murdar şi infect !... Te-ai întins cu nunta în gazetele 
tale ca la mă-ta-n pridvor... Ştiucă infectă! Adică 
de crezi tu, mă... c-o să faci şi din nunta noastră o 
afacere? 

"> “Stănică stătea cu mîna parcă lipită de receptor 
şi speriat, cu mintea pierdută, abia putea să bilbiie: 

— Da” cine-i acolo? Cine-i acolo? 

Uitase să mai înjure, uitase că-i Stănică Popescu, 
uitase tot — ştia numai că-l stăpîneşte o frică inexpli- 
cabilă, care-l imobiliza pe scaun: 

— Cine-i acolo? Cine-i acolo? 

— Vrei să mai ştii şi cine te-njură, nene scirnav 
ce eşti!... Ai cerşit fonduri pentru cămin şi ne-ai 

păpat toţi banii, tilharule!... O s-o plăteşti scump, 
găinar greţos şi neţesălat !... Te învăţăm noi minte 
cum să fii peştele neamului!... Faci pe naţionalistul, 
hai? Scoatem noi naționalismul din tine, banditule! 

— Da' cine-i acolo? Cine-i acolo? 

— Hai s... peşte! 

Și telefonul se închise. Dar Stănică Popescu, în- 
nebunit de spaimă, stătea cu receptorul lipit la ureche 
şi striga într-una: 

— Cine-i acolo? Cine-i acolo? 

Aşa-l găsi secretarul de redacţie, care, atras de 
strigătele neîntrerupte ale lui Stănică, intrase în birou. 

— Ce s-a întîmplat, domnule director? 

Stănică îşi şterse obrazul năduşit, cu basmaua, şi-i 
răspunse: 

.— Habar n-am ! Dracu să-i ia cu telefoanele lor !... 
Mereu te cheamă cîte unul aiurea, aşa, din greșeală... 
Trebuie scris ceva pe chestia asta! 

Secretarul îşi notă: 

— Se va scrie, domnule director! 


XIV 


t 

După un incident furtunos, ședința fusese suspen- 
dată pentru cincisprezece minute — şi acuma, Ionel, 
înfășurat în blana lui somptuoasă, asculta, amuzat, 
interviul pe care conu Alecu i-l dădea lui Curelea de 
la Democratul romiîn. 

— Şi pe cînd dizolvarea, coane Alecule? întrebă 
Curelea. 

Conu Alecu venise la şedinţă odihnit, așa că putea să 
reziste oricăror indiscreţii. 

— Dragă, zise el, sînt doi ani de cînd am scris în 
carnetul unui coleg al dumitale de gazetărie că: « La 
sfîrșitul lui februarie 1926, ne vom gîndi la chestia 

dizolvării şi vom aviza dacă este cazul sau nu să plecăm 
de la putere». 

`. — Cum, coane Alecule? Abia atunci veţi aviza? 
N-aţi spus la dineul de duminică, de faţă cu regele, 
că plecaţi la sfirşitul lui februarie? 

Conu Alecu își mîngîie ciocul alb ca laptele şi răspunse 
cu drăgălăşenie: 

— Te înșeli! N-am. spus că vom pleca la sfîrşitul 
lui februarie, ci că vom aviza la sfirşitul lui februarie. 
Dacă nu ţii minte dumneata... ce să-ţi fac!... Așa 
este cum îţi spun ! La sfirsitul lui februarie se va pune 
chestiunea. Pînă atunci, facem între noi schimb de păreri 
personale, dar discuţiuni precise n-au fost. Încă nu ne-a 
întrebat nimeni, deci n-am avut ocazia'să ne pronunță ! ! 

Şi, cu coada ochiului, se uită la Ionel, care-și în- 
fundă iute nasul în blană. Curelea părea nemulțumit. 

— Coane Alecule,. dar.. 

— Un moment, dragă, un moment ! îl întrerupse 
conu Alecu. Voiam să-ți mai spun ceva: chiar dacă 
ne-am fi hotărît în principiu pentru sfîrșitul lui fe- 
bruarie, hotăririle astea nu sînt în mîna noastră, ci în 
mîna lui Dumnezeu. Pînă în februarie se mai pot ivi 
atîtea lucruri neprevăzute. 

— Adevărat, coane Alecule, toate sînt în mîna lui 
Dumnezeu ! aprobă redactorul Democratului romin. Dar 
mai e şi opoziţia, coane Alecule ! Opoziția are și ea un 
cuvînt. Aşa că, lucrurile astea nu depind numai de 
dumneavoastră. 

— Ba, numai de noi,- dragă, numai de noi! În pri- 
vința asta nu mai încape nici o îndoială. Opoziția nu 
este în stare să ne alunge de la putere. 

— Dar alegerile pentru camerele agricole? întrebă 
Curelea. 

Ionel parcă dispăruse deodată în blană. Rezultatul 
alegerilor pentru camerele agricole, care se desfășu- 
raseră la sfîrşitul verii, era o rană încă vie, parcă mai 
vie ca oricînd, care-i strîngea inima. Și cîte n-a făcut 
ca să împiedice propaganda opoziţiei care, cu excepţia 
lui Neaţă, își dăduse mîna să lupte împreună împotriva 
guvernulii ! Dar la urmă, tot n-a izbutit. Alegerile 
pentru camerele agricole au fost o gravă înfrîngere 

pentru guvern. Incriminări şi explicaţii au fost multe. 
Trişcă n-ar fi organizat bine alegerile; prefecţii s-au 
plins că înșiși parlamentarii liberali n-au vrut să-i ajute. 

— De ce n-au vrut să vă ajute? a întrebat Ionel 
pe prefectul de Prahova. 

— Să vă spun drept, domnule Viziru ! O parte din 
ei şi-au făcut suma şi au plecat la băi, fără să le mai 
pese ce o să se întîmple. Și ăilalți, nemulțumiţii, ziceau 
că nu vor să muncească pentru cei procopsiţi. 

n Vlaşca, s-au semnalat lucruri şi mai grave: unii 
parlamentari liberali au făcut propagandă făţişă împotriva 
listelor liberale. Ionel l-a chemat îndată pe prefect: 

— De ce, domnule, s-au putut petrece asemenea 
lucruri la dumneata? 

— Domnule Viziru, nu s-au petrecut numai la mine, 
ci şi în alte judeţe. Deputaţii ăștia au făcut propagandă 
împotriva noastră, pentru că ziceau că tot cădem în 
curînd, așa că de ce n-ar lucra mai bine pentru ţărănişti, 
care vin la putere? 

Apoi, au jucat un rol mare în dezastrul guvernului 
magistraţii, ofiţerii și funcţionarii. Cînd a auzit că tocmai 
ăştia — baza, nădejdea, forța, conștiința naţional-libera- 
lă — au lucrat în silă, fără a mai fi însufleţiţi de acel 
foc sacru electoral care asigurase succesul tuturor cam- 
paniilor electorale ale guvernelor liberale de pînă acum, 
Ionel își ieşi din demnitatea lui de prim-ministru și 
începu să înjure: 

— Dar porcii şi măgarii ăștia ce vor? 

— Ce să vrea, Ionele dragă? i-a răspuns conu Alecu. 
Nu mai vor nimic, pentru că nu mai cred în noi. Asta 
e toată povestea. Sint porci şi măgari, dar ei zic că 
şi porcii și măgarii mănîncă. 

Lovitura hotărîtoare a dat-o, însă, liberalilor, ţără- 
nimea. 

— Așa de populari sînt ţărăniștii? se miră Ionel. 

Conu Alecu rise: 

— Ei aș! Nu sînt ei atît de populari, pe cît sîntem 
noi de impopulari ! 

__— Prostie ! făcu Ionel. Pe noi nu ne-a bătut nici 
popularitatea lor, nici impopularitatea noastră, ci altceva ! 

— Ştiu! Votul universal! 

— Fireşte că votul universal. De cînd cu votul uni- 
versal, trebuie să tremurăm mereu în alegeri, să nu 
ne trezim cumva cu o surpriză. 

— Tot sistemul electoral al lui Mussolini e mai bun ! 
zise Trişcă. 

Trişcă nu era primul care amintea de sistemul elec- 
toral al lui Mussolini. În ultima vreme, Mussolini a 
fost de mai multe ori pomenit în consiliul de miniștri 
— şi toată lumea a fost de acord că repartizarea man- 
datelor pe baza totalizării voturilor, cu primă pentru 
majoritate în paguba minorităţii, este o metodă pen- 
tru care dictatorul Italiei merită toate felicitările. Pînă 
şi Ionel începu să nutrească un anumit sentiment de 
admiraţie pentru acest Mussolini. Este drept că-l mai 
reținea faţă de el o oarecare rezervă, dar asta numai 
pentru că Mussolini era prea bun prieten cu marii pro- 
prietari unguri care cer mereu revizuirea tratatului de la 
Versailles. Dar încolo, Ionel nu-i. putea refuza lui Mus- 
solini stima care i se cuvine, numai pentru faptul că 
este dictator. Ionel este prea bun democrat — să se 
amestece în treburile altora. Ionel respectă orice metodă 
de guvernămint, cîtă vreme ea este întemeiată pe prin- 
cipiul ordinii şi siguranţei statului. Asta l-a făcut să 
recunoască și regimul fascist al lui Tzankoff. Spun 
unii că s-a grăbit să-l îmbrăţișeze pe Tzankoff ca pe 
un bun vecin, numai pentru că l-ar fi împins Maria, 
care, cu obsesiile ei matrimoniale, ar fi văzut în regele 
Bulgariei un ginere bun pentru Ileana. Adevărul e, 
însă, acesta: Tzankoff al Bulgariei, ca şi Pasici al lugo- 
slaviei, este om cu dragoste de ţară, care — mai presus 
de toate — are în vedere interesele neamului. Nu întîm- 
plător Ionel, Pasici, Tzankoff s-au strîns într-un bloc 
anticomunist — şi nu întîmplător tustrei îşi îndreaptă 
ochii spre Mussolini: tustrei înţeleg că votul universal 
trebuie potrivit după interesele neamului — şi nu inte- 
resele neamului după votul universal. 

La observaţia lui Trişcă, deci, Ionel răspunse: 

— Cred şi eu că sistemul electoral al lui Mussolini 
ne-ar putea reface popularitatea ! 

Şi de atunci, Ionel începu să lucreze cu jurisconsul- 
ţii săi, la reforma electorală, care să redea liberalilor 

faima de cel mai puternic partid politic din ţară. Dar ` 
între timp, opoziţia specula cît putea victoria. din ale- 
gerile pentru camerele agricole, la care se referea re- 
dactorul Democratului romin. 

— Alegerile alea, răspunse conu Alecu lui Curelea, sînt 
o dovadă că înţelegem să facem alegeri fără presiuni. .. 
si în spiritul cel mai democratic cu putinţă. 

Curelea rîse: 

— Mie-mi spuneţi, coane Alecule? 

— Păi nu ţi-o spun ţie, o spun cititorilor tăi! făcu 
conu Alecu. 

— Am înţeles, coane Alecule! Dar cititorii mei ar 
vrea să-mi spuneți, totuși, pe cînd dizolvarea? Încă 
o lună-două, şi se împlinesc patru ani de cînd guver- 
naţi. Și constituția... 

— Constituția? Păi nici nu încape vorbă că în cons- 
tituţie scrie clar: patru ani... Dar ce fel de ani? Ani 
bugetari? Asta-i copilărie ! Patru sesiuni? Altă copilărie ! 
Constituţia nu poate să prevadă decît patru ani civili... 

+ De unde interpretarea asta? întrebă Curelea. 

— Pentru că şi toate celelalte legiuiri ale noastre 
prevăd anii civili, pentru o legislatură. 

— Şi care-i diferenţa, coane Alecule? 

— Stai să-ți fac socoteala. Corpul electoral a fost 
convocat în 2 martie 1922. Alegerile au luat sfîrşit 
la 15 martie. La 27 martie, Camera şi Senatul au fost 
convocate pentru constituire, și abia la 3 aprilie, pre- 
şedintele de vîrstă al Camerei, după ce a constatat că 
două treimi din mandate au fost validate, a declarat 
Camerele constituite. Care va să zică, Parlamentul 
nostru s-a născut în 3 aprilie. Asta: e data lui de naș- 
tere. Aşa că, numai de atunci trebuie socotiți cei patru 
ani de viaţă ai lui. | 

« Ca glumă — își zise lonel, în maşină, în drum 
spre casă — calculul este ingenios, dar „absolut inutil. 
Partidul liberal trebuie. să părăsească puterea pentru 
cîtăva vreme. Partidul are nevoie să se refacă. A în- 
ceput să nu-i mai placă lumii democraţia liberală. Dar 
ce-i poate place lumii? Partidul lui Dacu? Ce să caute 
partidul lui Dacu în vechiul regat? În vechiul regat 
Dacu n-are pe nimeni. E tare doar peste munţi, acolo, 

acasă la el, în Ardeal. Să-l vrea lumea poate pe Jugă- 
naru? Dar Jugănaru, singur, iar nu poate face nimic. 
Forţa lui politică nu trece dincolo de Carpaţi nici mă- 
car cu un milimetru ! Singuri, prin urmare, Jugănaru, 
ori Dacu, n-ar putea sta la putere nici măcar douăzeci 
şi patru de ore! Dacu și Jugănaru ar fi o primejdie, 
o mare primejdie, dacă s-ar contopi într-un singur 
partid. Pot ei să se hotărască la asta? Exclus! Nu din 
pricina programelor lor politice. Programele pot fi 
ajustate oricînd. Ambiţiile, însă, mai greu !... Că au 
luptat împreună în alegerile pentru camerele agricole? 
A fost un cartel electoral, nu o fuziune. Pentru o fu- 
ziune, unul trebuie să fie mai mare şi altul mai mic. 
Mai mare, vor să fie amindoi! Dar mai mic? Cine să 
vrea să fie mai mic? Dacu? Dacu să fie subalternul lui Ju- 
gănaru? Ar trebui să se sinucidă îndată tot ce a rămas 
mai de soi, mai demn, 'mai spălat în țara aceasta ! Încă 
n-am ajuns atît de rău ca un Dacu, care, oricît, e un 
nobil, un aristocrat, un boier, să i se supună unui parlagiu 
ca Jugănaru. Să vrea Jugănaru? Jugănaru, da! E un 
şiret, o lichea, un. om impresionat de fireturi, de titluri, 
de demnități, de nume sonore, în sfîrșit, un mitocan 
care se pierde îndată cum strigi la el: mă, știi tu cine 
sînt eu?... Dar acest Jugănaru e un vanitos și un 
arivist, care nu se va resemna să facă politică pentru 
ca altul să primească onorurile. Și dacă va accepta, chiar, 
în mod trecător, să fie sluga plecată a lui Dacu, va deveni 
cu atît mai primejdios pentru el. Asta, vezi, asta ar 
trebui să i se insinueze lui Dacu. Neapărat !... lată o 
idee ! Dacu, deși nehotărît cum e, cînd i se va deschide 
capul asupra riscurilor care-l pasc de pe urma unei 
eventuale fuziuni cu Jugănaru, va fi și mai puţin hotă- 
rît. Oricum, însă, pînă atunci, sarcina de a aranja noul 
guvern, tot partidului liberal îi revine. Ce fel de gu- 
vern? Un guvern de funcţionari? E mai greu. Trebuie 
înalți funcționari — şi funcţionari de întredere — deci, 
tot funcţionari cunoscuţi ca vechi liberali. Nu merge ! 
Un guvern de generali? S-a văzut ! Proşti, incapabili și 
invidioși ! Poate un guvern de „detantă“ !... „,„Detantă“ 
dar cu cine? Pentru că şi aici se pune iar chestiunea 
unor oameni de încredere... Nu! Trebuie să ne mai 


379 


gîndim ! Şi în nici un caz nu ne putem retrage pînă ce 
nu rezolvăm cîteva probleme de care depinde liniştea 
ţării. Cu starea de asediu, stăm cum stăm. Nu e chiar 
idealul, dar ceva s-a făcut! Cu reforma electorală, ia- 
răşi, lucrurile sînt destul de avansate. Dar marea pro- 
bl-mă e prințul ! l... Prinţul a devenit de prisos. Prinţul 
trebuie să plece din ţară. Cu cît mai repede va pleca 
dintre noi, cu atît mai bine va fi pentru toţi !» 

Puțin după aceea, cînd Ionel intră în casă, se anunţă 
Muică, ministrul său de externe, care-i telefonase la 
prînz că trebuie să-l vadă neapărat azi. 

— Ce este, Muică? 

— Ce să fie la Externe? răspunse Muică. Încurcă- 
turi ! 

— Încurcături? Cu ce? 

— Albert Thomas ne telegrafiază că muncitorii 
francezi, englezi şi italieni pun tot felul de întrebări 
Biroului Internaţional al Muncii, în legătură cu proce- 
sele comuniștilor de la noi și mai cu seamă cu Tatar- 
Bunarul ! Toată lumea vrea să ştie ce se întîmplă pe 
aici. Şi el nu ştie ce să le răspundă ! 

— Dar nu li s-au dat destule explicaţii? 

— Li s-au dat, dar procesul le cam contrazice ! răs- 
punse' ministrul de externe. 

Ionel tăcu. Muică are dreptate. Anul trecut, cînd 
s-au produs întîmplările de la Tatar-Bunar, propa- 
ganda Ministerului de Externe s-a grăbit să afirme în 
presa din străinătate că nu e vorba decît de o incursiune 
a unei mici « bande bolşevice» care ar fi trecut Nistrul în 
bărci, ca să atace Tatar-Bunarul și satele dimprejur, 
dar că grănicerii, ajutaţi de către populaţie, au izbutit 
s-o alunge. Mai mult chiar: ca să-şi sprijine versiunea, 
autorităţile înscenaseră un fel de solemnitate, în cursul 
căreia, cîțiva agenţi de siguranţă, îmbrăcaţi ca ţărani, 
fuseseră decoraţi pentru concursul ce l-ar fi dat auto- 
rităţilor în timpul operaţiei. Puțin cîte puţin, însă, 
lumea a putut să afle că la Tatar-Bunar n-a fost nici un 
fel de incursiune străină, ci o răscoală în toată legea, 

la care au luat parte patru mii de țărani — şi că răs- 
coala aceasta nu a putut fi înăbușită decît după ce au 
fost împușcați şase sute dintre rebeli şi după ce au fost 
rase de pe faţa pămîntului, cu tunul, ca în 1907, cîteva 
sate. lar dacă a mai lipsit un act oficial, care să dez- 
mintă afirmaţiile, tot oficiale, de anul trecut, cum că 
la Tatar-Bunar n-ar fi fost decît un incident produs de 
o « bandă» de peste Nistru — iată acum procesul acesta. 
Un proces de proporţii uriaşe, ca procesul din Dealul 
Spirei, cu trei sute de acuzaţi țărani care nu fac decît 
să demonstreze, prin mărturiile lor, că la Tatar-Bunar 
n-a fost nici un fel de atac bolşevic, ci o răscoală a popu- 
laţiei împotriva stăpînirii. 

— De ce te-ai răsculat? 

— M-au adus la sapă de lemn!... M-au jefuit de 
toate... N-a vrut perceptorul să-mi lase nici grapa... 

Sau: . 

— Mă bătea jandarmul de pomană, ori de cîte ori 
dădea ochii cu mine. Ia, așa, fiindcă-i plăcea lui! Şi 
nu-i dădea pace nevesti-mi. Se ţinea de ea. I-am spus-o 
cu binele, o dată, de două ori, da’ el se hlizea la mine 
şi mă înjura ! 

Sau: 

— Boierii mi-au luat pămîntul !... Cică nu sînt bun 
de nimic! Cum așa? Eu muncesc pămîntul de treizeci 
de ani și părinţii mei tot la pămînt au muncit... De ce 
să mi-l ia? 

Sau: 

— M-au închis că-s instigator ! Fiindcă-mi cer drep- 
tul meu, sînt instigator ! Așa ziceau ei. Şi m-au bătut 
de m-au smintit ! Nu ştiu cum am rămas teafăr. 

Toate astea, fireşte, nu întăresc propaganda de anul 
trecut. 

— Totuşi — îi răspunse Ionel lui Muică — noi nu 
putem să ne ţinem numai de logică... 

Nici Muică nu era un partizan necondiționat al 
logicii. 

— Da, zise el, dar vezi, lumea se ţine. Şi cei care 
sezisează Biroul de la Geneva cunosc o mulțime de 
lucruri, nu ştiu de unde. 

— Anume? 

Ministrul de externe scoase niște hirtii din servietă: 

— Uite, de pildă în satul Bubnei, jandarmii au 
pătruns în casa unui ţăran care murise cu cîteva ceasuri 
mai înainte şi au arestat pe cei care veniseră la pri- 
veghi, pentru că priveghiul e subversiv. Unul dintre 
jandarmi s-a legat de o fată. Fata s-a împotrivit şi 
jandarmul a tras în ea și a-ucis-o. 

Ionel mișcă palma dreaptă, ca şi cum ar fi vrut să 
împrăştie un fum de ţigară care l-ar. supăra: 

— Bine, se întîmplă ! Altceva? 

— La Budeşti, doi jandarmi s-au oprit la un han, au 
băut, au mîncat şi au încercat să-şi bată joc de han- 
giţă. Hangiţa s-a smuls din mîinile lor, s-a urcat pe 
acoperiş şi a început să strige după ajutor. Au sărit 
vecinii, au pus mîna, pe jandarmi, i-au legat şi i-au 
dus la post. Şeful de post i-a eliberat pe jandarmi, a 
declarat. rebeli pe ţărani, i-a arestat şi i-a bătut așa de 
rău, că doi din ei au murit pe loc. Nu scapă cu viață 
nici ceilalţi. 

— Muică, dragă, zise Ionel, nu te înţeleg. Doar sînt 
jandarmi, sînt ostași care apără frontierele țării cu 
riscul vieţii lor. Să pună mîna pe ei oricine, fără să 
fie pedepsit, se poate? „Asta ar fi anarhie curată. Și 
unde am ajunge? 

Ca şi cum nu l-ar fi auzit, Muică mai citi un raport: 

— La Tatar-Bunar, în timpul anchetei, femeile acu- 
zaţilor au fost siluite de jandarmi chiar în faţa soţilor 
lor. Nici o copilă de peste zece âni n-a rămas nebat- 
jocorită. . . 

. Rapoartple începură să-l supere pe Ionel. 

— Foarte urit ! zise el, nespus de plictisit. Foar-te, 
foar-te urît ! Dar ce putem face? Te întreb: Ce putem 
face? Cum să împăcăm nevoia de a impune jandar- 
milor noștri maniere elegante, cu nevoia de a ne apăra 
ţara de un atac bolşevic! Amiîndouă, ştii bine că nu 
se împacă. Trebuie să alegem una din ele. Ei bine, te 
întreb pe tine, ca patriot şi romîn: care din două pre- 
feri? Ni se scot ochii cu Jandarmi, cu poliția, cu 
Siguranța noastră ! Da, da, ştiu !... Nu sînt toți delicați ! 
Ştiu !... Dar noi de oameni delicați avem nevoie, sau 
de adevăraţi patrioți?... Că se întîmplă excese ori bruta- 

lităţi !... Dar se comit ele din simplă răutate? De loc! 
Tot ce se face este în interesul cercetărilor ! Bolșevicii, 
îi ştii! Sînt încăpăţinaţi ! Dacă nu ești ceva mai sever 
cu ei, nu faci nimic! I-am spus-o şi regelui. Și regele 
a recunoscut-o îndată: « Desigur — mi-a zis el— că-i 
greu să ştii dintr-o dată cine-i vinovat şi cine nu!» Şi 
tu ai vrea să ne purtăm faţă. de ei cu mănuși? 

— Apropo de mănuși, “zîmbi ministrul de externe. 
Ce facem cu Barbusse? M-a întrebat și Legația Fran- 
ceză ! 

Scriitorul francez Henri Barbusse se afla de trei zile 
în ţară, unde venise cu, un scop precis: să asiste la 
procesul ' răscoalei de la Tatar-Bunar. Din primul 
moment, Remus venise la Ionel să-l întrebe: 

— Ce facem; cu el, domnule prim:ministru? E doar 
bolşevic ! 

„— E bolşevic, i-a răspune Ionel, dar e cetăţean 
francez ! 

— Şi-l lăsăm să- îi facă de cap? 

— Nu! hotărise Ionel. Fă-i zile fripte. Dar în mod 
delicat ! Să simtă că e indezirabil. 

Şi Remus, ca să-i dea a înţelege lui Barbusse că 
n-are ce căuta aici, i-a, făcut zile fripte. A chemat mai 
întîi presa de dreapta: 

— Tăvăliți-l! 

Presa de dreapta, inspirată, de trei zile îl numeşte 
pe Barbusse, în bătaie de joc, « procurorul umanității» 
şi-l « tăvăleşte» pe toate feţele, fără să facă nici o eco- 
nomie de interjecţii şi adjective. 

Remus a chemat apoi pe cei din comitetul Societății 
Scriitorilor Romiîni: 

— Tăvăliţi-l ! 

„Comitetul Societăţii Scriitorilor Romini a dat ime- 
diat publicităţii un comunicat în care spune: , 

« Comitetul S.S.R., sezisat de un imens grup de 
membri societari în chestiunea vizitei scriitorului Henri 
Barbusse, consideră deplasată vizita domnului Bar- 
busse și primejdios amestecul său în trebile politice 
înterne ale ţării.» 

Remus a mobilizat apoi o ceată de treizeci- patruzeci 
de agenţi de siguranţă, cărora. le-a întredințat misiunea 

de a fi studenţi ai facultăţii de drept şi medicină şi, 
după ce a dat câteva indicaţii în şoaptă şefului lor, 
le-a spus: 

— Tăvăliţi-l ! 

Şi de trei zile, banda asta de «studenţi» se ţine pas 
cu pas de Barbusse, pe străzile capitalei şi demon- 
strează: 

— Jos Barbusse !... Afară Barbusse ! N-avem nevoie 
de procurori ai umanităţii în ţară! 

Ieri, s-a petrecut un incident nostim: Barbusse se 
rătăcise prin Brezoianu şi, la un moment dat, se găsi 
în faţa ziarului Globul. Studenţii, în spatele lui, 
începură să zbiere: 

— Jos Barbusse! Trăiască Stănică Popescu! Ura! 
Trăiască ziarul Globul! Jos Barbusse! Trăiască Stă- 
nică Popescu ! 

Stănică Popescu — să leşine de emoție! De mult 
n-a mai avut parte de o asemenea demonstraţie de 
simpatie. Fericit, s-a repezit la fereastră — şi îndată 
l-a zărit pe decanul studenţilor: era comisarul Mîne- 
cuță, remarcabil prin mustăţile lui uriașe. Decepţio- 
nat, Stănică se retrase în « mica lui publicitate», în 
timp ce Barbusse, cu silueta lui înaltă şi adusă de spate 
o luase, liniştit, spre bulevard. Pe Barbusse zarva asta 
polițienească nu-l prea impresiona. El venise aici la 
proces. Atenţiile guvernului îl lăsau nepăsător. 

— Ce spui? întrebă iar ministrul de externe, care 
vedea că Ionel întîrzie cu răspunsul. Trebuie să te hotă- 
răşti: ori îl expulzezi, ori îi dai voie să se ducă la proces. 
Dar caraghioslicul ăsta de pe străzi mai mult ne strică 
nouă, decît lui. Lumea începe să întrebe cine e şi de 
ce a venit?,.. Şi află ! Crezi că-i bine? 

Cu un oftat greu, Ionel îi răspunse: 

— O să-i dau voie să se ducă la proces! Tu ce spui? 

— Foarte bine! N-avem decît să dezmințim după 
aceea tot ce o să scrie. 

— La asta mă gândeam și eu!... Dar spune-mi, te 
rog: tu ai citit ceva de acest Barbusse ? Ce fel de scriitor e? 

Ionel era dispus să înceapă ora de cultură generală. 
Misiunea lui Muică în guvern era, în primul rînd, aceea 
de mentor intelectual al domnului Ion Ion Viziru, care 

nu citea, dar care avea încredere în lecturile ministrului 
său de externe. Înaintea lui Muică, ciul acesta îl 
împlinise, ani de zile, Sorcoveanu, pînă la izbucnirea 
războiului, cînd Sorcoveanu primi sarcina de a fi «tră- 
dător de neam». Dar Ionel nu-l regreta pe Sorcoveanu, 
care avea în el unele vagi accente anarhice, spre deo- 
sebire de actualul său consilier de la Externe, care era 
un intelectual calm, cuminte, fără izbucniri şi rătăciri 
în domenii susceptibile a da de lucru Serviciului de 
Siguranţă al statului. De astă dată, însă, Muică, în loc 
să-i răspundă la întrebare, scoase o altă hîrtie din servietă: 

— Uite ce comunicare am primit ! 

Ionel citi: 

— « Regina-mamă Alexandra a Angliei a murit.» 

— Ce? exclamă Ionel, pe chipul căruia se citea o 
bucurie nemărginită. De ce taci, frate? De cînd o ai? 

— Am primit-o mai adineauri. .. cînd mă pregăteam 
să vin aici!... l 

— La palat se ştie? strigă Ionel, înfrigurat. 

În acel moment, ochii lui, Ionel şi ai lui Muică se 
încrucișară într-o privire care reflecta aceeași lumină 
sacuţită. 

— Am dat dispoziţie să se telefoneze imediat! 

Şi, coborînd puţin glasul: 

— Prințului i-am telefonat personal ! 

Cînd prinţul Carol află că regina-mamă Alexandra 
a Angliei a murit, nu-și mai găsi locul de bucurie. 

« Strașnic !» îşi zise el. 

Era un pretext minunat să plece pentru cîtăva vreme 
din ţară, departe de curtea pe care o ura, departe de ai 
săi de care-i e silă, departe de Ionel, pe care bucuros 
l-ar strînge de gît... În sfîrşit, va fi singur... Singur 
el și cu Elena lui. Nu cu Elena, fiica regelui Greciei și 
soţia lui legitimă, tremura el de nerăbdare să rămînă 
singur, ci cu cealaltă Elenă, pe care o iubea cu adevărat. 
A iubit şi pînă acum. A iubit-o şi pe Lili. A iubit-o mult. 
Atât de mult, încît i-a făcut și un copil. Dar cum a venit 
Ionel și i-a spus, prin maică-sa și taică-său: nu!—i 


25 — a. 1293 385 


s-a părut şi lui că au dreptate: Nu ! Nu-i asta ce căuta 
el !... Că s-a gpus, că a ţipat, că şi-a trimis renunțarea 
la tron... da ! Dar nu pentru că ar fi iubit-o atît de mult 
pe Lili — ci pentru că Ionel i-a poruncit să n-o mai iu- 
bească. Ar fi părăsit-o oricum, dar temperamentul său 
voluntar, hotărît, independent, nu îngăduia să i se 
dea ordine. De tot scandalul cu Lili, vinovat a fost numai 
Ionel, care a avut neruşinarea să-l înveţe ce are de făcut, 
cînd o ştia foarte bine şi fără el... A iubit-o apoi pe 
Leonteasca. A iubit-o mai mult chiar decît pe Lili. 
S-ar putea zice că a iubit-o de două ori mai mult decît 
pe Lili: i-a făcut doi copii... Dar la un moment dat, 
tocmai cînd își dădea seama că iar nu este «asta», s-a 
amestecat din nou Ionel să-l înveţe ! Și a ieşit alt scandal ! 
Dar, în cele din urmă, a părăsit-o și pe ea. A iubit-o apoi 
pe Mimi, amanta tatălui său, Ferdinand cel Loial, 
făuritorul Romîniei Mari — și i-a făcut şi ei un copil. 
Şi totuşi, dacă nu se băga iar la mijloc Ionel, ar fi pără- 
sit-o a doua zi — dar așa — pentru că nu îngăduia nimă- 
nui să i se amestece în treburi, n-a părăsit-o decît peste 
o lună. A iubit-o apoi pe nevasta lui Titi, aghiotantul 
atît de drag mamei lui, și i-a făcut şi ei un copil. Şi a 
iubit-o apoi pe fiica ministrului Potecă de la Madrid, 
căreia i-a făcut şi ei un copil, şi pe nevasta directorului 
general al închisorilor, şi pe nepoata fostului secretar 
general de la Externe — dar pe cîte nu a iubit !... 
Şi cîtora din ele nu le-a făcut un copil, sau chiar doi. 
Dar, nu ! Sufletul lui era mereu trist, mereu gol, mereu 
zbuciumat !... Nu era asta !... Nu era ceea ce căuta 
el — ceea ce îhţelegea el prin dragoste: acea dezlănțuire 
elementară de sentimente învălmășite, care să-l împingă 
la nebunie, la hotărîri spontane, la fapte nesăbuite. 
Şi i-a ieşit înainte Elena. Elena a II-a. De îndată ce 
a văzut-o, marea pasiune l-a lovit ca un trăsnet... Asta 
e! Asta a vrut !... Nebunia !... Elena !... Nu! Elenei 
nu-i va face un copil — pentru că pe ea cu adevărat 
o iubește ! Regina Alexandra, prin urmare, a dat dovadă 
de multă înțelepciune cînd a murit! Bătrîna și-a dat 
obştescul sfîrşit tocmai la vreme ! Înmormîntarea ei va fi un 
bun pretext pentru Carol să scape, pentru cîtăva vreme, 
de controlul curții — și să se poată întilni cu Elena, 

în linişte, undeva, în Europa, neştiut de nimeni, singuri 
ei, cu dragostea lor mistuitoare. Era nu numai dorinţa 
lui, ci şi a ei. 

— Ah, dacă am putea fugi de aici, ce fericiți am fi ! 
îi spunea ea tot mai stăruitor în zilele din urmă. Nu 
crezi? Cîteva săptămîni la Veneţia ne-ar face să uităm 
toate neajunsurile de aici. 

Peste un sfert de oră, Carol o întreba pe Maria: 

— Mamă, spuse el, cred că ar fi bine să reprezint 
eu familia la înmormântare. | 

Maria tresări. Curios! Tocmai la asta se gîndise 
şi ea. Înmormîntarea Alexandrei era un pretext minu- 
nat ca să-l mai îndepărteze puţin pe Carol de la curte. 
În ultima vreme devenise insuportabil şi... cuvîntul 
e greu de pronunţat, totuși, trebuie !... şi inoportun? 
E vreme să se facă puţină ordine la curte. Ferdinand e 
slăbit. Boala lui nu se vindecă şi nici nu ṣe poate vindeca. 
Într-un. an-doi, cel mult trei, succesiunea la tron va fi 
deschisă. Carol va deveni rege. Și ea, încă tînără, nu 
va fi decît o biată regină-mamă, o văduvă, o fostă 
regină, despuiată de toate onorurile, de toate avan- 
tajele şi de toată autoritatea ei hotărîtoare în stat... 
De doisprezece ani Ferdinand domnește, dar ea cu Ionel 
şi cu Radu Ciubuc-Bey guvernează. Nimic nu se face 
în ţară, fără voia și aprobarea ei. Capul statului este ea. 
Ea este rege, şi regină, și parlament, și guvern. Și deodată, 
prin simpla dispariţie fizică a cuiva, a cuiva căruia nici 
măcar numele nu merită să i se pomenească, a cuiva 
lipsit de voinţă, de inteligenţă, de autoritate, de prestigiu, 
a cuiva care a trădat interesele Marii Britanii și era gata 
la toate trădările numai ca Germania, dușmana Marii 
Britanii,. să învingă — prin simpla moarte a acestui 
sinistru Urechilă, ea, regina, eroina războiului, să înce- 
teze, de la o zi la alta, să fie ce a fost, deși mai trăiește 
şi mai are de gînd să trăiască. Şi cine să-i ia locul? 
Fiul ei, Carol!... Băiatul acesta încăpăţinat, rău, 
violent, lacom, autoritar, duşman de moarte al lui Ionel, 
al lui Radu, al curții, al tuturor. Cînd se va urca el pe 
tron, din prima zi îi va mătura pe toţi, pe toţi pînă la 
unul. Poate și pe ea. Sau, în cel mai bun caz, ea'nu va 
fi decît o miluită a lui... o biată femeie fără avere și 

fără putere, păzită de oamenii lui Carol ca să nu mai aibă 
relații cu prietenii ei, pe care el îi consideră dușmanii 
lui. Și apoi, Anglia ! Cine va apăra aici nteresele > Angliei? LANE 
Nu, mai bine moartea ! Ea trebuie să rămînă ce a fost, 
chiar după ce acest nenorocit Nando va dispărea dintre 
cei vii. Atîta vreme cît ea se mai simte în stare să con- 
ducă ţara, Carol n-are ce să caute aici. 

— Fă ce vrei, dragă Carol ! îi răspunse ea fiului ei, 
pe un ton cît se poate mai indiferent, pentru ca cl să 
nu-i ghicească bucuria. Tu ești destul de mare să poți 
hotărî singur. 

Ce copil e Carol al ei! Deştept, scandalagiu, bătăuș, 
dar în fond, un copil! Lui nici prin minte nu-i trece că 
ea ştie ce-l îndeamnă să plece; că poliția ei și a lui Ionel 
e informată pînă în cele mai mici amănunte asupra 
aventurii lui cu roşcovana aceea; că ea a și aflat că în 
acest moment 'este în drum spre Lupeasca un curier 
care să-i anunţe acestei femei hotărîrea lui de a sc întîlni. 
la Veneţia. Dragul de el! Habar n-are că ea ştie pînă 
şi cine i-a sugerat ideea de a-și da acest rendez-vous 
la Vencţia: ea, această Elenă! Ce copil mare e Carol 
al ei, căruia îi scapă tocmai esenţialul. 

— Trebuie să plec, mamă ! hotărî Carol. Cred că tanti 
Alexandra merită acest omagiu din partea familiei noastre ! 

Ionel sosi peste o oră, așteptat cu nerăbdare de către 
Maria, care-i ieși, radioasă, înainte: 

— Ştii, Carol vrea să plece la Londra. 

Oricît ar fi vrut, Ionel nu-și putea ascunde satis- 
facţia: 

— Fără dificultăţi ? 

— Fără nici o dificultate! A fost inițiativa lui. 

O scurtă sclipire ironică străbătu în același timp 
ochii amîndurora. 

— Ai încredere în ea? întrebă Maria. | 

— E inteligentă ! răspunse Ionel, scurt. 

Maria înțelese că el nu vrea să stăruie prea mult 
asupra acestui subiect, 

— Şi dacă el se răzgîndește? făcu Maria îngrijorată. 

— Nu cred! 

— Ce ar fi, zise ea, să-i spun că tu ești împotrivă? 
Așa va fi mai hotărît să plece. 

— Nu-i nevoie ! replică Ionel, cu convingere. Femeia 
asta l-a înnebunit cu totul. Pleacă, chiar dacă sîntem 
şi noi de acord! 

Ionel putea, deci, fi liniștit. Carol va pleca. De data 
aceasta, va trebui procedat cu hotărîre. În privința 
aceasta, Ionel era perfect înţeles cu regina. Fără nici 
un menajament ! Ajunge! Omul acesta va fi un rege 
incomod. Are prea multă personalitate. Şi a făcut şi 
o şcoală nenorocită. Îl ia pe Mussolini drept exemplu | 
Nu vrea constituţie, nici măcar liberală ! Vrea dictatură. 
Vrea să guverneze el singur. De pe acum Carol a și 
început să ia un ton de stăpin la palat — să poruncească, 
să nu admită opoziţie, ca şi cum a și început să dom- 
nească !... Dacă-l mai lasă așa, se vor trezi, în curînd, 
chiar acum, cît mai este Ferdinand în viaţă, daţi afară 
cu toţii. Carol are pentru aceasta întreg tineretul ofițe- 
resc alături de el. Și, bineînţeles, studențimea:.. Ar 
fi nu numai tragic, dar şi ridicol. Doar nu pentru asta 
a muncit partidul liberal în ultimii ani ! Nu ca să profite 
acest prinț zăpăcit, s-au ostenit ÎInternele, Războiul, 
Instrucţia Publică să îndrume tineretul spre crucea 
încîrligată ! Nu pentru dictatura lui Carol! Ci pentru 
ca el, Ion Ion Viziru, să rămînă singur, singur și incon- 
testabil stăpîn peste ţară. Nu Carol, ci el, Ion Ion 
Viziru !... Carol trebuie înlăturat. Partidul liberal este 
încă destul de tare s-o facă și are în sprijinul său pe cea 
mai bună aliată: Maria. Fascism — da! Pregătiri de 
război împotriva Uniunii Sovietice — da! Luptă fără 
cruțare împotriva comuniștilor — da ! Toate trebuie, 
toate sînt absolut necesare. Dar fără acest Carol. Carol 
să plece! 

— Pleacă ! suspină Maria. Dar va veni înapoi. 

Ionel întîrzie cu răspunsul cîteva clipe. Îngrijorarea 
ei era şi a lui. Într-o zi, prințul va voi să se întoarcă. 
Asta e sigur. Şi lucrul trebuie făcut cu neputinţă. O 
dată ieșit din ţară, toate graniţele pentru întoarcere 
trebuie să-i fie închise, ca unui străin. E o problemă 
grea, teribil de grea, dar... 

— Să sperăm că nu va încerca! răspunse el, în 
sfirsit, 

Vizita lui Carol la Londra fu scurtă. A treia zi după 
funeraliile reginei Alexandra, prințul îndrăgostit era la 
Veneţia şi putea strînge în braţe pe iubita lui Elena. 
Dar după primele efużiuni, Elena se întristă deodată: 

— Dragul meu, avem vești proaste din ţară! 

Şi-i arătă un maldăr de scrisori, telegrame, rapoarte, 
trimise pe adresa ei, la Veneția, de către prietenii lui Carol. 

Prințul citea, înjura, izbucnea în cîte un hohot de 
ris forțat, se încrunta, țipa: -o 

— Am ştiut că aşa o să fie!... Mama !... Ionel... 
Ionel... Mama ! Pe toți îi montează împotriva mea! 
Calul de bătaie ești tu ! Şi vor să dezlănţuie un scandal 
pe chestia ta... 

— Deocamdată, pe chestia mea ! zise Elena. 

Carol ridică ochii la ea: 

— De ce... deocamdată? întrebă el, intrigat. Mai 
e: şi altceva? 

— Da! Hioty este aici şi te așteaptă! 

Carol sări în picioare. 

— Hiotu? De cînd? 

— De aseară! 

— Şi ce caută aici? 

— Nu știu! Vorbeşte cu el! 

— N-am ce să vorbesc cu acest dobitoc! Nu vreau 
să-l văd! Am venit aici să scap pentru cîteva zile de 
lichelclc astea, și nici aiei nu vor să mă lase-n pace! 

— Totuși, vorbeşte cu el! stărui, blind, Elena. 

— Nu vreau, Elena! Nu înţelegi că nu vreau? 

Elena se apropie de el și-i puse amîndouă mîinile 
pe umeri: 

— Trebuie ! 

Peste o oră, prinţul îl primi pe Hiotu, ministrul 
palatului, care-i spuse: 

— Alteță, maiestatea sa regele vă pofteşte să vă 
întoarceţi imediat în țară cu mine! Am ordin să vă 
Tog să plecăm chiar astăzi ! 

Carol găsi cererea atît de fantastică, încît cu greu 
se stăpîni să nu-l ia pe Hiotu de guler şi să-l zvîrle 
afară. 

— Spune maiestăţii sale, răspunse el, cu pumnii 
încleştaţi de furie, că o să mă întorc cînd voi vrea eu, 
nu Ionel! 

Hiotu se înclină şi-i spuse: 

— Voi comunica mâiestăţii sale răspunsul alteţei 
voastre, dar maiestatea sa crede că este în interesul 
alteţei voastre să vă întoarceţi îndată... 

— Interes? strigă Carol. Interesele mele mi le cunosc 
eu mai bine decît el. l 

Cu ochii în jos, ministrul palatului zise: l 

— Maiestatea sa crede că ar fi mult mai bine să 
renunțați la... la... 

— Spune-i lui Ionel, replică, furios, Carol, să și-o 
scoată din cap ! Nu renunţ la nimic. Și să nu mi se mai 
bage în afacerile mele... Îl rog frumos)... Să mă 
lase în pace !... 

— Apropo de domnul prim-ministru !... Mi-a spus 
să vă comunic că are mari greutăţi din partea opoziţiei 
cu privire la avioane. Scandalul a izbucnit. Maiestatea 
sa suferă enorm din pricina asta. Coroana e compromisă. 
Domnul prim-ministru m-a însărcinat să comunic alteţei 
voastre că situaţia poate fi salvată numai dacă alteţa 
voastră se întoarce imediat. .. Imediat !... Orice întîr- 
ziere poate face lucrurile ireparabile. 

Hiotu vorbea repede, ca un om care vrea să se achite 
cît mai repede de o sarcină neplăcută şi s-o ia la goană. 
Dar comunicarea lui Hiotu era atît de neașteptată, 
încît prinţul, stupefiat, nici nu se, gîndea să se atingă 
de el. Iar cînd își recăpătă graiul, putu numai să ţipe: 

— Care avioane? 

Era o întrebare ţișnită nu numai din indignare, 
ci dintr-o sinceră nedumerire: Care avioane? Pentru 
că erau mai multe avioane — adică mai multe afaceri 
de avioane de care Ionel și-ar fi putut permite obrăznicia 
să se agaţe. De altfel, Ionel s-a şi agăţat de ele, bine- 
înţeles foarte, foarte discret, prin diverse notițe, abil 
voalate, pentru care s-a folosit într-un chip cît se poate 
de mulțumitor de oficiile « anumitei prese» ! 

La întrebarea prințului său, ministrul palatului 
Hiotu deschise servieta din care scoase un dosar volu- 
minos. 

— Alteță, făcu el, aici am tot ce opoziţia șuşotește 
pe socoteala alteţei voastre ca sef al aviației romiîne, 
Mai întîi e vorba de avioanele tip « Spad-61»!... 

— Da! Și ce? 

— Avioanele acestea, alteţă, deși fabricate în Franța, 
au fost refuzate de guvernul francez, pentru că, de 
îndată ce se înalță în aer, se sparg. 

— Şi asta ce mă priveşte? 

— Cu toate astea, ministrul de război a comandat 
mai multe avioane de tipul acesta... 

— Dar comanda a fost după aceea anulată! 

— Opoziția răspîndește zvonul că această comandă 
a fost anulată după ce fabrica a încasat un aconto... 
spre... spre mulțumirea tuturor... zice opoziţia... 
pentru că acontul n-a mai fost restituit... 

— Nu ştiu și nu mă interesează. 

— E vorba, apoi, alteță, de avioanele engleze de 
vînătoare « Siskin-Armstrong>». Aparatul « Sidley- 
Armstrong», numit « Siskin», zice opoziţia, a fost coman- 
dat în condiţii și mai puţin regulate ca « Spad-61»... 
În primul rînd, ministrul de război a semnat o comandă 
de mai multe sute de milioane la un preţ prea mare, 
cînd erau oferte mult mai avantajoase... 

— Să-i fie de bine! strigă prinţul. 

— După aceea, a comandat aceste avioane şi a 

plătit și acontul de o sută de milioane, deşi avioanele 
încă nici nu existau. 
_ Prinţul îşi mușcă buzele. Banditului de Ionel nu-i 
scapă un singur amănunt. Este așa cum spune Hiotu: 
« Armstrongul» lui Zaharoff a oferit Romîniei avioane 
care trebuiau abia să se fabrice. Dar, ca să existe o 
justificare în dosar, fabrica a dat ministerului un certi- 
ficat cum că aparatul ar fi în funcţie în aviația engleză. 
Certificatul, bineînţeles, era fals. 

— Dar după aceea a existat ! răspunse prinţul. 

— Da! Dar prima comisie, care a plecat în iulie 
1924 la Londra ca să vadă aparatul, a constatat că nu 
există. Totuși ministrul de război n-a socotit că ar fi 

cazul aă rezilieze contractul... În august 1924 a venit 
a doua comisie să “facă recepţia a douăzeci şi unu de 
avioane, după cum prevedea contractul, și aparatul 
tot nu exista. Și tot nu s-a gîndit nimeni să rezilieze 
contractul. În septembrie 1924, spune opoziţia, a venit 
o a treia comisie la Londra şi a putut să asiste, în sfîrșit, 
la încercările statice care abia începuseră... -Avionul 
se înalță, spune opoziţia, și se rupe la coeficientul 6 
deşi ar fi trebuit să reziste la 15... și pilotul romîn, 
maiorul Sănătescu, este ucis... 

— Și asta e treaba mea? răcni prințul. 

— Alteță, răspunse Hiotu, timid, eu nu fac decît 
să reproduc ceea ce spune opoziţia, care susține că, 
deşi un asemenea accident ar fi trebuit să ducă imediat 
la anularea contractului cu « Armstrong» şi la resti- 
tuirea celor o sută de milioane de lei, Ministerul de Răz- 
boi n-a făcut nimic.. | 

— S-ar fi supărat Anglia! strigă prințul. Aici nu 
era vorba de o simplă restituire a unui aconto. Ci ar 
fi fost o insultă adusă industriei aeronautice engleze. 

— Opoziția, alteță, cunoaște argumentul și susține 
că nu s-ar fi supărat Anglia... Nu Anglia s-ar fi supărat, 
alteţă, zice opoziţia. i 

Dar pentru că văzu că prințul își strînge pumnii, 
trecu repede mai departe: 

— Bineînţeles, opoziția mai spune ceva, alteţă: că 
indiferent cine s-ar fi supărat, noi n-avem voie, de teamă 
că s-ar supăra cutare ori cutare, să lăsăm ca aviatorii 
noștri să fie uciși. ; 

— Dar cîți aviatori au fost uciși ? făcu prințul. Unul ! 

— Opoziția, alteță, răspunde şi la asta: unul! Dar 
unde am ajunge dacă am pierde la fiecare avion cîte 
unul? Așa zice opoziția !... Dar opoziția susține că 
după acest accident a fost mărită comanda de avioane. 

— Minciuni ! Comanda a fost anulată ! 

— Da ! Dar numai după aceea, alteță, după aceea... 

— În sfîrşit ! Eşti gata? 

— Regret, alteţă ! Opoziția nu face decît să înceapă 
scandalul. Pentru că e vorba de avioanele « Fokker.» 

Carol știa bine că vin la rînd avioanele « Fokker.» 
Ionel nu va uita tocmai avioanele « Fokker» unde se 

simte mai tare. Totuşi, lui Carol situația de acuzat care 
trebuie să se disculpe i se păru atît de revoltătoare, 
încît o socoti ireală. Nu se poate ! E], prinţul, să fie silit 
să dea socoteală pentru treburile lui particulare, cui? 
Unui Jonel, unui gheşeftar levantin, unui borfaş de 
rînd, cu sufletul încărcat de păcate... Să mai ţipe? 
Să protesteze?... Cui îi foloseşte, dacă se va răsti la 
acest nenorocit de ministru al palatului, slugă umilă a 
mamei şi a lui Ionel! 

— Să aud! făcu el, cu un calm care îl uimi pe 
Hiotu. 

—, Opoziția... 

Cu toate că-şi promisese să asculte în liniște, prinţul 
nu se mai putu reţine să strige: 

— Domnule Hiotu, te rog, dacă vrei să te ascult, 
lasă opoziţia deoparte. Spune în loc de opoziţie: domnul 
Viziru... 

— Dar n-am instrucţiuni de la domnul Viziru, alteţă ! 
scăpă Hiotu nevinovat. 

— Am înţeles ! Atunci spune: mama... 

Hiotu se înclină: 

— Alteță ! 

— Şi acum, vorbeşte! 

— După ce s-a reziliat contractul « Armstrong» şi 
s-au pierdut cele o sută de milioane aconto, s-au cum- 
părat cincizeci de avioane germane « Fokker», la Amster- 
dam. În dosare există o declaraţie: « Comanda se face 
din ordin». Din ordinul cui — nu se ştie! 

— Cum ai vrea să se ştie? întrebă Carol. Comenzile 
de avioane sînt doară secrete de stat! 

— Secrete de stat, alteță! Dar. secrete pentru 
cine? | 

Carol înţelegea foarte bine întrebarea. Toate comen- 
zile de avioane se făceau cu ușile închise, pentru ca 
nici măcar factorii de răspundere în stat să nu afle 
nimic. Ticăloşia cea mare e că s-a aflat. 

— Şi ce vrei să spui cu asta, domnule Hiotu? întrebă 
prinţul. 

— Că această comandă de avioane este ceamai... 


ca să zic aşa... cea mai delicată dintre toatel 
— Adică? Vorbeşte | 

— Că s-a făcut într-o atmosferă de mare urgenţă. 
S-au făcut şi comenzile « Spad» şi « Armstrong» într-o 
atmosferă de mare urgenţă... dar comanda de avioane 
« Fokker» s-a făcut într-o atmosferă de cea mai mare 
urgență. 

— Fireşte ! explică prinţul. Urgența era explicabilă. 
Ruşii ne. puteau ataca din moment în moment. Pri- 
mejdia de la răsărit atîrna deasupra capului nostru şi 
țara era dezarmată. N-avea un singur avion. 

— Şi acuma, are? întrebă Hiotu. 

Prinţul tăcu. Țara n-are nici pînă azi avioane. De 
cinci ani se fac comenzi, se dau aconturi, se încasează 
comisioane, se anulează comenzile, se pierd aconturile, 
dar nici un avion n-a fost cumpărat. Totuşi... 

— Nu-i nimeni vinovat dacă n-are ! răspunse prinţul. 
Urgenţa a fost şi a rămas. Și dacă ministrul de război 
a impus comitetului aviaţiei să avizeze pentru « Fokker», 
a făcut-o pentru că numai fabrica « Fokker» se angaja 
să livreze comanda urgent. 

— Dosarul, alteţă, spune că urgenţa a fost nu numai 
a ministrului de război, ci și a reprezentantului fabricii 
« Fokker», care a spus că dacă guvernul romîn nu se 
grăbeşte să cumpere avioanele şi motoarele de care 
dispune fabrica, va fi prea tirziu. Nu i le va putea vinde. 
Presiunea aceasta işi avea o explicaţie: avea şi fabrica 
interes să scape de ele. 

— Să scape de ele? făcu, mirat, prințul. 

— Da! Pentru că avioanele şi motoarele pe care 
ministrul nostru avea să le cumpere de la « Fokker» 
fuseseră refuzate mai de mult de către guvernul Boliviei. 

Pe toate le ştia Ionel! 

— Astea sînt glume nepiperate ! zise prinţul. 

— Ba nu, alteţă ! Există acte doveditoare. De aceea 
şi urgenţa teribilă în jurul comenzii. 

Şi Hiotu, ministrul palatului, începu să arate faptele 
pe care prinţul le ştia mai de mult şi mult mai bine 
decît el: cum locotenent-colonelul Beroniade şi căpitanul 
Mincu au fost trimişi la Amsterdam să facă recepţia 
a opt motoare de rezervă şi a cinci avioane « Fokker»; 
cum ei, deşi li s-au acordat treizeci şi cinci de zile pentru 

-ceastă operaţie, au terminat-o numai în douăsprezece 
vile; cum ei, din cinci avioane, n-au experimentat decît 
două; cum, tocmai proba principală, trecută în caietul 
de sarcini: proba de durată de cincizeci de ore, n-a fost 
făcută ; cum locotenent-colonelul Beroniade, după două- 
sprezece zile, n-a mai avut răbdare să stea la Amsterdam 
şi s-a întors imediat în ţară, ca să refere pentru achitarea 
de urgenţă a comenzii, pe care ar fi găsit-o în regulă; 
cum actele de recepţie erau incomplete; cum la recepţia 
de la Pipera se afirma că materialele, motoarele şi avioa- 
nele sînt noi — ceea ce nu este adevărat, pentru că 
motoarele erau vechi de şapte ani, n-aveau pornirea 
automată cum prevede contractul — şi au suferit schim- 
bări; cum Beroniade şi Mincu, spre a evita să arate 
acest lucru, au falsificat procesele-verbale ; cum avioanele 
« Fokker», date ca noi, erau prevăzute cu motoarele 
Jaguar ale aparatelor « Siskin», de pe urma cărora 
s-a tras moartea lui Sănătescu; cum, prin falsificare, 
una a fost ciorna contractului și alta contractul în romi- 
neşte — una a fost contractul în romîneşte şi altceva 
acelaşi contract 'în limba franceză; cum în ciornă se 
prevede că cele cincizeci de avioane « Fokker» şi cele 
cincizeci şi opt de motoare vor fi în perfectă stare de 
funcționare, complet noi, fără să mai fi fost utilizate, 
dar în contract clauza spune numai că « avioanele, 
piesele de schimb pentru avioane și motoarele vor fi 
în perfectă stare»; cum cuvîntul « neîntrebuințat» din 
contractul romînesc a fost înlocuit cu «neuzat» în 
franceză; cum toate falsurile acestea au fost atribuite 
unei proaste traduceri în limba franceză; cum toate 
clauzele din ciornă, favorabile pentru statul romîn, au 
fost înlăturate din contractul francez, care era cel defi- 
nitiv, pentru că prevede că orice diferend va fi judecat 
pe baza lui; cum ministerul a trimis în ultimii ani 
comisii peste comisii în străinătate; cum s-au făcut 
cheltuieli de zeci de milioane pentru vizite fără folos 
din fondul bugetului aeronautic; cum guvernul a dat, 
în cursul unui singur an, credite bugetare şi extraordi- 
nare de un miliard pentru înzestrarea ţării cu avioane; 
cum nu-i o comandă fără complicaţii... cum, şi cum, 
şi cum. 

Ministrul palatului îşi dezvoltă expozeul în liniște, 
fără să-l tulbure prea mult pe prinţ, la urechile căruia 
cuvintele lui Hiotu ajungeau ca un zumzet vag, monoton, 
fără nici un fel de înţeles. Pe Carol îl interesau prea 
puţin cele ce-i spunea. Hiotu. Altceva îl tulbura pe Carol: 
că în momentul acesta e departe de ţară şi că nu-i poate 
spune lui Ionel două cuvinte, numai două cuvinte — ca 
să uite şi de« Spad», şi de« Armstrong» şi de « Fokker», 
şi de tot... Cît despre mama... 

— Asta este, alteță, în rezumat, afacerea « Fokker» ! 
simți Carol mai mult decît îl auzi el pe Hiotu că spune. 

Prințul îşi reveni dintr-o dată şi strigă: 

— Şi ce mă privesc toate astea pe mine? 

— Tocmai asta sînt însărcinat să vă comunic, alteţă ! 
Există cîteva date nelămurite care cer întoarcerea alteţei 
voastre în ţară, urgent. 

— Ce date? 

— Cînd locotenent-colonelul Beroniade şi căpitanul 
Mincu au fost trimiși pentru întîia oară în misiune, 
alteţa voastră le-a spus că țara are nevoie de avioane 
de recunoaștere și de bombardament. Dar cînd s-au 
reîntors din străinătate, ministrul de război. le-a spus 
că ţara are nevoie de avioane de vinătoare. Şi li s-a 
pus sub ochi oferta fabricii « Fokker», care zicea că 
ne poate livra imediat avioane de vînătoare. De ce s-a 
renunţat aşa de uşor la avioanele de recunoaștere și 
bombardament? Numai pentru că « Fokker» avea de 
vînzare avioane de vînătoare? 

— Întreabă-l pe ministru, nu mă întreba pe mine! 

Hiotu, ca şi cum n-ar fi auzit cuvintele prinţului, 
continuă: 

— Altă nelămurire este în faptul că alteţa voastră 
a stăruit ca modificările ce s-au operat în contract să 
fie acceptate... şi că, în genere, aţi fi stăruit pentru 
unele toleranţe... 

— Există vreo dovadă? 

— Alteță, eu nu sînt în măsură să dau nici un răspuns. 

Şi trecînd repede mai departe: 

— Reprezentantul casei « Armstrong» este. una şi 
aceeaşi persoană cu reprezentantul casei « Fokker». 
Reprezentantul caselor « Fokker» şi « Armstrong» este 

rudă cu şeful statului major al aviaţiei noastre. Repre- 
zentantul lui « Fokker-Armstrong» a fost văzut deseori 
însoţind pe alteța voastră la şosea în plimbări împreună 
cu șeful statului major al aviaţiei şi că, în general, ar 
fi strînse legături de prietenie între alteța voastră şi 
aceste două persoane. 

Cu ochii bulbucaţi şi rătăciţi de furie, prinţul începu 
să răcnească: 

— Ce este neruşinarea asta? Acuma se amestecă 
dumnealor şi în relaţiile mele? Domnule Hiotu: du-te 
înapoi la Bucureşti şi spune-le că nu am de dat nimănui 
socoteală şi că puţin îmi pasă de şantajele domnului 
Ion Ion Viziru ! 

În odaia de alături, Elena stătea și asculta convor- 
birea, cu pumnul la gură şi cu urechea lipită de uşă. 
Cînd îl auzi pe Carol ţipînd — de emoție, inima încetă 
să-i mai. bată. Venise momentul hotăritor: îl pierde, 
sau rămîne al ei? Dacă se întoarce în ţară, ea nu-l va mai 
vedea niciodată. Se va întoarce ca un învins — care acceptă 
să renunţe la ea, definitiv. Ei i s-a spus clar la Bucureşti: 

— Dacă vrei să-l păstrezi, reţine-l în străinătate. 
Cu el, sau fără el, în ţară nu te mai poţi reîntoarce! 

Deci, dacă el pleacă, pierde totul. Dacă rămîne... 

n acest caz... ! îl auzi ea, în acest moment, pe 
Hiotu. 

— În acest caz, ce? îl întrebă prințul, agresiv. 

— Alteța voastră va trebui să semneze această 
declarație ! i 

Şi timp de cîteva minute, Elena nu mai auzi nimic. 
Nici un strigăt, nici un cuvînt, nici o şoaptă... doar 
un vag foșnet de hîrtie... şi atît. 

Şi deodată, uşa se dădu în lături şi Carol apăru 
în prag, vesel: 

— Elena! 

— Ce a fost? strigă ea, repezindu-se în braţele lui. 

— Nimic ! Mi-a cerut să iscălesc renunţarea la tron. 

— Şi ai iscălit? întrebă ea, precipitat. 

— Da! 

Elena suspină, uşurată. Carol, însă, interpretă greșit 
suspinul ei: 

— Nu fii necăjită, Elena! 

Elena nu era de loc necăjită... Dar cuvintele lui 
de îmbărbătare, cînd această îmbărbătare i s-ar fi cuvenit 
lui, îi smuleeră lacrimi de recunoştinţă din ochi. 

— Totuşi, făcu ea, o renunțare la tron... 

— Dar nu-i nimic, scumpa mea ! Sînt obişnuit !... 
Este a treia renunțare la tron de cînd sînt prinț moşte- 
nitor ! 

Femeie ordonată, Elena ţinea şi ea cu pietate conta- 
bilitatea renunțărilor lui. Erau, într-adevăr, trei: prima, 
în 1918, cînd a renunţat de bună voie la tron, ca să se 
poată căsători cu Lili; a doua în 1919, cînd i s-a cerut 
să anuleze căsătoria cu Lili — şi a treia acuma. 

— Cu toate te obișnuieşti! reflectă ea, pe un ton 
pe care prințul îl interpretă iar greșit. 

— Dar nu-i nici o tragedie, draga mea! o asigură 
el, vesel. Viziru mă crede mai prost decît el. Cu sau 
fără iscălitură, actul de renunțare are aceeaşi valoare: 
nu face nici două parale. Am iscălit renunţarea. Dar 
renunțarea la o succesiune nedeschisă este nulă... 
Ştii sau nu ştii?... Întreabă pe toţi avocaţii! 

Elena i se uită în ochi: 

— Am întrebat... şi ştiu! zise ea. 

Şi amindoi, veseli, alergară în piața San Marco, 
se dea porumbeilor grăunţe. : 

A treia zi după Anul Nou, fu convocat la Sinaia un 
consiliu de coroană. Ziarul anunţase că regele va lua 
o hotărîre care va uimi țara. 

Arghir fusese informat din vreme asupra. celor ce 
s-au petrecut la Veneţia, şi luă trenul spre Sinaia, copleșit 
de această imensă durere regală. Prinţul! Prinţul lui 
drag, care i-a fost atita vreme elev, scumpul lui prinț, 
de la a cărui domnie aştepta atît de mult şi de multe, 
să renunţe la tron !... Cine ar fi crezut că țara ar putea 
fi supusă unei atît de crunte încercări!... Numai 
Dumnezeu ştie ce ne mai aşteaptă după această lovitură ! 

Cum ajunse la Pelişor, Arghir, frînt, amărit, chinuit 
de gînduri negre ca iadul, ceru audienţă la rege, care-l 
primi îndată: 5 


399 


— Ce spui, Arghir? SE: 

— Sire, sînt mut de durere. Nu mai spun nimic. 
Lucrul a venit în chip atît de neaşteptat... încît... 

Şi plinse încet, lăsînd lacrimile să vorbească în locul 
lui. Regele îi strînse mîna: 

— Te înţeleg, Arghir ! Ai rămas singurul meu amic 
devotat. Aşa că pot să spun că mă simt tot atît de neno- 
rocit ca şi în anii neutralității. Nu știu ce să fac: să 
consfinţesc, ori să nu consfințesc renunţarea la tron 
a fiului meu? 

— Sire, făcu Arghir expansiv, să nu consfințiţi!. 
Eu nu pot concepe ţara fără prinţul Carol. Carol e prinţul 
ei, e romiîn ! Orice ar face, ţara trebuie să-i ierte, pentru 
că-i romiîn ! Sire, nu consfinţiţi ! 

— Aşa voi face! zise Ferdinand, energic. Nu voi 
consfinţi. Îţi voi rămîne pe veci recunoscător, domnule 
Arghir. Sfatul dumitale îmi luminează calea. Te rog... 
îți ordon să sustii acest punct de vedere în acest con- 
siliu ! E bine așa ! Îţi ordon ! E în interesul dumitale. .. 

Arghir ceru apoi să vadă pe regină, dar colonelul 
Rădescu îi răspunee: 

— Maiestatea sa e prea emoţionată pentru a primi. 
N-a primit de două zile pe nimeni. 

Colonelul minţea. Arghir era bine informat de la 
Remus: numai ieri l-a primit pe Titi de trei ori, pe Radu 
Ciubuc-Bey de cinci ori şi pe Ionel... pînă şi Siguranţa 
Generală a Statului i-a pierdut socoteala. Ieşea și intra. . 
intra şi ieşea... | 

— Domnule colonel, spune maiestăţii sale că stărui 
s-o văd. 

În faţa stăruinţei lui Arghir, regina cedă. Arghir 
observă că Maria avea un fel al ei de a fi îndurerată, 
atît de discret, încît te dezorienta cu desăvîrşire. Veselă, 
odihnită, cu toate bijuteriile pe ea, regina reflecta o 
tristețe, pur şi simplu reconfortantă. 

— Scumpe profesore, te aşteptam ! îl primi ea. Aş 
fi vrut să cunosc şi părerea dumitale în chestia lui 
Carol. 

— Maiestate, lovitura este înfricoşătoare. Dar n-avem 
încotro. Țeara... 

Îndurerata mamă, în clipa aceasta parcă ar fi fost 
toată turnată în briliante şi diamante, atît de stlipitoare 
de mulțumire era. 

— Scumpe profesore, zise ea cu un dulce tremolo 
irezistibil, eşti un adevărat patriot! Țara, mai presus 
de orice ! La noi, în Anglia.. 

Şi începu să-i DoVeatească despre ţara ei, amintiri 
pe care el le înregistra în minte, cu punct şi cu virgulă. 
Cînd regina isprăvi, el o întrebă: 

— Maiestate, aţi primit volumul meu despre maies- 
tatea voastră? 

— Da! Și-ţi mulţumesc. Mi-a plăcut enorm. I-am 
şi vorbit lui Radu. Ai face bine să-l vezi imediat după 
consiliu... E una din lucrările dumitale nemuritoare, 
domnule profesor ! 

Arghir plecă de la regină ceva mai liniștit. În orice 
caz, interesele ţării vor fi salvate... Cum zicea regina? 
Ţeara mai presus de orice... 

Curtea castelului Peleş era plină de ziariști care 
păreau foarte veseli. Nelu Pedicuristu şi Sarailie, cum 
îl zăriră pe Arghir, se apropiară de el. | 

— Domnule profesor, întrebă Nelu, ce părere aveţi 
despre criză? 

Arghir răspunse demn: 

— Ar fi fost de dorit ca, în curtea palatului, și mai 
cu seamă cînd familia regală este lovită de o durere 
atît de mare, să* nu dubhniţi a drojdie de la o 
poştă. 

— Din ordin, domnule profesor ! răspunse Sarailie. 
Ordin direct de la domnul Ionel. Să bem şi să mîncăm, 
că Vintilă plăteşte !... Criza trece cu bine! Așa ne-a 
spus aghiotantul Rădescu şi a dat ordin la « Caraiman» 
să ni se dea de băut... să mă iertați, domnule profesor, 
pe rupte! 

Arghir se uită la ei blind — şi zise: 

— Mă rog, dacă domnul Ionel a zis, înseamnă că 
ţeara... 

Restul nu mai fu auzit de cei doi ziarişti, pentru că 
Arghir se şi pierdu în castel. 

La masa consiliului, Ionel, cu faţa gravă, aproape 
întunecată, se aşeză în dreapta regelui. Generalul Neaţă, 
dimpotrivă, zimbitor, luă loc în stînga regelui. În fața 
regelni se aşeză patriarhul. Mareşalul palatului pofti 
pe Dacu să se aşeze în dreapta patriarhului şi pe Arghir 
în stinga. 

— De ce în stinga? întrebă el nervos. 

Şi se uită cu dușmănie la proaspătul său aliat de 
acţiune Dacu, care părea că se simte perfect la dreapta 
patriarhului, ca şi cînd locul i s-ar fi cuvenit de drept. 
Dar Arghir socoti că în împrejurările grele prin care 
trece ţara, nu se cuvine să ducă incidentul pînă la un act 
ireparabil, aşa că se aşeză, fără să mai spună un cuvînt, 

Regele, cu lacrimi în glas, începu să vorbească: 

— Domnii mei, hotărîrea mea e luată | 

Arghir era liniştit. Carol al lui va reveni în ţară 
să-şi reia locul de prinţ moştenitor. Regele va respinge 
declaraţia de renunțare. 

— Domnii mei, continuă regele, este un ceas greu 
pentru mine, dar în faţa inevitabilului nu pot face 
nimic. De azi înainte, prinţul Carol este un simplu 
particular. El însuşi mi-a conrunicat că şi-a ales numele 
de Caraiman... 

Arghir vru să priceapă, dar nu izbuti. Îl cunoștea 
pe rege de mult, dar niciodată nu l-a văzut atit de 
energic, în contradicţiile lui. A acceptat renunţarea 
— şi o spune tranşant, răspicat, ca un act irevocabil. 
Prinţul lui... prin urmare... În sfirşit, dacă regele 
vrea... facă-se voia lui! 

Se dădu apoi, rînd pe rînd, cuvîntul oamenilor poli- 
tici, începînd cu cel mai tînăr: Jugănaru. Arghir ştia 
că Jugănaru va spune ceea ce i-a spus ieri la Cameră: 

— Prinţul trebuie să revină în ţară. Tronul nu poate 
rămîne fără un moştenitor matur. De regență n-avem 
nevoie. 

Jugănaru se ridică, îşi netezi fustulița cu ambele palme, 
apoi îşi netezi, tot cu ambele palme, frizura, şi vorbi: 

— Într-o monarhie democrată ca a noastră, regele 
«ste supremul reprezentant al naţiunii. Legămintul lui 


cu poporul formează tăria ţării și baza ei de propăşire. 
Alteța sa regală a rupt acest legămînt. Sinteţi, maiestate, 
singurul în măsură de a şti întrucît actul acesta este şi 
irevocabil şi ireparabil. În numele partidului țărănist, 
ţiu să se ştie că hotărîrea regelui va fi sprijinită, pentru 
că nu este nici o îndoială că ceea cc ați decis, ca părinte 
şi rege, devine sfînt pentru poporul romînesc, 

Arghir se uită înciudat la Jugănaru: 

« Ce oameni, ce oameni! Cum îşi schimbă ei de la 
o zi la alta convingerile)...» 

Dar își aminti de ordinul pe care i-l dăduse regele 
cu o oră mai înainte și își zise: 

« Dar e bine! Unul mai puţin !» 

Se ridică apoi Dacu. De Dacu nu se mai îndoia. 
Era un om tare. Un caracter incoruptibil. Aseară, la 
club, i-a spus: 

— Cred că, în interesul ţării, ar fi bine să mai per- 
tractăm. Nu trebuie să luăm imediat o hotărîre ! 

— Dar cînd să hotărîm, domnule Dacu? i-a răspuns 
Arghir. 

— Pînă ne vom hotărî să hotărîm! i-a răspuns 
Dacu, hotărît, 

Ştia, deci, ce va vorbi Dacu. 

— Domnilor, începu Dacu, întrucît hotărîrea regală 
este definitivă, toţi trebuie să sprijinim pe regele ţării. 
Partidul naţional este alături de suveran, în împre- 
jurările grele de astăzi. 

Arghir se bucură. 

« Doi mai puţin !» , 

“Se ridică şi Neaţă. Neaţă nu era pentru Arghir o 
problemă. Neaţă era un dușman declarat al prinţului, 
care-i disputa influenţa asupra corpului ofițeresc şi care 
era unul dintre cei mai primejdioși concurenţi la dicta- 
tură. Arghir, deci, nu se miră cînd îl auzi pe Neaţă 
spunînd: 

— Chestiunea nu este nouă. N-am decît să repet 
ceea ce am spus maiestăţii sale în 1918, cînd s-a produs 
primul incident cu principele Carol. Simțămîntul dinastic 
cere prestigiu şi nimeni mai bine decit regele nu știe să 
înțeleagă ceea ce se impune pentru asigurarea acestui 
prestigiu. 

Şi se aşeză. Arghir, îndoi încă un deget în palmă: 

« Al treilea mai puțin !» 

Veni la rînd mitropolitul primat: 

— Domnul a zis: « lerte-i-se păcatele celuia care 
a greșit fără voia sa !» Așa zic şi eu: prinţul nostru a 
greşit fără voia sa şi i se cuvine iertare. lertarea este 
un act creştinesc, care nu poate fi refuzat tocmai prin- 
ţului nostru ! Dar dacă se cuvine iertare prințului, se 
cuvine ascultare chesarului. Regele e stăpînul nostru 
al tuturor, pe pămînt, așa cum Dumnezeu este în ceruri. 
Dacă regele a hotărît să accepte renunţarea, eu iau 
această acceptare drept cuvint de evanghelie. 

« Al patrulea mai puţin !» zise Arghir, care, tulburat 
ca niciodată, se ridică să ia cuvîntul: 

— Un nou demers pe lingă principele moștenitor 
ar putea aduce după sine o ameliorare a situaţiei şi ar 
înlătura o măsură pe care n-o pot privi decît cu adincă 
îngrijorare. . . 

Pe rege îl podidiră lacrimile. 

— Nu este voința mea... ci a prințului. Așa a 
hotărît el... 

-În sfîrşit, se ridică şi Ionel. 

— Un rege nu este niciodată răspunzător. Sînt, 
însă, împrejurări în care răspunderea se înalță pînă 
la rege. Acesta e cazul de faţă. Noi n-am venit aici să 
discutăm hotăririle tronului. Orice hotărire ia tronul, 
trebuie să fie pentru noi sfîntă. Noi n-am venit aici decît 
să luăm act de ce a hotărît maiestatea sa. Cine discută 
hotărîrea, acela nu e patriot și se situează în afara naţi- 
unii și împotriva naţiunii... Eu, în numele guvernului, 
declar că voi executa hotărîrile regelui cu toată energia. 
Trăiască regele ! 

Şi se aşeză. Împlinise un act istoric. Isprăvise cu 
prințul. Luase toate măsurile. Poliţia întreagă era în 
picioare. Carol nu va putea face o mișcare fără să fie 
îndată simțit. Granița e bine păzită. Cenzura e în milini 
sigure. Comandanții de trupe sînt oameni de încredere. 
Ofițerii tineri, chiar dacă ar avea simpatii pentru Carol, 
nu sînt organizați. Cei suspecți sînt, în orice caz, bine 
supravegheați. Aşa că orice mișcare poate fi înăbușită 
de la început. Doar starea de asediu trebuie nițeluș 

întărită. Va pune pe studenţi să ceară iar cadavre 
evreiești pentru disecţie. Aşadar, din partea aceasta 
nu mai este nimic de temut. Acum trebuie să rezolve 
şi problema cealaltă, înainte de a trece guvernul 
în mîinile altuia. Proiectul de reformă electorală e 
gata. i 

— Am de pus o singură întrebare ! îl auzi el pe Crai- 
Voievod. Din ce va trăi tînărul? 

Regele răspunse prompt: 

— Asta Îl priveşte pe tată, nu pe rege ! 

Ionel rise mai mult decît îngăduia protocolul. Cei- 
lalți chicotiră în surdină, dindu-și coate între ei. 

Neaţă, după un scurt conciliabul la ureche cu Ionel, 
se ridică: 

— Cer să i se ia prinţului drepturile de tată! Fiul 
lui nu mai este al lui, ci al ţării. 

Regele, cu aceeași promptitudine de mai înainte, 
răspunse: 

— Generalul Neaţă poate fi sigur că aşa se va face! 

Neaţă se înclină: 

— Mulţumesc, sire ! 

Cel din urmă se ridică Ionel: 

— Prin actul de astăzi, se pune pecete unui capitol 
penibil din istoria ţării, despre care nu trebuie să mai 
vorbim ! Propun, deci, ca problema prinţului Carol să 
se numească de azi înainte « chestiunea închisă». 

— Este o idee pe care o găsesc excelentă! făcu 
regele. « Chestiunea închisă» !... Perfect! 

— Regele aprobă ! strigă Ionel cu însuflețire. Tră- 
iască regele ! 

Toţi săriră în acelaşi timp în picioare: 

— Trăiască regele ! 

Singur Arghir nu ştia ce să facă. Dar la un semn discret 
al regelui se ridică precipitat şi strigă: 

— Trăiască regele ! 

Consiliul era terminat. Regele se despărţi cordial 
de sfetnicii săi, după ce avu grijă s să şoptească ficcăruia 
la ureche: 

— Îşi mulțumesc ! Dacă n-aş f avut sprijinul dumi- 
tale prețios în momentele accstea. .. 


Cînd Arghir se apropie de el, regele fi spuse: 

— Îmi pare bine că m-ai ascultat! Nu vei regreta. 
Ți-o repet: nu vei regreta ! Ţara îţi datorează prea mult, 
ca să poţi regreta... 

— Sire, nu ştiu cum mi-aş putea exprima gratitu- 
dinea pentru bunătatea pe care maiestatea sa o revarsă 
asupra modestei mele persoane ! Cred, însă, că Neaţă 
a abuzat !... A vorbit mai mult cu trei minute decît 
ar fi trebuit față de stima ce mi sc cuvine. O ţară întreagă 
se întreabă de ce maiestatea voastră nu-i retrage această 
încredere, pînă nu va fi prea tirziu ! 

— Fii liniştit ! îi răspunse regele. Neaţă nu va mai 
veni niciodată la putere! 

Arghir îl văzu pe Ionel că se apropie şi socoti util 
să se rctragă. 

— Ei? îl întîmpină regele pe Ionel, destul de fericit 
pentru un tată nenorocit. Să sperăm că vom putea fi 
liniştiţi de aci înainte, dacă « chestiunea e închisă». 

— Sire, « chestiunea c închisă», dar liniștiți încă nu 
putem fi... 

— Dece? 

— Pentru că mai avem o chestiune deschisă. 

— Care? 

— Votul universal ! 

— A, da, da! Uitasem! rise regele. Te rog să mă 
ierţi. 

— Nu face nimic, sire ! replică Ionel, cu amabilitatea 
omului pentru care legile celei mai rafinate bune creșteri 
sînt departe de a fi un secret. Sînt convins că nu din 
rea-voinţă. .. 


Petra ai, 


XV 


Simptomele unei apropiate schimbări de guvern se 
înmulțeau. Declaraţii, aluzii, întrevederi trezeau bănu- 
iala. Iureșul de legi votate, claie peste grămadă, aproape 
fără discuţii, precum și lipsa de elan a unei opoziții, care, 
subit îndulcită de speranţe, renunţa la stilul ei violent, 
spre a-l înlocui cu unul muiat într-un umor tolerant 
— întăreau convingerea. lar panica deputaților, a misi- 
ţilor şi a damelor voalate, care făceau scandal pe la 
ministere pentru rezolvarea cît mâi urgentă a soldurilor 
de comenzi, de concesiuni, de permise de import ori 
export, dădea certitudinea. Guvernul liberal a decis să 
intre în vacanţă. Ion Ion Viziru are de gînd să se 

odihnească. Noua lui lege electorală i-a dat multă bătaie de 
cap. Acum însă o are gata votată, în ciuda opoziţiei care 
a încercat să-l sicîie cîtăva vreme. Totuşi, pînă la urmă, 
s-au îndulcit şi țărăniştii lui Jugănaru, şi naţionalii lui 
Dacu, şi social-democraţii lui Scăunaş şi Paraschievici. 
Domnii aceştia au înţeles că, dacă nu acceptă legea 
electorală mussoliniană a lui Ionel și luptă pentru menți- 
nerea votului universal, nu fac decît jocul comuniştilor 
— singurii adevăraţi beneficiari ai unui asemenea vot, 
care, oricît de multe cusururi ar avea, rămîne universal. 
Și care partid de opoziţie ar avea interesul să ajute pe 
comunişti? Ţărăniştii? Naţionalii? Social-democraţii de 
dreapta? Absurd ! Fiecare dintre partidele acestea a 
refuzat să facă front unic cu muncitorii împotriva legii 
naţional-liberale. 

Şi acuma, Ionel, mulțumit că după ce l-a lichidat 
pe prințul Carol, a lichidat şi votul universal, vrea să 
treacă în opoziție. Cînd va trece, e chestie de zile. Precis 
nu se ştie. Cine va veni în locul lui, iar nu se ştie. Dar 
cu cît se știa mai puţin precis, cu atît erau mai precise 
pronosticurile de la Capşa. 

— Vine Dacu! Precis! 

— Fugi încolo ! Vine Jugănaru ! Precis ! 

— Ei aș! Regele nu-l vrea pe Jugănaru. Regele 
zice că ar trebui să i se mai taie nițeluş nasul lui Jugănaru. 
Prea a luat-o razna în ultima vreme. 

— Atunci, cine vine? 

— Un guvern Ciubuc-Bey-Dacu-Arghir. Am infor- 
maţii precise. 

— Ba, să mă ierţi. Ştii ceva, dar nu ştii tot. Vine 
Ciubuc-Bey cu ţărăniștii. Absolut precis. 

— Nu zău! Ei, află că nu-i așa... Vine un guvern 
naţional, prezidat de Ciubuc-Bey. Știu precis ! 

— Alt deştept! Parcă n-ai şti că guvern naţional 
nu se poate! Să-ţi spun eu cine vine: Ciubuc-Bey- 
doctorul Bratu-Arghir, într-un guvern în afară de partide. 
Precis ! 

— Asta ţi-a spus-o doctorul Bratu ca să se laude. 
Mi-a spus-o şi mie. Nenorocitul nu știe că vine tot un 
guvern liberal, prezidat de Ciubuc-Bey. Precis ! 

— Ciubuc-Bey? 


408 


— Ciubuc-Bey ! Cum te văd şi mă vezi ! 

— Cum s-ar zice, fără Ciubuc-Bey nici nu se poate! 

— Nici nu poate fi vorba! 

— Precis? 

— Precis ! 

Prezumțiile, pariurile, certurile puneau din nou 
Capşa în atmosfera ei tulbure de temeri, speranțe, incer- 
titudini, dorințe, în jurul paharelor şi ceştilor care 
circulau mult mai des ca în zilele cînd situația politică 
era clară. Cine vine, cine e posibil să vină, cine e probabil 
să vină? Guvern de oameni politici? Funcționari? 
Specialişti? Generali ? A 

Un lucru era totuşi sigur: că Ciubuc-Bey e foarte 
activ şi că regele a început consultările. 

Incidente care să amuze Capşa, de data aceasta, 
n-au fost, în afară de unul singur. Cînd i-a venit rîndul 
să fie consultat, Arghir a pledat pentru un guvern Dacu, 
compus dintr-o coaliţie a ţărăniștilor cu partidul național- 
ardelean — fuzionat, în sfîrșit, cu partidul naționalist- 
arghirist. Regele s-a uitat la lista guvernului și a început 
să rîdă: 

— Cum? Goldiș și Lupaș sînt pe lista voastră? 

Arghir era foarte intrigat să ştie ce-l in vesâleşte 
aşa pe regele său. 

— Da ! zise el mirat. 

— Ciudat! Pentru că Goldiș şi Lupaș figurează şi 
pe lista lui Neaţă. 

Consultările ţinură timp de două zile cluburile şi 
cafenelele în clocot, pentru ca, în cele din urmă, regele 
să-şi spună cuvîntul: 

— Neaţă! 

Cutremurul fu atît de puternic, încît sfărimă zăga- 
zurile partidelor și zeci de mii de sinistraţi politici aler- 
gară să caute adipost în braţele generalului Neaţă. 
Ardeleni, ţărănişti, arghirişti, conservatori, se înghesuiră 
la ușa lui Neaţă. Dezgustat, decepţionat, revoltat, 
Arghir le strigă: 

— Voi vorbiţi de nevoile neamului? Voi care vă 
orientaţi în politică numai după mirosul fripturii? 
Fripturiştilor ! 

Cuvîntul era atît de sugestiv, încît toţi cei interesaţi 
— sensibili la operele de artă izbutite —făcură abstracţie 
de faptul că este vorba de ei şi-l consacrară ca un termen 
demn să figureze de aci înainte în vocabularul politic, 
alături de «brătienism», « takism», « caşcaval», «șperţ», 
şi aşa mai departe. Succesul îl făcu pe Arghir să guste 
din nou acea înaltă satisfacţie intelectuală pe care a 
mai simţit-o cu ani de zile în urmă cînd a creat o altă 
expresie nu mai puţin fericită la adresa studenților: 
« secături entuziaste» ! 

— Iată, zise Nectarie la Capşa, că Arghir poate şi 
cu propriile lui forțe politice să facă ceva pentru țară. 
Aş vrea să văd cine va îndrăzni să suprime din limba 
romînă substantivul « friptură» şi adjectivul « friptu- 
rist» ! 

În acele zile, însă, îi fu dat lui Arghir să afle că unul 
din cei mai flămînzi şi mai necondiţionaţi « fripturişti» 
era însuşi amicul său politic, vajnicul naţional-ardelean, 
fost vajnicul takist şi mereu vajnicul protector al ideii 
liberale prin toate partidele, Stănică Popescu, directorul 
Globului, care se prezentă la Neaţă din primul moment 
şi-i spuse: 

— Generale, rămiînerea mea în partidul lui Dacu 
este pentru mine un calvar.. Mă simt al poporului şi 
vreau să lupt pentru partidul poporului. Vin la dumneata, 
generale, hotărît să-ți dau tot concursul pe care-l merită 
un erou al războiului. 

Stănică Popescu vorbea din inimă, pentru că a fi 
ministru era pentru el o necesitate vitală. Să ajungă 
ministru — şi să vedem după aceea să mai îndrăznească 
« anumita presă» instigată de liberali, care ţineau să-i 
atragă indirect atenţia că existenţa lui depinde de marea 
lor mărinimie, să-i scoată în fiecare zi ochii cu cele gase 
milioane de lei adunate pentru căminul studenţilor, plus 
un milion două sute de mii, la cît a crescut dobinda, 
de cînd deține acești bani. 

— Şi cu ce vii? îl întrebă Neaţă. 

— Vin cu Globul, vin cu Năzuinţa, vin cu cei mai 
cinstiți soldați ai ideii conservator-democrate a marelui 
şi regretatului nostru prieten comun: Take. 

— Bine ! zise generalul. Vă primesc pe toți cu plăcere. 
Dar nu în grup, ci pe fiecare în parte. , 

Dar ccea ce făcea Stănică Popescu, făceau sute de 
alţi fruntaşi politici din București şi provincie. Exodul, 
început tumultuos din primele zile, dinspre celelalte 
partide spre Neaţă, în loc să scadă, creştea. Și cum feno- 
menul era general, substantivul « transfug», care com- 
pleta noţiunea de «fripturist», intrase în limbajul 
comun, ca un cuvint la fel de banal, de inofensiv şi 
lipsit de nuanţe ascunse, ca şi « bună ziua» ori « sictir». 

— Auzi ce i se întîmplă părintelui Lupaș ! povestea 
Nelu Pedicuristu la Capşa. Alaltăieri vine la el un biet 
om din provincie, de pe la Piteşti. «Și ce vrei dumneata ?» 
îl întreabă Lupaș. «Eu, domnule ministru, am venit 
să-mi daţi şi mie ceva !» —« Dar cine ești dumneata, 
ca să-ți dau?» — « Păi sînt şi eu un transfug, domnule 
ministru !» 

Neaţă nu mai călca pe pămînt. Neaţă plutea. Din 
nou stăpîn peste ţară, dar de astă dată stăpîn definitiv ! 
Să-şi scoată din cap Ionel că a doua oară o să-i mai 
meargă. S-a isprăvit! Acu e călare şi se ţine bine în 
şa. Țara e cu el, armata e cu el. Așa că, să mai poftească 
Viziru să sufle o vorbă nelalocul ei, că-l va face să simtă 
îndată ce se cheamă cenzură și stare de asediu. 

Însufleţit de aceste gînduri eroice, Neaţă ieși de la 
rege, spre a fi asaltat de reporteri: 

— Programul, domnule general! Ce program de 
guvernămînt aveți? 

Generalul se înțepeni spre a fi cît mai favorabil 
prins în obiectivul aparatelor de fotografiat, apoi răs- 
punse scurt, ca un adevărat militar: 

— Vom munci! Atîta vă pot spune deocamdată! 

După răspuns, toată lumea observă că în acești 
ultimi patru ani, cît a stat în opoziție, Neaţă a devenit 
un om politic mult mai matur. 

— În 1920, cînd a venit la putere, zicea Nectarie, 
Neaţă avea un program: muncă, ordine, cinste. Între 
timp şi-a dat seama că e mult peste puterile lui — aşa 

că azi se limitează numai la muncă. E un program ceva 
mai sobru. Să sperăm că se va ţine de el. Dumnezeu 
să-i ajute. 

Acasă Neaţă îl găsi pe Max Finkelstein, cu faţa scli- 
pitoare de bucurie: 

— Domnule general, felicitările mele și la mai mare ! 
Cum am citit ediţia specială, mi-am zis: Ce faci, Max? 
Dormi? Generalul are nevoie de tine şi ţie nici nu-ți 
pasă ! Haide, nu mai sta ! Dă fuga pînă acasă la domnul 
general să nu-l faci să te aștepte! Şi am fugit... şi 


am sosit !... Uf!... De abia mai răsufu. Ei, cum 
a fost? 

— A fost teribil! răspunse Neaţă. Regele știe de 
frică. Las” că-i bine !... Să nu creadă vodă că-i țara 


în pradă. Așa!... Dar acum nu mai e timp de vorbe, 
ci fapte ! Trebuie să trecem la fapte. Fapte, : Finkel- 
stein, fapte ! Vin alegerile. Trebuie să-mi fac un partid. 
Îmi trebuie un sediu ca lumea. Trebuie să măresc și 
gazeta. Trebuie și trebuie. De unde luăm? 

— Se va găsi, domnule general! Se va găsi! Am 
vorbit şi cu Burăh Zeidman. 

Pe. Burăh Zeidman, Neaţă îl cunoștea personal. 

— Unde-i Burăh? strigă el, cu fața luminată de 
bucurie. Să vină !... Să vină şi o sută de mii de Burăh 
în partid, că tot o să găsesc loc pentru ei. 

— Vine, domnule general, dar cu el e bucluc !... 
Dacă vine Burăh, nu mai vine Haim Popescu... 

— Certaţi? 

— Nu! Chestie de rasă! 

Generalul se întunecă. Ştia ! Haim Popescu, de gintă 
latină, l-ar înghiţi de viu pe Burăh Zeidman de gintă 
galiţiană. Și e, într-adevăr, mare bucluc. 

— Ai dreptate, Max ! E o chestie neplăcută. Trebuie 
să renunțăm la unul din ei. La care zici tu: la Zeidman 
sau la Telalbașa? 

Max clipi din ochi: 

— La nici unul, domnule general !... Trebuie să-i 
vorbiţi energic lui Haim Popescu: dacă mai face rasism, 
aveţi mijloace să-l siliţi să-şi bage minţile-n cap ! 

— Ai dreptate, Max! Așa o să-i vorbesc! Ce sînt 
porcăriile astea rasiste ?... Țara are nevoie de armonie 

între toți concetăţenii! Haim şi Burăh trebuie să-și 
dea mîna. Ordin! 

Lui Max i se citea mulțumirea pe faţă. În sfîrșit, 
triburile lui Israel se vor aduna şi se vor împăca în 
partidul lui Neaţă. 

— Splendid, domnule general ! zise el. 

— Cred şi eu că e splendid, Max! făcu generalul. 
E doar în interesul ţării. 

Şi se ridică de pe scaun. Ceea ce însemna că Fin- 
kelstein poate să plece, pentru că domnul general e 
foarte ocupat. Dar Finkelstein nici gînd n-avea să se 
urnească din loc. 

— Domnule general, începu el pe un ton scăzut 
şi timid. Mi-aţi făgăduit ceva. Ştiţi ce! Cum veniţi 
la putere... 

Generalul Neaţă, învingătorul de la Mărăşti, pri- 
cepu că-l așteaptă un moment greu. Plictisit, se aşeză 
iar pe scaun: 

— Despre ce este vorba, Finkelstein? 

Ştia foarte bine despre ce este vorba, fiindcă, de 
mai bine de doi ani, Finkelstein mereu pomenea despre 
asta între ei. Despre o stradă care să se numească 
«strada Finkelstein». Atita ambiţie avea Finkelstein: 
nu să fie prim-ministru al ţării, ci să-și lege numele 
de o stradă. Şi nici măcar în capitală, ci într-un oraș 
mic de provincie, la Bacău, orașul în care s-a născut 
acum cincizeci şi cinci de ani. Strada Finkelstein! 
Atita răsplată merită din partea lui Neaţă ! Să înșire 
tot ce a făcut pentru el? Nu-i frumos! Dar a făcut, 
slavă domnului, a făcut!... Şi nu vrea nimic alta 
în schimb decît să vadă pe o stradă din tirgul Bacău 
atîrnînd o tăbliță:.« Strada Finkelstein» ! 

Cînd şi-a exprimat pentru întîia oară dorinţa față 
de Neaţă, acesta i-a declarat, cu mîna pe inimă: 

— Finkelstein, ai cuvîntul meu de onoare că din 
prima zi cînd vin la putere, voi da ordin ca una din 
cele mai frumoase ulite de la Bacău să se numească 
aşa cum vrei tu: strada Finkelstein ! 

De atunci, Finkelstein se ruga zi şi noapte lui Dum- 
nezeu ca Neaţă să ajungă șef de guvern. Vai, doamne, 

doamne! Unde dă Dumnezeu să ajungă ceasul cel 
mare să-l vadă pe Neaţă încă o dată prim-ministru 
al țării ! Ce mai stradă ar avea Bacăul atunci! Strada 
Finkelstein ! Va fi, o stradă... Dar ce stradă? O stradă 
model. Cea mai frumoasă și mai curată stradă din 
țară! Mai întîi felinarcle! Văzuse Finkelstein nişte 
felinare la Viena... Să vezi stilpi, să vezi lămpi!... 
Numai lămpi de alea o să pună el pe strada Finkel- 
stein. La fiecare zece pași o lampă ! Ba nu, la fiecare 
cinci paşi!... Dar tot nu-i bine!... La fiecare trei 
pași 1... Așa!... Ca noaptea să fie în strada Fin- 
kelstein lumină ca ziua. Şi la fiecare două felinare, 
va sădi cîte un copac. Tot ca la Viena ! Un copac mare, 
stufbs, parfumat, un salcim, sau un tei... Mai bine 
un salcîm! Mirosul de tei nu-i face bine nevestissi. 
După aceea, sergentul de zi și sergentul. de noapte... 
Da, într-adevăr! Cum vor fi îmbrăcaţi sergenţii din 
strada Finkelstein? Nici o grijă! Toţi sergenţii din 
lume or să crape de invidie cînd or să vadă ce uni- 
formă poartă sergenţii din strada Finkelstein și cum 
sînt ei hrăniți... Și bacșișurile grase pe care le vor 
căpăta ei, și de sărbătorile creştine, și de cele evre- 
iești, ca să vadă lumea că evreii nu sînt chiar așa cum 
spune Caţă. Și apoi măturătorul de stradă ! În mănuși 
o să măture strada ! În mănuși şi în costum englezesc! 
Și mătura... o mătură cu coadă în faianţă și inel de 
nichel şi cu o măciulie de bronz stropită cu aur! 
Ca pentru strada Finkelstein, mă rog! Și azi e 
scadenţa ! 

— Despre strada mea este vorba, domnule general! 
răspunse Finkelstein la întrebarea lui Neaţă. 

Dar Neaţă nu vru s-o întindă prea mult. Un prim- 
ministru al ţării n-are timp de pierdut. 

— A, zise el, ca despre un lucru lipsit de impor- 
tanță. Strada aceea? Ce-ţi trebuie, bre, stradă? Nu-i 
o prostie? 

Pe Finkelstein începură să-l treacă sudorile. Neaţă 
îi face mizerii. 

— Domnule general, biîigui el, cu ochii rătăciţi 
de spaimă. Nu-i nici o prostie ! E pentru nevastă-mea ! 
Ea ţine mult la asta. l-am făgăduit-o. Și așteaptă. 

Şi dacă nu mă ţin de cuvînt, mă fac de ris, domnule 
general, mă fac de rfs! 

Era mișcător Finkelstein în desperarea lui fără 
margini. Dar hotărîrea lui Neaţă era hotăriîre. 

— Nu se poate ! zise el, scurt. 

Lui Finkelstein îi îngheţă sîngele în vine. 

— De ce, domnule general? biigui el. 

Neaţă îşi plimbă peste chipul lui Finkelstein privirea 
sa rece, apoi rosti, aspru, sentința: 

— Pentru că... ţara nu vrea! 

Şi, cu un aer distrat, luă, ca din întimplare, încet- 
încet, o fotografie care stătea în dreapta lui pe birou 
şi o întoarse cu fața spre Finkelstein. Finkelstein îi 
aruncă o privire şi îngălbeni. Din ramă îi rînjeau bat- 
jocoritor o pereche de ochi şireţi, dindărătul unor 
ochelari puşi pe un nas coroiat peste o țăcălie de capră: 
Caţă !... Profesorul Caţă Coroiatu, cel mai bun prieten 
politic al generalului Neaţă. 

— Înţelegi, Finkelstein ! continuă generalul, fără 
să-i mai dea timp lui Finkelstein să-și revină în fire. 
Ţara nu vrea! Nu se poate. i-am mai spus-o şi tre- 
buie să mă înţelegi ! Şi dacă ţara nu vrea... La urma 
urmei, nu văd care e nenorocirea, Finkelstein dragă! 
Că doar în ţară la noi, nici pînă acum nu ţi-a mers 
cine știe ce rău ! Afacerile, afaceri. .. Importul, import... 
Exportul, export... Misitia, misitie... Ce-ţi mai trebuie 
stradă? Mai cu seamă că acuma, cînd am venit la 
putere, o să ai cu atît mai puţin motive să te plingi. 
Tu doar ești omul meu, Finkelstein ! Prietenul meu !... 
Ce-ţi trebuie stradă, să se supere ţara, cînd toate minis- 
terele îți vor sta la dispoziţie să te servească? Ce-ţi 
trebuie stradă, Finkelstein dragă? Mai bine lucrează 
acolo unde te pricepi tu mai bine. O să ai şi tu... o 
să aibă şi alţii! Ascultă-mă! 

Se pare, însă, că pe obrazul lui Finkelstein se oglin- 
deau atît de clar chinurile stîrnite de cuvintele lui 
Neaţă, încît pînă şi generalul simţi nevoia să se oprească 
un moment, ca să adauge: 

— Aibi răbdare, Finkelstein dragă, aibi răbdare. 
Ţara e acum îndirjită din pricina tratatului minori- 
tăților. Dar mai tîrziu... 

Un val de sînge năvăli în obrazul pînă acum galben 
al bietului Finkelstein, care, plin de nădejde şi de recu- 
noștinţă, îl apucă pe Neaţă de mînă: 

— Va să zică, nu-i ceva definitiv, domnule general. . . 
Mai tîrziu... o să se poată, nu? 

— Ce mai întrebi? făcu Neaţă. Mai tîrziu, da! 
Cu dragă inimă! De ce nu? 

— Sigur? 

Nu mai era o întrebare, era un strigăt de ajutor. 
De răspunsul lui Neaţă depindea viaţa lui Finkelstein. 

— Sigur! răspunse hotărît Neaţă. De ce nu mă 
crezi? Te-am minţit eu vreodată? Uite, întreabă-l și 
pe Săpunaru. 

Noul ministru de interne, Săpunaru, care abia 
intrase și nici n-apucase încă să dea bună ziua, întrebă: 

— Dar ce s-a întîmplat? 

— Auzi ce vrea Finkelstein ! îl lămuri Neaţă. Să 
dăm unei străzi din Bacău numele lui. Ce spui de trăs- 
naia asta? 

Traian nu-şi dădu nici măcar osteneala să rîdă: 

— Păi dacă-i așa, de ce n-am boteza Calea Victoriei, 
Calea rabinului de la Buhuși, că totuna ar fi! 

Apoi, către Finkelstein: 

— Mai că-mi vine să cred că generalul glumeşte ! 
Nu se poate să fi cerut tu una ca asta! Ce naiba, Fin- 
kelstein, te credeam mai deștept! Coșcogea negustor, 
să se ţină de fleacuri! 

— De ce, coane Traiane? întrebă Finkelstein, pe 
care amestecul lui Săpunaru îl arunca din nou în prada 
deznădejdii. 

— Fiindcă nu se poate! 

— De ce să nu se poată, coane Traian? 

— Ei, de ce nu se poate! răspunse Traian, plictisit. 
Asta ai putea s-o înţelegi și singur... Nu se poate, 
fiindcă nu se poate !. Ţara nu vrea! 

Neaţă, grav, făcu către Finkelstein un gest larg 
cu mîna dreaptă: 

— Ai văzut? 

De teamă că Neaţă își ia cuvîntul înapoi, Finkel- 
stein strigă: 

— Dar mai tîrziu, domnule general, nu mi-ai făgă- 
duit că mai tîrziu... 

Neaţă se supără: 

— D- -apoi, Finkelstein dragă, de cîte ori să-ți vor- 
besc? Mai tîrziu, sigur. . 

Şi ca să-i taie pofta lui Finkelstein să mai pună 
întrebări, îi spuse: 

" — Ascultă, Max dragă, am o idee! Ce-ar fi să te 

fac deputat? 

Traian susținu cu entuziasm ideea lui Neaţă: 

— Strașnic ! Și Mussolini are deputaţi şi senatori 
evrei. De ce să n-avem şi noi? 


* 


În ceasul cînd Neaţă şi Traian încă nu-și fixaseră 
bine lista prefecţilor, Vintilă declara la club, pentru ţară: 

— Vom avea misiunea de a controla de aproape: 
guvernul, spre a-l împiedica să facă rău. 

După Vintilă, vorbi şi Ionel: , $ 

— Să nu se plingă nimeni că noi, liberalii, l-am 
adus pe generalul Neaţă la putere. Am adus şi pe alții 
şi nu numai după război. Am adus oameni de valoare 
cu adevărat, cum a fost, de pildă, Petre Carp. La 1911, 
de pildă, liberalii urmau să plece de la guvern, după 
ce s-au împlinit cei patru ani de legislaţie. Corpul 
electoral se propunţase pentru Take Ionescu. Regele 
mi-a cerut avizul. M-am pronunţat pentru Petre Carp 
şi el a fost cel chemat să ia frînele ţării în mînă. După 
un an, însă, Petre Carp a contravenit de la politica 
pe care partidul liberal o considera utilă intereselor 
țării, ceea ce ne-a silit să-i retragem creditul. Atît a 
fost destul, ca regele să-l înlăture de la putere. 

Ionel făcu aici o pauză ceva mai mare, spre a în- 
cheia cu cîteva cuvinte a căror semnificaţie nu pu- 
tea scăpa nimănui: 

— Așa a fost în trecut. Aşa este astăzi. 

Nectarie, sfetnicul lui Cristofor Kerbală, comentă 
la Capşa declaraţia, de față cu Leahu și Tătăroiu: 

— Liberalii au ,și autoritatea morală să-l amenințe 
din prima zi pe general. La 1 ianuarie 1922, cînd au 

venit la putere sub pretextul că trebuie să restabi- 
lească finanţele compromise de guvernarea lui Neaţă, 
lira sterlină cota 580 lei. Azi, după patru ani de guver- 
nare liberală, lira cotează 1180. În 1922, dolarul cota 
130 lei... azi cotează 272 lei. Francul elvețian — 27,50 
lei... azi 46,75. Lireta italiană — 5,90... azi — 9,78. 
Ei? N-au dreptate să fie fuduli? 

De la masa alăturată, un domn gras, cu barbişon 
cărunt, care se lupta cu o căpăţină de miel, îi răspunse: 

— Şi adică ce vrei să spui cu asta, neică Nectarie? 
Că noi, liberalii, am ruinat ţara? 

Toţi trei întoarseră capul spre el. 

— A, uite-l pe Sotir! făcu Nectarie. Nu te supăra, 
coane Sotir, că de dumneata nu zice nimeni nimic! 

Și rîseră toţi, inclusiv Sotir. 

Deputat liberal de Focşani, Sotir era cunoscut de 
toată lumea ca unul din cei mai originali Oameni de 
afaceri pe care i-a produs vreodată partidul național- 
liberal. i 

— Sînt făcut pentru bani, și banii pentru mine! 
proclama Sotir. 

De asta, nimic nu-i scăpa nevămuit lui Sotir. Cu 
fantezia lui activă, Sotir izbutea să scoată bani din 
combinaţiile cele mai năstrușnice și mai neverosimile. 
Pe Sotir nu-l oprea cifra cîștigului. Putea să iasă oricît 
de puţin, numai să iasă. Așa cum s-a întîmplat, de 
pildă, cu sabia lui Constantin Brîncoveanu. Dacă ţara 
avea azi în tezaurul ei sabia lui Constantin Brînco- 
veanu, asta trebuia să i-o mulțumească lui Sotir, care 
din toată combinaţia n-a cîștigat decît vreo două sute 
de mii de lei. Ba, pentru banii ăștia a trebuit să mai 
facă şi un voiaj pînă la Paris, unde se afla sabia. Într-o 
zi, a venit cu o falcă-n cer și una în pămînt la Vintilă: 

— Coane Vintilă, ca să-ţi dai seama cît de păcă- 
toşi sîntem, noi, romiînii! Sabia lui Constantin Brîn- 
coveanu, în loc să se afle în ţară, zace pe undeva, pe 
la Paris, prin străini. Păi, cum aşa, coane Vintilă? 

Vintilă, econom în tot cazul, era departe de a fi 
dispus să zvirle bani pe vechituri. 

— Şi ce vrei să-ţi fac, Sotire? Să cumpăr săbii? 
N-am bani pentru funcţionari, n-am bani pentru corpul 

didactic, n-am bani pentru manuale şcolare... şi să 
mă apuc să cumpăr săbii? Trebuie să fii cam așa, Sotire 
dragă ! ; 

Sotir, e adevărat, era « cam aşa», dar, pentru că 
era «cam aşa», s-a ținut atîta de capul lui Vintilă, 
pînă a izbutit să îmbogăţească țara cu sabia lui Con- 
stantin Brîncoveanu. 

— Cu de-a sila, domnule, zicea el după aceea, cu 
de-a sila trebuie să faci bine țării! 

O altă afacere a fost cea cu veșmintele pentru pa- 
triarh. Șase milioane au costat în totul, din care lui 
Sotir nu i-au picat decît 1.200.000. Ciştigul nu era 
mare. Mare era, în schimb, satisfacția lui Sotir: 

— Să ştie patriarhul că eu l-am înțolit ! 

O afacere mare, mare în adevăratul înțeles al cuvîn- 
tului, a fost cea cu procesul lui Aureliu Cziucziewicz. 
Cînd șefii comunității evreieşti din Focşani au aflat 
că Aureliu Cziucziewicz va fi judecat la ei în oraș, au 
dat cu toții buzna la conu Sotir: 

— Coane, scapă-ne! Dăm oricît, numai vezi să se 
mute procesul aiurea ! 

Şi Sotir i-a scăpat: procesul s-a mutat de la Focșani 
la Turnu-Severin. l 

— Am stricat ceva cuiva? zicea el. Nu! Nici lui 
Aureliu, care a fost tot atît de bine achitat la Turnu- 
Severin, cum ar fi fost şi la Focșani... nici ovreilor, 
care au ieşit cu ciolanele întregi din proces... nici mie. 

* Şi aşa a ţinut-o în afaceri originale, pînă ieri dimi- 
neaţa, în ultimul sfert de ceas de guvernare liberală, 
pe care — şi-a zis Sotir — ar fi păcat să-l piardă fără 
folos. Şi-a luat, deci, slujnica și s-a dus cu ea la Banca 
Naţională, la direcţia devizelor. 

— Şefule ! i-a spus el directorului. Vezi, fata asta? 
E nepoată-mea ! Vreau s-o trimit la studii în Elveţia, 
să facă medicina. E acolo o facultate de medicină, 
clasa întîi ! Te rog să-i dai două mii de franci elveţieni. 

— Să-i dăm, coane Sotir! i | 

S-a aşezat Sotir să facă cererea, a iscălit pentru 
« nepoată-sa», a plătit la un ghișeu două mii de lei 
pentru două mii de franci elveţieni — un leu francul, 

atîta era socotit francul elveţian pentru studenți — 
a trecut la al doilea ghişeu și a încasat două mii de 
franci elveţiehi, iar peste cinci minute era la bursa 
de devize, unde a schimbat pe loc cele două mii de 
franci elveţieni în optzeci şi nouă de mii de lei: patru- 
zeci şi patru de- lei francul. Apoi a venit la Capşa, s-a 
aşezat la o masă, printre prieteni, şi a început să ros- 
tească nişte cuvinte neînţelese: 

— Student să fii, bre!... Ai dracului smecheri! 

— Dar ce-ai păţit, coane Sotire, de la studenţi? 

Şi Sotir le-a povestit toată «pățania», fără să 
ocolească și fără să adauge nimic de la el. Ca de obicei. 
Pentru că așa era Șotir: un om deschis! i 

— Mie nu-mi place să umblu cu feacuri, ca alții. 
La mine, ce-i în gușă şi-n căpuşă! Sînt om cinstit şi 
n-am ce ascunde! 

De asta, pe Sotir, simţitor cum era, îl supărară 
pînă şi asigurările lui Nectarie că nimeni nu zice nimic 
despre el. 

— Păi ce să zică, frate:! răspunse el lui Nectarie. 
Să zică de mahării ăia mari, de șperţari, nu de un biet 
omuleț ca mine, care-şi vede cinstit de trebşoarele lui. 

— Candidezi, coane Sotir? îl întrebă Tătăroiu. 

— Auzi vorbă !.,, Păi dacă n-oi candida eu, cine 
ai vea să candideze? Toţi veneticii, toți fripturiștii, 
toţi nehaliții ? 

Bău, îşi puse păhărelul la loc, se şterse cu batista 
la gură şi-i zise, pe un ton sfătos: 

— Eu, neică, sînt vechi liberal și am un principiu: 
să fiu credincios alegătorilor mei și ei să-mi fie credin- 
cioşi mie.. : 

— Şi unde-ți pui candidatura, coane Sotir? îl întrebă 
Nectarie. 

— În Sighet! 


+ 
În aceste frămîntate momente politice, cînd se. 
deschideau noi orizonturi, pentru noi cartele electo- 


Tale, din care să iasă acel miraculos scaun 'de deputat, 
un cetățean al Rominiei debarca tocmai la celălalt 

capăt al pămîntului, departe de ţară, în portul New 
York: era doctorul Willy. 

Ce l-a dus pe daero Willy în America? 

Interesele superioare ale țării. Doctorul Wily venea 
în Statele Unite ca un misionar al intereselor superi- 
oare ale țării. 

Firește, lucrurile n-au venit din senin. Ca să. ajungă 
aici, doctorul Willy a muncit din greu ani de-a „rîndul, 
dar mai.mult ca întotdeauna, în ultima vreme. Cine 
şi-ar fi închipuit că în perioada aceea istorică din preajma 
actului și după actul de la 4 ianuarie doctorul Willy 
dormea, s-ar fi înșelat, Doctorul Willy nu numai că 
nu dormea, dar era mai treaz ca oricînd. Tot ce se 
petrecea pe lumea asta era folosit de el ca o armă în 
lupta îndîrjită pe care o ducea pentru întărirea drep- 
turilor politice ale evreilor din țară. 

Cîteva zile după ce 'se produse la Varșovia lovitura 
de stat a mareșalului Pilsudski, câre înlocuise cu forța 
armată. guvernul lui de Vittos și instituise dictatura 
fascistă, Bernsohn, primul secretar al lui Willy, năvăli 
în biroul șefului său cu o veste fantastică: 

— Domnule doctor, aţi auzit? Rabinul din Bara- 
novici este prietenul personal al lui Pilsudski. 

Lui Willy îi scăpă dosarul din mină: . 

— Ce spui, Bernsohn? Sigur? 

— Absolut sigur! Mi s-a comunicat chiar acum o 
telegramă care zice că rabinul din Baranovici a fost 
zilele acestea oaspetele marelui conducător al. Poloniei 
şi că au fost de faţă mai mulți ofițeri superiori, amici 
ai mareşalului. 

— Atunci e bine, Bernsohn, e bine ! strigă doctorul 
Willy, ameţit de viziunea strălucitului anturaj de care 
a avut parte rabinul în vizita lui la Pilsudski. Asta e 
grozav ! Vezi să intre în gazetă imediat! E colosal! 
Colosal ! 

Ştirea îl bucura mult pe doctorul Willy deoarece 
îi întărea speranța că într-un viitor mai mult sau mai 
puţin apropiat, se va bucura și el de asemença onoruri 
drept răsplată din partea conducătorilor ţării pentru 
tot ce făcea spre binele populaţiei evreieşti. Şi în ultima 
vreme făcuse multe: invitase personalităţile proemi- 

nente din lumea politică şi culturală romînească: pe 
Muică, pe Aureanu, pe Treancă, pe lonescu-Ciurcheni, 
e Mihail Teianu, pe Mărunţelu, pe poetul Pilaf, pe 
Ricä Precup, să țină la cercul « Libertatea» — care 
era o atenansă culturală a Ligii evreilor israeliți — 
conferințe despre Goethe, despre folclorul sudanez, 
despre Shakespeare, despre Cromwell, despre pictura 
olandeză, despre dansul naţional, despre teatrul lui 
Ibsen; publică o operă documentată asupra evreilor 
morţi şi decorați în războiul pentru întregirea nea- 
mului; desfășură o vie activitate în cadrul Societăţii 
«Mormintele eroilor», de sub conducerea generalului 
Zizi Cantacuzino și aşa mai departe. Dar opera lui 
de bază, în care şi-a cheltuit tot sufletul lui entuziast 
şi stăruitor, a fost în perioada aceea balul organizat 
de el în folosul săracilor. Balul a avut loc și Liga evreilor 
israeliți s-a putut lăuda că a înregistrat cu el un nou 
şi mare succes în lupta pentru întărirea drepturilor 
politice. Totuşi, această demonstraţie politică de interes 
obştesc a avut un mic neajuns: s-a încheiat cu un 
deficit de patruzeci şi cinci de mii de lei. . 

— Cum acoperim deficitul? a întrebat Willy. 

— Noi? a strigat Elly, supărat. Să-l plătească săracii ! 
Balul a fost făcut doar în folosul lor, nu al nostru! 
Dacă au pretenţii la cîştig, n-au decit să suporte și 
paguba. 

— Ai dreptate, dragă Elly! .răspunse Willy. Dar 
practic nu se poate face nimic. Banii trebuie luaţi de 
acolo unde există, nu de unde nu există. 

— De unde? întrebă Ely. 

— De la Azilul pentru bătrîni ! 

— N-avem acolo decît treizeci de mii de lei rezervă. 

— Restul îl luăm de la Orfelinatul de băieți ! 

Elly acceptă şi aşa a scăpat sărăcimea evreiască, 
fără să plătească o para pentru bal. Era o sărăcime 
norocoasă. Îl avea pe doctorul Willy, care nu precu- 
peţea nici timp, nici energie, ca să întărească dreptu- 
rile populaţiei al cărei unic reprezentant era el, în acele 
zile cînd străzile răsunau de răcnetele bandelor naţio- 
naliste: « Vrem numerus clausus 1... Vrem numerus 
clausus 1»... Doctorul Willy era neclintit la postul 

lui de onoare. Naţionaliştii spărzeau capete, spărgeau 
laboratoare, spărgeau vitrine, spărgeau tot ce poate 
fi spart, dar doctorul Willy combătea, cu mîna pe toc, 
scriind memorii și făcînd mereu note pentru o mare 
conferință în care, pe bază de documente, voia să 
demonstreze opiniei publice a țării că, la curtea lui 
Ştefan cel Mare, n-a fost un singur medic evreu, ci doi ! 
Între timp, Ionel, cu toată mulțumirea lui din 
primele zile, începea să fie din ce în ce mai îngrijorat 
de activitatea prinţului Carol, ale cărui declaraţii repe- 
tate că n-are de gînd să se întoarcă în ţară nu prezentau 
pentru el nici o garanție serioasă. Aşa că, pe neaştep- 
tate, cadavrele -evreieşti pentru disecţie, uitate un 
moment, reînviară — şi începură să facă ravagii pe 
străzi, alături de numerus clausus. Dar doctorul Willy 
nu se sperie. Reacţionă. Scrise memorii, ceru audienţe, 
îi dădu lui Mărunţelu cincizeci de mii de lei, aranjă 
cu Sorcoveanu să ţină urgent o conferință la « Liber- 
tatea» despre Cintarea Cintărilor — făcu tot ce trebuia, 
aşadar, pentru ca populația evreiască să ştie că Liga 
evreilor israeliți stă de veghe. Pină ce, într-o zi, doc- 
torul Willy fu poftit la Ministerul Instrucției Publice. 
Aici găşi, în cabinetul lui Gherlescu, pe Trişcă, pe 
Elly și pe comisarul de poliţie Minecuţă, noul preșe- 
dinte al « mediciniștilor» lui Caţă şi Remus Vilceanu. 
Şedinţa fu deschisă de către doctorul Gherlescu, 
ministrul instrucției publice, care arătă că studenţii 
l-au asigurat că ar sta liniștiți, dacă evreii ar da cadavre 
destule. Cîtă vreme evreii nu dau cadavre, studenții 
nu-și pot lua răspunderea liniștii şi ordinii publice. 
— Deci, domnilor, conchise ministrul, în interesul 
ştiinţei şi al ordinii, evreii trebuie să aibă grijă de 
cadavre, pentru ca studenţii lor să aibă ce diseca. 
Altminteri... í 
— Domnule ministru, răspunse doctorul Willy, care 
cunoştea chestiunea în adincime, două lucruri sfinte 
există pentru evrei: ştiinţa şi ordinea publică. Evreii, 
domnule ministru, ar da cadavre cu dragă inimă, dar 
n-o pot face din pricina codului civil care instituie 
dreptul de moştenire pînă la al doisprezecelea grad. 
Cadavrele evreieşti pot fi, aşadar, reclamate pînă la 

al doisprezecelea grad. Modificaţi codul civil şi redu- 
ceţi dreptul de moştenire numai pînă la al şaselea grad 
şi mă fac forte să avem cadavre .destule. 

Împotriva judicioasei expuneri a doctorului Willy 
se ridică Trişcă: ` l 

— O asemenea lege cum propune doctorul Wily 
ar fi o nesocotire a cultului morților. Morții trebuie 
să fie respectați, atît la creştini, cît și la evrei. Nu putem 
modifica sub nici o formă codul civil. Ar fi împotriva 
moralei... Daţi-ne, prin urmare, cadavre! 

Elly admise punctul. de vedere al lui Trişcă: 

— Domnul Trişcă are dreptate. Morţii trebuie, res- 
pectaţi. Şi codul civil. Noi vom face toate eforturile 
ca să vă dăm cadavre, respectînd și morţii şi codul 
civil. 

— Cite cadavre o să ne daţi? întrebă Trișcă sever. 

Elly nu mai apucă să răspundă, pentru că i-o luă 
înainte comisarul de poliție Minecuţă, noul preşedinte 
al asociaţiei studenţilor în medicină: 

— Domnule ministru! Domnii ovrei ne înşeală! 
Noi avem nevoie de nouăzeci şi şapte de cadavre pe 
lună şi ei ne duc cu zăhărelul de peste trei ani. Dar 
să nu-şi închipuie dumnealor că gşmecheria ip poate 
să mai meargă multă vreme. Ori ne dau cadavre de 
bună voie, ori... | 

Gestul care-l dispensă pe Minecuţă să-şi completeze 
gîndul prin viu grai, îi sugeră lui Trișcă o idee sal- 
vatoare: 

— Domnilor, cred că am găsit o soluție: domnii 
evrei să-și procure cadavre în ținuturile alipite. Acolo 
evreii sînt vagabonzi şi mor pe capete... Pot să vă 
asigur că nimeni nu va îndrăzni să le revendice cada- 
vrele. În felul acesta, nici codul civil nu va mai trebui 
modificat, nici cultul morţilor nu va avea nimic de 
suferit. D l | 

Willy se uită cu admiraţie la Trișcă. Ideea era exce- 
lentă. Dar comisarul Miînecuţă avea o părere cu totul 
opusă: 

— Domnule ministru, eu zic că nu-i bine. Pentru 
că, să vedeţi dumneavoastră. Cadavrele o să fie aduse 
la facultăţi, dar domnii evrei o să le fure... 

Doctorul Willy se simţi foarte jignit: 

— Domnule preşedinte al studenţilor în medicină, 
îmi pare rău. Asta înseamnă că dumneata nu-i cunoşti 
pe evrei. Evreii nu sînt hoţi. Biblia spune: « Cine 
fură...» : 

— Ia nu mă mai lua cu chestiile astea! i-o tăie 
Mînecuţă. Așa umblaţi dumneavoastră să ne zăpăciţi. 
Eu ştiu numai că o să ne furaţi cadavrele şi iar n-am 
făcut nici o brînză.. 

Doctorul Willy se ridică şi-şi duse mîna la inimă: 

— Jur pe onoarea mea că n-o să vi se fure nici un 
cadavru ! 

Problema cadavrelor era, „principial, rezolvată. În 
practică totul depindea: de evreii din ţinuturile alipite, 
dacă erau în număr suficient, vagabonzi, şi dacă puneau 
destulă grabă să moară, pentru ca doctorul Willy să-şi 
poată respecta obligaţiile faţă de ştiinţa și ordinea 
publică. Doctorul Willy, în orice caz, avea dreptul să 
fie mulţumit: înregistrase încă un succes. 

Dar a doua zi după şedinţa de la Ministerul Instruc- 
ţiei Publice se petrecea la Geneva un fapt care-l derută 
oarecum pe doctorul Willy: la Liga Naţiunilor, un 
anume doctor Klebelsberg, reprezentantul Ungariei, pledă 
în favoarea lui numerus clausus, care fusese introdus 
oficial în statul maghiar şi declară, drept încheiere: 

— De îndată ce va fi cu putinţă, vom reveni asupra 
măsurii. 

Şi nu s-a supărat nimeni. Dimpotrivă, numeroşi 
delegaţi au aplaudat. 

Cum s-a aflat despre acest lucru în ţară, Crai-Voievod, 
omul de mîine al Democratului Romin, declara în numele 
naţionalilor: 

— Guvernul romîn ar trebui să introducă şi el numerus 
clausus, dar în mod drept şi sistematizat. 

Îndată, devaştările luară o nouă amploare. Stu- 
denţii clausiști nu mai operară ca pînă acum: azi aici, 
mîine acolo, risipiţi şi fără spor, ci simultan, în țara 
întreagă şi cu o lozincă incomparabil mai cuprinză- 
toare decît numerus clausus : acuma, tineretul studios 
cerea numerus nullus. : 

Este, deci, uşor de înţeles de ce avea doctorul Willy 
atîta treabă în zilele acelea. Telefonul lui lucra ne- 
contenit. 

— Alo, aici Craiova... Studenţi... devastări... 
incendii... răniţi... jefuiţi... Aici. Rădăuţi, morți... 
răniți... Aici Galaţi... Aici Iaşi... Aici Piatra- 
Neamț... 

Într-o dimineață, însă, telefonul făcu o mică diver- 
siune: nu-l mai chemau evreii, ci însuși domnul Trișcă, 
subsecretar la Interne, care îl ruga să vină grabnic 
la el. Doctorul Willy se înarmă, pentru orice eventua- 
litate; cu două serviete enorme, doldora de memorii, 
şi se înființă la ora fixată în faţa lui Trişcă. 

Fără nici o introducere, domnul subsecretar de la 
Interne îl întrebă pe doctorul Willy: 

— Domnule doctor, dumneata ştii ce se cheamă 
antisemitism economic? 

— Evident că ştiu, domnule ministru. V-am și adus 
aici nişte memorii... să... 

— Lasă memoriile ! Noi vorbim aici despre lucruri 
serioase. Despre antisemitismul economic. Sîntem săraci, 
domnule doctor. Războiul ne-a ruinat. Avem nevoie 
de credite... Aşa că, dumneata vei pleca în America. 

Se pare că obrazul doctorului Willy se crispă într-un 
chip atît de jalnic, încît însuşi Trişcă fu cuprins de 
milă: | 

— Nu vei pleca de tot, domnule doctor, nu te speria ! 
Te vei duce în America, în misiune cvasioficială și le 
vei vorbi evreilor de acolo. Explică-le că sîntem un 
popor tolerant. Aici, viaţa şi avutul fiecăruia sînt lucruri 
sfinte. Democraţia e democraţie. Tratatul de la Ver- 
sailles este evanghelia noastră. Toate zvonurile despre 
pogromuri sînt invenţii bolşevice. Asta ştii şi dumneata ! 
Ne trebuie o atmosferă prietenească printre bancherii 
dumitale evrei. De bancherii ăilalți avem noi grijă. 
Regina vrea să plece la toamnă în America. Aşa că 
rolul dumitale este să pregăteşti terenul numai printre 
bancherii evrei. Încolo n-ai ce să te amesteci. Tot ce 
ai de făcut este să-i convingi pe bancherii dumitale 
evrei că aici nu se întîmplă nimic... și că avem nevoie 
de bani. De altfel ce să-ți mai spun! Dumneata le ştii 

pe toate mai bine decît mine. Deci, parale... credite... 
şi atmosferă. Aici e bine ! Noi avem un cuvînt de onoare, 
nu două... 

— Domnule ministru, zise Willy, o fac cu plăcere. 
Dar ar trebui să mă ajutați. 

Trişcă nu se arătă atît de indignat, pe cît de uimit. 

— Să te ajutăm? Noi, ţară săracă... pe dumneata? 

— Dar nu despre asta e vorba, domnule ministru. 
Voiam să vă rog să mă ajutaţi din punct de vedere 
politic. Vă închipuiţi că eu nu voi putea pleda pentru 
credite, cu argumentul că aici e liniște, cînd aici... 
Aşa că ar fi bine ca, atîta vreme cît sînt în străină- 
tate... aici... 

— În regulă! îl întrerupse Trişcă. Ai dreptate!... 
Stai să vedem! 

Îşi trase calendarul înspre el şi începu să-l răs- 
foiască. i 

— 18... 23... 21... Bun! 29 aprilie... Acuma 
sîntem pe la sfîrşitul lui ianuarie... Dumneata va 
trebui să ajungi acolo la începutul vacanței de Paști... 
Pînă pleci, pînă ajungi, pînă nu ştiu ce, tocmai bine! 
Sintem în Paști! Eu voi lua aici măsuri severe ca tul- 
burările să înceteze. Voi închide universităţile şi-i voi 
trimite pe studenţi acasă, pe toată vacanţa de Paşti. 
Nici o grijă! Va fi linişte. Guvernul liberal nu poate 
tolera anarhia. Acum eşti mulțumit? 

— Sînt, domnule ministru, pentru că e în interesul 
țării! zise Willy, inimos. 

Pe Trişcă îl mişcă felul naţional-liberal de a vorbi 
al lui Willy şi-i răspunse: 

— Aşa, domnule doctor! Vezi de fă treabă bună... 
şi noi n-o să te uităm. Deputatul Willy Pămiînteanu 
va face onoare oricărui parlament liberal al ţării. 

Şi acum se afla pe cheiul New Yorkului exact cînd 
acasă criza de guvern era oficial declarată. Dar, întrucît 
sarcina lui depăşea mult guvernele şi privea numai 
ţara, doctorul Willy păşi zîmbitor, mîndru și curajos 
pe pămîntul american. Și spune cronicarul acestui neuitat 
eveniment din istoria Americii: 

« Doctorul Willy descinde pe pămîntul american, 
salutat de un comitet de doamne, compus din soțiile 

domnilor Herbert S. Moscovici, Herbert S. Haimovici, 
Herbert S. Șmilovici şi aşa mai departe. Doamna Her- 
bert S. Moscovici oferă doctorului Willy o frumoasă 
jerbă de flori și rosteşte într-o perfectă limbă romi- 
nească o călduroasă salutare de bun venit îndelung 
'aplaudată. Un fermecător grup de frumuseți americane 
fac cerc în jurul doctorului Willy». 

Urmă, după cum prevede protocolul american, vizita 
la primăria New Yorkului. j 

Aici, primarul ură doctorului Willy bun sosit. 

.  — America salută în dumneavoastră, domnule doctor, 
pe Washingtonul evreilor din Romînia. Munca ce aţi 
depus-o pentru încetăţenirea evreilor, vă asigură recu- 
noştinţa tuturor americanilor, căci nimic nu este mai 
scump americanilor decît justiția și libertatea. 

— Vă sînt şi eu profund recunoscător că dumnea- 
„voastră, primul magistrat al splendidului oraş New 
York, cel mai mare oraș al celei mai considerabile 
democraţii din'|ume, mi-aţi făcut cinstea de a mă primi 
în această istorică primărie. Încă o dată, întreaga mea 
recunoștință. i 

Doctorul Willy îşi închipuia că în America sẹ poate 
glumi cu «recunoştinţa», aşa cum se glumește acasă 
la el. Dar se înşela amarnic. Pentru că, de îndată ce 
solemnitatea se termină, primarul îl trase deoparte 
şi-i spuse: 

— Uite ce, mister Willy, noi avem poimiine alegeri 
municipale. Dacă vrei să-mi arăţi, într-adevăr, recu- 
noştința că te-am primit aşa de frumos aici, la primărie, 
te rog să votezi lista republicană. i 

Doctorul Willy era în același, timp şi flatat și uluit: 

— Cu dragă inimă, domnule primar, dar cum să 
votez? Că eu sînt doar cetățean romîn, nu american! 

— Așa? Atunci poftim aici! 

Şi-l conduse grăbit pe doctorul Willy într-o sală 
imensă, plină cu sute și sute de inși jigăriţi, rupţi, 
desculți, supţi de foame. 

— Îi vezi? zise primarul. Ştii cine sînt? Nişte emi- 
granţi, care au sosit chiar azi din Europa, cu acelaşi 
vapor cu care ai sosit și dumneata, numai că ei au 

făcut drumul în' clasa a treia. Și foli ăştia votează cu 
mine. Toţi! Cum? Foarte simplu ! În doi timpi şi trei 
mişcări îi fac cetățeni americani !... Şi acuma te rog 
să judeci singur: dacă nişte nenorociţi ca ăştia, pe 
care-i mai ţin închişi sub paza poliţiei, votează pentru 
mine, să nu votezi dumneata, pe care te-am primit 
cu alai? Atunci unde-i recunoştinţa? 

Seara avu loc un. festival grandios la care parti- 
cipară mii de oameni, aparținind diferitelor organi- 
zaţii, special create să umple sălile şi să aplaude cu 
entuziasm, ori de cîte ori era nevoie să fie sărbătorit 
cîte un străin de seamă. Mister Herbert S. Moscovici 
deschise şedinţa în stil american: 

— Aveţi aici în fața dumneavoastră pe doctorul 
Willy, care nu avea decît patruzeci şi patru de ani 
cînd a devenit conducătorul evreilor romîni. 

Un spectator din fundul sălii, care, din pricina 
regimului sec, era tot timpul chinuit de sete, răspunse: 

— Columb n-avea decit treizeci şi nouă de ani cînd 
a descoperit America... 

Îndată s-a găsit în sală o altă victimă a regimului 
sec care să strige: 

— Dar Mahomed n-avea decît: nouăsprezece ani 
cînd a devenit profet ! 

Doctorul Willy pici nu se opri la cele ce pot spune 
nişte americani beţi, ci se adresă Americii treze: 

— Doamnelor și domnilor, omenirea toată datorește 
poporului american spiritul libertăţii... De aceea, pot 
să vă vorbesc deschis, fără să ascund nimic. Se spune 
că la noi ar fi mişcări antisemite! Nu e adevărat! Să 
vă spună unul de-ai voştri, mister Herbert S. Moscovici, 
sau mister Herbert S. Haimovici, ce primire au avut 
ei în Romînia ! | 

— Trăiască domnul Herbert ! strigară toți Herberţii. 
Trăiască doctorul Willy... 

— Aţi văzut? Aşadar, de unde vin milioanele care 
se cheltuiesc în această propagandă. antiromînească ? 
Să vă răspund eu de unde: de la unguri! 

— Aşa e! strigă o a treia victimă a probibiţiei. 
Şi papricaşul tot de la unguri vine! 


De a doua zi, doctorul Willy îşi începu opera de 
propagandă practică printre bancherii evrei din diver- 
sele comitete filantropice cu care avea legături: 

— Sîntem emancipaţi ! zicea el fiecăruia în parte. 
Eu, personal, am luptat mult și am izbutit, în sfîrşit, 
să obţin drepturi cetăţeneşti pentru evrei. Astăzi sîn- 
tem romiîni, egali în drepturi şi datorii, ca şi ceilalți 
cetăţeni. 

— Foarte frumos ! zîmbea bancherul. Atunci ce vă 
mai trebuie? 

— Cred că ar fi necesar ca drepturile acestea, abia 
câştigate, să fie consolidate. Și ca să consolidăm aceste 
drepturi, este un singur mijloc: să procurăm statului 
împrumuturi, cît mai multe împrumuturi, pentru ca 
ţara să se poată reface. 

— Foarte frumos ! zîmbea iar bancherul. Dacă aveţi 
bani să împrumutați statului,  împrumutaţi-i! De 
ce nu? 

— Da ! zicea Willy, care era obişnuit cu felul foarte 
direct şi prea puţin înflorit al bancherilor de a vorbi. 
Dar noi n-avem bani. 

-— A! Atunci nu-i împrumutaţi ! 

— Dar dacă nu-i împrumutăm, nu ne putem con- 
solida drepturile ! 

— Foarte rău! 

— N-ar fi aşa de rău, dacă dumneavoastră... 

— Eu? Ce legătură am eu cu toată afacerea asta? 

— Siînteţi evreu... şi... 

— Şi? 

— Şi ca evreu ar fi bine dacă, pentru a ne ajuta 
pe noi, evreii din Romiînia, ați acorda guvernului romîn 
credite... 

Bancherul nu mai zîmbea. 

— Bucuros! zicea el. Dau! 

— Care vra să zică, e... 

— E allright!... 

— Pot să comunic? 

— Neapărat! Numai un singur lucru cer: garanții ! 

Spontan, Willy răspundea: 

— Garantez ! 

Bancherul rîdea, îngăduitor: 

— Garantezi dumneata !... Dum-nea-ta !... În ce 
calitate ? 

Doctorul Willy îşi înăbuşea un geamăt de revoltă, 
dar răspundea cu toată bună-cuviinţa: 

— În calitate de conducător al evreilor ! 

— Aha! Şi ce garantezi dumneata, în calitate de 
conducător al evreilor? 

— Garantez că nu vor mai fi bătuți. 

— Cine? 

— Noi, evreii ! 

Bancherul se amuza copios: 

— A, ştii că eşti un om de spirit, dactăr Willy! 
Dumneata garantezi că evreii nu vor mai fi bătuţi! 

Și deodată, serios: 

— Dar ce mă interesează pe mine? Bătuţi, nebă- 
tuți !... N-au decît să vă bată, n-au decit să nu vă 
bată ! Treaba lor şi a voastră! Noi, americanii, nu 
ne amestecăm în treburile interne ale altor ţări. 

— Cum? întreba Willy, stupefiat. Dumneavoastră 
nu sînteți evreu? Nu simțiţi evreiește? 

— Evreu? Cum să nu! Şi încă ce evreu! Poate 
mai evreu ca dumneata ! Trebuie să ştii că sînt cel mai 
mare acţionar al templului « Moshe Rabenu» şi că 
în această calitate m-au ales epitrop. Şi nu-i sărbă- 
toare să nu fiu acolo. De lom-Kippur poate să tune şi să 
fulgere la bursă, eu mă reped din ceas în ceas la templu 
şi toată ziua postesc. N-ai să găseşti în toată America 
o casă mai evreiască decît a mea. Sint, precum vezi, 
evreu. Un bun şi mare evreu ! Dar sînt și om de afaceri. 
Acu te întreb: am voie să fac confuzie între calitatea 
mea de evreu și cea de bancher? Spune drept: dumneta 
faci? 

Şi-l scruta pe doctorul Willy cu o privire atit de 
ascuțită, încît, singurul reprezentant al evreilor din 
Romînia trebuia să răspundă: 


— Nu! 
— Eram sigur ! rîdea bancherul. Cu lucrurile astea 
nu poți face confuzii... Sau poate crezi că sînt om de 


afaceri, pentru că sînt evreu? 
Doctorul Willy vedea că a căzut rău. Îl crezuse pe 
bacher mai prost decît el şi cînd colo... 

— Nu, nu! protestă el. Dacă, aș spune asta, aș vorbi 
ca un huligan. 

— Tocmai! Eu nu sînt evreu pentru că fac alacti 
şi nu fac afaceri pentru că aș fi evreu ! Sînt două lucruri 
cu totul deosebite, pe care nu ai dreptul să le confunzi. 
Oricît de bun evreu aș fi, dar cecurile mele le iscălesc 
tot de la stinga la dreapta, nu de la dreapta la. stînga, 
şi consiliile mele de administraţie tot la sediile băncii 
le ţin, nu la sinagogă! Aşa că, de asta-ţi spunem: dau 
bucuros, dacă primesc în schimb garanții serioase că o 
să-mi văd banii înapoi... Şi bineînțeles, cu cîştig. 
Noi, oamenii de afaceri, asta vrem: să fim siguri că debi- 
torii nu ne Înșeală şi că nu-i primejdie de bolşevism... 

Willy sărea: 

— Cît despre asta... 

— Ştiu ! În privința asta, am aflat că acolo aveţi 
oameni vrednici. Foarte bine! Dar prea sînteți băpgați 
la granița Rusiei Sovietice... Şi apoi, guvernele voas- 
tre ! Cine are încredere în guvernele voastre ! 

— De ce? Domnul Viziru este un om cinstit. Un 
democrat. Ne-a trecut și pe noi, evreii, în constituţie, 

Bancherul rîdea: 

— Uite ce, dactăr Willy! Te văd. om serios. Ce-ţi 
mai pierzi vremea cu fleacurile astea? Pe voi o să vă 
bată mai departe şi nouă o să ne mănînce paralele. 
Nu-i păcat? Dacă voi sînteţi în bucluc, vreţi să ne 
băgaţi şi pe noi în bucluc? De ce? Pentru că sîntem şi 
noi evrei?... Lasă, dactăr Willy ! Înţeleg că te-ai oste- 
nit să vii pînă în America. Asta, da, asta apreciez. Am 
şi dispus, pe chestia asta. Suport și eu o parte din chel- 
tuieli. Dumneata nu trebuie să dai nimica din buzunar. 
Dimpotrivă ! Dar afaceri cu guvernul dumneavoastră? 
Nici mort! 

Willy, care avea ambiția să obţină făgăduieli de 
împrumut numai prin farmecul său personal, vedea că 
a pierdut și atunci pomenea de regină. 

— Vă mulţumesc pentru atenţie, răspundea el banche: 
rului, dar nu v-am arătat care este rostul principal al 
vizitei mele în America: regina "Romîniei vrea să vină 
la toamnă aici. 

— În ce scop? 

— Credite !. 
— Aha! ridea bancherul. De asta-mi  vorbeai dum- 
neata adineauri despre împrumuturi în interesul evrei- 


lor... Regina... împrumuturi... evrei! Frumoasă 
combinaţie ! 

— Da! Pentru că eu am sarcina să pregătesc at- 
mosfera printre evreii de aici... Să fie bine primită! 


— Vezi, asta da! zîmbea bancherul, viclean. Îţi 
făgăduiesc că voi face și eu tot ce se poate ca regina 
să fie bine primită. Înţeleg că este în interesul evreilor 
din Romiînia, ca reginei să nu i se întîmple aici nimic 
rău din partea evreilor noștri. Asta, da ! Cînd e vorba 
să faceim o primire frumoasă reginei, uit că sînt bancher 
şi redevin îndată evreu. Numai să nu mi se vorbească 
de credite, -pentru că, fără să-mi dau seama cum, uit 
că sînt evreu și redevin îndată bancher, 

Puterea trecu dintr-o mînă într-alta, într-o atmos- 
feră de multă înţelegere pentru suferințele și nevoile 
neamului. 

Trișcă, subsecretar la Interne, îşi luă rămas bun de 
la funcţionari: 

— Sînt fericit că opera începută de mine la. Interne 
va fi dusă la bun sfîrșit de domnul Traian Săpunaru. 

Traian rosti și el cîteva cuvinte: 

— Vă mulțumesc pentru munca ce ați depus-o sub 
înţeleapta conducere a domnilor Viziru şi Tipe, 

Apoi convocă pe noii prefecţi: 

— Să munciţi şi să ridicaţi prestigiul instituției 
prin muncă! 

Chemă „presa: 

— Pentru ‘viitorul acestei țări, e nevoie de ordine 
perfectă — ordine cu orice preț, ordine cu orice jertfă ! 

După care începu imediat să :facă arestări, să con- 
fişte şi să suprime ziare şi să interzică orice fel de în- 
truniri. Traian Săpunaru se vedea, în sfîrșit, pe dru- 
mul adevăratei puteri: era ministru de interne — şi 
pregătea parlamentul, care va fi, inevitabil, parlamentul 
lui și numai al lui. Ordinul primit de prefecţi era cate-! 

goric: n-au drept să facă propagandă electorală decît 
guvernamentalii şi Liga apărării naţionale creştine a 
lui Caţă. În cîteva zile, acţiunea electorală a lui Traian 
luă caracterul unei adevărate răscoale. Schingiuirile de 
muncitori şi ţărani, arestările, pogromurile se ţineau lanţ. 

— Cine nu e cu guvernul e împotriva guvernului ! 

Duşmanii şi prietenii îl preveneau pe Traian: 

— Traiane, ceea ce faci tu ne aduce un nou 1907! 

Dar Traian mergea înainte. 

— Ce să fac? zicea el cu nevinovăție. Regele mi-a 
dat ordin să biruiesc cu orice preţ în alegeri. 

Nu se -mai putea călători prin provincie decît cu 
autorizaţia prefectului. Cine contravenea își punea pielea 
în joc. Nimeni nu mai putea porni la drum, neînarmat. 
Putea fi sigur că, din umbră, vor sări la el .bătăugi să-l 
atace. În toată ţara, pe la toate răspîntiile, erau afișate 
placarde uriașe: « Regele şi generalul Neaţă v-au dat 
pămîntul». Fotografii în milioane de exemplare îl prezen- 
tau pe Neaţă în trei ipostaze: Neaţă, elev la şcoala de 
meserii, Neaţă absolvent al școlii din Bistriţa, Neaţă 
şef de guvern. ei 

— Ce-i asta pe tine, Traiane? îl întreba amicul So- 
tir. Faci publicitate lui Neaţă și pe tine te uiţi. 

Dar Traian, cu imaginea lui Mussolini mereu vie 
în cuget, îşi avea tactica lui pentru a-și croi drumul 
spre. dictatură. Doar pentru aceasta avea el prefecţi, 
de care ar fi fost mîndru şi Pherikyde. În entuziasmul 
lui, Traian însuși povestea ce i-a răspuns prefectul 
de Reghin pe care-l însărcinase să-l scoată cu orice preţ 
deputat pe Tărcăoanu: Ă 

— 'Tărcăoanu, domnule ministru? Dar Tărcăoanu 
e la mine floare la ureche. Eu, în judeţ la mine, îl scot 
deputat și pe dracu. Dacă aveţi vreo altă dorință, vă 
rog să mi-o spuneți. Eu pot să-l fac pe Tărcăoanu să 
cadă fără să ştie. Ce-mi daţi, aia aleg. Vă rog să ştiţi 
că dacă-mi daţi capela domnului general, sau peana 
dumneavoastră, pe alea le aleg! | 

_ Temutul polemist Mărunțelu, mai zgîriat ca oricînd, 
pentru că evenimentele politice îi complicau contabi- 
litatea cu nevastă-sa — era un aprig sprijinitor al re- 
gimului și proclama peste tot: 

. — Însemnaţi ziua de 25 mai 1926, cînd au loc ale- 
gerile. Este o dată cînd partidele politice își dau duhul. 
E ziua în care, pentru întîia oară, Liga creştină cere 
voturile ţării pe baza programului: guvernare în afară 
de partide şi contra partidelor. 

Dacu, șeful naţional-ardelean, apăra democraţia, pe 
care spera s-o poată salva cu ajutorul regelui. 

— Ardealul şi Banatul, cuvînta el, sînt însufleţite 
de simțăminte dinastice... E adevărat că în unele state 
există fascism. Exemplul acestor state, însă, este inadap- 
tabil la poporul romîn. Acolo, în acele ţări, voinţa poporu- 
lui a creat fascismul. Suveranul n-a făcut acolo altceva 
decît că a realizat voința poporului. Democraţia ajunsese 
la margini care, eventual, puteau fi considerate ca peri- 
culoase. La noi, nimeni nu se poate plînge de prea multă 
democraţie. Dimpotrivă, la noi, democraţia trebuie 
ajutată. Noi nu vrem puterea contra suveranului, ci 
cu ajutorul său. i 

Jugănaru lupta şi el pentru democrație: 

— Țara este în ruină. Falimentele curg. Directorii 
de bănci se sinucid. Patruzeci de mii de țărani arde- 
leni mor în Brazilia. Pînă cînd? Ce aşteaptă regele? 
Ca anarhia să pună stăpînire pe țară? Noi nu vrem 
anarhie. Și ura de rasă este anarhie. Noi sîntem îm- 
potriva urii de rasă, ca şi împotriva urii de clasă. 

Ceasuri mari, însă, cu adevărat mari, trăia Caţă. 
Caţă era omul zilei. Pentru Caţă 'nu existau bariere, 
sate contaminate, controale jandarmerești, restricţiile 
stării de asediu, cenzură, nimic. Numele lui Caţă era 
iarba fiarelor. Toate lacătele se fărîmau, toate. por- 
țile se izbeau de perete, toate pungile se deschideau 
singure, cînd ziceai: Caţă. Și Caţă înflorea. Întinerise 
cu douăzeci de ani. Plin de vervă, piţigăiat şi ziziit 
ca în anii lui tineri, însoţit de un stat major de ciomege 
cu zvastică, profesorul Caţă cutreiera orașele, tîrgurile, 
satele şi flutura de la tribună, după vechiul lui obicei, 
un plic mare, galben: 

— Fraţi creștini, am aici un document preţios, care 
ar trebui să înalțe sufletele noastre de romîni. Preșe- 
dintele « ungurilor care se deşteaptă», fratele creștin 
Eckhard, mi-a mulțumit pentru apărarea ce am luat-o 

fraţilor noștri unguri în procesul așa-zis a] bancnotelor 
false. 

În peregrinările lui electorale, Caţă făcu i un popas 
la Pitești, unde fu găzduit de fostul său elev Turculeţ, 
vajnic comandant lăncier, care prinsese în ultimul an 
zece kilograme, datorită regimului alimentar pe care i-l 
administra nevastă-sa, doamna Rebeca Turculeț, născută 
Rebeca Abramovici, care gătea de preferință bucate 
evreieşti, cu multă pricepere și multă grăsime de gâscă. 
În special, doamna Rebeca Turculeţ tinu, în cinstea lui 
Caţă, să-şi arate talentele. ei în prepararea peştelui 
"umplut. 

— Coniţă, făcu Caţă cu gura plină de știucă, peștele 
ăsta umplut e grozav. Uite, aşa i-aș mînca pe toţi 
jidanii... Umpluţi cu piper! 

Doamna Rebeca Turculeţ, cu obrajii îmbujoraţi de 
compliment, rise cu poftă: 

— Aşa de mult vă place? 

— De ce să nu-mi placă? Dacă e bun, e bun! Cine 
spune, coniță, că eu sînt antisemit, minte. Eu sînt nu- 
mai antijidan ! ! 

Şi cu furculița ridicată în aer, sentenţios: 

— Ceea ce e cu totul altceva! 

Turculeţ era în al nouălea cer că marele Caţă se 
simte bine în casa lui. 

— Domnule profesor, zise el mindru, face nevastă- 
mea niște ştrudili şi nişte kighili... să-i pupi miîinili ! 

Piţigăilă îl privi cu dragoste pe fostul său elev de 
la Serviciul de- Siguranță Iaşi şi, galant, ca în anii lui 
de tinerețe poetică, se întoarse cu vioiciune către doamna 
Rebeca Turculeţ: 

— Coniţă, sînt gata să-ți mănînc strudili şi să- -ți 
pup mîinili ! 


* 


Rezultatul alegerilor fu o mare victorie pentru gu- 
vern. Voința poporului s-a pronunțat pe baza noii legi 
electorale. Astfel, Neaţă, în loc de 208 scaune, cît ar 
fi trebuit să capete după legea veche, obţinu 286 de 
locuri, țărăniștii, în loc de 117 — numai 77, liberalii, 

în loc de 3l — numai 15, iar. comuniștii, în loc. de 5 
— nici unul. 

„Indignat, conu Alecu, exponentul partidului liberal, 
declară: 

— Partidul liberal condamnă cu asprime ingerinţele 
electorale săvîrşite de guvern şi se ridică împotriva 
amestecului oştirii în politică şi a întrebuinţării, în 
meschine scopuri politicianiste, a autorităților civile 
şi militare. 

Conu Costică Aureanu, care părăsise de doi ani par- 
tidul lui Neaţă, era foarte scîrbit de apucăturile sălba- 
tice ale noului regim neţist, ceea ce-l îndemnă să declare: 

— Într-o ţară în care st bate în armată, se bate la 
poliţie, se bate în justiţie, se bate în administraţie, se 
bate pe drumul mare de către orice agent al forței pu- 
blice, într-o ţară în care bătaia este singurul şi ultimul 
argument al stăpînirii și în care, totuși, nu porneşte 
singură nici o puşcă, într-o ţară de conducători păcă- 
toşi şi de supuși și mai păcătoşi, nu e nimic de făcut 
decît să trăim şi mai departe sub domnia minciunii. 

Jugănaru, în marea lui dezolare, îl găsi pe Trişcă 
şi-şi vărsă năduful: 

— Neaţă e un bandit şi Traian alt bandit şi legea 
noastră electorală e o lege pentru bandiți... 

Trişcă îl privi cu sinceră compătimire: 

— E trist, domnule Jugănaru ! Eu cred că cel mai 
bun lucru ar fi ca, de îndată ce vei veni la putere, s-o 
schimbi ! 

— Ba, să mă ierţi, domnule Trișcă! Dacă-i bună 
pentru Neaţă şi pentru voi, de ce n-ar fi bună și pentru 
mine ? 


XVI 


— Mă, maimuţolini, ia vino-ncoa! ! 

Precup, nuvelistul, întoarse capul și-l zări pe Nelu 
Pedicuristu la o măsuţă cu poetul Adrian Meridian. 

— Ce, mă, stirpitură ! îi strigă el, furios. Mai frumos 
nu știi să vorbeşti? 

Nelu întoarse capul spre Meridian și amîndoi izbuc- 
niră în rîs. 

— Ei, cum îţi place, măi Adriane? I s-a urcat la 
cap lui maimuţolini al nostru ! 

Dar Nelu nu mai apucă să răspundă, pentru că la 
doi pași de el izbucnise un scandal. Precup, care-l căuta 

pe Mărunţelu, dăduse peste el, la o masă izolată, citin- 
du-și liniștit gazeta. 

— Păi nu ţi-e rușine? zbiera Precup. Zici că. gazeta 
voastră e naționalistă. .. Păi, dacă e naționalistă, cum 
îndrăzneşti să publici asemenea foiletoane ! O fi gazeta 
ta iudeo-naționalistă ! 

Mărunțelu, cu părul zbîrlit şi cu ochii ieşiți din orbite 
de furie, izbucni: 

— Dar porcăria voastră de revistă, ce e? Un spanac 
culturalo-tradiționalist. Cu asta vreți să înşelaţi lumea? 

— Porcule ! îi răspunse Precup. Spanac sînteţi voi! 

— Ce spanac? Ghiveci curat! se auzi un alt glas, 
care striga la fel de furios. 

Era romancierul Zamfir Vasilescu, ieșit ca din pămînt 
să sară în sprijinul lui Precup. 

— Mussolinist tîmpit ! 

— Fasciști filosemiţi. . 

— Corporatiști democrați ! Șarlatanilor ! 

— Şi voi ce sînteţi? Ziar înstrăinat, vîndut lui Ionel ! 

— Vînduţi sînteţi voi !... Nişte şantagiști ordinari, 
care faceţi speculă de teorii ! 

' Acuma, nu mai zbierau doar Mărunţelu, Zamfir și 
Precup, ci şi lonescu-Ciurcheni și Segălică şi Niky 
Tomescu. Deodată treosc-pleosc !. |... Precup îi trase 
două palme lui Mărunţelu. Cit ai clipi din ochi, tot grupul 
se împrăștie, Singur "Mărunţelu rămase pe loc şi bătu 
energic cu paharul în farfurie: 

— Chelner !... Costică !... Chelner!;.. Garson!... 

Garsonul se apropie în fugă. 

— Am sosit, coane! 

— Plata! 

Mărunţelu plăti și trecu la o masă de alături, unde 
Lulu Malacu, deputat lancist, proaspăt ales în parla- 
mentul lui Neaţă, îl întîmpină compătimitor: 

— Ce au cu tine măgarii ăştia, Mărunţelule ? 

- — Ai văzut? făcu Mărunţelu, așezîndu-se pe banchetă 
lîngă Lulu. Să mă facă pe mine şantagist ! Las'că-l 
învăţ eu minte pe bulgarul ăsta scîrbos, să mi-l mai 
apere și altă dată pe grecoteiul ăla nespălat de Costi- 
miris !... Parcă n-aş avea la mine actul lui de eliberare 
din pușcărie, unde a stat doi ani pentru furt! 

Lulu Malacu se bucură: 

— Așa? Păi ce mai stai? Dă-i la cap! 

— Mai aştept ! zise Mărunţelu. Să văd e să mai în- 
drăznească să spună ceva. 

— Mă rog! îi răspunse Lulu Malacu. Oricum, o să 
ne răfuim cu ei la congres. Găinarii ăştia își închipuie 
că noi nu ştim ce e cu ei. 

Dar în clipa aceea, amindoi se ridicară în picioare 
să vadă ce se întîmplă î în colțul opus al localului, unde 
se încinsese o bătaie în lege între mai mulți. 

— Aha! exclamă Lulu încîntat. Bine-i face! Eşti 
răzbunat, Serafime ! Uite cum mi l-au însîngerat pe 
Ionescu Ciurcheni ! Pușlamaua ! Umblă cu aia-n două 
luntre şi mai are obraz să-l facă pe cenzorul ! Uite cine 
vrea să ne conducă ţara! 

Încolţit, Ionescu- Ciurcheni se dădu î înspre ușă, apucă 
o sticlă de sifon de pe masă și o repezi în primul care 
încercă să pună mîna pe el. 

— Havu ! zbieră adversarul, care-și duse mîna la 
frunte. Săriţi, fraţilor ! M-a ucis boanghenul ! 

Tactica lui Ionescu-Ciurcheni izbuti. Cu drumul spre 
ușă liber, ilustrul romancier putu să dispară. 

Mărunţelu și Lulu Malacu se așezară la loc, prea 
puţin impresionați. Erau căliţi în pumni, în sifoane și 
în palme. Sifoanele, pumnii și palmele făceau parte din 
repertoriul zilnic al Capșei, unde « membrii generaţiei 
de foc», împărţiţi în diverse grupuri fasciste care se 
dușmăneau de -moarte între ele, se luau de păr pentru 
cel mai nevinovat cuvinţel. Era luptă grea. Luptă pe 
viaţă şi pe moarte pentru binele naţiei. Fiecare voia să 
mântuie ţara de lepre, dar s-o mîntuie el şi nu altul. 
În felul în care numai el se pricepea. Aşa cum a făcut Şi 
Mussolini în Italia — sau cum o va face și Hitler în 
Germania. Chiar ieri, Lulu Malacu a spus în Cameră: 

— Salvarea ţării nu poate veni decît prin dictatură ! 

Şi s-a uitat cînd la Traian Săpunaru, cînd la Câţă 
Coroiatu. Unii au înţeles că există un consemn pentru 
Traian şi l-au aclamat pe Traian. Alţii au crezut că e 
vorba de Caţă și l-au aclamat pe Caţă. 

— Trăiască Săpunaru !... Trăiască profesorul nostru 
Coroiatu ! 

Lulu continuă: 

— Și cred că țara, cu ajutorul celui-de-sus, ne va 
da în curînd pe dictatorul ei. 

Lăncierii şi majoritarii neţiști aclamară iar cu frene- 
zie și pe Traian şi pe Caţă. Cel mai entuziast dintre toţi 
era Max Finkelstein, alesul lui Neaţă la Botoşani. Max 
ar fl vrut poate să aplaude ceva mai discret, dar Nichifor 
Robu, care stătea lîngă el, îi miîrîi între dinti: 

= Aplaudă, harhăre, că te străpung ! Aplaudă, 
laptele mă-ti de nebotezat ! 

Şi bietul Max aplaudă de i se umflară palmele, pentru 
dictatură. 

După o asemenea demonstraţie a majorităţii aleşilor 
naţiei, Gulescu, preşedintele Camerei, vorbi: 

— Dictatura este o formă de stat demnă de examinat 
cu atenție. Cînd organismul țării slăbeşte, dictatura 
este singurul remediu demn de a fi luat în considerație. 

Președintele consiliului de miniștri, generalul Neaţă, 
înțelese că trebuie neapărat să se pronunţe și el. 

— Dictatură ? Evident ! De va fi nevoie, va veni şi 
dictatura ! 

Şi aruncă o privire sfidătoare spre banca liberalilor. 

Dar dacă a vorbit generalul, trebuia să-și spună 
cuvîntul şi Caţă. Neapărat ! El era doar cel care practica 
de decenii acțiunea dinamică pe care acești domni au 
descoperit-o abia. azi, şi numai după ce l-au văzut pe 
Mussolini la lucru. 

— Domnilor, declară Caţă, care era acum copilul 
alintat al parlamentului neţist. Noi, lăncierii, cînd vom 
veni la putere, înţelegem să instituim . dictatura. Prin 
dictatură înţeleg, domnilor, să revenim la sistemul celor 
două partide: unul de dreapta, adică naţional-liberal — 
celălalt de stînga, care va fi partidul poporului, dacă 
partidul poporului se va angaja să adere la programul 
nostru. Prin urmare, domnilor, cer dictatură liberală, 
cer dictatură neţistă... dar și în una şi în cealaltă 
dictatură, cer moarte jidanilor. 

Generalul, tulburat, îşi încheie militărește. nasturii 
de la haină, şi declară emoţionat: 

— Domnule profesor, pe baza convenției noastre din 
1918, sînt gata să stau de vorbă cu dumneata! 

Singur, în camera lui, cu volumul XXXV din Talmud 
deschis larg, pe masă, Caţă își aminti de cuvintele gene- 
ralului şi zîmbi cu dispreţ. Neaţă cică e hotărît să stea 
de vorbă cu el, cînd, de opt ani, tot despre asta vorbeşte 
cu el. Numai că între timp, echilibrul s-a schimbat mult. 
Caţă a crescut şi crește mereu. Și Caţă o simte. Împre- 
jurările îl ajută: un tineret ţinut în mizerie, o intelectuali- 
tate care n-are ce face cu diplomele, o mică-burghezie 
aproape ruinată de politica economică a lui Vintilă, o 
funcţionărime muritoare de foame — toate legiunile astea 
de flămînzi au început să aplece tot mai mult urechea 
la făgăduielile lui Caţă. Și Caţă, alimentat cu bani din 
belșug pe de o parte de liberali, iar pe de alta de revizio- 
niștii unguri şi de către naziștii nemți, a putut, în aceşti 
patru ani de guvernare liberală, să-şi facă propaganda 
prin zeci şi zeci de foi şi foiţe și să semene teroarea în 
lungul şi-n latul ţării, fără a fi stingherit de nimic și 
de nimeni — pentru ca, sub guvernarea lui Neaţă, să 
capete, tot din ordinul lui Ionel, pecetea oficială a unui 
partid de guvernămiînt și să fie lăsat, în mod exclusiv, 
alături de guvern, să-şi trimită în Parlament, ca oricare 
partid, o grupă de deputaţi. Caţă a devenit o putere. 
Caţă era ţinut în seamă de toţi. Caţă era consultat. 
Caţă era disputat de liberali, de neţiști, de țărăniști, 
de... 

Cineva bătu în uşă: 

— Intră! 

Coman ! Bunul lui amic, Coman, țărănistul. 

— Vorbești de lup și lupu-i la ușă ! rîse Caţă. Chiar 
acu mă gîndeam la voi, țărăniștii ! Mari caraghioși mai 
sînteţi ! 

Profesorul Coman, însă, era grav: 

— Caţă, dragă, am o misiune oficială pe lingă dum- 
neata. | 

— Asta-i a treia pe ziua de azi! răspunse Caţă. 
M-a plictisit. Ajunge ! N-am timp. N-am timp şi n-am 
chef să am de-a face cu Jugănaru al tău. 

— Lasă-mă să-ţi vorbesc ! stărui Coman. Jugănaru 
îți dă mînă liberă să faci tot ce vrei. Avem nevoie de 

talentul tău, de reputaţia ta, de autoritatea ta, de ideile 
tale !... Mă rog, tot... Jugănaru îţi dă mînă liberă și 
te ajută la sate. Te ajută și la oraşe, dar să nu se simtă 
că sîntem noi la mijloc. La oraș, sîntem democrați. 

— Mersi ! zise Caţă. Şi adică liberalii ce sînt? 

— De ce nu mă lași să-ți vorbesc? Liberalii or fi 
ei cum or fi, dar ei sînt partidul trecutului. Ei sînt 
ciocoimea apusă. Pe cînd noi sîntem viitorul. Cine luptă 
alături de noi, a lui va fi ziua de miine... 

— Miine? se răsti Piţigăilă. Pe ce o fi ziua de miine 
pu dau nici două parale. Eu nu dau vrabia din mînă, 
pe cioara din par. Ce-i în mînă nu-i minciună ! 

Coman se uită la Caţă cu durere și milă. 

— He-hei ! Caţă, Caţă ! Nu degeaba a spus, cine a 
spus, că-n vinele tale nu curge sînge de roman ! 

— Eu? Eu, dacă vrei să ştii, mă trag din familia 
cardinalului Cuza din: Veneţia. 

Dar lui Coman nu-i ardea azi de fleacuri. 

— Lasă, Caţă, chestiile astea cu originea ta, pe altă 
dată, cînd o s-avem timp mai mult. Eu am venit să te 
întreb: mergi sau nu mergi cu noi? De fapt, nu-ţi cerem 
mare lucru. Tu îţi duci mai departe propaganda ta... 
Aceeași ! Și mai violentă chiar. Ba, cu cît va fi mai 
violentă, cu atît mai bine! Dar să arunci pe ici-colo, 
cîte un cuvînt împotriva liberalilor. 

— Nu zău! îl luă Caţă peste picior. Să-l înjur pe 
Ionel de dragul ăluia în izmene... cum îi zice? Jugă- 
naru !... Nătărău mai ești, Comane dragă ! Să-l schimb 
pe Viziru cu Jugănaru !... Păi dacă-i vorba să-l schimb, 
am o ofertă mai bună! 

— Ce ofertă? 

— Dacu ! O să recunoşti și tu că Dacu e ceva mai 
serios decît Jugănaru al tău. Dar ce mi-e Dacu, ce mi-e 
Jugănaru ! Tot opoziţie! Şi eu am un. principiu: cu 
opoziția nu merg ! Mie îmi place să lucrez numai cu cei 
care sînt în stare să aplice teoriile mele îndată ! 

— Îndată, îndată! îl îngînă Coman pe Caţă. De 
treizeci de ani aștepți să ți se aplice teoriile îndată și 
liberalii îți trag chiulul. Pe cînd noi îţi garantăm că de 
îndată ce venim la putere, îți dăm un loc în guvern, 
ca... 


443 


„— Foarte frumos, foarte frumos ! îi răspunse Caţă, 
în bătaie de joc. Şi eu îţi garantez că, de îndată ce o 
să veniţi voi la putere, o să stăm de vorbă. Pînă atunci, 
vă rog să mă lăsaţi în pace! 

Coman se dădu bătut: 

— Bine, Caţă ! Am isprăvit.. Numai să nu-ți pară 
rău după aia. Eu mi-am făcut datoria. Ţin să-ţi atrag 
însă, atenţia, că nu ești tu singurul naționalist... Mai 
sînt și alții care au cuvînt la tine în partid — și sînt 
tot atît de buni naționaliști ca şi tine. 

Lui Piţigăilă, cuvintele astea îi zgîriară urechile: 

~ Alţii? Ce-i asta « alţii»? De unde «alții»? Care 
« alții»? ? 

— Nu ştiu ! fi răspunse Coman, cu un zîmbet perfid. 
Nu-i treaba mea ! Te privește ! Aga că te întreb pentru 
ultima oară: vrei sau nu vrei? 

Îndîrjit de insinuările lui Coman, Cață îi răspunse: 

— Nu! | 

Coman plecă, dar Caţă nu-și mai putu găsi liniște... 
Alţii! La care alţii s-a gîndit ciocoiul ăsta infect de 
Coman? Care alții au un cuvînt la mine în partid? 
Humuleanu? Îl am la mînă cu o mulimo de potlogării. 
Să facă o mișcare și-l nenorocesc ! ! Tărăbuţă ? l strivesc 
ca pe o ploșniţă. Dacă și Tărăbuţă poate avea un cuvînt ! 
Lulu Malacu? Asasinul din bulevardul Dacia?.... Sau 
Niky Tomescu, celălalt asasin? Care? Sau, poate... 

n mintea lui Caţă se dezlănţui deodată un vîrtej, 
care cufundă totul în beznă şi haos. Galben ca ceara, 
cu trupul înţepenit în fotoliu, Caţă își simţi ţeasta 
deşertată de gînduri. Un singur cuvînt îi răsuna în 
urechi: « Poate.. „ poate...» 

Puțin câte puţin, însă, Caţă înfrînse această dezlăn- 
țuire pustiitoare a temperamentului său sensibil de om 
alintat — şi judecata lui începu să-și revină. Poate! 
Dar să fie, oare, cu putință acest lucru? Tocmai omul 
care a stat o viață întreagă alături de el şi la bine și la 
rău, tocmai el, cel mai bun prieten al lui... tocmai 
polonezul ăsta scîrbos și beţiv să-l trădeze !... Așadar, 
Ta poratu, der săracu, Dumnezeu să-l ierte, .avea 
dreptate !... Zdrelea ! Te pomeneşti că o fi el ! Zdrelea !... 
Zdrelea să-i înfigă pumnalul în spate? Lui?... Lui, 

şefului suprem al ligii, lui, omului cu care tratează 
toate guvernele, lui, singurul în drept să discute directiva 
partidului cu Remus, să-i înfigă pumnalul în spate 
acest pripăşit, ros de sifilis şi alcool?... Da!... S-ar 
putea !... E .tot. ce se poate! Și nici n-ar fi de 
mirare ! Cu aureola care şi-a făcut-o secătura aceea 
tîmpită de fecioru-său, Aureliu, în ultima vreme, e tot 
ce se poate! Și din vina cui? Din vina cui?... Da! 
Din vina cui? 

Violent, Caţă sări în picioare și începu să se bată, 
desperat, cu pumnii în piept: 

« Din vina mea ! Numai din vina mea ! Am fost orb, 
şi nu mi-am dat seama că încălzesc un șarpe la sîn! 
M-am încrezut în prostia lor şi în marea mea deșteptă- 
ciune — şi uite ce a ieşit! O ticăloșie! O mișelie! Un 
asasinat !» 

Obosit, se așeză iar, și gîndurile lui pesimiste făcură, 
brusc, loc îndoielii. Poate, totuşi, se înşeală. Poate că 
bunul lui amic, Coman, i-a strecurat dinadins otrava 
asta în sufllet, ca să-i zdruncine hotărîrea de a nu trata 
cu Jugănaru. Poate !... i 
__ Omul acţiunii dinamice nu-și pierdu timpul prea mult 
în meditații care nu duc la nimic. Numai o explicaţie 
ca de la om la om cu Zdrelea îl va putea lămuri ce este 
adevăr şi ce este simplă intrigă în cuvintele lui Coman. 

Spre seară, bătrînul Zdrelea, proaspăt ras și cu 
rezervorul vital bine alimentat cu drojdia cea mai 
curată pe care o putea găsi la bodegă, intra în camera 
de lucru a șefului său politic, Caţă Coroiatu. 

— Uite-mă-s ! 

De la început, lui Caţă i se păru că beţivul a venit 
la el cu intenţii agresive. 

— Şezi ! îi spuse Caţă lui Zdrelea. Am auzit lucruri 
frumoase despre tine. 

— Da? Şi ce ai auzit, mă rog matale? 

— Că mă lucrezi ! | 

Zdrelea se uită chiorîș la Caţă și-i răspunse oţărit: 

— Ce se chiamă că te lucrez? 

— Că vorbeşti de partid ca despre o afacere a ta! 

Toată drojdia fu răscolită în Zdrelea Cziucziewicz. 

— Care partid? - 

— Partidul meu ! 

— Al tău? răcni Zdrelea. De cînd al tău, mă? Adică 
tu-ţi închipui că eu muncesc în ligă pentru gloria ta? 
Eu am un fecior și munca mea vreau s-o las lui moşte- 
nire, nu ţie! 

Caţă, oricît dé dibaci om politic era, văzu că n-are 
rost să fie subtil.. Cu un om care se scaldă în rachiu 
trebuie să vorbeşti fără înconjur. 

— Cum așa, mă, liftă spurcată ! zbieră el. Tu ai un 
fecior şi vrei să-i laşi lui moștenire munca mea de peste 
treizeci de ani? Tu ai muncit zici? Tu ai băut ca un 
porc, nu ai muncit! Şi apoi, să nu uiţi, leah păduchios 
ce ești, că dacă tu ai un fecior, am și eu un fecior! 

— Cum ai spus? răcni Cziucziewicz. Mă faci pe mine 
leah păduchios ? Să fiu al dracului dacă nu te... 

Dar se împiedică de covor şi crima fratricidă fu 
evitată. Ameţit de indignare, Zdrelea se ridică de pe 
jos şi, foarte prudent, se ţinu de un scaun, ca să-și poată 
isprăvi gîndul: 

— Eu, « liftă spurcată»? Pentru că îndrăznești să-mi 
vorbeşti aşa, na !... Ptiu!... Las’ că te învăţ eu minte! 
Fecioru-meu îşi face singur un partid ! 

— Aşa? zbieră Caţă. Bine! Atunci spune-i că din 
momentul ăsta l-am și exclus din ligă... Şi pe tine 
o dată cu el! 

Zdrelea mai încercă să spună ceva, dar toată drojdia 
din el, de supărare, îi astupă gura. 

Două minute după ce vicepreședintele ligii plecă, 
servitoarea veni cu mătura, cu fărașul și cu cîteva cîrpe, 
să şteargă de pe covor ultimele urme ale fostei prietenii 
politice și spirituale dintre profesorul Zdrelea și profe- 
sorul Caţă. 


+ 
Profesorul Caţă nu întîrzie să-l pună în curent pe 
Traian asupra crizei din partidul său. 
— Şi la ce te-ai gîndit? îl întrebă Traian. 
— În Cameră sîntem nouă! zise Caţă. Dar drept 
să-ţi spun, nu mai am încredere în nici unul. Singurul 
lucru bun ar fi să-i pot înlocui. Dacă nu pe toţi, măcar 

pe unul în care nu prea am încredere, pentru că-l ştiu 
prea legat de Zdrelea și de fecioru-său. 

— La cine te gindeşti? 

— La Vasiliu! 

— Şi ai vrea să-l înlocuiești pe Vasiliu, cu cine? 

— Cu Vlădescu ! Om sigur. E al doilea pe listă după 
Vasiliu, la Bacău. 

— Bine ! Să-l scoatem pe Vasiliu. Îmi trebuie numai 
un pretext. Stai! Ce profesie are? 

— E doctor! 

— Doctor ! reflectă ministrul de interne. 

Și, hotărît: 

— Rămine așa ! Decretăm că profesia de doctor nu 
e compatibilă cu deputăţia. 

Dar cînd Traian încercă să treacă la fapte şi ceru 
invalidarea lui Vasiliu, toţi deputaţii ligişti — opt, în 
frunte cu Zdrelea — săriră: 

— Nu se poate!... E ilegal!... Vasiliu a fost vali- 
dat !... Vasiliu trebuie să rămînă. Nu dăm voie! 

Poate demonstraţia lanciștilor nu l-ar fi speriat atîta 
pe Caţă, dacă n-ar fi avut surpriza să vadă că toţi țără- 
niștii și naţionalii fac corp cu ei. 

— Asta-i hotie ! Ruşine ! Să vă fie rușine ! 

Caţă, scos din minţi, se piţigăi la maximum: 

— Trădare ! strigă el către lanciști. Sînteţi niște 
trădători! Pe toţi vă exclud din partid! Din acest 
moment nu mai sînteţi deputaţi ! 

Hohotele de rîs ale lanciştilor și ale opoziţiei 
naţionale și ţărăniste îl împiedicară să mai continue. 

Humuleanu se ridică și zise răspicat: 

— Nu ai voie să iei hotărîri de unul singur! Există 
un comitet ! Nu trăim încă sub dictatură ! 

Lanciştii, ţărăniștii, naţionalii îl aclamară prelung. 

— Bravooo!... Bravo!... Jos dictatura! 

Astfel, în acea clipă hotăritoare pentru evoluţia 
fascismului în Rominia, glasurile fasciste se treziră 
amestecate cu glasurile democraţiei naţionale şi ţă- 
Tăniste — şi, amestecate, se răspîndiră în ţara în- 
treagă, spre a rămîne amestecate, pînă în ceasul din 
urmă. 


44% 


* k . 


Ionel, care, de obicei, cultiva dizidenţele în rîndu- 
rile celorlalte partide, nu putea vedea cu ochi buni 
dezbinarea în partidul lui Catţă, care, în definitiv, nu 
era decît un subpartid naţional-liberal. Pe Ionel nu-l 
îngrijora atît de mult faptul că Liga naţional-creş- 
tină slăbea, cît tendința grupării care se despărțea 
de Caţă. Şi tendința aceasta nu era nici măcar sus- 
pectă. Era clară: grupa trăgea spre Dacu şi Jugănaru, 
care erau pentru Ionel o altă sursă de temeri. Cola- 
borarea în ultimele alegeri dintre naţionali şi ţărănişti 
dovedise încă o dată că aceste două partide constituie 
împreună o forţă serioasă, care pune în primejdie partidul 
liberal, dacă nu va fi fărîmițată mai repede. 

Dar din păcate, nici măcar problema fuziunii din- 
tre naţionali şi ţărănişti nu era atît de acută, pe cît 
era o altă problemă: a însuși generalului Neaţă. Gene- 
ralul Neaţă îşi pregătea dictatura. De curînd a declarat 
că va aduce modificări în constituție, spre a o putea 
învesti pe Maria cu dreptul de a fi succesoarea la tron 
a lui Ferdinand. 

— Numai asta ne-ar mai lipsi! zise Ionel lui Alecu. 
Am scăpat de dracu, ca să dăm peste tat'său! 

— Peste maică-sa ! îl rectifică Alecu. 

— Da !făcu Ionel gînditor. Va trebui să-i fac un duş rece. 

Şi, fără să întârzie, își exprimă la club un simplu 
deziderat: l 

— Aș vrea să prezidez guvernul sub care ar fi să 
se serbeze semicentenarul proclamării independenței. 

Neaţă află şi simţi că se sufocă: 

— Ce? zbieră el. E nebun? Semicentenarul? Asta, 
cînd e? În 10 Mai 1927! Cît mai avem pînă atunci? 
Opt luni? Atîta ne mai îngăduie dumnealui? Încă opt 
luni? Aşa ne-a fost vorba? Nu! S-o creadă el! l 

Dar a doua zi, conu Alecu declara și el într-un interviu: 

— Pămîntul încă nu-și va fi săvîrşit complet oco- 
lul în jurul soarelui şi veți vedea din nou partidul liberal 
la conducerea țării. 

Neaţă înțelese că a fost rău inspirat cu constituţia 
şi se prezentă îndată la Viziru acasă: 

— Domnule Ionel, nu ştiu cine te-a informat că 
eu vreau să revizuiesc constituţiunea. Sint zvonuri 
lansate de adversarii noştri comuni, care vor să ne 
despartă ! 

— Eram sigur ! îi răspunse Ionel. Și nici nu m-am 
gîndit că dumneata ai fi în stare să faci un pas atit 
de greşit LS 

Traian Săpunaru, ministrul de interne al lui Neață, 
nu avea să-şi reproşeze nimic. Aparatul moştenit de 
la Ionel functiona în chip desăvirşit. Provocările se 
produceau automat, mai în fiece zi, în cîte un alt colţ 
al țării. Mereu erau arestați muncitori, elevi, studenți, 
funcţionari, soldaţi, sub acuzaţia de comunism. Mereu 
se înscenau alte procese şi mereu erau trimişi la puşcărie, 
torturați, și unii dintre ei, « sinucişi» sau « fugiţi de sub 
escortă», oameni care n-aveau altă vină decît aceea 
de a fi cerut dreptate şi pîine. Scos de sub scutul legilor, 
Partidul Comunist nu putea face o mişcare, oricît de 
legală, care să nu fie considerată ca un atentat la sigu- 
ranţa statului. Deţinuţii politici se aflau în acea lună 
iulie a anului 1926, în greva foamei și la Doftana, şi la 
Jilava. Într-o zi, mame și soţii hotărîră să meargă cu 
toate împreună la Ministerul de Război. După ce au 
fost lăsate afară să aştepte cîteva ceasuri, fură primite, 
în sfîrşit, de domnul colonel Vasiliu. Mic, îndesat, cu 
mustăcioara retezată scurt peste nişte buze subțiri, 
cu doi ochi mărunţei, spălăciţi, sub o frunte sinuoasă 
şi încreţită, colonelul le luă din ușă, cu zbierete: 

— Ei, ce poftiţi? Scurt, că n-avem timp să stăm 
cu voi la taifas! 

O femeie tînără vorbi pentru celelalte: 

— E vorba de oameni care mor cu zile în închi- 
soare ! 

— Nici o grijă! răcni colonelul. Lucrul rău nici 
dracul nu-l ia ! Dacă au zile, nu mor! 

O femeie scundă și uscată se apropie de colonel: 

— Băiatul meu abia mai trăiește! L-au bătut de 
l-au smintit în bătăi. Nu-i zi de la Dumnezeu să nu-l 


29 — c 1293 . 449 


bată. Ce au cu el? De ce să-l omoare, domnule colo- 
nel? Ce rău v-a făcut? 

— Ce? mugi colonelul. Ce rău ne-a făcut? Nu ţi-e 
ruşine? Auzi! Ce rău ne-a făcut! Nu-i place regele, 
nu-i place guvernul, vrea să răstoarne ţara cu dosu-n 
sus și mai întreabă ce rău ne-a făcut! Revoluţie ştii 
ce este, cumătră? Ştii sau nu şiii? 

— Nu ştiu, vai de păcatele mele ! 

— Dacă nu ştii, atunci de la cine a învăţat po- 
doaba dumitale, hai? 

Şi, către celelalte: 

— Şi voi, ce vreţi? 

— Să li se facă dreptate ! răspunse tinăra care vorbise 
mai adineauri. 

— Dreptate? urlă colonelul. Poi dreptate o să le 
facem... să n-o poată duce! Dreptate !... Da’ pentru 
cc alia stau ei acolo închişi? Ca să li se facă dreptate! 
De aia !... Alt'dată să știți... Și acuma, vă rog să 
mă lăsați în pace ! Haida, plecaţi! 

Un ofiţer de alături, atras de strigătele colonelului, 
se ivi în prag: 

— Ce-i aici, Vasiliule ? Ce-i cu femeile astea? 

— Sînt obraznice, domnule general! Nu ştiu să 
răspundă cuviincios. ` 

Generalul îl luă pe colonel deoparte şi-i vorbi ca 
să nu fie auzit de femei, apoi ieși. 

— Petiţie aţi făcut? întrebă colonelul, potolit pen- 
tru o clipă. 

— Da ! Poftim ! 

Colonelul luă hîrtia în mînă, își aruncă ochii pe 
ea şi începu din nou să zbiere: 

— Ce-i asta? O singură petiție pentru toate? Nu 
se poate! Nu facem aici bolșev sm! Aici e Ministerul 
de Război romiînesc, nu bolşevic... Miine să-mi adu- 
ceţi fiecare în parte cîte o petiție! 

Cind veniră a doua zi, colonelul nu le primi. Să vină 
altă dată. Veniră a treia zi, a patra zi... pînă în cele 
din urmă, colonelul se îndură să stea de vorbă cu ele. 

— Ce vreţi? le luă colonelul, pe tonul lui obişnuit. 

— Am venit cu petiţiile... şi voiam să vi le 
predăm ! 

— Ei, gata !... Mi le-aţi predat. Bună ziua! 

Tinăra, care vorbise şi de rîndul trecut în numele 
celorlalte femei, îi răspunse colonelului pe un ton dirz: 

— Domnule colonel, vă rog să nu uitaţi că noi nu 
sîntem niște acuzate, ci am venit ca pctiționare. Ceea 
ce facem noi e legal. Așa că, vă rugăm să nu ne vorbiţi 
așa. Protestăm ! 

Colonelul, parcă ar fi înghiţit foc: 

— Cum? Protestaţi? Fac ceva pe protestele voas- 
tre. Și tu cine ești? Una din alea care protestează? 
O bolşevică? Da’ cu cine crezi, fă, că vorbeşti? Cu 
mă-ta, cu golanii cu care te înhăitezi? Cum îndrăz- 
neşti, fă, să-mi vorbeşti mie așa? Ha | Cum te cheamă? 
Spune: cum te cheamă? Repede... Cum te cheamă, 
că acușşi uit că eşti femeie! 

„ Celelalte femei, îngrozite, se înghesuiră una în alta, 
în colţul odăii. Tinăra, însă, înfruntă privirea colonelului 
şi-i răspunse răspicat: 

— Mă cheamă Maria Körner! 

Un rînjet de bucurie fioroasă se întinse peste tot 
obrazul colonelului. 

— Maria cum? Kârncr?... Care va să zică am 
ghicit !... Jidaucă !.,. Te pomenecști că or fi toate 
jidance, ca și tine |... Nu m-ar mira !. 

— Ba sîntem şi romînce şi evreice... Fiecare cu 
necazurile ci! spuse o bătrînică. l 

Colonelul făcu un pas spre ea, cu mîinile crispate, 
pareă ar fi vrut s-o apuce de git. 

— Jan ascultă, mătușă, dacă mai spui o vorbă, te 
izbesc cu capul dc toţi pereţii... 

Apoi, către Maria: 

— Şi cu tine, vorbim noi altfel... 

Sună: 

— Să vină santinela ! 

O femeie din grup nu mai putu să rabde și strigă: 

— Dar nu-i evreică, domnule colonel! E creștină ! 
Romincă !... E numai măritată cu un ovrei! 

— Aha ! Asta-i şi mai rău ! Da’ tu ce eşti? Romîncă? 
Şi nu ţi-e ruşine să mi-o mai aperi? 

Santinela intră. Colonelul răcni: 

— Dumneaei e arestată ! Ia-o de aici! 

Femeile stăteau acum mute şi cu ochii plini de lacrimi, 
ceea ce-l îndirji și mai rău pe colonel: 

— Unde-s petiţiile alea? Să le văd! 

Pe măsură ce apuca petiţiile, se uita în fugă la ele 
şi le zvirlea pe jos, peste birou: 

— Nu-i bună ! Trebuie timbru mai mare!... Nu-i 
bună !... Trebuie timbru mai mare !... Nu-i bună ! Tre- 
buie timbru mai mare!... Hait, ieșiți! Și să nu vă 


mai prind pe aici, c-o păţiţi ca şi aia de colo! 

Cineva sfătui femeile să meargă la comandamen- 
tul corpului II de armată, în a cărui competenţă și 
administraţie directă se aflau închisorile militare. Aici, 
fură primite de un ofițer, tot colonel, care se deosebea, 
însă, mult de colonelul Vasiliu. Era tînăr, frumos, elegant, 
cu părul îngrijit pieptănat — şi era bine crescut. Cînd 
femeile intrară, ofiţerul se ridică în picioare şi le vorbi 
blind, zimbitor, prietenește: 

— A, aţi venit pentru domnii comuniști? Cu ce vă 
putem fi de folos? 

— E vorba de copiii noştri, de bărbaţii noștri închişi 
la Doftana și la Jilava! 

— Da! făcu ofiţerul, cu un aer de profundă amă- 
răciune. E trist, dar ce le putem face dacă nu se astîm- 
pără ! Oricum le vorbeşti nu-i bine! Le vorbeşti urit, 
se supără, le vorbeşti frumos, își iau nasul la purtare. 
Oameni fără minte. Îmi pare rău, nespus de rău. Dar 
nu noi i-am băgat în pușcărie. Ei s-au băgat sin- 

i! 

Şi le vorbi dulce, dulce, dar cu cît mai dulce era 
tonul cu care vorbea, cu atît mai sinistru răsuna în 
inima lor conținutul cuvintelor lui. În faţa acestui 
ofițer parfumat, frumos şi manierat, colonelul Vasiliu 
devenea o amintire plăcută. Fiecare dintre femeile 
acestea înţelegea că stă nu în faţa unui ofițer, ci în 
faţa unui zid de beton, pe care niciodată, ea, singură, 
cu slabele ei puteri, nu l-ar putea dărîma. 

— Domnule colonel, vă rugăm în genunchi... Gîndi- 
ți-vă la ei! Sînt cei mai mulți, tineri... Încă nişte 
copii !... Soarta lor e în miinile dumneavoastră ! 

— Soarta lor ! Înţeleg ! Soarta lor e tristă !... Dar 
avem dreptul să ne gîndim numai la soarta lor? Dar 

soarta ţării! Pe dumneavoastră nu vă doare de loc 
soarta ţării ? 


+ 


Soarta ţării era, deci, bine apărată de Traian Să- 
punaru, care avea presentimentul că de data aceasta 
a apucat-o pe un drum sigur. Ordinea şi siguranța 
erau în mîinile lui. Acuma voia să ştie numai atît: 
cum să se folosească mai bine de ele, pentru ca, în 
„cel mai scurt timp cu putință, să-şi poată institui dic- 
tatura? Cum — răminea vesnica lui întrebare care 
i-a întunecat zilele cele mai frumoase din viaţă. Cum? 
Pină şi azi — cînd puterea în stat se găsea în bună 
parte în mîinile lui — tot se întreba: cum? Cum să-și 
poată atribui el titlul de duce al ţării, ca Mussolini? 
Cum să-şi poată lua în sarcina lui conducerea oricîtor 
departamente i-ar place, ca Mussolini, care este azi 
şi ministru de interne, şi ministru de război, şi ministru 
al marinei? Cum să-i facă el pe toţi politicienii aceștia 
venali, pe toţi bancherii aceștia zgîrciți, pe toţi curtenii 
aceştia ipocriţi şi intriganţi, pe toţi escrocii din presă, 
pe toţi liberalii, pe toţi țărăniştii, pe toţi ardelenii, pe 
toţi bolşevicii, să tremure de frică numai la auzul nume- 
lui lui, cum tremură Talia întreagă la numele lui Mussolini 
şi al cămășilor negre t... Ce a spus? Cămăşi negre?... 
Că-măși ne-gre!... Stai!... Că-măşi ne-gre ii .- Dar 
acesta e şi răspunsul la cum!... Cămăşi negre !... Lui 
Traian Săpunaru îi trebuiesc cămăși negre ! Armata lui 
Traian Săpunaru ! Cînd vor defila cămășile negre ale 
lui Traian Săpunaru pe străzi, țării să-i clănțăne dinţii 
de frică ! Trec scutierii lui Traian Săpunaru ! Să tremure 
lumea de frică ! 

— Să tremure, auzi? strigă el, cu ochii pierduţi în 
orizonturile lui mussoliniene, bunului său prieten Sotir 
de la Focşani, căruia-i expuse ideea. Şi pentru asta-mi 
trebuie cămăşi negre, auzi? 

— Cite? îl întrebă Sotir, realist pînă în măduva 
oaselor, 

Luat repede, dictatorul se zăpăci. Cite? La asta nu 
s-a gindit. 

— Cite spui tu? îl întrebă el pe Sotir. 

— Cît mai multe! îi răspunse Sotir. Le comandăm 
în Italia. Fasciştii sint oameni de înţeles. Fac afaceri 
cu ei de doi ani şi nu-mi pare rău. Or fi ei dictatori acasă 
la ei... Dar pentru marfa mea, sînt eu dictator. Cît 
le dictez, cu atîta încarcă facturile. - 

Lui Traian Săpunaru începură să-i joace bulbucii în 
cap cu o iuțeală îngrijorătoare. 

— Dar e grozav! strigă el. Și cît... 

— ... comision? îi completă Sotir întrebarea. Mai 
mare ca oriunde aiurea. Comisionul li-l dictez tot eu! 

— Fă !răcni Traian. i 

Dar Sotir era un om politic mult mai cumpănit 
decît Traian. | 

— Stai, frate, nu mă lua aşa! Eu, pe ce chestie 
lucrez? 

— Las'că o să ne înțelegem ! 

— Nu! făcu răspicat Sotir. Pe «o să ne înțelegem», 
o să mai iasă bătaie. Vreau socoteală clară de la în- 
ceput. Juma-juma ! 
~ De cînd era Traian om politic, încă nu s-a întîmplat 
să îndrăznească cineva să-l insulte în asemenea hal: 

— Ai turbat? strigă el. Juma-juma? Mui mult de 
zecc la sută nu dau! Uiţi că eu sînt ministru... 

— Eu nu uit că tu eşti ministru ! îi răspunse Sotir. 
Dar nici tu să nu uiţi că eu sînt discret. 

— Pentru discreţie îţi mai dau cinci la sută ! 

— Ba nu! O să-mi mai dai douăzeci la sută! La 
un loc treizeci la sută ! Asta-i ultimul meu cuvînt. Ne-am 
înțeles? Bun ! Chestia o aranjez telegrafie. 

Îşi scoase tacticos o ţigară din pachet, şi-o aprinse, 
după care îi vorbi lui Traian, părinteşte: 

— Acu, Traiane dragă, se cheamă că am făcut o 
afacere !... Foarte bine! Nimic de zis! Aşa a lăsat 
Dumnezeu de cînd lumea: ca omul să-și cîştige pîinea 
cea de toate zilele cu sudoarea frunţii. Dar judecă și 
tu: astea sînt afaceri demne de tine, ministru de in- 
terne al țării? Ministru de interne al țării! Păi asta-i 
joacă, nene Traian?... Ministru de interne al țării l... 
Și să-ţi scoţi bucata ta de piine din niște cămăși! Dar 
ce eşti tu, frate Traiane? Negustor de articole dc ga- 

lanterie? Păi dacă o să faci acuma, cît ești ministru 
de interne, negoţ de mărunţişuri, negustor de mărun-. 
ţişuri o să mori, Traiane, nu ceea ce vrei tu să ajung |... 
Cămăşile negre, nu zic nu, sînt bune şi ele. Dar numai 
ca mezelic. Tu trebuie să te gîndești la afaceri mari, 
Traiane, mari de tot, demne de unul ca tine... 

Traian, rușinat şi umil, îşi ascultă prietenul pînă la 
urmă. Cîtă înţelepciune în cuvintele acestui Sotir ! Lui 
nu-i este îngăduit să fie simplu negustor de cămăși. 
Un adevărat dictator disprețuiește asemenea afaceri 
mărunte. El este făcut numai pentru acțiuni mari, 
demne dc dictatorul unui popor de șaptesprezece mi- 
lioane de suflete. 

— Ei, care afaceri? îl întrebă el timid pe Sotir. Să 
aud și eu ce înţelegi tu prin « mare, mare de tot»?... 

Sotir îl privi lung pe Traian, apoi îl întrebă cu ochii 
pe jumătate închiși: - 

— Mă, Traiane, te-ai gîndit tu vreodată la o cetate 
universitară ? 

Traian rămase cu gura căscată ! « Cetate universi- 
tară ! Doamne Dumnezeule ! Numai tu ai putut crea 
aceste două cuvinte care să se îmbine atit de frumos! 
Cetate universitară !» 

— Sotire, vino să te pup!... Sotire, ești cel mai 
genial inventator dc la Edison! Şi cum vezi universi- 
tatea asta, Sotire? 

— Uite cum: trăim vremuri dictatoriale, nu-i așa? 
Asta am învăţat-u de la tine. Deci, jos autonomia uni- 
versitară ! Îi stringem pe toți golanii la un loc şi-i punem 
la dispoziţia guvernului, adică a ta! Un teren imens 
pe care să fie construite niște clădiri gigantice. Cind 
o ieși studentul de acolo, să-l ai gata soldat. În cămașă 
albă sau neagră, asta n-are importanţă! Cred că nu-i 
cine ştie ce mare diferenţă de preţ. Dar un soldat gata 
să tragă în cine vrei tu. 

În timp ce Sotir îi vorbea, Traian simțea cum creşte 
şi creşte ! Să tragă în cine o vrea el, dictatorul Traian 
Săpunaru ! Să tragă în toţi și toţi să-i ceară iertare în 
genunchi. E teribil ! În toţi... Deodată, însă, Traian îşi 
reveni la statura normală. Marea îndoială își înfipsese 
gheara în inima lui. 

— Dar tu ce spui, Sotire? M-or lăsa liberalii ? 

— Aici e aici ! îi răspunse Sotir. Că n-or să te lase! 

— Păi atunci? făcu Traian decepționat. Ce-i tot 
dai zor cu cetatea aia universitară? Numai așa... hai 
să vorbim să n-adormim ? 

— Depinde cum o iei, Traiane! Şi eu zic s-o iei 
pe partea a bună! Pentru că ce n-o să te lase Ionel? 
Să construiești cetatea ! Numai atît ! Dar să bagi bani în 
proiecte, nici o putere din lume nu te poate opri! Este? 

— Este ! recunoscu Traian, pe care-l cuprinse iar 
înfrigurarea. Și cum vezi tu lucrurile, Sotire? 

— Eu zic să călcăm pe căi bătătorite şi să n-avem 
pretenţia că descoperim America. Să cerem oferte... 
Să primim comisii... Să angajăm experţi străini... Să 
organizăm licitaţii. .. Să făgăduim comenzi. .. Să plătim 
niscaiva aconturi. .. 

Traian alerga prin odaie ca un leu în cușcă: 

— Sotire, să facem, Sotire ! Să cerem îndată oferte. 

— Să mă ierţi, dragă Traiane, că eu mi-am și permis 
să cer ! Ştiam că o să-ţi fac plăcere... Firește, în Ita- 
lia... Acolo am numai prieteni. Toţi din cea mai înaltă 
aristocrație fascistă. Au șperțul în sînge. Numai cît 
te uiţi la ei şi au şi deschis gura: 7 la sută... 15 la sută... 
30 la sută... 

Traian se repezi la Sotir să-i strîngă ambele miini 
cu căldură. 

— Îţi mulțumesc, dragă Sotire! Eşti un adevărat 
patriot. Datorită cetăţii tale universitare, se vor întări 
relaţiile noastre culturale cu Italia nouă... Bravo!... 
Să trăieşti !... Am să-i cer regelui să te decoreze. 

Sotir chicoti: 

— Italienii mei mi-au făgăduit și ei o decorație de 
la Mussolini... Tot pe chestia asta! 


* 


Dacă  Înternele primului candidat la dictatură, 
Neaţă, se aflau bine păzite de cel de al doilea candidat 
la dictatură: Traian Săpunaru — Finanţele erau la fel 


de bine păzite de cel de al treilea candidat la dictatură: 
Mihail Teianu. 

Deși tînăr și deşi numai subsecretar de stat la Finanţe, 
Mihail Teianu era unul dintre cei mai map oameni 
politici ai noului regim. 

Dar dacă pe general lucrul acesta îl supăra, pe Mihail 
tl lăsa rece. El știa că soarta unui viitor duce al ţării asta 
este: să fie înjurat ! Să-l înjure oricîţi or vrea ! Îi priveşte ! ! 
Vor înjura cît nu va avea încă puterea în mînă. Dar 
cînd va fi în virful piramidei, ah !... ce vor mai veni 
toate canaliile şi toate lichelele astea să se închine la 
picioarele lui... ale stăpînului ! Şi ziua aceea e aproape! 
Numai să moară o dată dobitocul ăsta de Ferdinand 
şi să fie înlăturată Maria. Fiindcă Mihail i-a jurat credinţă 
lui Carol! Carol este regele lui... Totul este aproape 
aranjat. Carol va veni înapoi... și va însărcina pe 
Mihail să organizeze un marş asupra Bucureștilor. 
Mihail va aştepta la Ploiești, așa cum Mussolini a așteptat 
la Milano, ca regele să-l cheme să salveze patria și să-i 
încredinţeze puteri discreționare! Este adevărat că 
prinţul nu-i Victor-Emmanuel ! Prinţul e un om hotărît, 
energic, voluntar, şi va voi să-și spună cuvîntul şi el. 
Mihail n-are nimic împotrivă ! Sînt doar prieteni! Vor 
dicta prin bună înţelegere. Cu atît mai bine! Vor fi 
şi mai tari amîndoi. Regele Carol și ducele Mihail! 
Din simplu inginer — duce! E un drum! Deși mai 
puţin lung decit al lui Mussolini, care din zidar a 
ajuns duce ! Duce! 

Numai că, pentru cucerirea puterii trebuie bani! 
Mussolini a avut! l-au dat bani și bancherii englezi, 
şi bancherii francezi, și italieni, și americani ! Deci bani ! 
Bani cu orice preţ şi prin orice mijloace. Bani, bani 
şi iar bani! 

Şi Ministerul de Finanţe deveni, din ziua în care 
Mihail se instală subsecretar, o bursă care clocotea 
de forfoteala misiților, a damelor voalate, a politicie- 
nilor și a speculanţilor de tot felul. Dacă sub guver- 
nul liberal, Ministerul de Finanţe, cu toate oficiile lui, 
își avea sediul la Capşa, acuma Capşa, în frunte cu 
Mimi Pantof şi cu Țuc Enăchescu, zis Englezul, se mu- 
tase la Ministerul de Finanţe. 

— Domnule ministru ! Îmi trebuie niște vagoane 
pentru transportul cerealelor peste graniţă. 

— Şi ce vrei? 

— Să interziceţi exportul ! 

— Nu mă învăţa ce să fac! Te-am întrebat ce vrei! 
Cite vagoane adică îţi trebuie ? 

— Cam la vreo trei sute! 

Şi pleca omul încîntat și rămînea și Mihail încîntat. 

Cineva a venit să-i şoptească lui Mihail să rupă 
contractul cu societatea « Frigul», ca statul să preia 
distribuirea peștelui. Ideea se dovedi mănoasă numai- 
decit. Peste două zile, permisele pentru pește creșteau 
ca acțiunile la bursă. Nelu, care lucra ca reporter la 
Finanţe, venea pe la Capşa la unsprezece — şi era 
îndată năpădit de amatori. 

— Cît ai, nene? 

— Optzeci de mii de chile !... 

— Şi cît vrei? 

— Îmi daţi cu şapte lei peste preţul oficial. 

— Cinci! 

— Nu, şapte! 

— Şase! 

— Nici un ban mai puţin ! 

Omul plătea și se așeza la o măsuţă: 

— Am un permis de optzeci de mii de kilograme !... 

— Cu cît? 

— Cu zece lei peste.. 

Și-l dădea cu zece lei lui Y. Y se ducea la altă cafenea. 

— Am un permis de optzeci de mii de chile... 

— Cu cît? 

— Cu doisprezece lei peste ! 

Pînă seara, permisul, tot trecînd din mînă în mînă, 
ajungea la douăzeci-douăzeci şi cinci de lei peste... 
pentru ca populaţia să-l mosia cu 40 de lei peste 
preţ. . 

Așa se făcea cu licitaţiile, cu aprovizionarea, cu fur- 
niturile, cu construcţiile dc stat, cu slujbele: un tra- 
fic nebun, într-un virtej de tocmeli, de cifre, de înju- 
rături, de ameninţări, de șantaje, de îmbogăţiri peste 
noapte. 

Dar marea idee — s-ar putea zice ideea-pivot a 
doctrinei politice neţiste — a fost confecţionarea ta- 
rifului vamal, sub directa conducere a lui Mihail. 


458 


În principiu, tariful vamal se făcea la oficiul de 
studii al Ministerului de Finanţe. În practică însă, 
tariful vamal se făcea acasă la Atanasiu, la Misso- 
nian, la Rădulescu, la Gălășanu, la Procopcscu, la 
Dolphi Kraut, la Sănduc, la Lupu Berman, la Lazăr, 
la Kerbală, la Merăuţi, la Caramlău, la Coroian, toţi 
fruntași ai comerțului şi industriei și oameni de o os- 
pitalitate și mărinimie recunoscută de către toţi cei 
care au ocupat vreun loc mai interesant dc răspun- 
dere la Ministerul de Finanţe. Viitorul ducc, Mihail 
Teianu, ca şi marele său model de la Roma, nu făcca 
nici un fel dc diferenţă dc rasă ori credinţă religioasă 
în materie de tarife vamale. Între o masă copioasă și 
câfeluță, tariful se desăvirşea, după interesele ţării, 
prin buna înţelegere între negustori, fabricanți şi sub- 
secretarul de la Finanţe, cu taxe mai mari sau mai 
mici, cu rezerve şi condiţionări înecate în chițibuşuri, 
cu prohibiri pe durata cutare și cutare pentru import 
şi export, care privea tot ce se putea importa sau ex- 
porta: alimente, cherestea, petrol, pielării, ţesături, 
chimicale, cărbuni, etc. Opera vamală creștea — și în 
spatele ei creștea, văzînd cu ochii, piedestalul de bancnote 
al ducelui. Marile întreprinderi dictau — şi micul dictator 
semna și încasa. Pe faţă, fără ocoluri, fără timidități 
ipocrite, fără secrete. Precum spunea și programul 
lui Neaţă: 

— Deocamdată, muncim ! 

Oamenii lui Neaţă munceau şi Ionel zîmbea. Iar 
dacă cineva îl întreba, revoltat, pe Ionel: 

— Ce faci? 

Ionel răspundea: 

— Tac! 

Tocmai cînd era munca mai mare, Traian Săpu- 
naru află că maiorul Scarlat, directorul general al închi- 
sorilor, a fost arestat de către autoritățile militare: 

— Din ordinul cui? a strigat Traian. 

— Din ordinul domnului general Neaţă ! 

Furios, Traian se repezi pînă la general: 

— Ce-i cu Scarlat? 

— Fraude ! 

Traian nu cunoştea cuvîntul: 

— Fraude? Ce-i aia « fraude»? 

— Pînă acuma se ştie de douăzeci de milioane. 

— Şi? 

— N-are pentru ele nici o justificare. 

— Justificare, domnule general? Un om cu răs- 
punderea lui are nevoie de justificare? 

Generalul, însă, părea ca de gheaţă: 

— Crezi că nu? El nu administrează banul public? 

— Dar ce a făcut cu banul public? 

— A trecut în registre cheltuieli inexistente. 

— Au mai trecut și alții, domnule general ! 

— PFurniza închisorilor făină și mălai și materiale, 
prin intermediari, dar furnizorul tot el era. 

— Au mai furnizat şi alții, domnule general! 

— Făina pe care o vindea prin intermediari în- 
chisorilor de sub conducerea lui, era măcinată chiar 
la moara lui, « Focșanii». 

— Au mai măcinat şi alții, domnule general! 

Neaţă deveni nervos: 

— Ce-mi tot dai zor, Traiane, cu alții? Aici nu e 
vorba de alţii, ci de Scarlat. De un punga. Și l-am 
arestat, ca să dăm un exemplu. Pungaşii trebuie să 
zacă la pușcărie ! 

Traian vedea bine că Neaţă ascunde ceva. 

— Domnule general, se înfurie şi Traian, mi se pare 
că exagerăm. Scarlat nu-i un oarecare în ţară la noi. 
Scarlat e un bun patriot. Scarlat e fostul comisar regal 
Scarlat, care a băgat groaza în muncitori. Scarlat este 
cel mai bun director de pușcării pentru deţinuţii politici. 
Scarlat a ajuns la funcţia pe care o ocupă azi numai 
pentru meritele lui în combaterea comuniștilor. Așa 
că, de ce a fost arestat? Pungaș, fraude, milioane... 
toate astea sună foarte frumos la ureche. Dar de ce 
a fost arestat? Sînt ministru de interne și atîta lucru 
am drept să știu: de ce a fost arestat? 

Neaţă părăsi atitudinea lui rigidă şi se aplecă iute 
spre Traian ca să-i vorbească în şoaptă: 

— Vrei să ştii adevărul? Ei, află că Scarlat e omul 
lui Ionel. 

Traian se calmă îndată: 

— Păi zi așa, domnule general ! 

— Am făcut rău? N-am făcut rău, de loc. Ce-mi 
trebuie duşman în casă la mine? Așa, scap de el şi află 
şi ţara că am pus mîna pe un hoţ. Și unde mai pui că 
asta o să fie o lecţie şi pentru Ionel! 


— Ionel? 
— Da! Ionel !... Spune drept, Traiane, ţie nu ţi s-a 
urît cu tutela asta a lui Ionel? Nu faci o mişcare... și 


Ionel la mijloc ! În toate trebuie să-și dea și el o pă- 
rere, la toate trebuie să-l întrebi şi pe el. Înţelegi? Rabdă 
omul o dată, rabdă omul de două ori, dar toate îşi au 
o margine. Ce spui, Traiane? 

Traian — ce să zică? Ce zice generalul zice şi el! 
Dumnezeul lui e generalul !... Viaţa lui e generalul !... 
Aerul pe care-l respiră e generalul !... 

— Domnule general ! răspunse el. Asta mă doare 
şi pe mine. Pînă cînd? îmi zic. Pînă cînd robia asta? 

— Ai văzut? vorbi generalul cu glasul de astă dată 
ferm. Așa nu mai merge. Trebuie să ne cîştigăm liber- 
tatea de mișcări. Trebuie să. .. 

— Am înţeles, domnule general! Trebuie să por- 
nim războiul pentru independenţă ! 

— Exact !... Și-l vom cîştiga. Ţara e cu mine. Ar- 
mata e cu mine! 

Şi se despărţiră însuflețiţi de cele mai dinamice 
proiecte de acţiune. După care, Traian alergă într-un 
suflet acasă la Ionel. 

— Domnule Viziru ! îi zise. Neaţă se ţine de fleacuri ! 


* 


Încă de pe vremea opoziției, Neaţă nutrea ideea 
unui pact de amiciție și colaborare cu Italia lui Mus- 
solini — într-un cadru a cărui strălucire să înspăimînte 
pe bolşevici şi pe Ionel. Pentru aceasta, Neaţă proiecta 
să-l ia la Roma și pe regele său. 

Acuma, cînd se instalase la putere şi-şi aranjase 
un parlament sigur, Neaţă crezu că a sosit momentul 
să-şi pună proiectul în aplicare. O singură dificultate 
îi stătea în drum: Ionel. Ce va spune — şi apoi, nu ce 

va spune, ci, mai degrabă, ce va face Ioncl, cînd 'va 
afla că Neaţă e hotărît să realizeze un asemenca act 
istoric fără consimțămiîntul lui. Că trebuie să-și cîştige, 
în sfîrșit, independenţa — nici nu mai încape discuţie. 
Fără această independenţă, nu va ajunge niciodată 
conducătorul real, unic, absolut şi incontestabil, al 
Rominici. Dar independența nu se cîştigă așa, cu una 
cu două. A aresta pe un Scarlat nu-i lucru mare. Este 
o măsură administrativă, pe care lonel desigur că o 
simte — dar pentru care nu va avea niciodată curajul 
să-i ceară socoteală. A lua însă, în valiză, pe rege... 
pe rege !... pe maiestatea sa regele, fără să-l întrebe 
pe lonel?... Şi apoi, pînă la Ionel, trebuie să-l întrebe 
şi pe rege. Şi regele? Ce va face? Se va supune ca un 
copil, fără avizul lui Ionel? Niciodată ! Regele o va 
face cu atît mai puțin acum, cînd boala lui s-a agravat. 

Deci? 

Dcci lupta pentru independenţă continuă — dar 
acordul lui Ioncl este absolut necesar. 

Omul hotăririlor tari şi rapide, Neaţă, se anunţă 
îndată la Ionel, spre a-l informa că toate amănuntele 
călătoriei lui în Italia erau puse la punct. Ionel încercă 
de la început să bagatelizeze întreaga afacere. 

— Ce să faci în Italia? Ce-ţi trebuie Italia? Ce poţi 
face cu italienii? Ce amiciţie? Ce colaborare? Cînd va 
fi şi va fi, vor sări oricum să ne asiste. Capitaluri? Dar 
însuşi Mussolini trăieşte din pomana unor capitaluri 
străine. Şi nu uita că, orice ai face, interesele lui îl imping 
mai mult spre Ungaria decit spre noi... El are nevoie 
de Ungaria împotriva Germaniei. De asta-i făgăduieşte 
Ungariei Ardealul, Pe el ce-l doare Ardealul nostru, 
cînd el singur trebuie să-și apere pielea împotriva unei 
Germanii puternice. 

— Dar dacă-l conving? 

— Ce să-l convingi ! N-ai pe cine convinge ! 

— Totuși ! făcu Neaţă, care simţea că-l trec sudori 
reci și calde. 

Ionel se uită cu milă la general. 

— Uite, generale dragă ! îi zise el. Văd că ţii tare 
mult să strîngi mîna lui Mussolini, în calitatea dumitale 
de prim-ministru al ţării. N-am nimic împotrivă ! Voiaj 

bun şi succes ! Dar să ştii: pleci fără rege!... Pe rege 
nu ţi-l dau! 

Neaţă simţi că i se scurge tot sîngele din vine, deşi 
se aștepta ca "lucrurile să se întîmple numai așa. Ionel 
va refuza să i-l dea pe Ferdinand, pentru că nu vrea 
să îngăduie ca voiajul lui să capete o strălucire care 
i-ar putea întări prestigiul în străinătate — şi autori- 
tatea în țară. 

— De ce nu mi-l dai? întrebă Neaţă cu glasul stins. 

— Pentru că e bolnav ! îi răspunse Ionel liniștit. Sau 
poate încă n-ai aflat că e bolnav... și că e rău bolnav? 

Neaţă trecu peste impertinenţa lui Ione! şi-i răspunee: 

— Dar doctorii spun că o călătorie în Italia i-ar 
putea face bine!... Două luni în Sicilia... 

— Doctorii ! făcu Ionel, subit revoltat. Te ici după 
doctori? Pe doctori ce-i doare dacă o să-l pierdem pe 
regele nostru? Viaţa: regelui trebuie s-o apărăm noi, 
nu doctorii! 

Și sentinţa definitivă căzu ca o ghilotină peste capul 
lui Neaţă: 

— Regele rămîne aici! 

Neaţă ştia că în direcţia aceasta, nici regina nu-l 
poate ajuta. Şi-l va ajuta cu atît mai puțin, cu cît sim- 
patiile reginci nu mergeau și nu puteau merge spre 
un pact cu Italia, rivala plebee şi obraznică a patriei 
sale, Marea Britanie. 

— Voi pleca singur ! zise el. 

— Voiaj bun ! îi replică Ionel. Dar să'nu te aştepţi 
la prea multe... 

Și deodată: 

— Apropo |... Ce a ieșit din călătoria lui Mihail 
la Roma? 

Aici generalul se simţea tare: 

— A încheiat un împrumut de două sute de mili- 
oane de lire !... O afacere excelentă! 

— Da? Pentru cine? 


+ 


Împotrivirea lui Ionel nu-l supără, totuşi, pe Neaţă, 
peste măsură. Însuși Neaţă se mira ce se petrece în 

sufletul lui: eşecul îl plictisea într-o anumită măsură, 
dar nu-l dezarma. Dimpotrivă! Acuma cel puţin ştia 
cum stă cu regele şi ce trebuie să facă. Va pleca singur. 
De plecat — trebuie să plece. Mussolini îl aşteaptă şi 
fără rege. Aşa că poate veni în Italia și fără rege. Va 
fi şi mai impresionant. Un dictator n-are nevoie de rege. 
Mussolini nu se deplasează nicăieri. cu regele de coada 
lui. Chestiunea e: pe cine pune generalul Neaţă în locul 
lui la președinție, cît timp va lipsi din ţară? Pe Fiflide! 
Fiflide, ministrul lui de la Domenii este cel mai potrivit 
pentru funcția aceasta. Dar dacă Fiflide îi convine lui 
Neaţă, îi convine şi lui Vintilă? Greu de presupus. 
Fiflide este dușmanul declarat al lui Vintilă. De 
aceea Neaţă, ca să nu facă o imprudenţă care ar 
putea dăuna planurilor lui dictatoriale, lansă o bombă 
prin presă: Fiflide! Să vedem ce va spune Vintilă. 
Și văzu. 

— Fiflide? decise Ionel în numele lui Vintilă. Nici 
mort ! $ 

— De ce mi-l refuzi pe Fiflide? Pe cine să-l pun? 
Pe Traian? E prea tînăr. 

Ionel îl țintui cu privirea: 

— Dar unde scrie, generale, că trebuie să numești 
interimar la președinție pe unul care este azi în guvern? 
Poţi lua prea bine pe cineva din afară! 

— Pe cine? 

— Pe generalul Costa Stavridis ! 

Stavridis ! Titi !... Mareșalul anecdotelor !... Omul 
regelui şi al lui Ionel să-i ţină locul la preşedinţie! 
Numai unui Ionel îi poate trece asta prin minte ! Cum 
de nu-i este rușine acestui ticălos să-i facă o asemenea 
propunere? 

— Bine, domnule Viziru ! zise el. Titi este o idee. 
Îl iau! 

În aceeaşi după-amiază, Neaţă expuse cazul în con- 
siliu. Voiajul în Italia este un act istoric. Îl cer inte- 
resele țării. Îl cere poporul. Întrevederea cu Mussolini 
va decide nu numai soarta Romîniei întregite, dar și 
soarta guvernului! De aceea, generalul reclamă celor 
mai buni oameni ai lui, sacrificii. Trebuie să i se facă 

un loc în guvern generalului Costa Stavridis, pentru 
ca, în calitate de ministru, să poată prelua apoi interi- 
matul la preşedinţie. Așadar, cine este gata să se jert- 
fească? 

Toţi tăcură, fiecare cu privirea visătoare, dincolo 
de general, dincolo de pereţi, dincolo de oraș, dincolo 
de Carpaţi, departe, departe ! 

— Domnilor, stărui Neaţă, trebuie ! 

Nu răspundea nimeni. Generalul înţelese că nici 
unul din sfetnicii lui nu vrea să se despartă de el. Totuşi, 
oricît de dureroasă ar fi operaţia, ea se impune. De 
voie, de nevoie, unul dintre prietenii lui trebuie să pără-. 
sească guvernul. Care? 

Generalul îşi plimbă privirea împrejur şi ochii i 
se opriră asupra bunului său amic Treancă. Treancă 
e modest. Treancă n-are ambițiile lui Mihail sau 
Traian. 

— Treancă, tu trebuie să dai un exemplu de devo- 
tament. Demisionează din guvern şi acceptă să fii primar 
general al capitalei. 

— Accept ! 

— Să trăieşti, Treancă! făcu Neață. Eram sigur 
de tine! 
= — Cu plăcere, oricînd ! Dar iau capitala nu ca primar 
general, ci ca ministru al capitalei. În capitală, vreau 
eu să dictez. 

Lui Neaţă îi scăpă creionul din mînă: 

— Cum? Şi tu Treancă, dictator? 

Întîlnirea generalului Neaţă cu Mussolini fu scurtă, 
dar glorioasă. Neaţă execută în fața ducelui un salut 
roman de toată frumuseţea — ceea ce-l bucură atît 
de mult pe dictator, încît îi făgădui că-i va trimite 
peste cîteva săptămîni la Bucureşti o delegaţie în frunte 
cu Badoglio, care să-i întoarcă salutul cu virf şi îndesat. 
Apoi se închiseră în biroul lui Mussolini şi începură a 
discuta probleme de stat. Prima problemă pe ordinea 
de zi era schimbul de fotografii. Neaţă îi dădu lui Mus- 
solini o fotografie cu dedicație şi Mussolini îi dădu 


30 — c. 1293 465 


lui Neaţă o fotografie cu dedicație. După aceea, trecură 
la fetele de măritat. 

`— Duce, îi zise Neaţă lui Mussolini, avem o fată 
de măritat! Pe Ileana! 

— Ad-o aici şi ţi-o mărit imediat. 

— Cu cine? l 

— Cu cine vrei? Pentru mine nu există nici o piedică. 
Eu sînt ducele Italici și împăratul imperiului roman. 
S-o mărităm cu Ras Tafari, regele Abisiniei ? Că e însurat? 
La el nu contează! E rege! Încă o nevastă în plus, 
nici nu se cunoaște ! Ras Tafari e o partidă bună: Abisinia. 
va fi în curînd a Italiei. Deci, vom fi rude apropiate. 
Ce zici? E prea cald acolo şi n-o să-i priască fetei cli- 
matul? Perfect! Să-i dăm un rege de climat mai 
dulce !... Arhiducele Albert de Habsburg îţi place? 
Ia-ţi-l!... Ca dar de nuntă îi dau lui Albert regatul 
ungar. Ungaria n-are rege, ci un amiral fără flotă.. 
Pe Horthy ! Zici că-l cunoşti? Cu atît mai bine... 
N-avea grijă de el! Nu-l las pe drumuri ! Îl fac coman- 
dantul portului Fiume. Eşti mulțumit? 

Neaţă se simțea mititel în faţa acestui om care 
rezolva toate problemele cu ușurința cu care aprinzi 
un chibrit. Un, doi, trei şi — gata! Dacă e mulțumit 
8-0 căsătorească pe Ileana cu arhiducele Albert? Ceva 
mai bun nu-și poate dori nici regina. O asemenea căsă- 
torie va întări prestigiul cotoanei romîne, va înlătura 
dificultăţile dintre Ungaria și Rominia şi va mări auto- 
ritatea partidului poporului. 

— Minunat, duce! Eşti, într-adevăr,: ce să-ţi 
spun... 

— Altceva, altceva? făcu ducele, în plină acţiune 
dinamică. Nu-i timp de pierdut. Altceva? 

— Duce, avem un fiu! Mihai, băiatul lui Carol. 
Aş vrea să-l trimit în Italia pentru cîteva luni. 

- Mussolini replică prompt: 

— Trimite-l ! Trimite-l !... E tîmpit? 

— Nu s-ar putea spune că-i prea deştept ! 

— Trimite-l aici ! În cîteva luni ţi-l fac şi mai timpit ! 
Avem metodele noastre !... Să n-ai nici o grijă! Tri- 
mite-l ! Trimite-l!... Altceva, altceva !... 


466 


Omul ăsta, cu dinamismul lui ameţitor, îi tăia 
răsuflul bictului Neaţă, care era, totuşi, obișnuit cu 
războiul: 

— Frontiera dinspre răsărit ! biigui el. Nu prea e 
sigură. Bolșevicii. . 

— Greu ! Foarte greu ! Imposibil: Noi avem relații 
cu Uniunea Sovietică. Greu! Foarte greu! Imposibil ! 

Şi bătu cu pumnul în masă: 

— Imposibil! Cum stai cu untul-de-ricină? . Ai 
sau n-ai? 

— Cum ai? îl străfulgeră Mussolini. Ai poate pentru 
uzul obișnuit. Dar pentru dictatură ai i destul unt-de- 
pricină? Asta te, întreb ! 

Neaţă se îngrozi. Untul-de-ricină îi ieşise cu totul 
din minte. Şi el, care era gata să proclame dictatura 
cum s-o întoarce în ţară. 

-— N-am ! recunoscu el. 

— Bine ! Îţi dau eu cît unt-de-ricină îţi trebuie]... 
Mie o să-mi dai în schimb numai petrol. 

— Cu plăcere! îi răspunse Neaţă. Cit îţi trebuie? 

— Tot! strigă ducele. Eu vreau tot, tot! 

Neaţă nu-i putea da tot, pentru că mai erau şi 
englezii şi americanii la mijloc, dar după o scurtă analiză 
a situaţiei, căzu cu Mussolini de acord ca Romînia 
să dea Italiei în concesiune importante părţi din rede- 
venţele de petrol brut. Italia va construi în Rominia 
o rafinărie şi va crea o societate italo-romînă pentru 
exploatarea unor perimetre de stat. În schimb, Italia 
se angajează ca la momentul potrivit să apere granițele 
Romîniei împotriva bolşevicilor. 

— Vom apăra țara voastră împotriva Bolvevicilae 
înă la ultima picătură de sînge. Noi sîntem fascişti | 
fer noi şi comunişti este o luptă pe viaţă și pe moarte. 
Poţi fi, deci, perfect liniștit ! Bolşevicii vor avea de aci 
înainte de-a face cu mine la granița voastră !... Cu 
mine ! 

Şi se izbi cu: pumnul în piept cu atita putere, încît 
pieptul lui începu să vibreze într-un zăngănit metalic. 
Neaţă își zise: « Asta-i originea noastră 'romană!.. 
Mussolini are, ca şi noi, șapte inimi în pieptu-i de 

aramă !» Şi era convins că pieptul lui Mussolini este de 
aramă, dacă Mussolini, răcnind mereu: « Cu mine!... 
Vor avea de-a face cu mine !»... nu şi-ar fi sfîșiat, 
furios cum era, cu ambele mîini cămaşa, și n-ar fi lăsat 
să i se vadă pieptul înfășurat nu în aramă daco-romană, 
ci într-o reţea deasă și flexibilă de oţel care-l apăra pe 
dictatorul Italiei, probabil — își zise Neaţă — împo- 
triva umezelii. 

« Ce succes, doamne, ce succes ! își zise Neaţă, căruia 
nici nu-i venea a crede că a izbutit să-l înhame pe Mus- 
solini la interesele superioare ale ţării. Cu asemenea 
succes cred că pot să proclam dictatura de pe acum !» 

Solemnitatea semnării acordului italo-romîn decurse 
într-o atmosferă pur mediteraneană: toți veseli, toţi 
mulţumiţi, fiecare în parte convins că l-a tras pe sfoară 
pe celălalt. 

Mussolini vorbi cel dintii, se înţelege: 

— Dacă Coloana lui Traian care se ridică în mij- 
locul Romei este mărturia vie a  indestructibilelor 
rămășițe romane în Orient, Lupoaica din Capitoliu, 
aşezată în centrul orașului București, arată dragostea 
filială cu care descendentele glorioase privesc încă şi 
vor privi mereu spre marea lor mamă latină. Între 
Italia, care în simbolul fasciei dictatoriale a regăsit 
acea forță compactă de muncă şi disciplină, care este 
secretul măririi sale, şi Romînia bogată în resurse naţio- 
nale care sînt în dezvoltare rapidă — schimbul de 
produse şi crearea de debuşeuri care să ajute la refa- 
cerea economică a ambelor ţări deschid vaste orizon- 
turi de ordin material şi spiritual. 

Neaţă, care știa că aici are de-a face cu un frate 
sincer care vrea să sugă alături de el, de la aceeași 
lupoaică, petrol, răspunse fericit: 

— Avem comune nu numai originea glorioasă, dar 
şi aceeași dezvoltare istorică, al cărei scop trebuie să 
fie unirea într-un singur stat a diferitelor ramuri 
ale uneia şi aceleiași rase răzlețite de vicisitudinile 
soartei. 

Mussolini aruncă lui Neaţă o privire de recunoș- 
tinţă. Generalul ăsta e 'formidabil! I-a sugerat o 
idee fantastică: reintegrarea Romîniei în imperiul 
roman. 

— Generale, îi spuse el după solemnitate, luîndu-l 
prieteneşte de braț. Sînt de acord: Rominia să redevină 
romană. ' Dumneata vei fi viceregele provinciei italiene 
Romînia Mare ! 

Dacă n-ar fi fost susținut de braţul viguros al lui 
Mussolini, generalul s-ar fi prăbuşit de emoție. Vicere... 
Dar îndată se reculese: 

— Ce facem cu Iugoslavia? 

Mussolini rîse: 

— Iugoslavia? Ce-i asta? A! Am auzit de așa ceva. 
Un fel de ţară care s-a băgat între noi! Las’ pe mine! 
Îi trimit un ultimatum: sau se anexează pînă în două- 
zeci şi patru de ore de bună voie la imperiul roman, 
sau o anexez cu forţa. Pentru atita lucru nici n-am 
nevoie să deranjez armata. Îi trimit Iugoslaviei o citaţie 
la poliţie şi am isprăvit ! 

După banchet, Mussolini îl luă de braț pe Neaţă 
şi, însoţit de întreg guvernul, de toţi generalii şi de 
cîteva batalioane de cămăși negre din garda lui perso- 
nală, cobori în parc. Deodată răsună un pocnet de revol- 
ver şi fesul lui Mussolini sări în aer. Neaţă se sperie, 
dar Mussolini, calm, îl luă de braţ și-i vorbi ca de la 
duce la duce: 

— După cum vezi, e un atentat! Al treilea pe ziua 
de azi... Trebuie să desființez ce a mai rămas din 
sindicate... După atentatul ăsta, desființez sindicatul 
sticlarilor. După atentatul de miine dimineaţa, vine 
la rînd sindicatul zugravilor... şi aşa mai departe... 
N-o să rămînă nici urmă de ei... Dacă vrei să vezi 
cum arată acești bolșevici, du-te pînă la închisoarea 
San Vittorio... Numai acolo am pus sub cheie cinci 
mii de prizonieri politici, capturați într-o singură noapte. 
De spitale, nu mai vorbesc ! De cimitire, nici pe atîta ! 
Italia renaşte! Cine scoate un cuvînt poate fi socotit 
mort şi îngropat... Am decretat anul 1926 «anul 
tăcerii»... Cine vrea să muncească bine trebuie să 
tacă... 


469 


„Admiraţia ce i-o inspira acest om de geniu îi răpea 
lui Neaţă pînă întreatita controlul de sine, încît îl împinse 
la indiscreţie: 

— Dar cum 'faci, duce, că ai timp de atitea 
atentate? i 

— Este o necesitate de stat! De miss Gibson ai 
auzit? O englezoaică autentică. Ştie să tragă la ţintă 
admirabil !... De altfel, toţi atentatorii sint trăgaci 
aleşi pe sprînceană... Ai văzut!... Și această miss 
Gibson a trebuit neapărat să mă zgirie cu revolverul 
aicea, la nas... Vezi urma?... Ea e! Miss Gibson !... 
Trebuia ! Era chestia Egiptului în joc. Cum mi-am 
pus un plasture la nas, am trimis idiotului acela de 
Chamberlain o notă: ori mă lasă să fac ordine în Egipt, 
ori fac război. 

—Şi?... 

— Rezultatul a fost matematic accla calculat de 
mine? englezii mi-au acordat două milioane de lire 
sterline pentru marină. 

Neaţă rîse de prostia englezilor: ; 

— Auzi, imbecilii ! Ca să-ți construiești flota dumitale 
italiană, ţi-au dat banii lor buni... 

— Pardon ! 'Nu banii în bani !... Ci. bani în mate- 
riale. Ne procură ei tot! Şi ne construicsc ei tot, în 
gantierele lor ! 

— O! făcu Neaţă. Și ce faceţi cu şanticrele voastre? 

— Construim vapoare în contul englezilor! . 

— Dar englezii își construiesc vapoarele lor în şan- 
tierele proprii. La ce le trehuie vapoarele construite 
de voi? - i 

— Vapoarele construite de noi, englezii. le vînd 
spaniolilor. Noi le facem pe un preț convenabil. Mun-. 
citorul italian e un cetățean conștient şi modest. Cine 
nu-i conştient şi modest îl mănîncă insulele Lipare. 
Fascismul a însănătoşit nu numai sufletul, dar și mintea 
italianului. .. 

— Poooc... poc! 

Două bubuituri de revolver răsunară, una după 
alta — şi . două glbanţe vijiiră la urechea lui Neaţă 
şi se înfipseră în pieptul lui Mussolini. Ducelc, cu dezin- 
voltura cu care ar prinde un purice în cămașă, Îşi scoase 

gloanţele din piept şi i le arătă lui Neaţă. Neaţă se 
sperie: 

— Calibrul 18! 

— Da ! zise Mussolini. Calibrul 18. Așa că în clipa 
aceasta aș fi fost-un cadavru, dacă n-aș fi avut asta! 

Şi-şi arătă pieptul de oţel, îmbrăcat peste pieptul 
lui de aramă. 

— Marfă italiană! zise el cu mîndrie. Producţie 
fascistă !,.. Creaţie a Italiei renăscute !... Rezistă la 
orice calibru !... Şi este inoxidabilă !.. 

Un tînăr în cămaşă” neagră se apropie într-un suflet 
de Mussolini şi-i întinse o gazetă. Neaţă își aruncă ochii 
fără să vrea şi citi: « Un nou atentat împotriva Ducclui ! 
Ducele a scăpat ca prin minune !» 

Dar nu putu citi mai departe, pentru că Mussolini, 
cuprins de furie, mototoli gazeta și o zvirli în obrazul 
cămăşii negre: 

— Ai înnebunit? Ce mi-ai adus? Asta-i ediţia de 
poimiine ! 


XVII 


Însoţită de prințesa Ileana şi de prințul Nicolaie, 
regina porni la drum după itinerariul stabilit de către 
agenţiile de publicitate americane — şi viteaza ei expe- 
diție în Statele Unite fu urmărită pas cu pas de toate 
ziarele americane de mare tiraj, care informară zi de 
zi pe cititori asupra toaletelor, pălăriilor, gesturilor și 
declaraţiilor acestei eroine a democrației. 

În plin ocean Atlantic, regina, pasageră — cu copiii 
ei — pe vasul « Leviathan», luă masa în sala comună, 
cu căpitanul. Publicul american află imediat şi comentă 
faptul în favoarea reginei: 

— O democrată ! la masa cu căpitanul în sala co- 
mună, cînd ea ar fi putut obţine de la guvernul nostru 

pe însuşi amiralul flotei Atlanticului, cu care să ia masa 
în intimitate. 

Ceva mai tirziu, publicul american află că regina a 
stat de vorbă aproape douăsprezece minute cu senatorul 
Edge din New Jersey şi că discuţia a decurs într-o atmos- 
feră din cele mai democratice, în prezenţa tuturor pasa- 
gerilor de clasa I care luau masa de seară. 

— Mary, a zis Edge, dumneata aud că ești regina 
Romîniei... Ce este Rominia? Un fabricat? Ce fel de 
fabricat? Lame de ras? Conserve? Lapte condensat? 
Pesmeţi? Ce? 

Maria nu se supără de loc, deoarece ştia că Edge 
nu pune în întrebarea lui nici o intenţie jignitoare, 
ci este, pur şi simplu, curios să ştie ce este această 
« Romînie». Şi, cu unul din zimbetele acelea care-i stabili- 
seră faima în lumea întreagă, ea-i răspunee: 

— Ba nu, Harry dragă! Romiînia nu-i un fabricat! 
E o ţară! 

— O ţară? se miră senatorul Edge. Ei, bravo!... 
Și dumneata eşti regina acelei ţări?... Cum asta? Sin- 
gura regină? Regină peste toate brînzeturile? Peste 
toate. conservele?... Peste toate pastele de dinți?... 
În acest caz, dumneata trebuie să fii colosal de bogată ! 

Şi se întoarse către ceilalți americani de la masă: 

— Ce spuneţi, băieţi? E grozav! 

Apoi, o informă pe regină: 

— Vezi, Mary, la noi nu e așa... Nici măcar Rocke- 
feller nu e ca dumneata ! La noi sînt mai mulți regi... 
Şi eu sînt rege!... Regele bilelor de biliard! 

— Şi eu sînt regele sîrmei de parchet ! se recomandă 
mister Flyn, membru în Camera Heprérontantilot 

— Şi eu, regele plicurilor! se recomandă mister 
Hugues, senator al statului Texas. 

În aceste condiţii, regina își dădu și mai spontan 
curs simţirilor ei democrate — şi putu vorbi cu toți 
americanii ca de la egal la egal. 

— Spune-mi, Mary, © întrebă mister Flyn, ai să 
joci şi în film? 

— Poate ! răspunse Mary. Nu sînt încă sigură dacă 
o să am timp. Trebuie să mă întorc repede în 
ţară. 

„— Aha! Înţeleg ! l... „Fără dumneata, fabrica” nu 
merge. Unde nu-i ochiul stăpînului... Aşa-i şi la mine. 
Cum lipsesc un ceas de la uzină, lucrătorii încep să-și 
facă de cap. 

Toţi ccilalți regi se simțeau la fel de nenorociți. Cel 
mai necăjit părea mister Hugucs carc, cu braţele ridi- 
cate la cer strigă: 

— Ah! Cînd o să scăpăm o dată de robia asta... 
şi să nu mai depindem de lucrători... 

Scara, prinţul Nicolaie dansă timp de şapte minute 
cu miss Morrow Beele, fiica cca mai mare a lui mister 
I. M. Beele, directorul agenției pariziene a « Companiei 
de navigație americană». 

:— Dansezi minunat, miss Morrow! 

— Dar nici ţie nu-ți lipsește nimic ! ii zise ea. 

Imediat, scena fu transmisă prin cablu în America 
şi toată presa americană publică un reportaj senzaţional 
cu un titlu de o dimensiune grafică rezervată numai 
marilor gangsteri, meciurilor de box, divorțurilor în 
lumea cinematografului şi declaraţiilor preşedintelui Sta- 
telor Unite: « Prinţul Nicolaie al Romîniei se logodește 
cu miss Morrow Beele?» Dar iată că, peste un sfert de 
oră, prințul Nicolaie -dansă cu soţia artistului Leon 
Gordon din New York. | 

— Doamnă, cu dumneavoastră. tangoul nu 'mai-e 
un dans, ci un vis! 

Doamna Gordon, melancolică, răspunse: 

— Păcat că e numai un vis! 

Toată presa şi toate posturile de radio americane 
avură de lucru. « O intrigă în lumea mare! anunţară 
ele. Soţia artistului Gordon divorțează, pentru a se 
căsători cu prințul Nicolaic al Romîniei.» . 

Pe de altă parte, nici Ileana nu stătea cu brațele 
încrucişate. Pe vapor, primi prin radio nenumărate 
oferte de căsătorie din partea celor mai buni băieţi 
din America. Oferta cea mai înflăcărată fu, însă, a lui 
Oliver Juhnson II, fiul regelui ceşștilor de cafea, care 
transmise prinţesei Ileana un mesaj cu următorul 
cuprins: « Să nu dai nici o atenție altor băieţi care-ţi 
cer mîna: Toţi aceştia nu sînt buni de` nimic, Singurul 
băiat potrivit pentru tinc sînt eu». 

Ileana îi răspunse: 

« Vorbeşte cu mama !» 

Așadar, ştirile despre înaintarea familiei democrate 
regale romînc spre Statele. Unite nu lipseau. 

Cu trei zile înainte de a atinge țărmul american, 
Edge, avu cu regina o scurtă convorbire între patru 
ochi, după care senatorul din New Jersey se repezi la 
cabina telegraliștilor, de unde transmise cîteva telegrame 
agenţilor săi de bursă de la New York. Nu  trecură 
nici două ceasuri şi înalta societate newyorkeză începu 
să se lanseze în pariuri pe sume exorbitante, al căror 
obiect era pălăria cu care va debarca regina pe pămîn- 
tul american. Unii susțineau că regina va purta o pălă- 
rie gri, cu voal bleumarin, alţii că, dimpotrivă, îşi va 
pune o pălărie cloş, dc fetru alb, cu o egretă de briliante 

— iar foarte: puţini avură curajul să jure că regina îşi 
va împodobi capul cu un simplu voal, susținut în creş- 
tet de o diademă de diamante. Același joc de bursă avu 
loc şi în jurul celorlalte detalii vestimentare ale suve- 
ranei. 

Membrii comitetului, de recepţie din New York, 
numit comitetul de bună primire, avură mult dc lucru 
fină ce se fixară asupra costumului în care se vor prezenta 
în fața reginei la debarcader. După o serie dc dezbateri 
furtunoase, mister Gover Wilhelm, preşedintele comi- 
tetului, coordonă diversele propuneri şi îşi expuse con- 
cluziile în cîteva cuvinte: 

— Domnilor, după cîte s-ar părea, va trebui să ne 
ducem la dcbarcader cu toţii în redingotă, pantaloni 
vărgați; jeben de mătase, ghetre gri, baston negru și 
mănuși ouă de rață. 

Întrucit unii membri din comitet se arătară nemul- 
ţumiţi, ziarul New York Herald Tribune ceru o consul- 
taţie tclegrafică marelui publicist în materie, domnul 
André de Fouquitres, şef al protocolului pe lingă preşe- 
dintele republicii franceze. Domnul André de Fouquières 
răspunse, tot telegrafic: 

« Întii de toate, ideea dc a sili pe cineva să poarte 
un ea a fie chiar negru, este ridicolă. Lucrul acesta 
trebuie să fie facultativ. Tot așa și redingota, jacheta 
sau surtucul dc toate zilele. Generaţia mai tînără preferă 

gherocul. Nici jobenul de mătase nu este obligatoriu. 
Pantalonii, însă, e bine să fie negri, cu o dungă. Cămaşa 
albă scrobită, cu guler tare şi o cravată neagră de satin 
cu un ac cu mărgăritar discret. Ghetrele sînt permise, 
dar negre, nu gri. Cît priveşte mănuşile, ele trebuie să 
fie de mătase albă. Și numai mîna stingă trebuie să fie 
înmănuşată. Asta, pentru dimineaţă şi după masă. Pen- 
tru seară, se cere neapărat frac sau smoching negru, 
vestă piqué, cămaşă albă scrobită, fundă albă.» 

Prin savanta sa consultaţie, domnul André de Fou- 
quitres dădea îndrumări pentru toate împrejurările, 
numai la singura întrebare esențială nu răspundea: 
cum să se prezinte membrii comitetului la debarcader? 

Supăraţi, cei care mai aveau o îndoială, adoptară 
sinteza vestimentară expusă de mister Gover Wilhelm — 
şi aşa costumați, ieşiră, împreună cu două sute cincizeci 
de gazetari, întru întîmpinarea înalților oaspeți. Cînd 
vasul acostă, regina apăru zimbitoare, cu o nostimă 
căciuliță, tivită cu o fîşie de vulpe argintie şi într-un 
palton de blană de lutru. Consternarea fu generală. 
Toţi cei care pariaseră se găseau ruinaţi. În schimb, 
regina era zîmbitoare. Iar senatorul Edge rîdea de se 
strica. | 

— Nemaipomenit ! şopti el fiului său, care-l aştepta 
la debarcader. Şi eu mi-am pierdut pînă acum vremea 
cu bile de biliard. Încă două regine ca asta, şi sînt unul 
din cei mai bogaţi oameni din lume. 

La debarcader, regina rosti un mesaj: 

— Sînt regină, fiindcă așa a voit soarta. Dar, mai 
presus de toate, sînt o femeie care şi-a consacrat viața 
întreagă ideii de a crea sentimente de toleranță și un 
vis de înfrățire, în care iubirea să fie primul cuvînt. 
Femeile şi-ar putea găsi adevăratul rol, dacă ar răspîndi, 
cu vorba şi cu fapta, această idee în ţările lor. 

Poporul american află apoi că reginei i s-a rezervat 
la hotelul « Park Avenue», ca să aibă unde înnopta, 
un apartament compus din optzeci de camere; că mobilie- 
rul acestui apartament a fost asigurat pentru suma de 
patru sute dc mii de dolari; că bucătarul-șef, plătit cu 
treizeci şi cinci de mii de dolari pe an, este însărcinat să 
supravegheze meniul reginei — și că în acest scop i s-a 

pus la dispoziţie serviciul de aur al hotelului, asigurat și 
el pentru trei sute cincizeci de mii de dolari; dar că 
regina nici n-a apucat încă să vadă apartamentul, pen-: 
tru că îndată după legiuita recepţie de la primărie, s-a 
urcat în tren spre a vizita țara. Publicul american află 
apoi că acest tren este alcătuit din vagoane dăruite de 
către diferiți președinți ai companiilor de cale ferată, 
dar că regina, familia și suita ei nu vor putea călători 
gratuit. Totuși, ținînd seama de faptul că Maria este 
regina unei țări mai mici decît Statele Unite, ea nu-și 
va plăti drumurile după tariful normal, ci pe baza unui 
preţ forfetar de un dolar. În schimbul unui dolar, 
regina va putea cutreiera Statele Unite în lung 
şi-n lat. 

Prima etapă a călătoriei fu, precum se poate înţelege, 
Washingtonul, unde se află Casa Albă. În Statele Unite 
există tradiţia ca toţi oaspeţii de seamă veniţi din străină- 
tate să fic primiţi la Casa Albă, unde pot vedea cea mai 
mare minune a celei mai mari democraţii de pe faţa pămin- 
tului: pe însuşi președintele ţării care, în mod automat, 
în fiecare zi la orele douăsprezece fix, face declaraţii 
solemne că nu-i place să se amestece în treburile interne 
ale celorlalte ţări. 

Cînd regina sosi în America, la Casa Albă funcționa 
ca preşedinte Coolidge. Coolidge era exponentul celui 
mai cucernic partid politic american, dintre cele două 
partide: partidul republican. 

— Coolidge e mai evlavios chiar decît Wilson ! spu- 
neau bancherii republicani, mîndri de preşedintele lor. 

Coolidge credea în Dumnezeu şi în afaceri, pe care 
le considera de esenţă divină. Doctrina lui Coolidge 
se plasa între evanghelie şi Wall-Street. 

— Omul, susţinea el, e făcut după chipul lui Dumne- 
zeu şi pentru afaceri! 

Iar pentru că el se considera trimisul lui Dumnezeu 
pe pămîntul american, spunea: 

— Menirea Americii sînt numai afacerile ! 

Din această credință nimic nu-l putea zdruncina. 
Şi fanatismul lui mergea atît de departe, încît nu-şi 
pierdea timpul în flecăreli inutile, ca marele Wilson 
care mai şi vorbea uneori. Coolidge avea un principiu: 

— Două lucruri dintr-o dată nu se pot face: să 
vorbeşti şi să faci. afaceri! Una din două: ori vorbeşti, 
ori faci afaceri ! 

Prefera pe a doua, de aceca tăcea.: Coolidge, sula 
viosul, era preşedintele cel mai tăcut. se şi zicea: Cal- 
vin cel tăcut ! Tăcca şi făcea. Afaceri, bineinteles. Numai 
aşa a putut asigura prosperitatea trușturilor şi mono- 
polurilor care l-au trimis la Casa Albă să păzească bine 
Marea Credinţă. Și Coolidge o păzea cu strășnicie. Ori 
de cîte ori i se punea sub ochi cererea de grațiere a 
vreunui negru comunist condamnat la moarte, spunea: 

— Ce-i trebuie graţierea? Și dacă i-o dau, ce? Cit 
va mai trăi? Zece, douăzeci, treizeci, patruzeci de ani. 
Şi apoi? ... Tot în fața celui-de-sus va trebui să se pre- 
zinte, și tot cel-de-sus îl va judeca dacă e vinovat sau 
nevinovat !... În acest caz, ce este grațierea? Mintuirea 
sufletului lui? Nu ! Dimpotrivă ! Amiînarea, tărăgănarea, 
întîrzierea acestei miîntuiri !... Mai bine să fie judecat 
de domnul îndată, ca să-și poată dormi liniștit somnul 
de veci. 

Dacă i se aduceau la cunoştinţă fraude mai mari 
făptuite de sfetnicii săi — și se găsea cineva să ceară 
să fie pedepsiţi, răspundea: 

— Să-l pedepsesc eu? Dar cine sînt eu? O biată 
făptură slabă, care tot din mila domnului mă aflu aici. 
Ce drept am eu să iau o hotărîre care nu poate fi decît 
în mîna celui-de-sus? Să-l judece el! Dacă e vinovat, 
poţi să fii sigur ! Își va primi pedeapsa cuvenită. Dumne- 
zeu e mare şi drept şi Departiniton: Nu ca noi,. nişte 
făpturi supuse greşelilor !... 

Dacă-i ajungea la ureche că muncitorii au declarat 
grevă pentru că vor condiţii de muncă mai bune, ridica 
ochii la cer: 

— Dumnezeu să-i ierte pe necredincioşi ! Nişte sär- 
mani rătăciţi, care nu cred în răsplata de apoi! Comu- 
nişti !... Bolşevici!... Satana!... Uite pe cine hră- 
nim ! Dar Dumnezeu stă colo sus şi veghează ca dezmă- 
ţul acesta al păgînilor să fie curmat de noi cu un ccas 
mai devreme ! 

Întrevederea dintre regină și Coolidge se putu numi, 
pe drept cuvînt, istorică. Regina, care începuse să lupte 

cu vîrsta, dar ieşea mai totdeauna învingătoare, știa că 
președintele Americii este un om care crede şi nu cerce- 
tează. De aceea îşi pregătise o capă superbă, cu gluga 
dintr-o fină țesătură de mătase neagră, cu. discrete fire 
de aur care-i dădeau înfăţişarea unei călugăriţe cu atît 
mai ispititoare, cu cît regina știa să potrivească acestui 
veșmînt şi o privire pierdută într-un extaz neobosit 
în fața a ceva invizibil, dincolo de oameni și lucruri. 
Din experienţa ei enciclopedică, şiia că o asemenea pri- 
vire, cu cît e mai detașată de orice gînduri lumești, cu 
atît îi scoate mai mult din minţi pe slujitorii dreptei 
credinţe. 

Dar cînd își puse bateriile ochilor ei luminoși în 
bătaie, deşi era singură cu el şi cu Dumnezeu, Coolidge nu 
scoase un cuvînt. Ceea ce.o îndirji pe Maria care ţinea 
ca președintele Americii să nu-i lipsească din biografie. 
Indiferent de credite, Maria îl voia pe Calvin, pentru 
Calvin. Totuși, Calvin tăcea. Tăcea atît acest Calvin, 
încît la un moment dat deveni foarte obraznic: nu numai 
că tăcea, dar nici nu se mişca. Stătea în picioare, mut, 
orb, în cea mai cuviincioasă. tăcere din istoria vreunei 
regine, și numai din cind în cînd se uita la ceasornic. 
Urmărea, răbdător, să treacă cele zece minute protocolare. 
lar cînd cele zece minute se împliniră, deschise în 
sfîrșit gura: 

— Mi-a părut bine! 

Regina plecă de la Casa Albă uluită și deprimată. 
Oare nu mai este ea cc a fost?’ 

Dar n-avu vreme să-și pună prea multe întrebări, 
pentru că, imediat ce sosi la hotel, se anunţă la ea — cine? 
Coolidge ! Așa cerea obiceiul: ca vizita să fie întoarsă. 
O mică speranţă îmbujoră obrajii Mariei. Coolidge, însă, 
țeapăn, se uită iar la ea și la ceasornic timp de zece 
minute, apoi vorbi: 4 

— Maiestate! În țara dumneavoastră există un 
domn Viziru, şef de partid? 

— Da! făcu uimită regina. 

— Asta am vrut să știu. Vă mulțumesc ! 

După ce Coolidge plecă, regina se cercetă un ceas în 

“oglindă şi frumoșii ei ochi se umplură de lacrimi. Dar, 
în cele.din urmă, optimismul ei ieși biruitor. Și, puţin 

cîte puţin, pe măsură ce-şi ungea obrazul cu cremele 
fabricate exclusiv pentru ea, începu să creadă în viață 
cu aceeași tărie ca pînă atunci. 

Vizita regală în America decurse în condiţii care 
s-ar fi putut numi aproape mulțumitoare, dacă nu s-ar fi 
petrecut pe ici-colo unele mici incidente, cum a fost 
cel din orașul Minneapolis, al cărui consiliu comunal 
îşi pusese şi el întrebarea, ca atîtea alte consilii comunale 
de pe întinsul Americii, în ce costum să se prezinte nota- 
bilităţile oraşului în faţa reginei. Domnul H. A. Brown, 
care era considerat la Minneapolis drept un arbitru al 
eleganței, propuse: 

— Costum gri, joben de mătase, pantofi de lac şi 
baston alb! 

Dar H. A. Brown avea în consiliul comunal și în 
ochii femeilor un rival de temut: pe mister Johnson, 
geambaș, temut pentru « directele» lui. Şi acest mister 
Johnson se ridică şi respinse propunerea lui Brown: 

— Brown spune prostii. Pe regina trebuie s-o pri- 
mim în pantaloni bufanţi, cizme roșii, haină cu guler 
de catifea albastră şi gambetă gri. 

Brown şi cîțiva consilieri erau gata să accepte, cînd 
se ridică un tînăr, Scott, muncitor, să-i răspundă lui 
Johnson: 

— Mister Johnson crede că o să ne impună gus- 
turile lui, cu pumnul și cu umerii lui de boxer. Dar ţin 
să atrag atenţia onoratului consiliu că aici, în consiliu, 
sîntem cincisprezece muncitori față de şapte de-ai dumi- 
sale. Așa că-l rog pe domnul Johnson să se așeze şi să 
asculte ce vreau să spun!... 

Iute ca fulgerul, Johnson își sumecă mînecile: 

— Eu? 

— Tu ! îi răspunse aspru un alt muncitor. Șezi şi 
lasă-l pe Scott să vorbească. 

Cît ai clipi nu mai rămase din Johnson decît un om 
cuminte şi cuviincios, care se aşeză pe scaun, timid, ca 
omul venit la şedinţă cu întiîrziere. 

— Aşa! făcu Scott. Şi acuma, iată ce aveam să 
vă spun: este o ruşine ca într-un consiliu comunal în 
care două treimi sînt muncitori, să se poată aduce 
măcar în discuţie recepţia unei regine în genere, și în 

special a unei regine care domnește peste o ţară unde 
muncitorii sînt torturați și ucişi. Propun, deci, să votăm 
o moţiune în care să se spună: « Nici un funcţionar al 
comunei să nu ia parte la vreo recepţie sau serbare dată 
în onoarea reprezentantei unui sistem de guvernare 
atît de contrariu principiului de drept și libertate !» 

Cînd i se aduse la cunoştinţă că poate veni la Minnea- 
polis, dar că nu i se va face nici o primire oficială, regina 
izbucni, revoltată: 

— Asta-i culmea ! Într-o democraţie cum este America, 
să-şi poată face de cap toţi bolşevicii ! 

Se consolă, însă, chiar în aceeaşi seară cu recepţia 
care i se oferi la « Bankers Club». Dacă Maria venise în 
America datorită în bună parte dorinţei ei arzătoare 
de a se vedea aclamată de către poporul american ca 
eroină a războiului pentru democraţie, precum și spe- 
ranței că va descoperi în ţara lui Columb un ginere 
potrivit pentru Ileana, rostul ei de seamă aici era să 
înfrunte şi să învingă acest club al bancherilor. În cursul 
turneului ei prin Statele Unite, a avut prilejul să stea 
de vorbă cu nenumărați bancheri, care s-au arătat cu 
toţii foarte drăguţi — și din cuvintele cărora ei i se părea 
că poate desprinde anumite făgăduieli. În recepţia de 
astă-seară, Maria vedea o confirmare colectivă a acestor 
făgăduieli, a căror concretizare n-ar mai fi decît o sim- 
plă problemă de ordin tehnic.: Bine dispusă, regina 
munci la oglindă cîteva ceasuri, astfel că, seara, cînd 
se prezentă la club, dictatorii finanţei americane se 
zăpăciră. 

— Sînteţi cea mai frumoasă regină din cîte am văzut ! 
declară președintele Asociaţiei naţionale a bancherilor. 

— Noi n-avem o regină atît de frumoasă! declară 
şi vicepreședintele asociaţiei. 

— Siînteţi regina reginelor! declară și secretarul 
general al asociaţiei. 

Răpitoare în toaleta ei, studiată cu multe luni înainte 
spre a obţine toate efectele financiare și economice recla- 
mate de interesele ţării, regina rosti cîteva cuvinte bine 
simțite: 

— Statuia libertăţii, zise ea, posedă o baghetă magică, 
menită să-mi deschidă adîncimile lucrurilor necunoscute 

ce mă vor face să tresar şi de la care aştept inspiraţii 
mari și frumoase. Călătoria mea nu are nici un caracter 
oficial. Nu sînt învestită cu nici o sarcină. Sînt regină, 
pentru că aşa a vrut destinul. Ceea ce vreau ca regină, 
este pacea. De aceea, vă solicit simpatie, înţelegere şi 
ajutor pentru Romînia care lucrează la opera de pace 
şi restaurare şi care constituie ultima fortăreață a civi- 
lizaţiei împotriva Rusiei comuniste. Statele Unite au 
acelaşi interes ca și Romînia să înlăture cu un ceas mai 
devreme primejdia roşie. 

La aceasta, președintele clubului bancherilor, în 
numele tuturor bancherilor americani, răspunse: 

— Sîntem fericiţi că avem astă-seară printre noi 
pe cea mai frumoasă dintre regine ! 

Și banchetul se prelungi pînă noaptea tirziu, într-o 
caldă atmosferă de prietenie romîno-americană. 

Dimineaţa, cînd regina se trezi, doamna Poppesco- 
Poppesco, care o însoțea în voiaj, îi aduse un exemplar 
din New York Times. 

— Maiestate, zise ea, este ediţia apărută în acest 
moment. Mi s-a atras atenţia asupra acestei note. 

'— Citește-o ! îi zise regina, care era ocupată la oglindă. 

Doamna Poppesco-Poppesco citi: 

— « Dacă regina vine numai cu intenţia să viziteze 
Statele Unite şi să se instruiască, poate fi sigură că va 
fi mulţumită. Se va face tot posibilul ca șederea ei să 
fie cît mai agreabilă. Dar dacă vine cu gîndul că va putea 
înlesni încheierea unui împrumut pentru Romînia, ne e 
teamă că va avea o mare decepție.» 

Regina încremeni: 

— Ce-i asta? 

— Nu știu! răspunse doamna Poppesco-Poppesco. 
Poate o să vă lămurească domnul Bibescu. 

— Cum? E aici? Să poftească! 

Ministrul Romîniei la Washington intră. 

— Domnule Bibescu ! îl interpelă regina. Ai putea 
să-mi explici ce sens are această notiță? Mi se taie, 
aşadar, orice speranță pentru împrumut? ; 

— Da, maiestate! S-au depus mari stăruințe ca 
„Rominia să nu capete nici un ban pentru guvernul 
Neaţă. 

— Cine? Ţărăniştii? 

— Nu, maiestate ! Domnul Ion Ion Viziru ! 

Regina tăcu. Era de așteptat. Ionel îi îi pusese gînd 
rău lui Neaţă. Imediat ce generalul s-a înapoiat din 
Italia, Ionel l-a poftit la Florica şi l-a primit cu o fur- 
tună de încriminări: că a dat țara pe mîna lui Musso- 
lini, că s-a umilit, că a venit din voiaj cu mîinile goale, 
că toate speranţele ce și le pune într-un stat sărac ca 
Italia dovedesc că e lipsit cu totul de simţul politic 
şi așa mai departe. Neaţă l-a ascultat și i-a răspuns grav: 

— Aşteaptă, o să vezi! 

Dar Ionel îi reproşa lui Neaţă nu atît aventura lui 
din Italia, cît fuziunea dintre naţionalii ardeleni și ţără- 
niști. Dacă partidul naţional-liberal a căpătat un adver- 
sar primejdios — prin întemeierea partidului național- 
țărănist — asta se datorește numai lipsei de abilitate 
politică a generalului. Neaţă e vinovat că Jugănaru și 
Dacu și-au jurat credinţă pe veci. Neaţă e vinovat 
că, din pricina lipsei lui de abilitate politică, partidul 
liberal are azi în fața lui un partid puternic şi de temut 
cum este noul partid naţional-țărănist. Neaţă e vinovat 
că şefii noului partid cer « egalitate de tratament a capi- 
talurilor străine și romînești în fața legilor şi a adminis- 
trației». Neaţă e vinovat că finanța străină, care nu 
are încredere în liberali, împinge în mod vădit pe 
național-țărănişti la putere, ca să-l poată aduce înapoi 
pe prinţul Carol, pentru că finanța străină are aici nevoie 
de un rege, nu de o regență. Neaţă e vinovat în toate. 

— Generale, dumneata nu-ți dai seama că fuziunea 
asta dintre naţionali și ţărănişti este falimentul parti- 
dului dumitale? 

— Falimentul meu? se înţepeni, mîndru, Neaţă. Te 
înșeli ! Azi, mai puţin ca oricînd. 

Amintindu-şi toate astea, regina oftă. Da! Asta-i 
nenorocirea ! De cînd a dat mîna cu Mussolini, Neaţă 
se crede o putere de neclintit. Este atît de îngîmfat, 
încît nu mai stă de vorbă decît cu colaboratorii lui cei 
mai apropiați. Prost, fudul, lipsit de caracter, Neaţă 
mai e în stare să facă și o poznă cu prințul, numai ca 
să arate că ştie să fie şi independent. A început generalul 
să aibă curaj. Cu puterea în mînă, cu reclama în jurul 

succeselor lui de la Roma, cu gălăgia agenţilor lui elec- 
torali, prestigiul lui Neaţă creștea. Şi acuma, călătoria 
reginei în Statele Unite, de unde aștepta împrumuturi. 
Ce şi-o fi spunînd Ionel? Frumoasă afacere! Neaţă, 
obţinînd credite ! Atîta-i mai lipsea lui Ionel, ca să nu-l 
mai poată urni din loc pe Neaţă de la putere !... Asta nu 
se poate ! Neaţă trebuie dezumflat numaidecit ! Neaţă nu 
trebuie să obţină nici un cent de la bancherii americani ! 
Și acuma... iată! « Ah, Ionel ăsta!» își zise regina, 
oarecum amărită, totuși plină de admiraţie pentru Viziru, 
cu care apăra împreună ţara, de peste douăzeci de ani. 

— Bine ! zise - regina, resemnată, lui Bibescu. Eu 
mi-am făcut datoria. De altfel, ştii că nu sînt în vizită 
oficială, aşa că o să-mi continui voiajul, fără să mă mai 
amestec în treburile ţării. 

— Maiestate, pentru asta am şi venit aşa de dimi- 
neață aici! răspunse Bibescu. Am primit instrucțiuni 
de la București. Direct de la palat. Maiestatea sa regele 
e grav bolnav... şi roagă pe maiestatea voastră să-și 
întrerupă voiajul și să se înapoieze imediat în ţară. 

Regina păli. Ştia că la plecare Ferdinand era destul 
de bine dispus. Doctorii îi spuseseră Mariei că poate să 
plece în liniște, pentru că ei nu prea văd în starea regelui 
vreo schimbare, în cursul celor patru-cinci săptămîni 
cît va lipsi ea din ţară. Și chiar aseară, regina primise 
de la confidenta ei, prințesa Jeanna Prykopp-Sandu- 
lesco, o lungă telegramă prin care o informa că regele 
se simte bine. Prin urmare, nu pentru că regele s-ar 
simţi rău este ea rechemată în ţară, ci pentru altceva. 
Pentru ce? Maria nici nu-și puse bine întrebarea și-și 
dădu şi răspunsul, care o înfioră de oroare. Dar e groaz- 
nic)... Groaznic)... Prin urmare, Ionel şi Ciubuc-. 
Bey nu lovesc numai în Neaţă, ci acuma au început să 
lovească și în ea. O silesc să-și întrerupă voiajul ca s-o 
compromită în ochii țării, cum l-ar compromite pe oricare 
politician de rînd. .. Bunii ei prieteni, Radu și Ionel... 
Dar e groaznic !... Groaznic !... 

„Prinţesa Ileana, care apăru în acest moment, o văzu pe 
Maria cu chipul atît de schimonosit de durere, încît se 
îngrozi: 

— Ce este, mamă? Ce s-a întîmplat ? 

-— Tatii nu-i e bine! răspunse ea, cu glas înăbuşit. 
Trebuie să plecăm îndată acasă. 


* 


Traian : Săpunaru, ministrul de interne, muncea la 
ordinea şi siguranța statului într-un ritm din ce în ce 
mai vertiginos. Aresta muncitori, închidea și sigila sin- 
dicate, provoca tulburări pe tot cuprinsul țării, decreta 
ziua de 10 decembrie ca sărbătoare oficială a « generației 
de foc», organiza o numărătoare a populației în care, 
pentru întiia oară în administrația oligarhică a ţării, 
apărea termenul « origine etnică» — și lupta să salveze 
autoritatea șubrezită a lui Caţă asupra studenţilor. 

— Avem nevoie de Cață ! i-a spus categoric Ionel. 

Caţă îşi punea mari speranţe în congresul pe care-l 
convocase — şi de unde era convins că va ieşi cu aureola 
perfect lustruită, cum era pînă mai acum cîteva luni. 

— Dar de unde poţi şti că studenţii lui Aureliu nu-ţi 
pregătesc o surpriză? îl întrebă Traian. 

Observaţia ministrului de interne. se înfipse ca un 
spin în inima oricum îndurerată a profesorului de la Iaşi. 

— Da ! reflectă el, tulburat. S-ar putea! 

— Asta zic şi eu ! S-ar putea! De aceea, te sfătuiesc 
să ţii congresul fără public, ci numai cu delegaţi şi cu 
uşile închise. 

— Cum, spre uimirea lui Caţă, tînărul Cziucziewicz nu 
se opuse, congresul se putu ţine în condiţiile sugerate 
de către ministrul de interne. 
~ Dar, de la început, dezbaterile luară un caracter par- 
lamentar. Primul cuvînt îl avu Caţă: 

— Fraţi creştini ! Creatorul partidului lancist, care 
numără azi nouă repezentanţi în camcră, sînt eu, iar 
conducătorul acestui partid sînt tot eu — şi înţeleg să 
rămîn tot eu şi de azi înainte. Cer, deci, tuturor disci- 
plină. Cer ascultare oarbă, ca și pînă acum! Cine nu 
se supune, afară ! 

— Ba afară s-o dai pe mă-ta, nu pe noi ! zbieră bă- 
trînul Zdrelea. Afară te dăm noi pe tine, pentru că ţara 
e cu noi, nu cu tine! 

Humuleanu sări să facă pace: 

— Fraţilor, linişte ! Ne-am adunat aici să lămurim 
lucrurile, nu să le încurcăm ! 

— Aşa e! Strigă Vasiliu. Să le lămurim! 

— Ce să lămurim? zbieră bătrînul Zdrelea. Am 
lămurit destul. Drumurile noastre se despart. 

— Stai, frate, nu așa! interveni Humuleanu. Să-l 
lăsăm pe Caţă să spună ce vrea! 

— Să-l lăsăm ! strigă și tînărul Aureliu. Să-l lăsăm... 

Și înjură atît de apăsat, încît toți delegaţii începură 
să rîdă. 

Caţă vorbi: 

— Eu sînt împotriva statului corporatist al lui Mus- 
solini. Eu sînt pentru parlament și pentru antisemitis- 
mul religios. Mussolini e bun pentru cei de la Cuvîntul, 
pentru că le dă parale. 

Zdrelea mugi ca o fiară: 

— Aha-haaa ! Fostul meu prieten Caţă vrea antise- 
mitism religios. Care va să zică noi, cu jidanii nereli- 
gioşi putem face casă bună. Asta-i trădare !... Noi sîn- 
tem pentru antisemitismul rasist și economic. Fecioru- 
meu a venit din Germania şi o să vă spună ce a vorbit 
cu ` Hitler despre rasă. 

— Bravooo ! Bine ai zis! Așa e! 

Vreo cîțiva delegaţi îngălbeniră, mai cu seamă că 
tînărul Aureliu își îndreptase brusc privirea spre ei. 
Ca să nu pățească ruşinea, începuni să aplaude. Și după 
ei, tot congresul. Scos din minţi, Caţă zbieră: 

— Asta-i schimbare la față! Asta-i înstrăinare! 
Fraţi creştini ! Nu mai înţeleg ! 

„_— Las'că înţelegi tu! îi strigă Vasiliu. Să punem 
la vot ! Să punem la vot! 

Se puse chestiunea la vot — și Caţă se găsi în mi- 
noritate: el singur pentru — şi toţi ceilalți împotrivă. 
Caţă, obișnuit cu dezastrele, mai ziziit ca oricînd, se 
pițigăi: 

— Din acest moment, vă consider pe toţi excluși din 
partid ! 

* 


Tot în interesul ordinii și siguranței, guvernul lui 
Neaţă hotărî să desfășoare o vastă activitate culturală 

în ţară. Inițiativa reveni, se înţelege, celui mai cali- 
ficat departament, care avea în fruntea lui, întîmplător, 
pe cel mai calificat om de cultură din guvern: domnul 
ministru de interne Traian Săpunaru, care simți că a 
sosit momentul să facă pentru ţară o operă nemuritoare. 
Cu dinamismul adecvat scopului, Traian Săpunaru îşi 
adună toate articolele publicate în ultimii trei ani în 
Tara noastră, şi făcu din ele un volum. Era o operă în 
care poetul executa fără milă pe « mosafiri», pe « oaspeţii 
nepoftiţi», pe « cetăţenii de ultima oră», pe« minoritari», 
pe « paşaportari», pe « romiînii de dată recentă» — pe 
care-i ameninţa cu «otravă», cu o «baie de sînge», 
cu « unt-de-ricină », în sfîrşit, eu tot programul de guver- 
nămînt al lui Mussolini. O mică dificultate prezenta 
pentru el titlul. Îi trebuia ceva care să corespundă stării 
de spirit a ţării. Fantezia îi sări îndată în ajutor. Volumul 
fu botezat Vin nou. Cartea putea merge la tipar. Chemă, 
deci, la el pe directorul Monitorului Oficial. 

— Urgent ! Cincizeci de mii de exemplare pe hirtie 
de tipar... două mii de exemplare pe hîrtie velină... 
cinci mii de exemplare pe hîrtie de scris. 

Cartea apăru, așa că autorităţile putură porni îndată 
la acţiunea de răspîndire a culturii. La ţară, treaba 
asta erau puşi s-o facă jandarmii şi primarii. Țăranii, 
cu căciula în mînă, se executau — şi stocurile de cărți 
se vindeau ca pîinea caldă. 

— Bă, se răstea dom” plutonier la săteni. V-au tri- 
mis boierii de la oraş un dar... Vin nou... 

Țăranii se minunau. 

— Vin nou cînd se bate halvița, don’ şef? îndrăznea 
să ia lucrurile în glumă cîte unul. Unde s-a mai 
văzut? 

— Mă, binc-a zis cine-a zis că sînteți niște mîrlani ! 
Asta-i o carte, nu vin, bă !... Așa-i zice: Vin nou... Şi 
musai s-o citiți, că-i evanghelia voastră... paştile şi 
grijania ! 

— Păi nu ştim să citim, don” șef! 

— Nu se esistă ! Cine nu știe, îl bat de-l smintesc! 
Insulţi statul, bă !... Asta-i cartea lui dom'ministru al 
nostru... de la Interne !... Cum să nu ştii s-o citeşti, 
bă?... Eşti beat?, 

Țăranul se speria: 


— Nu, zău! 
— Ba, zău ! răcnea la el plutonierul. Hai, nu mai sta 
şi scoate biştarii... C-aaacuşi... 


„La oraș, propaganda culturală se făcea, de prefe- 
rinţă, pe la dughenile evreieşti, unde se, simţea o mare 
sete de cultură. Comisarul, ori subcomisarul apărea 
întotdeauna sau înainte sau după un şpriţ: 

— Noroc, nene Sami! Vin direct de la domnul Tra- 
ian Săpunaru ! 

Dacă « nenea Sami» nu leşina, dovedea că e om tare. 
Dar comisarul avea suflet bun: ' 

— Nu te aperis, nene ! E de bine! Uite cartea aici! 
Cinci sutare !... Și să-ți trăiască balabusta pînă la o 
mie de ani! | 

Cu aleşii neamului, Traian se arătă mai puţin 
generos 

— Să plătească dumnealor câte o mie de lei! porunci 
el. Las'că au de unde! 

— Dar nu scot ei bani din buzunar! făcu şeful de 
cabinet. Îi cunosc eu! 

— Nu-i nevoie să scoată ! Le oprim banii prin ches- 
tură. 


*. 


Neaţă îşi făcuse un parlament din oameni de încre- 
dere şi cu dragoste de ţară. Dar, spre a-i face şi mai de 
încredere, şi mai însuflețiți de dragoste de țară, Neaţă 
veni cu o lege prin care se dublau atit diurnele, cît şi 
salariile deputaţilor şi: senatorilor. În acest spirit 
de bună înţelegere între reprezentanţii neamului, fu 
depus, într-una din zile, un proiect din inițiativă parla- 
mentară, prin care generalul Neaţă, ca un omagiu pen- 
tru meritele cîştigate în timpul războiului, este rein- 
tegrat în toate drepturile sale de cel mai vechi general 
activ, în cel mai înalt grad. 

— Îşi place obrăznicia ? strigă Ionel către Vintilă, 
Şi prim-ministru, şi şeful armatei! Adică stăpîn şi pe 
puterea militară şi pe puterea civilă. Dictator ! Mussolini 

în toată puterea cuvîntului! Comandant al întregii 
armate ! Mime, dacă vrea, ne poate aresta şi împușca. 
Trebuie să isprăvim o dată cu gluma asta sinistră ! 
Pofteşte-l, te rog, pe astă-seară la mine. 

Vintilă îl pofti pe Neaţă — şi Neaţă veni. 

— Şezi, generale ! îi zise Ionel, amabil. Te felicit ! 
Trebuie să te simţi bine ! Îţi vei relua iar gradul. 

— Nu eu am vrut-o ! răspunse generalul înțepat. Nu 
pot opri pe mimeni să-mi arate o atenție ! Și apoi, de ce 
aș ascunde-o ! Îmi face plăcere ! 

Vintilă paormăi: 

— De asta nici nu ne îndoim ! Numai că se naşte o 
întrebare: este compatibilă situaţia de prim-ministru 
cu cea de general activ? 

Neaţă, candid, zise: : 

— De ce nu? Sînt atfțtia în trecut! Dar chiar în 
zilele noastre... L-am avut în Grecia, pînă mai deunăzi, 
pe generalul Pangalos. 

— Exemplul e grozav! rise Ionel discret. Ai vrea 
să fii azi în locul lui Pangalos? 

Imaginea dictatorului Grecici, bălăbănindu-se în aer 
cu ştreangul de git, îl obligă pe Neaţă să ocolească 
răspunsul şi să continue: | 
— Îl avem peyHorthy! Amiral[şi conducător de 
stat! ` 

Plictisit, Ionel zise: 

— Lasă astea, domnule general! Nu vezi că-ţi lip- 
sesc exemple?... Şi în orice caz, exemple pe care le-ai 
putea invidia ! 

Se ridică în picioare și se apropie de general: 

— Domnule prim-ministru, nu merge !... Nu-i con- 
stituțional ! Înţelegi? Nu-i constituţional ! 

— Te rog, lasă şi dumneata constituţia! răspunse 
Neaţă, agresiv. Cred că nu ca să vorbim despre con- 
stituţie m-ai chemat aici. 

În locul lui Ionel, răspunse Vintilă: 

— Desigur că nu! Ci ca să te poftim să renunțţi. 

Generalul afectă un aer nedumerit: 

— Să renunţ eu? La ce? La un lucru pe care nu l-am 
făcut? De ce să renunţ? E treaba Parlamentului !... 


Nu-i treaba mea ! 

— Aaaşa ! făcu Ionel, ca pentru sine. Care va să 
zică, e treaba Parlamentului ! Biiine ! 

Apoi ridică brusc capul: 

— Despre care Parlament e vorba? Despre cel 
căruia i-ai urcat simbria acum cîteva săptămîni ? 

Generalul răspunse cu demnitate: 

— Te rog, domnule Viziru, să nu insulti Parlamentul ! 
Parlamentul acesta este ieșit din voința poporului! 

— Din voinţa poporului? strigă Vintilă. Atunci dă-ne 
voie, domnule Neaţă, să-ţi întoarcem vorba: lasă, te 
rog, voința poporului! Să nu mai vorbim de voința 
poporului ! Ştii prea bine din voința cui ţi-a ieşit 
Parlamentul ! 

— Din a cui? strigă Neaţă. 

— Din a noastră ! îi răspunse Tonel. Și aici e toată 
nenorocirea: că uiţi şi că trebuie să-ți aducem aminte 
tot noi! 

— Puțin îmi pasă ! Poporul este cu mine! 

— Da, ştiu ! Şi în 1922 tot asta spuneai: că poporul 
este cu dumneata. Dar cînd ţi-a sunat ceasul să pleci, 
ai plecat. 

— Asta a fost ! răspunse Neaţă. 

Ionel îl măsură cu privirea pe Neaţă de sus pînă 
jos şi-i răspunse cu o mină dezgustată: 

— Îmi pare rău, generale, că dumitale nu ţi se 
poate vorbi omenește ! 

Şi cu paşi repezi se apropie de birou, unde erau 
pregătite mai multe dosare: 

— Spune-mi, te rog, generale, poporul ştie ceva 
despre asta?... Citeşte!... E vorba despre fraudele 
de la divizia a II-a şi despre sinuciderea căpitanului 
Maciu. Spune, ştie? Dar de fraudele de la divizia a 
III-a? Dar de fraudele de la pădurile statului? Dar de 
fraudele de la regimentul 32 Mircea cel Mare? Dar de 
hoţiile prefectului dumitale Nicodim de la Sălaj, care-l 
face pe agentul comisionar al fabricii de lămpi «Pe- 
trolix»? Ce sînt astea? Tot din voinţa poporului? 

Generalul, cu un zimbet rău, răspunse: 

— Grozave crime! Parcă aș fi guvernat eu ţara 
timp de şaizeci de ani, nu dumneata și ai dumi- 
tale ! 

— Astea-s teorii, generale ! Astea să le spui la întru- 
niri, nu aici! Aici vorbim serios ! În dosarele astea sînt 
numai mici pungăşii. Numai că potlogării de felul ăsta 
am mii şi mii... Nu-i regiment, nu-i manutanţă, nu-i 
percepţie, nu-i administraţie de judeţ, în care să nu se 
fi jefuit fără milă banul public. Dar nu despre mărun- 
ţişurile astea vreau să te întreb, ci despre operațiile 
oamenilor cu care te înconjuri... Ce e cu milioanele 
furate de directorul general al învățămîntului, din fon- 
durile destinate construirii unei şcoli şi cu care el şi-a 
făcut o vilă măreață la Predeal? Dar ce e cu fraudele 
de la Ministerul de Război, cu pieile pentru bocanci? 
Dar ce e cu fraudele de la Comunicaţii, cu locomotivele 
şi cu traversele? Dar cu fraudele de la Finanţe ce e? 

Întunecat, Neaţă făcu un pas spre Vintilă: 

— Şi cu fraudele de la Finanţe cînd erai dumneata, 
ce se aude? Crezi că... 

Dar nu putu să sfirşească, pentru că Vintilă izbi 
cu pumnul în masă, cu atîta putere, încît Neaţă amuțţi. 

— Să nu te atingi de Ministerul de Finanţe cît am 
fost eu, că o să regreți! strigă Vintilă, vînăt de furie. 
Vezi să nu reînviem afacerea Finkelstein cu bonurile 
voastre de tezaur! Te rog! Este în interesul dumitale ! 
Ai înţeles? Aici vorbim de dumneata. Numai de dum- 
neatu ! Ca s-o ştii! 

Şi, împingindu-l ceva mai încolo pe Ionel, se apucă 
el însuşi să răsfoiască dosarele: 

— Aici, strigă el mai departe, nu-i vorba de mărunți- 
şuri. Ci de fapte grave, care nu pot fi trecute cu vederea 
de nimeni. Uite aici pe Costea al dumitale cu vila lui 
de la Predeal. Pe toţi i-a apucat boala să-şi construiască la 
Predeal cîte o vilă din avutul statului. Ce crezi dumneata, 
generale? O să tacă lumea din gură cînd o afla cum 
i-a silit pungașul ăsta pe bieţii funcționari de la poștă 
să-şi dea o contribuţie din leafa lor nenorocită, pentru 
ca el să-şi poată ridica un palat?... Și asta, ceeste?... 
Poftim !... O ofertă pentru concesiunea terenurilor inun- 
dabile pe cincizeci de ani ! Cine a încasat pînă una alta 
un comision de cinci milioane ca să treacă legea prin 
Cameră? Şi ce e cu licitaţia pentru furnitura de vase 
marine? Cum se face că la licitaţie s-a aranjat să nu 

poată lua parte firmele franceze, engleze şi olandeze 
— pentru ca afacerea să revină unor firme italieneşti? 

n buzunarul cui a intrat comisionul, generale? "N-ai 
putea. să ne spui? Dar din afacerea aceea cu căștile 
pentru jandarmi, cine s-a înfruptat, generale? Aţi 
comandat căști, să avem pînă în anul 2000! În folosul 
cui, generale? Şi cu furnitura de arme din Italia, ce se 
aude, generale? Cînd ai încheiat contractul cu casa 
Giandori, ştiai sau nu Mia că Giandori nici nu. avea 
materialele necesare? Ştiai !... Atunci de ce te-ai grăbit 
să-i dai un aconto de 10 la sută? Și ce sînt preţurile 
astea pentru puşti vechi « Manlicher», pentru mitraliere 
uzate, pentru cartuşe? Numai pentru un singur lot 
de comandă pe care-l puteai căpăta în oricare altă 
ţară cu douăzeci şi trei de milioane, ai plătit în Italia 
treizeci şi şase de milioane? Cine a cîştigat, generale ?. .. 
Taci? 

Generalul, palid, tăcea, dar nu mai era aşa de ţeapăn 
şi agresiv ca înainte. Canaliile astea știau totul. Cuno- 
gteau fiecare mișcare a lui şi a lor săi. De unde? De la 
cinc? Lucrul aproape că nu mai prezenta nici o impor- 
tanţă ! Știau ! 

Ionel, calm, se aşeză comod în fotoliu. Acuma putea 
fi sigur că Neaţă va fi mai puţin încăpăţinat. 

— De ce nu şezi, generale? zise el pe un ton amical, 
ca şi cum Neaţă ar fi intrat numai în acest moment 
pe uşă. Proiectul din inițiativă parlamentară, despre 
care vorbeam noi odinioară, e lăudabil! Noi sîntem 
pentru ! Este frumos că oamenii ştiu să-și prețuiască 
valorile naţionale. Cred, însă, că pentru a face gestul 
şi mai frumos, să ceri dumneata insuți ca proiectul să 
fie redus numai la dreptul să porți uniformă şi să pri- 
mești salariul respectiv. 

— O! făcu Neaţă degajat. Chestia nu-i atît de pre- 
santă. La urma urmei pot să mă lipsesc cu totul de 
onorurile astea. 

Fratele Vintilă interveni: 

— Mă rog! Vorba dumitale: te priveşte ! Dar casa 
ce ţi se dăruiește, trebuie s-o primeşti neapărat. Cit 
costă? Şapte milioane! Ajunge? Nu-i prea puţin? 
Nu, nu! Să ştii! Dacă n-ajunge, se vor găsi bani. 


492 


Generalul Neaţă şi-a cîştigat destule merite în ochii 
poporului, ca țara să nu precupeţească nimic pentru el. 


+ 


Ferdinand nu părea atît de bolnav, pe cît era. De 
altfel, doctorii își gi rostiseră verdictul: Maria şi Ionel 
ştiau că regele nu mai are de trăit decît cel mult două- 
trei săptămîni. Nutrit mereu cu iluzia unei .apropiate 
călătorii în Italia ori în Egipt, regele îşi petrecea vremea 
dezlegind cuvinte încrucişate, foiletînd cîte o carte sau 
proiectînd vînători grandioase pentru la toamnă. 

Regina se apropie de el şi-i puse mîna pe frunte: 

— Ei, cum merge Nando? Cînd plecăm ? 

— Azi mă simt bine! Ce faci, Ionel? 

— Mulţumesc, sire! Sint fericit că vă văd atît de 
bine dispus. Nici nu s-ar părea că maiestatea voastră 
trebuie să mai rămînă în pat cîteva zile! 

— Ah ! Dacă n-ar fi crizele astea! 

Maria nu-l lăsă să continue. 

— Taci, Nando, nu te obosi. N-am venit să vor- 
bim despre 'boală, ci despre un lucru mult mai grav. 
Neaţă vrea să-l aducă pe Carol. 

Ferdinand făcu un efort să se ridice în capul oaselor, 
dar trebui să renunţe. 

— De unde ştiţi? întrebă el, plimbiîndu-şi privirile 
de la Ionel la Maria. | 

— Avem toate informaţiile ! răspunse Ionel. 

Ferdinand şovăia. Nu ştia ce să răspundă. În trupul 
lui bolnav, pe trei sferturi mort, se zbăteau, în pragul 
mormîniului, sentimente confuze. Era tată, era rege, 
era soţul acestei femei ale cărei ginduri le ghicea, era 
stăpînul formal al acestui om care-l stăpînea. Ce să le 
spună? Ce hotărîre să ia? Obosit, cu ochii pierduţi, 
murmură în cele din urmă: , 

— Desigur că e greu. Greu de tot. Nu-i plăcut l 

Şi închise ochii. Părea neînsufleţit. 

Ionel se apropie şi mai mult de patul suveranului: 

— Sire! zise el apăsat. Aici e vorba de coroana 
maiestăţii voastre. Neaţă nu vrea doar să-l aducă pe 
Carol. Neaţă și Carol vor dictatură. Va fi război civil, sire | 

Ferdinand deschise ochii, dar nu putu suporta pri- 
virea lui Ionel. Aproape în agonie, fără vlagă, fără 
ambiţii, fără speranţe, regele se mai temea de el. Totuși, 
acum, cînd nu mai avea nimic de pierdut, ar fi vrut 
să-i strige lui Ionel în obraz: « Știu că Neaţă a început 
să te îngrijoreze și că vrei să-l înlături cît timp mai 
există o autoritate regală. Te cunosc pînă în măduva 
oaselor. De douăzeci de ani stai în câpul mesei, cu toate 
că eşti cel mai leneș, cel mai egoist, cel mai rău, cel mai 
crud, cel mai mincinos om din ţară. Dar acuma, s-a 
isprăvit ! Acuma, mor. Ce bine ar fi să pot muri chiar 
în clipa aceasta! Să te las să te iei singur de git cu 
Neaţă. Ar fi o farsă pe care o meriţi!... Să vedem cine 
o să te acopere ! Cine o să mai fie paravanul tău de aur! 
În numele cui o să mai tragi sfori şi o să te joci cu 
guvernele! Da! Știu! Tu tremuri pentru viața mea, 
pentru că ești destul de deștept să înţelegi că dacă eu 
mor, nici viața ta nu mai face două parale. Lăcomia 
şi neobrăzarea ta ţi-au jucat festa. Din lăcomie ai înlă- 
turat-o pe Maria de la succesiune. Din lăcomie l-ai 
înlăturat pe Carol. Din lăcomie îi înlături pe toți. Acuma 
să-ţi, fie de bine !... Eu am scăpat. Sînt liber! Mor! 
Auzi? Mor!» 

Dar din gura lui Ferdinand nu ieşi decît un oftat 
slab şi prelung, ca un scincet vag de copil. 

Cu privirea ţintă în ochii suveranului său, Ion Ion 
stărui: | 

— Sire ! Nu e timp de pierdut. Eu nu voi permite 
ca țara să încapă în mîna unui aventurier. Dacă Neaţă 
face o mișcare, vor fi tulburări. Bolșevicii atita aşteaptă 
ca să se năpustească asupra noastră... De altfel ţin 
ca maiestatea voastră să știe că Neaţă tratează și cu 
bolşevicii. 

De zece ani, regele e obsedat de. bolşevici. De zece 
ani, Ionel n-a deschis gura fără să nu rostească acest 
cuvînt: bolşevicii. « Bolșevicii vor... Bolșevicii fac !... 
Bolşevicii au făcut... Bolşevicii vor face !» 

Că Ionel minte de obicei, asta e sigur. Dar tot atît 
de sigur este că bolșevicii există. Şi Ferdinand, numai 
pe bolşevici n-ar vrea să-i lase aici moştenitori. Coroana 
n-o dă din mînă. Bolșevicii nu trebuie să se atingă de 

nimic din ce este al lui. Un rege e rege şi în mormiînt !... 
Așa l-a învăţat unchiu-său Carol şi învăţătura asta i-a 
pătruns bine în minte şi în suflet. Este Ionel ceea ce 
este... Şi Neaţă la fel... Dar coroana trebuie păzită. 
Plebea, mulțimea, masele acelea mizere de zdrenţăroșşi 
şi nepicptănați să nu pună mina pe tot ce este mai 
sfint pentru țară: coroana ! Măreţia regală ! Sirălucirea 
ei! Splendoarea ci !... Coroana să nu fie tăvălită în 
noroi. N-ar avea linişte nici în mormînt. 

— Nu! gemu Ferdinand, penibil. Să n-aud de bol- 
şevici ! 

Se opri ca să respire, apoi întrebă cu un glas care 
abia se putea auzi: 

— Şi ce ai hotărît? 

— Maiestatea voastră îi va cere lui Neatţă să for- 
meze imediat un guvern național. Împrejurările de 
astăzi cer un guvern: național, de destindere.. Pentru 
aceasta, să convoace de urgenţă pe toţi şefii de par- 
tide. Inclusiv Caţă. Este necesar Caţă. Cînd național- 
țărăniştii vor afla că şi Caţă este recunoscut șef de 
partid, îşi vor da seama de lipsa de seriozitate a com- 
binaţiei şi nu-i vor da nici o urmare. Cît despre mine, 
îi voi pune lui Neaţă asemenea condiţii, încît va trebui 
să renunţe şi să-şi depună mandatul. 

— Şi dacă nu vrea să plece? întrebă regele cu un 
nou efort. 

— Sire, deocamdată mai e timp să vrem noi... şi 
ajunge ! 


* 


Generalul își convocase consiliul de miniștri, spre 
a face un expozeu al situaţiei. Venea de la Scrovişte, 
unde-l vizitase pe rege, ca să-i arate că n-a izbutit să 
facă un guvern național. 

— Sire, un guvern național nu corespunde împre- 
jurărilor ! i-a zis el. Azi .ne trebuie coeziune. Cu ele- 
mente risipite nu vom putea face faţă situației. Bol- 
şevicii ne pîndesc. Ei atit aşteaptă: să ne vadă cu un 
guvern lipsit de autoritate, spre a ne ataca. 

— Da! şopti regele, lipsit de puteri. 


. — Cred, deci, nimerit, să răminem la situaţia. de 
azi și să renunțăm la ideea unui guvern național. 

Regele închise ochii şi nu mai răspunse. Neaţă aşteptă 
un minut, două, cinci—şi crezu că regele a aţipit. Res- 
pectuos se retrase în vîrful picioarelor şi ieşi din cameră, 
spre a ccre lui Titi să-l anunțe la Maria. Maria il primi 
şi-l lăsă să pledeze un sfert de oră pentru statu quo, 
după care-i răspunse: 

— Hotărîrea este în mîinile regelui ! 

Era un răspuns echivoc. care întărea în Neaţă con- 
vingerea că bine a făcut cînd, imediat după ce i s-a 
cerut să formeze un guvern naţional, a expediat un 
ordin, prin curieri speciali, să i se trimită trupe de jan- 
darmi din toată ţara. În acest moment sînt în drum 
spre Bucureşti treizeci şi două de companii de jandarmi 
a :cîte, o sută nouăzeci şi cinci de oameni, înarmaţi cu 
puşti, cu puşti-mitraliere, grenade și cu -muniții de cam- 
panie. Restul va veni pînă mîine dimineaţă. Ionel va 
avea o' surpriză. Ionel va vedea cine este adevăratul 
stăpîn al ţării: el, sau generalul Neaţă? 

Jn sala de consiliu îl așteptau toți miniștrii săi, 
nerăbdători şi îngrijoraţi. 

— Domnii mei, începu Neaţă, ar fi trebuit să duc 
maiestăţii sale răspunsul încă de alaltăieri. Am socotit 
însă util să amîn această formalitate pentru a ne întări 
situația. Am fost la rege... şi regele m-a asigurat că 
putem să ne continuăm în linişte opera de gu... 

Cineva bătu în uşă grăbit şi stăruitor. Generalul 
se opri stupefiat. Era ceva neobişnuit. Nimeni n-are 
voie să întrerupă şedinţa consiliului de miniștri decit 
în cazuri de o gravitate excepţională. Dar uşa se deschise 
şi şeful de cabinet, speriat, intră: ` 

— Excelență, o comunicare urgentă ! ! 

Neață ieşi din consiliu şi se ciocni în prag cu Hiotu, 
ministrul palatului. 

— Dumneata ! făcu Neaţă uimit. 

— Da! Ordin de la maiestatea sa! 

— Poftim ! 

În birou, Hiotu îi întinse lui Neaţă o hirtie: 

— Domnule prim-ministru, maiestatea sa regele vă 
roagă să semnaţi! 

Generalul citi. Era decretul de numire a lui Ciubuc- 
Bey ca prim-ministru al ţării. 

Dezolat, gata să plingă, ca un copil căruia i s-a smuls 
o jucărie din mînă, Neaţă zise: 

— Dar asta înseamnă demisia mea ! 

— Da! 

— Atunci trebuie să vă înmînez şi demisia ! 

— Da! 

Cu ochii umeziţi, cu genunchii tăiaţi, fără un gest 
de revoltă, fără să scoată un cuvînt, Neaţă, docil, se 
aşeză la birou şi, cu mîna tremurîndă, își scrise demisia. 

Peste un sfert de oră, îl chemă la telefon pe Arghir, cu 
care tratase guvernul național. 

— Arghire, află că am iscălit decretul de numire a 
noului preşedinte de consiliu. 

Lui Arghir începu să-i bată inima cu putere: el 
e ! În sfîrșit, i-a sunat ceasul. 

— Cine e? întrebă el cu sufletul la gură. 

— Ghici! 

— Viziru? 

— Nu! 

— Titulescu? 

— Nu! 

— Prezan? 

— Nu! 

— Atunci cine? 

— Ciubuc-Bey ! 

Arghir scăpă o înjurătură înfiorătoare. 

— Ciubuc-Bey? Glumești ! Dar asta este o ofensă 
adusă ţării întregi! E de necrezut să fii înlocuit cu 
un asemenea om! 

— Asta e! făcu Neaţă. E o adevărată rușine. Să 
mă scoată pe mine şi să pună în loc un tîlhar... un... 

— Ascultă, generale! îl întrerupse Arghir. Şi ai 
de gînd să lași lucrurile așa, fără să reacţionezi? 

Generalul, cu glas plingăreţ, făcu: 

— Ce să fac, Arghire ! Învaţă-mă și tu! Ce să fac? 

— Să faci revoluţie! Asta trebuie să facă un om 
ca dumneata: revoluție ! 

Neaţă se învioră. Asta e! Cum de nu s-a gîndit pînă 
acum? Revoluţie ! 

„ — Să ştii că aşa o să fac! Am toată armata cu mine! 
Închise receptorul și, slăbit, epuizat de atitea emo- 
ţii, generalul şopti: « Revoluţie! Singura speranţă e 
revoluţia. Trebuie ! Trebuie neapărat. Țara o cere !... 
Unde e Safta?...» 
— Safta !... Safta !... Unde eşti, babo!... Pune 
repede faţa de masă în sufragerie! 
Safta, care moţăia în bucătărie, se trezi: 
„— Aoleo, conașu ghineral face iar rivuluţie ! 
Încercă să se ridice, dar de obosită ce era, nu izbuti: 
— Las'că poate s-o facă şi miine... că n-o să-l ia 
dracu ! mormăi ea. i 
Şi adormi iar. 


* 


La aceeaşi oră, noul preşedinte de consiliu, Radu 
Ciubuc-Bey, primea un telefon de la Interne: 

— Domnule prim-ministru, în momentul acesta au 
sosit din provincie trupe de jandarmerie, echipate ca 
de război. Ce facem cu ele? 

— Stai un moment! : 

Cu mîna peste pilnie, Radu Ciubuc-Bey se întoarse 
către Ionel, care tocmai intra, şi-i spuse rîzînd: 

— Auzi, lonele, au sosit jandarmii cu care Neaţă 
se pregătea să dea lovitura de stat. Ce să facem cu ei? 

— Trimite-i înapoi! . 

— Nu face! îi răspunse Radu. E-n joc prestigiul 
armatei ! Doar i-am chemat pentru ceva... 

— Ai dreptate! zise Ionel convins. Miine ce e? 
Duminică !... Pune-i să facă ordine la hipodrom!... 

_Radu nici nu comentă — şi imediat răspunse la 
telefon: . 

— Alo !... Ascultă! Miine sînt curse de cai! Să 
stea jandarmii să facă de pază pe la ghişee, să nu fie 
înghesuială ! 5 


XVIII 


Moartea lui Ferdinand îl găsi oricum trist pe Ionel. 
Planul fixat cu cumnatul său Radu Ciubuc-Bey fusese 
executat întocmai, dar cum .a început campania elec- 
torală, și-a dat demisia spre a face loc unui guvern 
prezidat de Ionel. Ionel luă frînele ţării în mînă și decretă 
alegeri libere. Și fură atît de libere, încît alegătorii din 
opoziţie trebuiră s-o ia la goană pe cîmp. Național- 
țărăniștii, fugăriţi peste tot, telegrafiară ministrului 
Statelor Unite să-i ia sub ocrotirea lui. Ceea ce îndrep- 
tăţi din nou pe lonel să denunțe poporului lipsa de 
patriotism a lui Dacu şi Jugănaru. Singurii a căror 
atitudine loială l-a mișcat cu adevărat pe Ionel în zilele 

acelea au fost social-democraţii lui Scăunaș și Para- 
schievici. Toate încercările repetate ale comuniştilor de 
a convinge pe Scăunaș şi Paraschievici să se alăture 
blocului muncitoresc-țărănesc, spre a lupta în alegeri 
împotriva guvernului, n-au dus la nimic. Scăunaș și 
Paraschievici au rămas și de astă dată credincioși tro- 
nului şi lui Ion Ion Viziru — pe care l-au sprijinit cît 
au putut să facă din Parlament ceea ce şi trebuia să 
fie: o instituţie curat liberală. 

Astfel, printr-o simplă învirtitură de manivelă, par- 
lamentul redeveni ceea ce trebuia să fie şi ceea ce nu 
trebuia să înceteze a fi o singură clipă: un Parlament 
liberal. 

Totuşi, Ionel simţea că nu mai este ceea ce a fost. 
Nu pentru că, în pofida teroarei, ar fi ieșit mai mulţi 
naţional-țărănişti decît dăduse ordin. Dar faptul că 
a trebuit să dezlănţuie acum o teroare mult mai mare 
decît în trecut, pentru a ajunge la un rezultat care 
nu era prea strălucit, întărea senzaţia de neliniște, 
de îngrijorare, de rea stare pe care a trăit-o în 1919, 
la primele alegeri de sub guvernul de generali, apoi 
la alegerile generale din 1925 — apoi la alegerile comu- 
nale din 1926... Ceva s-a stricat ! Ceva nu mai funcţio- 
nează ! Jandarmi, magistratură, presă... au crescut 
şi extensiv şi intensiv — dar rezultatele? Rezultatele 
sînt din ce în ce mai slabe. 

Și acuma, numai după trei zile de la alegeri, moare 
Ferdinand ! Ionel se obișnuise încă de la începutul 
verii cu gîndul că regele nu mai are mult de trăit. Dar 
în faţa rămășițelor pămîntești ale suveranului său, ale 
acestui biet Urechilă, care pentru a ocupa un tron 
şi a duce o viață comodă a înghiţit toate insultele ce 
se pot aduce cuiva, fără ca demnitatea lui de om să 
fie lezată nici cît negru sub unghie, Ionel, atotputer- 
nicul stăpîn al ţării, simţea că i se clatină pămîntul 
sub picioare. Nu-l iubise, nu-l stimase, nu-l preţuise 
în nici un fel pe acest om... Dimpotrivă, a exploatat 
slăbiciunile lui, i-a speculat frica — frica aceea pato- 
logică de propria lui umbră, i-a cultivat pasiunea pentru 
anecdote, pentru femei, pentru. bani, a făcut din el o 
simplă unealtă a intereselor familiei Viziru de la Brătieni. 

Acuma, însă, cînd îl vedea întins pe catafalc, cu urechile 
lui mari, transparente, cu ochii închiși, galben, stors, 
mut, despuiat de trabucul acela care-i dădea în viaţă 
o personalitate și o oarecare siguranță de sine, Ionel 
se simţi năpădit, pentru întfia oară în viață, de un 
sentiment puternic de desperare și neputinţă, care-i 
strîngea inima ca un cîrcel dureros şi-i storcea lacrimi... 
Cu ochii la cadavrul lui Ferdinand, Ion lon Viziru 
plingea. Discret, demn, aristocratic, dar mai puţin 
stăpîn pe sine ca de obicei, Ionel plingea. Stăpînul 
celor șaptesprezece milioane de robi pricepea că, o 
dată cu dispariția suveranului său, ceva s-a rupt defi- 
nitiv din propria lui ființă. Că aureola puterii absolute 
s-a stins de pe propria sa frunte. Că podoaba regală 
a căzut de pe propriul său creștet. O dată cu regele, 
pierde însuși elementul esenţial al existenţei sale politice. 
Pierde pe acel căruia-i putea cere şi care n-ar fi putut 
îndrăzni să-i refuze, puterea. Pierde sigiliul indispensabil 
tuturor acţiunilor lui. Pierde paravanul de aur care 
pînă acum îl ferea de ochii poporului, în acţiunile lui 
politice pe care poporul nu e demn să le cunoască. Și 
mai pierde ceva: o pierde pe ea. Prin moartea lui, Maria 
nu va mai fi, nici de drept, nici de fapt, femeia 
în buduarul căreia, ea, el și cu Radu dezbăteau, ajustau, 
orînduiau, șlefuiau interesele superioare ale ţării. Dis- 
pariţia puterii formale a regelui trage după ea dispa- 
riţia puterii reale a reginei, care, dintr-o dată, a devenit 
o simplă văduvă, într-un stat în care nu va mai juca 
nici un rol. 

Ionel ieși din camera mortuară cu pași mai puţin 
siguri ca de obicei și intră la Maria căreia ar fi vrut 
să-i spună cîteva cuvinte mai calde. Dar ea îl primi 
distantă, ca o străină. Ca și Ionel, ea își putu da seama 
numai lîngă cadavrul lui Ferdinand, cît de imens, cît 
de tragic, cît de real este doliul ei. Nu mai e euverana 
unei țări, ci simpla văduvă a unui tron. Şi din vina 
cui prăbușirea aceasta? Din vina lui Ionel, din vina 
omului cu care a domnit și a guvernat timp de peste 
douăzeci de ani. El este acela care a înlăturat-o de la 
regență pentru că i-a fost teamă de ea. De energia ei. 
De abilitatea ei. De dragostea ei mare de ţară — de țara 

în care s-a născut și pe care a știut s-o servească în 
împrejurările cele mai grele. De asta i-a fost teamă lui 
Ionel: că ea va da Romînia toată pe mîna capitalurilor 
engleze şi că nu va mai fi loc pentru întreprinderile 
partidului naţional-liberal. Numai lăcomia lui bolnă- 
vicioasă a făcut din ea — regina unei ţări — o simplă 
văduvă, ca oricare alta ! l-ar putea dînsa ierta vreodată 
prăbușirea aceasta? 

— Azi după. masă, îi zise Ionel, prințul Mihai este 
proclamat, rege ! Nu vrei să asiști? 

Ochii Mariei scăpărară scîntei dușmănoase, dar gura 
ei rosti cu accente de tristețe nemărginită: 

— Nu, lasă-mă, te rog! Sint prea îndurerată!... 
Și-apoi, nu vreau să părăsesc trupul neînsufleţit al 
marelui meu soţ! 

— Ce va zice lumea? o întrebă el, prevenitor. 

Fu picătura de apă care făcu să se reverse veninul 
care umplea pînă la refuz inima fostei regine. 

— Dar ce-mi pasă de lume? strigă ea. Mihai nu 
este regele meu !... Nu-l recunosc pe Mihai ca rege! 
Mihai nu e decit nepotul meu... nu regele meu!... 
Mie mi se cuvenea o regență. Eu nu sufăr un alt rege! 

Şi aproape fugind, părăsi camera, fără să-i mai 
îngăduie lui Ionel să-i răspundă. 


* 


În drumul de la Cotroceni spre gară, unde trupul 
lui Ferdinand trebuia să fie încărcat spre a fi dus la 
Curtea de Argeş, carul mortuar era însoțit de toți fac- 
torii de răspundere ai statului. Ionel îi vedea, în marea 
lor durere, destul de voioși. Traian Săpunaru mergea 
braţ la braţ cu Caţă și făcea haz de Arghir. Ionel îl 
privi pe Traian cu coada ochiului — și fără să vrea 
un zîmbet îi descreţi fruntea o clipă. « Bietul Traian! 
Deşi au trecut atâtea săptămîni de cînd a căzut de la 
putere, continuă mereu a fi obiectul de glume al adver- 
sarilor săi. Invidioşii din presă nu-i dau voie să-și rumege 
în pace banii pe care a izbutit să-i ridice noaptea — 
după demisia guvernului, cînd nu mai era ministru 
de interne şi cînd nu mai avea ce căuta la minister. 

Nu era mult! Treisprezece milioane pentru fondul 
ordinii publice şi zece milioane în contul unor furnituri 
pentru linia Ploiești-Văleni !... Ce a făcut cu banii?» 
Ionel se surprinse punîndu-și întrebarea aceasta și se 
ruşină. De cînd este întrebat în ţara romînească un 
ministru de interne ce face cu banii? 

Doctorul Bratu. venea mai în urmă la braț cu 
Aureanu. De Bratu și de Aureanu, Ionel putea fi mul- 
ţumit. Au făcut treabă bună. Fiecare din ei a devenit 
independent și şi-a făcut cîte un partid propriu, cu 
cîţiva prieteni şi cu frinturi din partidul lancist al lui 
Caţă. Preferat părea a fi Bratu, la care mereu trecea 
câte o organizaţie lancistă. Cluj, Giurgiu, Brașov, Birlad ' 
i s-au alipit lui cu registre cu tot. 

— Numai democrația ne va salva, dragă Costică ! 
îi spunea el lui Aureanu. Fără democraţie n-o să se 
aleagă nimic de capul acestei ţări... 

— De acord! răspunse Aureanu. Dar aşa cum o 
înţelege şi Arghir: « Totul pentru popor, dar nu prin 
popor». 

— Cred că nu citezi bine! rîse Bratu. Totul prin 
popor, dar nu pentru popor. 

Rise și Aureanu. Ionel întoarse capul dezgustat 
de la ei, dar văzu că și ceilalţi sînt la fel de bine dispuși. 
Pînă și Arghir. Dar nu Arghir era vinovat, ci Crai- 
Voievod care-l întrebase: 

— Spune-mi, te rog, Arghire frate, ce simbol repre- 
zintă pălăriile lacheilor ? 

— M-am gândit şi eu la asta ! i-a spus Arghir îndu- 
rerat. 

Şi silit de împrejurări, îi spuse lui Crai-Voievod 
o anecdotă căptușită cu atitea măscări, încât toți arde- 
lenii din jur se prăpădeau de rîs. 

Mărunţelu păşea ceva mai în dreapta, cu Stănică 
Popescu: 

— Traian se' plinge mereu... De cînd i-a căzut 
cărămida în cap, luptă să-și facă un partid. Are și o 
deviză ! 

— O ştiu ! zise Nelu Pedicuristu care venea, cu un 
pas îndărăt, între ei. 

— Ei, ia să te aud? îl provocă Mărunţelu. 

Pe nerăsuflate, Nelu îi spuse: 

— Bou breaz birlobreaz din birlobreazeniele bîrlo- 
brezăturilor !... la să te văd!... Tu poţi s-o spui? 

— Pot şi eu! făcu Stănică. Bou breaz birlobreaz 
din biîrlobreazeniele bîrlobrezăturilor !. . . 

— Bravo ! zise Mărunţelu. Bou breaz... 

Dar după un car cu flori se ivi Agop Bagradian, 
aşa că Mărunţelu, în loc să continue, începu să ridă: 

— Ce ar fi să-l punem pe Bagradian s-o spună! 

— Fugi încolo ! îi zise Stănică, fudul. De unde asta 
la un armean! 

Fratele Vintilă, cu fracul lui soios şi pătat dintot- 
deauna, veni să-i ia locul la cordoane lui Ionel, care 
trecu în rînduri — şi se nimeri alături de Arghir, care-i 
spunea revoltat lui Muică, noul ministru de interne: 

— Și asta se cheamă înmormîntare ! Oameni lipsiţi 
de rușine ! Regele nostru e mort şi ei rîd! Și cînd te 
gîndești că ne găsim într-un stat dinastic, cu ţinuturi 
în care, dacă un minoritar ar îndrăzni să treacă prin 
fața portretului regelui fără a-și scoate pălăria, ar fi 
bătut și condamnat la puşcărie... 

Ionel nu auzi mai mult, pentru că zărise înaintea 
lui pe Dacu, braţ la braţ cu Neaţă. Tot noaptea, Neaţă, 
după ce a fost dat afară, a ridicat de la Finanţe un milion 
două sute de mii de lei. Cică pentru Treancă, pe care-l 
trimisese în misiune, în străinătate, și pe care căderea 

vernului l-a nimerit în Elveţia, fără un ban în buzunar. 

i trebuia un milion două sute de mii de lei pentru un 
bilet de întoarcere. 

Ionel trase cu urechea şi-l auzi pe Dacu spunînd 
generalului: 

— Din ast'toamnă, de cînd a murit conu Alecu, înţe- 
leptul partidului, Ionel a cam început să șchioapete... 

Cu fălcile încleștate, Ionel se dădu în lături, ca să 
nu mai audă. 


* 


La Curtea de Argeş devotații tronului și ai dinastiei 
se arătară şi mai necuviincioși faţă de regretatul lor 
suveran. Înghesuiala, rîsetele, strigătele ofiţerilor care 

făceau ordine reflectau nerăbdarea conducătorilor nea- 
mului de a vedea sfîrşită o dată ceremonia funebră şi 
plicticoasă a înhumării lui Ferdinand. La un moment 
dat, însă, un ofiţer arătă din ochi lui Jugănaru o coroană 
de crini albi. 

— E de la prinţul Carol! 

Jugănaru i-o comunică lui Dacu. 

— Da, ştiu ! îi răspunse Dacu. Prinţul a telegrafiat 
prinţesei Mărioara să pună coroana asta în numele lui, 
spre a risipi ipocrizia de care a fost înconjurat. 

Deodată, în timp ce se oficia în grabă serviciul di- 
vin, numele prințului începu să treacă din gură în gură: 

— Ai auzit ce scrie Le Matin despre prinţul Carol? 
Îl numeşte rege! 

— Da! Dar el a dezminţit. Zice că deocamdată se 
consacră doliului ! S-a dus la biserica romînească în 
frac şi decoraţii, pentru parastas. 

— Ei si? Afară studenţii noștri l-au aşteptat şi au 
strigat: «Vive le roi!» 

— Totuși, el ar fi vrut să vină la înmormiîntare, 
dar regina nu l-a lăsat. Şi Cantacuzino, care-i ține locul 
lui Diamandi la Paris, a dat ziarelor un comunicat, 
prin care anunţă că renunțarea prințului a fost liberă 
şi definitivă ! 

— Într-o scrisoare publicată în Le Matin prinţul 
se plinge că n-a fost lăsat să-şi vadă părintele, care-l 
dorea. Zice că renunţarea i-a fost smulsă sub amenin- 
ţări — şi că nu-i adevărat că ar avea o legătură « sen- 
timentală». În sfîrşit nu va provoca război civil, dar 
dacă ţara i-o va cere, e gata să se pună în serviciul ei. 
Este de datoria lui, ca romîn și ca tată. 

Ionel prindea frînturi si fierbea. Cel puţin dacă 
dușmanii n-ar profita de toate intrigile acestea, ca să 
lovească în: el. « Uită-te la Dacu, vrea demonstraţii 
uriașe. Vrea un marş asupra Bucureştilor. Vrea adunare 
naţională la Alba-Iulia. Niciodată !» 


x 


În trenul regal, la înapoiere, Ionel, Vintilă, Muică 
şi Trișcă dezbătură problema cu cea mai mare atenţie. 
În interesul ţării, Dacu trebuie să fie impiedicat să se 

miște. Cum ?... Prin starea de asediu. Starea de asediu 
trebuie şi mai mult întărită. E nevoie de o lege pentru 
apărarea ordinii de stat şi a monarhiei. O lege care 
să pedepsească sever pe oricine va lucra pentru schim- ' 
barea formei de guvernămînt și a formei dinastice şi va 
răspîndi, prin viu grai sau prin scris, știri sau idei care 
pot fi interpretate ca nefavorabile regimului. 

Răminea o întrebare: cum va fi justificată o ase- 
menea lege, care echivalează cu problema fățișă şi legală 
a unui regim de dictatură? 

— Ne trebuie un complot carlist! sugeră Muică. 

— De acord! făcu Ionel. Cu cine? 

— Cu Mihail Teianu ! răspunse Muică simplu. 

Curios ! În acea clipă se gîndea și Ionel la Teianu. 
Secătura asta mussolinistă este omul potrivit să fie 
implicat cel dintîi în complot. Poliţia este informată că 
Teianu face mereu naveta între Bucureşti și Paris unde 
se află prinţul și cunoaște aproape textual cuprinsul 
conversaţiilor lui cu Carol. 

— Teianu e bun ! reflectă Ionel. 

Apoi, fără convingere, dar cu speranţa omului anga- 
jat într-un joc de noroc, hotări: 

— Bine, Muică ! S-o facem! 


* 


Lucrurile fură aranjate. Teianu va fi urmärit, ares- 
tat şi trimis în fața judecății... Se va da alarmă prin 
presă... complot... război civil... țara în flăcări... 
și la adăpostul acestei panici se va da drumul legii care 
va împiedica pe naţional-ţărăniști să-și ţină adunarea. 

Şi ceea ce se hotărise fu pus în aplicare. Teianu, 
cîtva timp urmărit, fu arestat în trenul cu care venea 
de la Paris, pentru că « făcea pe agentul de transmisie 
al celor care vor să tulbure ordinea». Ziarele toate 
apărură în ediţii speciale: complot! Prinţul Carol se 
sprijină pe partidele din opoziţie... La Teianu s-au 
găsit scrisori adresate de Carol şefilor de partide. Și un 
cifru. Și niște memorii. Urmară descinderi, percheziţii, 
confiscări, arestări, cercetări, declarații,  destăinuiri 
senzaţionale. Italia este amestecată în complot. Italia 

are interesul să ocupe Albania. Întîia oară cînd a încer- 
cat să tranșeze cu Anglia chestiunea aceasta prin bună 
înţelegere, Anglia i-a spus: Nu te atinge de Balcani! 
Supărată, Italia a încurajat acţiunea lordului Rother- 
mere în favoarea ungurilor care cereau revizuirea tra- 
tatelor — şi a menajat dinadins Iugoslavia, îndreptînd 
toată acţiunea împotriva Romîniei şi Cehoslovaciei. 
După aceea, a stimulat acţiunea comitagiilor bulgari, 
condusă de generalul Protogherov împotriva Iugosla- 
viei. A urmat atentatul de la Stip contra generalului 
Kovacevici, fapt care a înăsprit serios relaţiile dintre 
Bulgaria și Iugoslavia. Şi acuma, Italia pregăteşte aten- 
tatul carlist împotriva Romîniei. Acţiunea este finanțată 
de Mussolini. Carliștii sînt pentru o politică de strînsă 
prietenie cu Italia, împotriva politicii lui Viziru care se 
sprijină pe Franţa. Planul Italiei e simplu. Cu cît va 
provoca tulburări mai multe în Balcani, cu atît mai ușor 
îi va fi să ocupe Albania. Mussolini își zice că dacă 
Franţa va vrea să-și apere situaţia în Romiînia, va trebui 
să stea de vorbă cu Italia. Italia va face unele concesii 
Franţei, dezinteresîndu-se într-o anumită măsură de 
treburile interne ale Romîniei, în schimb Franţa va tre- 
bui să silească Iugoslavia să nu intervină dacă Italia 
va ocupa Albania. Şi prinţul Carol îl ajută pe Mussolini 
să işte asemenea tulburări în Balcani, cînd ţara are 
nevoie de liniște. Acesta e Carol! Să știe țara ce este 
Carol în stare să facă. Însăși declaraţia lui de după 
arestarea lui Teianu îl trădează: « Am spus şi repet că 
nu mă voi amesteca niciodată în politica ţării mele 
pentru a provoca tulburări. Dar am adăugat că dacă 
opinia publică ar îndrepta către mine un apel, aș con- 
sidera ca o lașitate să mă sustrag. Ce s-a întîmplat? 
Unii șefii de partide, și în special național-țărăniștii, 
au venit să-mi ceară o declaraţie de candidatură. Am 
refuzat timp de trei luni. Consideram gestul ca prematur. 
În sfîrşit, acum, cedez»... E clar! Cedează, adică dă 
mînă liberă oamenilor săi să dezlănţuie războiul civil ! 
Complotul trebuie curmat de la început !. „. Fără milă 
şi fără menajamente, oricine ar fi vinovat. 

ntre timp, legea pentru apărarea ordinii. şi dinastiei, 
care fu strecurată în Parlament la adăpostul edițiilor 

speciale, fu pusă în aplicare, și arestări fură operate cu 
miile, bineînţeles printre muncitori, acuzaţi că au fost 
« prinși citind manifeste lansate de Carol». 

În zilele acelea, Ionel, Vintilă, Muică şi Trică nu 
făcură decit să urmărească pas cu pas desfășurarea 
procesului. Știau ce vor. Procesul era nu o simplă jus- 
tificare a legii pentru menţinerea ordinii — ci o verifi- 
care a justiţiei lor, a puterii lor, a privilegiului lor 
de a face dreptate aşa cum trebuie să se facă într-un 
stat naţional-liberal, spre binele ţării. Apărarea era dîrză. 
Ea demonstra că Teianu a fost arestat nu de îndată ce 
a intrat în ţară, ci numai înspre Brașov, unde era stare 
de asediu. De ce? Dacă era vinovat, de ce autorităţile 
au ţinut să-l aresteze numai acolo unde este regimul 
stării de asediu ?,.. A adus scrisori către șefii de partide? 
Dar scrisorile erau oficiale ! Şi trebuiau să fie date în 
orice caz publicităţii. Şi n-au fost primele scrisori de 
felul acesta transmise șefilor de partid !... Că Teianu 
a avut un cifru? Ei și? Ce pericol poate prezenta acest 
cifru şi pentru cine? Cifrul cuprindea numele tuturor 
oamenilor de afaceri mai importanţi din ţară. Ce primej- 
die politică poate prezenta pentru un stat faptul că un 
cetăţean onorabil are relaţii cu niște directori de bancă ?. . . 
Că Teianu a vrut să scoată o gazetă Crai nou? Şi dacă 
a vrut? A scos-o? Cum poţi să ceri pedepsirea cuiva 
care a vrut să scoată o gazetă, dar pe care nici n-a apucat 
s-o scoată !... Memorii? Dar de cînd îi este cuiva inter- 
zis să-și scrie niște memorii pe care nici nu are de gînd 
să le publice? 

Dacă apărarea avea în ochii lui Ionel scuza că este 
apărare, martorii se dovediră cu toţii niște canalii. 

— Nici o piedică constituţională nu se opune să 
fie ales regent cineva, cîtă vreme e cetăţean romîn! 
a zis Dacu. 

— Voinţei naţionale îi este îngăduit să revizuiască 
orice lege ! a zis Crai-Voievod. 

— Oricare cetățean romîn poate fi prinţ ! a zis Jugă- 
naru. 

Toţi, toți pledau nevinovăția lui Teianu. Pînă şi 
licheaua de Traian: 

— Eu văd chestiunea într-un cadru legal ! 

Cît despre Arghir, nici vorbă. 

— Nu se poate face revoluţie în țară, a declarat 
el. Nici nu poate fi vorba de revoluţie. Vă închipuiţi, 
Dacu, cu generalul Neaţă şi cu domnul Caţă de la Iaşi, 
cu ceata lui de copii, cu crucea biîrligată, făcînd răzmeriţă 
pe stradă! 

Ionel nu-și mai găsea locul de supărare. 

— Toţi politicienii ăștia de maidan, striga Ionel, 
şi-au găsit în procesul acesta prilejul să-și dezvăluie 
sufletele lor scîrnave de robi. Și-au dat cu toţii mîna 
să lovească în mine. Dar se înşală. Mai există justiţie 
în ţară ! Și justiţia asta va ști să-l condamne pe incul- 
pat. Trebuie ! 

De la începutul procesului, cuvîntul care reyenea 
cel mai des în convorbirile lui Ionel cu anturajul său 
era « justiţie». Şi de cîte ori se producea în proces vreun 
incident neplăcut, îl întreba pe Muică: 

— Spune-mi... curtea asta... ai încredere în ea?... 
Sînt oameni siguri? 

— Absolut siguri ! 

Ionel asculta și era plictisit de propria lui prostie. 
Cum să nu fie siguri acești magistrați, a căror existență 
depindea de un singur cuvînt al lui? Unde s-a mai pome- 
nit în ţara romînească judecători care să facă altceva 
decât ceea ce li se ordonă! | 

În clipa' cînd se rostea sentința la tribunal, ţîrii 
şi telefonul de pe masa lui Ionel. Ionel ridică. recep- 
torul, în emoția lui Vintilă, Muică şi Trişcă. 

— Ei? întrebă Ionel. 

Şi la celălalt capăt i se răspunse: 

— Achitat ! 

— Cum? 

Era atîta groază și uimire în glasul lui Ionel, încît 
Vintilă, înspăimîntat şi el fără să ştie de ce, îl apucă de 
braţ: 

— Ce e cu tine, lonele? Ce s-a întîmplat? 

— Vorbeşte tu! îi șopti el, sfîrșit. 

Mihail fusese, așadar, achitat. Cu trei voturi contra 
două, l-au găsit nevinovat. Nevinovat în ţara partidului 
naţional-liberal ! Nevinovat, cînd Ionel a dat ordine 
precise să fie condamnat ! Și oamenii n-au vrut să ţină 

seama de ordine. După Neaţă, după Arghir, după Traian, 
s-au răsculat şi magistraţii. De azi înainte, opoziţia va 
avea ce specula. Partidul liberal e pe ducă. Puterea libe- 
rală s-a frînt. Metodele lui Ion Ion Viziru au ruginit. 
Ion Ion Viziru nu mai poate face față împrejurărilor. 
Îngrozitor ! Îngrozitor ! 

— Muică ! strigă el către ministrul său de externe. 
Ne-ai nenorocit cu ideea aceasta a procesului. 

— De ce? E o simplă întîmplare. Juriştii spuneau 
că au elemente destule pentru o condamnare. Am fost 
înșelaţi. Dar asta nu înseamnă nimic. Asemenea sur- 
prize se pot întîmpla oricui.. 

— Se pot întîmpla, se pot întîmpla! făcu Vintilă, 
nervos. Dar cum abatem atenţia lumii de la sentință 
şi cum îi împiedicăm pe naţional-ţărăniști să se folo- 
sească de ea ! Nu te gîndești, Muică? Dacu și Jugănaru 
la Alba-Iulia, cu sentinţa de achitare a lui Mihail Teianu, 
în vîrful drapelului ! 

Palid, cu tîmplele jilave, cu mîinile albe, cu răsu- 
flarea tăiată, Ionel şedea cufundat în fotoliu şi nu 
putea scoate o vorbă. Totul devenise în jurul lui rece, 
umed, sumbru, respingător. Într-o singură clipă, pier- 
duse gustul de viață, el care mai aștepta de la viață 
atîtea. 

Vintilă observă că Ionel giîfiie și strigă alarmat: 

— Pentru Dumnezeu ! Repede ! Un doctor! Ionel e 
bolnav:! iE i 

Doctorul veni. Ionel avea febră. Să stea o zi, două 
în pat și va trece. Ceaiuri, aspirine şi linişte. 

Dar tocmai că linişte nu putea să aibă Ionel: proble- 
ma ridicată de Vintilă cere o soluţie și soluţiă încă 
n-a fost găsită. Trebuie ordine, ordine multă, și mai cu 
seamă în Ardeal, unde Dacu se agită. 

— Avem destui jandarmi în Ardeal? întrebă Ionel. 

— Nu! 

— Câţi ne-ar mai trebui? ci 

— Zece-dousprezece mii, pe'care trebuie să-i aducem 
din vechiul regat, ca să fim mai siguri de ei! răspunse 
Muică. aa 

— Să-i aducem! zise Vinti ă. Dar pentru ce-i adu- 
cem?.... ` 


510 ° 


Ionel, care simţi nevoia să-şi ducă mîna la gît ca să 
poată înghiţi o linguriţă de ceai, răspunse: 

— Studenţii ! 

Şi căzu obosit, cu capul pe pernă. 


+ 


Întins în pat, cu ochii închiși, cu fața lui albă, fru- 
moasă, parcă tăiată în piatră, părea mort. Doar mîinile 
lui mai trăiau. După mișcările lor scurte, clar conturate, 
puteai urmări ce gîndeşte ori simte Ionel. 

La început doctorii au spus că n-are decît o simplă 
amigdalită. Amigdalită !... El este în agonie de citeva luni 
şi doctorii vin să-l asigure că e bolnav numai de cîteva zile 
de amigdalită, sau cum i s-a părut că aude ca prin vis: 
anghină streptococică. Vintilă şi Muică își închipuie că l-ar 
mai putea vindeca. Se înșală. Înainte de a se fi făcut ceva 
pentru el, va muri. Și după el, partidul liberal. E inevi- 
tabil... Ion Ion Viziru va muri peste un ceas-două. 
Dar nu de amigdalită, sau de anghină streptococică, ci de 
spaima dezastrului... « Nu împart puterea cu nimeni !» 
se auzi Ionel, ţipînd, de departe... Şi mîinile i se ridicară 
potrivnice, ca. o paranteză şi degetele începură să se 
ciocănească într-un ritm sacadat... « Nu împart puterea 
cu nimeni !»... Trăia ultimele clipe, dar toate-i erau 
limpezi în minte. Edificiul liberal, construit cu atita 
grijă şi trudă, e şubred și scîrțiie din încheieturi. Pereții 
au început să crape... Din tavan cad bucăţi de moloz... 
Şi praful... Praful care se ridică de peste tot şi-i intră 
în ochi, în nări, în gît... Un huruit surd, un huruit 
surd de sicriu peste care groparii, grăbiţi, aruncă lopeți 
mari de pămînt, îi răsună în urechi... Sus, candelabrul 
se clatină. O lumină galbenă, tot mai opacă, înecată în 
praf, proiectează în fişii, pe pereţii crăpaţi, umbre umane 
care se fugăresc una pe alta într-o larmă asurzitoare de 
bubuituri de tun, de pocnete de pușcă, de răpăit de mi- 
traliere, de vaiete, de înjurături, de blesteme... Sînt 
cei unsprezece mii de robi care au trebuit să muște 
ţărîna la 1907... Sînt cei opt sute de mii de morți în 
războiul Mariei... Sînt sutele de muncitori uciși sau 
schingiuţi în 13 decembrie 1918... Sînt miile de 

muncitori şi ţărani arestaţi și schigiuiți în cursul grevei 
generale din 1920, la congresul socialist din 1921, în 
răscoala de la Tatar-Bunar... Sînt miile de deţinuţi 
care zac în închisorile de la Jilava, Doftana, Mislea... 
Sînt umbrele morţilor, mutilaților, văduvelor, orfani- 
lor, care fug să scape dintre pereţii aceştia care se surpă 
şi acoperă, sub dărîmăturile lor, toată opera lui şi a 
fratelui său... Banca Naţională. .. Tramvaiele... Banca 
Romînească. .. societățile anonime. .. băncile sătești... 
fabricile... afacerile... bacşișurile... hoţiile... frau- 
dele... incendiile... şantajele... bezna... lar peste 
tot acest tumult, stăruie un strigăt de desperare: « Nu 
împart puterea cu nimeni !» Este anghina streptococică 
a lui Ion Ion Viziru. Praful creşte, se îngroașă, întunecă 
tot, îl orbește, îi înfundă gitlejul şi nările, dar Ion Ion 
Viziru îşi strigă mai departe credința: « Nu împart 
puterea cu nimeni!» 

„+ Două mîini albe, cu degete fine, cu unghii îngri- 
jite, stăteau culcate, ca doi cîini credincioşi, pe pieptul 
stăpînului lor, a cărui inimă a încetat să bată de groaza 
că va trebui să împartă puterea cu alții. 

La tipografia unde Crişan lucra de cînd fusese 
eliberat, venea foarte des profesorul Drăgan, care-şi 
imprima, pe cheltuială proprie, un studiu Despre evoluția 
limbii romîne. Din primul moment în care dădu cu 
ochii de Crişan, profesorul Drăgan îl recunoscu. 

— Ia stai, domnule, făcu el, încîntat. Parcă te-aş 
cunoaște ! 

Şi nu se lăsă pînă ce Crișan — care-și reamintea 
bine de el — nu-i răspunse în gura mare, ca să aibă ce 
rîde şi ceilalți lucrători: 

— Eu sînt cel pe care aţi încercat să-l convingeţi 
acum şapte ani că greva generală este o manevră. 

— Da, da, da ! se lumină Drăgan. Îmi reamintesc !... 
În gara Ploieşti, nu? 

Şi lucrurile rămaseră aici, deoarece ori de cîte ori 
Drăgan încerca să intre în vorbă cu el, Crişan, sub un 
pretext sau altul, ieşea din atelier. Într-o zi însă, Crişan 

nu mai avu încotro și trebui să răspundă la stăruinţele 

rofesorului. Fra ora prînzului. Lucrătorii, îngrămădiți 
în legătorie în jurul unei măsuțe, își desfăceau boccelu- 
gele lor cu mîncare, cînd intră pe ușă profesorul Drăgan: 

— Bună ziua ! zise el. Poftim, v-am adus corecturile. 

Și fără să mai aștepte să i se răspundă, se adresă 
direct lui Crişan: mA | 3 

¿ — Ei, acu ce părere ai, domnule Crişan?.. I-a 
executat, în: sfîrşit, pe bandiții ăia ! 

Lucrătorii ştiau din gazete, de dimineață, despre 
ce este vorba — dar Crișan, cu atît mai mult, îi ceru 
apăsat lui Drăgan să precizeze: 

— Care « bandiți»? 

— Sacco și Vanzetti! 
` — Aşa! Åştia sînt « bandiții»?... Cu toate astea, 
domnule profesor, în vara trecută, cînd s-a zvonit 
numai că Sacco şi Vanzetti vor fi executați, s-a cutre- 
murat tot pămîntul. N-a fost țară să nu fi protestat 
violent. Pe alocuri au fost şi ciocniri între mulțimea 
revoltată şi trupe... şi au fost morţi. Morți, domnule 
profesor !... Qameni care au murit pentru a scăpa de 
la moarte nişte nevinovaţi. 

— Eu n-am auzit, mormăi Drăgan. 

— Tot ce se poate, domnule profesor! În presa 
domnului Viziru şi a domnului general Neaţă nu prea 
se aud asemenea lucruri. Ba domnul general Neaţă 
se şi lăuda prin ziarele lui că, dacă aici nimeni nu îndrăz- 
neşte să ridice glasul în favoarea lui Sacco şi Vanzetti, 
asta-i mulțumită numai lui, care a ştiut să facă ordine 
în țară... adică a ştiut să zvirle în puşcărie, la vreme, 
pe toţi cei care ar fi putut informa poporul. Dar cu sau 
fără voia domnului general Neaţă, protestele au răsunat, 
pînă în cele mai depărtate colțuri ale lumii. A zbierat 
guvernul american că. este «o sfidare grosolană» şi 
«un amestec nepermis în afacerile interne ale Statelor 
Unite», dar manifestaţiile au continuat în Franţa, în 
Brazilia, în Australia, peste tot... pentru că aici sau 
în America, o înscenare polițienească rămîne în ochii 
mulțimii tot o înscenare paolițienească... 

— Cum? ţipă Drăgan, indignat. Afacerea Sacco şi 
Vanzetti o înscenare a poliţiei americane? 

— O înscenare ca oricare altă înscenare a polițiilor 
burgheze din lume ! 

— Şi de ce, mă rog, înscenarea asta? întrebă Drăgan 
întăriîtat. 

* — Pentru că așa cerea ordinea capitalistă americamă 
care, timp de şapte ani, a ţinut pe Sacco şi Vanzetti 
între viaţă și moarte... 

— Asta-i culmea! exclamă sincer Drăgan. Acum 
vrei să-i reproşezi justiției americane şi faptul că nu s-a 
hotărît, cu una cu două, să-i execute. Singur ziceai că 
toată lumea a protestat împotriva sentinţei. De acord !... 
Şi fiindcă toată lumea a protestat, justiţia americană 
a şovăit să pună în aplicare sentinţa şi a mai făcut 
cercetări... Poate se înşală ! 

— Cercetări? Ce fel de cercetări? Adevăratul vino- 
vat doar era cunoscut încă din ajunul procesului. Era 
un asasin de rînd, un mexican, care a mărturisit că el 
a făptuit crima şi a jefuit. A ţinut seama justiția ameri- 
cană de mărturisirile astea? Nu ! N-a ţinut seama! Ea 
voia cu tot dinadinsul ca vinovaţi să fie Sacco şi Vanzetti. ... 
Trebuia !... Așa cum și noi, muncitorii, trebuie să fim 
vinovaţi de toate isprăvile studenţilor din slujba Sigu- 
ranţei. Fără cercetări... Justiţia americană își încheiase 
de mult cercetările. Justiţia americană a decretat vino- 
vaţi pe Sacco şi Vanzetti încă înainte ca ei să fi fost 
implicaţi oficial în afacere, şi chiar din momentul în care 
s-a pus la cale înscenarea. Și cînd i-a osîndit la moarte, 
justiţia americană ştia că, ori ce s-ar întîmpla, sentința 
ei va fi executată. Dar justiția asta americană a tărăgănat 
din lună în lună, timp de şapte ani, electrocutarea lui 
Sacco şi Vanzetti, ştiţi pentru ce, domnule profesor? 
Pentru că oligarhia americană urmărea să întreţină în 
jurul lor, cît mai mult cu putinţă, propaganda antimun- 
citorească, anticomunistă şi antisovietică. 

— Prostii ! strigă Drăgan, care, de furie, își smulse 
ochelarii de pe nas. Baliverne marxiste ! Cum poţi vorbi 
așa despre justiţia americană ? 

— Şi ce dacă-i americană, domnule profesor? Dar 
e capitalistă sau nu? Oriunde ar domni justiţia capi- 
talistă, tot antimuncitorească e, şi tot sprijinită de 
presă și de bandele fasciste e. Timp de şapte ani, presa 

reacționară americană, sprijinită practic de toţi politi- 
cienii și de întreg aparatul judiciar, au ținut pe Sacco 
i Vanzetti în sudorile morţii, ca să poată exploata 
cadavrele lor vii în folosul propagandei anticomuniste 
şi antisovietice... 

— Foarte bine! răcni Drăgan. Aşa trebuie să te 
porți cu toți cei ce vor să prefacă lumea în ruine !... 
Ce te uiţi la mine așa de urit, « tovarășe» Crișan? Vrei 
să zici că n-am dreptate? Doar asta se cheamă la voi 
revoluţie: să faci praf din tot ce-ţi cade sub mînă. Ce, 
nu-i aşa? Uite, să zicem că ast'noapte aţi făcut revoluţie 
şi v-aţi instalat la guvern. Cu ce începeţi? Hai? Spune 
« tovarăşe» Crişan... Cu ce începeţi?... Să dărimaţi 
fabricile, să stricaţi liniile de cale ferată, să aruncați 
casele în aer... Cu ce? 

— Ce mai întrebaţi, domnule profesor, dacă vă daţi 
singur răspunsul: vrem să dărimăm fabricile, să stricăm 
liniile de cale ferată, să aruncăm casele în aer... 

— Vrei să zici că nu așa s-a întîmplat în Rusia? 
Dar ce a fost tot balamucul de acolo? 

— Ce a fost acolo trebuie s-o mulțumiți moșierimii 
şi burgheziei-care s-au împotrivit puterii sovietice, 
domnule profesor. Ele, domnule profesor, ele și numai 
ele au dărîmat fabricile, au stricat liniile de cale ferată, au 
au dat foc şcolilor... Ele au adus armate străine pe 
teritoriul sovietic... Ele au provocat războiul de inter- 
venţie, și blocada, şi foametea care au secerat milioane 
de vieţi de muncitori și țărani... Ruina a fost o ispravă 
a patronilor, domnule profesor, a patronilor care au 
scăpat puterea din mînă şi nicidecum a comuniștilor. 
Comuniștii nu dărîmă, ci construiesc... Și pentru că 
patronii ăştia văd că, în ciuda rezistenţei lor îndirjite, 
revoluţia a învins şi că atentatele şi sabotajele nu le 
pot folosi la nimic, se pregătesc din nou de război. 

— Aha ! război! Încă un cîntec de-al vostru ! Toată 
lumea se pregăteşte de război împotriva Rusiei. . . 

— Dacă-i vorba de cîntec, domnule profesor, să 
ştiţi că ăsta e un cîntec capitalist. Toată propaganda 
fascistă se sprijină numai pe cîntecul ăsta: că Rusia 
Sovietică se pregăteşte de război împotriva lumii întregi. 
Și un asemenea cîntec e tocmai bun ca pretext pentru 

capitalişti să pregătească războiul antisovietic. Pentru 
pregătirea acestui război s-a dat anul trecut domnilor 
Chamberlain, Stresseman şi Briand premiul Nobel pentru 
pace ! 

— Ce? Cum?... Pentru... 

Şi profesorul Drăgan începu să rîdă în hohote: 

— Dar bine, « tovarăşe» Crişan, ştii că eşti grozav? 
Vezi că li se dă premiul pentru pace... şi dumneata le 
reproşezi că se pregătesc de război ! 

Plictisit, Crișan se ridică de pe scaun: 

— Lăsaţi premiul, domnule profesor! Stăpiînii sînt 
foarte drăguți între ei şi-şi împart premiile cu mărinimie. 
Premiile astea pentru pace au fost instituite de patroni 
ca să aibă cu ce-i răsplăti pe războinici. Cei trei decoraţi 
lucrează peptru pace, dar tot ei, chiar acum cîteva zile, 
la deschiderea conferinţei pregătitoare a dezarmării de 
la Geneva nu l-au lăsat pe. reprezentantul sovietic să 
vorbească despre dezarmare. . . 

— Şi dumitale nu-ţi place? 

Crişan reteză scurt aerul cu palma: 

— De loc!... Dar de loc!... Fiindcă războaiele le 
plătim noi, domnule profesor, nu boierii. Boierii de pe 
urma războaielor se îngrașă. Pe noi, războaiele ne neno- 
rocesc ! Fabricile ruinate de război pe noi ne lovesc. 
Ogoarele răvăşite de bombe, pe noi ne lovesc. Casele 
prefăcute în cenuşă, pe noi ne lovesc. Și ca să se pună 
toate astea la loc, trebuie noi să muncim... Noi, nu ei! 
Toate, numai noi le plătim. Şi tot ce plătim noi, pe ei 
îi îngraşă. Numai pe ei. De asta nu vrem război. Nu-l 
putem vrea ! Am fi nişte nebuni de legat dacă l-am vrea ! 

— Dar ţara? De ţară nu-ți pasă ? Dacă duşmanul 
ne atacă ţara, vrei să stai cu miinile în sîn? Pentru voi 
nu există patrie? Nu există nimic? 

— Patrie? strigă Crişan, în glasul căruia tremura 
miînia. Domnule profesor, nu vreau să vă conving. E o 
prostie ! Ţin să vă spun numai atît: dacă cineva ştie cu 
adevărat ce se cheamă patrie, sîntem noi, cei care mun- 
cim, nu patronii. Noi, muncitorii, sîntem gata oricînd 
să ne apărăm patria. Dar cu condiţia să fie patria noastră, 
nu tejgheaua patronului. Muncitorul va lua oricînd 
atma în mînă, dar nu ca să atace pe un alt muncitor 

din afară, ci ca să apere patria lui, eliberată de regimul 
exploatării, atunci cînd va fi atacată de cei care:ar vrea 
să refacă tot ce a fost dărîmat pentru totdeauna. 

k 

În papucii lui ferfenițiți, Vintilă, care, în calitate de 
frate al răposatului preşedinte de consiliu, preluase în 
mod automat conducerea guvernului, se plimba agitat 
prin odaie, în timp ce Muică, mai calm, şedea în fotoliu 
şi-şi ştergea mereu ochelarii. 

— Dar ce vor boanghenii ăștia scîrboşi! zbiera 
Vintilă. Ce vor? 

Muică îşi puse ochelarii şi îl examină curios pe Vintilă. 
Vintilă pricepe greu lucrurile cele mai elementare. 
Tulburările « studenţeşti» de la Oradea Mare ar fi ieşit 
bine, dacă privim lucrurile sub raportul intern. Progra- 
mul a fost organizat cu grijă. Cinci mii de studenţi tri- 
mişi în toată țara nu puteau face decit treabă bună, 
mai cu seamă că guvernul le-a trimis salutul lor prin 
Stănică Popescu, noul ministru al justiţiei, şi prin 
generalul Sarmală, ministru fără portofoliu, care au 
asistat la deschidere și le-au vorbit fără nici un 
echivoc: 

— Băieți, daţi-i înainte ! Guvernul e cu voi ! 

Aşa că o singură zi le-a fost îndeajuns băieților să 
jefuiască nu numai toate dughenile evreiești şi să devas- 
teze toate templele și sinagogile din Oradea Mare, dar 
şi din toate celelalte orașe principale ardelenești. Qpe- 
raţia a fost atît de ireproşabil executată, încît răsunetul 
ei a înăbuşit pentru moment tot ecoul 'procesului lui 
Mihail Teianu. Douăzeci şi patru de ore după aceea, 
guvernul a putut împăna toate orașele cu jandarmii 
de care avea nevoie ca să taie naţional-țărăniștilor pofta 
de adunări şi de marșuri. Cine ar fi-putut reproşa guver- 
nului că ia măsuri de ordine? Nici măcar naţional-ţără- 
niştii... Dar, iată că, pe neașteptate au sărit cu gura 
ungurii de la Budapesta: Oradea și Oradea! Şi toată 
presa filomaghiară din străinătate i-a ținut isonul: 
Oradea şi Oradea ! Săriţi! Ajutor! Rominii asasinează 
populația minoritară ungurească ! E 

— Auzi neruşinare ! făcu Vintilă. Acum îi scoate 
pe ovreii din Ardeal, unguri. Minoritate ungurească !... 
Da’ la ei acasă, cine a consacrat ca o lege de stat numerus 
clausus? Nu guvernul unguresc? 

— Da ! zîmbi silit Muică. Dar acuma, l-au desfiinţat. 

Într-adevăr ! Cum s-a produs pogromul de la Oradea 
Mare, guvernul ungur, ca să-și poată face o autoritate 
morală în propaganda antiromînească, a convocat îndată 
parlamentul şi a desfiinţat legea lui numerus cluusus — 
ca fiind o dispoziţie luată sub imperiul unor anumite 
nevoi de moment, care azi au dispărut. Iar imediat după 
aceea, au început să zbierc la Liga Naţiunilor: 

— Rominii bat pe fraţii noştri unguri! Au călcat 
articolul 5 din tratatul cu privire la protecţia minori- 
tăţilor. Vrem revizuirea tratatelor ! 

— Dar în definitiv, ce vor ! îşi repetă Vintilă între- 
barea. : 

— Cum, domnule Vintilă? Tot nu înţelegi? Vor să-i 
satisfacem pe chestia optanţilor. 

Era delicată această chestie a optanților. Un număr 
de mari moșieri unguri din Ardeal, care, după încheierca 
păcii, pe baza tratatului de la Trianon, optaseră pentru 
cetăţenia maghiară, s-au declarat împotriva expro- 
prierii şi au început să ceară sau restituirea moșiilor, sau 
despăgubiri în bani. Vintilă spumega: 

— Prin urmare, din pricina « minoritarilor», să-i 
umplem de bani pe optanţii unguri! Să şi-o scoată 
din cap ! Nu le dau nici o para! 

Dar înseși zbieretele acestea trădau îngrijorarea lui 
Vintilă, că ungurii nu-l vor lăsa în pace şi-l vor presa 
cu șântajul şi mai departe. Oradea Mare le-a adus apă 
la moară. În sfîrşit, s-a făcut, s-a făcut! Acu c prea 
tîrziu s-o mai întoarcem. Vorba e: ce facem cu ungurii? 
Cum le dăm peste bot ungurilor să nu se mai amestece 
în treburile noastre interne? 

Muică, unul dintre cei mai sîrguincioși elevi ai școlii 
naţional-lib&rale, găsi: 

— Domnule Vintilă, cel mai bine ar fi dacă i-am 
pune chiar pe evreii noștri să facă treaba asta. 

— Asta ar fi grozav! La cine te gîndeşti? 


— La doctorul Willy ! 

Visul lui Willy se împlinise. În alegerile din vară, 
liberalii l-au scos deputat. 

— Domnule doctor, i-a spus Trişcă, subsecretarul 
de la Interne al noului guvern liberal, țara are nevoie 
de serviciile dumitale... Vei fi deputat! Te punem 
la Ilfov. Listă sigură. | 

Doctorul Willy era atît de obişnuit cu ideea că într-o 
zi va fi deputat, încît aproape că nici nu se mai miră. 
De altfel, știa că liberalii, de cînd l-au trimis în America, 
şi-au revizuit oarecum părerea despre el. Doctorul 
Willy este un bun patriot. Un element preţios. Poate 
aduce voturi partidului liberal, fără ca partidul să facă 
nici un fel de cheltuială. Or, în împrejurările de azi, 
partidul trebuie să accepte voturile de oriunde vin, 
numai ca ele să nu cadă în mîna ţărăniștilor. Doctorul 
Willy nu trebuie disprețuit. Doctorul Willy, cu darurile 
lui, e născut liberal. Îl luăm. Pe urmă, vom vedea ce 
vom face cu el. 

Doctorul Willy cunoștea toate socotelile astea, dar 
îşi făcea și el socoteli. « Să mă aleg deputat ! își zise el. 
Pe urmă văd eu ce fac cu liberalii.» Prin urmare, atît 
el cît și liberalii erau hotăriţi să nu rămînă în pagubă. 
Deci, îl ascultă pe Trişcă, se bucură și-i răspunse: 

— Vă mulțumesc, domnule ministru ! Vă mulțumesc ! 

— Pentru puţin. Dar să știi că n-avem timp de 
pierdut. Trebuie să-ţi începi campania electorală 
imediat... 

— Nu voi pierde nici un moment, domnule ministru ! 
Voi munci zi și noapte! Toţi evreii trebuie să voteze 
pe liberali... Toți... 

— Pînă la unul, domnule doctor! sublinie Trișcă. 
Toți, pînă la unul. Fiindcă domnul prim-ministru mi-a 
spus să-ți atragem atenția că te facem direct răspun- 
zător pentru orice defecţiune. Dumneata susții că ești 
singurul reprezentant al populaţiei evreiești şi. că toată 
populaţia evreiască te urmează pe dumneata ! Te cre- 
dem ! Așa că, dacă se vor ivi defecţiuni, vei îi dumneata 
răspunzător. 

— De:ce? făcu Willy în panică. 

Trişcă se încruntă: 

— Pentru că una din două: sau ne-ai minţit că 
populaţia toată te urmează pe dumneata — sau, dacă 
este adevărat că te urmează şi totuşi nu votează cu 
noi, Înseamnă că nu 'vrei dumneata să ne voteze... 

Şi iarăși, amabil: 

— Prin urmare, iată-te deputat, domnule doctor! 
E cazul să te felicit din ivată inima! Sîntem fericiți 
că te vom avea printre noi. Prin prezența dumitale 
în Parlament, “partidul liberal dovedeşte că e cu ade- 
vărat democratic şi că nu pregetă să recunoască meri- 
tele .oricui, indiferent de rasă, religie și limbă. 

În stradă, doctorul Willy la început nici nu-și dădu 
bine seama unde se află. Urechile îi vijiiau, obrajii îi 
ardeau, picioarele parcă fi călcau pe droturi, nu pe 
asfaltul tare. Probabil,. își zise el, că așa trebuie să fie 
şi în călătoria din urmă. O vagă, vagă bucurie, așternută 
pe un strat gros de junghiuri, de dureri de cap, de o 
nemiloasă ciocnire de "gînduri confuze, contradictorii, 
dușmănoase. Deputat ! A fi deputat! Ce poate fi mai 
frumos decît să fii deputat? Doar ministru! Dar să 
nu mai vorbim !... Deocamdată, ce poate fi mai frumos? 
Să fii deputat !... . Cite nopţi s-a zbuciumat el cu gîndul: 
ce s-ar întîmpla dacă ar fi deputat !... Cum ar vorbi! 

Ce probleme ar dezbate !... Cîtă pasiune ar pune în 
polemici !... Ce succes ar avea !... Domnule Willy !... 
Ai fost formidabil !... Ai distrus opoziţia !... Ai dat 
peste cap guvernul !... A fi deputat! Va fi deputat... 
Dar ce condiţii drăceşti ! Parcă n-ar fi o răsplată scaunul 
ăsta de deputat, ci o adevărată pedeapsă ! ! Să răspundă 
el de toate voturile evreieşti! Să-i convingă pe toţi 
evreii că liberalii sînt îndrăgostiți de ei. Că liberalii 
numai asta vor: fericirea evreilor! Că altă grijă n-au 
decit prosperitatea evreilor. Uite aşa, nitam-nisam ! 
I-a apucat deodată şi nu le mai iese din cap ! Vor binele 
evreilor. Tuturor evreilor ! Şi asta trebuie să le-o bage 
el în cap evreilor: tuturor evreilor! Și evrei, slava 

domnului, sînt de tot felul: şi de-ai lui Neaţă, și de-ai 
lui Jugănaru, şi de-ai lui Traian... Și unde mai pui 
evreii aceia comuniști, care sînt vinovaţi de toate cite 
let îndură populaţia evreiască din partea studenţilor 
clausişti ! Nu l-a chemat mai deunăzi Remus Vilceanu 
la el să-i spună: 

— Domnule doctor, nu sînt de loc mulțumit de 
dumneata! Nu faci nimic împotriva comuniștilor 
dumitale ! 

Comuniștii lui ! Piei, drace ! Fie la ei acolo ! Comu- 
niștii lui ! Numai el știe câţi peri albi îi scot comuniștii 
lui pe la toate conferințele ligii ! Şi pe comuniștii ăștia 
să-i convingă să voteze pe liberali, cu argumentul că 
liberalii ar ţine la ei ca la ochii din cap! 

Totuși, nenorocirea a fost mult mai mică decît s-a 
temut doctorul Willy. Liberalii s-au arătat atît de 
mulţumiţi de zelul depus de doctorul Willy în cam- 
pania electorală, încît nu numai că nu i-au mai făcut 
socoteala evreilor care l-au urmat în alegeri, dar, ca 
să-l scoată cu orice preţ deputat, i-au mai dăruit cîteva 
;mii de voturi în satele din județul Ilfov, unde nu se 
găsea picior de evreu. 

— lată-te, aşadar, domnule doctor, deputatul tăra- 
nilor ! i-a spus Trișcă. Eşti mulțumit? 

Dacă era mulțumit ! Şi el care a făcut cîndva prostia 
să nu creadă în democratismul național-liberalilor. 
Cuprins de remuşcări, doctorul Willy nu avea decît un 
singur gînd: să le arate într-un fel sau altul recuno- 
ştința. Și pare-se că acest moment a sosit o, dată cu 
invitaţia lui Muică de a veni la el să stea de vorbă în 
legătură cu pogromul de la Oradea Mare. 

Întrevederea dintre Muică şi doctorul Willy a fost 
scurtă. După masă, Willy se şi afla în Parlament, la 
tribună: 

— Domnilor, începu el, ceea ce mă îndeamnă să 
iau cuvîntul în fața dumneavoastră sînt două fapte pe 
care consider că trebuie să le. puh la punct neapărat, în 
calitatea mea de reprezentant al evreilor. Primul fapt 
se referă la atitudinea partidului naţional-țărănist în 
întîmplările. de la Oradea Mare !... Să-mi dea voie 
partidul național-țărănist să-i spun că atitudinea aceasta 

a fost cel puţin bizară. Partidul naţional-țărănist n-a 
suflat nici un cuvînt cu privire la congresul studențesc 
de la Oradea Mare. 

Din primele bănci ale naţional-țărăniștilor se ridită 
Bagradian, care strigă: 

— Nu ne-a lăsat cenzura ! f 

Băncile majorității rîseră în hohote. 

— Cenzura ! Poftim ! Cenzura ! 

Doctorul Willy își plimbă mulțumit privirea asupra 
parlamentarilor « săi» liberali și continuă: 

— Domnilor, ascultaţi-i ! Nu i-a lăsat cenzura! În 
timp, ce oficioasele guvernamentale şi presa întreagă 
înregistrează faptele, le subliniază gravitatea şi le 
dezaprobă, numai ziarele naţional-țărăniste n-au aflat 
încă de ele. De ce? 

— Mai bine clarificați-vă poziția față de populaţia 
evreiască pe care aţi trădat-o, ca să mergeţi împreună 
cu un guvern oligarhic ! 

— Da, da! interveni Mihăescu, independentul. Şi-a 
pus zgarda de git, ca să se aleagă deputat. 

Fără să se tulbure, doctorul Willy răspunse: 

— Domnia voastră asta aveţi în grijă: mandatul 
meu de deputaţ. Dar la întrebarea mea cu privire la 
Oradea Mare nu vreţi să răspundeţi. 

Şi cu degctul acuzator spre naţional-țărăniști, strigă 
cu patos: 

— Asta va rămîne pe veci ca o pecete infamantă pe 

fruntea partidului dumneavoastră, care-şi zice .demo- 
cratic. . 
A fost aplaudat el, doctorul Willy, de multe ori în 
viaţa lui de către membrii tuturor societăților filantro- 
pice, de către comitetele tuturor comunităților, de către 
membrii reprezentanţei lui din ligă.— dar de aplauze 
atît de sincere şi furtunoase ca acelea cu care banca 
ministerială, în cap cu Vintilă și majoritatea parla- 
mertară, i-a răsplătit cuvintele rostite acuma, la tribuna 
acestei înalte adunări, n-a avut parte în viaţa lui. 

Dar, destinul, darnic în ziua aceea cu Willy, îi rezervă 
un succes şi mai mare — cînd putu să continue: 

— Domnilor, și acum, înainte de a părăsi această 
tribună, trebuie să vă vorbesc de al doilea fapt. Am 

aflat că în Parlamentul de la Budapesta s-au găsit 
deputaţi care și-au ridicat glasul și au cerut ca Ungaria 
să intervină la Liga Naţiunilor în chestia evreilor... 
Ţin, domnilor, să declar, în numele populaţiei evreiești, 
că nu avem nevoie de sprijinul Ungariei la Liga Naţiu- 
nilor și că Ungaria ar face mai bine să răspundă ea la 
Liga Naţiunilor memoriilor ce s-au trimis cu privire la 
tratamentul pe care l-a aplicat și-l aplică evreilor din 
Ungaria ! Şi, domnilor, întrucît cunoaștem atitudinea 
Ungariei faţă de evrei, consider că n-ar fi de loc inutil 
să căutăm pe autorii devastărilor de la Oradea Mare, 
printre unguri, care au tot interesul să ne compromită 
în ochii străinătățţii. 

Cîteva minute, doctorul Willy auzi numai aclamații, 
străbătute de strigătele de indignare împotriva ungu- 
rilor: 

— Ungurii sînt de vină ! Numai ungurii ! 

Cu un zîmbet de o drăgălășenie nemărginită, comi- 
sarul regal, maiorul Săulescu, îi arătă lui Crișan scaunul 
din faţa biroului: 

— Şezi ! zise el. Vreau să stau de vorbă cu dumneata, 
amical ! Numai amical. Ca doi oameni care vor cu orice 
preţ să se înţeleagă. 

Crișan își pipăi obrazul umflat de pumnii și palmele 
maiorului Săulescu și ale plutonierului Bușilă, se strîimbă 
de durere, dar numaidecit rise: 

— Da, domnule maior! Să vorbim « amical»... Că 
de asta mă şi aflu aici. 

Crişan fusese ridicat astă-noapte dc acasă, pentru 
că ar fi amestecat, împreună cu alți muncitori, în deva- 
stările care au avut loc cu citeva ceasuri înainte, la 
Oradea Mare. 

Maiorul întinse lui Crișan pachetul de ţigări: 

— Fumuzi? 

— Nu !... Mulţumesc! 

— Nu vrei să iei de la un «burjui»? 

— Nu!,.. Nu fumez! 

Resemnat, maiorul își aprinse o țigară, învîrti chi- 
britul în aer de cîteva ori înainte de a-l stinge, şi 
zise: . 

— Bine ! Dacă nu vrei, nu vrei!... Acu să vorbim: 
de ce, voi, ăştia... ca să zic aşa... în sfîrşit... de ce 
aveți voi obiceiul să vă încăpățînați şi'să nu mărturisiți 
totul de la 'început!... Dacă ați fi oameni practici, 
ne-aţi scuti şi pe noi de bătaie de cap și pe voi de... de... 

Crișan îl ajută: 

'— De bătaie, pur și simplu, nu? Asta vreţi să spu- 
neţi, domnule maior! 

Maiorul se ofensă: 

— Pardon ! Eu sînt un intelectual, nu o brută. Mie 
îmi place să stau de vorbă cu oamenii, omenește. De 
bătaie mi-e -silă. Ştii ce-i aia silă? Silă! Bătaia nu-i 
pentru oameni. 

Cuvîntul îi plăcu şi-l repetă: 

— Pe onoarea mea ! Bătaia nu-i pentru oameni ! De 
aia, cît pot... evit să recurg la bătaie... 

Crișan zimbi. Chipeș, cu ochi mari, de femeie, cu 
părul negru, lucios, spintecat drept în două de o cărare 
impecabilă, comisarul regal Săulescu era unul dintre 
zbirii subtili, mîndri de diploma lor de .licenţiaţi în 
drept și vestiți în rîndurile muncitorimii pentru cruzimea 
lor nemărginită. 

— Riîzi? făcu maiorul pe un ton blind, de reproș. 
Nu mă crezi?... Spune! 

' — N-am ce să spun, domnule maior ! 

— Ba ai! Şi încă multe... Mai bine ai vorbi... Ca 
să rămînem prieteni... 

— Prieteni? rîse molcom. Crișan. Prieteni... rămi- 
nem oricum ! 

Nervos, maiorul se ridică şi se apropie de Crișan: 

— Spune drept! Nu-i aşa că aveţi o ‘organizație 
clandestină ?. .. Că aţi răspîndit manifeste care îndeamnă 
lumea la anarhie?... Că în adunările voastre se fac 
lecturi marxiste ?,.. Spune, frate !... Nu-i așa că aveţi 
legături cu Federaţia bolșevică ?... Crezi că: dacă taci, 
noi nu ştim tot?.;. Ştim !... Ştim'că vreţi să răsturnați 
regimul... că pregătiţi atentate... că vreţi să demon- 
strați pentru Sacco şi Vanzetti... că ați pus la cale 

să-l aduceţi în ţară pe prinţul Carol ca să stîrniți războiul 
civil... că... i 

Dar Crișan izbucni într-un hohot de rîs atît de spon- 
tan și de zgomotos, încît maiorul se zăpăci: 4 

„— Ce tot rîzi? îl întrebă el, candid. 

Cu o privire veselă în ochi, Crişan îi răspunse: 

— Îmi place, domnule maior, că nimic nu vă scapă. 
Dar tot nu înţeleg: pentru ce m-aţi arestat? Pentru 
afacerea prinţului Carol... pentru Sacco şi Vanzetti... 
pentru Oradea Mare... pentru ce anume? 

— Care va să zică nu vrei să mărturiseşti? + 

— Ce să mărturisesc? 

— Că eşti vinovat! 

— Vedeţi bine că nu, domnule maior! 

Comisarul regal se îndulci iar, dintr-o dată: 

— Bine !... Din parte-mi, aş fi fericit să te ştiu 
pevinovat... Sînt un intelectual... şi nici prost nu 
s-ar putea spune că aș fi... Aşa că mi-ar părea tare rău 
ca unui om deştept ca dumneata să-i putrezească oasele 
în pușcărie, degeaba... Poftim !... Dacă poţi dovedi 
că n-ai nici un amestec în toate porcăriile astea, sînt 
încîntat ! 

Se aşeză iar la birou şi, cu un gest solemn, îl invită 
pe Crişan să vorbească: 

— Aştept ! 

— Ce aşteptaţi, domnule maior? îl întrebă Crișan, 
cu aceeași privire amuzată. 

— Să te dezvinovăţești ! 

— Şi ce trebuie să fac? 

— Ceva foarte simplu: să dovedeşti că nu aveţi 
organizaţie clandestină... că nu aţi răspîndit manifeste 
anarhice... că nu faceţi lecturi marxiste... 

— Am înţeles ! îl întrerupse, cu solicitudine, Crişan. 
Și că nu avem legături cu « federaţia bolşevică»... şi 
că nu vrem să răsturnăm regimul... și că nu pregătim 
atentate... și că nu vrem să demonstrăm pentru Sacco 
şi Vanzetti... şi că nu avem de gînd să-l aducem în 
ţară pe prinţul Carol... Asta. aţi crezut, domnule maior, 
nu-i aşa? 

— Vezi că ştii? 

— Cum să nu! 

— Atunci fă dovada... 

— Eu? 

— Ei, ei, asta-i bună ! Dar cine? Eu?... Uiţi pesemne 
că acuzat ești dumneata, nu eu... Eu, eu nu sînt 
decît... ` 

Şi modest: 

— ... decît un simplu comisar regal... Dovedeşte, 
prin urmare, că ai fost arestat pe nedrept... şi uite !... 
îți dau cuvîntul meu de onoare că te eliberez ime- 
diat ! 

— Vă cred, domnule maior, vă cred... Noi nu 
sîntem arestaţi decît doar pentru asta: ca să dovedim 
că am fost arestaţi pe nedrept. Numai că... să vedeţi, 
domnule maior... chestia nu-i tocmai uşoară... Zilnic 
se petrec pe lumea asta atitea mii şi mii de crime pe 
care nu le-am făptuit eu, încît, dacă m-aş apuca să fac 
dovada că sînt în toate nevinovat, n-aș mai prididi cu 
treaba, nici dacă aș avea un milion de vieți. Să dovedesc, 
ce? Un lucru pe care nu l-am făcut? N-ar fi mai simplu 
să-mi dovediți dumneavoastră că l-am făcut? 

Maiorul părea foarte decepționat. 

— Aşa? exclamă el. Prin urmare, ești mîndru! Nu 
vrei ! ... Să știi că nu m-am așteptat de la dumneata 
la una ca asta. Eu vreau să-ţi ușurez situaţia și dumneata 
o complici... Biiine !... Atunci uite aici un raport al 
Siguranţei, din... 

— Să mă iertați, îl întrerupse Crișan, dar ceva mai 
serios n-aveţi? 

Fără urmă de supărare, dar foarte uimit, maiorul 
puse hîrtia la loc: 

— Mai serios decit Siguranţa? Conteşti seriozitatea 
Siguranţei ? 

— E vorba aici de raport, domnule maior, şi contest 
seriozitatea raportului ! 

— Şi nici nu vrei să știi ce cuprinde? 

— Îmi închipui cam ce cuprinde... dacă sînt arestat 
aseară, aici, la București, pentru că aş fi participat: cu 
cîteva ceasuri mai înainte la devastările de la Oradea 
Mare, care se află la o depărtare de şase-şapte sute de 
kilometri... 


Maiorul se încălzi: 

— E un raport al Siguranţei... al Si-gu-ran-ţei... 
Nu al oricui... 

— Ei şi? 

O uşoară roşeață acoperi obrajii proaspăt raşi ai 
maiorului: « Bolşevicul ăsta ar merita...» Dar maiorul 
se stăpîni şi, cu accentul unui părinte care-şi învață 
copilul să fie cuminte, zise: 

— Nu! Rău faci că bagatelizezi Siguranța !.. 
Siguranța e o instituție utilă, care nu poate supăra 
decît pe cei care- şi au conștiința încărcâtă. Dar, în 
sfîrşit ! Cine vrea să se supere: n-are decit! Dar crezi 
dumneata că e deștept cel care se supără? Uite, și 
dumneata te-ai supărat... și vezi ce-ai păţit. Dacă 
n-aveţi astimpăr ! ! Noi vă vrem binele... şi voi... 

iși noi nu vă sîntem recunoscători ! 

i rizi de mine? făcu maiorul cu nemărginită 
blindețe. Nu, zău! Hai să vorbim serios... Ce părere 
ai despre mine? Mă interesează grozav! Sînt eu 
om rău? 

Crişan se miră din toată inima: 

— Rău? Dar dumneavoastră, domnule maior, în 
uniforma pe care o purtați, sînteți dincolo de bine sau 
de rău. 

Și cu un zîmbet: 

— Dar nici ca să fiți bun n-aţi fost numit comisar 
regal. 

Maiorul se ridică şi începu să se plimbe prin odaie: 

— Asta, aşa e! Dar vezi! Mă nedreptăţești dacă-ți 
închipui că eu nu sînt alături de muncitori... 

Și ca să i-o ia înainte lui Crişan, care se pregătea 
să-i răspundă, se grăbi să adauge: 

— Nu, nu! Ştiu că n-o să mă crezi! Dar am fost 
şi eu socialist! Nu ride! Am fost membru în clubul 
socialist de la Pitești, pînă în 1920... Aşa că mai ştiu 
şi eu cîte ceva... 

Amuzat, Crișan întrebă: 

— Şi de ce aţi părăsit pe socialiști, domnule maior? 

— Pentru că nu mă împăcam cu ideea afilicrii la 
Internaționala a III-a. Nici în ruptul capului nu puteam 
înţelege ce mai vor «tovarășii». Pămînt ni s-a dat, 
vot universal ni s-a dat, drepturi politice de tot felul 

ni s-au dat, ce mai vor? Puterea? Ei, cum așa? Dintr-o 
dată, puterea? Dar se poate totul deodată? Fără price- 
pere, fără experiență politică, fără nimic... deodată 
puterea? Nu merge așa, tovarăși! le-am zis. Înce- 


tişor !... Acu ne-a ajutat ăl-de-sus și sîntem cu toţii 
gali în faţa legilor... privilegiile de clasă au fost înlă- 
turate... 'avem calea deschisă să cucerim puterea prin 


vot... Ce ne mai'rămîne? Să luptăm legal! Nu ne mai 

supără nimeni ! Puțin e asta? Nu ne mai supără nimeni ! 

E un pas uriaș! O revoluţie ! ! Ce zic revoluție? E toată 

revoluţia politică !.. „ Este? : i 

Şi se opri brusc în fața lui Crişan, să-i audă răspunsul. 

+ — 0 A şi asta revoluţie ! zise Crișari., O revoluţie 
după chipul şi asemănarea capitalismului. 

Maiorul își scutură capul cu gingășie: 

— Aşa vorbeşti despre regimul capitalist care-ţi dă 
de mîncare? Nu-i frumos ! 

Crişan crezu că maiorul glumește. Se uită bine la el, 
dar nu zări pe obrazul lui nici urmă. de zîmbet. Comisarul 
regal era cum nici nu se poate mai serios. Crișan simţi 
că a mai trăit o dată un moment la fel de comic ca și 
acesta, Se concentră să-și reamintească şi găsi: era la 
procesul din Dealul Spirei. Comisarul regal Carapancea, 
cînd văzu că acuzaţii își retrag declaraţiile, date sub 
teroare, la Prefectură, le spuse: 

— A, nu-i frumos! Nu sînteţi cavaleri! 

Aşa vorbeşte şi frumușelul ăsta care stă în fața 
lui, la birou. Acelaşi ton și aproape aceleaşi cuvinte. 
« Se pare că acești comisari regali — își zise Crișan 
— ţin foarte mult la buna creştere a celor care le î încap 
pe mînă.» 

— Ştiu că nu-i «frumos»! răspunse Crișan, care 
apăsă pe cuvîntul din urmă. Dar nu vom avea încotro! 

— Eşti grozav! rîse discret comisarul regal. Vor- 
beşti așa, ca și cum puterea va fi a voastră chiar mîine. 

— Data precisă n-aş putea să v-o dau, domnule 
maior ! Dar că mai curînd sau mai tirziu puterea va 
fi a noastră, puteţi să fiţi sigur ! ! 

Maiorul își aprinse o ţigară şi, după ce pufăi cu 
deliciu de cîteva ori, zise: 

— Sînt liniştit ! Mai am timp! 

— Nu se ştie, nu se ştie ! îi răspunse prompt, Crișan. 
Au mai fost şi alţii care credeau că au timp. Țarul, de 
pildă, abia a fost ţar. Şi deodată... unde e țarul? 
Nu mai e ţarul!... Așa că... 

— Strașnic ! exclamă comisarul regal, cu entuziasm. 
Prin urmare, cînd mi-o fi lumea mai dragă... Nu!... 
Ai dreptate! Trebuie să mă aranjez din vreme. 
Spune-mi, te rog: cînd o să vii la putere, ce-o să faci cu 
mine ? | 

« Sigur mai e dobitocul ăsta de el!» îşi zise Crişan. 

— Domnule maior ! îi răspunse el. Îmi pare rău 
că în chestia dumneavoastră nu sînt în măsură să iau 
eu singur o hotăriîre. La noi, nu-i ca la dumneavoastră. 
La noi nu-i oricine împărat ! La noi se iau botăriri în 
comun. Dar să fiţi fără grijă, domnule comisar regal! 
Nu vă vom uita! Fiţi fără grijă! Degeaba n-o să staţi! 

Veselia maiorului nu mai cunoștea margini. 

— Va să zică, viitorul mi-e sigur! Bun! Acu, stai 
jos şi să vorbim nițeluş și de viitorul dumitale. Ce facem 
cu mărturisirile? 

— Care mărturisiri ? 

Maiorul săltă nervos de pe scaun: 

— Eeee, văd că iar trebuie s-o iau de la capăt. Parcă 
ţi-am mai spus o dată: mai întîi şi-ntii, ce ştii despre 
Oradea? 

— Ştiu că guvernul se teme de o lovitură a lui Carol 
şi a ţărăniștilor în Ardeal şi că are nevoie de un pretext 
ca să poată aduce acolo zece mii de jandarmi. De asta 
a trimis cinci mii de studenţi de ai săi să se adune în 
congres la Oradea și să 'devasteze orașul. Ştiu apoi că 
atunci când faci gălăgie în presă că studenţii n-au ce 
mânca, nu-i « frumos», cum spuneţi dumneavoastră... 
să cheltuiești șapte milioane de lei din banii statului ca 
să îmbeţi atîtea mii de studenţi şi să-i pui să jefuiască 
şi să ucidă, pentru ca tu să poți decreta starea de asediu, 
să împînzești Ardealul cu armată și să porneşti vînă- 
toarea împotriva comuniştilor... Ştiu... 

— Ajunge ! urlă comisarul regal. Nu asta te întreb. 
Vreau să ştiu ce ai căutat tu la Oradea Mare. 

Crișan ştia că o dată cu acest «tu», discuţia « ami- 
cală» abia începe. Maiorul, care-și luase cîteva momente 

libere ca să se mai instruiască puţin, își reintra iar 
în piele: 

— Domnule maior, zise Crişan, ne pierdem vremea 
degeaba. N-am fost la Oradea. Am fost luat de acasă... 
Și dacă vreţi să mă supuneți din nou la un tratament 
« amical», vă atrag atenția... 

Tot obrazul comisarului regal nu era decît o pată 
de sînge viu: 

— Nu-ţi dau voie să-mi atragi atenţia! Să nu fii 
obraznic ! Mie să nu-mi atragi nici o atenţie ! Mie să-mi 
spui ce ai căutat la Oradea? 

Crişan își încleştă dinţii şi nu răspunse nimic. : 

— Prin urmare, nu vrei să-mi spui! răcni maiorul. 

Dar Crişan continuă să tacă. 

— Agaaa? zbieră din nou maiorul, cu spume la gură. 
Cum ai văzut că-ţi vorbesc omenește, ţi-ai şi luat nasul 
la purtare... bolşevic obraznic ce ești! 

Şi-l lovi pe Crişan din răsputeri cu pumnul în obraz. 

Apoi, se năpusti spre ușă: 

— Buşilă ! Să vină plutonierul Buşilă !... Buşilă !... 
Ia-l pe domnul şi învaţă-l să fie cuviincios. 


XIX îi 


La tribună, pe cerul închis, parcă dat cu humă de 
la un orizont la celălalt, sub o fulguială măruntă și 
înghețată care prevestea viscol, se desena conturul 
unei siluete peste un cîmp de pălării şi căciuli. Se adu- 
naseră aici, pe cîimpia Făgărașului, mii şi mii de delegați 
— săteni şi tîrgoveţi, trimişi din toate colțurile țării — 
să afle din gura conducătorilor naţional-țărăniști exact 
ceasul mîntuirii lor. Cu gâtul întins, cu pumnii strînși, 
cu fălcile încleştate, oamenii așteptau cuvîntul lui Jugă- 
naru, marele lor frate întru suferinţi şi sete de dreptate. 

În faţa mulţimii, Jugănaru se simțea bine. Curajul 
îi crescuse o dată cu experiența retorică — aşa că îi 

ajungea să deschidă gura, pentru ca din ca să se reverse, 
după dorinţă şi împrejurări, fie acorduri delicate de 
harpă, fie războinice apeluri de trîmbiţă. Studiase arta 
lui Mussolini şi o aplica, la Cameră sau în demonstra- 
ţiile politice, cu inare talent. Glasul îl servea bine. Avea 
coarde : vocale de o remarcabilă sonoritate metalică. 
Nu chiar ca Mussolini, dar aproape ca Mussolini. 
Vocabularul, de asemenea: vorbea pe înţelesul poporului. 
Cuvinte: puţine, curate, directe: o sută, o sută cincizeci, 
uneori două sute de cuvinte. Fantezia, de asemenea: 
nu punea nici o fantezie. De ani de zile repeta acelgași 
formule care mergeau la.inima alegătorilor săi. «Aj unge |... 
S-a pravi t... Nu mai dăm voie !... Să ştie guvernul 
că noi !... Pînă cînd !...» Şi aşa mai departe. Un singur 
obstacol îl împiedica pe Jugănaru să fie un Mussolini 
topolovean: bărbia. N-avea acea bărbie proeminentă a 
lui: Mussolini care fermeca pe auditori. L-a auzit o dată 
pe oratorul de la palatul Chigi, vorbind din balcon 
mulțimii adunate în piață — și a înţeles ce rol colosal 
joacă „un simplu amănunt material în succesul unui 
conducător de popoare. Cînd ducele striga cămăşilor 
lui negre: Camicie nere! şi-şi repezea înainte maxi- 
larul de jos, toată lumea se simţea electrizată. Un vag 
fior de spaimă, amestecat cu un sentiment precis de 
măreție, străbătea pe fiecare în parte. Era efectul băr- 
biei — care în acea clipă părea un berbece izbit energic 
în poarta ferecată a dușmanului. 

Jugănaru veni acasă, își cumpără o oglindă mai mare 
— pînă atunci avea numai una mică, pe care o purta 
în buzunar, împreună cu un pieptănaş de metal — şi 
începu să facă exerciții cu bărbia, o lună, două, trei, 
dar nu reuși. Răcnea în oglindă: « Țărani, orăşeni !» 
şi-şi împingea bărbia cu desperare în vînt, dar oglinda 
îi trimitea înapoi o imagine cu totul nemulțumitoare; 
„un om cu o mustăcioară oarecare — şi cu o bărbie, 
din punct de vedere .al programului. național-ţărănist, 
iso jalnică. Slabă, măruntă, în orice caz departe 
de acea irezistibilă i impresie de energie pe care o dădea 
“Mussolini. 

Jugănaru era gata să renunţe la luptă, dacă în mo- 
mentul culminant al dezolării, o inspirație, pe care o 

numi apoi pe drept cuvînt divină, nu l-ar fi împins 
să-şi oprească ochii, prin oglindă; asupra fustuliței. 
Fustulița ! În definitiv, şi-a zis el, rușinat de sine Însuși, 
ce este lipsa aceasta de recunoștință? Nu l-a servit 
ani de zile cu atîta devotament fustulița asta? Nu este 
ea personalitatea lui? Şi nu-i poate ea ţine loc de bărbie? 
la să vedem! E 

Şi plin de speranţe, Jugănaru începu să exercite 
cu hărnicie, zi şi noapte, jocul bărbiei, cu fustulița. 
Striga: l ; ' 

— Fraţi! Fraților! Frați săteni şi orăşeni! şi-şi 
repezea furios fustulița înainte. În câteva zile, Jugănaru 
se desăvirşi. 

«Țărani ! Orăşeni !» şi zvîc ! cu fustulița drept înainte. 
Efectul era fulgerător. 

Se putea spune, deci, că nimic nu mai stătea acuma 
în calea lui Jugănaru, ca să conducă mulțimile la o 
acţiune dinamică hotăritoare. ' 

Totuşi, Jugănaru nu era pe deplin mulțumit. Toate 
mergeau bine în oglindă: mîna dreaptă, mîna stîngă, 
sprînceriele, fustulița — tot !... Dar cînd striga: 

— Fraților, frați săteni şi orăşeni! i se făcea rău. 

— Fraților, frați săteni şi orășeni ! 

Ce jalnică, ce răsuflată rezonanță electorală avea 
acest « frați săteni şi orăşeni !» pe lingă aprigul, pătrun- 
zătorul camicie nere al lui Mussolini. 

Plictisit, Jugănaru consultă pe intelectualii parti- 
dului — şi după multe și aprinse discuții, se opri asupra 
unei formule pe care urma s-o experimenteze pentru 
întîia oară, azi, în fața mulțimii adunate la Făgăraș. 

Mai întîi vorbi Dacu: 

— Fraţilor ! Dragilor ! Aţi venit ca cu noi împreună 
să strigaţi: destul! Aţi venit ca cu noi într-un gînd și 
într-un suflet, să strigați: vrem libertate! Aţi venit 
ca cu noi împreună să strigaţi: vrem dreptate!... 
Bine aţi venit! 

Veni apoi rîndul lui Jugăriaru. 

“În picioare, Jugănaru își scoase din buzunar piep- 
tănașul pe care-l trecu de cîteva ori, cu grijă deosebită, 
prin păr, apoi îl curăţi, delicat de cele cîteva fire, cu 
indexul și degetul gros al stîngii, îl băgă la loc în surtuc 

— şi brusc, tocmai cînd mulțimea se aştepta mai puţin, 
izbucni într-un răcnet răsunător: 

— Batalioane de viteji din ţara Oltului şi ţara 
Birsei ! 

Şi-şi repezi fustuliţa. 

Efectul depăşi toate așteptările comitetului executiv 
al partidului naţional-ţărănist. O rumoare, care aducea 
cu clocotul ciorbei sub capac gata să dea în foc, îi spunea 
lui Jugănaru că a lovit bine. Acum, putea răscula ţara 
întreagă împotriva asupritorilor naţional-liberali. Deţinea 
descîntecul cu care putea împinge mulțimile la atac 
împotriva lui Vintilă Viziru. 

— Batalioane de viteji din ţara Birsei şi a Oltului! 
repetă el cu un nou răcnet, și mai teribil. Sînteţi gata 
de luptă? 

— Daaa! răspunseră « batalioanele de viteji», strîn- 
gîndu-şi pumnii cu şi mai multă putere. 

— Cunoaşteţi inamicul? 

— Daaa! 

— Gata de orice jertfă? 

— Daaaa! 

— Atunci duceţi-vă acasă și aşteptaţi! 

Vitejii din ţara Birsei şi ţara Oltului o porniră la 
goană, înspre gară, să apuce trenul. Dar glasul lui Jugă- 
naru detună iar: 

— Viteji din ţara Bîrsei şi țara Oltului, staţi ! 

Vitejii încremeniră. 

— Viteji din ţara Biîrsei şi ţara Oltului ! strigă Jugă- 
naru. Vă rog să vă împrăștiați în linişte ! 

Dar cine mai putu reține poporul înflăcărat de cuvin- 
tele de luptă ale lui Jugănaru — şi hotărît să ia trenul 
cu asalt. Într-un avînt solidar, mii de oameni începură să 
gonească peste cîmp înspre gară în strigăte şi înjurături: 

— Dumnezeii și închinarea ! Dacă pentru asta ne-au 
cărat pînă aici... 

— Da, zău ! O adevărată bătaie de joc! 

— Mă, pe aici, mă, nu pe acolo-i drumu... 

— Va să zică aşa ! lar ne-au dus cu zăhărelul ! 

— Ho, mă, nu goni aşa, mă, că nu. vin turcii ! 

— Desaga, mă, unde. mi-e desaga, mă? Care dracu 
m-a adus aici, că pierdui şi desaga. 

— Păi, de! Făgăraş ai vrut, Făgăraș ai avut!. 

— Hai, mă, mişcă-te, că pierdem trenul... și mai 
xămînem peste noapte aici! 

— Asta mi-ar mai lipsi! Ajunge că am pierdut şi 
aşa două zile de pomană ! 

Fierbea poporul, şi inima lui Jugănaru sălta în piept 
de mîndrie! Avea cu cine să răstoarne puterea lui 
Vintilă Viziru. 

+ 


Consiliul de război al corpului II de armată judeca. 
În fața înaltului tribunal: militar stăteau șase tineri:. 
Lazăr loan Teodorov, student în medicină, Timotei 
Teodor, student în drept, Stein Sandu, funcționar 
comercial, Andrei Pîrvan, muncitor tipograf, Bela Varaszi, 
zidar, Costache Andrieş, muncitor metalurgist. Toţi 
şase fuseseră judecaţi şi condamnaţi cu cîteva luni în 
urmă pentru crima de a fi răspîndit manifeste comuniste, 
Azi erau aduşi aici să dea socoteală tronului, dinastiei, 
drapelului, armatei şi ţării, pentru o nouă crimă: rebe- 
liune. Faptele erau pe cît de simple, pe atît de grave. În 
fortul Jilava, unde se aflau deţinuţi, erau puşi la corvezi. 
Comandantul fortului, nemulțumit de felul cum lucrau, 
i-a încarcerat. După patruzeci şi cinci de zile de carceră, 
deținuții au fost chemaţi în fața comandantului care 
se arătă foarte nemulțumit de felul cum « s-au adunat 
pe două rînduri». El ţinea să-i vadă, neapărat, adu- 
naţi «pe două rînduri». 

— Oricare romîn adevărat trebuie să ştie să se adune 
pe două rînduri! 

Şi a poruncit să fie trimişi din nou la carceră. Deţi- 
nuţii s-au împotrivit. 

— Rebeliune? a strigat comandantul. Las'că vă 
trece acuş pofta de rebeliune! 

Şi i-a trimis în judecată pentru rebeliune şi insulte la 
adresa tronului şi a dinastiei. 

Preşedintele tribunalului, colonelul Vasilescu, cu oche- 
lari, cu mustață subțire peste nişte buze subțiri şi strîns 
tare în gulerul lui militar, răsfoi neglijent dosarul, şopti 
ceva maiorului care şedea în dreapta lui şi declară şedinţa 


deschisă. 

Iaterogatoriul începu cu Lazăr Ioan. 

— De ce ai refuzat să te supui ordinului de a fi închis 
în carceră? 

— De abia am ieşit în ziua aceea de acolo. Sînt 
tuberculos. O deţinere mai lungă în carceră înseamnă 
pentru mine moartea... Noi sîntem deținuți politici. 
Avem drept la un alt regim. 

— Cu toate astea, zise preşedintele, ai făcut carceră 
şi n-ai murit! 

Urmă Varaszi. 

— La Jilava sîntem bătuţi zilnic. Îmi dădusem 
ultimul ban pentru nişte cărți şi mi s-au luat. Jilava 
m-a îmbolnăvit de tuberculoză. 

— E adevărat că ai strigat că e o crimă să fie ţinut 
în carceră un bolnav ca Stein Sandu? 

— Da !E o crimă! : 

— Crimă ar fi dacă ar fi murit! zise colonelul. Dar 
vezi că trăieşte. 

Timotei Teodor: | 

— La « secret» ni se dă mîncare numai pe furiș şi 
din mila bucătarilor: 

— Aşa? strigă indignat, colonelul. Bucătarii vor 
trebui pedepsiți... Bucătăria nu e a lor, e a 
țării... 

Andrei Pîrvan: 

—' Hîrdăul ne otrăveşte viața. Celulele nu sînt mai 
mari de şaptezeci de centimetri pe şaptezeci şi în fiecare 
dimineață sîntem închiși cîte doi... 

Colonelul se miră: 

— Şi e rău? Câte doi vă este mai cald. 

‘— Şi pe lîngă asta, se toarnă mereu apă pe ciment, ca 
să stăm tot timpul în umezeală ! 

— Ei şi! exclamă colonelul. Știu că cimentul "se 
întăreşte la apă. 

Deţinuţii schimbară între ei priviri care exprimau 
întreaga lor admiraţie pentru umorul subtil al preşe- 
dintelui curții. 

Fură introduşi martorii acuzării. Primul depuse 
locotenentul Hanulescu: 

— Eu sînt acela care: am reprimat rebeliunea. 
I-am auzit pe acuzaţi cum au strigat comandantului: 

brută, banditule! Unul a și ridicat mîna împotriva 
colonelului Arghirescu. 

— Domnule preşedinte, interveni un avocat al apă- 
rării, vă rog să-l întrebaţi pe martor dacă recunoaște 
că i-a pălmuit pe acuzaţi! 

— Da ! răspunse locotenentul Hanulescu. L-am păl- 
muit pe unul.... 

— De ce? întrebă preşedintele. 

— Pentru că era impertinent ! 

— Foarte bine ai făcut! 

Un incident stîrni deţinutul Simionescu Vasile, 
osîndit pentru abatere de la regulamentul circulaţiei. Deşi 
pus ca martor din partea acuzării, Simionescu declară, 
spre uimirea și furia tribunalului: 

— În carceră, condamnaţii sînt scoşi de pe lista de 
ordinar. Odată, bucătarul le-a dat, de milă, pe ascuns, 
puţină hrană, dar a fost prins și bătut. 

— Și tu ai vrut, desigur, să fie decorat? zbieră pre- 
şedintele. Bolșevic, hai? Mi te-ai făcut bolşevic? Las'că 
te învăţăm noi să fii bolșevic! 

Furios, se aplecă spre maior să-i şoptească ceva. 
Îndată, martorul fu scos din sală. 

Medicul închisorii, introdus ca martor, fu întrebat 
de către apărare: 

— Ce rezultat a avut asupra sănătăţii acuzaților 
regimul celor patruzeci şi cinci de zile de carceră ? 

— N-aș putea spune ! răspunse doctorul. Nu cunosc 
situaţia sanitară a acuzaților. 

— E cel puţin ciudat! zise un avocat al apărării. 
Doctorul închisorii să nu cunoască starea celor închiși, 
mai ales cînd toată lumea din fort știe că mulți dintre 
acuzaţii de aici sînt tuberculoşi. 

— Toată lumea? întrebă colonelul. Uite, nici eu 
n-am știut ! 

— Dar ește inadmisibil, domnule președinte, ca 
medicul... 

— Inadmisibil? se răsti președintele la avocat. Inad- 
misibil este tonul cu care vorbeşti dumneata despre 
o autoritate militară! Am isprăvit! Să fie introduşi 
martorii apărării ! 

Primul martor al apărării, Ionescu Alexandru, un 
muncitor condamnat la șapte ani închisoare pentru 
comunism, declară: 

— Nimeni nu poate obţine un tratament mai omenos 
decit dacă se împotriveşte și protestează fără încetare, 
— Serios? comentă preşedintele. Şi-ai obţinut? 

— Nu ! răspunse Ionescu. Dar asta nu mă împiedică 
să mă împotrivesc mai departe. 

Martorul Alexandrov declară că singura armă cu 
care condamnaţii se pot apăra împotriva ilegalităţilor 
este greva foamei. 

— Odată, zise el, am făcut şaisprezece zile ca să 
scap' de o corvoadă umilitoare. 

— Şi după șaisprezece zile ţi s-a dat de mîncare? 
întrebă președintele. 

— Da! 

— Foarte urît! Eu mergeam cu greva înainte. 

Martorul Liberman, student la drept, arătă că, deşi 
în prevențţie, este pus la tot felul de corvezi și la tăiat 
lemne. 

Comisarul regal ia cuvîntul: 

— Acuzaţii sînt niște indivizi înrăiţi şi periculoși. 
Domnul colonel Arghirescu, cu toată bunăvoința pe care 
a arătat-o, nu i-a putut face oameni cuminţi și ascultători. 
Nu e adevărat că sînt deținuți politici. Ei nu sînt aici 
pentru că ar avea vreo vină politică, ci pentru că s-au 
făcut vinovaţi de crimă împotriva siguranţei statului. 
Cer maximum de pedeapsă pentru rebeliune. Pedeapsa 
trebuie să servească de exemplu pentru ceilalți deținuți 
de la Jilava. 

Apărarea încercă să demonstreze că nu e caz de 
rebeliune: 

— Rebeliunea presupune o acţiune ofensivă şi vio- 
lentă ! Aici nu e vorba nici de una, nici de alta, ci de 
o împotrivire faţă de un tratament sălbatic. N-au vrut 
să intre în carceră, dar n-au atacat pe nimeni. Dimpo- 
trivă ! Au fost bătuţi și înjuraţi, dar ei n-au răspuns. 
Calificarea e nejustă. Cerem achitarea. 

Președintele era bine dispus: 

— Vom ţine seama de dorința acuzaților şi a 
apărării ! 

Şedinţa se suspendă, consiliul intră în deliberare și 
după citeva minute se citeşte verdictul: 

— Toţi cei şase acuzaţi sînt condamnaţi la cîte un 
an închisoare pentru rebeliune. 


* 


Demonstrația de forță de la Făgăraș își arătă 
efectul imediat: guvernul se clătina. Cel puțin așa 
afirmau cluburile şi așa se vorbea prin redacții— și 
mai cu seamă în redacţia noului ziar Drumul nostru, 
de sub direcţia lui Serafim Mărunţelu. Căci temutul 
polemist îşi realizase, în sfîrşit, visul: avea gazeta 
lui proprie — şi încă o gazetă mare, cu redacție nume- 
roasă, cu fonduri din belșug, cu nenumărați binevoitori 
în cea mai înaltă lume politică, pentru că Serafim. 
dăduse dovezi nenumărate că era și el simţitor, ca şi 
ei, la nevoile superioare ale neamului, sau cum începea 
să li se zică mai pe scurt, pe atunci: la «imperativele 
neamului». 

Încă de pe cînd era băiat mic, Serafim Mărunţelu 
auzise că «tcate drumurile duc la Roma» — dar acest 
adevăr îi trecuse mulţi ani pe lîngă ureche, fără să stîr- 
nească nici cea mai mică rezonanţă în inima lui nevino- 
vată. Cu vremea, însă, cînd deveni băiat mai mare şi 
văzu că generalul Neaţă, că Mihail Teianu, că Traian 
Săpunaru, că, în sfîrșit, toţi șefii partidelor de guver- 
nămînt romînești, ca să ajungă în Romiînia, se urcă 
în tren la București şi o iau pe la Roma; și cînd văzu 
mai cu seamă că toţi, în loc să se întoarcă de la Roma 
cu pantofii scîlciaţi, după un drum atît de lung și obo- 
sitor, se întorc cu pantofi noi, chiar acu scoși din cutie, 
Serafim începu să-și facă aspre mustrări de conștiință: 
« Serafim, dar tu? Nu ești şi tu, oare, un fiu al lupoaicei? 
Nu simţi și tu cum curge în vinele tale sîngele daco- 
roman? Nu ai şi tu drept să pretinzi ca maica Roma să-ţi 
dea și ţie o porţie de lapte, cum dă tuturor pungașilor 
ca alde Traian sau Mihail, care ţi-o iau înainte ?» 

Or, dacă era cineva față de care avea un respect 
nemărginit și din cuvîntul căruia n-ar fi ieșit să-l fi 
tăiat în bucăţi, aceasta era propria lui conștiință. Şi 

dacă această conștiință îl îndeamnă să ia drumul spre 
Roma — Serafim trebui să i se supună. 

Serafim s-a urcat, deci, în tren, a pornit-o la Roma, 
a poposit la Roma cît a fost de trebuinţă şi s-a întors, 
într-un ceas bun la Bucureşti, mai vesel, mai proaspăt, 
mai odihnit decît a plecat — şi triumfător. Acuma 
ştia ce a crezut înțeleptul care a proclamat adevărul 
că toate drumurile duc la Roma! La Roma ajunge să 
dai mîna nu neapărat cu Mussolini, ci cu un simplu 
subsecretar de stat al lui. ca să te simți un om nou, un 
eliberat, un stăpîn! Plecat la Roma ca slugă umilă 
a unui escroc la gazeta căruia lucra de cîțiva ani ca temut 
polemist cu simbrie — Serafim Mărunţelu se înapoia 
temut polemist pe cont propriu. Eviva il duce ! Fascismul 
face din sclavi oameni liberi ! S-a isprăvit cu robia. De 
aci înainte, Serafim, fost îndrumător în subordine al 
opiniei publice, devenea un îndrumător al acestei opinii, 
independent. Bani? Numai o mamă bună putea să-ți 
dea bani cu atîta mărinimie ! Și maica Roma știe să-și 
răsfeţe copiii !... Nu ca zgripţoroiul de Vintilă, care 
se cunoaşte că-i străin de neam şi că n-are nici un pic 
de sînge roman în vinele lui uscate de tejghetar fanariot ! 
De ăilalţi, ce să mai vorbim! De un Jugănaru, ori de 
un Dacu !... Numai că se pling și cer sacrificii, pentru 
că sînt deocamdată în opoziţie ! 

Așadar, iată cum la începutul anului 1928, Serafim 
Mărunţelu intră în istoria ţării ca director al unui 
mare ziar de dimineaţă căruia-i zicea Drumul nostru. 
Titlul însuși era un program: Drumul nostru. 

— Ce fel de drum? se întrebau confrații lui de la 
Capşa. Drumul mare? 

— Apoi aici e şi geniul lui Serafim! răspundea 
Nectarie. Nu precizează. Drumul nostru ! Numai cîteva 
puncte îi mai lipsesc spre completare. Azi un drum, 
mîine altul !... Las’ că știe Serafim ce face! 

Serafim ştia şi făcea. Așa şi-a înjghebat redacţia, 
numai din oameni noi. Din scriitorii cei mai cunoscuți 
prin neobositul lor dinamism. Mai întîi l-a luat pe Ionescu- 
Ciurcheni. Se bătuse el cu Ionescu-Ciurcheni pe la Capşa, 
e drept, adică mai drept e că nu se bătușe. Ionescu- 
Ciurcheni i-a tras lui cîteva palme. Dar el nici nu s-a 

atins de Ciurcheni. Așa că a putut, cu conștiința curată, 
să-şi spună că n-are nimic cu ilustrul romancier — şi 
tot cu conştiinţa curată a putut să-i trimită vorbă prin 
Nelu Pedicuristu, pe care şi-l luase ca.reporter: 

— Vino la noi! 

— Nici să n-aud! a zbierat lonescu-Ciurcheni, indignat. 

— Plătim bine! 

— Cit? 

— De trei ori cît pungașul de Titus ! 

— Nu pot să trec decît după masă la trei. Pînă la 
trei am treabă! 

“Aşa s-a aranjat şi cu Precup şi cu Manole Nerone 
şi cu Sarailie, rupt de la Globul și cu Meridian, rupt 
de la Democratul romin — și cu cîteva dintre cele mai 
intelectuale și mai noi cadre de la Siguranţa Generală 
a Statului — și gazeta apăru, mare, frumoasă, cu un 
avertisment scurt, dar plin de înțelesuri, inserat în capul 
primelor două coloane: 

— « Nu începem. Continuăm. Programul nostru: nici 
unul dintre noi n-a împlinit patruzeci de ani.» 

— Serafim vrea să spună: patruzeci de ani de pușcărie ! 
comentă Nectarie. 

— Sub patruzeci de ani ! rise Tătăroiu. Asta-i reclama 
fabricii Giovinezza ! 

Totuşi, succesul gazetei nu veni din prima zi. O 
gazetă. Încă o gazetă. Ce l-ar putea face pe cititor să 
renunţe la Globul sau la Democratul romîn, ca să cumpere 
Drumul nostru? Accidentele de cale ferată? Erau ace- 
leaşi. Crimele? Erau aceleași. Fraudele? Erau aceleași. 
Sinuciderile ? Erau aceleaşi ! Dramele pasionale? Erau 
aceleași ! Ce, dar, ar putea atrage pe cititor mai mult 
spre Drumul nostru decît spre alte ziare? Talentul gaze- 
tarilor? Evident !... Colaboratorii lui Mărunţelu erau 
scriitori. Erau romancieri, nuveliști, eseiști. Dar tocmai 
ăsta era un neajuns. Într-adevăr, Serafim credea că va 
impresiona lumea grupînd în jurul lui scriitori care vor 
ridica — zicea el — nivelul intelectual al gazetei. Dar 
aceşti scriitori erau scriitori de romane și aveau ambiția 
să-și scrie articolele cum îşi scriu romanele sau eseurile. 
Așa că, gazeta, de la început, nu mai semăna a ziar, ci 
a revistă zilnică. Serafim îşi dădea seama de greșeală, 

dar nici să se debaraseze de. acești scriitori nu voia, ca 
să nu plece la concurenţă. De aceea le şi plătea bine. 
Aşa că acum, Serafim se zbăţea să găsească un truc care 
să-l ajute să-și salte gazeta. 

— Ar trebui un eveniment senzaţional! striga el 
redactorilor săi. Ceva care să înnebunească publicul. 
O temă pe care să ne sprijinim, să ne desfășurăm, să 
ne dăm drumul ! 

Mișcat de desperarea lui Serafim, atotputernicul se 
îndură şi-i trimise o afacere teribilă: poliţia dăduse 
de firul unui vast comerţ clandestin de stupefiante în care 
erau. implicate numeroase personaje din societatea 
mondenă. 

— Băieți! porunci Mărunţelu, şo pă ei! 

Înviorată, toată giovinezza redacțională se aruncă 
asupra subiectului — și Drumul nostru începu să-și 
alimenteze cititorii cu pagini întregi în jurul acestui 
scandal. .. « Charlestonul toxicomanilor la parchet»... 
« Ordonanţe medicale false»... « Cocaina și prostitu- 
ţia»... « Farmaciști falși»... « Medici falși»... « Coca- 
inomani falși ». .. « Femei din lumea mare la parchet»... 
fete .de diplomaţi amestecate în scandal... scrisori 
compromițătoare... 

Afacerea, însă, a ținut o zi, două, trei, zece... pînă 
a venit inevitabilul deznodămînt: toată lumea e nevi- 
novată. Afacerea a fost clasată, fiecare şi-a reluat ocu- 
paţiile şi Drumul nostru a rămas fără subiect. Cei cîțiva 
cititori, prinşi pentru o săptămînă-două, de titlurile 
îndrăzneţe ale reportajelor, nu mai cumpărară gazeta. 
Ce să citească în ea? Articolele de fond pline cu citate 
latinești, franţuzești, italienești şi englezești ale lui 
Mărunţelu ? Foiletoanele literare atît de frumos stilizate 
ale lui Zamfir Vasilescu? Consideraţiile filozofice din 
pagina întîi ale profesorului universitar Emil Creţoiu ? 

— E prăpăd ! strigă desperat Mărunţelu lui Ionescu- 
Ciurcheni și Precup. Mincăm banii de pomană! Noi 
avem aici o sarcină mare ! Și nu putem porni la treabă 
decit după ce popularizăm gazeta destul. Voi nu vă 
gîndiţi. .. 

— Ne gîndim ! răspunse lonescu-Ciurcheni. Numai 
eu știu cît mă gîndesc! 

— Şi eu ! adăugă Precup, care, într-adevăr, se gîndea. 
Ce ar fi să avem mai multe ilustraţii? 

— Şi ce să faci cu ele? se răsti Mărunţelu. Auzi, 
ce idee ! Ilustrații ! Ce fel de ilustraţii? 

— Nu! respinse ideea gi lonescu-Ciurcheni. Poate 
nişte concursuri literare ! 

— Alta acu ! rîse acru Mărunţelu. Concursuri literare ! 

Și lucrurile rămaseră mai departe aşa cum au fost, 

înă ce, într-o bună zi Mărunţelu veni la redacţie, vesel: 

— Băieți, aflaţi că am găsit! zise el lui Ionescu- 
Ciurcheni şi lui Precup. Ne trebuie un roman foileton. 
Dar un roman tare. Fără delicatețuri. Dacă i-o zice 
lumea că-i roman porcos, cu atît mai bine! Porcos să 
fie ! Numai cu literatură pornografică o să ne putem 
impune atenţiei publice. O să-l scrieţi voi doi împreună. 
Și, fără perdea. Scrieţi tot ce vă trece prin minte. Că 
slavă domnului, numai la porcării vă gândiţi. S-a înțeles ? 

— S-a înţeles! făcu Ionescu-Ciurcheni. Ideea îmi 
suride ! Dar.. 

— Nici o vorbă! Vă plătesc drepturile de autor 
peste salariu. 

— Atunci e bine !... Ce spui, Precup? 

Precup strălucea. 

— Vom scoate ceva mişto ! Dacă n-o să ni se rupă 
gazeta din mînă, să-mi spui cuțu ! 

Peste două zile începură să apară în ziar, printre 
informații, două cuvinte: Găina albastră. 

Apoi o reclamă uriașă: 

« Găina albastră, mare roman din viaţa capitalei. 
Iată cîteva capitole: „Cum se depravează copiii din 
lumea bună“ — ,„„Prostituţia ciocoiască și goana după 
avere“ — „Doamnele morfinei, eterului şi cocainei“ 
— „Între inversiunea “sexuală şi specula viciului“* — 
„„Al treilea sex“ — ,,Canalia politică și canalia de stradă“. 
Sub formă literară, vor defila sub ochii cititorului, 
Într-un patetic şi odios film, toate evenimentele vieţii 
politice şi mondene din ultima vreme. Nu oferim citi- 
torului o bolnăvicioasă exaltare a viciului, ci un dramatic 
rechizitoriu». 

Romanul începu să apară și succesul fu colosal printre 
cei foarte tineri şi cei foarte bătrîni. 

— Bravo, Serafime ! îi spuse Nectarie. Ai ajuns un 
oficios al ţaţei Miţa! | 

— Ba să mă ierți! răspunse prompt Serafim. Al 
poliţiei de moravuri. 

— Ce vorbeşti? Cu asemenea porcării ! 

— Porcărie e în capul tău! îi răspunse Mărunţelu, 
care, de cînd se întorsese de la Roma, îşi cîştigase oarecare 
independenţă şi față de omul lui Kerbală. Eu nu fac 
porcării. Eu fac operă de purificare a moravurilor. Denunţ 
primejdia care pîndeşte societatea romînească. .. Salvez 
morala. Apăr familia... 

— Şi-ţi umpli chimirul ! îi zise Tătăroiu. 

— Cu chimirul meu fac ce vreau ! îi răspunse mîndru 
Serafim. Îl umplu, îl golesc... Treaba mea! 

O spunea şi o credea... şi era mulțumit. Gazeta se 
vindea bine. Un singur neajuns îl supăra: că mergea 
prea bine. Pentru că Dumnezeu cînd dă, dă dintr-o dată. 
Tocmai cînd Găina albastră apărea, izbucni şi afacerea 
Găetan. Ceva colosal ! Cine era Găetan? Un om a cărui 
profesie era să ţină de urit cucoanelor din lumea mare, 
în special cucoanelor nițeluş coapte... Și din asta își 
scotea omul bucata de piine. Într-o zi însă, avu un 
accident cu una din prietenele lui, pe care o lovi în cap 
cu un ciocan, el zicea că fără să vrea, ea zicea că în mod 
voit. Fapt e că, de pe urma acestei lovituri de ciocan, ea 
a rămas fără un ochi — şi el s-a trezit arestat şi pus sub 
inculparea de tentativă de crimă, pentru furt. Adevărul 
adevărat în jurul acestei afaceri nu-l cunoştea nimeni 
în afară de cei doi eroi: Găetan și madam Stroescu; 
judecătorul de instrucţie; prietenele ei, prietenele lui, 
autorităţile polițienești, gazetarii, Capşa, cafenelele şi 
restaurantele de pe Calea Victoriei, « Jockey-Clubul», 
saloanele boierești şi cuconiţele simandicoase care-și aveau 
jururile lor în casele cu obloanele trase. Încolo nu ştia 
nimeni nimic, astfel că presa de mare tiraj îşi putu 
da drumul fanteziei în voie. Că procesul Găetan a fost 
o afacere strălucită din punct de vedere comercial pentru 
această presă, nici vorbă. Dar că procesul a slujit în mod 
special intereselor lui Serafim, asta e sigur. 

n zilele acelea ale afacerii Găetan, Serafim era în 
prada a două sentimente contradictorii: tristeţea și 

entuziasmul. O tristețe profundă — şi un entuziasm 
nemărginit. 

— Ne răspîndim ! strigă el. Ne răspindim ! Trăiască 
Găetan !... Dacă am avea în fiecare săptămînă cîte un 
Găetan, ajungem cea mai populară gazetă... 

Aşa vorbea el în accesele lui de entuziasm. Dar 
deodată, glasul lui devenea cavernos: 

— Fire-ar mama lui a dracului! De ce s-a trezit 
tocmai acum !... Mă scutea de Găina albastră !... . 

Asta era durerea lui cea mare: că Găetan venea 
exact atunci cînd Găina albastră şi începuse să apară. 
Or, două teme în același timp era cam mult chiar pentru 
ziarul Drumul nostru. Totuşi, nu mai era nimic de făcut. 
Chilipirul cititorilor ! Să renunțe la roman? Se putea? 
Tocmai în mijlocul apariției? Nu ! Să-l amîne pe Găetan? 
Altă prostie ! Era doar gazeta care trebuia să ţină trează 
opinia publică asupra evenimentelor în curs. Și-apoi, i-o 
luau înainte celelalte ziare — care nici ele nu dispreţuiau 
literatura erotică, atunci cînd morala publică — adică 
administraţia gazetei — putea trage foloase. 

De asta era Serafim trist după ce era vesel — și 
vesel după ce era trist. Dar pentru că toate au un sfîrşit, 
avu un sfîrșit și afacerea Găetan, iar puţin după aceea 
şi Găina. Astfel, de la o zi la alta, cititorii Drumului 
nostru se văzură brusc lipsiţi de izvorul lor de informaţii 
şi cultură: Găetan şi Găina albastră. Amărit, Serafim 
trebuia să-şi expună iar principiile în faţa redacției: 

— Cititorii nu trebuie lăsaţi să răsufle. Dacă nu le 
dăm un roman porcos... să le dăm fapte din realitatea 
porcoasă !... Asta le place... şi noi trebuie să le dăm 
ce le place. Marea misiune o cere ! 

Şi-i punea pe fugă pe reporteri şi pe redactorii lui 
care scormoneau ziua realitatea — și seara, veneau în 
faţa şefului să-şi deşarte sacul. 

— ai o chestie grozavă! zicea unul. Un negustor 
escroc !... Dă cincizeci de mii de lei, dacă nu publicăm 
nimic ! 

— Eu am ceva mai picant !... O doamnă... A prins-o 
bărbatu-său în flagrant delict de adulter, dar nu vrea 
să afle nimeni. Dă şaptezeci şi cinci de mii de lei dacă 
nu publicăm nimic ! 

— Eu am una şi mai bună ! Cu un bancher ! O afacere 
teribilă cu o contrabandă de piele. Dă o sută cinzeci 
de mii de lei, dacă nu publicăm nimic! 

Aşa se perindau toţi prin faţa lui Serafim care-și 
nota bine în minte tot ce-i spuneau oamenii lui— apoi cînd 
ei isprăveau, guiera printre dinți mînios: 

— Astea ce sînt? 

— Fapte! 

Fapte vedea şi el că sînt! Se ridicau la vreo trei 
sute şi ceva de mii de lei faptele astea. Și va încasa 
faptele. Afacerile sînt afaceri !... Gazeta trebuie să 
trăiască ! Dar cititorii? De cititori să nu-i fie milă? 

— Şi cititorii? îşi tălmăcea el gîndul într-un răcnet 
sălbatic. Ce sînt cititorii? Cîini? Lor nu trebuie să le dăm 
nimic? V-am tocmit ca gazetari să-mi aduceţi numai 
lucruri care nu trebuie să apară în gazetă? Şi gazeta 
cu ce o umplem? Cu chitante? 

Şeful avea dreptate! Cu ce să umple gazeta, dacă 
ei culegeău numai subiecte, foarte utile administraţiei, 
dar cu totul inaccesibile redacţiei — decît doar dacă 
şeful nu vrea să primească de la negustorul X cincizeci 
de mii de lei ca să tacă — şi de la domnul. Y şaptezeci 
şi cinci de mii de lei ca să tacă — şi de la bancherul Z 
o sută cincizeci de mii de lei ca să tacă, şi aşa mai departe. 
Dar cum să nu vrea şeful să primească? Tocmai el? 
De cînd? Şi apoi, de ce? 

Așa că bietul Serafim suferea cu gazeta care trebuia 
să trăiască din lucruri senzaţionale dar cu totul nepubli- 
cabile, şi din lucruri foarte banale, care nu puteau interesa 
nici cît negru, sub unghie pe cititori. Și bietul Serafim 
umbla hămesit după o crimă fantastică, după un scandal 
monden unic: în lume, după o fraudă nemaipomenită, 
după un complot dincolo de orice limită a închipuirii 
— scurt, după ceva pe care nici măcar Siguranța Generală 
a Statului, condusă de un intelectual atît de rafinat 
şi plin de fantezie ca Remus, să nu i-o poată 
combina. 

Nu era, deci, decît de la sine înţeles că în seceta asta 
cumplită de subiecte, pînă şi vestea atît de banală, care 
se repeta zilnic, în toate gazetele, că guvernul e pe dric, să 
trezească unele speranţe în sufletul lui Serafim Mărunţelu, 

care se grăbi el însuși să controleze faptul, chiar la 
Dacu acasă. 

— Domnule Dacu, întrebă el pe preşedintele național- 
țărăniștilor, ce este adevărat din zvonurile care circulă 
în jurul căderii guvernului? 

Serafim Mărunţelu îl ştia pe Dacu atît de zgârcit la 
vorbă, încît speranța care-l adusese aici se şi evaporase 
la ușă. Dacu nu va vorbi, chiar dacă ar avea ceva de 
spus. Pînă să scoată un cuvînt, Dacu pertractează cu 
el însuși timp de cîteva ceasuri. Se aştepta, deci, ca 
Dacu să-i spună: 

— Zvonurile sînt zvonuri, dragule ! 

Spre uimirea lui, însă, de data aceasta Dacu zîmbi 
şi-i răspunse: 

— Zvonurile nu sînt zvonuri, dragule !... Am primit 
de la domnul Vintilă Viziru o invitaţie să vin la el azi€ 
după masă pentru un schimb de idei... 

Dacu devenea senzaţional !. .. Dacu devenea o ediţie 
specială !... Două ediţii speciale !... Trei!... 

— Pot să anunţ? 

— Eşti liber, dragule, să faci ce vrei! 

Serafim, cuprins de un tremur nervos, întrebă: 

— Ceva amănunte? 

— Puţine! zise Dacu. Puţine, dar semnificative... 
Închipuieşte-ţi, dragule, că azi-dimineaţă, domnul Vintilă 
mi l-a trimis pe Trişcă, subsecretarul de la Interne, să 
mă pună în curent cu diferite probleme care, pînă acum, 
de obicei nu erau comunicate decit membrilor guvernului 
maiestăţii sale, pentru că erau socotite ca secrete de stat. 
E un procedeu civilizat, care, mărturisesc, m-a emoţionat 
profund. Ca şef al opoziţiei maiestăţii sale i-am răspuns 
prin Trişcă lui Vintilă că nu voi uita acest lucru și că 
în momentul în care voi fi eu la putere, voi proceda la 
fel cu opoziţia de atunci a maiestăţii sale... 

Serafim Mărunţelu nota şi se simţea și el în plină 
civilizaţie engleză. Nu-l mira de loc faptul că domnul 
Dacu a adoptat stilul oamenilor de stat englezi — şi că 
la fiecare două cuvinte vorbeşte de guvernul maiestăţii 
sale sau de opoziția maiestăţii sale. Știa că în ultima 
vreme, domnul Dacu este mai în fiecare zila domnul 
Robert Hyde Grecg, ministrul Angliei — aşa că avea 

de la cine să înveţe subtilităţile înaltei politici britanice. 
Un singur lucru nu ştia, pentru că n-avusese timp să 
afle: că azi-dimineață, imediat după vizita lui Trișcă, 
Dacu s-a dus iar la ministrul Angliei. Dar nici asta nu 
d-ar fi impresionat pe Serafim. Ceea ce-l tulbura acum 
era tonul solemn, aproape oficial, cu care îi vorbea 
Dacu. Hotărit ! Dacu se şi considera prim-ministru al 
Țării ! 

— Dar cu vizita, domnule Dacu, ce aţi hotărît? 
întrebă Serafim, care stătea ca pe jeratic. 

— Mă duc! răspunse şeful naţional-țărănist. Cînd 
preşedintele guvernului maiestății sale vrea să aibă o 
discuţie cu cărţile pe masă, preşedintele opoziției maiestăţii 
sale îl poate refuza? Dumneata ce crezi? 

— Se înţelege că nu! răspunse Mărunţelu. 

Şi crezu că Dacu a isprăvit, dar Dacu, înainte de 
a-i da mîna, vorbi cu ochii la cer: 

— Lupta noastră nu poate fi revoluţionară, dar trebuie 
să fie hotărită ! 


* 


Şeful opoziţiei maiestăţii sale se întîlni la ora fixată 
cu preşedintele guvernului maiestăţii sale. 

— Domnule Dacu, începu Vintilă, consider că va fi 
necesar să mă retrag şi nu contest dreptul dumitale de 
a forma viitorul guvern. 

— Sînt mulțumit, domnule Vintilă; că ai ajuns la 
concluzia că trebuie să te retragi. Dar cînd? 

— Asta, domnule Dacu, nu aş putea preciza. Înainte 
de a mă retrage, mai am de împlinit cîteva sarcini sfinte 
faţă de ţară. 

— Care sarcini, domnule Vintilă ? 

— Mai întîi, împrumutul extern ! 

— Va fi greu, domnule Viziru ! 

Vintilă se făcu că n-aude și continuă: . 

— Apoi stabilizarea leului ! 

Dacu se mulțumi să zîmbească. Vintilă trecu şi 
peste acest lucru. 

— Şi, în sfîrşit, continuă el, organizarea industriei 
tehnice necesare pentru pregătirea armatei. 

— Dar de ce, domnule Viziru, trebuie să facă neapărat 
liberalii organizarea industriei tehnice ? Asta o putem face 
şi noi, naţional-țărăniștii. 

— Ba nu ! se încăpăţină Vintilă. Numai noi, liberalii ! 
E .chestiune de competenţă, domnule Dacu ! Şi numai 
noi, liberalii, avem competenţa necesară. 

Şeful opoziţiei maiestăţii sale își strînse buzele o clipă, 
după care vorbi: 

— Domnule Vintilă, vorbim cu cărţile pe faţă, nu?. .. 
Perfect !... Părerea mea este că nu de asta vreţi dum- 
neavoastră, liberalii, să organizaţi industria tehnică, 
ci vreţi s-o organizaţi ca să puteţi pune mîna pe marile 
întreprinderi şi creațiuni tehnice, care privesc armata. . . 

Vintilă se încruntă: 

— Domnule Dacu, dumneata pui ambițiile dumitale 
politice peste nevoile de viaţă ale neamului... Noi, 
liberalii, însă, avem alte concepţii despre interesele ţării. 
De aceea, nu vom pleca decit atunci cînd vom socoti 
că ne-am îndeplinit pe deplin datoria către ţară. 

Dacu îl privi pe sub sprîncene pe Vintilă: 

— Şi dacă nu veţi izbuti niciodată? insinuă el. 

— Ba, vom izbuti mai curînd decât crezi dumneata ! 

— Ba nu! În primul rînd, nu veţi face împru- 
mutul. 

— Ştiu ! ripostă Vintilă vehement. L-aţi trimis pe 
Bagradian al vostru să ne facă de rîs în faţa bancherilor 
francezi. 

— Este inexact, domnule Viziru. N-am înjurat partidul 
liberal. Am avut în străinătate o atitudine demnă, 
patriotică. N-am , spus decît un lucru: moneda nu se 
se poate stabiliza într-o ţară în care situaţia politică 
nu e stabilă. Cu altă politică economică, s-ar dezvolta 
şi țara altfel... 

— Cu altă politică economică ! Știu, domnule Dacu, 
la ce politică economică te gîndești dumneata: la un 
rege ! Vrei să-l vezi pe Carol aici. 

Dacu ştia să se stăpînească, astfel că Viziru nu putu 
citi nimic pe obrazul lui. Prinţul ! Viziru bănuiește ceva. 
Bănuieşte, dar nu e sigur. Firește că numai cu un rege. 
Bancherii nu vor să investească un ban în ţară, fără 
garanţii serioase. Şi partidele nu sînt garanţii serioase, 

decit dacă au în capul lor un rege, pus de băncile și 
industriile străine, care să gireze pentru ele. Și mai 
ăi ia ar fi pentru capitalurile străine un rege cu 

un singur partid: partidul regelui. Țara e la granița 
Rusiei Sovietice. Trebuie o mînă tare, o mînă sigură. 
În aceste condiţii, bancherii ar acorda țării credite 
nelimitate. Ministrul Angliei, în discuţiile lui cu el, i-a 
declarat fără nici o rezervă: 

— Anglia are nevoie în ţara dumneavoastră de un 
rege ! Care este punctul dumneavoastră de vedere în 
această chestiune? 

—. Noi, naţional-țărăniştii, considerăm forma repu- 
blicană ca superioară, dar, în condiţiile actuale, noi 
credem că monarhia este cel mai bun regim pentru 
Rominia. Așa o spune şi articolul 1 din programul nostru ! 

— Perfect ! Carol, deci, poate conta pe dumnea- 
voastră ? 

— Da! 

— Bine, domnule Dacu ! Împrumutul nu se va face 
decit dacă veniți dumneavoastră la putere. Categoric ! 

Atît ! N-a spus-o Dacu, a spus-o ministrul Angliei. 
Dacu. avea conștiința şi mîinile curate. N-avea nici un 
amestec în propaganda carlistă și nici un amestec în 
comploturile clandestine carliste. Nimic !. .. Putea, deci, 
să respingă indignat afirmaţiile lui Vintilă: 

— Domnule Vintilă, din stimă pentru dumneata nu 
vreau să rețin insinuarea dumitale ! Am aderat la actul 
de la 4 ianuarie și înţeleg să-l respect |... Nici atitudinea 
mea, nici atitudinea amicilor mei politici nu te îndrep- 
tățește să afirmi că partidul național-țărănist ar vrea 
să aducă vreo modificare în chestiunea constituțională ! 

Era atîta demnitate în tonul lui Dacu, încît Vintilă 
avu remușcări: 

'— Cer souze, domnule Dacu ! M-am exprimat greșit | 

— Mă rog! răspunse Dacu rigid. Cît despre acuzația 
că noi am birfi guvernul în străinătate, cred că partidul 
liberal ar trebui să fie mai discret. Ani de-a rîndul guver- 
nele dumneavoastră de după război au. cumpărat, din 
“banii statului, ziare și ziariști din presa străină ca să ne 
calomnieze pe noi, național-țărăniștii, care n-aveam decît 
o singură vină: eram prea populari. Cît a fost ministru 

de externe, domnul Muică a plătit gras pe ziaristul 
francez Georges Bienaim€, ca să lanseze într-o revistă 
franceză calomnia că partidul țărănist s-a înţeles cu 
Stambulinsky să retrocedeze Cadrilaterul în schimbul 
sumei de douăzeci de mii de leva. Tot domnul Muică a 
plătit numeroase ziare pariziene, pentru ca în coloanele lor 
să afirme că lucrăm pentru Moscova, pentru comunism, 
pentru autonomism, pentru cîte și mai cîte. Guvernele 
dumneavoastră au căutat să demonstreze în fel și chip 
oamenilor politici francezi că Franţa se poate bizui 
numai pe partidul liberal. Şi noi ce am făcut, domnule 
Viziru? Ne-am apărat ! Ne-am apărat, domnule Viziru. . . 
Şi în apărare, socotim de datoria noastră să ne adresăm 
opiniei publice străine, ori de cîte ori e nevoie să-i servim 
o informaţie exactă și cinstită. 

— Puteţi să-i serviţi Franţei oricîte informaţii vreţi ! 
răspunse Vintilă. Dar.nu vă va crede nimeni, pentru că 
în Franţa, toată lumea vă știe filogermani. 

Lucrul era adevărat. Liberalii, prin ministrul lor de 
la Paris, prin atașaţii lor de presă și prin tot felul de 
agenţi politici și economici ai lor, aveau sarcina să atragă 
Franţei atenţia că venirea la cîrmă a partidului național- 
țărănist ar duce la o orientare antifranceză. Dar cînd 
Bagradian, la începuturile turneurilor sale pe la bancherii 
francezi, se plinse de propaganda aceasta nedreaptă 
a liberalilor, bancherii se uitară oarecum curios la el: 

— Şi ce vă supără dacă vi se spune că sînteţi filogerman ? 
Uită-te la noi! Sîntem francezi! Francezi vecini cu 
nemții, duşmanii noştri de ieri și de mîine ! și cu toate 
astea sîntem cei mai aprigi filogermani. Fi-lo-ger-mani !. . . 
E ceva nou pentru dumneavoastră ? Filogermani ! Aface- 
rile sînt afaceri. Noi lucrăm foarte bine cu bancherii 
germani şi nu s-a întîmplat niciodată să ne certăm. 
Afacerile sînt afaceri ! Noi sîntem « filo» cu oricine e 


dispus să ne aducă un cîştig. Sau la dumneavoastră 
e altfel? 


— Nu! 

Şi rîdeau și bancherii francezi și Bagradian. Adevărul, 
însă, rămînea adevăr: reputaţia de filogermani o scoteau 
ţărăniștilor oamenii lui Vintilă. Ceea ce-l îndreptăţi pe 
Dacu să-i răspundă: 

— Dar datorită cui sîntem socotiți filogermani în 
stăinătate? Tot datorită propagandei dumneavoas- 
tră !... Nu trebue, totuşi, să uiţi, domnule Vintilă, că 
împrumutul nu e bine să fie încheiat numai cu bancherii 
francezi, ci şi cu bancherii englezi, și cu bancherii belgieni, 
şi cu bancherii americani... . 

— Ştiu, ştiu! Aţi făcut treabă bună în America. 
Mulțumită stăruinţelor dumneavoastră ne-au trimis 
americanii o comisie să facă anchetă la Oradea Mare! 
Ca să ne stricaţi creditul în ochii lor ! 

— Nu vi-l stricăm noi! Vi-l stricaţi chiar dumnea- 
voastră ! 

— Acum înţeleg! Dar este inutil. Partidul liberal 
nu se va retrage de la putere decît atunci cînd va vrea ! 

— Asta va hotărî țara, domnule Vintilă ! 

— Țara! Ai crezut că ne sperii cu Făgărașul! 

— Făgăraşul, domnule Vintilă, n-a fost decît o mică 
repetiţie: Nu uita că vine Alba-Iulia ! 

Replica lui Vintilă întîrzia. Dacă Făgărașul nu-l 
speriase, Alba-lulia îl speria. Nu Dacu, nici partidul lui 
nu atrăgea Ardealul la Alba-lulia, ci însuși numele de 
Alba-Iulia, în care Ardealul își pusese toate speranţele 
lui democratice imediat după război. Şi Dacu amenința să 
aducă «toată ţara» la Alba-Iulia. Toată ţara n-o va 
aduce, dar tulburări serioase puteau să producă miile 
de ţărani, în spatele cărora să se strecoare prinţul Carol 
în ţară. Nu ! Alba-Iulia trebuie cu orice preţ înlăturată ! 

— Alba-Iulia? strigă Vintilă. Nimeni în ţara asta 
nu va putea ţine nici un fel de întrunire care n-ar avea 
autorizaţia guvernului. 

— Asta vom vedea! Pot să te anunţ de pe acum 
că adunarea, cu autorizaţia sau fără autorizaţia: dumitale, 
va avea loc în ziua de 6 mai ! Am și luat toate măsurile ! 

— Şi eu te asigur că adunarea nu se va ţine! 

— Te previn, domnule Viziru, că toată ţara va 
afla că șeful guvernului se găsește în revoltă față de 
naţiune ! 

— Astea-s vorbe mari, domnule Dacu ! strigă Vintilă, 
furios că încăpățînarea lui întilnea, pentru întîia oară, 
un om mai încăpăţinat decit el. 

Dar brusc îndulcit, zise: 

— Nu e frumos să ne ameninţăm, domnule Dacu! 
Lăsaţi-ne să ne isprăvim guvernarea în liniște și vă 
asigurăm că veţi veni la putere. 

— Noi nu vom lua puterea din mîna dumitale, ci 
din mîna poporului ! 

Acuma Vintilă era într-adevăr obosit. 

— Iarăşi, domnule Dacu! Lasă poporul în pace! 
Ce băgăm poporul în treburile astea ! Mai bine am găsi 
o cale de colaborare! Crede-mă că ar fi cea mai bună 
soluţie ! Nu văd posibilitatea de reușită a luptei între- 
prinse de dumneavoastră în contra guvernului și a parti- 
dului liberal ! 

— Eu, lupta în contra guvernului şi a partidului 
liberal am terminat-o. De aci înainte, începe lupta 
naţională ! Alba-Iulia este începutul ! Alba-Iulia trebuie 
să aibă loc, orice s-ar întîmpla ! 

Vintilă, care nu strălucea prin perspicacitate, putu 
să înţeleagă totuși că Dacu ţinea la Alba-Iulia nu pentru 
că-și punea atît de mult speranţele că va răsturna prin 
ea guvernul, cît pentru obrazul lui. Prea se angajase cu 
această Alba-Iulia faţă de membrii partidului său, ca 
să renunţe la ea. Şi în mintea ministrului de finanţe miji 
ideea unei tranzacţii care ar putea folosi și lui și lui 
Dacu. 

— Uite ce, domnule Dacu! Îţi propun o afacere: 
dumneata renunță să-mi mai pui beţe-n roate pe chestia 
împrumutului, și eu te las să-ţi convoci la Alba-Iulia 
adunarea dumitale națională. Înţeleg o adunare pașnică ! 

— Pașnică ! Perfect ! Dar pașnică să fie ! Adică fără 
jandarmi, și fără armată. 

— Fără jandarmi și fără armată. Retrag toate trupele. 
Dacă vei întîlni o singură uniformă militară acolo, ești 
liber să mă consideri drept ultimul om de pe lume. 

— Pe cuvînt de onoare? 

— Pe cuvînt de onoare ! Şi-ţi dau încă o dată cuvîntul 
de onoare că, în decembrie, serbările unirii vor fi prezidate 
de guvernul dumitale ! Facem? 

— Facem ! îi întinse Dacu mîna spontan. 

— Pe cuvînt de onoare? întrebă Vintilă, care părea 
încîntat. 

— Pe cuvînt de onoare! 

Convenția încheiată pe cuvînt de onoare fu aplicată 
cu cea mai mare stricteţe. 

Dacu îl trimise îndată în străinătate pe Bagradian, 
cu misiunea să nu mai facă greutăți guvernului în chestia 
împrumutului şi să nu mai atace partidul național-libe- 
ral. Bagradian, exponentul partidului naţional-ţără- 
nist în problemele economice, luă trenul spre Occident, 
unde făcu din nou rondul tuturor bancherilor şi oameni- 
lor politici englezi, francezi, belgieni, şi peste tot făcu 
aceleaşi declaraţii şi sugestii pe care le repeta acum în 
faţa domnului Philippe Berthelot, secretarul general 
al Ministerului de Finanţe francez, unde se concentrau 
toate tratativele în jurul împrumutului: 

— Domnule Berthelot, între noi şi liberali a inter- 
venit un pact: noi să nu mai vorbim de rău despre 
împrumutul pe care vrea să-l încheie guvernul în străină- 
tate... și ei să ne dea voie să ținem adunarea de la Alba- 
Julia în linişte. Ne-am dat şi noi și ei cuvîntul de onoare 
că vom respecta pactul — şi vrem să-l respectăm. Am 
venit, deci, să vă comunic că noi, național-țărăniștii, 
nu vom mai vorbi de rău despre împrumut — și nici 
nu vom mai pleda împotriva lui. Mai mult, chiar, am 
venit să vă rugăm să nu fiţi atît de neînduplecaţi cu 
domnul Viziru. Domnul Viziru e un încăpăţinat: cu cît 
întîmpină rezistență mai mare, cu atit se cramponează 
mai mult de putere. De aceea, ar fi util și pentru noi și 
pentru dumneavoastră să nu-i refuzaţi împrumutul. 
Adică să nu i-l refuzaţi categoric. Refuzul nu-l va ucide 
pe domnul Viziru. Mai curînd îl va ucide speranţa. 
Acordaţi-i împrumutul, în principiu — şi purtaţi-l cu 
vorba. Noi, între timp, ne vom putea face şi adunarea 
de la Alba-Iulia şi ne vom putea pregăti şi de putere și 
vom putea netezi drumul lui Carol. Purtaţi-l cu vorba ! 
Nu-i refuzaţi împrumutul... Totul să fie în ordine... 
Numai în ultima clipă să intervină ceva, un mic amănunt, 
care să împiedice semnarea contractului. Un fleac oare- 
care. Dar daţi-i toate speranţele, că el să poată anunța 
zilnic în ţară că împrumutul e ca şi încheiat... Asta să 
ţină o lună, două, trei, patru. Numai așa o să-l putem 

face de rîs în ochii alegătorilor și o să-l silim să pri- 
ceapă că-şi pierde vremea în zadar. Vă rog, nu-i refuzați 
împrumutul. 

— Domnule Bagradian, domnul Viziru își va avea 
împrumutul pe care-l merită ! 

Bagradian plecă vesel, cu sufletul curat că nici n-a 
bîrfit partidul naţional-liberal, nici n-a îndemnat pe 
bancherii străini să-i refuze lui Vintilă împrumutul. 

Pe de altă parte, Vintilă înţelegea și el că trebuie 
să-și respecte cuvîntul de onoare. Astfel că, la 6 mai, 
marea adunare naţional-țărănistă de la Alba-Iulia se 
desfăşură în toată paşnica ei măreție. Cu o zi înainte, 
valuri de delegaţi din toate colțurile țării începură să se 
reverse spre cetatea lui Mihai Viteazu și a lui Iulian 
Dacu, unii cu desaga în spinare, alții cu cîte o valiză 
mică în mînă, mulți cu mîna goală — dar fiecare cu 
gîndurile lui, cu speranţele lui şi cu rosturile lui la această 
mare adunare a ţării. Peste tot filfiiau steagurile sfințite 
ale partidului naţional-țărănesc, în capul coloanelor de 
pelerini în opinci, bocanci sau pantofi, conduse de coman- 
danţi cărora li se încredințaseră la plecare, ca în misi- 
unile secrete din timp de război, plicuri închise, pe care 
trebuiau să le deschidă numai la o anumită oră sau la un 
anumit punct al marșului, spre a lua cunoștință de: cele 
ce va avea de făcut mai departe. Chiote, aclamații, 
urale spintecau mereu văzdubhul, în timp ce trecea din 
gură în gură un cîntec «popular» ieșit din redacţia 
ziarului « Patria» al lui Iulian Dacu: 


« Foaie verde, spic de grîu 
A sosit domriul ulii, 
A venit din București, 
N-a ştiut cum să mai vie 
Să ne-aducă bucurie !» 


Şi în revărsarea aceasta de forţe politice național- 
țărăniste, nu se vedea o singură uniformă de poliţai, 
de soldat, de jandarm. Nimic! Om de onoare, Vintilă 
şi-a retras trupele, pentru ca Iulian Dacu să-și poată 
desfășura, în condiţii pașnice, pașnica sa mare adunare. 

Ca și la Făgăraș, adunarea de la Alba-Iulia. a înscris 
o pagină de neuitat în; istoria luptei partidului național- 

țărănist pentru eliberarea neamului din ghearele robiei 
liberale. Ca şi la Făgăraș, Dacu puse un impetuos și 
foarte războinic accent în neuitatul său discurs: 

— Aţi venit, ca cu noi împreună să strigați: E destul ! 
Aţi venit, ca cu noi într-un gînd și într-un suflet să 
strigaţi: Vrem libertate ! Aţi venit, ca cu noi împreună 
să strigaţi: Vrem dreptate ! Bine aţi venit ! 

Ca și la Făgăraș, apoi, se ridică Jugănaru, care, 
cu și mai multă artă aplică lovitura de bărbie cu fustu- 
lita, în timp ce spunea: 

— Batalioane de viteji din ţara Bârsei, ţara Oltului, ţara 
Moldovei, ţara Munteniei și țara întreagă romînească. . . 
Loviturile de aici vor sparge urechile surzilor. Dar 
dacă totuși, în beciurile băncilor oligarhice din Bucureşti 
se va ascunde vreunul, vom face din flecare cetăţean un 
infanterist, ca să-l scoatem din bîrlog cu baioneta. 
Aceste steaguri nu se pot întoarce înfrînte !... Batalioane 
de viteji din ţara Birsei, ţara Oltului, ţara ţării... 
Aţi înţeles? 

— Daaa! 

— Jurați că vă puneţi viața la dispoziția patriei? 

— Daaa!... 

— Gata să ne dați ascultare orbește ? 

— Daaa! 

— Atunci, duceți-vă acasă ! 

Ca şi la Făgăraș, mulţimea imensă, într-un entu- 
ziasm impetuos și irezistibil, o luă la goană înspre gară, 
să nu piardă trenul. Dacu și Jugănaru, mîndri, priveau 
omenirea aceasta vijelioasă, care-i asculta orbește — și 
ar fi vrut să-și împărtășească impresiile, dacă nu s-ar fi 
apropiat de ei Mărunţelu, a cărui faţă radia o mulțumire 
nemărginită: 

`- — Domnule Dacu! zise el rînjind drăceşte. Graţie 
dumneavoastră, gazeta mea va avea mîine un material 
extrem de interesant ! 

Măgulit, Dacu îi răspunse: 

— A fost frumos, nu? 

— Asta-i altceva! zise Mărunţelu. Dar nu despre 
asta e vorba. Ziceam că, datorită marii adunări na- 
“ţionale, asasinii, spărgătorii şi pungașii de buzunare 
au avut azi o zi bună în toată ţara! 

Dacu se învineţi: 

— Cum îndrăzneșşti ! 

— Domnule Dacu, rînji Serafim. Nu e ceea ce cre- 
deţi. Voiam să vă spun numai că, datorită întrunirii 
de azi, hoţii au avut o zi bună, pentru că toată poliţia 
şi toată jandarmeria din ţară au fost concentrate aici! 

Dacu se încruntă: 

— Cum așa? N-am văzut urmă de poliţie aici, nici 
jandarmi, nici armată ! 

— Ba, să mă iertaţi, domnule Dacu !... Printre con- 
gresişti au mișunat oameni de-ai poliţiei, jandarme- 
riei și armatei. Numai că în straie civile. 


* 


După adunarea de la Alba Iulia, Vintilă declară: 

— La Alba-Iulia a fost ceea ce am spus totdeauna 
că va fi: o adunare mai mult sau mai puțin numeroasă, 
votînd o moțiune mai mult sau mai puțin violentă. 

Dacu avu grijă să pareze încercarea lui Vintilă de 
a bagateliza importanța deosebită a marii adunări de 
la Alba-Iulia — şi făcu şi el o declarație: 

— Este naiv cine-și închipuie că atunci cînd am 
convocat adunarea de la Alba-lulia, eu n-am fost fixat 
în privinţa celor ce am de făcut a doua zi după această 
mare adunare. Și ceea ce trebuie făcut va fi executat 
întocmai și în termen, cu sau fără declaraţiile domnului 
prim-ministru și într-o măsură care nu va lăsa nimic de 
dorit ! | 

Acuma, după ce şi-au împlinit angajamentele la care-i 
obliga cuvîntul de onoare, cei doi şefi de partid se consi- 
derară cu mîinile dezlegate şi lucrară amîndoi pentru 
binele patriei, fiecare în direcţia lui: Vintilă îmbrăcă 
iar jandarmii în uniformă — și Dacu începu să fie iar 
atent la evoluţia împrumutului. 

În fiecare zi, Vintilă primea telegrame de la Paris: 
« Împrumutul — ca şi încheiat! Semnăm miine!» A 
doua zi primea o altă telegramă: « Împrejurări nepre- 
văzute ne obligă să amînăm semnarea împrumutului 
pe joi. Tratativele merg bine !» A treia zi: « În ultima 
clipă s-au ridicat mici dificultăţi din partea bancherilor 

belgieni. Sperăm pînă miine să se aplaneze. Poimiine 
semnăm sigur». 

Inspirat de telegramele de la Paris, Vintilă dădea 
zilnic presei comunicate: « Tratativele decurg în con- 
diţii foarte favorabile. Împrumutul poate fi socotit 
ca şi încheiat. Semnăm mîine !» Comunicatele acestea 
optimiste alternau. cu unele comunicate niţeluş pesimiste, 
întrucît veştile de la Paris nu priveau împrumutul în 
sine, ci numai unele mici chestiuni de detaliu: o clauză 
oarecare — neimportantă, dar care cere totuşi avizul 
guvernului de la București — cu privire la cota de impu- 
neri, sau la dobîndă, sau la eșalonarea vărsămîntului, 
sau la garanţiile date de statul romîn. Mărunţișuri ! 
Fleacuri ! Obiecţiuni fără nici o importanţă !... De asta, 
formalitatea semnării va avea loc miine, nu azi... 
miine... Dar sigur!... Se face!... Absolut sigur... 
Vintilă, Muică, Trișcă, Gherlescu, toți membrii guver- 
nului, toți parlamentarii guvernului și toţi agenţii guver- 
nului căpătaseră un tic: 

— Se face! 

Nici nu mai era nevoie să-i întrebi ce se face — 
fiindcă ştiai ce: împrumutul ! Numai împrumutul putea 
să se facă. Toate problemele trecuseră pe planul al 
doilea. Problema numărul 1 era împrumutul ! 

Pînă a venit şi ziua cînd toate dificultăţile fură înlă- 
turate şi Vintilă putu să transmită gazetarilor mult 
așteptata veste: 

— Acu, totul e gata ! Și suma, și cota de emisiune, 
şi dobinda, şi eşalonarea vărsămintelor, şi asigurările: 
guvernului nostru că banii din împrumut nu vor fi folo- 
siţi decît pentru stabilizare și investițiune ! Miine semnăm ! 

Presa împărtăși poporului, cu litere negre, marea 
bucurie a lui Vintilă: mîine semnăm ! 

În noaptea aceea nu s-ar fi putut spune că Vintilă a 
dormit. N-a dormit ! S-a plimbat prin odaie în papuci 
şi şi-a făcut socoteli. Împrumutul nu-i va aduce prea 
mulți bani în ţară, dar îi va mări prestigiul în ochii ale- 
gătorilor care vor vedea că partidul liberal este mereu 
tare — atit de tare încît se bucură pînă şi de creditul 
financiar, nu numai politic, al străinătăţii. Să-l mai vedem 
după acest împrumut pe domnul Dacu să îndrăznească 

să pretindă puterea — și încă pe un ton atît de obraznic ! 
Cum spunea el?« Asta o va hotărî țara !» Da ! O va hotărî 
ţara, dar după ce ţara va vedea că tari sînt tot liberalii — 
şi că tot liberalii sînt cei în mîinile cărora străinătatea 
îşi încredințează averile !... Asta va hotărî țara: ca 
guvernul liberal să vegheze și mai departe asupra destine- 
lor ţării, ca sub vodă Carol, şi sub vodă Ferdinand, și 
sub tata, şi sub fratele Ionel... Asta va hotărî țara! 

Într-o asemenea stare de euforie, cum ar fi putut 
să închidă ochii Vintilă, mai ales că, din clipă în clipă, 
aştepta să-i vină depeşa aceea vrăjită, care, în două 
cuvinte, să readucă politica țării la situația normală, 
care dăinuie de șaizeci de ani fără întrerupere: am 
semnat ! 

Înspre ziuă totuși, Vintilă, răpus de oboseală, se 
întinse în pat, hotărît să aţipească măcar pentru o jumă- 
tate de oră, cînd telefonul zbîrnîi prelung. Sprinten, 
Vintilă sări în picioare și se repezi la birou. Era Parisul l 

— Alo, Vintilă? Aici Iordăchescu ! 

Iordăchescu era avocatul partidului liberal şi exper- 
tul juridic al delegației care trata împrumutul în străină- 
tate. Prieten de casă al lui Ionel și Vintilă de aproape 
treizeci de ani, Iordăchescu avea grija și a partidului 
şi a familiei Viziru, ca de propria sa familie. Deci, dacă 
s-a hotărît să-l deranjeze pe Vintilă cu noaptea în cap, 
n-o putea face decît îndemnat de o pricină excepţională. 
Care? 

— Vorbește, Naie ! Te ascult! 

— Vintilă, chestia cu împrumutul ! 

Lui Vintilă îi stătu inima în loc! « S-a semnat !» 

— Ei? zise el cu vioiciune. S-a semnat? 

= Pe dracu ! S-a amînat iar! ` 

— Iar? ; 

Vintilă se mira el însuşi, cum, gîtuit de desperare, 
mai izbutea să vorbească. 

— lar! făcu Iordăchescu. 

— Pe cînd? întrebă Vintilă, în sufletul căruia lică- 
rea Încă speranța. Pe mîine? 

— Ce pe mîine? făcu Iordăchescu amărît. Pe de 
nouăzeci de ori maiar 1... Pe trei luni!... Pentru la 
toamnă !... Ca să știi !. .. Tocmai pentru luna octombrie. 

— De ce? 

Vintilă nu mai vorbea, ci răcnea. O dată cu acest 
« de ce», el zvîrlea prin firul telefonic, lui Iordăchescu, 
bucăţi sîngerînde din inima lui sfirtecată de catastrofă. 

— Vrei să știi şi de ce? îi răspunse Iordăchescu. 
Să-ţi spun: din pricina vacanței. 

— Care vacanţă? 

— Vacanţa de vară! Nu ştii?... Bancherii pleacă 
în vacanţă și n-au timp de pierdut cu împrumutul! 

Frînt, sleit, galben, tras la față, cu bărbița zbîr- 
lită, Vintilă zăcea moale în fotoliu, pradă unei dezolări 
mute şi neputincioase. Împrumutul, care trebuia să-i 
injecteze o nouă energie, spre a-și putea continua guver- 
narea în liniște, a ajuns un simplu miraj. Împrumutul, 
care pînă acum se amîna numai pentru cîte douăzeci și 
patru de ore, se amînă dintr-o dată pe cîteva luni. De ce? 
Pentru că domnii bancheri nu vor să-și piardă vacanţa. 
Pentru că domnii bancheri, răzbiţi de caniculă, simt 
nevoia irezistibilă de a se refugia la munte sau la mare. 
Nu vor să piardă un ceas — o minută — atît cît ar fi 
necesar să-și dea semnătura !... Pentru această minută 
pe care nu vor să şi-o piardă din confortul și bunul lor 
trai să suferim încă trei luni. Pentru o minută! Nu! 
Domnii bancheri își bat joc de el ! Aceşti domni bancheri 
sînt niște asasini !... Nişte bandiţi!... Nişte oameni 
lipsiți de obraz şi de inimă... acești domni bancheri... 
Au dreptate cei care spun că aceşti domni bancheri 
sînt pentru omenire o plagă care trebuie extirpată... 
acești domni bancheri. . . 

Cît i-au măcinat mintea și nervii gîndurile acestea, 
Vintilă nu-și putu da seama. Şi iată, telefonul a mai zbir- 
nîit o dată, cînd soarele era sus pe cer. Fratele Dinu, care 
ştia că Vintilă se prezintă de obicei la ora 8 fix la 
președinție, era îngrijorat că întîrzie. 

— Ce-i cu tine, Vintilă? E zece! 

— Se face! răspunse Vintilă. 


XX 


Şi, într-o posomorîtă, neagră, ploioasă dimineață 
de toamnă — fotoliul de preşedinte al consiliului de 
miniştri, părăsit de Vintilă, fu ocupat de Iulian Dacu. 

Mai elegant ca oricînd, mai rece ca oricînd, mai 
distant ca oricînd, în gulerul lui sclipitor, care părea 
mai înalt şi mai scrobit ca oricînd, Dacu îşi luă în 
primire funcţia de cîrmaci al bărcii naţionale pe: marea 
furtunoasă a şomajului, lipsei de alimente, a scumpetei 
chiriilor, a falimentelor, a evadării capitalurilor peste 
graniţă — cu dezinvoltura omului care toată viața parcă 
n-ar fi făcut decît asta: să fie prim-ministru al unui popor 
de şaptesprezece milioane de suflete. Dacu, în sfîrșit, 

învinsese. Totuși, victoria nu-i răpise controlul de sine. 
Era învingător, dar nu triumfa. Sarcina supremă de 
prim dregător al ţării nu-l zăpăcea şi nici măcar nu-l 
“uimea. Era — pentru că trebuia să fie. Ştia că se află 
aici, în scaunul de președinte al consiliului de miniştri, 
pentru că răspundea unei chemări fireşti, tot aşa cum 
numai o chemare firească îndeamnă vulturul să se avînte 
înspre înălțimile albastre, sau pe ţăran să stea la 
coarnele plugului şi să mănînce mămăligă stricată. 

Dacu intră în cabinetul prezidenţial cu paşi siguri, 
perfect orientat asupra topografiei locului, ca şi cum 
ar fi studiat-o cu multă vreme înainte şi ceru şefului său 
de cabinet să-l lase singur. Venea de la palat, unde 
depusese jurămintul împreună cu toți membrii guver- 
nului — care peste o jumătate de oră trebuiau să se adune 
aici, pentru primul consiliu de miniștri. 

Cel dintii gînd al său și-l îndreptă către mama lui. 
În tăcerea aceasta sumbră a biroului, imaginea ei scumpă 
îi apăru vie, luminoasă, optimistă, cum a cunoscut-o 
de mic. Mama ! Ce flacără sfîntă se aprindea în ochii 
ei, cînd recita, în admiraţia copiilor adunaţi în jur: 


« Fie el slugă, fie stăpin 
Nobil era omul cînd era romîn !» 


Romin ! A fi romîn! Dongul. Nobil era omul cînd 
era romîn! Și mai este și acum! Dar oricare romîn? 
Este oare un romîn regățean la fel de nobil ca şi un romîn 
ardelean? Nu ! Mama nu l-a cunoscut pe Ionel, nu l-a 
cunoscut pe Neaţă, nu l-a cunoscut pe Vintilă !... 
Pe cînd el i-a cunoscut ! Nu se poate avea încredere în ei ! 
Nişte pungaşi ! Dacă ar fi fost să se ia după noblețea 
sufletească a lui Vintilă, n-ar fi ajuns la putere. Fără 
presiunea băncilor americane, engleze, franceze, belgiene, 
germane, suedeze, austriece, Vintilă, deşi romîn, n-ar fi 
fost nobil nici cît negru sub unghie şi nu s-ar fi dat în 
lături spre a-i ceda locul... Aşa că este o mare greșeală 
să te încrezi în noblețea sufletească a oamenilor şi mai 
cu seamă a oamenilor politici — şi mai cu seamă a oame- 
nilor politici din vechiul regat, care sînt niște şnapani, 
toţi... inclusiv asociaţii mei, țărăniștii... Adică ce au 

crezut țărăniştii? Că voi veni la putere ca să dau țara 
iar pe mîna unor pungași? Nu! Țara are nevoie de 
oameni cinstiţi. Oameni cinstiţi și energici ! De aceea, am 
fost destul de prudent şi, în loc să las ca Ardealul să fie 
lipit de vechiul regat, am alipit vechiul regat Ardealului... 
Paisprezece membri sînt în guvernul meu naţional-țără- 
nist. Dar din paisprezece, numai cinci sînt ţărănişti. 
Ceilalţi nouă sînt ardeleni de-ai noştri autentici, naţio- 
nali, veterani exersaţi în lupta de apărare a bogățiilor 
noastre  transcarpatice, împotriva lăcomiei național- 
liberale. Şi resorturile cheie sînt în mîinile mele. Minis- 
terul de Interne cui l-am încredinţat? Fratelui Ale- 
xandru Crai-Voievod! şi Finanţele? Cuscrului Mihai 
Popovici ! Acuma,da, a sosit, în sfîrşit, ceasul să cînţi: 


« Deşteaptă-te, romine, 
Din somnul cel de moarte!» 


Da! A sosit ceasul ca romînul să se deștepte! Dar 
nu noi, romînii ardeleni, ci romînii regăţeni, pentru 
că din somnul cel de moarte am venit să-i eliberăm 
noi pe ei... nu ei pe noi... Da, da... l 


« Deşteaptă-te, ...romîñne, 
Din somnul cel de moa-ar-te !...» 


Mirat, Dacu întoarse capul spre fereastră ! Cîntecul 
nu se revărsa numai din sufletul lui, ci şi din stradă... 
Strada şi inima lui cîntau laolaltă: 


« Deşteaptă-te, romi-i-ne, 
Din somnul cel de moa-ar-te!...» 


Strada și inima lui... şi tocmai în acest prim ceas 
de guvernare !... Ce coincidenţă înduioșătoare ! 

Uşor ca un fulg, se apropie de fereastră şi văzu în 
stradă cîteva sute de inși manifestînd, în cap cu un ins 
lat în umeri şi cu plete mari. Dacu îl cunoştea. Nu se 
putea să nu-l cunoască. Era Belciug. Dar privirea lui 
Dacu trecu repede de la Belciug asupra unui tînăr care 
mergea alături de el, tot zdravăn și tot cu pletele în 
vînt... Aureliu Cziucziewicz. . . 

« Prin urmare, nu-i simplă coincidență !» îşi zise 
Dacu. 

Şi se aşeză iar în fotoliul lui prezidenţial, în timp 
ce din stradă se ridicau aclamații entuziaste: 

.— Uraaa! Trăiască guvernul domnului Dacu! 
Uraaa !... 


« Deşteaptă-te, romi-i-ne...» 


* 


Membrii noului guvern începură să se adune la 
preşedinţie. Printre primii sosiți se afla Bagradian, 
ministru âl industriei şi comerțului. Nervos, preocupat, 
cu servieta încărcată cu acte, Bagradian venise ceva mai 
devreme, pentru ca, înainte de a se începe consiliul să 
poată discuta cu Dacu cîteva amănunte în legătură cu 
declaraţiile ce trebuiau să se facă apoi, reprezentanților 
presei. Se apropie de uşa lui Dacu şi vru să intre, dar 
ușierul îl opri: 

— Un moment, vă rog !... Să vă anunţ! 

Bagradian zimbi. Uşierul nu-l cunoștea, era deci 
firesc să fie sever. 

— Domnul preşedinte vă roagă să aşteptaţi cîteva 
minute ! ` 

Bagradian se uită la ceasornic. Îl ştia pe şeful 
ardelean ca pe un om care-şi cronometrează timpul cu 
severitate. Deci, consiliul va avea loc precis la orele 
douăsprezece. Mai sînt cincisprezece minute. Cam 
atîta i-ar fi trebuit lui Bagradian să stea de vorbă cu 
Dacu. Or, aceste cîteva minute de aşteptare i se scad din 
timpul strict necesar. Chestia-l supăra oarecum. Totuși, 
îşi zise: « Azi sîntem conducătorii ţării. Țara întreagă se 
uită la-noi. Cele douăzeci şi patru de ore din zi vor fi 
absolut insuficiente ca să răspundem la toate întrebările. 
De ce, dar, să nu-l înţeleg tocmai pe Dacu ! Ieri a fost 
un particular. Avea timp. Și puteam intra là el oricînd, 
neanunţat.. Azi, desigur că e asaltat de lume în birou. 
De ce să mă supăr?» 

— Poftim ! Puteţi intra ! 

Bagradian intră — şi cu greu reținu o exclamaţie 
de uimire. Dacu era singur şi şedea în fotoliu, în fața 

unui birou pe care nu se afla nici o hîrtie. Țeapăn, uscat, 
rece, noul prim-ministru al țării se uita ţintă înaintea 
lui, cu o privire fixată în neant. Dar de îndată ce Bagra- 
dian făcu doi paşi spre el, Dacu, solemn, se ridică și se 
uită la el ca la un solicitator străin, necunoscut, fără 
să-i spună un cuvînt. 

Bagradian simți că ceva greu începe să-l apese la 
ceafă, că bărbia-i tremură şi că ochii i se împăienjenesc. 
Nu pricepea. În faţa lui stătea Dacu. Șeful politic Dacu, 
dar și prietenul Dacu. Un prieten intim, cu care a colabo- 
rat, a ţesut şi a împlinit planuri care pe drept cuvînt se 
pot numi secrete de stat. Cu Dacu a pus la cale: campa- 
nia antiliberală din străinătate, cu Dacu a stabilit ordinea 
tratativelor pentru împrumut, cu Dacu s-a înțeles căror 
bancheri străini să le dea întâietate şi cărora nu... cu 
Dacu... numai cu el... a stabilit anumite acţiuni în 
legătură cu « chestia: închisă»... cu Dacu !... Cu ace- 
laşi Dacu... 

Dar Bagradian era om politic, așa că-şi „reprimă 
uşor uimirea. Degajat, deşi cu aceeaşi senza ie neplăcută 
la ceafă, se apropie de birou şi zise: - 

— Domnule Dacu, înainte de începe soiliaița, ar fi 
bine să mai recitim odată declaraţiile pentru presă. 
Ce spui? 

Ridică ochii spre Dacu și aşteptă răspunsul. Dar 
aşteptă în zadar. Dacu nu răspundea. Ca tăiat în piatră, 
Dacu stătea lipit de birou, fără să clipească măcar din 
ochi. Se uita la Bagradian cu gura încleștată și părea 
mai curînd că el este cel care aşteaptă. 

De astă dată, Bagradian se pierdu. Era om poli- 
tic — totuși sîngele i se urcă în obraz. Se uită la Dacu 
şi-şi aminti deodată de Sorcoveanu. Sorcoveanu-i vor- 
bise mai de mult despre Dacu. 

. — Ca să-l înţelegi pe Dacu, i-a spus textual Sorco- 
veanu, ar trebui să petreci cîteva zile la Blaj. Blajul este 
un vechi castel princiar, care azi e reședința mitropolitu- 
lui, dar care altădată era aşezat, singuratic, în mijlocul 
moşiei unui magnat maghiar. Alături de acest castel s-a 
ridicat o catedrală în jurul căreia au fost zidite vreo 
douăzeci de căsuțe pentru preoţii şi canonicii capitulului. 
Această unică societate de canonici formează o ierarhie 

rigidă, care impune prin caracterul ei clerical o etichetă 
respectată cu cea mai mare strășnicie. Cînd părinții 
canonici îşi adresează unul altuia cuvîntul, fiecare dă 
celuilalt titulatura ce i se cuvine, după locul pe care-l 
ocupă: « serenitatea voastră !», « eminenţa voastră !», 
« serenissime !», « ilustrissime !», « eminentissime !»... 
Aici, în lumea asta de oameni sărmani, amăriţi şi plini 
de necazuri, sub aparenţa lor de politeţe pompoasă şi 
de smerenie pînă la tămiiere, tînărul doctor de la facul- 
tatea de drept din Budapesta, Iulian Dacu al nostru, 
şi-a găsit cea dintii arenă pentru a-și defășura acţiunea 
şi a-şi afirma talentul de conducător, în calitate de juris- 
consult al mitropoliei unite. Aici şi-a făcut educația 
lui de maestru al ipocrizei care punea în mişcare şi hotăra 
evoluţiile trupei de canonici, comanda « intrările» soliş- 
tilor şi decerna cununa de lauri sau pecetea de repro- 
bare. În centrul tuturor tămiierilor și linguşirilor, el, 
oracolul, magistrul, Iulian Dacu, cu aceeaşi politeţe 
mieroasă, dar şi cu aceeași sticlire rece a ochilor, fără 
nici o milă, fără nici o consideraţie pentru vreun senti- 
ment omenesc, conducea destinele sfîntului capitul. 
Deţinea puterea şi, ca deţinător al puterii, era în măsură 
să-şi desfăşoare toată fățărnicia și lipsa lui de omenie, în 
formule de politeţe ca la o curte arhiducală. Ascultă-mă 
pe mine ! Dacă nu-l cunoști acuma, o să-l cunoşti cînd 
va veni la putere ! Este rău, intolerant, viclean, fățarnic 
şi duşman al oricui ar dovedi o cît de slabă urmă de indi- 
vidualitate sau de independenţă intelectuală... şi un 
fanatic al etichetei. A 

De toate astea îşi aminti Bagradian, și dintr-un brusc 
resentiment față de acest om care îi apărea şi rău şi 
ridicol — și poate din dorința de a-l verifica pe Sorco- 
veanu şi de a-şi încerca independenţa intelectuală — 
repetă. întrebarea: 

— Domnule Dacu, ce spui? 

Dacu, fără a-şi părăsi un singur moment postura 
solemnă, deschise gura: 

— Ce să spun, domnule ministru? 

Bagradian se trezi. Glasul lui Dacu nu era 
numai tăios, dar şi ameninţător. Bagradian a vrut 
să fie o clipă independent, dar redeveni îndată om 

politic. Vinovat, umil, speriat ca un școlar, Bagradian 
îngăimă: 
— Domnule preşedinte... 


* 


La începutul ședinței, domnul ministru de externe 
Marinescu luă cuvîntul: 

— Cred că o să vă facă plăcere să vă anunț că 
întreaga presă străină întîmpină guvernul nostru cu 
entuziasm... 

Deschise o mapă din care scoase un teanc de note: 

— Sînt aici comunicările telegrafice și telefonice ale 
ataşaților noştri de presă din străinătate, care ne-au 
transmis extrase din ziarele europene și americane... 
Iată, de pildă, ce scrie Neue Freie Presse : « Criza izbuc- 
nită prin retragerea domnului Vintilă Viziru se sfîrşeşte 
acum prin numirea domnului Iulian Dacu, cu o completă 
schimbare de sistem»... 

— Îmi place! zise Dacu. Oamenii văd just şi se 
exprimă cinstit... E perfect !... O completă schimbare 
de sistem !... Continuă, domnule ministru! 

— Presa cehoslovacă este și mai precisă! vorbi 
ministrul de externe, cu ochii pe hîrtie: « Venirea dom- 
nului Dacu la putere înseamnă o guvernare bazată pe 
pace, muncă și democraţie sinceră»... 

— Bun, bun ! exclamară toţi miniștrii dintr-o dată. 

— Foarte bun ! sublinie Dacu. Excelent ! 

Marinescu, radios, ca și cum aprecierile i se adresau 
lui personal, agită o altă foiţă: 

— E prea puţin faţă de ceea ce spune presa engleză: 
« Domnul Dacu a venit la putere în mijlocul unei jubilări 
universale»... « În Rominia, bucuria este generală»... 
« Partidul național-țărănesc reprezintă 80 la sută din 
populaţia ţării»... 

— Formidabil ! strigă Coman, ministrul instrucției 
publice. Fantastic ! 

— Presă engleză... ce vrei! comentă Jugănaru cu 
o satisfacţie reţinută. 

— E, într-adevăr, excelent ! zise domnul președinte. 
Pe cine avem acolo? 

—Pe Lulu Malacu ! ` zise Marinescu, ministrul de 
externe. 

— Bun ! făcu Dacu. Ai ceva și din presa franceză? 

— Cum să nu ! se grăbi Marinescu să caute în mapă. 
Ceva tare de tot: « Un guvern de stînga, cum este 
guvernul domnului lulian Dacu, trebuie să desfăşoare 
o energie neînfrîntă atît în opera de reforme, cît și în 
acțiunea contra reacţiunii. Poporul romin tfebuie să 
vadă că există o hotărîre fermă, de nezdruncinat, pentru 
a face binele şi pentru a împiedica atacurile oligar- 
hiei». . 

— Bine spus'! făcu Răducu, ministrul muncii. 

— Dar presa lui Mussolini ce spune? se interesă 
Crai-Voievod. 

=— Am și din presa fascistă ! ! zise Marinescu. Iată 
un extras din Giornale d’Italia : « Venirea la putere a 
partidului naţional-țărănist se întemeiază pe populari- 
tatea şi încrederea maselor»... « Noul guvern reprezintă 
tendințele noi democratice»... i 

Rigiditatea lui Dacu se topi pentru cîteva secunde 
sub căldura marii lui mulțumiri: 

— „Splendid ! Cred că pentru întîia dată se întîmplă 
ca un guvern să fie primit cu aceleași elogii şi de presa 
democratică și de presa fascistă... 

— Asta se cheamă că sîntem, într-adevăr, populari ! 
observă Jugănaru. 

— Da ! confirmă Dacu. Lucrează bine atașaţii noștri 
de presă din străinătate. 

Și către ministrul de externe: 

— Să ai grijă de ei!... Sînt elemente preţioase! 

— Mai mult decit preţioase ! făcu Bagradian. Indis- 
pensabile !... De propaganda asta depinde împrumutul. 

— Domnilor, zise Crai- Voievod, ministrul de interne, 
tocmai că am venit aici, în consiliu, să vă atrag cu 
deosebire atenţia asupra unui fapt strîns legat de 
împrumut... Ca să ne facă dificultăţi în străinătate, 
liberalii au început, încă acum zece zile, din primul 
moment cînd s-a produs criza de guvern, să dea- alarma, 
prin presa lor de aici și prin agenţii lor din străinătate, 
că țara a ajuns pradă bolșevismului. Aţi citit și dumnea- 
voastră, desigur, toate balivernele lor. Ba că s-au format 

peste tot sindicate unitare, îndărătul cărora se ascund 
comuniștii, ba că foametea e exploatată de comuniști 
ca să agite poporul, ba că frămîntările în jurul calenda- 
rului și al păscăliei sînt instigate de comuniști, ba că 
muncitorii atirnă în toate sălile lor de întrunire portretul 
lui Lenin... şi cîte și mai cîte. Liberalii vor să se laude 
că prin plecarea lor, ţara a căzut în plină anarhie, așa 
că străinătatea nici nu trebuie să stea de vorbă cu noi 
în chestia împrumutului. 

— Astea-s iluzii liberale ! observă Bagradian. Străi- 
nătatea cunoaşte adevărul. Vezi ce scrie şi presa. Toţi 
oamenii politici cu care am vorbit, rîd de Vintilă și de 
ai lui. 

— Rîd de liberali, zise Crai-Voievod, dar ceva din 
propaganda asta tot prinde... 

— Domnul ministru de interne are dreptate ! inter- 
veni președintele consiliului de miniștri. Bancherii sînt 
foarte atenţi la propagandă și, înainte de a da bani, 
caută să vadă ce.este adevărat în ea și ce nu! Or, pînă 
se va vedea ce este adevărat în afirmațiile lui Vintilă, 
noi vom fi siliți să așteptăm cu împrumutul. 

— Am înţeleg ! zise Bagradian. Și ce propune domnul 
Crai- Voievod? 

— Propun, răspunse Crai-Voievod, singurul lucru cu 
putinţă: o contrapropagandă la fel de susținută. În 
presa noastră și în presa din străinătate noi trebuie să 
repetăm în mod categoric că la noi nu există comunism, 
că la noi nu există comuniști! Repet: la noi nu există 
comunism, la noi nu există comuniști! Existenţa 
comunismului la noi în ţară este o născocire pur 
liberală. 

Cu o mișcare scurtă a braţului drept sprijinit de 
marginea mesei, primul ministru puncta energic fiecare 
silabă: a lui Crai-Voievod. Cînd ministrul 'de interne 
tăcu, domnul președinte luă el însuși cuvîntul: 

— Domnilor. miniștri; este inutil să subliniez impor- 
tanța sugestiei domnului ministru de interne. La noi 
nu- există comuniști, la noi nu există comunism: — -și 
nici nu vom cunoaște cîndva comuniști ! i 

După aceasta, consiliul trecu la dezbaterea proble- 
melor înscrise în ordinea de zi. 

Cînd consiliul de miniștri luă sfîrșit, domnul preşe- 
dinte vorbi reprezentanţilor presei. 

— Sînt, declară el, înainte de toate, recunoscător 
înaltei regenţe, pentru încrederea cu care ne-a onorat 
şi pentru că, în conformitate cu principiile adevăratului 
parlamentarism, a dat atenţie, la formarea guvernului, 
indicaţiunilor corpului electoral și diferitelor manifesta- 
ţiuni patriotice şi civice ale opiniei publice. Bazat pe 
această încredere a înaltului factor constituţional și pe 
aceea a opiniei publice, guvernul se va strădui să cimen- 
teze din ce în ce mai mult legătura sufletească indisolu- 
bilă dintre tron și naţiune. Pornind de la principiul 
democraţiei naţionale, guvernul va imprima întregului 
organism al statului un caracter de strictă legalitate... 
Guvernul a hotărît dizolvarea corpurilor legiuitoare şi 
convocarea colegiilor electorale în cel mai scurt timp 
cu putinţă. Viitoarele alegeri vor fi conduse într-un 
spirit de legalitate desăvirşită, de ordine şi libertate. 

Dacu ştia să dicteze presei încetişor, în ritmul 
creioanelor, fără să-și piardă şirul ideilor. 

— În chestia cenzurii şi a stării de asediu, ce s-a 
hotărît? întrebă, vădit cu intenţie, Macrodi, directorul 
'oficiosului liberal Viitorul, care venise el însuşi să ia note. 

Dacu, fără să întoarcă ochii spre el, spuse: 

— Am dat dispoziţii departamentelor de resort. să 
studieze chestiunea ! De altfel, mă folosesc de prilej 
să vă declar că sînt bucuros să fac declaraţii presei, 
care a contribuit la această evoluţie politică. Vă stau 
oricînd la dispoziţie, căci prin dumneavoastră trăim. 
Așa cere de altfel interesul unui stat civilizat. Vă rog 
numai să vă informați bine înainte de a scrie. Înainte 
de a da ştiri care ar putea alarma, vă rugăm să veniţi 
la noi să le controlaţi. Întrebaţi-ne orice şi vă vom 
da lămuriri, căci înțelegem să lucrăm cu ferestrele des- 
chise şi la lumina zilei. Azi, sub guvernul național- 
țărănist, toată țara asistă la spectacolul înviorător al unei 
ordini reale, care se sprijină nu pe baionetele jandarmilor, 
ci pe liniştea, pe pacea, pe mulțumirea sufletească a 
naţiei, care se știe guvernată de reprezentanţii ei fireşti. 

— Domnule președinte, făcu Macrodi, primarul comu- 
nei Cornești din judeţul Iași, Dumitru Tăușan, a fost 
împuşcat azi-dimineață de către agentul țărănist 
Mărgeanu. 

— Nu-i adevărat ! răspunse precipitat Crai-Voievod, 
în timp ce Dacu dispăru pe o ușă laterală. 

— Am primit şi noi un telefon de acolo ! făcu repre- 
zentantul ziarului Globul. 

— Minciuni ! protestă Crai-Voievod. În orice caz, 
vom cerceta și vom pedepsi pe cei vinovaţi 

— Domnule președinte, reluă Macrodi, în orașul 
Rădăuţi, un grup de agenţi electorali naţional-țărăniști 
au devastat astă-noapte locuinţele primarului, prefec- 
tului de judeţ şi ale altor fruntași, și au bătut femei, 
bărbaţi și copii... 

— Nu-i adevărat! protestă Crai-Voievod. În orice 
caz... i 
` — Avem ştiri precise ! adăugă reprezentantul ziarului 
Globul. Soacra prefectului a fost grav lovită la cap. 

— Minciuni ! făcu Crai-Voievod. 

— Avem ştiri şi de la Pașcani! făcu Nelu, de la 
Drumul nostru. La Paşcani, agenţii naţional-țărăniști au 
pătruns în localul primăriei şi au alungat în palme și 
pumni pe primar și pe consilierii comunali. 

— Şi în comuna Scorţeni la fel... 

— Şi la Albești, în judeţul Tîrnava Mare ! 

— Şi la Măgureni... niște agenţi ţărănişti au... 

Ministrul de interne nu-l lăsă pe reporter să termine: 

— Domnilor, vă rog să nu aruncaţi vina pe național- 
ţărănişti .., 

— Bine, domnule ministru ! zise Macrodi. Vom scrie 
atunci că toate atacurile acestea au fost săvirșite de 
comuniști. 

Întărîtat, Crai-Voievod se răsti la Macrodi: 

— Lasă în pace pe comuniști! La noi nu există 
comuniști ! La noi nu există comunism ! Cine vorbește 
de comunişti este un dușman al ţării. 

Apoi, întors cu spatele spre Macrodi, vorbi celorlalți: 

— Domnilor, regret profund faptele semnalate de 
dumneavoastră... bineînţeles, dacă ele s-au produs 
într-adevăr... Eu nu cred!... Dar să nu uităm, 

domnilor, că toate violențele acestea care se atribuie naţio- 
nal-ţărăniștilor sînt explozia care urmează, în mod firesc, 
în urma unei oprimări abuzive de zcce-ani a populației 
de către administrația despotică liberalo-nețistă. Şi-apoi, 
nu uitaţi, domnilor, că violențele acestea s-au produs 
azi, cînd noii prefecți încă n-au fost numiţi peste tot, 
iar vechii prefecți, în loc să-și continue slujba pînă le 
va veni succesorul, şi-au părăsit posturile... 

Apoi, aruncînd peste umăr o privire scurtă, dar 
plină de dispreț, spre Macrodi, adăugă: 

— În sfîrşit, domnilor, din punctul de vedere politic, 
liberalii.nu sînt în drept să protesteze, pentru că, atit 
sub ei, cît şi sub interpuşii lor neţiști, au avut loc inci- 
dente şi mai grave, care s-au încheiat cu un număr 
mult mai mare de asasinate. 

Tăcu, spre a îngădui reporterilor să-i noteze cuvintele 
şi încheie: 

— Domnilor, pe ziua de azi:vă ulii aie, Data 
alegerilor o vom comunica mîine. Şi nu uitaţi, domnilor, 
lucrul cel mai de seamă: la noi nu există Somnis 
la noi nu există comunişti ! 

Cuvîntul de ordine cu care notl regim porni la lucru 
era: muncă, ordine, cinste ! 

— Să simtă lumea că ceva s-a schimbat în ţara asta ! 
zise Jugănaru, în consiliul de miniştri, înflăcărat, ca 
la tribună.. În „lături cu moravurile bizantine ! Să se 
isprăvească o dată cu corupția fanariotă. Să dispară 
o dată pentru totdeauna risipa care duce țara la sapă 
de lemn ! Muncă, ordine, cinste, domnilor ! 

Fireşte că un asemenea program radical nu putea 
fi decit obiectul -unor comentarii însuflețite pe la toate 
cluburile și cafenelele. Muncă, cinste, ordine. Mai întîi, 


muncă !... Munca, evident, nu este o inovație! Cu 
acest cuvînt a venit Neaţă la putere în 1926! Muncă 
şi ordine !... Nu este nici asta ceva nou!... Muncă 


şi ordine! ` este o lozincă tradiţională a liberalilor. De 
peste șaizeci de ani familia Viziru numai cu « muncă 
şi ordine» a guvernat. Dar « ordine și cinste» !... da... 

asta e ceva nou! Cinste! Propriu-zis, cinstea singură 
nu poate duce la mare lucru. Cinstea, fără muncă și 
ordine, nu poate duce decît la acelaşi rezultat nefericit 
ca şi munca și ordinea, fără cinste. Dar cinstea, sprijinită 
pe muncă şi ordine, sau munca şi ordinea, sprijinite 
pe cinste, sau cinstea și munca sprijinite pe ordine... 
în sfîrşit, cinstea... cinstea cinstită, hotărită de Dacu 
nu ca făgăduială de opoziţie, ci acum, cînd destinele 
poporului sînt în' miîinile lui, va da o nouă şi salutară 
înfățișare vieţii politice şi sociale a ţării. 

Deci, sub semnul muncii, ordinii şi. cinstei,, toţi 
miniștrii noului regim porniră, cu un elan pe care numai 
nişte energii tinere, proaspete, neîntinate de moravurile: 
bizantine și corupţia fanariotă l-ar putea da — să pună 
în aplicare îndată toate hotărîrile luate în primul consiliu 
de miniștri. Țara nu poate aștepta. Salvarea i-a venit 
în ultima secundă a. ceasului al doisprezecelea. Cea 
mai mică întîrziere i-ar putea fi fatală. Trebuie numai 
curaj !... Curaj ! Restul îl vor face munca, ordinea și 
cinstea. | 

Prima rană în care bisturiul naţional-țărănist intră 
fără milă era cea a siriecurelor. În chip foarte documentat, 
așa cum îi era obiceiul, Bagradian arătă în consiliul 
de miniștri cît de gravă este această problemă: 

— În buget figurează mii de posturi care n-au nici 
un rost determinat. De ani de zile statul plătește lunar 
milioane de lei salarii unor oameni care ocupă funcții 
fără să facă nimic, și fără să li se ceară să facă nimic. 
Numai în ministerul meu am găsit înalți consilieri tehnici 
care, de cînd au fost angajaţi n-au fost deranjaţi să 
redijeze măcar un referat oarecare, 

— Este evident! zise Dacu. Sinecuriștii aceştia 
sînt o nenorocire de care trebuie să he debarasăm numai- 
decît ! 

Crai-Voievod era și el preocupat de problemă: . 

— Diurniştii, misiunile, comisiunile și comitetele multi- 
plicate la infinit de către guvernarea liberală și nețistă 
apasă greu asupra “bugetelor în paguba directă a contri- 
buabilului şi a funcţionarului de carieră ! 

Drept concluzie, Jugănaru avu un cuvînt tare: 

— Grajdurile lui Augias trebuie curățate ! 

Chestiunea era atît de clară, încît nu mai fu nevoie 
de nici un îndemn în plus, pentru ca toţi membrii depar- 
tamentelor să se repeadă cu mătura în grajduri, spre 
a face curățenie radicală. Într-o săptămină, zeci de 
mii de diurniști şi de sinecurişti liberali fură daţi afară 
— spre a fi înlocuiţi cu diurniști și sinecuriști național- 
ţărănişti. 

— Să simtă lumea că ceva s-a schimbat în ţara asta ! 
strigau miniştrii lui Dacu şi Jugănaru, cu mînecile sume- 
cate, în plină desfășurare a programului lor de muncă, 
ordine și cinste. 

Totuși, guvernul naţional-țărănist înțelegea că, ori- 
cît de mult bine i-ar face ţării această operaţie, poporul 
încă nu e vindecat pe deplin., Tot Bagradian, doctrinarul 
şi reformatorul economic al lui Dacu, găsi răul. 

— Automobilele ! demonstră el, în același chip 
judicios, în următorul consiliu de miniștri. Automobilele, 
introduse de liberali pe la fiecare minister, încarcă 
bugetul ţării. Propun ca, pentru deplasările ministrului, 
să se păstreze un singur automobil, a cărui întreținere 
se va trece ca sumă fixă în bugetul departamentului 
respectiv. Restul mașinilor să se vîndă prin licitaţie 
publică... 

— Totuşi, obiectă Vlad, ministrul cultelor şi artelor, 
se întîmplă cazuri excepţionale, cînd un funcţionar 
trebuie să... 

— Pentru cazuri excepţionale, îl întrerupse Bagradian, 
se vor prevedea în buget cheltuieli de transport. Pentru 
că, oricît de mari ar fi aceste cheltuieli, tot vor fi infinit 
mai mici decît cheltuielile care se fac azi cu întreținerea 
automobilelor. 

Consiliul acceptă în unanimitate reforma care de a 
doua zi fu pusă în practică. În primul rînd, fiecare 
ministru își făcu socoteala următoare: 

— Dacă e vorba de economie, cel puţin să fie economie ! 
Un singur automobil, pentru mine? Foarte bine! 
Dar dacă e vorba de un singur automobil, cel puţin să fie 
bun! Numai un automobil bun ţine. Unul prost nu 
ține. Eu văd că am aici un « Ford !»... Marfă ief- 
tină și proastă !... Ca mîine se strică şi trebuie să iau 
altul !... Ar fi o crimă! Păgubesc statul !... Mai bine 

îl vînd şi pe ăsta, la un loc cu celelalte, și-mi iau un 
«Lincoln» ! 

Așa se rezolvă problema singurului automobil pentru 
miniștri. Urmă apoi chestiunea vînzării la licitaţie pu- 
blică a numeroaselor automobile care se găseau în gara- 
jul fiecărui minister. Aici, lucrurile merseră mai uşor. 
Fiecare ministru își avea sfetnicul său financiar: 

— Sotire, vind toate automobilele ministerului. 
S-a hotărît să facem vînzarea prin licitaţie publică. 

— O facem şi publică, coane Mihai ! clipea din ochi, 
Sotir. Chem oamenii mei să-ţi facă niște oferte de să-ți 
iei lumea-n cap! Să le mai dai lor ceva gologani să-ți 
cumpere mașinile ! La urmă, tot mie o să mi le adjudeci! 

— Şiii?... întreba domnul ministru, într-o goaptă 
prelungă și plină de semnificaţie. 

— Coane, uite aici! 

Și-şi arăta obrazul: 

— Cheresteaua, coane! Că doar nu ne cunoaştem 
de ieri, de alaltăieri... Ori lucrăm pe încredere, ori o 
dăm dracului de treabă ! 

Astfel fu lichidată și plaga sutelor de automobile 
care îngreuiau bugetul statului. Automobilele erau un 
lux — şi un lux costisitor, ca toate luxurile. - 

— Nu-i aşa? comenta Sotir. Pentru orice mărunțţiș, 


ultimul conțopist... hait! mașina la scară !... Închi- 
puieşte-ți: pneuri... benzină... şofer... garaj... Mai 
mare rușinea !... Şi bietul contribuabil, săracul... el 
să tragă tot jugul... el să plătească toată risipa asta 
scandaloasă, introdusă, încurajată și răspîndită de 
liberali şi neţiști... Acum, s-a zis şi cu ticăloşia asta... 


Cine trebuie să se deplaseze neapărat cu mașina, în 
misiune urgentă, n-are decît să-și ia un taxi. Taxiuri 
sînt, slavă domnului, destule. Te urci, îți faci cursa, 


plăteşti omului cît i se cuvine... şi faci apoi bon la 
casă... Cît? Patruzeci de lei!... Poftim, patruzeci 
de lei !... Oricum, patruzeci de lei nu sînt mii și mii 


de lei cît costă mașina și întreţinerea ei... Este? Este !... 

Şi miniștrii erau încîntaţi. Statul naţional-țărănist 
realizează economii. Țara renaşte. Cetăţeanul e în pragul 
huzurului. Automobilele s-au vîndut la licitaţie. Nu 
mai sînt automobile la ministere. 


575 


Nu trecu nici o lună şi efectele fericite ale acestei 
măsuri se făcuseră adînc resiinţite. Casierii ridicară 
în fața șefilor lor ierarhici o problemă neașteptată: 

— Domnule director, nu mai avem loc de atîtea 
bonuri de deplasare cu mașina. 

Chestia ajunse ca fulgerul în discuţia consiliului de 
miniştri, unde tot Bagradian, economistul partidului, 
luă cel dintîi cuvîntul: | : 

— Măsura de a suprima automobilele, zise el,- 
fost bună, dar a dat rezultate rele. Cît timp au fost 
automobile, funcționarii abuzau de ele, pentru depla- 
sări inutile — dar cu atît se alegeau: cu o plimbare. 
Dar de cînd am introdus cheltuielile de transport, func- 
ționarii au dat de o mină de aur. Din orice fleac îşi fac 
un pretext de deplasare urgentă şi-şi fabrică toată ziua 
bonuri de deplasare, din care-şi scot de cîteva ori 
leafa. 

— De cele mai multe ori nici nu se deplasează ! 
interveni doctorul Răducu, ministrul muncii. Se înțeleg 
cu casierul și împart pe din două. 

— Soluţia? întrebă domnul prim-ministru, care era 
un dușman ncîmpăcat al discuţiilor inutile. 

— Soluţia, răspunse Bagradian, e că a fost mai bine 
înainte. 

— Adică? 

— Adică să reintroducem automobilele la minister 
pentru deplasările funcţionarilor. Propun să se cumpere, 
însă, un singur tip de automobil... de la uzinele « Ford». 
Nu cum a fost sub liberali...maşini de fabricaţii diferite... 
Va fi. mai bine aşa și din punctul de. vedere contabil ! 

— De acord ! zise Dacu. 

— Foarte bine! strigă Jugănaru, căruia-i sticleau 
ochii de mulțumire ori de cîte ori venea vorba de mașini: 
Să vadă lumea că ceva s-a schimbat în țara asta ! 

Noul regim  naţional-țărănist pricepea, însă, că 
pentru a ferici țara nu te poţi limita numai la reforme 
economice. Desigur că reformele economice sînt de o 
importanță, s-ar putea spune, esenţială. Poporul trebuie 
să mănînce. Nici vorbă ! Dar şi un pușcăriaș mănîncă. 
Îl face, oare, mîncarea mai fericit? Deci, pentru ca 
reformele economice realizate cu atita trudă să poată 

fi gustate cu poftă de către cele șaptesprezece milioane 
de suflete mîntuite de Dacu de la o pieire sigură, trebuie 
să i se asigure poporului și libertatea. 

Aceasta era ideea care preocupa și pe Dacu şi pe Crai- 
Voievod, ministrul de interne: libertatea poporului. 

Asupra mijloacelor de a-i asigura libertatea aceasta, 
Dacu, Bagradian, Mihai Popovici şi Crai-Voievod, dis- 
cutaseră încă în opoziţie. Toţi erau de părere că organele 
administrative sînt atît de otrăvite de spiritul hatîrului, 
chiulului și bacşișului, încît poporul nu se poate aștepta 
la nimic bun de la ele. Că partidul naţional-țărănist, 
cînd va veni la putere, se va strădui să le schimbe, nici 
nu încape îndoială. Totuși, erau sceptici. Nu așa de uşor 
schimbi un aparat uriaș de sute de mii de funcţionari 
— care în bună parte vor continua să fie agenţii oligar- 
hiei naţional-liberale ! Cum să lupţi cu aceste contin- 
gente de dușmani? Cum aperi, dacă nu toată ţara, cel 
puţin partidul național-țărănist de atacurile perfide 
ale Vizirilor? 

Şi în mintea celor patru şefi național-țărăniști miji, 
pentru ca puţin cîte puţin să se limpezească, ideea unei 
armate proprii național-țărăniste. Tineret rural şi urban, 
organizat după modelul fascist — .al cărui rol ar fi să 
ia, după împrejurări, atitudini ofensive sau defensive, 
față de liberali şi de comuniști. Proiectul era atît de bine 
conceput, încît stabilea și denumirea membrilor acestor 
trupe de ordine național-țărăniste: « voinici». Organi- 
zarea şi întreţinerea voinicilor, însă, cerea bani. Bani 
mulți. Cîţi bani? O sută de milioane. De unde? Pină 
la cucerirea puterii, de bani nici nu putea fi vorba. 
Opoziția costa enorm şi aşa. În afară de aceasta, în opo- 
ziție, organizarea voinicilor ar fi întîmpinat împotrivirea 
înverșunată a lui Vintilă. Nu! Voinicii nu puteau lua 
fiinţă decît în ziua cînd naţional-țărăniștii vor veni la 
putere și cînd vor avea fonduri destule la dispoziţie. 
Sub ce formă vor lua ei banii statului — ca să-i folosească 
pentru o organizație militară particulară? Era o între- 
bare căreia căutară să-i dea răspuns încă în opoziţie, 
pentru că, oameni prudenţi și cu dragoste de ţară, înţe- 
legeau ca, o dată veniţi la putere, să poată trece îndată 
la fapte. Printr-o inspirație pe care i-o putea insufla 

numai dragostea lui mare de neam, Crai-Voievod îşi 
îndreptă atenţia înspre jandarmi: 

— Bugetul jandarmilor se ridică la o sută de milioane 
lei pe an! 

Conducătorii naţional-țărăniști se felicitară din ochi: 
din acel moment ştiau de unde vor lua banii pentru 
a-și asigura bugetul voinicilor. 

Acuma, cînd se aflau la putere, nimic nu mai putea 
să întîrzie realizarea proiectului. La unul din primele 
consilii de miniștri, Crai-Voievod vorbi: 

"— Ne trebuie o reformă administrativă care să 
înlăture actuala stare de lucruri. Poporul e sătul de 
instituţiile așa-zise de ordine, care nu fac decît să exercite 
teroarea asupra locuitorilor paşnici. 

— Fă propuneri, domnule ministru! îl îndemnă 
domnul președinte. 

— Propun reducerea contingentului de jandarmi ! 
Știm ce sînt jandarmii în ochii poporului: o plagă. 
Jandarmii sînt nişte paraziți de care poporul ar fi fericit 
să se scuture. Am studiat chestiunea cu colegul meu de 
la Război, generalul Pisorski, şi am stabilit ca, pe ziua 
de azi, 21 noiembrie, contingentul:'1926 din jandarmerie, 
cu un efectiv de douăsprezece mii de oameni, să fie 
trimis la vatră. Se va reţine numai un detaşament de 
cinci sute de oameni, Prin aceasta; domnilor, realizăm 
ò economie de o sută de milioane de lei... 

— Splendid ! exclamă Marinescu, ministrul de ex- 
terne. 

— Să simtă lumea că ceva s-a schimbat în ţara 
asta ! zise Crai-Voievod. 


* 


O problemă la fel de acută — poate ceva mai acută 
decît toate cîte urmau să fie rezolvate de noul guvern 
— era împrumutul. 

Or, împrumutul, care sub Vintilă nu s-a putut realiza, 
mergea bine, Domnul ministru de finanțe, Mihai Po- 
povici, chemă presa pentru ora douăsprezece. Cu un ceas 
mai înainte, însă, domnul ministru de finanțe primi 
în audiență pe un domn mărunţel, rotofei, cu obrajii 

rumeni, foarte îngrijit îmbrăcat şi cu rozeta Legiunii 
de Onoare discret înfiptă în butonieră. Era domnul 
Nickolsen, reprezentantul trustului de chibrituri din 
Suedia. - 

— În sfîrşit, domnule Popovici, zise Nickolsen, vă 
văd ministru... Felicitări ! 

» — Ne putem felicita reciproc ! rîse domnul ministru. 

— A, da ! zise Nickolsen. Să sperăm că nimic din 
buna dumneavoastră dispoziţie nu s-a schimbat. 

— De loc! răspunse Popovici. Sînt mai hotărît ca 
oricînd să închei afacerea cu dumneavoastră. Aud că 
trataţi acuma și cu Iugoslavia. 

— Da ! Și sîntem pe calea cea bună. Am găsit şi 
acolo țoată înţelegerea. Ministrul de finanţe al regelui 
Alexandru este şi el un realist. Şi trebuie să vă anunţ 
că am încheiat un contract şi cu Ungaria. Acolo, lucru- 
rile s-au făcut mai uşor, pentru că nu există nici un mono- 
pol al chibriturilor. 

— Ştiu ! ! Dar am aflat că se cam protestează, pentru 
că din pricina trustului dunmeavoastră se distrug fabri- 
cile de chibrituri existente. 

— Evident, evident ! Jumări fără să spargi ouă nu se 
poate ! Dar lucrătorii îşi vor găsi întrebuințare, aiurea. 
Nu-i nimic, nu-i nimic! 

— Ştiu că nu-i nimic! Dar opoziţia... Mai ales la 
noi, opoziţia e mai rea ca oriunde. Opoziția va face 
spume la gură cînd va afla că cedăm trustului dum- 
neavoastră veniturile monopolului chibriturilor. . . 

— În schimb, veţi avea împrumutul, domnule minis- 
tru! răspunse Nickolsen. Condiţiile împrumutului 
oferit de noi sînt atît de. avantajoase, încît chiar cedînd 
monopolul chibriturilor, aţi fi în mare câștig, față de 
împrumutul oferit de consorțiul franco- -anglo-american. za 

— E adevărat, e adevărat; dar avem nevoie şi de 
împrumutul acela! ' 

Conversația se maj prelungi timp de zece minute, 
cu glas din ce în ce mai scăzut, după.care domnul Nickolsen 
şi domnul ministru de finanţe îşi strînseră, mîna cu o 
cordialitate care, deşi în formă părea neobişnuită, în 
fond nu era de loc exagerată, 

În anticameră, ziariştii, cum îl zăriră pe Nickolsen 
că pleacă, dădură buzna în biroul domnului ministru, 
care, îmbujorat la faţă, fără să mai aștepte să fie între- 
bat, le împărtăși bucuria: 

— Domnilor, aflați că împrumutul cu trustul suedez 
de chibrituri e ca şi încheiat. 

Macrodi îi dădu coate lui Nelu Pedicuristu: 

— Uită-te la el cum îi sticlesc ochii... Parcă ar fi 
încheiat un împrumut personal. 


+ 


Istoria a început cu fecioru-său Mircea. În toamnă, 
cum au venit la putere naţional-țărăniștii, Mircea i-a 
venit acasă cu o mare bucurie: 

— Tată, m-a angajat Seleţki inginer la « Skoda» ! 

Pe Seleţki, domnul ministru de interne îl cunoştea 
mai de mult. Era fost ofițer de artilerie în armata austro- 
ungară şi se stabilise din 1922 în ţară, ca reprezentant 
al uzinelor de armament « Skoda». Acest Seleţki era 
cunoscut de toate cercurile politice 'şi foarte simpatizat 
pentru dărnicia lui. Așa că ministrul de interne se arătă 
mulțumit. 

— Bravo, băiete, acu eşti pe cale să te căpătuieşti ! 

— Seleţki l-a angajat şi pe Măldărescu. 

Inginerul Măldărescu era nepotul lui Crai-Voievod 
şi al lui Mihai Popovici. 

— Aha ! zîmbi Crai-Voievod. Şi pe el! 

Mircea îl luă drăgăstos de braţ: 

— Ai ceva împotrivă? 

Aici, Crai- Voievod uită că e tată şi redeveni patriot: 

— Cum, împotrivă? Seleţki este un reprezentant al 
unor fabrici de arme. Or, astăzi, cînd ne pîndește peri- 
colul bolșevic de peste graniţă, cine este împotriva 
înarmării este împotriva patriei. Şi tu mă întrebi dacă 
sînt împotrivă ? 

Cum să fie împotrivă? Dar pentru ce au venit la 
putere naţional-ţărăniştii? Ca să-i dezmintă într-adevăr 
pe liberali că ar exista o primejdie comunistă? Stai 
să ne înțelegem: care primejdie? Pentru că sînt două: 
una în țară și alta la graniță! În ţară — da! Pină una- 


580 


alta, putem striga că nu există comunism, că nu există. 
comuniști ! Bancherii străini care ne împrumută parale 
n-au nevoie să se sperie — pînă nu le vom da dovada 
că ştim şi noi să apărăm ordinea şi siguranţa. Dar în 
afară? Adică cum? Să strigăm că nu există primejdie 
comunistă la graniţă? Dacă am fi afirmat acest lucru, 
ne mai aduceau bancherii străini la putere? Ar mai fi 
avut bancherii străini cea mai mică încredere în noi? 
Şi dacă am afirma acest lucru acuma, cînd am venit la 
putere, ne-ar mai ţine aici o secundă? Au ei, oare, nevoie 
la guvern de oameni care contestă că ne pîndeşte o 
primejdie bolșevică la graniţă? Adică exact acolo de 
unde bancherii trebuie să pornească războiul împo- 
triva Rusiei Sovietice — să pună aceiași bancheri un 
guvern care să spună că nu e nici un caz de război cu 
Rusia Sovietică? În ce scop? În ce scop, cînd bancherii 
aceştia îşi au banii investiţi în uzine de muniții şi arme? 
În ce scop, te întreb, fabrică bancherii aceştia muniții 
şi arme? Ca să putrezească în depozit? Au turbat? 
Cine fabrică, vrea să şi vîndă !... Şi chiar dacă nu este 
caz de război, uzinele de arme au nevoie de o stare de 
spirit războinică, pentru a-şi putea plasa marfa pe care 
o fabrică. Și noi, cînd am tratat împrumutul, am vorbit 
clar cu bancherii: ne dați guvernul, ne daţi bani cu 
împrumut şi noi, cu banii aceştia, cumpărăm arme la 
dumneavoastră !... lar ca să putem cumpăra arme, 
vom striga,.puteţi fi convinși, cel puţin tot atît cît şi 
liberalii, că bolşevicii stau la pîndă gata să se arunce 
asupra noastră şi să ne înghită ! E lucru convenit. Sîn- 
tem negustori serioşi. Cuvintul e cuvînt ! Țara trebuie 
să stea trează! Și să fiu împotrivă? 

„— Împotrivă? repetă el, în gura mare, fiului său. 
Ce ţi-a venit, Mircea? Nu ştii cum au început din pri- 
mul moment să ne asalteze fabricile de armament cu oferte? 

— Ştiu! Seleţki mi-a vorbit de o afacere mare. E 
vorba de recontrolarea munițiilor care ne-au rămas din 
timpul războiului. l 

— Da! Şi el ce aşteaptă? 

— Tocmai aici e aici, tată !,.. Vrem să cunoaştem 
la ce sumă se ridică ofertele celelalte, ca să facă el una 
ceva mai avantajoasă. 

— Fugi încolo, Mircea! E doar secret de stat! 

Dar pot exista secrete de stat pentru carne din car- 
nea ta, sînge din sîngele .tău? Numai un tată denaturat 
poate avea gecrete de stat faţă de propriul său fiu. Crai- 
Voievod îi destăinui, deci, lui Mircea, secretul: toate 
firmele celelalte au făcut oferte care se învirtesc în jurul 
șumei de şapte miliarde. 

Selețki făcu repede o ofertă la suma de şase miliarde 
şi jumătate. Consiliul de miniștri se întruni, Dacu expuse 
chestiunea — şi toată lumea căzu de acord ca oferta 
« Skoda» să fie acceptată imediat. Dar, tocmai cînd să 
se treacă la redactarea contractului, răsări — de unde, 
cum, prin cine? — o ofertă din partea unei fabrici polone 
care se arăta gata să facă operaţia pentru care « Skoda» 
cere şase miliarde şi jumătate, numai cu un miliard. 

— Cu cît? i 

— Cu un miliard ! Cu un singur miliard! 

„— Nu se poate! 

— Poftim ! Citiţi ! 

Toti citiră și toţi înlemniră. Un miliard! Un singur 
miliard ! O adevărată bătaie de joc. Nici n-ai ce alege ! 

— Să ştiţi că aici și-au virit coada liberalii ! zise 
Jugănaru. 

Şi respinseră oferta polonă ca nefiind serioasă. Dar 
nici oferta cehoslovacă nu mai „putea fi primită. Libe- 
ralii, care atîta aşteptau, săriră cu „ura: « Aţi văzut 
patrioţi ? Guvernul Dacu era dispus să dea şase miliarde 
şi jumătate fabricii „Skoda“ pentru recontrolarea fo- 
coaselor, dar dacă se ivește cineva să-i facă aceeași 
treabă 'numai cu un miliard, nu-l mai interesează afa- 
cerea ! De: ce?, Să vă spunem noi de ce...» Și spuneau 
o vorbă... de să le fie ruşine obrazului ! Ei, care Sînt 
cei mai mari şperțari de pe lume, să îndrăznească să... 
În sfîrşit !... Chestia e că nu s-a făcut. Dar dacă nu s-a 
făcut o afacere, de aici nu rezultă că nu se poate face 
alta. Și acuma, sîntem pe drumul cel bun. Surprize de 
astea cu oferte poloneze în ultima clipă nu se vor mai 
putea îritimpla. Selețki tratează cu noi pentru un con- 
tract de pușşti-mitraliere, care se ridică la 2,5 miliarde 
lei şi un contract pentru tunuri de 5,5 miliarde... Şi 
afacerea e pe drumul cel bun ! 1... Bani avem! 


582 


Tratativele mergeat bine. Se aştepta numai împru- 
mutul. Aveau miniştrii ei singuri grijă să-i telefoneze 
lui Seleţki: 

— Încă puțină răbdare ! Împrumutul e ca şi semnat. 

„Seleţki era încîntat. Naţional-ţărăniștii erau oameni 
bine crescuţi, nu ca liberalii. Și apoi, înțelegeau că tre- 
buie să mai trăiască şi altul, nu numai ei. Nu ca liberalii, 
care voiau tot... tot... şi altul nimic.. 

— Hotărit, Mircea dragă ! îi zise Seleţki lui Mircea 
Crai- Voievod. Ceva s-a schimbat în țara asta! 

* I 

La departamentul agriculturii şi domeniilor, Jugă- 
naru se îngrijea de soarta celor cincisprezece milioane 
de țărani care, cu ajutorul celui-de-sus, au apucat cea- 
sul cel mare să vadă pe unul de-ai lor în fruntea trebu- 
rilor țării. Vrednic, ca un adevărat muncitor al pămin- 
tului obișnuit să iasă la cîmp cu noaptea în cap, domnul 
ministru al agriculturii venea în fiecare dimineaţă la 
nouă la minister, cu fustulița parcă abia acu scoasă 
de la spălătorie, de albă și scrobită ce era, şi-l chema 
pe șeful de cabinet: 

— Rog să nu fiu supărat de nimeni. Am treabă! 

Şi se aşternea îndată pe lucru. După ce-și sufla 
scaunul bine și-l ştergea cu basmaua, se așeza, scotea 
din servietă nişte coli mari de hîrtie liniată — venea la 
birou cu hirtia lui, fiindcă nu s-ar fi atins de hîrtia sta- 
tului să-l fi tăiat bucățele — şi se apuca să scrie. Şi scria. 
Scria şi scria. Una după alta, foile se umpleau cu litere 
mari, caligrafice, citeţe de la o poştă. Pasămite, Jugă- 
naru scria ţăranilor epistole, cum să-și asigure un trai 
fericit. De pildă, pe țăranii care aveau vite şi nu ştiau 
cum să obţină de la ele bălegar mai mult peniru îngră- 
şăminte, Jugănaru îi învăţa: daţi-le nutreţ mai mult! 
Apoi, Jugănaru explica țăranilor cum se mulg vacile. 
Vacile, zicea el, nu se mulg decît cîte una. Întii una, 
apoi alta, apoi a treia — pînă isprăveşti. Dacă n-ai nici 
o vacă, n-o mulgi şi te uiţi peste gard la vecini, să înveţi 
cum ar trebui s-o mulgi, dacă ai avea. Și-l mai învăţa 
Jugănaru pe ţăran cînd se fac semănăturile de toamnă 

şi cînd se fac cele de primăvară. Semănăturile de toamnă, 
zicea el, se fac, de obicei, toamna. Iarna nu-i bine. 
Îngheaţă. Iar cele de primăvară, în primăvară. În vară, 
n-ai timp de asta. În vară ai treabă cu cositul, cu sece- 
rişul, cu culesul, cu treieratul. 

. Şi în fiecare zi, dar în fiecare zi, domnul ministru 
al agriculturii umplea foile, care se orînduiau frumos una 
peste alta, pînă se epuiza tot stocul. La ultimul rînd de 
pe ultima foaie se oprea şi munca domnului ministru 
al agriculturii şi domeniilor. La ceasornic, Jugănaru nu 
mai avea nevoie să se uite. Ştia că e ora unu. Dacă 
întîmplător cineva care ar fi stat lingă el, l-ar fi întrebat: 

— Cît o fi ceasul, Jugănarule? 

— Unu! ar fi răspuns el, ca şi cum s-ar fi uitat la 
ceasornic. ` 

Şi era unu. Asta ar fi confirmat-o toate cronometrele 
din lume, atît de perfect era organizat domnul Jugănaru, 
ministrul agriculturii şi domeniilor. 

De îndată ce isprăvea, Jugănaru simţea că i se face 
şi foame. Dar, pentru că deasupra nevoilor şi intereselor 
personale stăteau interesele patriei, Jugănaru își chema 
şeful de cabinet și-i întindea foile. 

— Dă-le! 

Vorbea scurt, dar era înţeles. Seara, la radio, sau 
ziua, în gazetele pentru ţărani — ţara lua cunoștință 
de tot ce a scris în orele lui de serviciu domnul ministru: 
era o epistolă către țărani. Dar nu o epistolă oarecare, 
de dragoste, ci una plină de sfaturi practice. Domnul 
ministru Jugănaru lumina clasa rurală în problemele 
ei cele mai vitale, şi o călăuzea la tot pasul, ca un ade- 
vărat părinte al poporului. Numai de popor voia să 
ştie, şi de nimic alta. De la nouă dimineaţa pînă la unu 
după masă, mintea şi simţirea domnului ministru erau 
închinate numai poporului. 

— Mai ales acum, la începutul guvernării noastre, 
zicea el, să nu scăpăm din ochi poporul o clipă. 

Şi nu-l scăpă un singur moment. În ajunul alegeri- 
lor, Dacu, după unele stăruinţi care coincideau tocmai 
bine cu înseși interesele lui de a se arăta în faţa străină- 
ţăţii ca un reformator democrat, a declarat în consiliul 
de miniștri: i 

— Va trebui să, modificăm legea electorală şi să 
dăm drept de vot femeilor. 

— Cuuum? 

Erau, în afară de el, treisprezece glasuri în consiliu 
— şi douăsprezece din treisprezece glasuri, spontan 
sincronizate, lansară această lungă întrebare, care expri- 
ma disprețul și indignarea ce o isca în cugetul lor ima- 
ginea absurdă, ridicolă, respingătoare, a participării la 
vot a femeilor. Dacu se explică: 

— Vreau să spun: trebuie să acordăm dreptul de 
vot femeilor care au absolvit trei clase secundare... 
sau care au cel puțin trei copii. 

Din treisprezece miniştri, doisprezece zîmbiră. Erau 
cei doisprezece miniştri mari avocați, profesori univer- 
sitari, bancheri, ofițeri superiori, care întîmpinară ideea 
domnului preşedinte cu simpatie. O asemenea emanci- 
pare poate fi acceptată. Va demonstra poporului că 
guvernul național-țărănist se ține de angajamentele lui 
„de a guverna țara în spirit cinstit democratic — dar va 
fi fără urmări. Cine sînt femeile care au absolvit trei 
clase de liceu? Milioanele de femei muncitoare la cîmp 
sau în fabrici? Alea n-au nici patru clase primare. Deci, 
din acest punct de vedere nu-i nici o primejdie. Rămîn 
doar femeile care au cel puțin trei copii. Ei ! Cite femei 
intră în categoria asta? Două sute de mii? Trei sute de 
mii? Nu-i cine ştie ce grozăvie. Mai ales cu ignoranța 
lor — şi cu aparatul electoral al guvernului, într-adevăr 
n-ai de ce să te temi! 

— Cred că reforma va fi binevenită! zise Răducu, 
ministrul muncii, în numele celorlalti unsprezece. 

Dar cei doisprezece îl uitaseră pe al treisprezecelea, pe 
Jugănaru, care se împotrivi cu indignare: 

— Ba nu! Și o resping categoric ! 

Toţi ochii se ațintiră îngrijorați asupra lui Jugănaru 
care, cu fustuliţa mototolită, cu părul vîlvoi, cu pumnii 
strînşi, arunca de jur împrejur nişte priviri sălbatice şi 
agresive, parcă ar fi căutat printre ceilalți domni miniştri 
din consiliu pe cel mai potrivit să-l ia la bătaie. Îl cunoşteau 
toți de ani de zile pe Jugănaru, îl văzuseră de multe ori 
în momente de aprigă surescitare, dar niciodată nu-l 
văzuseră în prada unei mînii cu adevărat sincere, cum 

îl vedeau astăzi. Ce l-a supărat așa de rău pe miîrlanul 
ăsta? Nu-i ajunge că atitea sute de mii de femei vor 
avea totuși dreptul de vot? O fi vrind acuma să li se dea 
drept de vot şi tuturor bucătăreselor și spălătoreselor, 
ca să-și vîre și ele nasul în politica țării? | 

Dacu, mirat şi el de izbucnirea violentă a lui Jugănaru, 
i se adresă pe un ton plin de menajamente: 

— De ce, domnule ministru? E doar o măsură perfect 
democratică ! 

— Şi eu vă declar, domnule preşedinte, răspunse 
Jugănaru, căruia îi tremura glasul de indignare, că dacă 
o aduceţi în Parlament, o voi combate chiar de pe banca 
ministerială. 

Ministrul de finanţe, îngrijorat şi nervos, întrebă: 

-— Şi ce ai vrea, domnule Jugănaru? O reformă mai 
largă? 

— Nu vreau nici o reformă. Și dacă stăruiţi, mă 
retrag din guvern. | 

Douăsprezece glasuri, plus glasul domnului președinte, 
exclamară la fel de spontan ca și mai adineauri: 

— Oooo ! Oooo ! 

Surpriza era plăcută, totuşi nu era generală. De pildă, 
pe Bagradian, supărarea ministrului agriculturii și dome- 
niilor nu-l surprinse de loc. 

— Ştiţi de ce este Jugănaru împotriva proiectului? 
explică el cîtorva dintre colegi, cînd consiliul se termină. 
Nevastă-sa n-are cele trei clase secundare, cîte prevede 
reforma, pentru că e și ea de la ţară. Dar nici copii n-are, 
pentru că aşa a aflat ea mai de mult că-i şade bine unei 
cucoane. În schimb, bucătăreasa ei, Veta, dacă n-are 
trei clase secundare, are doi băieţi și opt fete... Vă 
daţi seama? Veta să voteze și madam ministru Jugănaru 
nu! Mai mare ruşinea! 

În vederea alegerilor, domnul ministru de interne 
hotărî civilizarea administraţiei publice. 
'” — Lumea trebuie să simtă că ceva s-a schimbat în 
țara asta! 

Or, din îndelunga lui practică politică, domnul ministru 
de interne ştia că nimic nw poate fi mai eficace pentru 
civilizarea administraţiei publice. decît o circulară. În 
special, o circulară al cărei cuprins să apară integral 
în ziare. 

Puţină vreme, deci, după instalarea domnului Crai- 
Voievod la Interne, ziarele naţional-țărăniste şi democrate. 
înserară «Circulara domnului ministru de interne pentru 
introducerea metodelor civilizate în contact cu publicul», 
prin care domnul ministru de interne hotăra că bacșișul 
trebuie să dispară. 

— Auzi, tăticule, ce scrie dumnealui ! făcea comisarul 
Stingaciu, către subcomisarul Feredeu. Cică să dispară 
bacșișul. . . 

Subcomisarului Feredeu nu-i venea să creadă: 

— Ce vorbeşti, dom'şef !... Cum adică să dispară? 

— Uite, aşa, să dispară !... Uite ce scrie:« Al doilea 
buget al poliţistului, bugetul mitei şi al bacşișului, să. 
dispară din practica polițistului romîn !». .. 

'— Măi, al dracului! clătina subcomisarul Feredeu 
din cap. $mecher mai e dumnealui! Să dispară! Și 
cînd şi-a găsit ! Tocmai acu, cînd se apropie Crăciunul ! 

Dar comisarul nici nu-l asculta, atît de fermecat 
era de textul circularei. 

— lan auzi, frate! striga el, cu o uimire veselă. 
« Cultură, pregătire profesională, spirit de pătrundere 
şi, mai presus de toate, corectitudine — iată ce se cere 
unui polițist !»... 

— Păi de! răspundea Feredeu. De toate i șe cere 
poliţistului, dar bacşiş să nu ia... Cred și eu! Lor le 
dă mina! 

—,Ba bine că nu! mormăia comisarul Stîngaciu, 
care citea mai departe, pînă începea deodată să-l scuture 
rîsul. Ei, să ştii că avem un ministru de interne hazliu ! 
Cică noi, poliţiştii, sîntem 'datori... Stai să-ţi citesc: 
« Poliţiştii sînt datori să observe față de cetăţenii de 
orice. categorie socială ar fi, oricărei minorități sau 
religiuni ar aparţine, regulile celei mai stricte politeţi». sta 
pe «a da sfaturi părintii celor care li se adresează»... 

— Sfaturi părintești ? reflecta, Feredeu. Da’ 'sfaturile 
care le dădeam pina „acum, ce erau? Nu părintești? 

— Păi te-ntreb şi eu ! rîdea Stingaciu. Și dumnealui 
vorbeşte cu noi, parcă ar vorbi cu niște tilhari. Şi să 
vezi cum ne ameninţă: « Cei care vor continua să nu 
înţeleagă această cerință a noului spirit ce trebuie să 
domnească în administraţia publică, vor fi îndepărtați 
fără cruţare din serviciile ce le ocupă»... 

Feredeu nu mai putea să îndure cuvintele domnului 
ministru de interne și, cu tot respectul ce-l purta domnului 
comisar Stîngaciu, striga: 

— Ia mai dă-i dracului, cu circulara, dom'şef ! Dacă 
o să ne luăm după toate prostiile... 

Dar nu mai apuca să isprăvească, pentru că tocmai 
atunci intra un cetățean de gulerul căruia se ţinea strîns 
pumnul unui gardist: 

— Să trăiţi, dom'șef, l-am prins ciordind în tramvai ! 

Comisarul Stingaciu și subcomisarul Feredeu se uitau 
unul la altul și-și citeau în ochi acelaş gînd: circulara 
domnului ministru de interne. Circulara care cerea numai 
lucruri alese: să nu iei bacșiș, să ai spirit de pătrundere, 
să respecţi regulile celei mai stricte politeţi şi, colac 
peste pupăză, să mai dai și sfaturi părintești celor care 
ţi se adresează. De frumos, e tare frumos, dar cu ăsta 
ce să facă? Circulara nu spunea nimic despre ăștia care 
sînt aduşi de guler la poliţie. Ei, ce spui, dom'șef?... 
Ei, ce spui, Feredeule? 

La urmă, tot șeful avea iniţiativa. 

— Lasă-l şi vezi-ţi de treabă ! poruncea el vardistului, 
care încă nu cunoştea circulara. 

Apoi se apropia de cel arestat, îi trăgea o pereche de 
palme și-l poftea să şadă: 

— Șezi ! 

Arestatul se așeza. 

— O ţigară? 

Arestatul mulțumea. și lua o ţigară. 

Comisarul se simţea bine. Se răcorise. Fire-ar a 
dracului de circulară... 

Nu-i așa, Feredeule ? zicea el subcomisarului. Să ne 
închipuim că circulara a venit mai tîrziu cu zece minute. 
Doar n-am iscălit de primire. 

— Așa mă gândeam și eu! ridea subcomisarul. 

Acuma, comisarul încerca să lucreze după prescrip- 
iile circularei. 

— Cum te cheamă? 

— Petrache Petre. 

— Romin ? 

— Romin! 

— Vra să zică de-ai noştri! Creştin? 

— Creştin, domnule comisar ! 

Circulara cerea ca poliția să respecte regulile celei 
mai stricte politeți față de cetățenii de orice categorie 
socială ar fi şi oricărei minorități sau religiuni ar aparține. 
Deci, Stingaciu trebuia să fie politicos şi cu un romîn. 
Și se conforma cu religiozitate circularei: 

— Păi bine, mă, domnule româîn-creştin,. .. crucea şi 
paștile mă-ti, de ce ai furat? 

Întrebarea varia, bineînţeles, după originea naţională, 
ori religie. Dacă în locul lui Petrache Petre încăpea în 
mîna comisarului $mil Șmilovici, formula de politeţe 
suna aşa: 

— Păi bine, mă, domnule jidan,. .. cornul şi talesul 
mă-ti, de ce ai furat? 

Sau dacă pe cel arestat îl chema Ferenczi Ferencz, 
îi spunea: 

— Păi bine, mă, domnule boanghen,... iştenemul și 
papricașul mă-ti, etc. etc... 

poi, operaţia îşi urma cursul, printr-o îmbinare 
firească între regulile polițienești tradiționale şi inevi- 
tabile şi prescripţiile circularei: comisarul, ajutat de 
subcomisar, îl bătea atîta pe hoţul de buzunare, pînă ce 
hoţul de buzunare, cu obrazul roșu, vînăt, galben și 
negru, vorbea: 

— Dau, domnule comisar, dau... 

Comisarul îl lăsa — și dulce îi întindea o a doua 
ţigară: i 

— Păi de ce mă pui la muncă degeaba, flăcăule ? 
Tu crezi că noi altă treabă n-avem decît să ne zbenguim 
cu tine? Dai, zici? Bine!... Dă! 

` Hoțul scotea un sutar. 

— Poftim ! 

— Ce-i asta? 

— Un sutar! 


589 


Comisarul începea să rîdă cu poftă. 

— Cum îţi plate, Feredeule? Un sutar! Un sutar ! 

Și începea să-l scuture pè hoţ de umăr. 

— Mă, trezeştezte, mă! Tu ai citit sau n- ai citit 
circulara lui dom'mministru? . 

— N-am citit ! 

— Foarte rău! Citește-o! Peredeule, i ia arată-i circulara! 

Feredeu îşi împlinea sarcina .cu toată seriozitatea 
potrivită momentului. Se ducea la masa, comisarului, 
deschidea sertarul, scotea circulara, căuta fraza cu 
pricina, se apropiá. -de arestat pi punea pasajul sub ochi: 

—, Uite, mă, beleşte ochii ! E scris de mîna lu’ dom’ 
ministru: « Al doilea buget al poliţistului, bugetul mitei 
şi al bacşișului, să dispară din practica poliţistului» . . - 

— Ai înţeles ? ţi tălmăcea coinisarul, celui arestat. 


Şi care e prins că ia bacşiș, e dat afară... Cum spune, 
Feredeule, circulara ? 

Feredeu căuta. şi găsea: 

—« Va fi îndepărtat fără cruţare din. serviciile ce 
ocupă !».. 

— Acuma ştii ?răcnea comisarul, ca îngrozit de perspec- 
tiva de a fi concediat dacă ia bacsiş. 

— Am înțeles ! zicea delicventul. Dar pînă acuma... 
parcă... e 

— Pînă acuma, ca pînă acuma... Pină acuma nu 
era circulara... 

— Aşa e, domnule comisar ! recunoștea, înţelegător, 
arestatul. | 
` Şi mai scotea un sutar. 

— Poftim două sutare. 

— Ce-i asta, mă? zbiera comisarul. Îţi baţi joc de 
noi? 

Şi i-l arăta pe Feredeu: 

— Da'dumnealui ? Dumnealui ce paşte aici? 

Cu o căutătură cruntă, arestatul mai scotea un sutar 
pe care i-l întindea subcomisarului: 

— Acu, domnule comisar, poate să fie şi o mie de 
circulare, nu mai dau o para. N-am! Pentru că niti 
eu nu trăiesc din vint! 

— Ei, hait, şterge-o ! Că acuşi iar mă uit în circulară ! ! 

Dar deodată se cutremura. 


v 

— Stai! striga el după client. M-ai luat cu vorba 
şi era cît pe-aci să mă abat de la circulară. Circulara 
zice aşa: să dăm oamenilor sfaturi părintești ! Ei, uite, 
mă caramangiule, ce sfat părintesc îți dau: eşti coşcogea 
găligan ! ! Nu te mai ţine de mărunțişuri, că-i păcat şi de 
noi şi de tine! 

Comisarul se _aşeza la masă şi privea circulara cu 
duioşie: 

— Bună circulară, Feredeule ! Şi noi care o birfeam ! 

Feredeu era la fel de mişcat: ; 

— Bine zicea domnul prim-ministru la radio: să 
simtă lumea că ceva s-a schimbat în țară la noi! 


+ 


În ziua în care începu campania electorală, se ridică 
şi cenzura și starea de asediu. 

— Libertate de gândire, libertate de exprimare, li- 
bertate de întrunire ! Iată pe ce înțelegem noi să în- 
temeiem prôpăşirea țării ! 

n spiritul acestor largi principii democratice de li- 
bertate, domnul ministru de interne avu o discuție prie- 
tenească, liberă şi plină de înțelegere cu Aureliu Cziuc- 
ziewicz, eroul neamului şi şeful organizaţiei «' Arhanghelul 
Mihail»: 

— Domnule Aureliu, eu sînt democrat... Dumneata 
eşti democrat. Amiîndoi apărăm aceeași idee. Deci, 
n-am nevoie să te învăţ. Eşti băiat deştept şi ştii ce 
ai de făcut. La cap liberalilor, la cap comuniştilor, la 
cap... ce să te mai învăţ, că ştii şi singur! 

Dar Aureliu de azi nu mai era Aureliu de acum 
opt ani, care intrase emoţionat şi timid în biroul lui 
Kerbală să-i cerşească pentru congresul studențesc 
de la Cluj cîteva hirtiuţe de o mie. Aureliu crescuse 
între timp şi acuma călca pe pămînt tare. Nevoile 
neamtlui îl învățaseră să ştie să ceară. Nu mai ascultă, 
deci, cu răbdare, pînă la urmă, recomandațiile și sentințele 
lui Crai-Voievod, ci puse chestiunea ritos: 

— Bani, domnule ministru ! 

— Bani? Ai dreptate ! 

Şi sună după şeful său de cabinet, Michiduţă. Mi- 
chiduţă era numărul de senzaţie al domnului ministru 
de interne, care, de cîte ori primea pe cineva în audienţă, 
nu-l lăsa să plece pînă nu-l întreba: 

— Pe Michiduţă îl cunoşti? 

— Nu, domnule ministru ! 

— Stai să-l vezi! 

Apăsa de trei ori scurt pe buton şi apărea o făptură 
subțirică, scundă, neagră, cu ochi rotunzi și ficşi, ca de 
lemn vopsit. 

— Ți-l recomand pe Michiduţă, şeful meu de cabinet ! 
zicea domnul ministru de interne, care, înveselit, uneori 
de stupefacţia, alteori de spaima sau de dezgustul musafi- 
rului său, izbucnea într-un hohot de rîs şi adăuga: 

— Ce zici? Băiat reuşit, nu? Leim luat, că-i deş- 
tept ! Deştept şi cuminte ! Stai să vezi !... Michiduţă ! ! 

— Daaa? făcea Michiduţă, cu glas neverosimil de 
subţirel, ca glasul pe care ventrilogii obișnuiesc să-l atri- 
buie păpușşilor. 

— leşi! 

Michiduţă își filfiia urechile ca nişte aripi, se frîn- 
gca în două, făcea, țeapăn, stînga-mprejur şi ieșea. 

— Ai văzut? zicea domnul ministru de interne, 
care-şi ştergea ochii de lacrimi. 

Cînd Michiduţă apăru, Crai- Voievod îl întrebă: 

— Michiduţă, îl cunoşti pe domnul Aureliu ? 

— Îl cunosc, domnule ministru ! 

— De azi înainte să ai grijă de el, ca de mama şi de 
tata. S-a înţeles?... Şi te rog, frate Aureliu, de aci 
înainte, tot ce te doare, îi spui lui Michiduţă. 

Veni apoi la Crai-Voievod o delegaţie a « Uniunii 
studenților creştini»: 

— Domnule ministru, vrem să serbăm ziua de 10 
decembrie. E serbarea noastră naţională, a noastră, 
a studenţilor. 

— Nu-i nevoie să pledaţi, copii ! 1... Durerile: voas- 
tre sînt şi ale mele!... Bucuraţi-vă copii, de libertate. 
Fiecare categorie socială are drept să-și aibă o' sărbă- 
toare a ei. Să n-aveţi tocmai voi, speranța neamului, 
un asemenea drept? 

— Mulţumim, domnule ministru! Vă Saal pedala 
Va fi ceva grandios ! 

— A, nu! făcu Crai-Voievod, cu severitate părin- 
tească. Nimic grandios! Fără geamuri, Vă rog, fără 
geamuri ! 

— De ce, domnule ministru? întrebă, decepţionat, 
şeful delegației. 

— Pentru că aveți ghinion! Sărbătoarea dumnea- 
voastră cade în ziua de 10 decembrie, şi în ziua de 1l 
încep alegerile ! Aşa că nu vreau ! O să mai iasă o confuzie ! 
Lăsaţi pe altă dată ! Ceva parale vă trebuie? 

Toată delegaţia era compusă din băieţi crescuţi în 
şcoala lui Caţă. De aceea cînd auziră cuvintul « parale», 
sărăriră ca unul: 

— Să trăiţi, domnule ministru ! A 

"Pe scară, şeful delegației vorbi cu patos celorlalți 
studenţi: 

— Mama lor de găinari. .., dar parcă tèt s-a schim- 
bat ceva în țara romînească ! 


îi + . 1 


Pentru serviciile aduse partidului național-țărănist, 
Dacu acceptă un cartel cu social-democrații lui Scău-: 
naş și Paraschievici. lar Scăunaş și Paraschieviti se 
străduiră în campania lor electorală să explice mun- 
citorilor de ce, s-au asociat naţional-țărăniştilor. La 
întrunirea convocată la clubul central social- democrat, 
Scăunaș, în plin. avînt retoric, strigă: 

— Oligarhia, înfrîntă pentru moment, a rămas to- 
tuşi puternică. Ea e hotărită să apere cu ultima energie 
şi mai cu seamă cu orice mijloace, cauza reacţiunii. Ea 
pindeşte în umbră, pentru ca, profitind de prima slăbi- 
ciune a maselor sau a guvernului, să se înscăuneze, înă- 
bușind în sînge primele veleități de democraţie. De aceea, 
libertăţile cîştigate astăzi trebuiesc consolidate şi apărate 
de muncitorimea organizată. 

Vorbi după el Paraschitvici: ' 

— Sintem datori să explicăm nu numai muncitorimii, 
dar întregii opinii publice, pentru ce azi, după căderea 

iberalilor, şi în faţa unor alegeri care vor fi libere, totuşi 

nu ne prezentăm singuri la urne. Motivul acordului 
electoral” cu naţional-țărăniştii este legea electorală 
fascistă, azi în vigoare. Ea impune partidelor să chel- 
tuiască sume enorme pentru depunerea candidaturilor — 
şi partidul nostru nu dispune de sumele acestea. Legea 
a fost făcută de liberali dinadins, spre a exclude clasa 
muncitoare din Parlament. lar a nu candida, ar fi 
însemnat să facem jocul liberalilor si comuniștilor. De 
aceea, partidul. social-democrat a încheiat un cartel cu 
naţional-țărăniatii. 

Cînd întrunirea se termină, poliția se aşeză respec- 
tuoasă pe două rînduri, ca să facă loc asistenţei să iasă, 
netulburată, din sală. 

— Ceva s-a schimbat în ţara aceasta! strigă Para- 
schievici entuziasmat, lui Scăunaş, destul de tare ca să 
audă şi ceilalți. 

* 


În aceeași seară, se improviză la Prefectura poliţiei 
un mic tribunal, pentru trierea unui grup de patruzeci 
şi doi de tineri arestaţi cu prilejul unci întruniri organi- 
zate. de muncitori la « Dacia» pentru a cere amnistie 
politică, militară și agrară. Tribunalul era prezidat de 
însuşi prefectul de poliţie, care avea în dreapta sa pe 
Codin Ștefănescu, prim-procuror. Interogatoriul decurgea 
aproape uniform: 

' — Ce ai căutat la « Dacia»? | 

— Am venit să asist la întrunire ! 

— Ce ai tu cu amnistia? Văd că ești liber! 

—.Eu sînt liber, dar sînt zeci de mii de nevinovaţi 
închiși. 

— Comunist, cum s-ar zice! Da? 

— Nu sînt comunist. Vreau amnistia și atît ! 

— Știm, ştim ! De ce ai rupt cordonul de soldați 
pe Căldărari? 

— Nu l-am rupt eu! 

— Dar cine? Eu? De ce l-ai lovit pe domnul prim- 
procuror cu o pancartă în cap? 

— Nu l-am lovit eu! 

— Dar cine? Eu? De ce ai insultat drapelul ţării? 

— N-am insultat nici un drapel. 

.— Dar cine l-a insultat? Eu? De ce ai strigat: « Jos 
armata !»? 

— N-am strigat: « Jos armata !» 

— Dar cine a strigat? Eu? 

Şi interogatoriul continua şi fu reluat de două-trei 
ori pînă a doua zi dimineaţa la șase, cînd în grupul 
celor patruzeci şi doi de arestaţi se produse o mişcare: 
sosiseră la Prefectură domnii Derică şi Mirto, cei doi 
subsecretari de la Interne. 

— Ce-or fi căutînd aici... şi la ora asta? începură 
să se întrebe arestațţii între ei. 

Peste cinci minute fură lămuriţi de către unul din 
arestaţi care se aflase în biroul prefectului cînd intra- 
seră cei doi înalţi demnitari. Ba 

— Au venit să se intereseze de mersul anchetei. 

— Cu noaptea-n cap? 

— Cu noaptea-n cap! | 

— Ei! Să ştiţi că ceva s-a schimbat în ţara asta! 


* 


Ministrul de interne, candidat de Ilfov, îşi rosti dis-. 
cursul electoral în faţa unei săli înţesate de lume. 

— Nu se poate satisfacţie mai mare pentru' guvernul 
Dacu, decît aplauzele cu care m-aţi primit la această 
tribună. Căci aplauzele nu sînt pentru modestul luptător: 
naţional-ţărănist, ci au fost adresate aceluia care în: 
guvernul Dacu este ministru de interne. Înainte cu 
şase săptămîni, dacă şeful Siguranței, sau al jandar- 
meriei, sau al poliţiei s-ar fi prezentat într-o întrunire 
populară, ar fi fost primit cu aceeaşi dragoste? 

La întrebarea ministrului de interne, sala răspunse: 
cu un tunător: 

— Nuuu! 

— Cu ce mijloace s-au ţinut liberalii la putere? 
Cu dezbinarea între suflete, ca să poată arăta tronu- 
lui că ei sînt singurii în stare să apere ordinea. Dar 
ordinea o putem păstra şi noi, nu numai ei! Degeaba 
vă sperie ei cu comunismul. Comunismul la noi în ţară 
este o invenţie liberală. În contra comunismului se 
ridică înşişi muncitorii cinstiţi din ţară, aşa că nu e 

nevoie de altă armă contra lor. Pină acum, în locul 
celor douăsprezece mii de jandarmi liberaţi, ordinei a 
fost ţinută chiar de popor. N-are nevoie poporul romin 
nici de- jandarmi, nici de Siguranţă. Are el singur acel 
simț de legalitate care va face ca el însuşi să păstreze 
ordinea şi în alegeri. Dacă n-avem stare de asediu, 
cetățenii înşişi să facă zid în jurul fiecărui element tur- 
bulent... Oricum, să nu creadă. liberalii că vom fi față 
de ei mai toleranți decît față de comunişti... Cu ajutorul 
cetățenilor, Romînia de mîine va fi o ţară de ordine și 
legalitate, în fața căreia se va închina toată lumea. 

Alegerile fură efectuate pe baza legii electorale 
fasciste liberale, combătută cu atita înverșunare de nați- 
onal-țărăniști în opoziție — şi asigură naţional-țărănişti- 
lor la putere, o majoritate de 11,16 la' sută, adică 348 
de locuri, în timp ce autorii legii, liberalii, acum în 
opoziţie, nu obţinură decît 6,53 la sută, adică 13 locuri. 

Un asemenea rezultat cerea neapărat din partea 
lyi Crai-Voievod un discurs, pe care ministrul de interne 
îl gi rosti: 

— Alegerile au dovedit că-n Romiînia nu există co- 
munism. Procesele înscenate şi tragicomice de ireden- 
tism şi comunism nu se vor mai produce. Liberalii urmă- 
recau să arate străinătăţii că, fără ei, comunismul din 
Răsărit ar trece peste Rominia, „ameninţind însuşi 
Occidentul. Prin acest sistem s-au' menținut liberalii 
la putere.. Azi lumea e convinsă că pericolul comunist 
la noi rămîne o născocire absurdă. Legea electorală 
liberală, pe lîngă marile ei defecte, a putut să stabilească 
adevărul că în Romînia nu există comunism. În Rominia 
nu cxistă comunism... Nu există comunism... Nu 
există comunism. 

Şi domnul ministru de interne repetă de atitea ori 
că în Rominia nu există comunism, încît, la ieşire, 
fiecare cetățean nu se putu despărți de. celălalt, fără 
a-i împărtăşi cu convingere: 

— Să ştii că ceva s-a schimbat în' ţara “noastră ! 


' * 
De obicei, după alegeri şi înainte de a se -deschide 
sesiunea parlamentară, Ministerul de Interne distribuia 

deputaţilor şi senatorilor permisul gratuit de cale ferată. 
Ca și toate celelalte guverne; guvernul naţional-țărănist 
ştia că permisul de cale ferată este o recompensă bine 
meritată ce se acorda aleşilor neamului — şi nu s-a 
gîndit un singur moment să se abată de la tradiţia aceasta. 
Respectuos cu trecutul în tot ce are el mai onorabil, 
guvernul lui Dacu nu numai că respecta şi instituţia 
permisului gratuit de cale ferată, dar îi acorda o semni- 
ficaţie' asupra căreia guvernele naţional-liberale trecu- 
seră cu o uşurinţă inexplicabilă. 

Astfel, cînd domnul deputat Negrescu-Albeşti, fost 
membru devotat neţist, apoi liberal, se prezentă la Minis- 
terul de Interne să-şi ridice permisul de cale ferată, 
uşierul, care cunoştea circulara domnului ministru pe 
de rost, se înclină pînă la pămînt: 

"— Da, da, poftim, domnule deputat. Domnul şef 
de cabinet al domnului ministru de interne vă aşteaptă! 

Domnul deputat Negrescu-Albeşti intră şi fu primit, 
cu o curtoazie ultraortodoxă, tot conform cu prescrip- 
ţiile circularei, de către domnul şef de cabinet Michi- 
duţă. 

Domnul deputat Negrescu-Albeşti îl cunoştea pe 
Michiduţă numai din recomandaţia lui Crai-Voievod 
şi era curios să vadă eum se va purta față de el cînd 
va fi singur. Dar Michiduţă aici, în afară de ochii și 
urechile lui, nu se deosebea prin vorbă şi gesturi de 
oricare alt şef de cabinet. 

— Am venit pentru permis, domnule Micpiaaţă | 

— Da, ştiu!... Domnul Negrescu-Albeşti?... Da, 
da ! E gata! Luaţi loc, vă rog! Imediat! 

Curios! Aici, Michiduţă nici măcar piţigăiat nu 
vorbea. Aşa că, Negrescu-Albeşti, fără să vrea, se întreba 
dacă nici urechile nu-i sînt cumva lipite lui: Michiduţă, 
numai aşa, ca să-l amuze pe domnul ministru de interne. 
Michiduţă cotrobăi prin sertar, scoase permisul, îl puse 
frumos deoparte, apoi întinse o hirtie domnului deputat 
Negrescu-Albeşti: 

— Semnaţi, vă rog, de primire! 

Deputatul Negrescu-Albești avea un obicei care ge 
dovedise a fi bun în viață: nu semna înainte de a ști 
despre ce este vorba. Aici era vorba, firește, de permis. 

Ce poate fi mai simplu decît o chitanţă că a primit 
permisul de cale ferată? Totuşi... Cine ştie? Poate 
chitanța e scrisă pe un nume greşit? Mai bine, ia s-o 
citim ! Deputatul Negrescu-Albeşti îşi scoase, deci, oche- 
larii, citi şi îngălbeni: 

— Pardon, bilbii el, dar asta este o demisie în alb din 
deputăţie... 

Michiduţă zîmbi cît mai drăgălaș cu putinţă: 

— Este o simplă formalitate, domnule Negrescu- 
Albeşti ! Toţi domnii deputaţi şi senatori semnează. 

— Nu înţeleg ce rost are, domnule Michiduţă! De 
abia am fost ales! l 

Michiduţă îşi subție buzele, ca să explice, fără a explica 
prea mult: 

— Știţi, guvernul... din prudenţă... Cine ştie 

cum... o indisciplină... . 
Acuma, Negrescu-Albeşti pricepea tot. Domnul Dacu 
voia să-l aibă la mînă. Cum va leza, prin vreun act de 
nesupunere, coeziunea majorităţii parlamentare, se poate 
considera fost deputat. Demisia lui era în buzunarul 
lui Dacu. 

De supărare, lui Negrescu-Albeşti începură să-i tre- 
mure mîinile. Ce este umilința aceasta? Ce este lipsa 
asta de încredere? Ce vrea domnul Dacu? Ascultare 
oarbă? Fie ! Nimeni n-are de gînd să nu-l asculte orbește ! 
Dar hîrtie la mînă? Care va să zică nici tu liber arbitru, 
nici tu demnitate omenească, mer tu conștiință de ales 
al poporului... Nimic !...Ei, nu! Nu voi iscăli! Nici 
în ruptul capului nu voi iscăli!. .. Nu mi-e atît de demisie, 
cît mi-e de principiu ! F rigeipinl 1... Înțelegi dumneata, 
sau nu înţelegi? Prin-ci-piul !... 

Şi, întunecat, şi cu toate fibrele fiinţei lui umilite, 
într-o dureroasă încleştare, Negrescu-Albeşti se zbătea 
între demisie, permisul de cale ferată şi principiu — hotărît 
să reziste. Dar cît poate şovăi un om între priùcipiu 
şi un permis de cale ferată? O minută, două, trei... şi 
atit! Ei bine! Negrescu-Albceşti se codi patru minute 
şi numai după aceea iscăli demisia în alb. Pe scară, cînd 
îşi pipăi din nou permisul în buzunar, Negrescu-Albeşti, 
ceva mai senin, îşi şopti: 

— Hotărit ! Ceva s-a schimbat în ţara asta ! ! 

Cînd se aduse în discuția noului Parlament validarea 
mandatelor, domnul Muică, fost ministru de interne 
sub guvernul trecut, ceru cuvîntul ca să-și expuie, în 
numele partidului naţional-liberal, indignarea pentru 
metodele « balcanice» folosite de guvernul național- 
țărănist în alegeri. | 

— Îngerinţele administrative, a zis domnul Muică, 
revoltat şi scîrbit, s-au practicat, din nenorocire, pe 
scara cea mai întinsă. Aţi dizolvat consilii comunale 
fără motive legale şi fără respectarea formelor prevăzute 
de legi. Aţi suspendat pe toţi primarii care nu şi-au 
luat angajamentul de a trece de partea dumneavoastră, 
ați permutat pretori, notari, secretari comunali, aţi 
destituit funcţionari, aţi ameninţat preoţi, învăţători, 
profesori de toate categoriile, aţi confiscat prin agenți 
publici cărţile de alegător, aţi schimbat circumscripțiile 
de votare şi, pentru a vădi şi mai bine că am reintrat 
în legalitate, prefecţii au rînduit anarhia şi au înscenat 
arestări de primari în ajunul zilelor de votare. Iată 
cum aţi înţeles în toată țara să feriţi alegerile de amestecul 
organelor administrative. De cele mai multe ori, agenţii 
oficiali ai forţei publice nu au apărut, în schimb pretu- 
tindeni ţara a fost dată pe mîna bandelor de bătăuși 
constituiți în așa-zisele gărzi cetăţeneşti, organizate și 
patronate de administrația şi de candidaţii partidului 
naţional-țărănesc. Îndeosebi aceste bande au amenințat 
cetăţenii, cu o violență şi o brutalitate îngrijorătoare 
pentru viitorul vieţii noastre publice. S-au petrecut 
scene de neînchipuit. Acesta este adevărul ultimelo; 
alegeri. Acest adevăr nu-l puteţi ascunde ţării şi stră 
inătății, orice aţi spune şi orice aļi face, nici prin ipo- 
critele referinţe oficiale, nici prin complicitatea presei, 
căreia i-aţi cîştigat tăcerea, dar i-ați compromis morala 
şi independenţa. 

Şi atunci, se petrecu un lucru care trecu apoi în 
analele vieţii parlamentare ca un fenomen demn de 
reținut pentru viitorime. De obicei, în trecut, cînd un 
membru al minorităţii parlamentare venea să acuze 
guvernul de sălbăticii în alegeri, membrii majoritari 

îi acopereau protestul cu urlete şi huiduieli:.« Huo, ru-' 
şine, 'afară, la puşcărie !... Escrocii! Ruşine !»... pînă 
ce nenorocitul trebuia să renunţe la cuvînt și să se aşeze 
la loc în bancă, mulțumit că nu e luat la bătaie. De 
astă dată, însă, Muică fu lăsat să vorbească în linişte, 
dar cum isprăvi, domnul Crai-Voievod zise: 

— Ei, bravo! 

Și începu să ridă cu poftă. 

Semnalul era dat: în aceeaşi clipă toţi cei 348 de 
deputaţi național-țărăniști începură să se țină de coaste 
de ris. Acuma rideau toţi — tot Parlamentul: și banca 
ministerială... şi majoritarii... și chestorii... pînă ce, 
cuceriţi de rîsul molipsitor al național-țărăniştilor, înce- 
pură' să ridă şi cei treisprezece deputaţi liberali. 

La bufet, Mihăescu, deputat independent, cu ochii 
încă muiaţi de atita ris, zicea generalului Malacu, sub- 
secretar la Război: 

— Ei, domnule general, să știi că de cînd cu dum- 
neavoastră, naţional-ţărăniștii, ceva s-a schimbat în 
ţara romiînească ! 


XXI 


După o iarnă lungă și grea, urmă brusc o primăvară 
însorită și dulce, care dădea un relicf deosebit de agrea- 
bil pînă şi acelui tîrg București, atît de original prin 
pitorescul arhitectonicii lui hibride, prin bulevardele 
lui în stil tirbușon, prin ulițele lui desfundate și pline 
de gunoaie, de tinichele, de pisici moarte şi lume. Lume 
peste lume. De obicei, lume peste lume. Dar azi, mai 
mult ca oricînd, printre miile de oameni, bărbaţi şi 
femei, care forfoteau pe străzi, încolo şi încoace, fără 
un obiectiv vizibil, precis, se găseau mii de oameni care 
se îndreptau spre teatrul « Regele Carol», mii de oameni 
care se luptau cu poliţia să intre în sală, şi mii de oameni 

care au şi izbutit să pătrundă şi care, înghesuiți unul 
în altul, — aşteptau să se producă marele fapt. Azi, 
avea să se aleagă Miss Romiînia. Azi, ţara trebuia să 
decidă care este fata cea mai frumoasă dintre milioanele 
de fete ale țării — şi cea mai demnă să se prezinte la 
Galveston, în Statele Unite, spre a concura la titlul de 
Miss Universum, care s-o consacre drept cea mai fru- 
moasă fată din lume. Era un moment mare: onoarea 
țării era în joc! Miss Romiînia! O problemă gingaşă, 
care trebuia tratată cu. toată atenţia. Miss Romînia! 
De bunul gust al arbitrilor depinde prestigiul nostru 
național. Dacă juriul va hotărî just — ţara are șanse 
mari să se acopere de glorie la Galveston. Dacă nu, va 
ride lumea de noi!... Şi atunci, cc-am făcut! 

Cu toate aceste gînduri neliniştite, optimismul era 
mare pentru că organizatorii. concursului anunțaseră 
din vreme, prin ziare şi radio, că «alegerea se va face 
de către şapte experţi calificaţi»... în fruntea cărora 
se afla expertul cel mai calificat... Cine era acest cel 
mai calificat expert să decidă care este cea mai frumoasă 
fată din ţară? 

Domnul doctor Crai-Voievod, ministru de interne în 
guvernul naţional-ţărănist. Se înţelege, aşadar, că dacă 
alegerea celei mai frumoase romînce era un motiv de 
mare emoție naţională — numirea domnului ministru 
de interne ca președinte al juriului pus să aleagă o ase- 
menea fată era un motiv de emoție cel puţin tot atît 
de puternic. Iată miracolul guvernării național-țărăniste: 
n-au trecut nici șașe luni de cînd a preluat domnul Dacu 
puterea — şi poporului nu i-a mai rămas să dezlege 
decît o singură problemă: care este cea mai frumoasă 
romîncă... Iar dacă liberalii vor îndrăzni să mai spună 
că lucrurile nu stau chiar-chiar aşa — oricine le poate 
astupa gura cu acest argument zdrobitor: domnul Crai- 
Voievod !... Iată o dovadă ucigătoare ! Însuşi domnul 
ministru de interne prezidează concursul de frumuseţe. 
Toate treburile merg atît de bine în ţară şi ordinea este 
atît de perfectă, încît domnului ministru de interne nu-i 
mai rămîne de făcut nimic alta, decît să-și pună în 
valpare vechile şi renumitele dumisale calităţi de expert 
calificat, cîştigate cu atîta trudă în localurile de noapte 

de la Viena şi Budapesta, sub singeroasa robie habsbur- 
gică, în arta de a deosebi o fată frumoasă, de una și 
mai frumoasă. 

Să se mai fi mirat, așadar, cineva că publicul din 
sală, nerăbdător şi entuziast, începu să-l aclame pe 
domnul ministru de interne, cînd îl văzu că-şi face, 
în sfîrşit, apariţia pe estradă? Nu! Nu se miră nimeni 
şi cel dintii care nu se miră fu însuși domnul Crai-Voie- 
vod. Jovial, zimbitor, proaspăt ras, elegant, parfumat, 
cu mustața ideal răsucită ungureşte cu virfurile mai 
agresive. ca de obicei, împărțind în dreapta şi în stînga 
strîngeri de mînă şi complimente, domnul ministru de 
interne părea că asistă aici, nu ca preşedinte al juriului, 
ci ca un concurent el însuşi la premiul de frumuseţe. 
Cînd îşi luă locul în fotoliu, domnul ministru de interne, 
aşezat de către organizatorii concursului într-o lumină 
avantajoasă ca să poată fi văzut bine de către toţi spec- 
tatorii, sclipea de mare satisfacţie interioară. Se bucu- 
ra |... Se bucura sincer! Din toată inima! Dumnezeu 
e național-țărănist... Naţional-țărănist şi ardelean !... 
Lucrurile merg bine. Marele împrumut s-a încheiat !... 
Au pus umărul toate marile bănci străine: « Banque de 
Paris et des Pays-Bas» din Franţa, băncile « Hambros» 
şi « Lazard» din Anglia, băncile « Blair», « Cheese 
National» şi « Dillon Read» din New York şi băncile 
principale din Belgia, Elveţia, Austria, Italia, Germa- 
nia... Peste o sută de milioane dolari... dacă adăugăm 
cele treizeci de milioane dolari împrumutul chibri- 
turilor. Condiţii excelente !... Noi îi închiriem lui 
Kreuger fabricile noastre de chibrituri din Cluj, Bucu- 
reşti şi Timişoara pe treizeci de ani, cu 20 milioane 
arendă pe an... şi ei vor continua fabricarea chibri- 
turilor, după o metodă a lor specială, care le aparține 
exclusiv... Noi nu avem voie să ne amestecăm în afa- 
cerea asta și nici să importăm chibrituri din străină- 
tate. Au suedezii grijă! Asta-i tot! A! Încă ceva! 
Pentru ca să vadă ce facem cu banii care ni se împrumută, 
bancherii ne-au cerut un singur lucru: să ne pună un 
controlor.. Pe domnul Charles Rist, un franțuz foarte 
cumsecade, care a şi sosit în țară şi care va rămîne aici 
cu titlul de consilier al Băncii Naţionale a Romîniei... 

Rist nu va avea de făcut decît un singur lucru: să con- 
troleze și să ne aprobe bugetele !... E puţin cam zgîrcit 
domnul Rist,, dar..., | 

Ceea ce-şi aminti acum domnul Crai-Voievod îi 
congestionă obrazul de un ris înăbușit. Încurcat, îşi 
scoase repede ochelarii şi începu să-i lustruiască fără 
sfîrşit... Rist, zgârcitul, e foarte drăguţ !... I-am cerut 
să dea un aviz favorabil pentru crearea unui fond de. 
înarmare. .. și Rist, cum a auzit că e vorba de« Skoda», 
ne-a făgăduit că ni-l va da. Ba bine că nu! « Skoda». 
e controlată de « Zivnovatenska Banka» din Praga şi 
de grupul « Union Européenne» în fruntea căreia se 
afla « Banque de l’Union Parisienne» şi marele trust 
francez de armament « Schneidcr-Creuzot», pe care Rist 
le reprezintă aici. Azi-miine, avem aprobarea. E bine !... 
Cît se poate de bine!... Propaganda prin presă împo- 
triva Uniunii Sovietice este condusă excelent. În Par- 
lament, independentul nostru Mihăescu şi alții ca el 
își fac datoria: ne interpelează în Cameră asupra unor 
mișcări de trupe sovietice la granița noastră și asupra 
unui iminent atac bolşevic, aşa că putem, treptat-treptat, 
lărgi, fără teamă, fiîșia de teritoriu în care am menţinut 
starea de asediu... Numai să vedem peste cîteva zile 
cum o să iasă congresul acela de la Timişoara al sindi- 
catelor unite. i l 
. — Domnule ministru ! auzi el: pe cineva că-i şop- 
teşte la ureche. Ne iertaţi. Începem imediat. Este o 
mică încurcătură cu fotografii. 

Crai- Voievod, care-şi tot ștergea ochelarii, şi-i puse 
repede pe nas: era Florian, directorul publicaţiei Demo- 
crația ilustrată, anexă a ziarului Democratul romin, sub 
ale cărui auspicii avea loc concursul. 

` — Bun, bun! făcu, binevoitor, domnul ministru de 
interne. i 

Şi, aplecîndu-se spre Florian, adăugă rizînd: 

— De-abia aştept! 

Aferat, Florian se repezi între tulise... Domnul 
ministru de interne se uită după el şi-i spuse lui Damian, 
regizorul, membru și el în comisie: 

— Buni băieţi, ăştia de la Deinocratul romin ! 


. 

Îi păru bine că nu i-a refuzat cînd i-au. cerut să 
prezideze concursul: 

— Cum să nu! Cu plăcere! Oricind ! ! ' 

' Și cînd i-a: povestit lui Dacu, acesta l-a felicitat ca 
pentru un mare act politic: 

— Ai procedat ca un om înțelept! Ideea unor ase- 
menea concursuri ar trebui cît mai mult răspîndită ! 
Să: mai aibă oamenii și alte preocupări, nu să se ţină 
de idei nesănătoase. A 

Dacu era supărat pe muncitori că ‘nu-i îngăduie să 
guverneze în pace. La Arad cer pîine, la București 
cer pîine, la Galaţi, la Brașov, la Brăila cer piine... 
Peste tot cer piine..: Și şomerii ăștia, care nu se astîm- 
pără şi fac demonstraţii... Asta, pentru că n-au nici 
o treabă! să 

— Dacă s-ar fi organizat concursuri de frumuseţe 
din timp, în toată ţara, continuă Dacu, crezi că s-ar 
fi luat atita tineret după blocul muncitoresc-ţărănesc? 

— Nici vorbă că nu ! răspunse Crai-Voievod. Aseme- 
nea concursuri nu ne pot face decît bine! 

Şi reflectă melancolic: 

— Păcat că nu putem organiza cîte un concurs de 
frumuseţe și pe Valea Jiului, de pildă! 

Dacu. dădu, trist, din cap! «Da! Mare păcat !» 

Și era mare păcat! Crai-Voicvod își aruncă ochii 
asupra sălii înţesate. de lume şi-şi. zise: Statul trebuie să 
aibă grijă de ei! Şomeri, şomeri, dar au cel puţin o dis- 
tracţie ! + 

Un glas răsună lîngă el: 

— Domnilor, concursul începe ! 

Domnul: ' ministru de interne citise regulamentul 
concursului și îl cunoştea pe de rost. Reţinuse i în special 
un paragraf. 

— Dragă Damian, şopti el regizorului, în timp ce 
sorbea din ochi fetele care începură să defileze pe scenă 
înaintea lui. Regulamentul zice că juriul trebuie să ia 
în considerare, în hotărîrile sale, deopotrivă frumusețea 
feţei, puritatea liniilor, drăgălășenia şi farmecul perso: 
nal al concurentei... 

— Exact”! confirmă Damian, care şi el învățase pe 
de rost segulame oul: : 


Lă . 

— Așa ! Mă rog, frumuseţea feţei pot s-o judec aici. 
Și chiar puritatea liniilor. Dar drăgălăşenia şi farmecul 
personal... cum? 

Și clipi din ochi. 

Damian rise. 

— Şuiu eu? 

— Ai văzut? şopti şi mai i aprins ministrul de interne. 
E nejust ! Absolut nejust. Să ne ia așa, în pripă. Farme- 
cul personal. .. Dar farmecul personal e o chestie întreagă. 
Nu merge aşa! ` 

Și rîse înfundat în batistă. 

“Trecură astfel, sub focul privirilor domnului mini- 
stru de interne și sub acidul comentariilor sale inspirate, 
Miss Banat, Miss Maramureș, Miss Ardeal, Miss Olte- 
nia... fete drăgălașe, unele mai mult, altele mai puţin 
corespunzătoare cu dispoziţiile estetice de la Galveston, 
dar toate tinere, toate frumoase, toate graţioase, toate 
cu același cusur: subliniau nedreptatea. Cu. cît concu- 
rentele erau mai frumoase, cu atît se simțea domnul 
ministru de interne mai persecutat. 

— Domnule, îi şopti el vecinului său, să înnebuneşti 
nu alta ! Cum să mai judec, după ce mi-au luat minţile? 
Şi istoria asta cu farmecul lor personal... nu! 

Totuși, trebui să-şi dea votul şi şi-l dădu cu verifi- 
cata sa competență de expert calificat: aleasa juriu- 
lui fu şi aleasa inimii lui. O fată brună, zveltă, cu figura 
deschisă, veselă, frumoasă, şi cu linii de o puritate 
aproape impecabilă. 

— Domnișoara Puica Smărăndescu a fost aleasă 
Miss Romînia ! 

Lumea din sală respiră uşurată: în sfîrşit, țara își 
avea o miss a ei! Şi fremătind de bucurie, începu să 
aplaude, într-o revărsare de aclamații: 

— Bravo, Puico!... Bravo, domnule ministru de 
interne !... Bravo! 

Lui Crai-Voievod nu-i putea scăpa semnificaţia 
politică a acestei demonstraţii și exploată momentul 
pînă la capăt. Ridică, deci, mîna şi spuse: 

— Doamnelor şi domnilor! Daţi-mi voie! 

Cînd un ministru de interne cere, nu poţi refuza. 
Ca la comandă, orice zgomot încetă. Domnul ministru 

de interne ieşi dindărătul mesei, se apropie de miss 
Puica Smărăndescu, o apucă ușurel de mijloc şi aproape 
lipiţi unul de altul, se apropiară de rampă: 

— Domnilor şi doamnelor, pînă acum aveam o fată. 
De azi înainte am două! 

— Să vă trăiască ! Bravo ! Să vă trăiască amîndouă ! 

Era o scenă căreia nu-i putea rezista nimeni. Colegii 
din juriu, ziariștii şi fotografii, se zbăteau în prada unei 
veselii cumplite. 

— Spuneţi drept, domnule ministru! îl interpelă 
Aristotel peste câteva clipe. Aţi strîns-o zdravăn de mij- 
loc pe Miss Rominia? 

— Pardon ! Am strins-o conform cu circulara mea: 
părintește ! 

— Părinteşte, domnule ministru ! Dar nu cumva ca 
un părinte vitreg? 

— Mă rog, făcu măgulit Crai-Voievod,  aia-i altă 
chestie ! 

Damian, care între timp povestea şi celorlalți fră- 
mîntările lui Crai-Voievod din timpul concursului, inter- 
veni și el: 

— Dar ce faceţi cu farmecul ei personal, domnule 
ministru ? 

Crai-Voievod îşi potrivi ștrengărește pălăria și zise 
cu gravitate: 

— Mai vedem ! Mai vedem ! Nu-i exclus să dau o 
nouă circulară ! 

Crai-Voievod, ministru de interne democrat, într-un 
guvern democrat, ținea mult la presa democrată, care 
şi ea, ţinea mult la domnul ministru de interne. Așa că 
se serveau reciproc, spre binele patriei. Şi presa demo- 
crată, şi domnul ministru de interne erau pentru capi- 
taluri străine — și presa democrată, și domnul ministru 
de interne erau împotriva partidului naţional-liberal — 
şi presa democrată, şi domnul ministru de interne lup- 
tau pentru propagarea adevărului că în țară nu există 
comunişti, că în ţară nu există comunism. Prin forță 
de a repeta necontenit că în ţară nu există comunism, 

că în ţară nu există comunişti, atît presa democrată, 
cît şi domnul „ministru de interne ajunseseră să ridice 
această practică a unui adevăr impus de înalte necesități 
de stat, la angul de principiu. « Întruniri comuniste ? 
Vai de ele! Dacă şi alea se cheamă întruniri. Cîțiva 
băieți, acolo... Şi apoi, ați văzut! Toate s-au petrecut 
în linişte ! Parcă nici n-ar fi fost»! i 

Aşa că, pentru presa democratică și pentru domnul 
ministru de interne din principiu nu există comuniști 
în ţară — din principiu nu există comunism în ţară. 
Și ceea ce domnul ministru de interne repeta la tot 
pasul, oral — presa.democrată repeta în scris: comunism 
nu există ! Dacă 'există, este opera ajian, -liberalilor ! 
Comunişti nu există ! 

Între timp, însă, parcă dinadins, ca să dezmintă 
şi presa democrată și pe domnul „ministru de interne, 
tocmai în ultima vreme partidul comunist începuse a 
deveni şi mai activ. Blocul muncitoresc-țărănesc se 
întărea. Lansa manifeste. Convoca întruniri în care, 
cerea amnistia, gi: arăta că de fapt starea de asediu 
există, deși a fost ridicată formal; denunța politica de 
înfometare care se dutea în uzine, în fabrici, în mine; 
demonstra cu cifre oficiale că şomajul creştea necontenit ; 
vorbea de'plaga legii chiriilor; ataca guvernul pentru 
politica lui .de război ;. cerea golirea pușcăriilor de miile 
de nevinovaţi închiși, spre a face loc tilharilor care au 
adus țara în mizerie; arăta că și sub guvernul acesta 
naţional-țărănist, ca şi sub guvernul naţional-liberal, 
dreptul de asociaţie e suprimat, că presa muncitorească 
e confiscată și că sînt osîndiţi pe zeci de ani la puşcărie 
oameni a căror singură vină este că cer pîine și pace. 

Dar presa democrată nu lua cunoștință de proble- 
mele care frămintau muncitorimea, pentru sfîntul mo- 
tiv că în țară nu există comunişti, nu există comunism ! 
În schimb, presa adversară domnului ministru de inter: 
ne, în frunte cu Globul şi Viitorul, dădeau zilnic alarma 
în coloanele lor: bolşevici... revoluţie... ţara în pri- 
mejdie... guvern vindut Moscovei... comunişti... 
comunism ! i 

Problema devenea delicată: există say nu există 
comunişti? Globul şi Viitorul ziceau da — Democratul 

român zicea ba! Dar adevărul care era: exista sau nu 
exista? Pentru că, la un moment dat, domnul ministru 
de interne își dădu seama că poporul începe să fie cu 
totul dezorientat: pe de o parte i se spune că în ţară nu 
există comunişti, iar 'pe de altă parte, toată lumea vede 
cum acești comuniști, care nu există, totuşi se agită 
şi sînt pretutindeni prezenți. Prin urmare: există sau 
nu există ? 

Există! Dar au un cusur: lucrează legal. Cenzura 
a fost ridicată, starea de asediu a fost ridicată, şi din 
păcate, de aceste avantaje se pot folosi nu numai națio- 
nal-țărăniştii, național-liberalii, lanciştii lui Cață şi 
arhangheliștii lui Aureliu Cziucziewicz, dar și comu- 
niștii. Legal! Adică în cadrul legii. Și, într-un stat de 
ordine, « comuniști» şi «legal» sînt două cuvinte care 
nu se pot ţine alături. Într- -un stat de ordine un comu- 
nist nu poate lucra legal, cu atît mai mult cu cît nu 
există. De aci și toată grija domnului ministru de interne 
ca activitatea legală a partidului comunist, sub un 
regim în care nu este stare de asediu și nu este cenzură, 
să capete un caracter ilegal. 

Așa s-a întîmplat că muncitorii, convocați mai deu- 
năzi de blocul muncitoresc-țărănesc în localul « Con- 
structori» sub un regim în care nu trebuie să se ceară 
autorizaţie pentru întrunire, s-au trezit în sală, pe neaș- 
teptate, cu jandarmi, cu poliţie, cu armată, în frunte 
cu prefectul poliției, cu primul procuror, cu un judecător 
de instrucţie, cu procurorul de serviciu și cu cîţiva 
inspectori de poliţie: 

— Cine a dat jos tablourile cu chipurile regelui 
Mihai şi ale membrilor regenței? a strigat Pricoleanu. 
Cine a spus: « Nu ne trebuie trîntori !»? 

Şi, fără să mai aștepte vreun răspuns, s-au făcut 
pe loc două sute de arestări, dintre cei cinci sute de 
muncitori adunaţi. Deci, comunismul există. Dar lucrează 
împotriva legilor: a dat jos portretul regelui Mihai și a 
insultat coroana şi regența. 

Rolul presei democrate era acum să demonstreze că 
dacă există comunism, asta e din pricina liberalilor. 

— Domnul e ministru ! l-a informat Curelea de la 
Democratul romîn pe Crai-Voievod, imediat după desfă- 

şurarea de forțe polițienești şi militare de pe bule- 
vardul Domniței, Liberalii sînt de vină ! Așa vom scrie: 
liberalii sînt de vină ! Ei au provocat întrunirea asta a 
muncitorilor, ca să înăbușe entuziasmul care a cuprins 
poporul la vestea că împrumutul a fost încheiat! ` 

Buni băieți, ăștia de la presa democrată. Băieți de 
iniţiativă ! Numai că uneori i se părea pînă şi domnului 
ministru de interne că merg prea departe. Cum s-a 
întîmplat săptămîna trecută, cînd comuniștii au convo- 
cat întruniri răsunătoare în toată ţara. Liberalii, spri- 
jiniți de Stănică Popescu, au' dat alarma: revoluţie 
bolșevică. Cei. de la Democratul, însă, aveau un punct 
de vedere cu totul opus. i 

“« Solidă ţară care tremură — scriau ei — din cauza 
discursurilor cîtorva zeci de agitatori comuniști ! Noroc 
că nici cei din Occident nu-i iau în serios, cum nu-i luăm 
nici noi !» E7 , 

În starea aceasta de beatitudine integrală, în cea 
mai integral democrată ţară din lume, îi găsiră pe 
redactorii Democratului romin telegramele și telefoanele 
de la Timișoara prin care li se vestea că, la congresul 
sindicatelor unitare, armata a tras. Și veştile începură 
să curgă de la Timișoara, prin oficiul corespondentului 
care transmitea lucrurile aşa cum s-au petrecut: în prima 
zi a congresului, poliţia a năvălit în sală și a poruncit 
să fie dat jos portretul lvi Lenin. d: 

Spontan, mai mulți delegaţi s-au arătat gata să se 
supună. În mijlocul acestor delegaţi a fost zărit domnul 
inspector general de siguranță Belciug. Sala a fost încon- 
jurătă de armată şi, sub ochii poliţiei şi ai armatei, s-a 
desfășurat congresul. După cîteva zile, congresul s-a 
încheiat, dar congresiștii au mai rămas la Timișoara o 
zi, ca să asiste la înmormîntarea lui Ion Fonaghi, comu- 
mist, răpus de tuberculoză, în închisoarea de la Doftana 
şi adus la Timișoara, în clădirea căminului muncitoresc. 
La înmormîntare aveau să ia parte cîteva mii de munci- 
tori. Siguranţa, care tocmai acest lucru a vrut să evite, 
a interzis înmormântarea și a cerut să i se predea sicriul. 
Muncitorii, în loc de, răspuns, au început să cînte Inter- 
naţionala. Procurorul a făcut somaţia să se supună, 
şi, la refuzul muncitorilor, armata a început să tragă 


610 


şi să ia clădirea cu asalt. Căminul a fost devastat. N-a 
rămas un geam întreg, o ușă întreagă, un obiect întreg. 
Cei care se găseau în cămin, o sută douăzeci de bărbaţi, 
şaizeci de femei și o sută de copii — răniţi, însîngeraţi, 
cu hainele rupte, au fost arestaţi şi transportați la Sigu- 
ranţă, unde au fost schingiuiţi. , SNA a 
„Curelea de la Democratul romin alergă la Interne şi 

vru să intre la domnul ministru, dar trebui să aștepte. 
Domnul ministru era ocupat și nimeni n-avea voie să-l 
deranjeze. Sub nici un cuvînt. Ordin 'sever. 

Într-adevăr, domnul ministfu era. foarte ocupat. 
În faţa lui stătea un om scund, lat în umeri, care vorbea 
rar și apăsat. A și 

— Asta a fost tot, domnule ministru! Am făcut 
ce-am putut ! 

Crai- Voievod era mulțumit: 7 

— Ce-ai făcut, ai făcut bine, Muntene ! Cred că te-ai 
ferit de Belciug ! 

— Atîta-mi mai lipsea ! Să mă vadă munțitorii cu el ! 

Riîseră amindoi și Munteanu și domnul ministru. 

— Bine, Muntene! Poţi să pleci!... Nu, nu pe 
acolo... Pe aici! i 

Şi-i arată o ușiţă din spatele biroului. 

În sfîrşit Curelea fu întrodus la domnul ministru, 
pe care-l găsi destul de bine dispus. 

— Se pare că s-au petrecut lucruri grave la Timi- 
șoara, domnule ministru t strigă el agitat. 

Domnul? Crai- Voievod, pentru. întîia oară de cînd 
avea grija ordinii şi siguranţei în ţară, se declară de acord: 

„— Da! Foarte grave! Va trebui să ne revizuim 

întreaga noastră atitudine față de tomuniști ! 

— Care va:'să zică, ce scriem, domnule ministru? 
„ — Ceea ce-ţi reclamă ‘conștiința patriotică ! îi răs- 
punse Crai-Voievod. Mai întîi, cadavrul! Subliniaţi 
că a fost adus la Timişoara, în noaptea de sîmbătă. 
Noaptea ! Înţelegi ! Noaptea:! Dacă e lucru cinstiş, de ce 
noaptea? De la început au lucrat în taină. Subliniază 
acest fapt. n 

— Voi sublinia ! ; 

— Comuniştii susțin că nu li s-a dat voie să demon- 

streze ! Te rog să arăţi că li s-a dat voie. Dar la morga 

cimitirului, nu pe străzi ! Medicul orașului n-a dat voie 
să se facă demonstraţii pe străzi, nu din motive politice, 
ci din motive de igienă. Numai din motive de igienă. 
Nu uita! 

— Am notat! 

— Comuniștii se pling că armata a tras în ei! Scrie 
că, după somaţie, armata și poliția au intrat în cămin 
să ridice cadavrul, dar muncitorii i-au primit cu focuri 
de revolvere și au rănit cîțiva agenţi. Armata n-a răs- 
puns decît cu o salvă. asupra căminului şi a continuat 
actul de evacuare. A "continuat actul de evacuare... 
În termenii ăştia să scrii ! 

— Am scris! 

— Bun! Şi să adaugi că în oraş e perfectă liniște 
şi că muncitorii localnici, în afară de conducătorii sindi- 
catelor unitare întrunite în congres, au manifestat, față 
de înscenarea aranjată cu vădită intenţie de către con- 
ducătorii comuniști, aceeași indiferență ca şi pentru 
congres. Îndiferență... Ai notat? Și acuma, te rog, 
scrie cuvînt cu cuvînt cele ce-ţi dictez și aşa să apară: 

« După informaţiile noastre din sursă bună, în urma 
evenimentelor de ieri de la Timişoara, guvernul va lua 
măsuri împotriva mișcării comuniste din țară. În pri- 
mul rînd și ca măsură imediată, guvernul va dizolva 
sindicatele unitare care sînt sub conducerea comuniști- 
lor. Apoi, guvernul va veni cu o lege prin care se interzice 
orice mișcare, propagandă și agitație comunistă. Guver- 
nul socotește că aceste măsuri ale sale sînt justificate de 
conduita comuniștilor. De la instalarea sa, guvernul a 
întronaţ toate libertăţile publice, suspendate de trecu- 
tele guverne şi a ridicat toate măsurile excepţionale. 
Or, comuniștii au abuzat de aceste libertăţi și au păşit 
de la propaganda ideii politice, la fapte care nu pot fi tole- 
rate. Ca atare, guvernul va lua măsurile arătate mai 
sus, socotindu-le ca o legitimă apărare împotriva abu- 
zului comis de comuniști». Ai scris? 

— Da! Vă mulțumesc, domnule ministru ! 

— Stai !... Trebuie să mai scrii ceva: că am dispus 
arestarea ziaristului Strajan din Timişoara — pentru răs- 
pîndirea de ştiri false. A trimis ziarului Viitorul o infor- 
maţie că în timpul congresului, prefectul de poliţie a 

fost bătut de muncitori şi scos afară din sala de ședință. 
Informaţia este inexactă şi asta a contribuit să întărite 
pe muncitori. | 

Reporterul, obișnuit să-l vadă pe domnul ministru 
de interne glumind, crezu că şi acuma glumește și începu 
să rîdă: 

— Dar bine, domnule ministru, muncitorii nu citesc 
Viitorul. l 

Crai-Voievod nu se opri asupra obiecției lui Curelea. 
Adevărul era că el n-a dispus nici o arestare şi că infor- 
mația incriminată, Strajan o avea de la președintele 
organizației liberale de la Timişoara, căruia i-a suflat-o 
la ureche Belciug. Crai-Voievod ținea, însă, mult ca 
Democratul romin să dea o atenție specială cazului Strajan. 

— Fă ce-ţi spun eu ! răspunse Crai-Voievod lui Cure- 
lea. Dumneata eşti gazetă demosratică. N-ai voie să 
taci cînd un ziarist este arestat. Libertatea opiniilor... 
Libertatea scrisului... Nu uita să atragi atenţia cititori- 
lor asupra faptului că e vorba de un ziarist liberal, dar 
că dumneavoastră, ca ziar democratic cinstit, sînteţi gata 
să apăraţi și pe adversari, dacă libertatea lor e atinsă. 
Protestaţi cu vehemenţă. împotriva arestării. Trebuie 
să se vadă că noi nu arestăm numai comuniști. Protes- 
taţi atîta, încît să se creadă că toată afacerea de la Timi- 
şoara se reduce numai la arestarea lui Strajan ! 

— Credeţi că... 

— Nu, dragă !... Asta va trebui să ţină numai două- 
trei zile. . 

— Şi cu Timişoara? 

— La voia dumitale ! zîmbi Crai-Voievod. 

Avea mare încredere- în Democratul romin domnul 
ministru de interne. Şi încrederea lui nu fu nici de data 
aceasta dezminţită. 

Democratul romîn relată faptele de la Timișoara după 
versiunea domnului ministru, dar întrucît comuniști nu 
există, nu protestă împotriva arestării şi schingiuirii 
lor. În schimb, protestă cu multă vehemență împotriva 
arestării ziaristului Strajan. 

— O arestare inadmisibilă !. :., Absolut inadmisi- 
bilă !... Constituţie... Abuz... Cerem reintrarea în 
legalitate ! 

Opinia publică află în felul acesta că la Timişoara 
guvernul a comis un act ilegal, abuziv, anticonstituțio- 
nalt a arestat pe nedrept pe trajan, corespondentul 
ziarului Viitorul, oficiosul partidului naţional-liberal. 

» Cît despre congres, Democratul romîn nu întîrzie 
să-şi spună părerea sub un articol intitulat .cu litere 
mari: 'Înfrîngerea comunistă — « O excepţie care con- 
firmă regula»... în care domnul ministru de interne 
citi cu' uimire: 

« Evenimentele de duminica trecută de la Timișoara 
au dat loc la. tot felul de: comentarii. Presa liberală 
s-a tepezit să arate că ea a avut dreptate și că de fapt 
comunismul este o primejdie, deoarece s-a ajuns la 
focuri de armă. ‘De fapt, cele petrecute duminica trecută 
sînt dovada evidentă a slăbiciunii comunismului. Excep- 
ţia de duminică nu este decît întărirea regulii: comunis- 
mul este pe sfirșite. Lovitura de la Timișoara dovedește 
că mişcarea comunistă a trăit !» 

Furios, ministrul de interne trînti ziarul pe masă: 

— Michiduţă, să mi-l chemi îndătă pe idiotul ăla 
de Curglea. 

Curelea sosi într-un suflet. 

— Domnule ministru ! 

— Ce-i aia « domnule ministru»! începu să zbiere 
la el Crai-Voievod, Vă bateţi joc de mine şi de ţară? 
Ți-am dat o declaraţie că vom lua măsuri înipotriva 
comuniștilor, care ne ameninţă, şi că sîntem siliți să 
reintroducem starea de asediu? Da sau ba?... Atunci 
cum vă permiteți să scrieţi că, nu există comunism și 
că orice comunism a murit? Sau v-aţi vîndut libera- 
lilor ? e 

' 

— Domnule ministru... 7 

— Nimic! De azi înainte, comunismul există... 
comuniștii există !..: Scurt! 

* 
A 
Îi zicea Ion Bumbea şi era muncitor la minele din 
Vulcan, de pe valea ‘Jiului. Într-o noapte, pe la zece, 
Bumbea plecă de la mină, unde lucrase cu ultimul 
schimb şi o luă spre casă. De jur împrejur beznă. Ion 
+ ` * 

Bumbea îşi lumina însă drumul cu lampa de mînă, așa 
că ocolea pe cît putea gropile pline de noroi ori de apă. 
Ion Bumbea nu se gindea nici la supărările domnului 
Vintilă, nici la politica externă a domnului Dacu — şi 
nici măcar la Miss Romînia. Singura lui dorință era să 
ajungă acasă cît mai degrabă, şi, mîncat, sau nemîncat, 
să se culce. 

Deodată, se desprinseră din beznă cîteva PRE ce care 
se năpustiră asupra lui Bumbea. Omul, instinctiv, 
ridică mîna în care ţinea felinarul, șă se apere — și 
recunoscu pe Radu Nicolae. 

— Stai, mă, ce ai cu mine! i . 

Dar Radu Nicolae răcni: 

— Arde-l, mă !.., Dă-i la cap! 

Atîta mai apucă să audă Ion Bumbea. Cînd deschise 
ochii, se trezi într-un pat de spital, oblojit de sus pînă jos. 

— Ai scăpat bine, Ioane ! auzi el un glas. 

Lîngă pat stăteau cîţiva tovarăşi din mină, 'care 
veniseră să-l vadă. 

— Cum a fost, mă Ioane? îl întrebă unul din ei. 

— Habar n-am ! Așa, din senin. 

— Îi cunoşti? 

— Pe unul din ei. Pe Radu Nicolae. . 

Pe Radu Nicolae îl ştiau toţi: era unul din şefii 
gărzii de voinici. 

— Are el ceva cu tine? ' 

— Ce să aibă ! De abia îl cunosc! 

— Zi drept! Poate că la vreun păhărel de ţuică, 
i-ai spus vreo vorbă urîtă ! i A 

— N-auzi, frate? De abia-l cunosc ! 

Se zbuciumară oamenii să înţeleagă, dar nu 'izbutiră. 
Ion Bumbea nici de băut nu bea, nici de flecărit nu 
flecăreşte, nici pe la sindieate nu umblă. .. Ion Bumbea 
era un om oarecare, un biet muncitor mai în vîrstă 
care atîta știa: să muncească fără să crîcnească și cînd 
îi vine ceasul, să moară fără să cricnească. 

— Faci vreo plingere, Ioane? 

Cu toate că Ion era un om oarecare, învățase și el 
ceva de la viaţă: 

— Cui să mă pling? zise el. Primarului? Nu ştiţi 
că primarul este cel mai mare peste voinici? 

Ion Bumbea prefera să tacă. Şi tăcu. Dar peste cîteva 
zile, fu bătut un alt miner: Cozac Petru. Şi acest Cozac 
Petru, tot un muncitor oarecare era: om mai în vîrstă, 
care nu bea, nu era arţăgos — și nu făcea politică. Şi 
peste alte două zile, fu snopit în bătăi un al treilea 
muncitor: Piroşca Alexandru... Şi după el Kelemen 
Istvan... și după el altul și altul... Toţi aleși pe 
sprînceană: cei mai şterși, cei mai slabi, cei mai în vîrstă 
şi cei mai străini de crîșmă, de certuri, ori de politică. 

Pentru conducătorii sindicatului minerilor, lucrul 
începea să devină evident: cei trei sute douăzeci de 
bătăuşi care compuneau gărzile de voinici din regiune, 
care pînă acum se mulţumeau numai să defileze, aveau 
o misiune: să atace pe oameni nu spre a se răfui cu ei 
pentru vreo activitate politică oarecare, ci, pur și simplu, 
pentru a semăna teroarea în rîndurile muncitorimii., 
De asta îi şi băteau pe cei mai slabi și mai străini de 
orice activitate politică: pentru a băga spaima în 
comuniști. | 

Conducătorii sindicatului îndemnară pe cei bătuţi să 
facă plingere către prefect. Făcură oamenii plingere, şi 
prefectul îi chemă: 

— Ce e, mă? 

— M-au bătut! 

— De ce te-au bătut? 

— Nu ştiu! : 

— Nu știi? Las'că ştii!... Mai bine mărturiseşte: 
de ce te-au bătut. 

— Păi nu ştiu, domnule prefect ! 

— Va să zică așa: nu știi!... Te fac eu acuși să 
ştii ! | 

Şi muncitorii ieşeau de la Prefectură bătuţi, pentru 
că n-au vrut să mărturisească de ce au fost bătuţi. 

Muncitorii se sfătuiră între ei și hotăriră că nu le 
rămînea decît să se apere singuri de bătaie: Cum? Toţi 
muncitorii care părăsesc lucrul noaptea să fte întovără- 
şiți acasă de ceilalţi muncitori. Fireşte, poliția află 
repede ce au pus muncitorii la cale — și începu să-i 
pîndească. Chiar din prima noapte, un grup de muncitori 
care însoțeau acasă pe tovarășii lor, fu atacat de poliție 
în drum: 

— Ce-i cu voi? 
— Ne ducem acasă! 


— Grămadă? 

— Păi... 

— Ce păi?... Complot !... Vă adunați noaptea... 
Bolşevici !... Soldați, luați-i în primire! 


Şi muncitorii, încadrați de soldați cu baioneta la 
armă, fură duși din post în post, cale de o sută de kilo- 
metri, pînă la Deva. 

— Bolşevici ! 

Parchetul îi ţinu închiși cîteva zile — apoi procuro- 
rul, simplu, le zise: 

— Duceţi-vă acasă ! 

Era un fel de a li se spune:« A doua oară să nu vă 
mai prind, că vă ia mama dracului !» 


* 


Prieten intim al lui Dacu, ministrul Angliei era 
într-un foarte frecvent schimb de vizite particulare cu 
președintele de consiliu, cu care-și petrecea ore foarte 
plăcute vorbind despre democraţie, despre civilizaţie, 
despre război și despre afaceri. Între acești doi bărbaţi 
de stat, care se stimau reciproc, a vorbi despre democraţie, 
despre război şi despre afaceri, ori de cîte ori se întîlneau, 
era un lucru tot atît de elementar, ca a se spăla ori a se 
bărbieri în fiecare zi. Democraţie fără război, deci fără 
afaceri — nu se putea, aşa cum nu se puteau afaceri 
fără democraţie, deci fără război. În această privință 
se înțelegeau bine cei doi ingi civilizaţi, care înțelegeau 
că viaţa nu poate fi trăită, decît atunci cînd în relaţiile 
tale cu ceilalţi pui calm, căldură, interes pentru nevoile 
lor și o dorinţă sinceră de a trăi cu ei în pace și armonie. 
Pe aceste baze erau fixate și raporturile dintre Greeg, 
ministrul Angliei, şi domnul Dacu, preşedintele de con- 
siliu: armonie, înțelegere, interes și sinceritate. Sinceri- 
tate cît se poate de multă. Ceea ce era într-adevăr 
mișcător, dacă ţinem seama de faptul că domnul Dacu 
venea de la Blaj — şi ministrul Angliei era englez. Cu 
toate acestea, erau sinceri unul față de altul — în orice 
caz cît este cu putinţă să fie sinceri doi reprezentanţi 

a două state, care, în multe privinţe, au interese comune. 
Evident că domnul Dacu nu împingea sinceritatea faţă 
de domnul Greeg, pînă la indiscreţii care ar fi putut 
primejdui interesele patriei. De pildă, domnul Dacu 
i-a putut comunica alaltăieri că domnul Rist i-a acordat 
creditul pentru fondul de reînarmare.. Lucru care l-a 
bucurat nespus de mult pe domnul Greeg. Dar nu l-a 
informat pe Greeg că, imediat ce a căpătat semnătura 
domnului Rist, l-a chemat pe Romulus Stoilă, de pro- 
fesie avocat şi nepot al domnului Dacu — şi i-a șpus: 

:— Romulus, roagă-l pe Seleţki să vină la mine azi 
după masă ! Vii şi tu !. $i să nu ştie nimeni! ' 

Despre asta, Dacu nu i-a suflat un cuvînt lui Greeg. 
Și nici despre felul cum a decurs discuţia cu reprezen- 
tantul fabricii « Skoda», deşi ministrul Angliei a aflat:o 
în aceeași zi şi chiar de la Seleţki. 

— Avem bani, i-a spus Dacu lui Seleţki, așa că 
putem proceda la semnarea contractului. 

Era vorba de un contract pentru douăzeci și cinci 
de mii de puști mitraliere şi pentru un număr de tunuri 
antiaeriene şi baterii de obuziere. 

— Perfect,. domnule ministru ! Am adus contractele 
cu mine! 

— Nu! Contractele le va vedea domnul ministru de 
război Pisorski, domnul ministru de finanțe Popovici 
şi... l 

Aici i-l arătă pe nepotu-său: 

..domnul Stoilă ! 

Seleţki ar fi putut să se întrebe de ce asupra unor 
contracte care privesc apărarea naţională și care consti- 
tuie secrete de.stat, trebuie să refere acest Stoilă, care 
nu avea: nici un rol oficial altul decît acela de nepot 
al lui Dacu. Dar Dacu ştia că lui Seleţki nici nu-i trece 
acest lucru prin minte. Selețki era în cele mai bune 
relaţii cu nepotu-său, Romulus, așa cum era în cele mai 
bune relaţii cu Măldărescu, nepotul cuscrului său Mihai, 
ministrul finanţelor şi cum era în cele mai bune relații cu 
Mircea, fiul ministrului de interne. Dar cu cine nu era 
în cele mai bune relaţii acest Selețki ! l 

Selețki, deci, multumi şi plecă, însoţit de' Stoilă. 
Lucrul acesta nu-l povesti Dacu lui Greeg. , În schimb 

îi povesti cum merg tratativele cu societatea engleză 
« Steward & Parker» și cu cea suedeză « Svenska Väga- 
ktiebolaget», care lucra împreună cu englezii pentru 
concesiunea construirii şoselei Bucureşti-Braşov. Detalii 
multe asupra condiţiilor și atmosferei mai mult decît 
cordiale în care decurgeau tratativele nu era nevoie 
să-i dea lui Greeg. Greeg avea de la cine să le cunoască. 
Greeg era bine informat în toate.’ Greeg cunoştea bine 
şi afacerea celor trei sute de locomotiye comandate în 
Germaniă şi.care — după părerea opoziţiei — nu erau 
strict necesare, întrucît se găseau în țară destule loco- 
motive garate în depozițe din pricina unor stricăciuni 
neînsemnate, care puteau fi uşor reparate aici. Greeg 
cunoștea şi combinaţia cu podurile metalice comandate 
tot în Germania, cu toate că după părerea aceleiași 
opoziții — podurile puteau fi efectuate de fabricile meta: 
lurgice din ţară. Greeg cunoștea tot. Pînă și că Dacu și-a 
mărit leafa de la opt sute optzeci de 'mii de lei la nouă 
sute. șaizeci de mii și că toţi miniștrii și subsecretarii 
şi-au mărit și ei leafa cu cîte cincizeci de mii de lei. 
Greeg cunoştea pînă şi mărunţișuri ca afacerea celor 
o sută cinci prieteni sau nepoți ai lui. Dacu, numiţi 
ataşaţi de presă — deşi tot sindicatul ziariştilor nu cu- 
prindea o sută cinci membri — şi care ridicau, o sută 
de milioane pe an. Greeg ştia tot. Greeg cunoștea pînă 
şi situația personală a nepotului Romulus, care, în 
toamnă, cînd unchiu-său a venit la putere, era datot 
cîteva mii de lei pe nişte polițe protestate și acuma, după 
numai opt luni, depusese la bancă zece milioane. Deci 
şi asupra lucrurilor pe care Dacu nu-l informase, amba- 
sadorul Angliei era informat. Așta o ştia și unul și celă- 
lalt. Așa că, îni fond, relaţiile dintre ei nu puteau fi decît 
foarte sincere... Dacă în formă erau mai puţin sincere, 
aşta nu se datora faptului că-şi voiau unul altuia răul, 
ori pentru că-și închipuiau. că s-ar putea înşela unul pe 
celălalt, ci pentru că așa cerea evanghelia lor diplomatică: 
doi oameni care reprezintă două ţări civilizate, să nu-și 
vorbească decît în spirit strict diplomatic. Adică să 
spună exact ceea ce nu cred și să se prefacă pe cît'pot că 
simt ceea ce nu simt, adică să se mintă, dar, firește, 
să se mintă în termenii cei mai aleși cu putinţă. Totuşi, 

erau împrejurări cînd nici măcar în formă nu trebuiau 
să fie fățarnici. Dacă erau, o făceau din simplă obișnu- 
inţă, dar fără nici o intenţie, cum se întîmpla și astăzi, 
cînd domnul Greeg venise la Dacu în vizită — cu un 
scop precis: să stea cu el de vorbă despre voinici. 

Voinicii ajunseseră la ordinea zilei. 

Congresul de la Timișoara nu rămăsese fără urmări. 
Domnul președinte convocase îndată consiliul de miniștri 
şi-l pofti sepe Crai-Voievod să facă o expunere amănun- 
ţită a faptelor, după care, ministrul de justiție luase 
cuvîntul: | 

— Domnilor, în urma expunerii colegului nostru 
de la Interne, este clar că primejdia comunistă a crescut. 
Ca să evităm în viitor să se repete provocările comuni- 
ştilor, propun să fiu autorizat. să cer instanţelor judiciare 
să procedeze la dizolvarea sindicatelor unitare ! 

— Cred, domnilor miniștri, răspunse domnul pre- 
şedinte, că nimeni dintre dumneavoastră nu este 
împotrivă. 

— Nu! 

Toţi erau de acord. Crai-Voievod, însă, mai avea 
ceva.de adăugat: 

— În interesul ordinii şi siguranţei, pentru a ne 
pune la adăpost de orice surprize, eu propun ca înainte 
chiar ca instanțele judiciare să fie sezisate, spre a nu 
pierde vremea, să mă autorizaţi să procedez la sigilarea 
sindicatelor unitare, imediat. 

Autorizaţia nu întimpină nici o obiecţie, și măsura 
fu aplicată chiar în aceeași zi, întrucît ordinul se dăduse 
încă înainte de a se fi cerut aprobarea consiliului: organi- 
zaţiile sindicale fură închise și puse sub pază în toată 
ţara. Crai-Voievod, după ce-și isprăvi ziua de lucru la 
minister, veni îndată la Dacu: 

— E timpul să punem voinicii în mișcare !... Aface- 
rea de la Timișoara nu ne poate ajunge să restabilim 
cenzura și starea de asediu. Şi nici arhangheliștii 'lui 
Cziucziewicz nu fac încă treabă destulă... 

Dacu şi fratele Alexandru fuseseră întotdeauna însu- 
feţiţi de aceleași simţiri şi idealuri, ceea ce fu confirmat 
încă o dată și cu prilejul acesta. 

— Fă ce trebuie! 

Şi voinicii, dezlănţuiţi, începură să lucreze cu atîta 
vrednicie pentru interesele neamului, încît domnul Greeg 
fu însărcinat de către guvernul său să ia informaţii mai 
ample asupra intenţiilor guvernului, chiar de la preșe- 
dintele consiliului. Or, întrucît Greeg îi comunicase 
obiectul vizitei sale, preşedintele consiliului, spre a-l 
servi cît mai bine, îl chemase să asiste la convorbire 
şi să-l ajute, la nevoie, cu luminile sale și pe Crai- 
Voievod. 

— Cum au luat naștere gărzile de voinici, domnule 
preşedinte ? întrebă Greeg, cînd convorbirea lor se opri 
asupra acestui subiect. 

— Iniţiativa, domnule ministru, răspunse Dacu, s-a 
luat la prima conferință a prefecților care s-a ținut la 
București. Eu propusesem ca organizaţiile acestea să 
se numească « gărzi. agrare»... Dar le-am schimbat 
îndată numele în voinici... Organizarea rămînea la 
aprecierea prefecţilor. 

— Constituţia admite aceste gărzi? întrebă repre- 
zentantul Marii Britanii, foarte îngrijorat ca nu 
cumva să se calce constituţia. 

— Orice .partid poate organiza asemenea formațiuni 
în cadrul constituției ! îl lămuri. Dacu. 

. — Serios? păru foarte mirat Greeg, care, adăugă, 
zimbind: Şi s-au conformat constituţiei şi celelalte 
partide? 

— Evident ! zîmbi şi Dacu. Liberalii au încercat 
să-și facă o organizație a lor numită « Vestitorii»... 
şi Traian Săpunaru a încercat în Ardeal să-și facă o 
organizaţie întitulată « Oţeliţii»... şi generalul . Neaţă 
a încercat să-și facă o organizaţie întitulată « Prin foc 
şi pară»! 

— Şi? 

— N-au izbutit ! 

— De ce? 

— Erau neserioase ! Asemenea organizaţii pot avea 
succes numai dacă ideea pornește dintr-o concepţie 
modernă şi occidentală. 

Răspunsul lui Dacu îl satisfăcu pe reprezentantul 
democraţiei engleze, care, după ce pufăi din lulea cu 
voluptate, întrebă: 

— Şi ce misiune au aceste gărzi, domnule preşedinte ? 

— Evident, culturală ! răspunse Dacu. Eu personal 
pun mare preț pe educaţia cetățenească. Rolul acestor 
gărzi este tocmai acesta: să facă educaţia cetățenească ! 
O educaţie culturală. Şi numai cînd se va ivi nevoia... 
şi educaţie politică... 

Ministrul Angliei era mai satisfăcut: , 

„— În acest caz, nu este exact ceea ce se spune că 
aceste gărzi ar avea un caracter fascist ! 

Dacu, deşi se strădui să păstreze cît mai mult o 
aparenţă de calm, nu izbuti să nu strecoare în răspuns 
un accent de supărare: 

— Fascism? Asta înseamnă că aș fi eu fascist !... 
Eu, fascist, domnule ministru ?... Dar s-ar putea găsi 
în. toată ţara cineva să-mi atribuie mie o asemenea 
intenţie ? ` 

— Absurd ! făcu Greeg, care ştia că statutul voi- 
nicilor prevede salutul fascist, organizarea cetelor după 
modelul fascist şi pînă şi defilarea fascistă în rînduri 
de cîte trei. Cu totul absurd! Š 

Şi pufăi cu atita energie din lulea, încît dispăru 
într-un nor gros de fum. . 

— Totuşi, continuă el, cum explicați popozului rostul 
acestor gărzi? ș 

— Membrii gărzilor de voinici au răspuns apelului 
din pur devotament faţă de partidul național-țărănist, 
fără să examineze cărui scop corespund... 

— Dar poporul... poporul! insistă Greeg, care, 
obişnuit în cariera lui cu limbajul confuz, cerea totuși 
să desprindă din confuzie elementele clare de care avea 
nevoie. 

— Deocamdată ne adresăm tinerilor între optspre- 
zece pînă la treizeci de ani... şi tinerii răspund cu mare 
entuziasm ! vorbi Crai-Voievod. Sfințirea drapelelor este 
pentru tineri un adevărat prilej de sărbătoare. .. 

E însă, nu se dădu bătut. 

— Domnule preşedinte, zise el răspicat. ` Guvernul 
meu îmi cere lămuriri, pe care eu îmi fac datoria să 
le cer` direct dumneavoastră. Trebuie, deci, să fiu în 
măsură să comunic guvernului meu ce i se spune poporului 
despre aceste gărzi... 

— Organizațiile de voinici, răspunse Dacu, sînt o 
simplă şi naturală urmare a spiritului timpului, în care, 
atît în acțiunile de pe cîmpul de luptă, cît și în luptele 
politice, se angajează masele. Eu ştiu că partidul liberal, 
şi partidul generalului Neaţă, au un adînc dispreț, sau 
dacă nu, cel puţin o 'adîncă neîncredere față de aceste 
mase populare. Partidul național-țărănesc a avut tot- 
deauna încredere în popor şi respect pentru mase, și 
nu înțelege să limiteze nici una din ele prin bariere de 
jandarmi, ci să le lase libere, pentru formarea lor demo- 
cratică,ssocială şi mai ales politică. Organizațiile tinerilor 
sînt obişnuite și în alte ş ţări: în P olorașa în Cehoslovacia, 
în Germania... 

Dacu se ostenea iar să-i spuie lui Greeg lucruri cuno- 
scute de toată lumea. 

— Domnule preşedinte, făcu Greeg, totuşi poporul 
ar putea să ceară detalii: de ce aceste organizaţii? 

Și adăugă, zîmbind: 

— Aşa cum aş vrea să ştiu şieu! 

— Poporul? Poporul poate să ştie. N-avem nimic 
de ascuns! Opoziția ne acuză, că prin aceşti voinici, 
am vrea să substituim puterile legale şi constituţionale 
organizate de ţară pentru menținerea ordinii, sau pentru 
alte scopuri. Dar despre.âşa ceva nici nu poate fi vorba. 
Statul romîn are forțele sale constituţionale organizate 
absolut suficiente, spre a susține, în, orice împrejurare, 
ordinea legală î în această ţară. Prin urmare, a presupune 
sau a ne învinui pe noi că am vrea să transformăm 
această organizaţiune de partid într-una militară, 
spre a o substitui forțelor constituționale organizate 
în ţară, este o nedreptate gratuită pe care o respingem 
cu toată hotărîrea. 

Şi tăcu. Greeg îşi scutură trabucul, liniștit, şi tot 
liniştit, «întrebă: 

— Dar în ce scop aceste organizaţiuni, domnule 
preşedinte !... Mă iertaţi că insist)... Mi-o cere 
guvernul ! 

Dacu parcă auzi pentru întiia oară această întrebare. 

— A! Scopul? făcu el, simplu. Această organiza- 
țiune nu urmăreşte nici. un scop de agitație sau răz- 
vrătire. .. ci... 

Și deodată redeveni rigid şi solemn: 

— ...ci numai organizarea democratică a ţării şi 
apărarea regelui și a neamului ! 

Greeg era radios: 

— Aşa da! zise el. Acum înţeleg. E un scop măreț. 
Da! 

Dar domnul preşedinte nu mai putea fi reținut: 

— Gărzile de voinici, domnule ministru au fost 
socotite necesare ca o reacţie la organizațiile tineretu- 
lui comunist. Organizațiile de muncitori industriali, 
prin pregătirea lor, ar putea, la un moment dat, să ia 
conducerea statului, cum ştiţi că s-a întîmplat și în 
Rusia. Or, este inadmisibil ca nişte muncitori neciopliți 
să pună mîna pe putere şi să ne înlăture pe noi. Acesta 
şi numai acesta este rostul organizării voinicilor. ` 

— Foarte bine, foarte bine! aprobă ministrul An- 
gliei, pufăind din lulea. Acuma înţeleg ! 

— Generaţia tînără, continuă Dacu, mai cu seamă 
cea de la ţară, nu trebuie lăsată pradă propagandei 
ideilor bolşevice. Ar fi de dorit ca toate partidele de ordine 
să-şi organizeze în acest fel tineretul şi să-i dea educaţia 
politică : şi cetățenească. 

— Desigur, desigur ! admise Greeg. i 

— Cît ne priveşte pe noi, domnule ministru, pe noi, 
național-țărăniştii, țin să comunicaţi guvernului dum- 
neavoastră că partidul național-țărănist şi guvernul pe 
care-l susține stau neclintiți pe baza constituționalismu- 
lui parlamentar. .. Partidul național-țărănist nu se abate 
de la această directivă a sa, care este concrescută cu 
mintea, cu inima, cu sufletul său... Partidul național- 
țărănist nu va suferi în sînul lui organizațiuni care ar 
avea alt scop decît acela de a. susține democrația 
națională şi constituționalismul parlamentar, curat şi 
adevărat. 

— Splendid, domnule preşedinte, splendid ! L... De- 
mocrația națională ! 

— Şi constituționalismul parlamentar ! îl corijă cu 
solicitudine Dacu. 

— Splendid, splendid ! 

Şi se uitară reciproc în ochi şi în privirea lor se putea 
citi același gînd satisfăcut: « lată ce înseamnă relaţiile 

dintre nişte oameni civilizaţi... Din două cuvinte, se 
înţeleg !» 


* 


Pe Crai-Voievod căldura nu-l supăra. Nu pentru 
că s-ar fi găsit în somptuosul său cabinet de lucru sub 
adierea ventilatorului. Ventilatorul nu îndulcea zăduful. 
Soarele năprasnic de august nu putea fi îmblinzit cu ven- 
tilatoare. Asfaltul scotea aburi. Bucăţi dc hirtie, purtate 
alene, de ici-colo, de un vînticel fierbinte, se răsuceau în 
cornet, pîrlite de arşiţă. La ora aceasta de amiază, ora- 
şul era pustiit de valurile de foc care curgeau de sus 
fără milă. Pînă şi umbra părea că fugise de pe străzi să 
se ascundă. Toţi şi toate gemeau, scrîșneau, se zvîrco- 
leau ca pe frigare. Și în mijlocul acestui cazan în clocot, o 
singură vieţuitoare se mişca liberă, degajată, vioaie, 
ca şi cum flăcările ar fi adevăratul ei element în care putea 
să trăiască: era domnul ministru de interne Crai-Voie-' 
vod. Cu haina pe el, cu cravata corect înnodată, ca de 
obicei, domnul Crai-Voievod ridica mereu ochii, nervos, 
de pe maldărul de hirtii care stătea înaintea lui şi-şi 
îndrepta ochii aprinși de nerăbdare, spre ușă. Era în 
aşteptare. Toată ființa lui încordată aștepta ! Dar ușa, 
care era azi închisă pentru audienţele obişnuite, nu se 
deschidea. Decepţionat, Crai-Voievod se apucă să răs- 
foiască mai departe hirtiile, fără ca vreuna din ele să-i 
reţină atenţia în mod deosebit. Deodată, se opri, îşi 
scoasr ochelarii, îi şterse bine cu batista, luă o hirtie și — 
uitînd pentru o clipă ce-l reține aici în căldura aceasta, 
Era un extras al bilanţului de pe ultimii patru ani al 
societăţii carbonilere Lupeni. Sumele erau impresio- 
nante... Stăpînii întreprinderii aveau din ce să trăiască: 
« În anul 1925, la un capital de patru sute milioane, un 
amortisment de treizeci și opt de milioane şi un profit de 
nouăzece şi opt de milioane. În 1926, la acelaşi capital, 
un amortisment de optzeci de milioane și un cîştig de una 
sută cincisprezece milioane. În 1927, la un capital de 
cinci sute nouăzeci milioane, un amortisment de una sută 
patruzeci şi două milioane și un cîştig de una sută două- 

sprezece milioane. Iar în anul 1928, la același capital, un 
amortisment de. două sute unu milioane și un câștig de 
nouăzeci de milioane»... Așadar, în timp de patru ani, 
amortismente de patru sute şaizeci și două milioane opt 
sute cincizeci de mii lei şi câştiguri de patru sute cinci- 
sprezece milioane patru sute cincizeci şi cinci mii lei. 
Și astea sînt cifre care se publică, nu cifrele adevărate.... 
Dar parcă cine ar putea cunoaşte cifrele adevărate? 

Crai-Voievod tresări. I se păru că uga se deschide... 
Nu !... Se înşelase!... Tot nimic... E ora unu...:De 
ce o fi întîrziat atîta ! 

Şi cu bilanţul societăţii Lupeni în mînă, închipui- 
rea îl purtă pe domnul ministru de interne tocmai la 
Lupeni. Acum cinci zile venise în capitală Roszvany, 
prefectul de Hunedoara, ca să-l pună în curent asupra 
celor ce se petrec 'la'Lupeni, unde miile de muncitori 
organizaţi în sindicate erau foarte agitaţi în ultimele zile. 

* — Şi ce vor? întrebă Crai-Voievod. 

— Vor ce. au vrut şi mai înainte, cînd au denunţat. 
contractul lor colectiv! răspunse prefectul. Poftim aici 
memoriul lor. l í 

Crai-Voievod îl luă şi-l citi. Cuprindea aceleaşi 
puncte pe baza cărora muncitorii au dus tratativele 
cu societatea Lupeni. Muncitorii care lucrează la foc 
şi la gaze să nu fie constrînși să lucreze pînă ce cad în 
nesimţire. .. Muncitorii să fie supuşi la o muncă raţio- 
nală. Timpul de muncă să fie reglementat în mod raţio- 
nal. Să se aibă în vedere condiţiile de muncă îri apă.. 
Personalul superior şi de control să aibă o atitudine mai 
binevoitoare față de muncitorii expuşi pericolului în 
orice moment. Să se stabilească producția normală a 
unui om sănătos, pe un timp dat. Să se revizuiască modul 
de salarizare și să se asigure muncitorilor un minimum de 
existență. e 

— Am înţeles! zise Crai-Voievod şi-i dădu prefec- 
tului hîrtia înapoi. Să nu se facă nimic. Spune direcției 
nici să nu stea de vorbă cu muncitorii. Cu ăștia n-ai voie 
să fii cumsecade, că îndată se obrăznicesc. 
` — Și încă cum! făcu prefectul. Numai eu știu cît 
am de suferit de pe urma lor.. 

— Foarte rău ! Nimeni nu te obligă să suferi! Faţă 
de ăştia+nu se cade să te porţi cu mănuşi. i 

Se ridică de pe scaun, se apropie cu pași iuți de 
Roszvany şi-l apucă de braţ: 

—- Ascultă aici! Dumneata eşti prefect şi reprezinţi 
ordinea publică! Mă-nţelegi?. Ordinea noastră, nu 
ordinea lor comunistă ! Aşa că, îţi ordon să fii'mai ener- 
Bica Dacă nu vor să evacueze uzina de bună voie, scutu- 
ră-i... Scutură-i. aga, să se sature pînă la moarte de 
memorii şi greve... Armată ai? 

t « 


— Destulă? 

— Destulă ! La nevoie, mai pot chema şi de la Deva 
şi de la Orăştie ! 
` '— Să chemi! La cea mai mică mişcare, să chenii! 

- Peste două ceasuri, Roszvany lua trenul înapoi 
spre Hunedoara, după ce se angajase faţă de ministrul 
său de interne să-l fină în curent cu fiecare mişcare a 
muncitorilor. . 

Or, 'azi dimineață, pe la orele şapte, Crai- Voievod 
primise acasă un telefon din partea lui Roszvany: 

— Am început să evacuez uzina de muncitori. 

— Cînd? 

— Azi, la ora cinci dimineaţa. 

— Şi cum merge operaţia? 

— La început a mers greu. Muncitorii au opus rezis- 
tenţă. 

— Şi dumneata ce-ai făcut? ki 

— Am tras! 

— Foarte bine ! Dar acuma, care-i situaţia? 

. — Acţiunea e-n mers, domnule ministru !... Mă 
iertaţi.! Trebuie să fiu la faţa locului. Peste o oră vă 
telefonez. * 

Şi de atunci aşteaptă telefonul lui Roszvany. E ora 
unu şi aşteaptă... «Ce o fi făcînd Roszvany ăla? Să 
se fi împotmolit în ultima clipă 2» 

. Scos din fire, se pregăti să sune după Michiduţă, 
cînd uşa se dă du înlături şi Michiduţă se năpusti î în birou: 

— Lupenii, domnule ministru ! 

Înfrigurat, ministrul de interne ridică „receptorul. 
Prefectul vesel îi comunica: 

— Am isprăvit, domnule ministru !... I-am scos pe 
grevişti din uzină! La ora cinci dimineața am pornit 
acţiunea... S-au cules pînă acum douăzeci și cinci de 
morți şi două sute de răniţi... Mai lipsesc muncitori... 
Au fugit prin păduri... Unii dintre fugari mi se'spune 
că ar fi grav răniți... Cum se întorc acasă îi arestez. 
Dacă au fugit înseamnă că sînt vinovați ! La şase vă mai 

chem, domnule ministru. 

Telefonul era scurt, dar deocamdată Ceai-Vaievod 
nici nu cerea mai mult. Diseară va afla detalii mai 
multe. Îl chemă pe Dacu la telefon: 

— Frate Iuliene, i-am « aranjat» pe ăia de la Lupeni ! 
Prima grijă a lui Dacu fu opinia publică: 

— Aibi grijă de presă ! zise el. 

— Fii pe pace! 

Şi Crai-Voievod îl chemă pe Michiduţă: 

— Michiduţă, cheamă îndată pe ăi de la gazete... 
Reprezentanții presei. se înființară peste o jumătate 
de oră în faţa ministrului de interne: 

— Domnilor, la Lupeni s-a petrecut un incident 
regretabil între muncitori și armată !... Muncitorii 
greviști au amenințat cu distrugerea minelor și cu 
uciderea prin asfixiere a celor două sute de muncitori 
care se aflau la lucru. Ca să le apere viața, armata a 
cerut muncitorilor s-o lase să ocupe uzina. Dar gre- 
viştii, înarmaţi cu pari de lemn, cu drugi de fier, cu 
revolvere, din ce în ce mai agitaţi... n-au vrut să ţină 
ver şi au lovit pe soldaţi cu pietre şi cu ciomege. 
Şi deodată a pornit un foc de armă — nu se știe de 
unde. Soldaţii, în legitimă apărare, au tras. Prefectul 
Roszvany s-a aruncat înaintea trupei spre a împiedica 
pe soldaţi să tragă mai departe. Sint dvuăztci şi cinci 
de morţi şi două sute de răniţi. Din rapoartele sosite 
rezultă că somaţiunile au fost legale şi că au fost făcute 
în prezența reprezentanţilor justiţiei, ca o .măsură recla- 
mată de împrejurări. Guvernul a ordonat o anchetă 
severă. Cei vinovați vor fi pedepsiţi. 

Domnul Răducu, ministrul. muncii, confirmă: 

— Cei vinovați... şi numai adevărații vinovați, își 
vor primi pedeapsa pe care o merită. 

Ministrul de interne mai avu ceva de spus înainte 
de a se despărţi de «presă: 

— Ţin, domnilor, să vă comunic că Ministerul de 
Interne a mulțumit domnului deputat Paraschievici 
pentru atitudinea pe care au avut-o în conflict elemen- 
tele social-democrate. Pentru alte amănunte, vă rog 
să vă puneţi în legătură cu Michiduţă. 

Toţi reprezentanţii presei se năpustiră pe ușă, să 
ajungă mai repede la Michiduţă. Numai unul din ei 
rămase pe loc: Curelea, de la Democratul romin, căruia 
domnul. ministru de interne îi făcu semn să nu plece. 

— Ascultă, Curelea, cauza democraţiei e în joc. Să 
ai grijă să se simtă în cele ce scrii în Democratul romin 
toată indignarea sufletului nostru democratic faţă de 
ticăloşia de la Lupeni. 

— Domnule ministru, zise Curelea, eu pot greşi o 
singură dată, nu de două ori... 

Curelea alergă la redacţie şi, de pe scări, strigă: 

= O dactilografă ! Repede ! O dactilografă !... Li- 
zeta... Unde eşti? ... Șuzi şi scrie!... 

Şi nădușit, aproape evaporat de căldură, dar prea 
stăpînit de importanţa momentului, ceru. un sirop — 
şi începu să dicteze un articol în care vibra întreaga 
lui indignare democratică față de «ticăloşia» de la 
Lupeni: 

— Hai, Lizeta, scrie: «Nemulţumiţi cu rezultatele unei 
simple demonstraţiuni şi biciuiţi de instinctele răscolite 
în mod fulgerător, greviştii s-au năpustit asupra uzinei 
electrice a minelor, urmărind să-i suprime funcțiunea, 
spre a convinge direcțiunea minelor să accepte propuneri- 
le lor, Au urmat încăierări asupra cărora lipsesc pînă 
acum ' informațiuni complete, Ceea. ce se ştie este că 
armata a tras în mulțime și că avem morți şi răniţi PRR 
Costică... măi Costică, mai adu-mi un sirop... Da” re- 
pede !... Hai, Lizeto, scrie: « Evident, incidentul acesta 
sîngeros este, mai presus de toate, profund regretabil. 
Cu atît mai regretabil, cu cît nu vedem în mișcarea 
violentă a muncitorilor nici o justificare serioasă. Munci- 
torii au ieşit în stradă. Nu însă pentru a face o demon- 
straţie obişnuită, ci pentru a opri funcţionarea uzinei, 
de care depindea, pe lîngă viaţa cîtorva sute de tovarăşi 

de-ai lor, însăși situația muncitorilot de la Lupeni»... 
Costică, mă, ai adormit ?... Mă, Costică, mă, ce. faci 
cu siropul ăla !... Lizeto, dă-i drumul!... « Faptul 
acesta este revoltător. Nu numai că nu: e în proporţie 
cu motivul care a determinat mișcarea, dar el nu poate 
fi justificat cu nimic. Precum nu poate fi justificată 
întreaga nebunie bizară, care a costat viaţa atîtor munci- 
tori, sacrificați în mod cu totul absurd acestei mișcări 
lipsite de orice înţeles. Incidentul de la Lupeni rămîne 
astfel o provocare inutilă şi inoportună a spiritului de 
ordine, provocare înecată în sîngele cîtorva victime oarbe, 
pe care nebunia colectivă le-a azvirlit în primele rînduri 
ale mulțimii flagelate de pasiuni»... Uf, în sfîrșit, te-ai 
trezit cu siropul !!... Ptiu! Ce-i asta, mă, Costică! 
Ceai? Fire-ai al dracului de bolşevic!... Ceai?... 


* 
` s t a 

"Când Crai-Voievod citea rapoartele amănunțite sce i 
se trimiteau de la Lupeni asupra măsurilor luate de către 
autorități pentru restabilirea ordinii, inima-i - cînta. 
Regiunea toată este împănată cu jandarmerie şi trupe 
de grăniceri" şi infanterie. Pe străzi circulă zi și noapte 
patrule și la distanţe mici sînt instalate posturi fixe. 
Pentru ca înmormîntarea celor uciși să nu fie folosită 
de muncitori ca pretext de demonstrații, cadavrele au 
fost transportate la cimitir, pe ascuns, cu căruțele 'de 
gunoaie ale direcției minelor. Cercul muncitoresc a fost 
închis și — ceea ce este. mai important decît toate — 
orice întrunire este interzisă. Orice întrunire. inter- 
zisă ! 

— Michiduţă ! ! îl bătu el vesel pe Michiduţă pe umăr. 
Ai văzut? Orice întrunire interzisă ! : lată ceva care 
merită toată osteneala ! M-a costat, într-adevăr, viaţa 
a treizeci de muncitori, dar cel puţin sînt răsplătit pentru 
munca mea: orice întrunire interzisă. Și nirheni nu va 
îndrăzni să spună că am luat măsura în mod arbitrar, 
fără nici o justificare: ordinea este în primejdie! Cu 
ajutorul lui Dumnezeu, în curînd vom putea interzice 
orice întrunire în ţara întreagă... Ce spui? Cziuczie- 
wicz e gata? 


630. - . 


— Gata, domnule ministru ! v 

— Atunci să mi-l pofteşti neapărat aici, pe mîine, 
dimineață ! 

Nici căldură, nici oboseală, nici sete, nimic nu simțea 
domnul ministru de interne în zilele acelea de vară 
cumplită, ci numai o imensă, o totală şi o foarte lucidă 
bucurie. Cu Lupenii, numele lui trece în galeria marilor 
miniştri de interne ai țării: El era mulțumit, Dacu era 
mulțumit, toţi fruntașii partidului erau mulțumiti, patria 
era, deci, servită. 

Totuşi, se găseau în partid suflete sensibile, pe care 
întîmplările de la Lupeni le tulburaseră. Printre ele, se 
găsea, fireşte, şi Leahu, eseist, critic de artă, romancier 
şi director în Ministerul Comerțului. Leahu ştia că s-a 
înscris într-un partid de oameni cinstiţi, cu dragoste 
de patrie — și pretindea ca acest partid så nu-și păteze 
mîinile cu sînge nevinovat, cum au făcut partidele reac- 
ționare pînă acum. lar pentru că era mai mult decît 
revoltat de măcel şi pentru 'că-i plăceau lucrurile clare, 
crezu că este dator față de propria sa conștiință, să stea 
de vorbă cu Crai-Voievod, care-i era prieten. 

— Domnule Crai-Voievod, zise el ministrului,- de 
interne, îți mărturisesc că nu mai știu ce să cred. Noi 
spunem că de masacrul de la Lupeni sînt vinovați liberalii. 
Liberalii spun că vinovaţi ar fi comuniştii. Comuniștii 
spun că vinovaţi am fi noi, țărăniștii... Unii din partid 
spun că vinovaţi ar fi ministrul muncii și prefectul de 
Hunedoara. Comandantul regimentului 22 infanterie 
spune că vinovaţi ar fi jandarmii şi regimentul 4 grăniceri. 
Și jandarmii și grănicerii spun că. vinovat at fi 
comandantul garnizoanei din Hunedoara... Dat ade- 
vărul care e? Cine e vinovat? 

— Nimeni, Leahule dragă ! îi răspunse *Crai- Voievod, 
categoric. Sau toţi, dacă vrei!... Dar nu asta intere- 
sează, pentru că, dacă tinem seama de problemă, e prea 
puţin important cine e “vinovat că s-a tras în' muncitori, 
ci important este, în ce măsură țara a ieșit cîștigată din 
acest incident. Ţara, Leahule dragă, şi nu prefectul de 
Hunedoara sau grănicerii. . Ţara... Pentru că noi 
facem politică, nu eseuri filozofice, sau romane psiho- 
logicei, Nu te supăra, dar așa este. Noi facem politică. 

Şi în politică, nu ne oprim la detalii mărunte, ci privim 
lucrurile în ansamblu. Și ansamblu în politică se cheamă 
nevoile neamului, liniștea neamului, ordinea și siguranța 
neamului. În politică nu ne ținem de estetică, pentru 
a face numai ceea ce este frumos, ci numai ce este sănă- 
tos. Dumneata-ţi spui, desigur, că nu e frumos că au 
fost împușcați treizeci de muncitori. Desigur că nu e 
frumos ! Ba e chiar foarte urît | Nu poate fi frumos să 
vezi treizeci de cadavre la rînd, și probabil treizeci de 
cadavre însîngerate. Mă supără şi pe mine, poţi să mă 
crezi. Dar te rog să te întrebi: nu cumva, cu sacrificiul 
acestor treizeci de cadavre urite, am salvat ordinea ţării, 
care, dacă ar fi tulburată, ar costa mii de vieţi nevino- 
vate? Ce spui? Dacă ţi-ai pune această întrebare, inci- 
dentul de la Lupeni ţi s-ar părea la fel de urit? 

Leahu asculta cu interes cuvintele pline de simţiri 
patriotice ale ministrului de interne, dar bolnăvicioasa 
lui dragoste de curat și frumos îl silea să reziste: 

— Dar, domnule ministru, dumneata îmi vorbeşti 
ca şi cum eu aş fi venit aici să pledez împotriva principiilor 
de ordine. Ştii foarte bine că eu sînt un dușman înver- 
şunat al demagogiei comuniste, anarhice, care tulbură 
minţile simple ale muncitorimii... 

— Ştiu și apreciez acest lucru. 

— Totuşi, domnule ministru, de la a apăra ordinea, 
pînă la a comite monstruozităţi inutile... 

— Care monstruozităţi? 

— În primul rînd, s-a dovedit că armata a tras fără 
somaţiile legale. 

— Să zicem că așa e! Schimbă acest amănunt ceva 
din esenţialul problemei? 

— Dar nu e numai acest «amănunt», cum spui 
dumneata, domnule ministru. . 

— Cum? Mai e ceva? 

— Desigur ! S-au găsit cadavre nu numai pe tere- 
nul uzinei, dar și de-a lungul liniei de cale ferată... la 
o mare distanţă de locul tragediei! 

— Nu ştiu ! Se poate ! Dar nu văd ce interes prezintă 
acest lucru? Cadavrele astea doar tot în numărul celor 
treizeci intră. 

— Exact! răspunse Leahu, oarecum 'surprins de 
logica lui Crai-Voievod. Dar dacă adăugăm la asta şi 
faptul că aceste cadavre au fost găsite mutilate.. 

— Oooo, mutilate ! îl întrerupse Crai-Voievod, bine 
dispus. Cadavrul e cadavru ! Mutilat sau nu, lui îi e 
totuna ! Vrei să ne doară pe noi, ceea ce nu-l doare 
pe el? 

Şi clătinînd din cap, mustrător: 

— Ei, ei, domnule Leahu, domnule Leahu !... Cum 
nu te vindeci dumneata de obsesiunile dumitale este- 
tizante ! 

Pe Leahu, observaţia îl irită. 

— Dar cele ce vreau să spun nu au nici o legătură 
cu estetica, domnule ministru ! zise el. Trebuie să re- 
cunosc, însă, un lucru: faptul că aceste cadavre au 
fost găsite în halul ăsta, acolo unde au fost găsite, dove- 
deşte că soldaţii nu s-au mulțumit numai să alunge pe 
muncitori, ca să ocupe uzina, dar i-au și fugărit pe dis- 
tanțe mari, ca să-i împuște cu orice preț. 

— Admit ! replică ministrul de interne. Ei, și? Dar 
cum ai vrea să le băgăm minţile în cap? Și cine garan- 
tează că muncitorii nu-și puseseră de gînd să se întoarcă? 
Zău, Leahule dragă, nu mai ştiu ce să cred despre dum- 
neata. Ţi-ai exprimat de atitea ori admirația pentru 
oamenii tari şi pentru faptele care oglindesc energie, 
tocmai pentru că simţi că educaţia maselor nu se poate 
face decît cu mijloace tari. Dar la cea mai mică înțepă- 
tură, începi să te strimbi și să te vaieţi ca o cuconiţă 
d-alea parfumate... 

Ultimele cuvinte ale lui Crai-Voievod îl supărară 
de-a binelea pe Leahu. 

— Domnule ministru, zise el, n-am venit să mă vaiet. 
Eu am susținut partidul şi aș vrea să-l susţiu, cîtă vreme 
merge pe calea faptelor tari... dar a faptelor care, 
fiind tari, să fie şi clare şi democratice. Aga că eu n-am 
venit să mă vaiet, ci să atrag atenţia unuia dintre cei 
mai luminați conducători ai partidului naţional-țărănist 
asupra greșelii ce se comite dacă, după cele întîmplate 
la Lupeni, nu se face dreptate şi nu se dă satisfacție 


poporului ! 

Înţelegător, Crai-Voievod căută să-l liniștească: 

— Satisfacţie: poporului? Cîtă vrei! De -altfel, nici 
n-am așteptat să-mi 'atragi dumneata atenţia, ca să 
fac lumină în afacerea asta și să pedepsesc pe cei vinovaţi. 
Mă mir că încă n-ai aflat că am numit o comisie de 
anchetă, i 

— Am auzit! Dar nu ştiu ce s-a făcut! 

— Să te informez: comisia a cercetat faptul şi a 
ajuns la concluzia că vinovat e Popescu ! > 

Leahu era convins'că ministrul de interne își bate 
joc de el. 

«— Care Popescu? întrebă el, îmbufnat. 

— Popescu Ilarion ! Inspector regional în Ministerul 
Muncii. Cred că-l cunoşti ! 

— Da! Şi ce a făcut? i 

— A făcut lucruri grave, dragă Leahule... Închi- 
puiește-ți că de luni de zile trimitea ministerului ra- 
poarte că Roszvany se poartă urît cu muncitorii de 
la Lupeni. Auzi ce podte să-i treacă prin minte cuiva: 
Roszvany, care e ungur, să se poarte urit cu muncitorii 
de la Lupeni, care sînt şi ei, în cea mai mare parte, 
unguri. : . 

— Unguri? făcu Leahu. 

Crai-Voievod se arătă foarte mirat de ignoranţa lui 
Leahu: 

— Ce? N-ai ştiut? Unguri, mai toţi! Şi să îndrăz- 
nească un măgar ca Popescu să susțină că un ungur e 
în stare să facă un rău cît de mic altor unguri și să-l 
sape zi de zi pe un Roszvany, care poate fi vinovat în 
afacerea asta, cum ești dumneata vinovat. Dar noroc 
că s-au întîmplat cele ce s-au întîmplat la Lupeni, ca 
să putem descoperi maşinaţiile acestui Popescu. L-am 
şi destituit. Aşa, dragă Leahule... Ca să vezi că ştim să 
dăm satisfacție poporului ! 

Leahu simţea fiecare cuvînt al lui Crai-Voievod ca 
o palmă peste obraji. Scîrbit şi deprimat, se ridică să 
plece: 

— Domnule ministru, dacă dumneata îţi închipui 
că lumea o, să înghită asemenea glume ! 

— Lumea? Care lume? Liberalii? Liberalii care au 
pe conștiință un :1907? Un 13 Decembrie? Un Tatar- 

Bunar?... Dar cîte n-au făcut liberalii !... Şi tocmai 
ei n-o să înghită? 

Demn şi apăsat: Leahu îi răspunse: ` 

— Dar nu sînt numai liberalii în țara asta, dom- 
nule ministru ! Mai sînt și alții care au o conștiință, 
un abraz, un ideal, o credință. 

Crai-Voievod văzu abia acum că felul lui cinic de 
a discuta, atît de gustat de oamenii cu care avea de-a 
face, nu era de loc prețuit de Leahu. Şi-i păru sincer rău 
că nu şi-a dat seanza de acest lucru de la început și că nu 
s-a purtat cu Leahu cum trebuia mai de mult. Leahu 
e în partid un protestatar. Și dacă e un protestatar în 
partid, înseamnă că nu-i organic legat de interesele lui. 
Pe Leahu îl mai leagă de partid numai concepţia lui 
idealistă despre politică. La prima decepţie, legătura 
aceasta începe să se subțieze, și la o a doua, se 'rupe. 
Or, asta nu trebuie să se întîmple. Leahu nu' trebuie 
lăsat să părăsească partidul ca un om care a greșit 
adresa. Leahu e un intelectual subţire — și: partidul 
are nevoie de cît'mai mulți intelectuali ca el. Un bun 
orator, acest Leahu, şi un bun publicist și apoi, un om 
cinstit. Cinstea lui Leahu nu este ceva de disprețuit. 
Abil folosită, cinstea lui Leahu poate fi partidului de 
mare folos. Cinstea lui Leahu poate fi o zestre de preţ, 
în propaganda partidului. Dar pentru aceasta, însuşi 
Leahu trebuie pus în evidență. Aici e greşeala cea mare 
a partidului: Leahu este lăsat să mucegăiască într-un 
post obscur de 'director în Ministerul Comerțului, în 
loc să i se dea o funcţie potrivită cu meritele lui. Nu! 
Prostia asta trebuie reparată neapărat. Altfel, Leahu 
se va despărți de partid şi va trage după el și pe alți 
asemenea intelectuali, aiuriți, dar utili. 

Crai- Voievod îşi potrivi, deci, ochelarii şi-i răspunse 
lui Leahu: 

— Dar aceeaşi idee și aceeaşi credinţă avem cu toţii, 
dragă Leahule ! Nu, zău ! Cred că exagerăm ! Recunosc 
că exagerăm amîndoi. Poate nu m-am exprimat bine. 
Dar crede-mă că intențiile mele sînt dintre cele mai bune. 
De altfel, chestiunea încă n-a fost clasată. Cercetările 
mai sînt în curs și vor mai urma sancţiuni. Te rog să ai 
încredere în mine. Dar să lăsăm asta a deocamdată, pentru 

că vreau să-ți fac o comunicare importantă... Așa că 
nu te grăbi. Şezi !.. 

Vorbea atît de serios Crai-Voievod și pe un ton 
atît de imperativ prietenos, încît, fără să vrea, Leahu 
se așează la loc. 

— Am pentru dumneata o surpriză ! îi spuse Crai- 
Voievod, sfredelindu-l cu privirea. O 'mare surpriză. 
Eşti numit director general al teatrelor ! 

Leahu se făcu alb ca varul. 

— Eu? zise el, cu glasul sugrumat. 

— Dumneata ! Și încă ceva. Eşti numit membru 
în consiliul de administraţie al societăţii « Chibritul». . . 

Copleșit, Leahu abia putu anca 

— Dar, domnule ministru... e... e. : 

— Lasă, lasă ! îi zise, cu un , zîmbet duios; Crai- Voie- 
vod. Un patruzeci-cincizeci de mii de lei pe lună în plus, 
chiar şi în zilele negre ale opoziției, nu strică... Și Ph 
nu prea îți ia timp. Cel mult un ceas-două pe lună. . 

Leahu nu- şi mai putea reveni: 

— Eu? Mie? Toate astea pentru mine? 

— Da, dragă Leahule ! Da !... Ce te miri?... Par- 
tidul naţional-țărănist îţi apreciază meritele și înţelege 
să-ţi dea locul ce ţi se cuvine !... Sau te îndoiești de 
spiritul de dreptate care însufleţeşte partidul nățional- 
țărănist ? 

Trenurile, în toamna lui 1929, erau foarte însufle- 
ţite. Aproape că nici nu ştiai cum trece vremea în timpul 
călătoriei. Dar nici nu știai exact unde cobori. Pentru 
că, dacă formal cercai în stația Bacău, de pildă, un bilet 
pentru Ploieşti, în fond ştiai că ai tot atitea șanse să 
cobori la Adjud, ca şi la Mărășești ori Buzău. Dacă 
intenția ta de a pleca la Focşani era precisă — pretenţia 
ta de a ajunge la Focşaui era cu drsăvirşire absurdă. 
În tren puteai să te urci cu un deziderat, nu cu un scop. 
Călătoria ta nu putea avea, propriu-zis, scop. Era, cum s-ar 
zice, o călătorie fără scop, deci o călătorie de pură plăcere. 

Lume multă, înghesuială, îmbrinceală, pipete, vaiete. . . 
Controlul nu-l mai făceau obişnuiții amploiaţi cu şapcă, 
geantă şi cleşte, ci nişte tineri deosebit de dinamici, care 
nu mai perforau, pur şi simplu, biletele, ci se străduiau, 
pe cît era posibil, să perforeze de-a dreptul pe călători, 
Dar nu pe toţi călătorii, ci numai pe cei găsiţi în neregulă. 
Contravenţia, n-o stabileau după bilet, ci după ochi: 
eine .nu aducea a arian — n-avea bilet. Şi suferea pe loc 
consecinţele, aplicate cu stricteţe de către acei tineri 
dinamici, pe care dacă-i întrebai: i 

— Încotro plecați? 

Răspundeau: i 

— La congres! 

— Şi de unde veniţi? | 

— De la congres! 

Erau «congresiști» de profesie — şi mereu în congres, 
Congresele lor se numeau « congrese studenţeşti» şi se 
ţineau de preferinţă în trenuri, unde tinerii îşi puteau 
afirma mai uşor și mai eficace dinamismul lor de membri 
ai « Gărzii de fier». « Garda de fier» era noua denumire 
pe care domnul ministru de interne Crai- Voievod a dat-o 
dizidenţei lanciste « Legiunea arhanghelul Mihail», de 
sub conducerea lui Aureliu Czipoziewicz. Ordinea de zi 
'a acestor congrese eră aceeaşi: problema originii etnice». 
şi moţiunea — aceeași: n-au voie să călătorească în tre- 
nuri decît cei de origine etnică daco-romană. Intrau, 
aşadar, controlorii neamului prin compartimente, gi 
adulmecau pe contravenienţi. 

— Domnul !... Ia vino-ncoa! 

— Am bilet! Ce aveți cu mine? 

— Băieți! Puneţi mîna pe el! 

Cunoștința despre lume a călătorului se oprea aci, 
spre a fi reluată la spital, sau pe cîmp, unde era aruncat 
omul în plină viteză a trenului. i 

Domnul, Dacu declara în presă, în Parlament, în 
discursuri: 

— Vom fi totdeauna respectuoşi față de instituțiile 
fundamentale ale acestei țări, respectuoşși față de drep- 
turile fiecăruia, fără deosebire de clasă socială, credință 
sau origine ! i . 

lar tinerii congresiști gardişti aplicau drepturile. 
acestea în trenuri, unde «consolidarea etnică» se opera 
direct şi cu efect imediat. 

După un congres organizat pe linia Burdujeni-Bucu- 
reşti şi care a «consolidat» naţia cu o grămadă de bagaje 
confiscate pentru uz personal de la toți pasagerii găsiţi 
fără bilet, Muică, fericit că poate face mizerii național- 
ţărăniștilor, strigă indignat: 

— Acţiunea de învrăjbire, sub toate vinovatele ei 
formt, trebuie să înceteze! O cere dreptatea, o cer 
interesele superioare ale statului și ale neamului, o cer 
jertfele trecutului şi speranţele viitorului ! 

Crai-Voievod se arătă foarte impresionat, 

— Bravo ! Ca şi cum. nu mai departe decît anul trecut 
pe vremea asta, n-ar fi făcut la fel și miniștrii lor liberali, 
Trişcă la Interne şi Stănică la Justiţie, ca să nu mai 
vorbim de tot ceau făcut timp de zeci deani pînă atunci... 
Slavă domnului, nu sint nici primul, nici singurul, 
nici "ultimul ! Am conștiința - împăcată. 

Dar nici Dacu, nici Crai-Voievod, n-aveau timp de 
pierdut cu încercări care erau. de la început sortite 
eșecului. Aşa că, paralel cu operaţiile împotriva munci- 
torimii, conducătorii național-țărănişti începuseră să 
reînvie oficial chestia cadavrelor, să agite pe numerus 
cluusus și numerus nullus, să strecoare formule de rezo- 
nanță «etnică», să ia 'măsuri împotriva «străinilor» 
cum era aceea a Ministerului de Război prin care « stră- 
inii» erau scoşi:din cancelarii — şi să facă declaraţii 
oficiale care, dacă erau în contrazicere cu declaraţiile 
democratice solemne ale domnului. Dacu, le asigurau 
autoritatea asupra tineretului prins în plasa lozincilor 
fasciste. 

— Noi, zicea Bagradian alaltăieri în Parlament, 
nu împiedicăm pe cetăţeni să aibă o credință oarecare, 
cheme-se ea credința urii de rasă, oricît de reprobabilă 
ar fi ea! 

Putea, așadar, să aibă şi Bagradian conștiința curată 
că el, împreună cu toți ceilalți membri ai guvernului, 
îi lasă pe tinerii din « Garda de fier» să-şi ţină în pace 
congresele, numai din respect democratic faţă de credința 
fiecărui cetăţean. 

Cu această conștiință curată, Crai-Voievod îl chemă 
pe inspecotrul de poliţie Belciug, în sarcina căruia 
intrase supravegherea congresului pe tot parcursul lui 
de la Burdujeni la Bucureşti, să-i raporteze. 

— Spune-mi, te rog, îl întrebă el. Ce s-a întîmplat 
mai deosebit în trenul ăsta, că a stirnit atîta zarvă 
în ţară? 

— Nimic, domnule ministru, absolut nimic! 

— Totuși ! îl îndemnă Crai-Voievod. 

— Fleacuri, domnule ministru ! La Domnești, o ovreică 
a vrut să coboare cu fii-sa. Dar din greşeală bătrîna a 
coborit pe altă uşă şi nu şi-a găsit fata. S-a urcat iar în 
tren şi tot n-a găsit-o ! Şi a început să se vaiete că băieţii 
i-au aruncat fata în cîmp !... Adevărul e că băieţii au 
ajutat fata să coboare nu numai singură, dar și cu 
hagajele. . . 

— Dar ăilalți... bătuţii... ştii... ăia... zvirliți din 
tren... 

— N-a fost zviîrlit nimeni din tren, domnule mini- 
stru ! Cînd s-au urcat băieții în tren, au găsit locurile 
lor ocupate. Și i-au poftit frumos pe ăia să libereze 
locurile. Dacă ăia s-au supărat şi au coborit din tren, a 
cui e vina? Nu i-a silit nimeni! 

— Foarte bine! Nici să nu-i. silească nimeni! Fie- 
care e liber să facă ce vrea ! şi mai departe? 

— La Dărmăneşti lucrurile au luat, într-adevăr, o 
întorsătură mai gravă, așa că am procedat cu energie. 
Am arestat patru muncitori ceferişti care făceau gălăgie 
că de ce nu lasă băieţii lumea în pace. 

— Frumos! Foarte frumos ! Așa să faci totdeauna! 
Să nu-ţi pierzi capul. Să procedezi cu energie! Cu cea 
mai mare energie ! N-am nevoie să aud văicăreli că n-am 
fi o ţară de ordine. Asta-i tot? 

— A mai fost o chestie cu trei pasageri ovrei însîn- 
geraţi, care au refuzat orice ajutor medical, cu toate că 
noi am vrut să li-l dăm, şi au coborit la Dolhasca. Cînd 
le-am cerut adresa exactă, au refuzat. Dar am luat 
măsuri să fie identificaţi. 

Ministrul de interne se încruntă: 

— Să puneţi mîna pe ei numaidecit şi să-i aduceţi 
la București. Datoria noastră este să apărăm pe toți 

cetăţenii, fără deosebire de clasă socială, credință sau 
origine... şi-i vom apăra ! Cu orice preț îi vom apăra! 

Și netezindu-și mustaţa cu dosut palmei: 

— ...chiar dacă nu vor! i 

— De obicei aşa fac, domnule ministru ! 

— Bine! Faci, faci, mormăi ministrul de interne. 
Dar o arestare, două printre băieţi... aşa... 'să nu zică 
lumea... i 

— Am încercat, domnule ministru, zău am încercat | 
se disculpă Belciug, ptntru care o discuţie cu Crai- 
Voievod era o adevărată încîntare. Dar să vedeţi ce 
se întîmplă: șeful staţiei Chirbăţeni a telefonat şefului 
staţiei Bujor despre agresiune și a cerut arestarea cîtorva 
băieţi. Şi şeful staţiei Bujor a răspuns: «Nu-i pot 
aresta, pentru că n-am te să le dau de mîncare !» 

Crai-Voieovd reflectă: . 

— Ei, şi nu-l crezi? Poate chiar că n-o fi avînd, 
omul ! | i 


+ 


t 

Pe culoarele și în incinta Camerei era o forfotă 
neobişnuită nici măcar în zilele de interpelare cu privire 
la fraude. Parlamentarii, deputați și senatori, fuseseră 
convocați pentru orele zece dimineaţa precis şi veniseră 
cu toţii, majoritari şi opoziţie, pînă la unul. Căci era 
un moment de mare doliu şi mare sărbătoare: murise 
un membru al regenței — şi trebuia ales altul în lbcul 
lui. Dar dacă doliul după regretatul Buzdugan putea 
fi purtat de fiecare, acasă la el, discret, în fundul inimii 
lui nespus de îndurerate — la alegerea noului regent 
nimeni nu voia să lipsească, pentru că, într-adevăr, 
actul acesta era menit să marcheze o nouă cotitură în 
politica țării. i l 

Cine era candidatul, nu ştia nimeni. Dintre sutele 
de aleși ai națiunii, care trebuiau să aleagă la rîndul 
lor pe unul din cei trei aleși ai aleşilor, nici, unul nu ştia 
pe cine avea să voteze. Veniseră în haină neagră, hotă- 
rîţi să slujească țara cum e mai bine, dar numele aceluia 
căruia vor trebui să-i jure credință era pentru ei o 
enigmă. ; 

Presupuneri erau multe, ca şi zvonurile şi canca- 
nurile. Fiecare căuta să ghicească pe adevăratul can- 
didat — şi fiecare se jura că el deţine secretul din sursele 
cele mai înalte. Mulţi presupuneau că locul lui Buzdugan 
îl va lua regina văduvă Maria. 

La bufet, într-un grup de prieteni politici, Mihăescu, 
independentul, spunea: 

— I s-a vorbit reginei ceva despre regență. Şi ea a 
răspuns: « Dacă se crede că mai pot fi utilă ţării mele, 
voi face sacrificiul de a renunţa la liniştea sufletească 
în care trăiesc acuma». 

— Modestă, ca întotdeauna, şi gata să se sacrifice! 
făcu Scărlătescu de la Banca Kerbală. 

— Ceva este adevărat în chestia asta! zise Tărcă- 
oanu, neţistul. I s-a vorbit reginei de un loc în regență, 
dacă şi-ar da demisia prințul Nicolaie, şi ea ar fi răspuns: 
« N-am solicitat şi nu înţeleg să stau la tocmeală... 
Conducătorii unui stat monarhic trebuie să aprecieze 
care sînt condiţiile esenţiale pentru menţinerea pres- 
tigiului şi simțămîntului “monarhic. Pe orice altă temă, 
discuţia cu mine e de prisos. 

— Demnă şi hotărită! făcu impresionat Stănică 
Popescu, liberal. Dar Dacu la cine s-o fi gindind? 

— La morţi! făcu Traian Săpunaru. Mi-a povestit 
Arghir că a stat de vorbă cu el. Dacu s-ar fi gîndit la 
Marinescu, dar Marinescu nu poate trece de-a dreptul 
de la Ministerul de Externe, la regență. Și a început 
să plingă după răposatul Flondor, după răposatul Gore, 
după răposatul Parteniu Cosma, după răposatul Mişu 
Cantacuzino... Numai un răposat îi place! 

— Cred şi eu! făcu Aureanu. 

— Dar Arghir ce spune? întrebă Mărunţelu. 

— Arghir e în principiu împotriva femeilor în regență ! 
zise Bagradian. Dar dacă trebuie, totuşi, să intre o 
femeie, este pentru principesa-mamă, sau pentru regina- 
văduvă ! . 

— Oricum, interveni Trişcă, nu se poate admite 
ca în regență să fie şi regina Maria şi prineipele Nicolaie 
Mama şi fiul în regență... Nu merge !... Dacă demi- 
sionează Nicolaie... 

— Dar Vintilă al dumitale? îl întrebă generalul 
Pisorski. Ce spune? 

— Vintilă e împotriva reginei! răspunse în locul 
lui Trişcă, Mărunţelu. Vintilă ar fi pentru Oskar Nicu- 
lescu, președintele Curţii de casaţie. 


Ar fi... se spune... cred că... Dar toate pluteau 
în aer: Crai-Voievod ar fi pentru demisia lui Nicolaie 
şi intrarea în regență a reginei și a lui Dacu... Jugă- 
naru ar fi pentru regină și generalul Prezan... Bratu 


ar fi pentru generalul Prezan... liberalii ar fi categoric 
împotriva generalului Prezan și ar accepta-o chiar şi 
pe regină, dar cu prinţesa Elena şi cu Titulescu, printr-o 
primenire totală a compoziţiei regenței. . 

Şi vremea trecea. Ceasul zece era depăşit. Se făcuse 
unsprezece... se făcuse unsprezece și jumătate... 
douăsprezece ... şi domnul preşedinte, singurul om 
din toată ţara care deținea marele secret, nu venea... 

Sorcoveanu, fruntaș țărănist, indignat de întirziere, 
povestea, într-un colț, unor membri ai guvernului: 

— ...Şi doar îl întrebasem acum şase luni, cînd 
nici nu se bănuia că Buzdugan e atît de bolnav, dacă 
are vreo soluţiune în cazul cînd se declară un loc 
vacant în regență. Mi-am permis chiar să-i spun că 
unui om de stat nu-i este iertat să se lase surprins de 
evenimente într-o chestiune atît de importantă şi că el 
este dator să aibă gata o soluţie în orice moment s-ar 
pune problema. Şi el mi-a răspuns: « O am !» 

— Ce s-o aibă? făcu Jugănaru. Doar vezi că n-o are! 

Sorcoveanu nu ştia ce să mai creadă. Este adevărat 
că la primele veşti cu privire la boala lui Buzdugan, 
Dacu părea că a uitat că are «soluţia» — şi l-a chemat 
pe Sorcoveanu la Bucureşti. 

— Poate că Dumnezeu, i-a spus el lui Sorcoveanu, 
ne va feri încă de această calamitate, dar, oricum, trebuie 
să ne gîndim la toate ipotezele. Gîndește-te şi dumneata. 
Mă voi gîndi şi eu. În tot cazul, spiritele trebuiesc pregă- 
tite. Şi pentru a fi siguri de succes, te rog să nu vorbeşti 
cu nimeni despre aceasta. Lasă-mă pe mine să vorbesc eu 
însumi cu cine trebuie. 

Atît ! Secret !... Numai în secret ! Omul de la Blaj 
avea un prilej rar să se scalde în secrete. Totuşi, care-i 


41* 643 


adevărul? Cînd spunea că «are soluția» —o avea, 
sau n-o avea? Dacă o avea, de ce n-a împărtăşit-o îndată 
şi celorlalți membri ai guvernului? lar dacă n-o avea, 
de ce a minţit? De ce a minţit domnul preşedinte care, 
cînd îl auzi, repetă: «Eu nu mint niciodată !»... Și 
de ce a chemat pe toţi deputaţii şi senatorii la sfat să 
le comunice o soluţie pe care n-o are — și acum îi lasă 
pe toţi să aştepte ca niște caraghioşi ! ! 

Pe Sorcoveanu, însă, nu-l supăra numai atitudinea 
lui Dacu faţă de miniștri săi, dar și atitudinea miniștrilor 
faţă de Dacu. De aceea, la reflecţia lui J ugănaru, răs- 
punsè repezit: 

— Dar dumneata?... Doar şi dumneata eşti vice-şef 
al partidului... De ce ţi-ai găsit tocmai cînd trebuie 
să se ia o asemenea hotărire, să dispari din București, 
ca să propagi în vîrful Bucegilor cultura rîmelor de undiță 
şi să vii numai aseară înapoi? 

— Nu ştiam că lucrurile se vor petrece aşa ! răspunse 
Jugănaru. 

— Dacă şi ăsta-i un răspuns! făcu dispreţuitor 
Sorcoveanu. Parcă dumneata n-ar trebui să-ți spui 
cuvîntul în afacerea asta! 

Ceilalți miniștri se uitau mereu la ceas. 

— Frate, e ora unu ! zise Bagradian, alarmat. Unde 
o fi Dacu? ' 

Erau cu toții intrigați, nemulțumiți și nervoși. Aseară 
Dacu îi convocase în consiliu și poftise pe fiecare să-și 
spună părerea: pe cine consideră ei potrivit să ocupe 
locul lui Buzdugan în regență. Toţi au vorbit. Singurul 
care n-a pronunțat nici un nume a fost Dacu. Asculta, 
nota, întreba — dar nu scăpa nici un cuvînt din care 
s-ar fi putut deduce vreo preferinţă sau vreo intenţie. 
Discuţiile au durat pînă dimineaţa la trei, dar nu s-a 
ajuns la nici o concluzie. 

— Domnilor miniștri, a zis Dacu, suspendăm ședința 
pînă dimineaţa la opt. La opt veţi fi iar aici ca să luăm 
o hotărîre. .. şi la zece să fie AA ia a toţi parlamentarii 
la vot! 

Dimineaţa la opt, miniștrii s-au titrant din nou în 
consiliu cu toții. Numai Dacu lipsea. Crai-Voievod părea 
foarte, mirat. 

— Să întrebăm acasă de ce întîrzie. 

Întrebă și i se răspunse: 

— Domnul președinte a plecat de acasă de la ora 
șapte. 

L-au aşteptat pînă la nouă, pînă la nouă și jumătate, 
pînă la zece, dar la zece Crai-Voievod le spuse: 

— Domnilor, cred că n-are rost să așteptăm aici. 
Dacu, va veni, probabil, direct la Cameră. O să vorbim 
acolo. 

La Cameră, însă, nu l-au găsit pe Dacu. Unde-i Dacu? 
Nu știa nimeni! Enervarea creşte. Miniștrii sînt supă- 
rați. Parlamentarii, cu verva biciuită de așteptarea 
aceasta ciudată, fac glume — Pic din tribună e pe 
jăratic. Ceva senzaţional se petrece... 

Domnul preşedinte întîrzie. E ora unu şi jumătate. 
Două... Două şi jumătate!... Un zvon: au dispărut 
şi miniştrii... Parlamentarii aleargă să-i caute. Toţi 
răsuflă ușuraţi:: 

— Să ştiţi că domnul Dacu a sosit! 

Domnul Dacu sosise, într-adevăr, şi-i poftise pe toți 
miniștrii în cancelaria Camerei. Cu ochii ficși, cu o 
figură îngheţată în gulerul lui înalt și lucios, domnul 
preşedinte întinse o hirtiuţă lui Crai-Voievod: 

— Citeşte ! 

Crai-Voievod desfăcu hirtiuța și citi, ca să audă 
ceilalți: - 

— Constantin Sărăţeanu ! ! 

Miniştrii rămaseră nemişcați și nedumeriți. Constantin 
Sărățeanu !... Cine e ăsta?... De unde a fost scos? 
Ce profesie are 7... Nimeni nu-l ştie, nimeni nu-l cunoaște, 
mimeni nici n-a auzit vreodată de el! Constantin 
Sărăţeanu ! 

Dacu citi în privirile miniştrilor săi întrebările 
acestea, şi, răspicat, pronunță hotărîrea: 

, — Acesta e candidatul nostru și trebuie pă fie votat! 

În cinci minute, porunca domnului preşedinte stră- 
bătu ca un fulger conștiința celor patru sute de aleşi 
național-țărănişti: 

— Votaţi-l pe Constantin Sărățeanu ! 

Stupefacția parlamentarilor era la fel. de mare ca 
şi a miniştrilor. 

Sărăţeanu? Cine e acest Sărățeanu? De unde Sără- 
ţeanu?... Nimeni nu auzise de un Constantin Sără- 
teanu ! Cum e? Cine e? Din ce trăiește? Fiecare ar 
fi vrut să întrebe, dar ordinul era ordin! 

Votaţi-l pe Sărățeanu ! E omul șefului !... E cum- 
natul ministrului de finanţe... şi unchiul ministrului 
de interne !... Votaţi-l pe Sărăţeanu ! 

Peste un sfert de oră, un domn înalt, uscat, cu ochii 
şterși, tremurind de bătrinețe din toate încheieturile, 
era primit cu aclamații prelungi și fierbinți de un parla- 
ment dezlănţuit: 

— Trăiască Constantin Sărăţeanu ! Trăiască Con- 
stantin Sărăţeanu ! 

Bagradian îl întrebă pe Sorcoveanu cu un rînjet 
răutăcios: 

— Ei, ce spui! Şeful avea sau n-avea acum șase luni 
soluţia ? 

Sorcoveanu trebui să mărturisească: 

— O avea! 


* 


Din primele zile ale anului 1930, domnul preşedinte 
avu o revelație: că ține în chip nemăsurat la onoare. 
Noțiunea despre onoare nu-i era străină domnului Dacu 
nici pînă atunci. Cu educația dumisale, cu viziunea 
dumisale despre viață, cu concepțiile dumisale asupra 
raporturilor dintre o clasă şi alta, dintre un individ şi 
altul — domnul Dacu nu putea trece cu ușurință tocmai 
peste « onoare». S-ar putea zice, chiar, că acest cuvînt 
revenea foarte des în vocabularul dumisale, așa că, prin: 
forța lucrurilor, căpătase un anumit lustru şi anumite 
ape subtile şi multicolore, ca o piatră prețioasă frumos 
şlefuită. 

Dar în primele zile ale anului 1930, problema onoarei. 
se impuse în conștiința domnului Dacu fără lustru şi 
fără subtilități multicolore, ci direct, brutal și impla- 
cabil. Nenorocirea se trăgea de la alegerea care-i asi- 
gura atotputernicia asupra regenței. Începutul îl făcuseră 
miniștrii ţărănişti din guvern. Cum au isprăvit for- 
malitatea teribil de entuziastă a votării, cei cinci miniştri 

ţărănişti s-au retras cu Dacu, chiar acolo, în Parlament, 
în cancelaria direcţiei și i-au bătut cu pumnul în masă: 

— Să pie « cumnatul» !... Dacă nu pleacă el, 
plecăm noi... Noi nu vrem să guvernăm cu cumnaţi.... 
Este în joc onoarea partidului ! 

Onoarea partidului îi spunea mult domnului Dacu. 
Totuşi nu-i spunea atît de mult încît să fi socotit necesar 
să-şi piardă cu ea, în discuţii deşarte, un timp preţios 
pe care l-ar fi putut folosi mult mai bine pentru interesele 
patriei. Ceea ce-l făcu, însă, pe domnul Dacu să nu rămînă! 
surd la cuvintele miniștrilor săi ţărănişti fu amenin- 
area că părăsesc guvernul, acum, cînd are nevoie mai 
mult ca întotdeauna de unitatea partidului. Stăpîn, 
în sfîrşit, pe regență, domnul Dacu putea păşi, cu miinile 
dezlegate, la noi acţiuni care să pună ordinea și siguranța 
statului pe temelii atît de puternice — încît marele 
eveniment să se poată produce, fără nici un fel de zgu- 
duiri serioase. Dar pentru aceasta, partidul trebuie să 
fie puternic. Şi tocmai în aceste momente hotărîtoare 
— o ruptură între naţionali și ţărănişti ? Ar fi un cutremur, 
un cataclism, o prăbușire în neant ! 

Drept urmare, Dacu fu foarte sensibil la onoarea 
partidului şi răspunse celor cinci miniștri țărăniști: 

— Mihai Popovici va pleca ! 

"Ţărăniştii îi strînseră mîna domnului Dacu, satis- 
făcuţi, dar nu într-atît de satisfăcuţi încît, pe scări, 
Bagradian să nu spună în gura mare: 

— Cumnatul și-a făcut suma, cumnatul poate să plece ! 

Curios ! Fie că l-a auzit cineva, fie că o simplă întîm- 
plare a făcut ca liberalii să gîndească la fel, în aceeași zi, 
toată presa din opoziţie începu să lovească în « cumnat». 

— Cumnatul și-a făcut suma, cumnatul poate să 


plece ! 

Şi liberalii vorbeau documentat. Contracte... comi- 
sioane... concesiuni... chibrituri... Kreuger... dru- 
muri... locomotive... toate începeau şi se isprăveau 


cu « cumnatul». Dar liberalii, rude mult mai depărtate 
cu « cumnatul» decît ţărăniștii din guvern, își vărsară 
năduful în termeni mult mai puțin gingași: Cumnatul- 
şperțar, cumnatul-escroc, cumnatul-vîndut, cumnatul- 
pungaş. Şi de la cumnat, trecură la nepoți... Și de la 

nepoți, la veri... Şi de la veri la unchi... şi la mătuși... 
și la fraţi... Chestiunea devenea interesantă... Cel 
puţin judecînd după interesul cu care Dacu şi Crai-Voie- 
vod urmăreau această violentă ofensivă împotriva onoa- 
rei partidului, chestiunea apărea interesantă. Ș 

— Frate Iuliu, îi spuse Crai-Voievod lui Dacu, 
să ştii că din onoarea asta a partidului ar putea să iasă 
o afacere! 

— O afacere? 

— Da! Cred că a venit momentul să ne ocupăm 
şi de presă! 

— Presa? făcu Dacu. 

Şi rămase cu ochii holbaţi: fu morienti în care se 
produse revelația. Dacu vedea ceva. Şi vedea ceva 
desluşit. Dar îi plăcea să şi audă. 

— Vorbeşte, frate Alexandre ! 

Fratele Alexandru vorbi: 

— Presa ne atacă! O gazetă zice că sîntem hoți... 
alta pungaşi... o a treia, escroci... Asta se cheamă 
că ne atacă în onoare. Să ne atace ! Noi, partidul național- 
țărănist nu putem fi împotrivă. Sîntem democrați şi 
presa-i liberă. N-are decît ţara să judece dacă un om 
oarecare... nu zic eu, sau tu, care sîntem ce sintem... 
ci un om oarecare... poate fi atacat în onoare, fără 
a fi pedepsit. Pe noi, frate Iuliu, nu presa ne interesează, 
ci onoarea !... Presa-i liberă; dar nici onoarea nu poate 
sta dezarmată !... Şi uite ce propun: de libertatea 
presei să nu ne atingem, dar să facem o lege de apărare 
a onoarei ! 

Ideile mari găseau totdeauna în Dacu un prieten. 
Ideea lui Crâi-Voievod era mare, pentru că izvora din 
cel mai curat sentiment al orioarei. Și Dacu o acceptă 
din tot sufletul: 

— S-o facem! 

Ministrul de justiţie nu întîrzie prea mult în redactarea 
proiectului de lege pentru apărarea onoarei, mai ales că, 
în linii mari, îl avea pregătit mai de mult, în urma 
sugestiilor discrete ale lui Crai-Voievod. 

— Domnule Dacu, își expuse el, în rezumat, prin- 
cipiile în fața preşedintelui său. Legea se referă la 
«atingerea onoarei» şi la « micșorarea consideraţiunii». . . 

De pildă, eu, X, pot acuza pe Y, de hoţie. Asta se cheamă 
atingerea onoarei. Y are calea deschisă să mă dea în 
judecată pentru că i-am atins onoarea. Dacă judecata 
socotește că l-am acuzat pe nedrept, mă poate pedepsi 
cu închisoarea. Sint, însă, cazuri cînd eu, X, nu-l acuz 
pe Y de hoţie... ci spun numai despre el că-i un dm 
incapabil pentru funcţia pe care o ocupă. Asta nu se 
mai cheamă «atingerea onoarei», ci « micşorarea consi- 
deraţiunii»... Pentru încercarea de a-i micşora lui Y 
consideraţiunea de care se bucură, Y are drept să mă 
dea în judecată. lar dacă judecata va găsi că n-am 
dreptate... puşcărie! | 

Pe Dacu, proiectul îl făcea să vadă viitorul într-un 
roz paradisiac. A 

— Prin urmare, zise el, acolo unde nu-i « atingerea 
onoarei» e « micşorarea consideraţiunii». În orice caz, 
gazetarul din opoziţie nu poate scăpa de puşcărie. 

— Ba da! zise Stănescu, ministrul justiţiei. Dacă 
găseşte bun tot ce facem noi... Altminteri, confiscare 
şi puşcărie... Puşcărie nu numai pentru autor, dar și 
pentru librarul care vinde cartea în librărie și pentru 
vînzătorul de pe stradă care vinde gazeta în care a apărut 
articolul incriminat. 

— Păcat că nu-i putem băga în puşcărie și pe cititori | 
făcu ministrul de interne, căruia legea îi dădea o bună 
dispoziţie excepţională. Aşa ! Să se sature de cumnaţi 
şi nepoți 1... Înţelegi? Trebuie să ajungă presa în 
asemenea hal cu cenzura asta represivă, încît să se 
uite la noi cu recunoştinţă, dacă o să instituim cenzura 
preventivă. 


+ 


Legea pentru apărarea onoarei ridică mînia munci- 
torimii. i 

La o întrunire a blocului muncitoresc-țărănesc, 
Crişan luă cuvintul, spre a lămuri mulțimea ce se ascunde 
îndărătul acestei legi. 

— Clasa muncitoare suferă azi mai mult ca oricînd ! 
spunea el. Viaţa scumpă, impozitele excesive, chiriile. . . 
şi acuma șomajul ! Nu trece o zi, fără ca un alt punct 

industrial să fie teatrul unei noi tragedii, care să îngroaşe 
rîndurile miilor de familii muritoare de foame. Fabricile 
textile şi de postav, minele de cărbuni, atelierele de cale 
ferată aruncă pe drumuri zeci de mii de oameni, fără să 
respecte măcar dispoziţiile prevăzute de o lege care nici 
aşa nu este cine ştie ce mărinimoasă cu noi, muncitorii. 
Cifra oficială a somerilor se ridică la două sute de mii... 
Două sute de mii de muncitori de care este legată soarta 
atîtor familii... Şi guvernul, care ca toate guvernele, a 
făcut în opoziţie atitea făgăduieli, şi care, în primele zile 
cînd a venit la putere, a ridicat, chipurile, starea de asediu 
şi cenzura, acum n-are decît un singur gînd: cum să le 
restabilească mai degrabă... Pentru că domnul Dacu e 
foarte grăbit. Îi arde și dumisale de dictatură. De asta a 
venit şi cu legea pentru apărarea onoarei. Este o lege nu 
de apărare a onoarei, ci de apărare a tuturor escrocilor 
şi asasinilor. Partidul naţional-țărănist de astăzi este 
partidul poporului de ieri şi partidul național-liberal de 
alaltăieri. .. Toţi au venit și vin cu același gînd: să fure 
şi să refuze poporului drepturile şi libertățiile lui. 
Guvernul de astăzi striga, ieri, liberalilor, prin glasul 
« cumnatului»: « Doreaţi colaborare cu noi. Să colabo- 
răm, dar să instituim o anchetă care să stabilească cine 
a furat şi să-i băgăm pe toţi în puşcărie»... Asta a 
spus-o « cumnatul»... Guvernul țărănist e de aproape 
un an şi jumătate la putere. Cîţi pungași liberali sau neți- 
şti a băgat în pușcărie? Nici unul! Ca să nu le atingă 
pesemne « onoarea» şi să nu le micșoreze « considera- 
ţiunea» !... În schimb, dacă guvernul nu s-a atins de 
escrocii liberali şi nețiști, ne-a dat «cumnaţi» şi « nepoți», 
care-i întrec. Asta e democraţia lor. Democraţia trustu- 
rilor şi a cartelurilor care i-au adus la putere şi împotriva 
cărora trebuie să luptăm noi, muncitorii, pînă la ultima 
picătură de sînge! 


+ 
O idee naște, de obicei, alta. Astfel, legea pentru 
apărarea onoarei aduse după sine legea contra alar- 


mismului. Aceleași considerente de stat care au făcut 
să vibreze inima naţional-țărănistă la cuvîntul « onoare» 

au pus în mişcare sensibilitatea ei ascuţită la cuvîntul 
« alarmă». Inspirația a fost a lui Bagradian, care şi-a 
amintit ceva din cele ce s-au petrecut cu cinci ani în urmă 
în Franţa, cînd Poincaré, ca să salveze francul, a venit 
cu o lege contra alarmismului. 

— Trebuie s-o facem şi noi! a declarat el în con- 
siliul celor cîţiva gefi. 

Ministrul de justiţie, jurisconsult, începu să anali- 
zeze lucrurile în chip logic: 

— Fără alarmă, nu poţi combate alarmismul. Deci, 
pentru a combate alarmismul, trebuie alarmă. Deci... 

— Nici un deci! îl întrerupse Crai-Voievod. Dum- 
neata pregăteşte proiectul de lege! 

Două zile mai tîrziu, apărea o gazetă nouă, întitu- 
lată Noutatea — cu un articol senzaţional în jurul 
« chestiei închise»: Prinţul Carol, spunea ziarul, trebuie 
să se. întoarcă în țară. şi se pregătește să se întoarcă. 
Dar « gazetarii» abia apucară să vîndă citeva sute de 
exemplare din « Noutatea», că o ceată numeroasă de agenţi 
şi de gardieni năvăli asupra lor, în văzul mulțimii, care 
la ora aceea circula pe Calea Victoriei, şi-i cără la Prefec- 
tură. În același timp, o altă grupă de agenţi, în frunte cu 
comisarul-şef Minecuţă, făcea o descindere la tipografia 
« Litera romînească», unde confiscă toată ediția pentru 
provincie şi împrăștie zaţul. 

Ştirea se răspîndi ca fulgerul în toată țara: 

— Guvernul confiscă ziarele !... Prinţul Carol vine 
în ţară !... Se aşteaptă evenimente senzaţionale ! 

Ministrul de interne consideră util să cheme presa 
gi să declare: 

— Ziarul Noutatea s-a apucat să dea alarma şi să 
facă ieri, 4 ianuarie 1930, agitaţiune în jurul prințului 
Carol... pe un ton care a luat caracterul unei adevă- 
rate acţiuni subversive contra ordinii de stat.. Con- 
fiscarea, deci, e motivată. Vom aplica aceeaşi măsură 
oricărei acțiuni de asemenea natură! 

— Dar libertatea presei, domnule ministru? se 
găsiră glasuri să întrebe. 

— Confiscarea n-are nici o legătură cu libertatea 
presei. Ziarul a fost prevenit cu două zile înainte să nu se 
ocupe de prinţ şi n-a ascultat. Deci, a lucrat cu intenţie 

împotriva noastră, ca să semene alarmă în public. Situ- 
aţia de azi e definitivă şi nu poate fi vorba de o revizuire 
a ordinii constituționale. De aceea, vom lupta cu energie 
împotriva ziarelor care speculează ideea reîntoarcerii 
prințului, ca un roman de senzaţie, ca să-şi mărească 
tirajul. Pescuitorii în apă tulbure vor fi pedepsiţi. Țara 
are în momentul de faţă alte griji și alte nevoi. Guvernul 
se străduieşte din răsputeri să le tămăduiască... și în 
asemenea grele împrejurări, se găsesc aventurieri să se 
ţină de farse şi să tulbure liniştea. Nu, domnilor, pedep- 
sirea'lor n-are nici o legătură cu libertatea presei. 

Gazetarii alergară şi la Dacu. Dacu, amabil, le 
confirmă cele spuse de Crai-Voievod. 

— Actul de la 4 ianuarie 1926 este un act politic, 
trecut definitiv şi irevocabil în așezămîntul nostru 
constituţional. Nu există astăzi în Romînia nici un 
singur factor politic serios care să susțină, sau să emită 
măcar, ideea revizuirii ordinii constituționale, așa cum a 
fost o dată pentru totdeauna stabilită de rege şi Parlament. 

— Afirmațiile partidului liberal, deci, sînt tenden- 
ţioase, domnule președinte? întrebă Curelea. 

— Nimeni, și cu atît mai puţin liberalii, n-ar putea 
face pe cineva să creadă că eu, după ce am jurat cre- 
dință constituţiei, pot gîndi, o clipă măcar, la revizui- 
rea așezămintelor constituționale, așa cum au fost 
definitiv orinduite. Eu nu mint niciodată... Acest fapt, 
o dată temeinic stabilit, orice discuţie în jurul actului 
de la 4 ianuarie 1926 devine complet inutilă şi nu ne 
putem exprima îndeajuns surprinderea că un factor 
politic, cum este partidul liberal, se alarmează şi ia 
ofensiva, pe baza unor dezbateri de cafenea sau bo- 
degă. Alarma nu poate face bine țării... Trebuie să 
luptăm împotriva alarmei, domnilor ! i ' 

Alarma guvernului în jurul alarmismului carlist 
ținu cîteva săptămîni, cînd, pe neaşteptate, izbucni o 
nouă alarmă, obişnuita alarmă care vestea apropierea 
primăverii: Rusia Sovietică se pregăteşte să ne atace ! 
La graniță, ruşii au masat nenumărate regimente de 
artilerie şi infanterie ! Țara e plină de centre comuniste 
care lucrează sub ordinele Moscovei. Primejdia e 
iminentă ! Din minut în minut se poate dezlănţui furtuna. 

Crai-Voievod chemă din nou presa: 

— Ce este alarma asta? Nu ne ameninţă nici o pri- 
mejdie ! Deci, cineva are interes să răspîndească zvonul 
acesta. Cine? Asta o poate înţelege oricine. Dar să nu-şi 
închipuie nimeni că va scăpa nepedepsit. Vom lua măsuri 
aspre împotriva alarmiștilor! Alarma asta face rău 
creditului nostru în străinătate! Luptaţi, domnilor, 
împotriva alarmiştilor ! 

Și cel dintii care îi ascultă sfatul, fu el însuşi. Poli- 
ţia avu de împlinit în primăvara aceea a anului 1930 
o sarcină uriașă: să combată pe cei care răspîndeau 
alarma că ar exista vreun pericol comunist. Arestările 
de comuniști se înregistrară cu sutele. Muncitori arestaţi... 
schingiuiţi.., osîndiţi... împaşcaţi... Întruniri inter- 
zise ori întrerupte... Ziare muncitoreşti confiscate... 

— Aşa! spunea Crai-Voievod. Altă dată să mai 
îndrăznească bolșevicii să "spună că ar fi o primejdie 
comunistă în ţară. 

Și, ca întotdeauna, chema mereu într-ajutor pe 
Curelea de la Democratul romiîn. 

— Mă, scrie aşa ! îi dicta el într-o zi, exasperat că 
toate măsurile lui de represiune nu izbutesc să inti- 
mideze pe comunişti. Din ordinul Moscovei, joi, partidele 
comuniste din toată lumea trebuiau să-și arate forţa prin 
întruniri publice, prin manifestații de stradă, prin tulbu- 
rări. La noi, în Bucureşti, au încercat să manifesteze 
două grupuleţe de cîte treizeci-patruzeci de oameni. Iar 
în restul ţării, în tot restul ţării, a fost linişte. 
Nu s-au găsit nici grupulețe mărunte, ca cele din Bucu- 
reşti, nici măcar obișnuiţii partizani ai « mișcării», care 
să'și afirme comunismul. Și astfel, ziua de joi a trecut 
nebăgată în seamă. lată dimensiunile reale ale « primej- 
diei 'comuniste» de la noi, și în același timp calificarea 
cea mai drastică a acţiunii alarmisţe la care am asistat 
pînă acum. Ai scris?... Bun ! Dă-o imediat la gazetă... ! 

Demonstrația era făcută. Nu era nici un motiv de 
alarmă. Nu există comunişti. Prințul nu se întoarce... 
De ce dar această alarmă? 

— De ce alarma asta? dădea Crai-Voievod alarma. 
Sau ăia se ţin de alarmă, de dragul alarmei? Aşa? Ei 
bine, o să le dăm noi alarmă, să le iasă alarma pe nas. 

Legea contra alarmismului nu cuprindea decît trei 
articole. 

— Trei articole, se lăuda ministrul de justiţie, dar 
ajunge că calci cu stîngul numai peste o singură literă 
din articolele astea, ca să te alegi cu o condamnare de la 
trei luni, la trei ani pușcărie... Vrem să învăţăm pe 
cetățeni să se ferească de alarmă. 

lar în Cameră, Bagradian dădea explicaţii de ce 
guvernul a venit cu legea aceasta contra alarmismului: 

— Cei care dau alarma sînt adevăraţi criminali. 
Teoria sentimentală a democraţiei a înecat democraţia. 
Dacă guvernul n-ar reacţiona, ar lăsa impresia că este 
prea slab pentru a guverna. Democraţia trebuie să fie 
realistă. Libertatea trebuie acordată numai acelora care 
ştiu ce sînt libertăţile publice. Așa, de exemplu, pentru 
comuniști nu trebuiesc libertăţi publice. Se înţelege că 
de dorit ar fi ca legea să nu fie aplicată, adică să înceteze 
alarmismul. Trebuie să avem speranţa că partidele de 
opoziţie se vor întoarce la realitate şi că astfel se va 
ajunge și la normalizarea raporturilor dintre partidele 
politice. În consecință, vă rog, cu toată conștiința mea 
de democrat, să votaţi proiectul. 


* 


Pe un cer senin și adînc de iunie, un avion spinteca 
văzduhul, gonind spre linia Carpaţilor. Era grăbit, 
pentru că pasagerul blond pe care-l ducea era nerăbdător 
să pună piciorul pe pămîntul ţării lui. Pămîntul țării !:.. 
Ce frumos dar a făcut Dumnezeu omenirii cu pămîntul 
acesta al țării !... Cînd era copil, profesorul Arghir îi 
vorbise mult despre « teară». 

— Mindria de ţeară înalță pe om!... lubește-ţi 
teara ca pe tine însuţi !... Spune-mi cît o iubeşti, ca 
să-ţi spun cine eşti ! 

Şi atîtea și atitea alte sentențe rostea profesorul 
Arghir despre mîndria de ţară, dar el nu-l pricepea. 
Multă vreme n-a priceput ce este asta: a fi mîndru de 
ţară. A început să de pătrundă de acest sentiment numai 
cînd a început să ttăiască departe de ea — şi cînd ban- 
cherii americani, englezi; și francezi au început să-i 

vorbească despre eventualitatea unei reîntoarceri în 
patrie, în anumite condiții. Cu cîtă mîndrie a vorbit el 
atunci despre ţara lui: 

— Dar știți dumneavoastră cîte resurse imense se 
găsesc în subsolul nostru?... Petrol, cărbuni, aur, 
aramă... Şi solul !... Grînele noastre, pădurile noastre, 
vitele noastre ! 

Întreaga lui fiinţă radia atîta mîndrie de ţară, încît 
bancherii, impresionați, s-au oferit pe loc să schimbe 
condiţiile și să-i ofere un procent mai mare în afaceri. 
Dar el se arătase atît de implacabil în cifra pe care 
o fixase, încît, nenorociţii, fură cuprinși de panică. 
Îşi aminti — şi obrazul i se lumină de un zîmbet nevi- 
novat de copil. 

— 'Ţii minte, Puiule, pe americanul ăla lung... de la 
telefoane... ce mutră a făcut cînd i-am spus că renunţ 
şi prefer să rămîn în străinătate? 

Puiu nu era o femeie, cum ar fi fost de așteptat, ci 
un tînăr de sex mascplin, Puiu Florescu, secretarul lui, 
care răspunse: 

— Sire, dacă nu vă ţineațţi tare ! 

Pasagerul blond tresări. Puiu îi spunea sire, ca şi 
cum ar fi deja rege !... Se uită prin fereastra avionului 
şi-l întrebă, emoţionat, pe Puiu: 

— Unde sîntem? 

— Am trecut Carpaţii ! 

—A! 

Așa se explica ! Se afla în țara lui ! Din acest moment, 
exilul s-a sfîrșit. Și, o dată cu el, s-a sfîrşit şi domnia 
fiului său Mihai I, şi ultimele veleități de domnie ale 
mamei lui, regina-văduvă Maria. Va fi pentru ea o 
surpriză. Noi torente de lacrimi ! Noi atitudini dramatice 
şi fotogenice ! Noi declaraţii patetice! Biata mamă! 
După atîtea cite a păţit de la iubiții ei Radu și Ionel, 
care au tras-o pe sfoară şi au înlăturat-o de la regență, 
după lupta fără speranţă pe care a dus-o pentru regență, 
cu Dacu — tot nu se satură de declaraţii! Orice, este 
pentru ea un prilej să se facă ridicolă !... Nici măcar 
după eșecul din toamnă, cînd Dacu a scos din naftalină 
un regent la care nu s-ar fi gîndit nimeni, nu s-a vindecat 
de declaraţii. 

— Voiam, zicea mama, ca eu şi prințul Nicolaie 
să conduc ţara.*. şi ţara trebuia să mă roage s-o fac, 
pentru că aşa ar fi fost mai bine de ea! 

Dar mămica şi-a găsit: nașul !... Dacu a scos-o de 
pe planul întii, şi a trecut-o, brusc, 4 în rîndul anonimilor. 
A. fost ceva grozav! De supărare, mămica n-a mai 
luat parte acum citeva săptămîni la serbarea de 10 Mai. 
Puiu, care venise din ţară la Paris, peste cîteva zile, 
îi raportase întîmplarea cu de-amănuntul: 

— După felul cum a fost aranjată ordinea reprezen- 
tării la patriarhie, maiestatea sa rtgina-văduvă ar fi 
trebuit să ocupe nu locul întîi, ci locul al treilea. După 
aceea s-au făcut modificări și în ordinea slujbei religioase. 
De 'la. moartea tatălui alteţei voastre, rugăciunea se 
făcea, după cum știe alteța 'voastră, așa: mai întîi 
maiestatea sa regina-văduvă, apoi maiestatea sa regele 
Mihai Í, apoi alteţa sa principele regent Nicolaie, membrii 
familiei regale, înalta regență, guvernul, armata... și 
așa mai departe... De, data asta, însă, la serbarea de 
10 Mai, slujba a trecut peste maiestatea sa regina și a 
început direct de la maiestatea sa regele Mihai. X 

— Şi mama? 

— Maiestatea sa regina nici n-a fost Sonaria] A 
fost P aie între membrii familiei regale, în bloc, fără 
a i se aminti numele. | 

— Puiule, glumești? 

Puiu protestă: 

— Alteță... 

Oricît de mult l-ar fi îndemnat să vadă imaginea 
mamei lui în poza ei comică de regină ofensată, fugind 
la Balcic ca să-și consume mînia în lacrimi, fotografii, 
interviuri și declarații, faptul i se păru atît de uluitor 
prin îndrăzneala lui, încît, cu cel mai serios și mai 
admirativ ton din lume, întrebă: 

~ Şi cine i-a făcut festa? Dacu? 

— Exact, alteță !' Dacu ! 

— Mi-am închipuit ! zise prințul, care începu să ridă 
cu poftă. 

— De fapt, nu există nimic oficial! făcu Puiu. Dar 
se știe precis! Mai cu seamă după maniera de a lucra ! 

— Nu înţeleg ! 

— Da! Cînd faptul s-a produs la patriarhie, a fost 
pentru toți o surpriză. Nimeni n-a ştiut de schimbarea 
asta în protocol. Nici măcar miniștrii... 

— Cum? Nici miniştrii? 

— Nimeni ! Nimeni !... Numai Dacu... 

— Extraordinar ! făcu prinţul. Să ştii, Puiule, că 
ăsta-i un adevărat om de stat! Știe să ia o hotărîre de 
unul singur şi ştie să nu se trădeze! 

Că Dacu ştie să nu se trădeze, avea dovada încă de 
aproape doi ani, de cînd stabilise cu el o legătură intensă 
şi permanentă. Amândoi s-au ajutat reciproc să păcă- 
lească lumea, spre a putea lucra în linişte, la anularea 
actului de la 4 ianuarie. El, exilatul, dușmanul de 
moarte al liberalilor, declara la Paris, ca să fie auzit 
în ţară, că nu se reîntoarce decît cu consimțămiîntul 
tuturor partidelor — deci şi: cu consimțămîntul parti- 
dului naţional-liberal. Iar Dacu, în țară, făcea tot ce 
trebuia ca acest consimțămiînt, oricum îndoielnic, să 
devină cu totul imposibil. Agenţii din presă, din armată, 
din magistratură, ai lui Crai-Voievod avură, în ultimele 
luni, sarcina să șoptească din ce în ce mai stăruitor în 
urechea lui Vintilă că guvernul are intenţii suspecte cu 
privire la Carol. Vintilă, înnebunit de îndoieli, nu mai 
puse nici o măsură în campania lui anticarlistă, și 
începu să amenințe regența cu' revoluția. 

Dar ameninţarea rămase fără ecou. Ideea era demo- 
dată, ca însuși Vintilă, şi nu mai prindea decît ca temă 
în revistele teatrelor de vară. Deznădăjduit, Vintilă se 
aruncă asupra lui Carol, pe care începu să-l acopere cu 
insulte, ca pe un simplu naţional-țărănist: aventurier, 
soţ denaturat, fiu denaturat, tată denaturat... o 
ruşine pentru însăși măreaţa idee monarhică. .. o pată 
pe blazonul imaculat al dinastiei romîne de Hohen- 
zollern. . . 

Numai că nici aici n-a fost Vintilă mai fericit. Prinţul 
Nicolae, furios, .la poftit la el pe Vintilă şi i-a 
spus: 

— Să nu uiţi, domnule Viziru, că cel atacat e tatăl 
regelui Mihai I şi fratele meu. .. Mă întreb cum concepi 
dumneata relații personale cu mine, cînd îţi îngădui 
insulte la adresa fratelui meu ! 

Scurt, Vintilă n-avu noroc. Toată: campania lui 
anticarlistă a avut un efect contrar: s-a transformat 
într-o campanie filocarlistă. În orice caz, i-a fbst de 
mare folos ministrului de interne ca să explice de ce, 
săptămîna trecută, a început, deodată, să se distribuie 
în toată ţara, în acelaşi timp, pe la mai multe unităţi 
militare o broșură întitulată: Să vie salvatorul !. .. 

Azi salvatorul vine !. .. Fiţi liniștiți !... Salvatorul 
a şi aosit!... Şi e bine înarmat!... Nu-i va scăpa 
nimeni !. . . Salvatorul va salva tot ce se poate salva!... 
Trei ani sînt de cînd este tronul liber. Trei ani a trebuit 
salvatorul să aştepte. Trei ani pierduţi... Nu-i nimic. 
Salvatorul e tînăr. Salvatorul e răbdător. Salvatorul 
va ști, numai în cîteva luni, să-şi recîştige vremea 
pierdută. 

— Puiule, mi se pare că am ajuns! exclamă prinţul 
cu glasul voalat de emoția care-l cuprinse că va simţi, 
în sfârşit, sub picioarele lui, solul şi subsolul iubitei sale 
patrii natale. 

La ora cinci dimineaţa, telefonul zbiîrnii de mai 
multe ori pînă izbuti să-l trezească pe Sorcoveanu: 

— Alo, Costică? îi vorbi generalul Pisorski. A sosit 
« salvatorul». a 

Nu peste măsură de mirat, Sorcoveanu întrebă: 

— Şi Dacu ce spune? 

__— Dacu se miră! Zice că habar n-avea de toată 
afacerea asta ! 

Sorcoveanu oftă: 

— Heeei, atas -i Dacu!... Și cu brînza-n mînecă și 
cu sufletu-n rai!... Ca-ntotdeauna! 

